
Rakte į Naująjį Testamentą yra dvi dalys: Bendrija 
— Sąjūdis ir Bendrija — Organizacija. Ši knyga yra ant- 
roji Rakto dalis. 

Dievo pokalbis su žmogumi laiko ir vietos rėmuose 
yra išreikštas raštu Naujajame Testamente. Atidžiau jį 
skaitant, pajuntama kintanti Bendrijos nuotaika ir laiky- 
sena. Pirmieji Naujojo Testamento raštai, nagrinėti Bend- 
rija — Sąjūdis dalyje, atspindi jaunutės krikščionijos 
nuostabą ir eniuziazmą. Dievas žmogų myli! Joks perse- 
kiojimas — Evangelija pagal Morkų — ir jokios kliūtys 
— Tautų Apaštalo Pauliaus Laiškai — neužgožia šios 
nuostabos ir entuziazmo. Bendrija — Sąjūdis gyvena ir 
skelbia Dievo užmojį Jėzuje Kristuje su nuostaba ir en- 
tuziazmu. Vėlesnieji Naujojo Testamento raštai, nagrinė- 
jami šioje — Bendrija — Organizacija knygoje, atspindi 
susirūpinimą ir pastangas suprasti Dievo užmojį ir veiklą 
priešiškoje aplinkoje. Jeruzalės ir Šventyklos sunaikini- 
mas 70 metais po Kristaus yra didžioji pervarta ir lūžis. 
Jis skiria nuostabos bei entuziazmo laikotarpį nuo to, ku- 
riam būdingas rūpestis bei pastangos. Antroji Rakto dalis, 
Bendrija — Organizacija, bando nagrinėti šio laikotarpio 
istorijos, Naujojo Testamento raštijos ir galvojimo tikėji- 
me apie Dievo užmojį ir veiklą Jėzuje Kristuje sampyną. 

Šventraštis yra Dievo pokalbio su žmogumi padari- 
nys. Jis atspindi ir Dievo rūpestį žmogumi ir žmogaus 
atsaką Dievui. Ir Raktas į Naująjį Testamentą yra pokal- 
bio padarinys. Jo pirmoji dalis sukėlė naują pokalbį mū- 
suose. Jis labai gyvas. Tą liudija įžvalgios recenzijos, pa- 
trauklūs seminarai ir gausūs laiškai. Džiugia širdimi dė- 
koju už dėmesį ir pasisakymus apie bandymą suprasti 
Dievo pokalbį su žmogumi Rakte. 

Pokalbyje mūsuose apie Raktą išryškėja dvi linijos: 
noras ginti ir noras suprasti. Pais Šventasis Raštas prašosi 
būti suprastas. Tą patį pabrėžia ir nūdienė Bendrija. 
Šventraštis yra įkvėptas — laiko ir vietos rėmuose įsiraš- 
tinęs Dievo žodis. Bendrija “visuomet gerbė dieviškąjį 
Raštą taip, kaip ir Viešpaties Kūną. Ypač liturgijoje ji 
nesiliauja ėmusi ir dalinusi tikintiesiems gyvenimo duoną 
nuo Dievo žodžio ir Kristaus Kūno alioriaus" (Dieviškasis 
Apreiškimas, 22). Bendrija rūpinasi, kad laiko ir vietos 
rėmuose įsiraštinęs Dievo žodis būtų pažintas. Ji prašo 
visus “uoliai skaityti ir su atsidėjimu studijuoti Šventąjį 
Raštą" ir tokiu būdu “įsigyti “kilnaus Viešpaties Jėzaus 
Kristaus pažinimo? (Fil 3,8)" (Dieviškasis Apreiškimas, 
25): 

Antroji Rakio į Naująjį Testamentą dalis, kaip ir 
pirmoji, yra nuoširdžios ir plačios talkos kūrinys. Ses. 
Onutė Mikailaitė davė jai visą menišką apipavidalinimą. 
Be to, jos įžvalgi mintis duoda knygos išraiškai žaismo, o 
skyrių pavadinimų vinjetės, braižinių ir iliustracijų su- 
grupavimas padaro knygą itin patrauklia. Lituanistas Pet- 
ras Balčiūnas ir šią Rakto dalį, tikrindamas kalbą, pa- 
tikslino ir pagražino. Kartografas Juozas Andrius gi ją 
praturtino savo kruopščiai paruoštais žemėlapiais. ltin 
naudingas yra lankstomas, trijų spalvų, Palestinos žemė- 
lapis, kuris atspindi Naujojo Testamento laikų Palestinos 
politinę geografiją. Prel. Vytautas Balčiūnas, “ Krikščio- 

nio Gyvenime“ knygų serijos redaktorius, savo nuoširdžia 
atida ir entuziazmu padėjo veikalą užbaigti. Nakalto Pra- 
sidėjimo Marijos Seserų Putname spaustuvės personalas 
meistriškai paruošė knygą kelionei į Jūsų rankas. Talkos 
dalyvių įnašas Rakto leidime ryškus kiekviename jo pus- 
lapyje. Jiem priklauso gili ir nuoširdi padėka. Likę trū- 
kumai ir spragos priklauso tik autoriui. 


A. Rubšys 


Manhattan CoHege 


1979 kovo 12 

Raktą į Naująjį Testamentą 


skiriu kurso draugams, šio veikalo mecenatams: 


Vytautui Bitinui 

Kornelijui Bučmiui, O.F.M. 
Petrui Girčiui 

Juozui Grabiui 

Antanui Jonušui 

Viktorui Krikščiūnevičiui 
Augustinui Steigvilai, M.I.C. 
Stasiui Žiliui 


1949-1974. 

BENDRLTA 
| PAŠŲILI 


„Visa, kas yra danguje ir žemėje, 
iš naujo suvienyti Kristuje... (Ef 1,10). 


Vėlesnėms krikščionių kartoms pagonijoje Paulius 
buvo Evangelijos, Gerosios Naujienos, nešėjas iš Palesti- 
nos. Iš tikrųjų neįmanoma pervertinti istorinę Pauliaus 
reikšmę, jam prašnekinus tuometinį pagoniškąjį pasaulį 
Dievo vardu. Ir Luko pasakojimas Apaštalų darbuose 
apie krikščionybės pradžią pagonių tarpe (Apd 13-28) 
alsuote alsuoja pagarba Pauliui, Tautų apaštalui. Lukas 
ne tik sugretina Pauliaus vaidmenį su Petro, Dvylikos va- 
do, apaštaline veikla, bet ir teigia, jog Paulius tapęs Dievo 
“rinktiniu įrankiu“ (plg. Apd 9,15) Kristaus Evangeli- 
jai skleisti “lix pat žemės pakraščių“ (Apd 1,8). Ne- 
nuostabu, kad apie Paulių buvo sukurta nemaža legendų, 
kuriose jis iškeliamas kaip didvyris Dievo Gerosios Nau- 
Jienos tarnyboje. 

Turime Pauliaus darbų knygos likučius. Čia gana 
patraukliai, pasakoriaus stiliumi, pasinaudojant Luko 
Apaštalų darbais, aprašomi Pauliaus misijų kelionių nuo- 
tykiai'. Palyginus su Luko santūriu pasakojimu, Pauliaus 
darbai sklidini lakios vaizduotės kūrybos. Knygos pagrin- 
dinis siužetas — romantiškas pasakojimas apie Pauliaus 
santykius su Tekle, kuriame iškeliamos Pauliaus galvose- 
nai būdingos temos: kūno prisikėlimas ir susilaikymas 
nuo santuokos. Pasakojimas baigiasi dramatišku Pauliaus 
kankinystės aprašymu: nukirtus jam galvą Romoje, po 
mirties pasirodo imperatoriui Neronui ir išpranašauja 
jam Dievo bausmę už nedorumą. 

Šis kūrinys palyginti nekaltas. Daugiau vargo buvo 
su atskalūnų sąjūdžiais, ėmusiais piktnaudoti Pauliaus 
palikimą. Vadinamieji asketai ir ištvirkėliai, nepaisą jo- 
kio moralinio įstatymo, pradėjo teisinti savo gyvenimą ir 
elgseną Pauliaus skelbiama laisve. Gnostikai, atrodo, bus 
parašę pačius pirmuosius Pauliaus Laiškų aiškinimus, no- 
rėdami savo spėliojimus“ paremti Pauliaus raštais. Mums 
jau pažįstamas Marcijonas (žr. pirmo tomo pirmąjį sky- 
rių), 139 m. po Kr. tapęs krikščioniu ir po penkerių me- 
tų atskilęs nuo krikščionių Bendrijos. Jis aimetė visą Se- 
nąjį Testamentą, nes, pasak jo, žydijos žiaurusis, bausmė- 
mis grasinąs Dievas, nesiderina su krikščioniškuoju, gai- 
lestingumo ir paguodos teikiančiu Dievu Tėvu. Marcijo- 
nas teigė, kad Jėzaus sekėjų Bendrijai priimtini tik tie 
Raštai, kurie kilę iš Jėzaus skelbiamo gailestingojo Dievo. 
Jo manymu, vienas Paulius tebuvęs tikras Kristaus moks- 


1E. Hennecke R W. Schneemelcher, New Testament Apocrypha 
(Philadelphia: Westminster, 1965), II, p. 322-390. 

2 Rudolf Schnackenburg, “Early Gnosticism" knygoje, kurią sureda- 
gavo H. H. Schultz, Jesus and His Times (Philadelphia: Fortress Press, 
1971), p. 132-141; H. C. Clark, F. W. Young, K. Froehlich, Understanding 
the New Testament (Englewood Cliffs, N.J.: Prentice-Hall, 21973), p. 232. 

lo skelbėjas, o kiti apaštalai tik sudarkę jį savo žydiškuo- 
ju raugu. Todėl Marcijonas sudarė savo šveniųjų knygų 
rinkinį, į kurį įtraukė tik vieną evangeliją — Luko, Pau- 
liaus mokinio, parašytą, — ir dešimtį Pauliaus Laiškų. 
Pastoracinius laiškus bei Laišką žydams Marcijonas ai- 
metė. Šiam savo rinkiniui jis davė vardą: Evangelija ir 
Apaštalas? Bendrijai teko ne vien sudaryti norminį Nau- 
jojo Testamento rinkinį, bet drauge rasti tinkamą atsaką 
į Marcijono perdėjimus, nesumažinant Pauliaus garbės. 
Antrajame Petro laiške (tai pats vėlyviausias Naujojo 
Testamento raštas) yra pastaba, kuri rodo krikščionių 
bandymą Paulių “atstatyti". Šio rašto autorius, atrodo, 
grumiasi su gnostikais ir taip pat gina krikščionių viltį 
Antruoju Kristaus Atėjimu (Parousia), kurio nudelsimas 
kelia kai kam abejones. Jis baigia savo laišką šiais žo- 
džiais: 

Mūsų Viešpaties kantrumą laikykite išgelbėjimu, 

kaip jums yra parašęs ir mūsų mylimasis brolis Pau- 

lius pagal jam duotą išmintį; jis taip kalba apie ši- 
tuos dalykus visuose laiškuose. Juose esama sunkiai 
suprantamų dalykų, kuriuos nemokšos ir nesubren- 
dėliai iškraipo, aiškindami, kaip ir kitus Raštus, 

savo pačių pražūčiai (2 Pt 3,15-16). 

Šis įspėjimas apie Pauliaus raštų piktnaudojimą ro- 
do, koks Paulius buvo svarbus to meto Bendrijai. Jo Laiš- 
kai jau yra dalis krikščioniškojo Šventraščio. Juos reikia 
gerbti, “kaip ir kitus Raštus“, t.y. Senąjį Testamentą, nes 
jie yra Bendrijos turtas, kurio semiasi kiekviena priau- 
ganti krikščionių karta. Antrojo Petro laiško autoriui rūpi 
paaiškinti, kad apaštalui Pauliui duota išmintis nebėra 
pakankama: reikia ją papildyti ir paaiškinti, kaip ir “ ki- 

3 A. Wikenhauser, New Testament Introduction (New York: Herder 
8 Herder, 1963), p. 34-35. 

tus Raštus" (2 Pt 1,20-21), tačiau ne savavališkai, o su 
Šventosios Dvasios pagalba. Nesunku suprasti, kad čia 
kalbama prieš tuos, kurie savo pačių prasimanymus 
dangsto Pauliaus autoritetu. 

Kraštutinių žydų krikščionių tarpe Paulius tapo dar 
didesniu papiktinimu. Matyt, jo skelbimas, -kad Dievas 
žmogaus nenuteisina apipiaustymu ar Mozės Įstatymo lai- 
kymu, jiems liko akibrokšiu. Yra išlikęs Klemenso, Petro 
įpėdinio Romoje, vardu parašytas romanas, kurio tikrasis 
autorius buvo žydas, tapęs krikščioniu. Romane pasakoja- 
ma apie Klemenso šeimą, kuri, vargo ir nelaimių išblaš- 
kyta, pagaliau apaštalo Petro dėka sugrįžta į namus. Pet- 
ras yra tikrasis romano didvyris. Jam tenka stipriai susi- 
remti su burtininku Simonu (Apd 8,9-25), kuris jį sekio- 
ja po Palestinos ir Sirijos pakrančių miestus. Pagaliau 
Petras viešame pokalbyje Laodikėjoje jį nugali. 

Šio pseudo-Klemenso veikalo yra likę įvairūs nuora- 
šai.* Aišku, kad jame buvo panaudoti keli šaltiniai, jų 
tarpe ir Petro pamokslai, kuriuose galima pajusti stiprią 
įtaką žydžiuojančių krikščionių, užkrėstų gnosticizmu. 
Petro pamokslai atsirado II a. pradžioje“ Ir juose Pau- 
liaus mokymas apie laisvę nuo Mozės Įstatymo yra smar- 
kiai puolamas. Vėlesniuose pseudo-Klemenso romano nuo- 
rašuose šis puolimas žymiai <1švelninias: Petro pamoks- 
luose Pauliui prikergti neigiami bruožai priskiriami bur- 
tininkui Simonui. 

Visa tai rodo, kad Pauliaus įtaka po jo mirties nė 
kiek nesumažėjo, nors jo raštai ir buvo piktnaudojami. 


4 Kelių nuorašų vertimas į anglų kalbą yra knygoje The Ante-Nicene 
Fathers (Grand Rapids, Mich.: Eerdmans, išleidimo datos knygoje nėra), 
VIII, p. 73 ss. 

5 Angliškas Kerygmata Petrou — Petro pamokslų tekstas yra E. 
Hennecke ir W. Schneemelcher knygoje: New Testament Apocrypha (Phila- 
delphia: Westminster, 1965), II, p. 111-127. 

Pauliaus Evangelijos bei krikščionybės vizija, jo Dievo 
užmojo ir veiklos Jėzuje Kristuje samprata bei sąmonin- 
gas ėjimas iš žydijos į pagonių tarpą, neišvengiamai vedė 
Bendriją į sankirtį su žydais. Pirmajam amžiui po Kr. 
besibaigiant, Bendrija susidūrė ir su Romos imperija ir, 
krikščionybei tampant atskira ir savita religija, daug nuo 
jos nukentėjo. Šie sankirčiai sukūrė naują nuotaiką Bend- 
rijoje, kėlė naujus klausimus ir, tikėjimui bręstant skir- 
tingomis aplinkybėmis, reikalavo naujų sprendimų. 

„ Bendrijos sankirtis su žydija. Apaštalų amžiui pasi- 
baigus, vadovavimas Bendrijai perėjo į naujas rankas. 
Apaštalų amžiaus krikščionybė turėjo daug ką bendro su 
žydija, ne vien tik savo religinį kraitį. Bet ir tuomet san- 
kirčiai su žydais buvo dažni. Vėliau, pagonims atsivertė- 
liams ėmus vadovauti Bendrijai, įtampa tarp žydų ir 
krikščionių dar paaštrėjo. Žydai krikščionys Palestinoje 
pajuto augantį žydų priešiškumą. Mat, savo tautiečius 
krikščionis žydai laikė atskalūnais, jiems lygiai nepriim- 
tinais, kaip ir apsikrikštyjusius pagonis. Jeruzalės krikš- 
čionių bendrija buvo varginama anksčiau niekuomet ne- 
patirto persekiojimo, kurį vykdė žydų įstaigos po Pauliaus 
mirties. Su 70 m. Jeruzalės sunaikinimu susiję įvykiai 
užantspaudavo būsimųjų krikščionių su žydais santykių 
kryptį. Žydiškoji krikščionija visiškai atsiskyrė nuo tra- 
giško žydijos likimo, o žydų bendrija iš savo pusės atmetė 
krikščionybę. Tautinės tragedijos akivaizdoje nemaža žy- 
dų priėmė krikščionių tikėjimą, tačiau I a. pabaigoje, kai 
rabiniškoji žydija“ vėl sujungė ir atgaivino išblaškytus 
žydus, atsivėrė bedugnė tarp žydų ir krikščionių. Jau ne- 
bebuvo galima priklausyti abiem religinėm bendrijom, 
pasirinkimas vienos arba kitos buvo galutinas. 


S Variziejų grupė, išlikusi po žydų tautos tragedijos, iš naujo susi- 
būrė, ir iš jų išsivystė rabiniškoji žydija. 

I a. pabaigoje, ir krikščioniški ir rabiniškieji šalti- 
niai liudija augantį žydų su krikščionimis priešiškumą. 
To laiko rabiniškoji žydija krikščionis vadina minim (at- 
skalūnais) ir rodo didelį baiminimąsi, kad naujasis tikė- 
jimas pakenks žydų religijos savitumui. Šiuo metu atsi- 
rado ir pasakojimas apie Jėzų, kad jis buvęs pavainikis 
— Marijos ir romėnų kareivio sūnus.“ Tuomet krikščionys 
savo evangelijose ėmė kaltinti žydų vadus, kad jie esą at- 
sakingi už Jėzaus mirtį. Mato evangelijoje parašyta, kad 
Jėzaus teisme žydai šaukė: “Jo kraujas tekrinta ant mūsų 
ir mūsų vaikų“ (Mt 27,25). Šie evangelijos žodžiai riša 
žydų tautos tragišką likimą su tariama kalte dėl Jėzaus 
mirties. Kadangi jie užrašyti tiktai šioje vienoje evangeli- 
joje, reikia manyti, kad tai yra stiprėjančio žydų ir krikš- 
čionių tarpusavio priešiškumo išdava. 

Žydų religinių įstaigų grubus elgesys su apsikrikšty- 
jusiais žydais atsispindi ir Naujojo Testamento knygose. 
Evangelijose išryškinami Jėzaus sankirčiai su fariziejais 
(Mk 2-3), Jėzaus įspėjimas apie būsimą persekiojimą 
Morkaus apokalipsėje (Mk 13,5-13) ir pasakojimai 
apie mokinių siuntimą Karalystės skelbti (Mt 10,17-25; 
žr. Lk 12,4-12; 21,12-19). Šie ypatingi įspėjimai apie žy- 
dų priešiškumą tikriausiai buvo krikščionių pridėti prie 
bendrų Jėzaus įspėjimų apie persekiojimą, kurį patirs 
Karalystės skelbėjai. Žydų priešiškumui didėjant, daugė- 
ja ir šie įspėjimai. Evangelijoje pagal Joną net trimis skir- 
tingais atvejais pabrėžiama, kad kiekvienas, kuris išpa- 
žįsta Jėzų esant Kristumi (Mesiju), bus išmestas iš sina- 
gogos (Jn 9,22; 12,42; 16,2). Krikščionių bendrijos Ma- 
žojoje Azijoje vietinę sinagogą vadino “Šėtono sinagoga“ 
(Apr 2,9-16; 3,8-9), nes jiems buvo užginta ten jeiti. 

7J. Klausner, Jesus of Nazareth (Boston: Beacon Press, 1964), p. 


17-54. Joseph Klausner buvo vienas žymiausių žydų istorikų mūsų laikais. 
Gimė Lietuvoje 1874 m. 

Šio priešiškumo apimtis I a. pabaigoje visiškai iš- 
ryškėja Jono evangelijoj — Jėzaus Kančios pasakojime. 
Jėzaus teismo metu vis kartojama, kad Pilotas neranda 
jame kaltės, bet jį pasmerkia mirčiai dėl žydų daromo 
spaudimo. Evangelijoje pagal Joną “ žydai" sutapatinami 
su “netikėliais". Tai rodo, kad bendrija, kuriai ši evange- 
lija buvo rašoma, jau nebežinojo, kad žydai buvo pasida- 
linę į įvairių pažiūrų grupes: sadukiejus, fariziejus, ese- 
nus. “Žydai apima visą žydiją. Iš kitos pusės, Jono 
evangelijos autorius rodo didelę pagarbą žydiškoms krikš- 
čionybės šaknims. Pokalbyje su samariete Jėzus sako: 
“Jūs [samariečiai] garbinate, ko nepažįstate, o mes [žy- 
dai] garbiname, ką pažįstame, nes išganymas ateina iš žy- 
dų" (Jn 4,22). Tačiau kitoje vietoje Jono evangelijoje 
pats Jėzus kaltina savuosius: “.. . didesnė nuodėmė tam, 
kuris mane tau įdavė“ (Jn 19,11), t.y. žydams, kurie jį 
įdavė romėnų valdžiai. Jono evangelijos rašymo metu, 
sankirčius tarp žydų ir krikščionių liudija dažni panieki- 
nantys žydų klausimai: “Argi jis ne Jėzus, Juozapo sū- 
nus?! Argi mes nepažįstame jo tėvo ir motinos?! Kaip jis 
gali sakyti: “Aš esu nužengęs iš dangaus'?" (Jn 6,42). 
Ir vėl: “Kaip jis gali mums duoti valgyti savo kūną?!" 
(Jn 6,52); “Argi tu didesnis už mūsų tėvą Abraomą, ku- 
ris mirė? Pranašai irgi mirė. Kuo tu dediesi?" (Jn 8,53). 
Nuo Jono evangelijos prologo, kur sakoma, jog “Pas sa- 
vuosius atėjo, o savieji jo nepriėmė“ (Jn 1,11), ligi kny- 
gos pabaigos, lyg siūlas, tęsiasi ta pati tema: žydai — 
kietasprandžiai ir akli — atsisako priimti Dievo siųstąji 
Mesiją, Jėzų. 

Šį priešiškumą tarp žydų ir krikščionių pirmojo am- 
žiaus pabaigoje liudija ne vien žydiškoji bei krikščioniš- 
koji to meto raštija, bet ir užuominos bendruose istori- 
niuose šaltiniuose. Apaštalų darbuose Lukas rašo, kad 
Erodo Agripos I-ojo nukankinimas Jokūbo (ir Jono?) 

“patiko žydams". Tačiau neatrodo, kad Erodas Agripa I 
buvo pirmutinis, kuris persekiojo krikščionis. Kaip ten 
bebūtų, jis persekiojimą atkakliai vykdė, suimdamas Pet- 
rą (Apd 12,3). Petras, stebuklingai išvaduotas iš kalėji- 
mo, pasitraukė iš Jeruzalės (Apd 12,2-19). Jeruzalės 
krikščionių bendrijai netekus Petro ir Jokūbo (gal net ir 
Jono), įtampa tarp žydų ir krikščionių lyg ir atslūgo. 
O Jokūbui, Jėzaus giminaičiui, tapus Jeruzalės bendrijos 
galva (Apd 12,17; Gal 1,19; 2,9), krikščionių santykiai 
su žydijos vadais net pasitaisė. Mai, Jokūbas buvo per- 
dėm pagarbus žydų religijai ir jos papročiams, reikalau- 
damas, kad ir apsikrikštiję pagonys juos gerbtų (Apd 15, 
13-21; 21,18-25). Pauliui atvykus į Jeruzalę, Jokūbas ne- 
jaukiai pasijuto, nes Paulius buvo žinomas savo nuolai- 
dumu pagonims (Apd 21,20-24). 

Bent iki 62 m. po Kr. Jeruzalės krikščionys, daly- 
vaudami Šventyklos apeigose ir laikydamiesi Įstatymo, 
uoliai rodė savo prisirišimą prie žydiškų papročių. Net 
ir Pauliaus sukelia maišatis nepakenkė geriems žydų san- 
tykiams su krikščionimis. Atrodo, kad žydai krikščionys 
neįsivėlė į šiuos ginčus ir nedarė jokių pastangų Paulių 
ginti. Kai kurie Naujojo Testamento tyrinėtojai net tei- 
gia, kad Pauliaus suėmimas ir perdavimas Romos valdžiai 
dar labiau pagerino žydų santykius su žydais krikščioni- 
mis. Jų manymu, žydiškoji krikščionybė buvo begrįžtanti 
į savo žydiškąjį lopšį, save laikydama žydiškąja aiskala.“ 

Du įvykiai išardė šią tarpusavio darną. Vienas jų 
buvo vyriausio kunigo Ano įsakymu nukankinimas Jeru- 
zalės krikščionių bendrijos vado Jokūbo. Turime du vie- 
nas nuo kito nepriklausomus pasakojimus apie Jokūbo 


8 Taip teigia S. G. F. Brandon, The Fall of Jerusalem and the Chris- 
tian Church: A Study of the Effects of the Jewish Overthrow of A.D. 70 
on Christianity (London: S.P.C.K., 21957). 

mirtį. Juozapas Flavijus, tuometinis žydų istorikas, rašo, 
kad vyriausias kunigas nuteisė Jokūbą už žydų Įstatymo 
pažeidimą užmušti akmenimis“. Tuo metu Palestinoje ne- 
buvo romėnų prokuratoriaus, nes Festas ką tik buvo mi- 
ręs, 0 jo įpėdinis Albinas dar nebuvo spėjęs atvykti. 
Anas pasinaudojo gera proga vykdyti savo valią. Gal jis iš 
pavydo nuteisė Jokūbą? Galimas dalykas. Jokūbas buvo 
visų gerbiamas dėl savo doros laikysenos prieš Dievą ir 
prieš žmones. Žinant jo ištikimumą Mozės Įstatymui, aiš- 
ku, kad jam primestas prasižengimas buvo iš piršto išlauž- 
tas. Tačiau Anas pačių žydų palankumo neturėjo ir ro- 
mėnams buvo įkyrėjęs. Naujasis prokuratorius jį pašalino 
iš vyriausio kunigo vietos. 

Antrasis pasakojimas apie Jokūbo mirtį mus pasiekė 
dvigubu pavidalu per Euzebijų, kuris savo žinias ėmė iš 
dviejų Bendrijos Tėvų: Klemenso iš Aleksandrijos (gyve- 
nusio maždaug 200 m. po Kr.) ir Hegesipo, žydo krikš- 
čionio (maždaug 180 m. po Kr.).“" Pasak Euzebijaus, 
Jokūbas buvo nustumtas nuo Šventyklos šelmens ir pri- 
baigtas lazdos smūgiu į galvą. Šiam kankinio mirties pa- 
sakojimui būdingas legendos stilius. 

Abu pasakojimai sutaria, kad Jokūbas buvo pasmerk- 
tas oficialių veiksnių įsikišimu ir nužudytas, nežiūrint jo 
populiarumo (o gal kaip tik dėl to) Jeruzalės gyventojų 
tarpe. 

Antrasis lemiamas įvykis, kuris išardė gerus santy- 
kius tarp žydų ir žydų krikščionių buvo 66-70 m. žydų 
sukilimas prieš romėnų valdžią. Pradžioje žydams pasi- 
sekė išlaisvinti dalį savo krašto, pasiskelbti nepriklauso- 
ma valstybe ir net nukalti savo pinigus. Tačiau menkai 
ginkluoti sukilėlių būriai neilgai atsilaikė prieš 60.000 


9 Antiguitates, 20, 9.1. 
10 Euzebijus, Historia Ecclesiastica, II. 23, 4-18. 

romėnų karių, atsiųstų juos malšinti. 69 m. visa Palesti- 
na, išskyrus Jeruzalę ir tolimesnes tvirtoves prie Negyvo- 
sios jūros, vėl buvo Romos valdžioje. Vespazijonas, Ro- 
mos legionų vadas, būtų galėjęs ir paskutinius sukilėlius 
sunaikinti, bet jo dėmesys buvo nukrypęs į Romą. Impe- 
ratoriui Neronui mirus, Vespazijonas planavo pasinaudo- 
ti proga ir užimti jo vietą. Kautynės Palestinoje jį mažiau 
domino negu rungtynės dėl imperatoriaus sosto Romoje. 
Pajutęs rytų legionų palankumą sau, nuskubėjo į Romą 
ir, kitiems varžovams pasitraukus, 69 m. tapo imperato- 
riumi. Jo sūnus Titas perėmė Palestinos legionų vadova- 
vimą ir naujai apgulė Jeruzalės miestą. 

Sostinės pasipriešinimas buvo ribotas, nes gynėjai 
nesutarė. Vieni nepriiarė ginkluotam pasipriešinimui, ti- 
kėdamiesi, kad Dievas juos išlaisvins sau tinkamu laiku ir 
būdu. Kovingieji skelbė, kad jau pats laikas jėga išvaryti 
romėnus iš gimtojo krašto. Nors kovingųjų grupė buvo 
stipresnė, nesutarimas tęsėsi apgulimo metu. Sukilėliai 
užmušė Aną, buvusį vyriausiąjį kunigą, kuris nužudė 
Jokūbą. Tačiau žydai krikščionys vis vien laikėsi taikio- 
sios grupės, vildamiesi Mesijo grįžimu atbaigti Dievo Ka- 
ralystę. 

Apgulimas, pradėtas 70 m. balandžio mėnesį, truko 
penketą mėnesių. Tūkstančiai mirė badu. Pagaliau mies- 
tas pateko į romėnų rankas, buvo visiškai sunaikintas ir 


ta 


jo Šventykla sugriauta. 


Jeruzalės krikščionių bendrijos likimas. Spėjama, 
kad Jeruzalės krikščionys nutarė bėgti iš miesto dar prieš 
antrąjį apgulimą. Motyvas tikriausiai buvo noras išvengti 
mirties iš romėnų rankų. Tačiau Euzebijus aiškina, kad 
Jeruzalės krikščionys, pranašystės raginami,“ pabėgo į 


pagoniškąjį Pellos miestą. Šis teigimas kelia daug klausi- 
11 Euzebijus, Historia Ecclesiastica, II, 5.3. 

mų. Kokia buvo toji pranašystė? Kodėl liepta bėgti į ne- 
apkenčiamų pagonių miestą, kurį tik prieš porą metų 
puolė sukilėliai žydai? Kodėl žydai krikščionys, taip rū- 
pestingai vengę santykių su pagonimis, dabar ryžosi pas 
juos ieškoti prieglaudos? Nesunku prileisti, kad, mirties 
pavojui gresiant, religiniai dvejojimai tapo antraeiliais. 
Pella kaip tik buvo saugiausia vieta žydams, nepritarian- 
tiems sukilimui, nes čia jų neužkabins nei romėnai, nei 
sukilėliai. Likti Jeruzalėje buvo dvigubas pavojus: romė- 
nai galėjo juos palaikyti sukilėliais, o sukilėliai — išda- 
vikais. Taigi sprendimas bėgti į Pellą buvo praktiškas ir 
gyvenimiškas. 


Pasak Euzebijaus, žydai krikščionys išbėgo, norėda- 
mi išgelbėti nuo romėnų Jėzaus artimuosius, perėmusius 
Jeruzalės bendrijos vadovavimą“. Jis teigia, kad romėnų 
imperatoriai, pradedant Vespazijonu, bandė sunaikinti 
Dovydo giminę, norėdami visam laikui išrauti žydijos Do- 
vydo dinastijos atgaivinimo viltį. Kadangi Jėzus buvo iš 
“Dovydo giminės“ (Rom 1,3-4), tai ir visi jo giminės 
priklausė karališkajai šeimai. Jiems visiems grėsė mirties 
pavojus. 

Euzebijaus pasakojimas yra legendinis.ir mažai te- 
duoda tikrų istorinių žinių. Iš jo tik galima daryti iš- 
vadą, kad romėnai nesuprato krikščionių mesijinio tikė- 
jimo, jį sutapatindami su tautine žydijos viltimi. Be to, 
jis liudija, kad Euzebijaus laikais mažai tebuvo žinoma 
apie Jeruzalės krikščionių likimą, romėnams sunaikinus 
miestą ir Šventyklą. Jo minimas pranašo žodis galbūt yra 
išlikęs sinoptinių evangelijų apokalipsėse, kurios randa- 
mos prieš Kančios pasakojimą (Mk 13; Mt 24; Lk 21). 
Morkaus įterptinis išsireiškimas “skaitytojas teįsidėmi!“ 


12 Ten pat. 

(Mk 13,14) atkreipia dėmesį į pranašystę, kuri buvo pla- 
čiai žinoma Jeruzalėje sukilimo metu.'* 

Taigi tikslių žinių apie Jeruzalės bėglius nėra. Iš 
Naujojo Testamento aišku, kad krikščionys Jeruzalės su- 
griovimą laikė Dievo bausme žydijai už Jėzaus, Mesijo, 
atmetimą. Šiuo įsitikinimu alsuoja evangelijos. Sinoptikų 
apokalipsės rodo, kad krikščionių požiūriu Jeruzalės tra- 
gedija buvo paskutinis mostas Dievo išganymo plane, ku- 
ris prasidėjo Jėzaus gimimu. Tai buvo ženklas, kad Se- 
noji Sandora pasibaigė, o jos vietą užėmė Naujasis Izra- 
elis, Jėzaus sekėjų Bendrija. 

Ištikimųjų žydų likučiui baisūs 70-jų m. įvykiai ro- 
dė, jog jiems būtina iš naujo susiburti, kad išlaikytų tau- 
tos religinį kraitį bei tautinės savimonės žiežirbą. Įvairūs 
religinių pažiūrų skirtumai nublanko prieš visiško išmiri- 
mo pavojų. Šiam žydų atsistatymui vadovavo fariziejai, 
kurių galvosena vyravo Palestinoje pirmojo amžiaus pas- 
kutiniais dešimtmečiais. Rabiniškasis fariziejizmas tapo 
labai svarbiu veiksniu, išlaikant žydijos savimonę ir tapa- 
tybę, bet jis buvo ir priežastis vis didėjančios spragos tarp 
žydų ir krikščionių. 

Imperatoriui Adrijonui valdant, žydai dar sykį bandė 
nusikratyti Romos jungo, 132-135 m. įliepsnodami naują 
sukilimą. Sukilėlių partizanų vadas Simonas Bar-Kokhba 
(Žvaigždės sūnus),* arba Bar-Koziba (Melagio sūnus) 
persekiojo tuos žydus krikščionis, kurie atsisakė sukilimą 
remti.'? Romai sukilimą numalšinus, ir žydai, ir krikščio- 


13 Kee, Young, Froehlich, ten pat, p. 238. 

14 Bendrijos Tėvai jį vadina Simonu Bar-Kokhba — Žvaigždės sūnu- 
mi — nes žydai jį laikė Mesiju. Tačiau po sukilimo patys žydai jį ėmė 
pravardžiuoti Bar-Koziba — Melagio sūnumi, arba Suvedžiotoju. Žv. Yigael 
Yadin, Bar-Kokhba (New York: Random House, 1971), p. 18. 

15 J. A. Fitzmyer, “The Bar-Cochba Period“, veikale, kurį redagavo 
J.L. McKenzie, The Bible in Current Catholic Thought (New York: Her- 
der R Herder, 1962), p. 133-168. 

nys buvo išvaryti iš Palestinos. Jeruzalės vietoje buvo pa- 
statytas pagoniškas miestas, vardu Aelia Capitolina. Taip 
žydų ir krikščionių nesutarimai buvo perkelti į įvairias 
Romos imperijos provincijas. Jie tęsėsi žydų sinagogose 
ir krikščionių bendrijose. 

Savitas žydiškos krikščionybės palikimas visiškai 
neišnyko. Antro ir ketvirto amžiaus raštai užsimena apie 
žydų krikščionių grupeles gyvenančias į rytus nuo Jorda- 
no upės. Tai galėjo būti pirmojo amžiaus žydų krikščionių 
likučiai. Viena šių grupelių save vadino ebijonitais (betur- 
čiais arba vargšais). Jeruzalės žydų krikščionių bendrija 
buvo naudojusi šį vardą (Gal 2,10; Rom 15,26). Vėles- 
nieji ebijonitai vadovavosi žydišku Įstatymu ir tikėjimo 
kraičiu. Iš krikščioniškųjų Raštų jie priėmė tik Evange- 
liją pagal Matą ir su ta nevisiškai sutarė, neigdami, kad 
Jėzus gimė iš mergelės. Matuojant Pauliaus skelbiamos 
krikščionybės mastu ir atsimenani antro amžiaus Bendri- 
jos Tėvų rūpestį išsaugoti tikrą tikėjimą, ebijonitų krikš- 
čioniškumas turėjo atrodyti kaip devintas vanduo nuo 
kisieliaus. 

Apaštalų likimas. Daugumos iš Jėzaus dvylikos apaš- 
talų likimas mums nežinomas. Jokūbo, Viešpaties gimi- 
naičio, mirtis jau paminėta. Judas, kurio laišką turime 
Naujajame Testamente, save vadina “Judas, Jėzaus Kris- 
taus tarnas, Jokūbo brolis“ (Jud 1). Evangelijose mini- 
mas vienas Jėzaus giminaitis tuo vardu (Mk 6,3; Mt 13, 
55), bet apie jį nieko daugiau nežinoma. 

Jokūbo ir Jono, Zebediejaus sūnų (Mk 1,19; 3,17; 
10,35), likimas mums tėra žinomas tik iš kai kurių užuo- 
minų. Jau buvo paminėta, kad Jokūbas, Jono brolis (ne 
Jokūbas, Jėzaus giminaitis), buvo pirmoji Erodo Agripos 
I-ojo Jeruzalės krikščionių persekiojimo auka (44 m. po 
Kr.; Apd 12,2). Apie Joną tėra viena kitai prieštaraujan- 
čių žinučių. Morkaus evangelijoje Jėzus įspėja, kad Zebe- 

diejaus sūnūs turės gerti taurę, kurią jis pats gers — L.y. 
mirs dėl Dievo Karalystės (Mk 10,39). Vėlesnėje krikš- 
čionių raštijoje teigiama, kad Jonas mirė drauge su savo 
broliu Jokūbu Erodo Agripos I-ojo persekiojimo metu.““ 
Tuo tarpu Ireniejus (maždaug 180-200 m. po Kr.) sako, 
kad “Jonas, Viešpaties mokinys“, buvęs “ištikimu liudi- 
ninku Apaštalų tikėjimo kraičiui" Efezo bendrijoje “iki 
Trajano [imperatoriaus] laikų" (t-y. 98-117 m. po Kr.)." 
Tiesa, Ireniejus šio Jono nevadina Zebediejaus sūnumi, 
bet “Viešpaties mokiniu". Jono evangelija mini “mokinį, 
kurį Jėzus mylėjo" (Jn 13,23; 19,26; 21,20). Pagal Eu- 
zebijų, Ireniejus sutapatino Joną, Viešpaties mokinį, su 
Jonu, Zebediejaus sūnumi, sekdamas Polikarpu, Smirnos 
vyskupu, kuris pats buvo Jono mokinys. Todėl Treniejaus 
žinios yra labai vertingos.'“ 


Apaštalų darbai pasakoja, kad Petras iškeliavo iš 
Jeruzalės, Erodui Agripai I ėmus persekioti krikščionis. 
Ta užuomina trumpa ir neaiški: “Paskui [po stebuklingo 
išvadavimo iš kalėjimo] iškeliavo kur kitur“ (Apd 12, 
17). Petras vėl pasirodo Jeruzalės Susirinkimo metu (Apd 
15). Atrodo, kad Petras pašventė savo gyvenimą misijų 
kelionėms. Vėlesnis Bendrijos atminties kraitis teigia, kad 
Petras nukeliavo į Romą, ten tapo pirmuoju bendrijos 


ta 


vyskupu ir ten 64 m., Nerono persekiojimo metu,“? mirė 


16 James L. Price, Interpreting the New Testament (New York: 
Holt, Rinehart and Winston, 1967), p. 517-518. 

17 Euzebijus, Historia Ecclesiastica, III, 23, cituoja Ireniejų. Pats 
Ireniejus apie Joną rašo Adversus Haereses, I, 9.3; II, 22.5; III, 3.4; V,33.3. 

18 Raymond E. Brown, The Gospel According to Jokn I-XII (Anchor 
Bible, 29; Garden City, N.Y.: Doubleday, 1966), p. LXXXV -CIV; C. K. 
Barrett, The Gospel According to John (London: S.P.C.K., 1955), p. 83-92. 

19 Daniel W. O'Connor, Peter in Rome: The Literary, Liturgical 
and Archeological Evidence (New York: Columbia University Press, 1969). 
Oscar Cullmann, Peter: Disciple, Apostle, Martyr (pataisytas leidimas; 
Philadelphia: Westminster, 1963). 

kankinio mirtimi ant kryžiaus. Kadangi Petras nebuvo 
Romos pilietis, tai galėjo būti nukryžiuotas. Pauliui, kaip 
Romos piliečiui, ši bausmė nebuvo taikoma — jam buvo 
nukirsta galva. Petro mirties ir palaidojimo vieta buvo 
Nerono soduose, anapus Tiberio upės. Čia archeologai ra- 
do pagonių kapines, kuriose buvęs paminklas, pastatytas 
Romos krikščionių bendrijos Petro garbei. Šioje vietoje 
Konstantino valdymo metu ketvirtame amžiuje buvo pa- 
statyta šv. Petro bazilika. Dabartinė bazilika yra šešiolikto 
amžiaus renesanso šedevras. 

Apie kitus apaštalus bei jų likimą teturime legendas. 
Pasakojama, kad Tomas nukeliavo į Indiją; Andriejus, 
Petro brolis, skelbė Kristų šiaurinėje Graikijoje, Skitijoje, 
ir buvo nukryžiuotas Patras (Peleponeso) mieste. 

Visų svarbiausias apaštalų paliktas paminklas — jų, 
liudytojų, pasišventimas prisikėlusiam Kristui ir jo skel- 
bimo tęsimas Dvasios jėga, kol mažutė Jėzaus sekėjų sau- 
jelė tapo Bendrija, galinti nešti Gerąją Naujieną į visus 
pasaulio kraštus. 

Didėjantis krikščionių sankirtis su Romos imperija. 
Pauliaus ir jo bendradarbių pastangų dėka, Evangelija 
banguote nubangavo per plačiąją Romos imperiją. Sąjū- 
džio sėkmė kai kuriose vietose buvo tiesiog nuostabi. Po 
Pauliaus mirties krikščionių bendrijos vis turėjo skaitytis 
su žydų priešiškumu, bet jas dar labiau ėmė varginti san- 
kirtis su Romos imperija. Krikščionių susidūrimas su vie- 
tos religine bei politine santvarka buvo neišvengiamas, 
tačiau iš to išsivystė sankirčiai ne todėl, kad krikščionys 
to norėjo, bet todėl, kad imperijoje plintanti ir stiprėjanti 
krikščionybė savo galvosena ir elgsena labai išsiskyrė iš 
kitų religijų, — net žydų! 

Krikščionys nebuvo nusistaię prieš valdžią. Farizie- 
jams ir erodininkams bandant kalba sugauti Jėzų, Morkus 

duoda tokį Jėzaus atsakymą: “Kas ciesoriaus, atiduokite 
ciesoriui, o kas Dievo — Dievui" (Mk 12,17). Jėzus savo 
santūria laikysena buvo artimesnis tiems žydams, kurie 
atsisakė sukilti prieš Romą. Pagal Jėzų, paklusnumas 
esamai valdžiai neneigia pirminės Dievo valdžios žmo- 
gaus gyvenime. 

Ir Paulius buvo panašaus nusiteikimo. Jis ragino 
Romos krikščionis paklusti valdiškoms įstaigoms, “nes 
nėra valdžios, kuri nebūtų iš Dievo, ir visokios veikian- 
čios valdžios yra Dievo nustatytos" (Rom 13,1). Šie Pau- 
liaus žodžiai kai kada būdavo aiškinami taip, kad krikš- 
čionis turi pasiduoti kiekvienai valdžiai ir niekuomet ne- 
gali priešintis. Tačiau tai nėra Pauliaus mokymas. Pagal 
Paulių, Dievo valia ne tik viršija civilinę valdžią, bet pas- 
taroji iš viso yra tik laikinas dalykas, priklausąs “šiam 
praeinančiam amžiui“. Jos uždavinys — sukurti darną 
visuomenėje pagal Dievo valią. Paulius niekuomet neprieš- 
taravo Romos imperijos reikalavimui, kad jos piliečiai 
būtų ištikimi. O vis dėlto, ir Jėzus, ir Paulius buvo Romos 
valdžios pasmerkti mirčiai dėl politinių išskaičiavimų. 
Romai nerūpėjo jų mokslo turinys, bet jo pasekmės. Vieši 
susibūrimai ir sąjūdžiai gali pakenkti viešajai tvarkai, 
todėl Roma ėmė juos tramdyti. Krikščionybė atrodė pavo- 
jinga taikai (pax), kuri rėmėsi religiniu pakantumu! Tai- 
gi pirmuosius krikščionybės kankinius pagimdė ne reli- 
ginė nepakanta, o politiniai išskaičiavimai. 

Iš tikro maža teturime tikslių žinių, kaip plačiai sie- 
kė krikščionių sankirčiai su Romos imperija. Pirmieji 
aiškūs faktai yra iš imperatoriaus Nerono laikų (54-68 
m. po Kr.) ir liečia tik Romos krikščionis. 64 m. vasarą 
Romos miestas buvo padegtas. Gaisras siautė daugiau 
kaip šešetą dienų, sunaikindamas didesnę miesto dalį. 
Kaltininkas, atrodo, bus buvęs pats Neronas, kuris norėjo 
praplėsti savo sodus ir rūmus. Romėnų istorikas Tacitas 

rašo, kad, Romos gyventojams ėmus Neroną kaltinti, jis 
“save teisindamas, kitus padarė atpirkimo ožiais, imda- 
mas bausti įmantriausiomis kančiomis grupę žmonių, ne- 
kenčiamų dėl savo pasibiaurėtino gyvenimo būdo, kuriuos 
miesto gyventojai vadino krikščionimis“.“? Krikščionys 
buvo suiminėjami ir verčiami prisipažinti, kas esą. “ Ta- 
da, remiantis jų pačių prisipažinimu, daugelis jų buvo 
pasmerkti mirčiai, ne tiek už [Romos] padegimą, kiek 
dėl jų neapykantos žmonijai. Išdaigus žiaurumas lydėjo jų 
mirties bausmės vykdymą. Aprengti laukinių žvėrių kai- 
liais, jie mirė šunų draskomi. Prikalti prie kryžiaus arba 
paversti gyvais žibintais, mirė, apšviesdami naktį?" 

Šis aprašymas duoda daug svarbių žinių. Pirmoje 
vietoje, aišku, kad jau tuo metu krikščionys buvo Romos 
valdžiai žinomi kaip savita grupė. Jie nebuvo tapatinami 
su žydais. Padarydamas krikščionis atpirkimo ožiais, Ne- 
ronas gudriai pasinaudojo bendra miesto gyventojų ne- 
apykanta jiems. Tacitas, rašydamas keturiasdešimt metų 
vėliau, nors Nerono elgesio ir nepateisina, tačiau sutinka 
su krikščionims primestu kaltinimu: “dėl jų neapykantos 
žmonijai“ (“propter odium generis humani"). Svetonijus, 
Tacito bendraamžis, tarp Nerono “gerų ir išmintingų“ 
darbų priskaito ir krikščionių persekiojimą, nes jie “skel- 
bia naujus prietarus, pavojingus visuomenei“"."* Naujojo 
Testamento knygose ir II a. krikščionių raštijoje Romos 
priešiškumas krikščionims ryškiai atsispindi. 

Sunku suprasti šio nepakantumo priežastis. Bet, vie- 
na yra aišku: visas tuometinis imperijos viešasis gyveni- 


20 Tacitas, Annalia, XV, 40.44. Vertimą į anglų kalbą galima rasti 
M. Grant knygoje, Tacitas: The Annals of Imperial Rome (Baltimore: 
Penguin, 1956), p. 354. Lietuviškas vertimas: Publijus Kornelijus Tacitas, 
Rinktiniai Raštai (Vilnius: Vaga, 1972). Vertė D. Dilytė ir J. Mažiulienė. 

21 Tacitas, ten pat. 

22 Svetonijus, Vita Neronis, 16. 

mas buvo glaudžiai susijęs su valstybės garbinimu. To gar- 
binimo apeigos buvo kasdienis viešojo gyvenimo reiški- 
nys. Krikščionys savo griežtu monoteistiniu tikėjimu, sa- 
vo eschatologine aistra ir nuošaliais susirinkimais noro- 
mis ar nenoromis išsiskyrė iš kitų, vengdami visiems į- 
prastų papročių. Šis atsiribojimas nuo visuomenės (grai- 
kų kalba amixia — nesimaišymas arba šalinimasis) krikš- 
čionių kaimynams atrodė keistas ir pavojingas. Turėjo 
būti ypatingai sunku, kai vienas šeimos narys tapdavo 
krikščioniu, o kiti likdavo pagonys. Įtampa ir sankirčia* 
buvo neišvengiami. O tokių mišrių šeir ; buvo daug. Apo- 
krifinė krikščionių raštija dažnai pasakoja, kaip šis ar 
anas apaštalas tapo kankiniu, nes savo skelbimu atvertė 
kurio nors įtakingo Romos piliečio žmoną. Ši, įtikėjusi 
Kristų, sekdama griežtu apaštalo ar misininko mokslu, 
atsisakydavo atlikti santuokos įsipareigojimus. Ta padėtis 
ir privedė ne vieną Evangelijos skelbėją prie kankinio 
mirties. 

Iš vienos pusės, žydų ir krikščionių padėtis Romos 
imperijoje buvo panaši. Abi bendrijos; norėdamos išlai- 
kyti savo tapalybę, nesutapo su imperijos visuomenine 
samprata bei sąranga. Todėl abi susilaukė įtarinėjimų ir 
paniekinimo. Žydai, tiesa, buvo sau išsikovoję ypatingą 
Dievo garbinimo apeigų teisę imperijoje. Pradžioje Ro- 
mos valdininkai krikščionis laikė žydijos atskala ir su jais 
elgėsi panašiai, kaip su žydais. Jų suėmimas, įkalinimas 
arba ištrėmimas buvo vykdomi viešos tvarkos sumetimais, 
o ne dėl religinio nepakantumo. Kai po 66-70 m. sukilimo 
krikščionys galutinai atsiskyrė nuo žydų, jų teisinės pa- 
dėties klausimas imperijoje savaime iškilo. 

Nerono persekiojimas palietė tik Romos krikščionių 
bendriją ir ją kone visiškai išnaikino. Imant Tacito žo- 
džius už gryną pinigą, persekiojimas sunaikino “didelį 
skaičių“, tad Romos mieste liko vien tik saujelė krikščio- 

nių. Šie, atrodo, buvo iš vargingesnių visuomenės sluoks- 
nių, nes būdavo kankinami gėdingais ir pasityčiojančiais 
būdais. Tokios bausmės nebūtų buvusios taikomos Romos 
imperijos piliečiams. Šią išvadą patvirtina Petro ir Pau- 
liaus skirtingos mirties bausmės: Petras, nepilietis, buvo 
nukryžiuotas, o Paulius, pilietis, galėjo garbingai mirti 
galvos nukirtimu! 

Reikia stebėtis, kad Nerono persekiojimas nepaliko 
daugiau ir gilesnių pėdsakų tuometinėje krikščionių raš- 
tijoje. Iš turimų užuominų sunku apčiuopti persekiojimo 
apimtį ir įtaką | lesniams krikščionijos santykiams su 
Romos imperija. 

Po Nerono, manoma, kad imperatorius Domicijonas 
(81-96 m. po Kr.) atnaujino krikščionių persekiojimą.“ 
Jis pirmasis iš Romos imperatorių reikalavo savo asme- 
niui dievams skirto garbinimo, kuris iki tada buvo sutei- 
kiamas tik mirusiems valdovams. Jis dar įsakė, kad į jį 
viešai būtų kreipiamasi “ Viešpats ir Dievas“ (Dominus 
et Deus) titulu. Kiekvienas, kuris atsisakė dalyvauti reli- 
ginėse imperatoriaus garbinimo apeigose, buvo laikomas 
nusikaltėliu ne tik viešajai tvarkai (crimen laesae maies- 
tatis), bet ir religijai. Krikščionims šie reikalavimai buvo 
nepriimtini. 

Išleidus šiuos nuostatus, 95 m. Domicijonas apkalti- 
no daugelį aukštos kilmės romėnų “bedieviškumu"" (ate- 
izmu) ir laikymusi žydų papročių. Konsulas Flavijus 
Klemensas buvo nubausias mirtimi, o jo žmona Flavija 
Domitilla, imperatoriaus dukterėčia, buvo ištremta iš Ro- 
mos. Ar Flavijus Klemensas ir jo žmona buvo krikščionys 
ir todėl nukentėjo dėl savo “bedieviškumo", nes atsisakė 
Domicijoną vadinti dievu? Daugelis mokslininkų mano, 


23 Puiki šio klausimo studija padaryta E. Stauffer, Christ and the 
Caesars (Philadelphia: Westminster, 1955), p. 147-191. 

kad taip ir buvo. Šią išvadą patvirtina archeologinis ra- 
dinys. Vienoje iš ankstyviausių krikščionių katakombų 
Romoje atrasti įrašai sienose, kurie liudija, kad tai buvo 
Flavijaus Klemenso ir Flavijos Domitillos dovana krikš- 
čionims. Taigi jie abu tikriausiai patys buvo krikščionys. 


Jono Apreiškimas buvo parašytas maždaug tuo metu, 
kai Domicijonas, apsirgęs “dieviškumo liga“ (apoteoze), 
ėmė persekioti visus, atsisakančius jį pripažinti dievu. Ši 
knyga yra vienintelis šaliinis žinių apie pirmojo amžiaus 
pabaigos krikščionių padėtį imperijos provincijose. Ji bent 
užuominomis parodo, kaip sunku buvo išlikti krikščioniu 
tuo metu. Iš nekrikščionių šaltinių yra likę pora laiškų iš 
imperatoriaus Trajano (98-117 m. po Kr.) susirašinėjimo 
su Plinijum Jaunesniuoju, Mažosios Azijos Ponto-Bitini- 
jos valdytoju. Laiškai rašyti maždaug 110 metais.?* Pli- 
nijus susirėmė su krikščionimis, nes Trajanas buvo už- 
draudęs slaptus susirinkimus. Mat, Roma ruošėsi kariauti 
su Partijos karalyste, ir Trajanas bijojo politinio maišto 
Mažojoje Azijoje. Slapti susibūrimai galėjo tapti maišti- 
ninkų lopšiais. 

Plinijus, nedaug apie krikščionis žinodamas, rašė 
Trajanui, klausdamas, kaip juos tardyti ir bausti. Drauge 
pranešė, ką ligi šiol daręs. Pirmiausiai jis apkaltintuosius 
klausinėdavęs, ar jie tikrai krikščionys. Jiems atsakius 
teigiamai, jis klausdavęs antrą ir trečią kartą, grasindamas 
juos bausti mirtimi. Jiems užsispyrusiai atsisakius paneig- 
ti, kad esą krikščionys, jis juos nubausdavęs. Tą pačią 
procedūrą naudojęs ir su tais, kurie kaimynų būdavo ap- 
skysti. Suimtajam paneigus, kad jis krikščionis, Plinijus 
liepdavęs šauktis valstybinių dievų ir pagarbinti impera- 

24 Šiuos laiškus galima rasti J. Stevenson knygoje A New Eusebius: 
Documents Ilustrative of the Church to A.D.337 (London: S.P.C.K., 1957), 
p. 13-16. 

toriaus statulą smilkalais ir vynu. Jis taip pat reikalau- 
davęs, kad jie keiktų Kristų. Ne sykį apskųystieji sakėsi 
kadaise buvę krikščionys, bet dabar jau nebesą. Tačiau, 
net ir būdami krikščionys, jie nieko blogo nedarę, tik su- 
sirinkę giedodavę giesmes Kristui kaip Dievui (carmen 
dicere Christo), pasižadėdavę nevogti, neplėšikauti, ne- 
svetimauti, laikytis žodžio ir grąžinti paskolas. Jie dar 
tarpusavy dalindavęsi kukliu valgiu. 

Trajanas pagyrė Plinijaus elgesį ir nurodė, kad krikš- 
čionys neturi būti ieškomi, tačiau, jei jie kitų apskundžia- 
mi ir įduodami, tuomet reikia juos bausti. Kiekvienas, 
kuris paneigia esąs krikščionis ir sutinka pagarbinti die- 
vus, turi susilaukti pasigailėjimo. Be to, negalima paisyti 
anoniminių įskundimų. 


Trajano nuosprendis rodo, kad krikščionybė buvo 
laikoma neteisėta religija, nes “krikščionis kaip toks“ 
(nomen ipsum) turėjo būti baudžiamas. Paprasiam romė- 
nų piliečiui, net ir imperatoriui, krikščionių tikėjimas ir 
elgesys atrodė žmones tvirkiną ir beprotiški prietarai. 
Plinijus Jaunesnysis, būdamas politeistas ir pakantus 
įvairioms religijoms, negalėjo suprasti kaip valstybinių 
dievų pripažinimas ir imperatoriaus pagarbinimas galėtų 
pažeisti kieno nors religinius įsitikinimus. 

Trajano nuosprendis lietė tik Mažąją Aziją. Neaiš- 
ku, ar krikščionių persekiojimas paplito po visą Romos 
imperiją. Net ir Trajano valdymo metu tegirdime apie 
pavienius kankinius. Panašiai ir su jo įpėdiniais. Žinome, 
kad Ignacas, Antiocho vyskupas, mirė kankiniu Romoje; 
Simeonas, Kleopo sūnus, Jėzaus pusbrolis, buvo nukan- 
kintas Palestinoje. Anksčiausias iš patikimų pranešimų 
apie krikščionis kankinius mini Smirnos vyskupą Poli- 
karpą, nužudytą 155-156 m. po Kr. Šis pranešimas gyvai 
pavaizduoja valdžios elgesį su krikščionimis Mažojoje 

Azijoje, sekant Plinijaus ir Trajano nurodymais anksčiau 
minėtuose laiškuose.“ 

Taigi krikščionių Bendrija pirmojo amžiaus pabai- 
goje ir antrojo pradžioje pasižymėjo dviem bruožais: ji 
džiaugėsi savo narių padaugėjimu ir kentėjo vis didėjan- 
čius persekiojimus. Ji jau buvo padariusi milžinišką šuo- 
lį nuo Jėzaus ir Dvylikos laikų ir taip pat nuo Pauliaus 
grumtynių su žydų krikščionių priekaištais, nešant Evan- 
geliją pagonims. Dabar Bendrijai kilo naujas uždavinys: 
aptarti save ir savo misiją ryšium su pasauline politika 
bei kultūra, nes Dievas 


.. „dosniai apreiškė mums savo malonę su įvairiopa 
išmintimi ir sumanumu, paskelbdamas mums savo 
valios paslaptį, kaip jis panorėjo iš anksto nutarti 
jame, amžių pilnatvei atėjus, visa, kas yra danguje 
ir žemėje, iš naujo suvienyti Kristuje, tartum galvoje 


(Ef 1,9-10). 


25 R. M. Grant (red.), Tke Apostolic Fathers: A New Translation 
and Commentary (Camden, N.J.: Nelson, 1967), p. 47-83. Apie persekioji- 
mus bendrai žr. W.H. C. Freud, Martyrdom and Persecution in the Early 
Church: A Study of a Conflict from the Maccabees to Donatus (Oxford: 
Blackwell, 1965). 

8 II SKYRIUS 


BENDRIJA 
ORGANIZ O JASI 


Saugok tau patikėtą palikimą, 

vengdamas pasaulio tuščiažodžiavimo 

ir tariamojo pažinimo prieštaringų teigimų, 
nes kai kurie, jį pamėgę, 

nuklydo nuo tikėjimo (1 Tim 6,20-21). 


Išoriniai sankirčiai su žydais ir su romėnų valdžia 
padėjo krikščionių Bendrijai geriau save suprasti ir tą 
savitumą aptarti. Tačiau šie sankirčiai sukėlė ir vidinę 
įtampą pačioje Bendrijoje. Ji buvo pavojingesnė, negu 
pagunda likti žydiška atskala ir negu pavojus visai iš- 
nykti Romos persekiojamiems. Iškilo du lemtingi susirė- 
mimai Bendrijoje: 

1. dėl klaidingo mokymo ir 
2. dėl vidinės santvarkos, sąjūdžiui tampant organiza- 
cija. 

Ši Bendrijos išgyventa įtampa ir jos savimonės bren- 
dimas atsispindi Laiške efeziečiams, pastoraciniuose laiš- 
kuose,?* 7, 2 ir 3 Jono laiškuose, Judo laiške ir Antrajame 
Petro laiške. 


26 Pastoraciniai arba ganytojiški laiškai (lot. pastor — ganytojas) 
skirti krikščioniškų bendrijų ganytojams: Timotiejui Efeze ir Titui Kre- 
toje — I ir 2 Timotiejui, Laiškas Titui. 

APTARIANT EVANGELIJOS TIESĄ 


Vėlesnėse Naujojo Testamento knygose kovos prieš 
klaidingą mokymą ir perėjimas iš sąjūdžio į organizaciją 
paliko daugiau pėdsakų, negu sankirčiai su žydais ir su 
romėnų valdžia. Tai nereiškia, kad šie išoriniai sankirčiai 
nebuvo svarbūs, bet kad Bendrijos vidaus įtampa dėl ere- 
zijų“" dar jautriau palietė jos gyvybinį pulsą. Krikščionių 
atsiskyrimas nuo žydų Kristaus Evangelijos skelbėjams 
išėjo į gera. Ypač po tragiškų 70-jų ir 132-jų metų įvykių 
krikščionys juos aiškino, kad tai buvo ne vien pranašystės 
išsipildymas, bet drauge Dievo galutinė bausmė Dievo 
Mesiją atmetusiems. Romos imperijoje krikščionys tebu- 
vo nereikšminga, užguita mažuma. Kiekvienas, tapdamas 
krikščioniu, tai turėjo daryti labai sąmoningai, nes žinojo, 
kad jam gali tekti kentėti ir mirti dėl “vardo". Dėl to tie 
persekiojimai krikščionims buvo naudingi — stiprino jų 
tikėjimą. Jų dėka Bendrija tapo vieningesnė ir sąmonin- 
gesnė, atpažindama Kristaus kančią ir mirtį savo kasdie- 
nybėje. O ši savimonė bei samprata Dievo užmojo bei 
veiklos Jėzuje Kristuje buvo krikščionybės sąjūdžio svar- 
biausias veiksnys. 

Kovos su klaidatikiais pradžioje neturėjo aiškios li- 
nijos, nes apaštalų amžiaus Bendrija dar neturėjo tiksliai 
aptarto tikėjimo kraičio nei sudaryto doros teisyno. Ji te- 
beieškojo bendruomeninių išraiškos rėmų ir todėl buvo 
atvira įtakai iš šalies. Žydija jau nebebuvo vienintelė klė- 
tis, kurioje buvo galima rasti reikalingos medžiagos ir pa- 
vyzdžių. Bendrijai išėjus į pagoniją, visas Romos imperi- 
jos religinis pasaulis tapo nauja klėtimi, iš kurios galėjo 
gauti sąvokų, idėjų, pavyzdžių. Dievo užmojo ir veiklos 


27 Klaidatikystė arba erezija (gr. hairesis) reiškia partiją arba sa- 
vitą mokymo liniją (Apd 5,17). Neigiama prasme — atskala, klaida. 

Jėzuje Kristuje samprata turėjo būti perkelta iš siaurutės 
žydiškos aplinkos į platųjį pasaulį, ir todėl reikėjo naujos 
galvosenos, naujos išraiškos, naujų rėmų jai perdirbti ir 
pritaikyti. Sis pritaikymo ir perdirbimo uždavinys griūte 
užgriuvo bręstančią krikščionių Bendriją. Bekovodama 
su klaidatikiais, Bendrija išmoko atpažinti klaidingą ir 
teisingą mokymą ir jį išreikšti ateinančioms kartoms.?“ 
Žinoma, ne visos progos buvo lygiai sėkmingai panaudotos 
šio laikotarpio autorių. Nenuostabu taip pat, kad ir pats 
skelbimas (kerygma) prarado savo misijinį iššūkį ir at- 
sidavė apologetiniams poreikiams. Kartais ir Gerosios 
Naujienos turinys — Dievo užmojis ir veikla Jėzuje Kris- 
tuje — pasidarė antrinis, bandant pastatyti klaidatikius 
į atitinkamą vietą. 

Yra labai daug šaltinių, liečiančių Bendrijos kovas 
su klaidatikiais, tačiau su jais sunkiau susidoroti, negu 
su raštais apie krikščionių sankirčius su žydais ir su ro- 
mėnais. Mat, šie šaltiniai yra taip susimaišę, kad nebe- 
įmanoma atkurti visumos vaizdo — nematyti miško per 
medžius. Tačiau viena yra aišku: kad gnosticizmas“" bu- 
vo pikčiausias krikščioniško tikėjimo priešas. Jis vertė 
kovojančius tikinčiuosius tiksliau aptarti tikėjimo tiesas. 
Nesunku pasekti Bendrijos pastangas išsilaisvinti iš gnos- 
ticizmo įtakos, pasinaudojant Bendrijos Tėvų raštais. 

Ireniejus savo knygoje Prieš atskalas (Adversus Hae- 
reses) sako, kad gnosticizmas tai atskala visa to žodžio 
prasme, ir visų kitų tikėjimui prieštaraujančių mokslų 
šaknis. Pasak Ireniejaus, Simonas burtininkas buvo “visų 
atskalų tėvas“. Jis yra aprašytas Apaštalų darbų knygoje 


28 W. Bauer, Orikodoxy and Heresy in Earliest Christianity (Phila- 
delphia: Fortress, 1971): H. E. W. Turner, The Pattern of Christian Truth: 
A Study in the Relation Between Orthodoxy and Heresy in the Early 
Church (London: Mowbray, 1954). 

29 Žr. pirmąjį tomą, p. 46-51. 

(8,9-24). Atskala, susibūrusi apie Simoną, sako Irenie- 
jus, tapo gnostikų maro lopšiu. Kažkoks Menanderis bu- 
vęs Simono įpėdinis, o su sekančia karta, Satornilui va- 
dovaujant Sirijos Antijochijoje ir Bazilidui Egipto Alek- 
sandrijoje, gnosticizmas paplito po visą Romos imperiją. 
Remiantis turimais šaltiniais, nėra abejonės, kad Si- 
monas buvo įtakingesnis asmuo, negu Apašialų darbai jį 
aprašo. Jo įkurta atskala tebekankino krikščionis Justino 
laikais, II a. viduryje, ir buvo ypač paplitusi Sirijoje?“ 
Iš jos, atrodo, išsivystė ir kitos sinkretistinės gnostikų 
aiskalos. Taigi Ilreniejaus nuomonė, kad visos atskalos 
(gnosticizmo) yra kilusios iš Simono, nėra perdėta. Ši jo 
pažiūra prileidžia, kad krikščionybė buvo ankstyvesnė už 
Simono iškraipytą mokymą. Tačiau Simonas pagal Apaš- 
talų darbus skelbė savąjį mokslą dar prieš susidomėdamas 
krikščionybe. Tai reiškia, kad gnosticizmas kaip toks jau 
buvo žinomas ir vystėsi prieškrikščioniniame ir nekrikš- 
Čioniniame pasaulyje. Panašų gnosticizmo raidos paveiks- 
14 atkuria ir nūdieniai Naujojo Testamento tyrinėtojai. Jų 
supratimu, tai, kas vadinama “gnosticizmu"', iš tikro yra 
daugelio religinių įtakų bei šaltinių sampyna. Būdamas 
daugiaveidis, gnosticizmas lengvai prisitaikė prie įvairių 
religinių pažiūrų. Jis, susidūręs su krikščionybe ir su ja 
berungtyniaudamas, susidarė savitą religinę sistemą. 
Reikia paaiškinti, kodėl Ireniejus laikė gnosticizmą 
atskala be sau lygios. Jis buvo linkęs visus nukrypimus 
nuo krikščionybės tiesos apgyvendinti po vienu gnosticiz- 
mo stogu. Jam ir nikolaitai (Apr 2,6), ir marcijonitai, ir 
net ebijonitai buvo gnostikai. Nūdienės istorinės studijos 
Ireniejaus nuomonę iš dalies pateisina. Marcijonitai ir ebi- 
jonitai buvo panašūs į gnostikus tuo, kad didžiavosi spe- 


30 Justinas Kankinys, „Apologia, I. 26,56; II.15; Dialogus cum Try- 
phone, 120. 

cialiu, jiems vieniems teprieinamu, “žinojimu". Jų visa- 
tos, žmogaus ir atpirkimo sampratos įmantri išraiška gero- 
kai primena gnostikų mokymą, nors tai juos dar nepadaro 
tikrais gnostikais. Reikalas iš tikro buvo kur kas sudėtin- 
gesnis. Todėl krikščionybės ir gnosticizmo sąveiką ne taip 
lengva aptarti bei išraizgyti iš įvairių kitų religinių įtakų. 
Nagrinėjant krikščionių Bendrijos tapimą organizacija 
Naujojo Testamento raštijos šviesoje, nėra tikslu teigti, 
kad jos vienintelis ir pagrindinis priešas buvo gnosticiz- 
mas, suprastas kaip aiški ir sisteminga religinė galvosena 
bei bendruomenė. Iš kitos pusės, negalima neigti, kad 
daugelis to meto klaidatikių buvo giminingi gnostikams. 
Tenka kiekvieną grupę svarstyti ir vertinti atskirai. 

Norint suprasti poapaštalinės Bendrijos tolimesnį 
vystymąsi iš sąjūdžio į organizaciją, svarbu turėti mintyje 
to meto krikščionių rašytojų poleminį metodą bei argu- 
mentus ir jų krikščionio sampratą. Ir čia negalime tikėtis 
atrasti vientisas gijas. Šiek tiek padės, jei išryškinsime 
kelias opias ir ligi šiol karštai svarstomas poapaštalinio 
amžiaus problemas: 


1. tikėjimo kraičio augimą, 
2. organizuoto tarnavimo bendruomenei įvedimą, 
3. apaštalų įpėdinystės sampratą. 


Šio amžiaus pastangos įsisavinti Gerosios Naujienos tu- 
rinį bei prasmę turi vieną bendrą nuotaiką: kintančią 
naujosios krikščionių kartos savimonę naujomis aplinky- 
bėmis. 

Viena iš pagrindinių priežasčių šiam krikščionių sa- 
vimonės kitimui buvo reikalas peraiškinti eschatologinę 
viltį. Pirmieji krikščionys, maždaug ligi 70-jų m., tikėjosi, 
kad Amžiaus Atbaiga įvyks dar jų gyvenime. Bet mirus 
Dvylikai ir Pauliui (gal apaštalas Jonas dar buvo gy- 

vas?), istorijai riedant pirmyn, aitrusis tuojau pat įvyk- 
siančio Viešpaties Atėjimo laukimas ėmė blėsti. Priespau- 
dos ir persekiojimo metu eschatologinės vilties ugznelė vėl 
sužibėdavo — tai liudija Apreiškimo knyga. Tačiau, aps- 
kritai, vis stiprėjo nuotaika, kad Viešpaties Atėjimas nu- 
delsiamas, istorija tęsiasi. Bendrija turėjo rimtai skaitytis 
su Gerosios Naujienos skelbimu gerokai prailgintame lai- 
kotarpyje tarp Kristaus Prisikėlimo ir Antrojo Atėjimo 
(Parousia). Augo supratimas, kad Atbaigos Amžiaus Die- 
vo Tauta siunčiama ilgai trunkančiai kelionei. Jai tenka 
būti pakeleive šiame pasaulyje, tarnaujant Evangelijai, 
“kol išauš diena" (2 Pt 1,19). Toks yra jos uždavinys, 
nes ji yra “išrinktoji giminė, karališkoji kunigystė, šven- 
toji tauta, įsigytoji liaudis, pašaukta išgarsinti šlovingus 
darbus to, kuris pašaukė. . . iš tamsybių į savo nuostabią 
šviesą" (1 Pr 2,9). 


BENDRIJA: VIENA, ŠVENTA, APAŠTALINĖ 


Laiškas efeziečiams, 

1 ir 2 Timotiejui, Titui 

Vyraujančios temos poapaštalinio laikotarpio rašti- 
joje mums padeda suprasti to meto Bendrijos nuotaikas 
ir gyvenimą. Pradžioje Bendrija nesirūpino savo narių 
vienybe, nes tai buvo savaime supraniamas dalykas. Kiek- 
vienas asmuo, tapdamas krikščioniu, tuo pačiu įsijungė 
ir į Bendriją, kurią Dievas sukūrė Mesijo Jėzaus dėka 
ir kuri ištikimai laukė jo Atėjimo ir Dievo išganymo plano 
galutinio atbaigimo. Krikščionys buvo įsitikinę, kad jie 
yra naujoji Dievo Tauta, nes Šventoji Dvasia yra jų tarpe. 
Laikui bėgant, tarpusavio vienybės jausmas susilpnėjo. 

KUŪRINIJA IR ISTORIJA ATPIRKIMO PER KRISTŲ PASLAPTYJE: 


Dievas "dosniai apreiškė mums savo malonę... , paskelbdamas mums savo valios paslaptį, kaip jis panorėjo iš anksto 
mutarti jame, amžių pilnybei atėjus, visa, kas yra danguje ir žemėje, iš naujo suvienyti Kristuje, tartum galvoje“(Ef 1,8-10). 


ESCHATOLOGINĖ ĮTAMPA: 


14909 Išganymas j2z įvyko, tačiau dar me visiškas... 
a> 
iai ATĖJIMAS 
NO e (PAROUSIA) 
k Ė 5 > Na T 
AMŽINYBĖ p | | S .|K AMŽINYBĖ 
IR R ĮTAMPA TARP PAŽADO IR IŠSIPILDYMOŲ ESCHATOLOGINIS IŠSIPILDYMAS Ū IR 
ISTORIJOS Senajame Testamente L | Ą ISTORIJOS 
PRADŽIA rs PABAIGA 


NAUJASIS AMŽIUS 
AITRIOJI DABARTIS (KAIROS): |M 


BENDRIJA — SĄJŪDIS 
BENDRIJA — ORGANIZACIJA |€ 


Visa ateina iš Dievo Kūrėjo KRISTAUS ĮVYKIS PASIBAIGIA 
ir visa grįžta pas Dievą Kūrėją Į ATBAIGOS AMŽIUS 
per Kristų. PRASIDEDA ATBAIGOS AMŽIUS 
“LAIKO PILNATVĖ" (Gal 4:4) 


„Nuo pat pradžios Bendrija jautė skirtumus bei iš jų ky- 
lančias įtampas, kurias Apaštalų darbų knyga ir Pauliaus 
Laiškai mums nuolat primena. Tačiau tai nemažino vie- 
nybės Kristuje, nes Dvasia veikė ir vertė krikščionis rasti 
priemonių tą vienybę išreikšti ir palaikyti. Poapaštalinia- 
me laikotarpyje, bręstančiai Bendrijai pereinant iš sąjū- 
džio į organizaciją, Dvasios dovanos nebebuvo taip našios 
kaip kadaise. Be to, daug Dvasia apdovanotojų šovėsi 
kalbėti Kristaus vardu, ir tai įnešė sąmyšio. Bendrijai 
teko ištirti visa ir, kas gera, palaikyti. Bendrijos vienybė 
įvairume turėjo būti aptarta iš naujo, atpažįstant, iš kur 
ji plaukia, ir nurodant, kas jai kenkia. 

Antroji vyraujanti šio laikotarpio tema buvo šventu- 
mas. Ankstyvieji krikščionys save vadindavo “šventai- 
siais“. Ir Paulius juos taip vadino savo Laiškuose (Rom 
1,7; 1 Kor 1,2; 2 Kor1,1; [Ef 1,1]; Fil 1,1; Kol 1,2). 
Šis titulas žėrėjo tikėjimo savimone: Dievas surinko sau 
Tautą, ją pašventino ir paskyrė jai uždavinį būti šventom 
mielėm pasaulyje. Ji save laikė pranašų minimu ištikimu 
“likučiu", vildamasi, kad nuodėmė, Dievo duoto naujojo 
gyvenimo per Kristų dėka, liausis joje viešpatavus, nes 
čia yra Dievo Karalystė. Kaip ir su tarpusavio vienybe, 
ilgainiui pirminės šventumo sampratos išlaikymas darėsi 
vis keblesnis. Tiesą pasakius, nebuvo tokio meto, kada 
Bendrija būtų buvusi visiškai be nuodėmės, nors pradžioje 
tuojau pat ateisiančio Amžiaus Atbaigos viltis palengvino 
spręsti nuodėmės problemą. Vieši nusidėjėliai būdavo iš- 
skiriami iš šventųjų bendrijos (1 Kor 5,1-13). Poapaštali- 
niame laikotarpyje šis sprendimas pasirodė nepakanka- 
mas, nes nuodėmė, matyt, buvo nuolatinė tikrovė ne tik už 
Bendrijos ribų, bei ir pačioje Bendrijoje. Taigi, atpažinusi, 
kad ji yra pakeleivė sunkioje ir ilgoje kelionėje, Bendrija 
turėjo rasti naujus būdus išspręsti nuodėmės problemą. 
Ji turėjo iš naujo aptarti, kur yra jos šventumas ir taip 

pat sudaryti doros dėsnius savo nariams, kad jiems būtų 
aišku, kas šventa ir kas ne. 

Tretysis Bendrijos rūpestis buvo apaštališkumas. 
Pirminė Bendrija buvo apaštalinė, nes jai vadovavo apaš- 
talai, kurie tęsė Viešpaties Jėzaus veiklą. Kol jie buvo gy- 
vi, buvo lengva į juos kreiptis visais Bendrijos reikalais. 
Apaštalų kartai retėjani, Bendrijos apaštališkumas nebe- 
buvo toks aiškus. Gnostikams ėmus didžiuotis, kad jie turi 
slaptus apaštalų pamokymus, kilo klausimas: kur galima 
rasti ir patikrinti tikrąjį apašralinį tikėjimo kraitį? Bend- 
rijai teko sudaryti normas, kuriomis vadovaujantis būtų 
galima atskirti tikrąjį apaštalų tikėjimo kraitį nuo klaidin- 
gojo mokymo. Šiame kontekste gimė nauja tikėjimo krai- 
čio samprata ir laidas: organizuotas tarnavimas Bendrijai. 
Tame pačiame fone gimė ir pseudoniminė“' (slapyvardžiu 
rašyta) pirminės Bendrijos raštija. 

Nūdieniai Naujojo Testamento tyrinėtojai priėjo iš- 
vadą, kad daugelis Naujojo Testamento knygų buvo para- 
šytos, autoriams prisidengus slapyvardžiais. Mums tai at- 
rodo lyg apgavystė, nes esame pratę surišti kiekvieną li- 
teratūrinį kūrinį su jo autoriumi, kurio teisės yra apsau- 
gomos įstatymais. Senovėje taip nebuvo. Rašymas slapy- 
vardžiu buvo daromas dėl įvairių priežasčių“? Tertulijo- 
nas, aprašydamas apokrifinę knygą — Pauliaus darbus, 
sako, kad ji parašyta vieno kunigo, gyvenusio Mažojoje 
Azijoje, kuris norėjo “padidinti Apaštalo gerą vardą, jį 
praturtindamas savuoju''.“* Tai gana vykusiai išreiškia, 
kodėl būdavo rašoma apaštalų vardu. Turime, pavyzdžiui, 
išgalvotą korespondenciją apaštalo Pauliaus su korintie- 


31 Pseudoniminis — graikų kalboje reiškia parašytas netikru vardu. 

32 Šiuo klausimu yra rašęs B. M. Metzger, “Literary Forgeries and 
Canonical Pseudoepigrapha,“ Journal of Biblical Literatūre XCI (1972), 
p. 3-24. 

33 Tertulijonas, De Baptismate, 17. 

čiais, vadinamąjį trečiąjį Laišką korintiečiams; taip pat 
yra Pauliaus slapyvardžiu rašytas Laiškas laodikiečiams; 
yra ir jo susirašinėjimas su romėnų filosofu Seneka, 
abiem vienas kitu susižavėjus.“* Lieka neužginčijamas 
faktas, kad Paulius savo laiškais nesiliovė turėjęs milži- 
nišką įtaką poapaštalinio amžiaus raštijai. Bevardžiai au- 
toriai, rašydami Pauliaus vardu, nenorėjo savo skaitytojų 
apgaudinėti, bet rašė, norėdami apsaugoti apaštalo kraitį 
anais neramiais, maišaties pilnais, laikais. Jiems rūpėjo 
tikrasis apaštalų tikėjimo kraitis! Todėl jie ir pasinaudo- 
davo literatūriniu slapyvardžiu, tikėdamiesi, kad jų žodis 
bus svaresnis. Jie buvo įsitikinę, kad rašą tokioje pat dva- 
sioje, kaip pats apaštalas būtų rašęs, jų vietoje būdamas. 
Mat, naujoms aplinkybėms iškilus, Bendrija kaip tik ieš- 
kojo aiškesnių pamokymų bei doros taisyklių, negu buvo 
galima rasti jau esamuose laiškuose. Niekuomet nebuvo 
sąmoningai skatinama rašyti slapyvardžiais, bet, priimda- 
ma slapyvardžiu rašytus raštus, patikslinančius ar papil- 
dančius apaštalų tikėjimo kraitį, ir juos įtraukdama į ka- 
noną, Bendrija patvirtino šių raštų apaštalinę kilmę.“? 


34 Šių laiškų vertimus galima rasti M. R. James knygoje, The Apo- 
cryphal New Testament (pataisytas leidimas; Oxford: Clarendon, 1960), 
p. 288 ss. ir 479 ss. 

35 Nagrinėjant šventraštinio autoriaus sampratą, reikia pripažinti, 
kad rašymas slapyvardžiu senovėje buvo labiau priimamas negu dabar. 
Atrodo, kad dieviškasis įkvėpimas nevengė slapyvardžiais rašytų raštų. Juk 
Mozė negalėjo savo mirties aprašyti Pakartoto Įstatymo knygoje; Dovydas 
nesukūrė visų jam priskiriamų psalmių; Saliamonas neparašė Ekleziastiko 
ir Išminties knygų! Atsižvelgiant į įvairius rašymo būdus, reikia skirti pen- 
kis šventraštinio autoriaus tipus: 1. autorius, kuris pats savo ranka rašo 
(pvz. Lukas); 2. autorius, kuris diktuoja savo mintis sekretoriui (Pauliaus 
laiškai tikriausiai buvo taip parašyti, žr. Rom 16,22; Gal 6,11); 3. autorius, 
kuris davė pagrindinę medžiagą, bet kitas ją surašė (pvz. Jokūbo laiškas, 
parašytas tobula graikų kalba, tikriausiai ne Galilėjos žvejo, bet išreiškia 
jo mokymą); 4. autorius, pats nieko nerašęs, bet davęs įkvėpimą savo mo- 
kiniams, kurie rašė vadovaudamiesi jo pamokymų dvasia (Evangelija pagal 
Matą? 2 Petro laiškas?) ; 5. autorius, davęs veikalui tam tikrą kryptį ir for- 

Naujajame Testamente, Pauliaus Laiškų rinkinyje, 
daugelis tyrinėtojų šiuos laiškus laiko slapyvardžiu““ ra- 
šytais: Laišką efeziečiams ir tris pastoracinius laiškus — 
1 ir 2 Timotiejui, Laišką Titui. Panašiai galvojama ir 
apie vadinamus “'katalikiškus"', arba visuotinius, laiškus: 
Jokūbo laišką, 1 ir 2 Petro laiškus, 1, 2 ir 3 Jono laiškus 
ir Judo laišką. Laiškas efeziečiams yra vienas stipriausių 
poapaštalinės Bendrijos savimonės bei misijos istorijoje 
sampratos pareiškimų. Laiško autorius tapatinamas su 
Pauliumi (Ef 1,1). Jame išryškinama Pauliui būdinga 
galvosena apie Dievo užmojį ir veiklą Jėzuje Kristuje. Čia 
kalbama apie nuteisinimą tikėjimu, Kristaus vaidmenį 
Bendrijoje ir Dvasios veikimą. Tačiau kruopštus laiško 
stiliaus bei turinio nagrinėjimas rodo, kad jis tikriausiai 
buvo parašytas po Pauliaus mirties?" Jame naudojami iš- 
sireiškimai turi skirtingus prasmės niuansus nuo tų, kurie 
randami tikrai Pauliui priklausančiuose laiškuose. Pa- 
vyzdžiui, Laiške efeziečiams yra išsireiškimai “šventieji 
apaštalai" (Ef 3,5) arba “apaštalų ir pranašų pamatas“ 
(Ef 2,20). Vargu, ar pats Paulius būtų taip kalbėjęs!“* 
Tame laiške prileidžiama, kad sankirtis su žydais jau pra- 
eities dalykas. Taigi tikras ženklas, kad laiškas yra vė- 
lyvesnis. Tuo tarpu Pauliaus Laiškuose aišku, kad jam ir 
jo įkurtoms bendrijoms tai kasdienis įvykis. Taigi Laišką 
efeziečiams reikia skirti kuriam nors Pauliaus mokiniui, 


mą, nes jis sukurtas, sekant jo išraiškos būdą (Mozė — įstatymo davėjas — 
Pentateucho "autorius"; Dovydas — psalmistas — Psalmių knygos “auto- 
rius"; Saliamonas — išminčius — išminties raštijos “autorius"). Žr. Ray- 
mond Brown, JBC 67:86. 

36 Markus Barth, Epkhesians 1-3 ir Ephesians 46 (Anchor Bible 34, 
34a; Garden City, N.Y.: Doubleday 4 Co., Inc., 1974), p. 36-41: Joseph 
A. Grassi, “The Letter to the Ephesians", JBC 56: 14-41. 

37 C. L. Mitton, The Epistle to the Ephesians: Its Authorship, Origin 
and Purpose (Oxford: Clarendon, 1951). 

38 H. C. Kee, F. W. Young, K. Froehlich, ten pat, p. 254. 

Efezo miesto praeitis siekia tretijį prieškristinį tūkstantmetį. 
Apie XI a. pr. Kr. jis tapo graikų kolonija. 


Kelias į buvusi Efezo uostą. 
Dešiniame šone matyti Marijos bazilikos griuvėsiai, 
kur vyko visuotinis susirinkimas 431 m. 


Antkapis — helenistinės kultūros liekana. 


Krikščioniškoji pergalė Laiške efeziečiams: (Ef 2,4-5). 
“Bet Dievas, apstus gailestingumo, savo didžia meile... 
mus, mirusius nusikaltimais, prikėlė gyventi su Kristumi" 


Deivės Nikės (Pergalės) statula iš helenistinio laikotarpio. 

Artemidės šventyklos griuvėsiai. 


Efezo teatras, kur Paulius susirėmė su sidabrakaliais, 
Artemidės statulėlių dirbėjais. “... Pažinę ji [Pauliu] 
esant žydą, visi vienu balsu ėmė spiegti: "Didi 

efeziečių Artemidė! * (Apd 19,34). 


Apaštalo Jono vardu bazilikos griuvėsiai Efeze. 


Jono kapas bazilikoje. 


rašiusiam pirmojo amžiaus pabaigoje savo mokytojo sla- 
pyvardžiu. 

Efezo miestas buvo garsus ne iik savo pramone bei 
prekyba, bet ypač vienu septynių pasaulio stebuklų — 
deivės Artemidės šventykla, kurioje buvo saugojamas jos 
atvaizdas. Mieste buvo labai paplitę įvairūs burtai ir bur- 
tų knygos. Paulius lankėsi Efeze savo antroje misijų kelio- 
nėje, o trečiosios metu ten praleido pustrečius metus. Apaš- 
talų darbų knyga aprašo dramatiškus įvykius, kurių dėka 
Paulius buvo išvytas iš Efezo (Apd 18,23-20,4). Čia ir 
vėl problema. Mat, Laiškas efeziečiams nėra skirtas Efezo 
bendrijai, ir jo autorius sakosi Efeze nėra buvęs (Ef 1,15; 
3,2-3; 4,21). O Paulius, kaip Apaštalų darbai rašo, ten 
praleido bemaž trejus metus! Laiškas efeziečiams grei- 
čiausiai bus buvęs Mažosios Azijos bendrijoms aplinkraš- 
tis, kuriame aiškinama Bendrijos prigimtis ir sąranga. 
Aplinkraštį galėjo įvairios bendrijos persirašinėti, kaip 
sau skirtą.*? Laiške, atrodo, pasinaudota Pauliaus Laišku 
kolosiečiams. Spėjama, kad autorius jį turėjo po ranka ir 
naudojosi kaip pavyzdžiu““. 

Dvi nuostabiai turtingos temos vyrauja Laiško efezie- 
čiams teologijoje: 


1. Kūrinijos vienybė Kristuje ir 


2. Bendrija — vienybės simbolis ir veiksnys. 
Abi šios temos pradedamos neįprastai ilgu, panašiu į gies- 
mę, palaiminimu (Ef 1,3-23), kuriame garbinama žmoni- 


39 Geriausi Naujojo Testamento rankraščiai neturi žodžių “gyvenan- 
tiems Efeze“ (Ef 1,1). Čia galėjo būti palikta laisva vieta, kur, aplinkraštį 
gavę, įdėjo savosios bendrijos vardą. 

40 E. J. Goodspeed siūlo įdomią teoriją apie Laiško efeziečiams au- 
torių knygoje The Meaning of Ephesians: A Study of the Origin of the 
Epistle (Chicago: University of Chicago Press, 1933). Pagal ji, Onezimas 
(žr. Fm 10) sudarė pirmąjį Pauliaus Laiškų rinkinį, paskui pridėjo savo 
paties, bet Pauliaus slapyvardžiu, rašytą įvadą — Laišką efeziečiams. 

jos išganymo paslaptis ir Bendrija. Išraiška alsuote alsuo- 
ja krikšto simboliais. Laiške yra ir daugiau panašių į gies- 
mę vietų (2,4-7; 2,14-16; 5,14). Ir jose yra ryškūs krikšto 
simboliai. Peršasi išvada, kad autorius, šį laišką rašyda- 
mas, pasinaudojo liturgine, su krikštu susijusia, medžiaga. 
Krikštu asmuo susivienija su Kristumi ir yra paženklina- 
mas pažadėtąja Šventąja Dvasia (Ef 1,13), todėl nuodė- 
mė ir mirtis nebeturi galios krikščionio syvenime (Ef 2, 
1-5). Krikščionio asmeninę vienybę su Kristumi autorius 
tuojau pat išplečia į visatos vienybės iškilmingą paskelbi- 
mą: “visa, kas yra danguje ir žemėje, iš naujo suvienyti 
Kristuje"? (Ef 1,16). Šios vienybės šaltinis yra kosminis, 
arba visatos, Kristus — tai laiško autoriui būdinga sam- 
prata. Dievo amžinajame plane Kristus savo Prisikėli- 
mu apvaldė visatą ir visa, kas joje yra — ir gera ir pikta. 
Nuo dabar visata jam priklauso amžinai (Ef 1,20-22). 
Dievas jam davė savo sostą “ir visa palenkė jam po kojų“ 
(Ef 1,22). Pakrikštytąjį, priklausantį Kristui, Dievas 
“prikėlė gyventi su Kristumi" ir “pasodino danguje su 
Jėzumi Kristumi" (Ef 2,4-6). Būdinga ir įsimintina, kad 
pergalė čia jau nelaikoma ateities įvykiu. Apokaliptinė 
drama išreiškė galutinę pergalę baigminiu įvykiu. Bū- 
simoji eschatologija nėra ryški Laiške efeziečiams. Čia 
kalbama, kad visuotinė pergalė jau dabar yra laimėta, 
amžių pilnatvė jau dabar yra atėjusi ir visatos vienybė 
Kristuje jau dabar yra įvykdyta. Lieka tik šią paslaptį, šį 
Dievo planą Kristuje, nežinomą “ankstyvesnėms žmonių 
vaikų kartoms“ (Ef 3,5), paskelbti ir apreikšti Dievo iš- 
rinktiesiems. Panašiai kaip ir Laiške kolosiečiams, čia 
galima pajusti tam tikrą artimumą gnostikų išraiškai. 
Krikščionio žinojimas, kad jis jau dabar yra išganytas, jį 
verste verčia garbinti Kristaus paslaptį. Tačiau reikia 
skirti gnostikų paslapties žinojimą, paremtą įmantriais, 
žmogiškais spėliojimais, nuo krikščionių paslapties žino- 

jimo, kuris turi šaknis Dievo užmojyje ir darbe Jėzuje 
Kristuje. 


Laiškas efeziečiams skiriasi nuo Laiško kolosiečiams 
Bendrijai duodamu vaidmeniu. Jame Bendrija yra re- 
gimas simbolis Dievo sukurtos kosminės vienybės Kris- 
tuje. Jos nariai supranta, kad Kristaus pergalės dėka bu- 
vusi pertvara žmonijoje yra sugriauta, nes Kristus “įkūrė 
taiką ir viename kūne kryžiumi abejus [žydus ir pagonis] 
sutaikino su Dievu, pats savyje sugriaudamas priešišku- 
mą“ (Ef 2,13-19). Tokiu būdu krikščionys, nesvarbu, ar 
jie anksčiau būtų buvę žydai ar pagonys, dabar sudaro 
vieną, naują Dievo Tautą, kuri turi savitus vienybės ženk- 
lus: vieną ir tą patį Viešpatį, vieną ir tą patį tikėjimą, 
vieną ir tą patį krikštą (Ef4,5). Laiško efeziečiams 
autoriui Bendrija yra daugiau negu regimas vienybės 
simbolis. Pasinaudodamas Pauliaus galvos ir kūno, žmo- 
nos ir vyro įvaizdžiais, jis ją aprašo kaip gyvybe alsuo- 
jančia kosminio Kristaus tąsa. Kristus yra dieviškoji Gal- 
va, o Bendrija yra jo Kūnas (Ef 1,22), pasilikdama pas- 
laptingoje vienybėje su Krisiumi (Ef5,22-23). Pati 
Bendrija yra istorinė tikrovė, kuri atlieka jai pavestą tar- 
nystę, “kad dabar per Bendriją taptų žinoma kunigaikš- 
tystėms ir valdžioms danguje daugeriopa Dievo išmintis“ 
(Ff 3,10). Tai nuostabiai drąsi Bendrijos samprata — ji 
vis auga ir bręsta į “subrendimą ir Kristaus pilnatvės 
amžiaus saiką" (Ef 4,13) ir taip pat bręsta savo užduo- 
čiai istorijoje — skelbti esminę vienybę Kristuje, sunku- 
mų ir susiskaldymų kupinoje aplinkoje. 

To meto Bendrijai sunkumų tikrai netrūko. Laiško 
autorius mato jos narių silpnumą ir nesubrendimą: 
“. „„siūbuojami ir nešiojami bet kokio mokymo vėjelio, 
žmonių apgaulės, jų gudrumo, vedančio į klystkelius“' 
(Ef 4,14). Todėl jis juos karštai ragina: “Tegul niekas 

neapgauna jūsų tuščiais plepalais... Nebūkite jų bend- 
rai! Juk kadaise jūs buvote tamsa, o dabar esate šviesa 
Viešpatyje" (Ef 5,6-8). Šiuose svyravimuose autoriui 
švyturys yra Bendrijos apaštališkumas: ji yra pastatyta 
ant “apaštalų ir pranašų pamato“ (Ef 2,20). Paulius au- 
toriui yra nepakeičiamas apaštališko apreiškimo liudinin- 
kas (Ef 3,1-13). Bendrijos sąrangoje apaštalai paminėti 
pirmi, paskui seka pranašai, evangelistai, ganytojai ir 
mokytojai (Ef 4,11). Pats sąrašas rodo, kad jau esama 
nustatytos tarnavimo hierarchijos. 

Laiško efeziečiams pabaiga yra ilga (Ef 4,17-6,20). 
Vėl primenami naujo gyvenimo Kristuje reikalavimai ir 
dar yra gana smulkių nurodymų šeimyniniams santykiams 
— žmonų ir vyrų (Ef 5,22-33), vaikų ir tėvų (Ef 6,1-4), 
vergų ir šeimininkų (Ef 6,5-9). Pamokymai užbaigiami 
raginimu apsiginkluoti “visais Dievo ginklais“ kovai su 
nuodėme ir pagunda (Ef6,10-20). Visuotinės pergalės 
Kristuje tikrovė lieka nuolatinėje įtampoje su gyvenimo 
raida. Ne tik krikščionis, bet ir pati Bendrija turi judan- 
čios kryžkelės savimonę. Pagal Laiško efeziečiams auto- 
rių, dabartinis gyvenimas, nors ir persunktas įtampa, jau 
yra pašventintas Dievo užmoju ir veikla Kristuje. Įtampa 
— jau atpirkti, bet dar ne danguje — nuolat ryški. Todėl 
krikščionis dabar turi apsispręsti už Dievo kuriamą ateitį. 

Trys pastoraciniai laiškai, — ! ir 2 Timotiejui, Ti- 
tui, — dvelkia kovos nuotaika prieš klaidingus mokslus. 
Atrodo, kad jie buvo kaip tik tam tikslui parašyti. Jų au- 
torius, rašąs Pauliaus slapyvardžiu, tikriausiai buvo vie- 
nas iš Tito kartos Bendrijos vadų (Tit 1,5). Pirmajame 
Laiške Timotiejui, ryškiau negu kituose dviejuose pasto- 
raciniuose laiškuose, atsispindi tuometinės Bendrijos san- 
tvarka. Antrasis Laiškas Timotiejui yra neva Apaštalo 
Pauliaus testamentas (2 Tim 4,6-8). Laiško Titui turinį 
sudaro asmeniški pamokymai Titui. Nors pastoraciniuose 

laiškuose galima rasti daugelį asmeniškų užuominų bei 
gabalėlių iš tikrųjų Pauliaus laiškų, jie priklauso po- 
apaštaliniam laikotarpiui, nes nustatinėja bendrijoms el- 
gesio taisykles pavojuose, kurie iškilo jau po apaštalų 
mirties. Šie pavojai piešiami apokaliptinėmis spalvomis: 


Ateis toks laikas, kai žmonės nebepakęs sveiko moks- 
lo, bet, pasidavę savo įgeidžiams, susivadins sau 
mokytojų krūvą, kad tie dūzgentų ausyse; jie nu- 
kreips ausis nuo tiesos, 0 atvers pasakoms (2 Tim 4, 
3-4). 

Iš laiškų aišku, kad autorius kalba apie pavojus 
Bendrijai, ateinančius ne iš lauko, bet iš vidaus. “Žmo- 
nės“, apie kuriuos jis rašo, yra krikščionys, o “tiesa", 
arba “sveikas mokslas" — tai krikščionybės tikėjimo krai- 
tis (1 Tim 1,10; 6,3; 2 Tim 1,13; Tit 1,9; 2,1). Gyventi 
pagal “sveiką mokslą“ autoriui reiškia įsiminti tris pir- 
minės krikščionybės bruožus: vienybę, šventumą, apašta- 
liškumą. 


“SAUGOK TAU PATIKĖTA PALIKIMĄ..."* 
(1 Tim 6,20) 


Kas buvo tie atskalūnai, apie kuriuos kalbama pas- 
toraciniuose laiškuose? Įspėjimai prieš juos žada smul- 
kiai juos apibūdinti ir išaiškinti, kokius “įgeidžius"' jie 
patenkina ir kokias “pasakas" skelbia. Duodami net at- 
skalos skelbėjų vardai — Himenėjas ir Aleksandras (1 
Tim 1,20); Figelas ir Hermogenas (2 Tim 1,15); Hime- 
nėjas ir Filetas (2 Tim 2,17). Tačiau šie vardai mums 
dabar mažai ką tepasako. 


1 Tim 6,20 laikomas raktiniu tekstu apie atskalas: 


O Timotiejau, saugok tau patikėtą palikimą, vengda- 

mas pasaulio tuščiažodžiavimo ir tariamojo pažini- 
mo prieštaringų teigimų, nes kai kurie, jį pamėgę, 
nuklydo nuo tikėjimo. 


Skaitant tekstą graikų kalba, galima kur kas lengviau su- 
vokti, apie kokį mokslą čia kalba. Mat, graikiškai “paži- 
nimas“ yra gnosis, o “tariamasis pažinimas“ yra vardas, 
kuriuo Ireniejus paženklino gnostikų sąjūdį. Todėl gali- 
mas dalykas, kad “klaidingas mokslas", prieš kurį duo- 
dami įspėjimai pastoraciniuose laiškuose, yra viena iš 
gnosticizmo apraiškų. Kai kurie Naujojo Testamento ty- 
rinėtojai įžiūri dar tikslesnį atskalos aptarimą. Graikų 
kalba “prieštaringi teigimai“' yra antitheses. Marcijonas 
pavadino savo knygą šiuo vardu. Jis, palyginimo dėlei, 
sugretino Senojo Testamento tekstus su krikščioniškąja 
Evangelija (t.y. Luko evangelija, kurią vienintelę jis te- 
pripažino). Antitheses veikale Marcijonas išdėstė savo 
dualistinę teologiją. Kai kurių Naujojo Testamento tyrinė- 
tojų nuomone, pirmasis Laiškas Timotiejui buvo oficialus 
Bendrijos įspėjimas saugotis šios pavojingos Marcijono 
knygos. Rašyta Pauliaus slapyvardžiu, nes norėta pasi- 
naudoti Bendrijos pripažintu jo autoritetu, pasisakyti 
prieš marcijonitų tikėjimo kraičio piktnaudojimą.“! Ši 
teorija padaro pastoracinius laiškus perdėm vėlyvus, nes 
Marcijono Antitheses pasirodė tik apie 140 m. po Kr. Sėk- 
mingesnis kelias į pastoracinių laiškų kilmės bei datos 
aptarimą yra sugretinti jų turinį bei stilių su apaštališ- 
kųjų Tėvų raštais, ypač dėl tuometinės Bendrijos santvar- 
kos ir polemikos prieš aiskalūnus. Ignaco Antiochiečio 


41 Pastoracinių laiškų kilmę panašiai aiškina F. D. Gealy savo įvade, 
žr. The Interpreter's Bible (Nashville: Abingdon, 1955), XI, p. 358 ss. Prie- 
šingai galvoja, laikydamas Paulių pastoracinių laiškų autoriumi, A. Wiken- 
hauser, New Testament Introduction (New York: Herder 8: Herder, 1963), 
p. 445-452. 

laiškai, rašyti maždaug 110 m. po Kr., čia gerai pasitar- 
nauja.““ 

Pastoracinių laiškų poleminis metodas apsunkina 
atskalūnų atpažinimą. Pauliaus Laiškuose įvairios užuo- 
minos padeda suprasti, koks buvo priešininkų mokymas. 
O pastoraciniuose laiškuose patariama su atskalūnais 
nesileisti į ginčus. Raginama vengti bet kokio sąlyčio 
su jais (1 Tim 6,20; 2 Tim 2,16; 3,5). Susidaro ispū- 
dis, kad su atskalūnais, kaip su nelabuoju, pavojinga 
eiti riešutauti. Iš kitos pusės, su jais gana lengvai susi- 
dorojama, skaitant juos tokiais menkaverčiais, kad ir jų 
vardų paminėti neverta — “kai kurie" arba “kai kurie 
žmonės“ (1 Tim4,1;5,15;6,10; 1,3.19) naudojama jiems 
apibūdinti. Klaidingų mokslų skelbėjai ne tik griauna 
krikščionių tikėjimą, bet stačiai “apverčia aukštyn kojo- 
mis ištisas šeimynas" (Tit 1,11), “jų kalbos, tarsi vėžio 
votis, vis plis* (2 Tim 2,17). Autorius su nerimu prama- 
to, kad reikalas neis geryn ir kad “visi, kurie trokšta mal- 
dingai gyventi Kristuje Jėzuje, bus persekiojami. Pikti 
žmonės, suvedžiotojai eis dar blogyn, klaidindami ir klys- 
dami“ (2 Tim 3, 12-13). 

Šioms atskaloms apibūdinti naudojamas “vėžio vo- 
ties" įvaizdis (t.y. gangrena). Atskala laikoma lėta liga, 
nesveikais tauškalais, ir statoma priešpriešiais sveiką tikė- 
jimo kraitį. Užtat autorius ragina nutraukti santykius su 
atskalūnų liga užkrėstais Bendrijos nariais — mano taip 
išsaugoti tikėjimą nuo panašaus užkrėtimo. Čia pastebime 
įdomų dalyką: tikro tikėjimo apgynimas pakeičiamas 
klaidatikių pasmerkimu: 


Taip mokyk, taip ragink! Jei kas nors moko kitaip 
ir nesutinka su sveikais mūsų Viešpaties Jėzaus Kris- 


42 J. L. Price, ten pat. 

taus žodžiais bei maldingumo mokslu, tas yra... 
(1 Tim 6,3-4). 


Ir toliau klaidatikis apkaliinamas įvairiomis ydomis, jis 
yra “pasipūtėlis, nieko neišmano, serga nuo ginčų ir nuo 
svaidymosi žodžiais, iš kurių gimsta pavydas, nesutari- 
mas, piktžodžiavimas, blogi įtarinėjimai ir kivirčai tarp 
sugedusio proto žmonių, praradusių tiesos nuovoką ir ma- 
nančių, jog maldingumas esąs pasipelnymo šaltinis“ (1 
Tim 6,4-6). Panašus apkaltinimas yra ir 2 Tim 3,2-9 
bei 1 Tim 1,9-11. Autorius, smerkdamas klaidatikius, 
neįrodinėja jų mokymo klaidų, bet taiko jiems ydų 
sąrašus, paimtus iš Pauliaus Laiškų (Gal 5,19-21; Rom 
13,13). Naujojo Testamento tyrinėtojai aiškina, kad šie 
“ydų sąrašai"? yra kilę iš helenistų žydų.“* Šis atpažini- 
mas yra labai svarbus, nes parodo, kad pasinaudojama 
jau sudarytu klaidų pasmerkimo žodynu. Pastoraciniuose 
laiškuose šis žodynas perkeliamas į Bendrijos kovos gink- 
lų sandėlį. 

Šiuose laiškuose atskala sutapatinama su nedoru gy- 
venimu. Atskalūnas ne tik nusikalsta tiesai, bet ir jo el- 
gesys yra peiktinas. Panašus apibūdinimas taikomas ir ne- 
krikščionims. Toks nusiteikimas suprantamas, prisime- 
nant, kad krikščionys tada išgyveno kaimynų neapykan- 
tą, buvo kaltinami esą “bedieviai"' (ateistai) ir nedorė- 
liai. 

Atskalūnai apkaltinami gana apčiuopiamais nusižen- 
gimais dorai: maldingumu kaip pasipelnymo šaltiniu (1 
Tim 6,5) ir mokymu “kas nedera, dėl gėdingo pelno“ 
(Tit 1,11). Prisimename, kaip Apaštalų darbai aprašė 
Simoną burtininką (Apd 8), bandžiusį tapti krikščioniu 


43 S. Wibbing, Die Tugend- und Lasterkataloge im Neuen Testament. 
Beihefte zur Zeitschrift fur die neutestamentliche Wissenschaft, XXV (Ber- 
lin: Tėpelmann, 1959). 

dėl pinigo. Atrodo, buvo pagrindo tikėti, kad gnostikų 
mokytojai pasipelnydavo iš savo mokymo. Tačiau šis kal- 
tinimas galėjo būti taikomas kiekvienam keliaujančiam 
misionieriui. Net Paulius jo neišvengė (1 Tes 2,5; 1 Kor 
9.6-18). Pastoraciniai laiškai taip pat mini pastoviai ap- 
mokamus bendrijos tarnus. “Gerai vadovaujantys vyres- 
nieji tebūna laikomi nusipelnusiais dvigubos pagarbos [gr. 
timė|, ypač tie, kurie triūsia, skelbdami žodį ir mokyda- 
mi. Juk Raštas sako: *'Neužrišk kuliančiam jaučiui nasrų", 
ir: “Darbininkas vertas savo užmokesčio'" (1 Tim 5,17- 
18). Žodis “pagarba" (iimė) graikų kalba reiškia ir “at- 
lyginimą“'. Taigi autorius čia pataria savo pareigas at- 
liekantiems kunigams duoti didesnį atlyginimą. Be abejo, 
apmokama kunigija buvo kai kada įtariama gobšumu. 
Poapaštalinio amžiaus raštai ne sykį pabrėžia, kad Evan- 
gelijos skelbėjai neturėtų būti godūs (1 Tim 3,3) ir ne- 
turėtų ganyti jiems patikėtos Dievo kaimenės iš prievar- 
tos, “bet su noru, kaip Dievui patinka, ne dėl biauraus 
pelno, bet gera valia“ (1 Pt 5,2). Pastoracinių laiškų 
bendrijose gobšumo pavojus nebuvo mažesnis negu klai- 
datikių tarpe. Jo išvengti negana pasiteisinti “gryna są- 
žine" (1 Tim 1,5.19; 3,9; 2 Tim 1,3), kitus, t.y. atska- 
lūnus, apkaltinant jos neturėjimu (1 Tim 4,2; Tit 1,15). 
Atskalūnai tikriausiai nemažiau buvo įsitikinę esą tikroji 
Kristaus Bendrija, negu pastoracinių laiškų autorius. 

Kaip pagaliau patikrinti tikėjimo tiesumą ir kaip 
pasverti sąžinės tyrumą? Pastoraciniai laiškai yra svar- 
biausias poapaštalinio amžiaus Bendrijos savimonės 1š- 
raiškos liudininkas. Ji atrado du būdus tikėjimo tiesumui 
patikrinti ir sąžinės tyrumui pasverti: 


1. išvystydama naują tikėjimo kraičio sampratą ir 


2. sudarydama pastovią tarnybinę santvarką — 
hierarchiją. 


62 


Norint išvengti piktnaudojimo bei suklastojimo, Pau- 
liaus gana laisva tikėjimo kraičio samprata poapaštalinia- 
me amžiuje gerokai susiaurinama. Pauliaus paradosis — 
veiksmingas ir gyvenimiškas tikėjimo perdavimas tampa 
parathekė, tikėjimo tiesų rūpestingas saugojimas (lot. — 
depositum fidei; žr. palikimas 1 Tim 6,20; 2 Tim 1,12-14; 
taip pat 1 Tim 1,18-19; 2 Tim 2,2). Tikėjimo kraitis tam- 
pa nejudomu palikimu, lobynu, aruodu, užrakinta klėtimi. 
Jis turi būti saugiai užlaikomas. Autorius tebenaudoja 
Pauliaus mėgstamą žodį “ Evangelija" (1 Tim 1,11; 2 
Tim 1,8.10; 2,8), bet įis yra labiau linkęs tikėjimo kraitį 
vadinti “mokslu (didaskalia). Šį žodį pastoraciniuose 
laiškuose jis panaudoja net penkiolika kartų.** Būdvardis 
“sveikas"" skiria tikrąjį tikėjimo kraitį nuo atskalūniškojo 
(2 Tim 4,3-4; Tit 1,9; 2,1) ir “sveikus žodžius“ nuo klai- 
dinančių (1 Tim 6,3; 2 Tim 1,13; Tit 2,8). 

Pastoracinių laiškų autorius taip pat naujai aiškina 
apaštalo Pauliaus ryšį su tikėjimo kraičio perdavimu. 
Paulius dabar nebelaikomas viena grandimi tarp daugelio 
kitų, Evangeliją gavusių ir perdavusių (1 Tim 1,11), bet 
jis yra grandinės pradžia. (1 Tim 1,11-16;6,13-14; 2 Tim 
1,13; 2,8; 3,14; Tit 1,3). Todėl jo žodžiai turi būti rū- 
pestingai saugojami ir išlaikomi sekančioms kartoms. Ti- 
kėjimo kraitis yra tapęs krikščioniško mokslo palikimu, 
laiduojamu Apaštalo autoritetu. Pastoraciniuose laiškuo- 
se tikėjimo kraitis sutapatinamas ir su tikėjimu. Pauliui ti- 
kėjimas buvo žmogaus atsakas Dievo išganingam veiksmui 
per Jėzų Kristų: pasitikėjimas Dievo žodžiu ir atsidavi- 
mas Dievo išganingam veikimui. Taip suprasto tikėjimo 
negalima nei pamatuoti, nei suklastoti. Tačiau dabar tikė- 
jimą galima patikrinti ir atskirti “sveiką mokslą“ nuo 


44 A. Schmoller, Handkonkordanz zum griechischen Neuen Testa- 
ment (Stuttgart: Wirttenberg Bibelanstalt, 1960), žr. žodį didaskalia. 


63 


tiesos žodžio iškraipymų (2 Tim 2,15). Tai nereiškia, kad 
tikėjimas yra visiškai praradęs savo ankstyvesnę prasmę 
— jis ir dabar reiškia pasitikėjimą Dievu ir atsidavimą 
jam, jis ir dabar yra krikščioniško gyvenimo širdis. Bet 
jis turi ir tam tikrą turinį, įsišaknijusį apaštališkajame pa- 
likime. Šio turinio reikia griežtai laikytis (1 Tim 5,8; 
Tit 1,13). Jis turi būti rūpestingai saugomas (2 Tim 4,7), 
nes gali būti paneigtas(1 Tim 5,8), nuo jo nuklystant (1 
Tim 6,21) arba atkrintant (1 Tim 4,1). Tikėjimą panei- 
gu“ nuo jo nuklydus arba atkritus, tampama klaidatikiu, 
atskilėliu nuo tikrosios Kristaus Bendrijos. 

Tikėjimo turinys nėra sistemingai dėstomas pastora- 
ciniuose laiškuose. Dažniausiai jį galima apčiuopti auto- 
riaus prielaidose. Tikėjimo pareiškimų galima rasti ir 
autoriaus naudojamose liturginių apeigų nuotrupose ir 
tikėjimo išpažinimo formulių ištraukose (1 Tim 1,15.17; 
3,16; 6,13-16; 2 Tim 1,9-10; 2,11-13; Tit 2,11-14). Pa- 
vyzdžiui, 1 Tim 6,13-16 yra cituojama tikėjimo formulės 
dalis, kurioje galima pajusti, kad kova su atskala jau yra 
tapusi tikėjimo išpažinimo bruožu. 1 Tim 2,4-5 ir panašūs 
tikėjimo pareiškimai pastoraciniuose laiškuose, be abejo, 
buvo sukurti, pasipriešinant klaidingam mokymui. Todėl 
pabrėžiama, kad Dievas trokšta visus žmonės išganyti, — 
ne vien “žinojimu"' apdovanotus gnostikus. Tėra tik vienas 
Dievas ir vienas Dievo ir žmonių Tarpininkas, Jėzus Kris- 
tus, o ne aibė dievų ir tarpininkų. Jėzus Kristus yra žmo- 
gus, ne kokia bekūnė dievybės apraiška. Vėlesnėje Bend- 
rijos istorijoje tikėjimo turinys bus dar tiksliau išreikštas 
Nikėjos tikėjimo išpažinimu, kuriame ypač pabrėžiamos 
tos tiesos, kurioms Arijaus klaidingas mokslas prieštarau- 
ja (325 m. po Kr.). 

Pastoracinių laiškų autoriaus sąvokos turi stiprias 
šaknis Pauliaus Evangelijos sampratoje ir nusistovėjusia- 
me tikėjimo kraityje. Nors jis ir pareiškė, kad nieko nau- 

jo nepridėti, bet dažnai “sveiką mokslą" aprašo žodžiais, 
paimtais iš helenistinės ir žydiškos religinės aplinkos. Jis 
nedvejodamas vadina tikėjimą Dievo garbinimu (gr. iheo- 
sebeia; eusebeia), arba religija, liet. k. “pamaldumu" — 
žr. 1 Tim 2,10; 4,7-8. Jis Viešpačiui Jėzui suteikia hele- 
nistinėse religijose naudojamus titulus (Tit 2,13; 2 Tim 1, 
10; Tii 1,4; 3,6) ir jo atėjimą į žmonių tarpą vadina epi- 
phaneia — pasirodymu (2 Tim 1,10; Ti: 2,11; 3,4), žo- 
džiu, kuris buvo naudojamas kurio nors dievo ar dieviško- 
jo imperatoriaus pasirodymui išreikšti. Tai rodo, kad</uo- 
metinė Bendrija, pajutusi, kad ji yra judanti kryžkelė ir 
istorijoje, ir Dievo išganymo plane, ne tik kovojo su jai 
priešiška aplinka, bet drauge nesidrovėjo pasinaudoti jos 
kultūriniais turtais, ieškodama tikėjimo tiesoms naujos 
išraiškos.“ 


45 H. Conzelmann, Die Pastoralbriefe. Handbuch zum Neuen Testa- 
ment (Tūbingen: Mohr, 31955), XIII. 

METMENYS LAIŠKO EFEZIEČIAMS 


ĮŽANGINĖ DALIS (1,1-2): 
Kreipimasis ir pasveikinimas (1,1-2) 


I. IŠGANYMO PASLAPTIS IR BENDRIJA (1,3-3,21): 
Išganymo paslaptis (1,3-14) 
Kristus Naujosios žmonijos — Bendrijos Galva (1,15-23) 
Išganymo dovana Kristuje (2,1-10) 
Žydų ir pagonių sandermė Kristuje (2,11-22) 
Paulius — Kristaus paslapties tarnas (3,1-13) 
Apaštalo malda ir doksologija (3,14-21) 


II. KRIKŠČIONIŠKASIS GYVENIMAS (4,1-6,20): 


Bendri pamokymai (4,1-5,20): 
Vienybė ir augimas Kristaus Kūne (4,1-16) 
Gyvenimas Dvasioje: Naujasis žmogus (4,17-32) 
Dievo sekimas (5,1-20) 
Pamokymai krikščioniškai šeimai (5,21-6,9): 
Vyro meilė žmonai ir Kristaus meilė Bendrijai (5,21-33) 
Pamokymas vaikams (6,1-4) 
Pamokymas vergams ir šeimininkams (6,5-9) 


Ginklai dvasinei kovai (6,10-20) 
PABAIGA (6,21-24): 


Linkėjimai ir palaiminimas (6,21-24) 

BENDRIJOS 
HIERARCHINE 
SANTVARKA 


Noriu, kad žinotum, kaip reikia elgtis 
Dievo namuose, kurie yra gyvojo Dievo 
Bendrija, tiesos šulas ir atrama (1 Tim 3,15). 


Pastoraciniai laiškai rodo, kad tikrojo tikėjimo iš- 
saugojimas ir perdavimas yra pavestas Bendrijos vadovy- 
bei. O ši vadovybė, atsidavusi pastoviai tarnybai Bendri- 
joje ir pasiskirsčiusi pareigomis, jau turi ryškią hierarchi- 
nę santvarką —vyskupai, “ vyresnieji" (kunigai), diakonai. 
Pastoraciniai laiškai yra vieninteliai Naujojo Testamento 
raštai, kuriuose pastovios tarnybos klausimas yra dėmesio 
centre. Būdinga, kad pastovios tarnybos hierarchinė san- 
tvarka, ne tik liudija Bendrijos gyvenimo susiorganizavi- 
mą, bet yra glaudžiai susijusi su kovomis prieš klaidati- 
kius. Atskalūnų sūkuriuose Bendrija pajėgia būti “tiesos 
šulas ir atrama“ (1 Tim 3,15) savo pastovios hierarchi- 
nės tarnybos dėka. 

Bendrijos hierarchinės santvarkos vystymasis po- 
apaštaliniame amžiuje tebėra pilnas klaustukų. Mums pri- 
einamuose istoriniuose šaltiniuose apie šią santvarką už- 
simenama, bet ji nėra tiksliai aprašoma. Todėl įvairios 

tarnybinės pareigos ir jų pavadinimai lieka neaiškūs. Tik- 
riausiai ir istorinė jų raida buvo gana paini. Bendrija juk 
sąmoningai neplanavo tapti organizacija su kruopščiai 
sudaryta santvarka. Tačiau istorijos kelias yra Dievo ke- 
lias. Ir pavieniams krikščionims, ir pačiai krikščionijai 
teko graibstytis tamsoje, ieškant apčiuopiamų būdų žmo- 
gaus su Dievu sutaikinimo tarnystei įgyvendinti. 

Iš pastoracinių laiškų galima daryti šias apie Bend- 
rijos hierarchinės santvarkos vystymosi išvadas: 


1. jau pereinama iš padrikos tarnybos į pastovią tar- 
nybinę santvarką, kur vienas vyskupas yra vietinės 
bendrijos galva (monarchinis episkopaias) ; 

2. sankirčiai su atskalomis pagreitino šį perėjimą, ir 
pastovi hierarchinė santvarka tapo priemone išsau- 
goti tikrojo tikėjimo lobyną. Įvairios tarnybinės pa- 
reigos buvo įteisintos ir patvirtintos šventimais, ku- 
riuos gavusieji įsijungė į Bendrijos išganomą veiklą, 
ypač sakramentų teikimą; 

3. šio perėjimo raida nebuvo vienoda skirtingose vieto- 
vėse. 


Pastoraciniuose laiškuose negalima rasti pastovios 
hierarchinės tarnybos teologijos. Autorius pasitenkina es- 
miniais metmenimis, pasinaudodamas apaštalo Pauliaus 
pavyzdžiu. Jam Paulius yra modelis pastovios tarnybos 
Bendrijai. Savo aisivertimu Paulius yra Dievo malonės 
ženklas nusidėjėliams, ir tai tampa jo tarnybos pagrindu. 
Kadaise buvęs nuožmus Bendrijos priešas, — “pirmasis 
tarp nusidėjėlių" (1 Tim 1,15), — atsivertęs tapo liudyto- 
ju Dievo jėgos žmogui pakeisti. Dievo gailestingumas, o 
ne Pauliaus nuopelnas, jį “sustiprino ir palaikė tinkamu 
užimti tarnystę“ (1 Tim 1,12). Kas yra ši “tarnystė? 
(diakonia)? Tai tarnystė Evangelijai, kuri veda į kančią, 
nes “paskirtasis šauklys ir apaštalas" (1 Tim 2,7) turi 

Kristaus pavyzdžiu visa pakęsti dėl išrinktųjų (2 Tim 1, 
11-12;2,10). Pauliaus gyvenimas rodo krikščionims, kad 
ir jie, tarnaudami Evangelijai, neišvengs sunkumų ir per- 
sekiojimų (2 Tim3,10-12). Kadangi šio uždavinio imasi ne 
savo ryžtu, o Dievo pašaukimu, Viešpats yra drauge, sau- 
godamas brangųjį tikėjimo kraitį, patikėtą apaštalo skel- 
bimui (2 Tim 4,17). Pauliaus gyvenimo santrauka, duo- 
dama 2 Tim 4,7, primena kiekvienam Evangelijos tarnui 
jo tarnystės galutinį tikslą: “Iškovojau gerą kovą, baigiau 
bėgimą, išsaugojau tikėjimą“. Šiame drąsiame pareiški- 
me galima atpažinti pagarbos ženklą, kurį apaštalui Pau- 
liui teikia vėlesnė krikščionių karta. Ji tiki, kad Paulius 
yra apvainikuotas “teisumo yainiku“' (2 Tim 4,8), ir pa- 
teisina jo elgesį prieš atsivertimą: esą jis tokiu buvęs “dėl 
neišmanymo“ (1 Tim 1,13). 

Dviejose vietose pastoraciniuose laiškuose Paulius, 
Evangelijos tarnas, apibūdinamas žodžiais “šauklys, apaš- 
talas, mokytojas"? (1 Tim 2,7; 2 Tim 1,11). Įsidėmėtina, 
kad titulas “ apaštalas" statomas antroje vietoje. Autoriui 
Paulius pirmoje eilėje yra šauklys (keryx). Graikiškas 
žodis keryx primena kerygmą — skelbimą. Kadangi pas- 
toracinių laiškų rašymo metu žerygma buvo tapusi neju- 
domu tikėjimo lobynu, Pauliui duodami titulai — šauklys, 
apaštalas, mokytojas suprastini šios sampratos fone. Tai- 
gi Pauliaus tarnyba yra ne tik skelbimas (kerygma), bet 
drauge ir tikėjimo kraičio suvedimas į vieningą visumą. 
Taip apaštalui Pauliui būdingas skelbimas tampa modeliu 
visai krikščioniškai tarnybai. 

Pauliaus modelis yra pastovios krikščioniškos tarny- 
bos sampratos pagrindas. Timotiejus ir Titas, perėmę šią 
tarnybą poapaštaliniame laikotarpyje, buvo reikalingi 
sektino pavyzdžio. Abu priklausė jaunesniajai kartai (1 
Tim 4,12; 5,11; 2 Tim 2,22; Tit 2,6-8), todėl yra moko- 
mi kaip atlikti jiems uždėtas ganytojavimo pareigas hier- 

archinėje schemoje. Duodami nurodymai, kaip vadovauti 
savo bendrijų nariams su pagarba, lyg šeima rūpinantis 
(1 Tim 5,1-16). Ši tarnyba jiems uždeda didelę atsako- 
mybe, todėl jų elgesys turi būti pavyzdingai krikščioniš- 
kas. Jie turi atsisakyti “jaunystės aistrų" (2 Tim 2,22) ir 
pasišvęsti teisumui, tikėjimui, meilei ir ramybei, tapdami 
“indu garbingiems reikalams“ (2 Tim 2,20). Žodžiu ir 
darbu jie turi tapti širdies tyrumo pavyzdžiais savo bend- 
rijoms (Tit 2,7-8). Aišku, jų tobulumas dar nėra atbaig- 
tas, nes jie tebėra pakeliui, tačiau sveiko mokslo ir sveiko 
proto laikymasis čia yra labai svarbūs. Jų visiškam tarny- 
biniam subrendimui reikia ne tiek savęs mankštinimo as- 
kezės (1 Tim 4,8), kiek nuoširdaus triūso, kruopštaus at- 
sidėjimo, savitvardos ir tvirto ryžto viską pakęsti. 

Kokias konkrečias pareigas uždeda ši tarnyba Bend- 
rijai? Pirmoje eilėje stovi skelbimas (2 Tim 4,1-2). Timo- 
tiejaus tarnyba vadinama “evangelisto darbu" (2Tim4,5). 
Kadangi skelbimas (kerygma) šiuo atveju yra suprantamas 
kaip mokslas, skelbėjas tampa mokytoju. Jis turi savo 
bendrijai perduoti teisingą mokslą ir doros dėsnius. Todėl 
jam tenka “įsakyti kai kuriems“, kad jie liautųsi dėstę 
klaidingus mokslus ir “neužsiiminėtų pasakomis" (1 Tim 
1,3-4; Tit 1,5-16). Sveiko mokslo išsaugojimas reikalauja, 
kad vadovavimo tarnybą einantysis jaustų visos Bendri- 
jos gyvenimo pulsą. 

Timotiejui tenka rūpintis ir administraciniais savos 
bendrijos reikalais. Jam duodamas ilgas pamokymas apie 
našles ir jų globą (1 Tim 5,3-16) rodo, kad Bendrija jau 
turėjo organizuotą labdarą. Ji rūpinosi našlėmis, neturin- 
čiomis šeimos. Vietinės bendrijos vadovo pareiga buvo su- 
daryti teisingą “našlių sąrašą“ (1 Tim 5,9), kad be rei- 
kalo neapsunkintų bendrijos narių, šelpiant moteris, ku- 
rios dar gali ištekėti arba kurios nevertos pašalpos, nes 
netvarkingai gyvena. 

Vietinės bendrijos vadovas taip pat turi rūpintis 
drausmės reikalais. Pagrįstus skundus prisiato “vyresnia- 
jam"? (1 Tim 5,19), stengdamasis būti bešališkas. Jam 
gali tekti pabarti nusidėjėlius ir įspėti klystančius. Su 
atskalūnu, tačiau, patariama atsargiai elgtis, kaip su pa- 
vojingu bendrijai priešu: “ Atskalūno, vieną kitą kartą jį 
įspėjęs, saugokis, žinodamas, kad jis nukrypėlis ir nusi- 
dėjėlis, savo paties nuosprendžiu pasmerktas“ (Tit 3,10- 
11; taip pat žr. 1 Tim 5,20). Ir pagaliau, tarnybos parei- 
gas einančiam dera vadovauti bendrijos Dievo garbinimo 
apeigoms. Jis turi viešai skaityti Raštus ir raginti bei mo- 
kyti bendrijos narius (1 Tim 4,13). 

Iš pastoracinių laiškų sužinome, kad poapaštalinė 
Bendrija jau turėjo viešus šventimus. Šventimai įpareigo- 
ja saugoti tikėjimo lobyną (parathekę, arba depositum fi- 
dei) ir duoda tai pareigai atlikti reikalingą dvasinę jėgą. 
Žydijoje buvo paprotys pašventinti bendrijos tarnybą “ran- 
kų uždėjimu“'. Kadaise Mozė šiuo simboliniu veiksmu per- 
davė tarnybos pareigas Jozuei (Sk 27,21-23). Šiuo pavyz- 
džiu sekė žydija ir krikščioniškoji Bendrija. Kaip Toros 
mokinys savo mokytojo “rankų uždėjimu“ tapdavo rabinu, 
taip Apaštalų darbai liudija, kad apaštalai pašventino 
septynis vyrus Jeruzalės bendrijos tarnybai malda ir ran- 
kų uždėjimu (Apd 6,1-6).““ Apaštalų darbuose rankų už- 
dėjimas siejamas su Šventosios Dvasios suteikimu (Apd 8, 
14-24; 19,5-6). Taigi ir šventimai tarnybai šiuo simboli- 
niu gestu šventinamajam teikė reikalingos dvasinės jėgos 


46 Graikų kalba presbyteros reiškia vyresnio amžiaus žmogų. Krikš- 
čionys šį žodį naudojo kunigams ir vyskupams. Pradžioje, ypač Pauliaus 
veiklos metu, nebuvo aiškaus skirtumo tarp kunigų ir vyskupų. Žodis epis- 
kopos išreiškė ne šventimų laipsnį, o bendrijai vadovavimo ir priežiūros 
pareigas. Tačiau ir tuomet buvo vyskupų, kaip mes juos suprantam, kurie 
vadovavo kitiems presbiteriams, t.y. “vyresniesiems" (žr. Tit 1,5). 

47 Paulius ir Barnabas Antiochijos bendrijoj buvo įgalioti skelbti 
Evangeliją panašiu “rankų uždėjimu“ (Apd 13,3). 

ir palaiminimo atlikti uždedamas pareigas (Apd 9,12.17; 
žr. 28,8!). 

Pasioraciniuose laiškuose “rankų uždėjimas“? yra 
jau įsigalėjusi ir pripažinta šventimų teikimo apeiga (1 
Tim 4,14; 5,22; 2 Tim 1,6). Drauge su pareiga tarnauti, 
minima ir Dvasios dovana: “aš tau primenu reikalą atgai- 
vinti Dievo malonės dovaną, esančią tavyje iš mano rankų 
uždėjimo" (2 Tim 1,6). Šventinamas asmuo paskiriamas 
pastoviai pareigai Bendrijoje, ir pati tarnyba lieka dova- 
na — charizma. Timotiejui taip pat primenama, kad jis 
šią dovaną gavęs Bendrijos tarpininkavimo dėka: “ Nepa- 
miršk tavyje esančios malonės dovanos, kuri tau buvo su- 
teikta pranašo ištarme kartu su vyresniųjų rankų uždėji- 
mu'' (1 Tim 4,14; 1,18). Užuomina apie “pranašo ištar- 
mę“' čia labai būdinga. Tik Dvasia laiduoja tarnybos ga- 
lią. Bendrijos kovos su klaidatikiais ją privertė tą Dvasios 
teikiamą tarnavimo dovaną įjungti į pastovią tarnybą, tuo 
užtikrinant tikrosios Dvasios veikimą. Glaudus ryšys tar- 
nybos su Dvasios dovana ir Dvasios su tikėjimo kraičiu 
yra labai būdingas poapaštalinei Bendrijai. Pastoracinių 
laiškų autoriui šis ryšys yra svarbesnis negu klausimas, 
kas pašventina tarnybai ir suteikia Dvasios dovaną. Pagal 
1 Tim 4,14 atrodo, kad šventina “vyresnieji? (presbite- 
riai), o pagal 2 Tim 1,6 galbūt pats Apaštalas. Bet tai tik 
tariamas prieštaravimas, nes turime atsiminti, kad auto- 
rius perkelia savo meto reiškinius į apaštalo Pauliaus lai- 
kus. Jam “vyresniųjų rankų uždėjimas“ yra apaštalų ga- 
lios įteisinimas bei išorinis apaštalų įpėdinystės užtikri- 
nimas tikėjimo kraičiui saugoti. 


PAKELIUI I HIERARCHINE SANTVARKA 


Poapaštalinėje Bendrijoje randame pastovios tarny- 
bos pareigas su įvairiais pavadinimais. "Tiesa, čia jau 

neberandame Pauliaus laikų laisvos įvairovės, kada kiek- 
vienas krikščionis, Dvasios indas, turėjo savo uždavinį. 
Paulius galėjo draugėn surikiuoti apaštalus, pranašus, 
mokytojus, turinčius gydymo dovaną, siebukladarius. .. 
(Rom 12,6-8; 1 Kor 12,4-30). O pastoraciniai laiškai kal- 
ba apie tarnybos pareigas su techniškais titulais: vysku- 
pas, diakonas (ir diakonė?), presbiteris (vyresnysis). Net 
našlės, atrodo, sudaro tam tikrą savitą uždavinį atliekan- 
čią grupę. 

Žodis “vyskupas" kyla iš graikų kalbos žodžio epis- 
kopos, kuris pirmoj eilėj reiškia prižiūrėtoją. Šiuo titulu 
buvo vadinami administracijos pareigūnai tiek civilinia- 
me, tiek religiniame helenistinio pasaulio gyvenime. Žodis 
episkopos Septuagintoje reiškia prižiūrėtojas (Ts9,28; Sk 
31,14). Kumrano atskalos bendrija turėjo savo renkamą 
mebagger — prižiūrėtoją. Aramajų kalbos žodis mebag- 
ger buvo verčiamas į graikų kalbą episkopos žodžiu. Sun- 
ku apspręsti, iš kur krikščionių Bendrija ėmė šios parei- 
gos pavyzdį, pritaikydama jį savo reikalams. Tačiau yra 
gana aišku, kad vyskupas valdė vietinę bendriją, nors ga- 
lėjo būti daugiau kaip vienas vyskupas vienoje vietovėje. 
Paulius mini vyskupo titulą pirmąsyk savo Laiške filipie- 
čiams (Fil1,l). Čia yra panaši vyskupo pareigų sam- 
prata. 

+ Paulius kartu rikiuoja “vyskupus ir diakonus" (Fil 
1,1), dvi skirtingas pareigas Bendrijos tarnybinėje san- 
tvarkoje. Graikų kalbos žodis diakonos reiškia tarnas. 
Paulius dažnai jį naudoja plačia prasme — kiekvienas 
skelbėjas tarnauja Dievo žodžiui. Kiekvienas krikščionis, 
kuris tarnauja broliui, sekdamas Kristaus pavyzdį, vadi- 
namas diakonu. Tačiau Laiške filipiečiams Paulius šiuo 
žodžiu išreiškia savitą tarnybą Bendrijoje. Apaštalų darbų 
knygoje (Apd 6) septynių vyrų paskyrimas tarnauti reiš- 
kiamas veiksmažodžiu diakonein — t.y. rūpintis medžia- 

giniais bendrijos reikalais.“ Vyskupo ir diakono rikiavi- 
mas drauge dažnai pasitaiko Bendrijos hierarchinės san- 
tvarkos aprašymuose. Tai reiškia, kad diakonas yra pri- 
klausomas nuo vyskupo ir jam padeda atlikti jo pareigas. 
Kadangi Paulius vadina Epafrą ir Tichiką savo diako- 
nais (Kol 1,7; 4,7), tai rodo, kad jie yra jo bendradarbiai 
mo santykis tarp vyskupo ir diakono filipų bendrijoje, 
lieka neišaiškinta. 

Vyresnieji (gr. presbyteroi) pirmoj eilėj buvo vy- 
resnio amžiaus žmonės bet kokioje bendrijoje. Žydų bend- 
rijose vyresnieji atlikdavo administracijos pareigas. Lu- 
kas kalba apie vyresniuosius krikščionių bendrijose: Je- 
ruzalėje (Apd 15,2.4.22-29; 21,18), Antiochijoje (Apd 
11,30), Efeze (Apd 20,17). Ne sykį sunku išnarplioti, 
kur Naujojo Testamento raštija kalba apie krikščionių 
bendrijų vyresnio amžiaus žmones, kur apie užimančius 
vyresniųjų pareigas. Ten, kur “vyresnieji yra aiškiai 
viena iš hierarchinės santvarkos pareigų, kyla naujas klau- 
simas: koks buvo ryšys tarp vyresniųjų (presbiterių) ir 
vyskupų? Ar vyresnysis yra tolygus vyskupui? Ar jis gali 
būti sutapatinamas su mūsiškių kunigu? 


Po Pauliaus mirties vyskupų pareigos praplatėjo, ne- 
siribojo vien administravimu. Mokymo knygoje (Didache) 
provincijos bendrijos drąsinamos išsirinkti vyskupus ir 
diakonus vietoje tų, kurie Dvasios dovanų pranašumu 
(charizmatikai) buvo tapę bendrijų vadovais. Tie chariz- 
matikai pasižymėjo nepastovumu, nes mėgdavo keliauti iš 
vietos į vietą. Mokymo knyga ypač ragina Dievo garbini- 
mo pamaldose pakeisti charizmatikus pastoviais vysku- 


48 Pavyzdžiui, vargšų šelpimu. Bet diakonams taip pat priklausė pa- 
tarnavimas liturginėms apeigoms. 

pais ar diakonais (Didache 15,1s). Vyresniųjų (presbite- 
rių) Mokymo knyga visai nemini. Šiuo atžvilgiu Naujojo 
Testamento raštai įvairuoja. Jokūbo laiškas (5,14), 1 
Petro laiškas (5,1.5) ir Apreiškimo knyga mini tik vyres- 
niuosius. O Lukas Apaštalų darbų knygoje mini vyskupus 
ir vyresniuosius (Apd 20,17.28; 11,30; 14,23; 15,2.4.6. 
22-23; 16,4; 21,18). Ir pastoraciniai laiškai abejus mini. 
Nešventraštiniai poapaštalinio amžiaus autoriai taip pat 
mini vyskupus ir vyresniuosius: 1 Klemensas, Ignacas, 
Polikarpas, Hermas.*? Paviršutiniškai sprendžiant, Lukui 
“vyskupai"? ir “vyresnieji? tą patį reiškia. Tačiau kitoje 
vietoje jis teigia, kad Paulius paskyrė vyresniuosius Ma- 
žosios Azijos bendrijoms (Apd 14,23). Pats Paulius savo 
Laiškuose jų niekuomet nemini. Istoriko akimis žiūrint, 
reiktų daryti išvadą, kad vyresnieji (presbiteriai, arba 
kunigai) išaugo nepriklausomai nuo administracinių 
Bendrijos hierarchinės santvarkos pareigų, kurias ėjo vys- 


Ignaco, Antiochijos vyskupo, laiškai (maždaug 110 
m. po Kr.) mini aiškią, trijų laipsnių hierarchinę Bendri- 
jos tarnybos santvarką: vyskupus, vyresniuosius (presbi- 
terius) ir diakonus. Ši santvarka yra pastovi vietinių 
bendrijų tarnybos santvarka (Laiškas magneziečiams 2; 
6,1; Laiškas traliečiams 3,1; 7,2; Laiškas efeziečiams 2,2; 


49 Pavyzdžiui, 1 Klemenso 44,5; 47,6; 571; Polikarpo Laiške fili- 
piečiams 6,1; 11,1; Hermo Visio II, 4,2s; III, 18. 

50 Žr. R. J. Dillon, J. A. Fitzmyer, “Acts of the Apostles“, JBC 45; 
95-96; J. T. Forestell, “The Letters to the Thessalonians", JBC 48:28; G. A. 
Denzer, ““The Pastoral Letters“, JBC 57:9.20.25-26.29.51; J. A. Fitzmyer, 
“The First Letter of Peter“, JBC 58:25. Taip pat J. B. Lightfoot straipsnį, 
“The Christian Ministry“ knygoje Saint Paul's Epistle to the Philippians 
(pataisytas leidimas; London: Macmillan, 1890), p. 181-259; B. J. Streeter, 
The Primitive Church (New York: Macmillan, 1929); H. von Campenhau- 
sen, Ecclesiastical Authority and Spiritual Power in the Church of the First 
Three Centuries (Stanford: Stanford University Press, 1969). 

Laiško filadelfiečiams įžanga)?! Diakonai yra aiškiai 
vyskupų ir vyresniųjų valdžioje (Magneziečiams 2); jie 
tarnauja visiems (Traliečiams 2,3). Trys iš jų yra Igna- 
co kelionės palydovai į Romą, kur jis mirs kankinio mir- 
timi. Pagal Ignaco laiškus, vyresniųjų vaidmuo nėra griež- 
tai apspręstas. Būdami vyskupo tarybos (synedrium) na- 
riai (Piladelfiežiams 8,1), jie darbuojasi drauge su vysku- 
pu, susiburdami apie jį, kaip apaštalai apie Kristų (Tra- 
liečiams 2,1s.). Jie veikia glaudžioje vienybėje su vysku- 
pu, kaip arfos stygos darnioje melodijoje (Efeziečiams 4, 
1). Aišku, kad jie nesireiškia nepriklausomai, nes tikras 
bendrijos vadovas yra vyskupas. Būdamas apaštalų krai- 
čio saugotojas ir bendrijos vienybės širdis, apie kurią 
krikščionys būriuojasi, švęsdami eucharistinę paslaptį, 
vyskupas yra Dievo duota atrama prieš visokias atskalas. 
Savo laiškuose Ignacas kreipiasi vardais į kitus Mažosios 
Azijos vyskupus: Damą Magnezijoje, Polibijų Tralijoje, 
Polikarpą Smirnoje, Onezimą Efeze. Ignacas žino, kad yra 
vyskupas ir Filadelfijoje, bet jo vardu nemini. Nemini nė 
vyskupų Romoje ir Filipuose. 

Neįmanoma atsekti monarchinio episkopato raidos 
kelio. Vyskupas Polikarpas, rašydamas laišką filipie- 
čiams, save pristato kaip presbiteriumo (kunigijos) Smir- 
noje narį. Peršasi išvada, kad iš presbiterių tarybos, vie- 
nas būdavo vadovas, paženklintas vyskupo titulu. 

Palyginus su Ignaco laiškais, pastoracinių laiškų 
hierarchinės santvarkos samprata lieka gerokai miglota. 
Labai mažai tesakoma apie vyskupų, diakonų, vyresniųjų 
ir našlių pareigas bei tarpusavio santykius. Aprašoma vys- 
kupo charakteristika (1 Tim 3,1-7), diakonų (ir diako- 


51 Ignaco laiškai, kaip ir Pauliaus, mums žinomi bendrijų, kurioms 
jie buvo siųsti, vardais, pvz. laiškas Magnezijos bendrijai vadinamas Laiš- 
ku magneziečiams. Iki mūsų laikų išlikę Ignaco laiškai su jo paties įvadu 
yra dalis ankstyvosios Bendrijos apaštališkųjų Tėvų raštų. 

nių? 1 Tim 3,8-13), vyresniųjų drauge su vyskupu (Tit 
1,5-9). Užsimenama, kad vyskupo pareigas einantysis tu- 
rėtų būti aplamai doras žmogus: turėti gerą vardą, būti 
tik vieną kartą vedęs, nekivirčius, geras savo namų šeimi- 
ninkas, negodus. Įspėjama naujatikio neskirti vyskupu (1 
Tim 3,6) ir žiūrėti, kad skiriamasis turėtų gerą vardą ne 
tik savųjų, bet ir svetimųjų tarpe (1 Tim 3,7). Iš 1 Tim 
3,1 galima daryti išvadą, kad vyskupo pareiga Bendrijos 
tarnybinėje santvarkoje jau yra įsigyvenusi: “Toks yra 
tikras žodis: jei kas siekia vyskupauti, težino, kad svarbaus 
darbo siekia.?"* Vyskupo vaidmuo, sprendžiant iš to, kaip 
Timotiejus ir Titas jį įgyvendina, yra visų pirmiausia ko- 
voti prieš aiskalas (Tit 1,9). Vyskupo santykis su presbi- 
teriumu lieka neaiškus. Kai kada vyskupas ir presbiteriai 
(vyresnieji) sutapatinami (Tit 1,5.7), nors vyskupas vi- 
suomet minimas vienaskaitoje (t.y. Timotiejus arba Ti- 
tas). Vyresnieji laikomi ypatingais pastoviais pareigūnais 
(1 Tim 5,17-18), kurie skelbia Žodį ir moko. Bet atrodo, 
kad jie visvien teturi tik pagalbinį vaidmenį. Padėtis pas- 
toracinių laiškų bendrijose tikriausiai bus buvusi panaši 
į padėtį Smirnoje, kur vyskupas buvo vienas iš presbite- 
riumo narių. 

Visi tarnybinės hierarchijos nariai — vyskupai, pres- 
biteriai, diakonai — vietinėje bendrijoje turėjo didžiulę 
atsakomybę. Nėra duomenų, kad jie būtų buvę gilūs mąs- 
tytojai, tačiau turime paties Naujojo Testamento liudiji- 
mą, kad jie išliko ištikimi Kristui ir apaštalų tikėjimo 
kraičiui. Tai buvo vadovai, kurie sukūrė patvarią Bendri- 
jos organizaciją, sąjūdžio entuziazmui blėstant. Jie nesi- 
liovė tvirtinti, kad Bendrijos mokslas ir krikščioniškasis 
kelias yra prasmingi pasaulyje, kuris nebeatrodė skubąs 


į pabaigą. 
52 Autoriaus vertimas. 

METMENYS PASTORACINIŲ, ARBA GANYTOJIŠKŲ, LAIŠKŲ 


PIRMASIS LAIŠKAS TIMOTIEJUI 


ĮŽANGINĖ DALIS (1,1-2): 
Kreipimasis ir pasveikinimas (1,1-2) 


I: APIE KLAIDINGUS MOKYTOJUS (1,3-20): 
Prašymas Timotiejui pasilikti Efeze (1,3-7) 
Tikrasis Įstatymo vaidmuo (1,8-11) 

Apaštalo pašaukimas (1,12-17) 
Timotiejaus atsakomybė (1,8-20) 


II. VADOVAVIMAS BENDRIJAI (2,1-3,13): 

Liturginės pamaldos (2,1-8) 
Moterys liturginėse pamaldose (2,9-15) 
Bendrijos pareigūnai (3,1-13): 
Vyskupas (3,1-7) 
Diakonai (3,8-13) 

III. POLEMINĖ DALIS (3,14-4,16) 
Bendrija ir tikėjimo paslaptis (3,14-16) 
Klaidų skleidėjai (4,1-5) 

Pamokymai Timotiejui (4,6-16) 

IV. GANYTOJIŠKOJI DALIS (5,1-6,2): 
Bendrijiniai reikalai (5,1-2) 

Našlės (5,3-16) 
Vyresnieji — kunigai (5,17-25) 
Vergai (6,1-2) 

V. POLEMIKA IR PAMOKYMAS (6,3-19); 
Klaidintojai (6,3-10) 

Baigiamieji pamokymai Timotiejui (6,11-16) 
Turtingas krikščionis (6,17-19) 

PABAIGA (6,20-21): 

Priminimas ir atsisveikinimas (6,20-21) 


ANTRASIS LAIŠKAS TIMOTIEJUI 
ĮŽANGINĖ DALIS (1,1-5): 


Kreipimasis ir pasveikinimas (1,1-2) 
Padėka (1,3-5) 

I: PARAGINIMAI (1,6-1,13): 
Timotiejui branginti gautąsias malones (1,6-14) 
Ištikimybė ir atkritimas (1,15-18) 
Timotiejaus atsidavimas savo tarnybai (2,1-7) 
Apaštalo kentėjimų prasmė (2,8-13) 
II. POLEMINĖ DALIS (2,14-3,9): 
Klaidintojai (2,14-26) 
Atbaigos Amžiaus pavojai (3,1-9) 
III. PARAGINIMAI TIMOTIEJUI (3,10-4,5) 
PABAIGA (4,6-22): 
Paulius prieš mirtį (4,6-8) 
Paskutiniai patarimai (4,9-18) 
Sveikinimai ir palaiminimas (4,19-22) 


LAIŠKAS TITUI 


ĮŽANGINĖ DALIS (1,1-4): 
Kreipimasis ir pasveikinimas (1,1-4) 
I: VYRESNIŲJŲ PASKYRIMAS (1,5-9): 
Vyresnieji — kunigai (1,5-6) 
Vyskupas (1,7-9) 
II. KLAIDINTOJAI (1,10-16): 
Kova su klaidomis (1,10-12) 
Sveikas tikėjimas (1,13-16) 
III. KRIKŠČIONIŲ PAREIGOS (2,1-10): 
Senimas (2,1-5) 
Jaunimas (2,6-10) 
IV. ATPIRKIMO DOVANOS (2,11-15): 
Palaimintoji viltis (2,11-15) 
V. TIKINČIUJŲ PRIEDERMĖS (3,1-7): 
Ryžtas gerumui (3,1-2) 
Dievo gerumas ir krikščionio viltis (3,3-7) 
VI. NURODYMAI TITUI (3,8-14): 
Kas vengtina (3,8-11) 
Prašymas atvykti (3,12-14) 
PABAIGA (3,15): 
Pasveikinimas ir geradieniai (3,15) 


ki 


BENDRIJA 
KOVOS 
LAUKE 


Mūsų bendravimas yra su Tėvu 
ir su jo Sūnumi Jėzumi Kristumi (1 Jn 1,3). 


“DABAR PASIRODĖ DAUG ANTIKRISTŲ.. .* 


(1 Jn 2,18) 
1, 2, 3 Jono laiškai 


Jono laiškai įskaitomi į katalikiškųjų, arba bendrųjų 
laiškų, sąrašą. Jie skiria visą dėmesį kovai su atskalūnais. 
Tačiau juose susiduriame su visiškai skirtinga galvosena 
bei kitais kovos būdais, negu pasioraciniuose laiškuose, 
kuriuos ką tik nagrinėjome. 

Visi trys Jono laiškai skiriasi forma. 3 Jn yra tikras 
asmeniškas laiškas, o 2 Jn adresuotas “ išrinktajai poniai ir 
jos vaikams, kuriuos aš myliu tiesoje''. Kyla klausimas, į 
ką čia kreipiamasi: į krikščionę moterį ir jos šeimą?. . . 
Bet kodėl ji nevadinama vardu? Atrodo, kad šis kreipinys 
greičiau bus simboliškas pavadinimas kurios nors krikš- 
čionių bendrijos arba net visuotinės Bendrijos. 1! Jn yra 
panašesnis į pamokslą, negu į laišką. 

Nors visų trijų laiškų forma yra skirtinga, jie yra 
giminingos tematikos, nes visi kalba prieš atskalūnus. 
Sunku suprasti prieš kurį klaidingą mokymą juose įspė- 
jama. Stilius yra sklidinas neaiškių užuominų, o mintis 
dažnai apgaubta mistine kalba. Tai yra būdinga Jonui 
skiriamai raštijai. Nors ir negalima tiksliai pasakyti, kuri 
atskala davė progos šių laiškų įspėjimams, tačiau nesun- 
ku atpažinti kai kuriuos jos bruožus. Yra gana aišku, 
kad minimi klaidatikiai yra buvę Bendrijos nariai: “Jie 
yra išėję iš mūsų tarpo, tačiau nebuvo mūsiškiai. Jeigu 
jie būtų buvę mūsiškiai, jie būtų likę mūsų tarpe. Bet tu- 
rėjo paaiškėti, jog ne visi yra mūsiškiai“ (1 Jn 2,19). 
Panašiai kaip ir pastoraciniuose laiškuose, čia kalbama 
apie klaidatikystės pavojų, kuris gimsta pačioje Bendri- 
joje. Klaidatikių buvimas Bendrijoje aiškinamas kaip ap- 
gavystės atidengimas: sukurdami savo atskalą, jie parodė 
savo tikrąjį veidą. Jie yra “netikri pranašai" (1 Jn 4,1) 
ir “antikristai" (1 Jn 2,18). Toks klaidatikių pavadini- 
mas turi savo šaknis žydiškoje apokaliptikoje. Apokalip- 
tinė Kumrano raštija, pavyzdžiui, kalba apie Belial (pra- 
garo jėgų suasmeninimą), kuris pasirodys Atbaigos Am- 
žiuje. Galingos antimesijinės pabaisos (Antikristo) lau- 
kimas gana anksti tapo krikščioniškosios eschatologijos 
dalimi (2 Kor6,14-18; 2 Tes 2,3-4; Mk 13,14; Apreiškimo 
knygos “žvėris? 13,11-18). Sprendžiant iš Apreiškimo 
knygos užuominų, krikščionys pasidavė pagundai šį anti- 
mesijinį veiksnį surišti sų savo laiko įvykiais, juos aiški- 
nant kaip įžangą į Atbaigos Amžių. Todėl Jono laiškuose 
ir sakoma, kad “ [Antikristas] jau dabar yra pasaulyje" 
(1 Jn4,3) ir “atėjo valanda paskutinė“ (1 Jn 2,18). 
Tuo tarpu Antikristo padauginimas “antikristais" ir jų 
tapatinimas su atskalūnais kelia nusistebėjimą. Mūsų 
autoriui atskalos problema turi apokaliptinės Pabaigos 
įtampą ir nuotaiką. Pasak jo, pavojingoji Antikristo pri- 

gimtis slypi ir jo atėjime po priedanga, todėl jis nėra 
lengvai atpažįstamas. Laiškų tikslas kaip tik yra nuplėšti 
tą jo priedangą ir parodyti tikrus jo bruožus. 

Pirmasis ir pats svarbiausias aiskalos bruožas yra 
klaidinga krisiologija (Kristaus supratimas): ji neigia 
Jėzų “esant Mesiją [Kristų] (1 Jn 2,22). Iš karto atro- 
do, kad autorius turi mintyje žydus, kurie paneigė Jėzų 
esant Dievo siųstuoju Mesiju. Tačiau ilgainiui paaiškėja, 
kad atskala neigia “Jėzų Kristų kūne atėjus" (1 Jn 4,2; 
2 Jn 7). Tai gerokai primena atskalūnus, apie kuriuos 
Ignacas Antiochietis kalba savo Laiškuose. Jis stipriai 
smerkia visus, kurie nepripažįsta Jėzaus Kristaus “buvi- 
mo kūne“ (Smirniečiams, 5,2s.). Mat, šie klaidatikiai 
mokė, kad Dievo Sūnus tik tariamai tapo žmogumi, jo įsi- 
kūnijimas nebuvo tikras. Jis negimė Betliejuje ir neaugo 
Nazarete, tik dėjosi gyvenąs žmogaus gyvenimu. Ignaco 
karštas troškimas mirti kankiniu jį padarė ypač jautrų 
mokymui, kad Jėzus iš tikro nekentėjo ir nemirė ant kry- 
žiaus, tik dėjosi tai darąs. Prieš šį klaidamokslį (t.y. do- 
cetizmą — gr. dokein, atrodyti, dėtis), Ignacas stato jo 
priešpriešą — krikščioniškąją kerygmą, kuri pabrėžia vi- 
sų Jėzaus gyvenimo įvykių tikrovę. Iš tuometinės krikš- 
čioniškos raštijos prieš atskalas sužinome, kad kai kurie 
gnostikai mokė Jėzų Kristų buvus tik “bekūne šmėkla“'.?* 
Panašiai kaip Ignacas, Jono laiškų autorius pasinaudoja 
kerygmatiniu tikėjimo kraičiu išpažinti, kad Jėzus tikrai 
ir visiškai išgyveno žmogiškąjį trapumą, tuo pasipriešin- 
damas klaidatikiams. Dažnai naudojamas žodis “išpažįs- 
ta" (1 Jn 1,9; 2,23; 4,2-6; 4,15; 2 In 7) rodo, kad auto- 
rius savo įspėjimus grindžia tikėjimo išpažinimo formule. 
Tikėjimo išpažinimo širdis — Kristaus mirtis už mus. 


53 Pseudo-Justinas, De Resurrectione, 2; Ireniejus, Adversus Hae- 
reses, I. 24,2; Hipolitas, Refutatio, VII. 31. 

Pvz.: “Jis yra permaldavimas už mūsų nuodėmes, ir ne 
tik už mūsų, bet ir už viso pasaulio“ (1 Jn 2,2)" — yra 
pasipriešinimas docetistinei kristologijai. 

Klaidatikiai išdidžiai gyrėsi gavę Dvasią, esą sudva- 
sinti, ir todėl drįso skelbtis esą be nuodėmės (1 Jn 18. 
10). Nors Jono laiškuose nepaminėta, kokius padarinius 
ši jų savimonė turėjo praktiškame gyvenime, bet iš kitų 
šaltinių sužinome, jog gnostikų pasigyrimas, kad “neturi- 
me nuodėmės'', juos vedė ne tik į kraštutinę savitvardą, 
bet drauge ir į kraštutinį pasileidimą, nepaisant jokio 
įstatymo ir doros. “Karaliui, — jie teigia, — nėra reikalo 
laikytis įstatymų??'?* Jono laiškų autorius nepuola atska- 
lūnų dėl lytinio pasileidimo, bet jis daugelį kartų jiems 
primena brolių meilės trūkumą. Atrodo, kad gnostikų di- 
delio savimi pasitikėjimo padarinys buvo smerkimas ir 
niekinimas nesudvasėjusių krikščionių. Brolių meilės trū- 
kumas mūsų autoriui yra pačios krikščionybės širdies pa- 
neigimas: “Jei kas sakytų: “Aš myliu Dievą", o savo bro- 
lio nekęstų, — tasai melagis. Kas nemyli savo brolio, kurį 
mato, negali mylėti Dievo, kurio nemato“ (1 Jn 4,20). 
Bendrija visuomet kreivai žiūrėjo į tuos krikščionis, ku- 
rie dėl savo tariamo gilesnio “žinojimo"" atsisakinėdavo 
bendrauti su kitais krikščionimis. Mylėti artimą, o ne save 
patį, buvo Dievo įsakymas. Tiesa, artimo meilė neįmano- 
ma savęs nemylint, — meilė artimui turi būti lygiai rūpes- 
tinga, paslaugi ir akyla, kaip ir meilė sau pačiam. Reikia 
pripažinti, kad “brolio" (ir sesers) samprata Jono laiš- 
kuose ribojasi siaurais savos Bendrijos rėmais. Taigi prie- 
šinimasis atskalūnams galėjo pačią krikščionių Bendriją 
padaryti “atskala" nuo žmonijos. Gana nuostabu, kad, ne- 
žiūrint šio siaurumo, visgi laiškų autorius neužmiršta Kris- 
taus aukos ir jo Evangelijos visuotinumo (1 Jn 2,2.29). 


5+ Klemensas Aleksandrietis, Miscellania, II. 30. 

Jono laiškų autorius, priešingai pastoracinių laiškų 
autoriui, negrindžia savo mokymo nei tikėjimo lobyne 
randamomis normomis, nei hierarchine tarnybos santvar- 
ka. Jis remiasi Šventąja Dievo Dvasia. Jis ir savo skai- 
tytojams nuolat primena, kad jie taip pat yra gavę “pate- 
pimą“ ir dėl to “nereikia, kad jus kas nors mokytų, bet 
pats jo Patepimas moko jus visko, ir jis yra tiesa, o ne 
melas“ (1 Jn 2,20.27). Net ir daugiaprasmis liudijimas 
laiško pradžioje (1 Jn 1,1-4), kuriuo autorius pasisako 
rašąs apaštalo Jono slapyvardžiu, gali būti suprantamas 
kaip tikrosios Dvasios dovana krikščionims. Jo naudojama 
daugiskaita “ girdėjome", “regėjome", “patyrėme ir mū- 
sų rankos lietė“ yra kažkas daugiau negu užuomina apie 
Jėzaus dvylika apaštalų. Ji apima visus krikščionis, kurie 
Dvasios dovanos dėka jau turi amžinąjį gyvenimą. Dva- 
sios vienybėje su Viešpačiu jie visi liudija “ką matėme ir 
girdėjome“ (1 Jn 1,3), “kas buvo nuo pradžios“ (1 Jn 
1,1; žr. Jn 1,1), liudija “apie gyvenimo Žodį" (1 Jn 1,1). 

Jono laiškų autorius save vadina presbiteriu (vyres- 
niuoju — 2Jn1; 3 Jn 1). Šiame titule Naujojo Testa- 
mento tyrinėtojai įžiūri daugiau dvasinę galią, negu ad- 
ministracines pareigas. Tai labai ryšku 3 Jn: presbiteris 
yra glaudžiame ryšyje su bendrija, kurioje gyvena Gajus, 
laiško adresatas (3 Jn 1). Kai kurie broliai, galbūt ke- 
liaują Evangelijos skelbėjai (3 Jn 7), neseniai svečiavosi 
toje bendrijoje, ir Gajus yra giriamas už paslaugų svetin- 
gumą jiems (3 Jn 5-8). Kadangi misininkai vėl yra pa- 
keliui į Gajaus bendriją, laiško autorius prašo Gajų juos 
priimti “kaip Dievui patinka" (3 Jn 6). Rašantysis pres- 
biteris taip pat ta proga nusiskundžia dėl Diotrefio, kuris 
nepripažįsta nei jo, nei tų, kurie ateina jo vardu (3 Jn 9). 
Diotrefis atsisako priimti keliaujančius evangelistus ir 
kitiems neleidžia jų priimti. Yra nuomonių, kad 3 Jn, kaip 
ir I bei 2 Jn, čia užsimena apie atskalą. Tačiau, patikri- 

nus tekstą, reikia pripažinti, kad Diotrefis nėra laikomas 
atskalūnu, tik jam prikišama, kad jis nori visur pirmauti 
(3 Jn9). Dėl to jis ir yra nutraukęs ryšius su vyresniuoju, 
kuris, iš savo pusės, stengiasi padėtį atitaisyti (3 Jn 10. 
13). Sprendžiant iš laiško turinio, čia nekalbama apie at- 
skalą, o apie valingą vietinės bendrijos vadovą, kuris nori 
apsaugoti savo kaimenę nuo nenuoramų, — keliaujančių 
“charizmatikų". 

Diotrefis, be abejo, suklydo, šitaip “ priimdamas" 
vyresniojo pasiuntinius. Tačiau jo pasipriešinimas paro- 
do, kad Jono mokyklos dvasia kai kam labai priminė 
gnosticizmą. Uolusis tikėjimo lobyno saugotojas todėl ir vi- 
jo laukan įtartinus skelbėjus.?*2 Vėliau, nagrinėdami Jono 
evangeliją, matysime, kaip joje naudojamas lyg gnostiškas 
žodynas ir įvaizdžiai, perduodant Jėzaus ir jo darbo krai- 
ų. Tas pat tinka ir I Jn. Dualistinės galvosenos žodynas 
perdėm ryškus šioje raštijoje: šviesa-tamsa, tiesa-melas, 
Dievas-piktasis, meilė-neapykanta, gyvenimas-mirtis. “ Pa- 
saulis“ laikomas ne tik praeinančiu (1 Jn 2,15-17), bet 
piktojo pavergtu (1 Jn 5,19). Šiai galvosenai būdingas 
įsakmus pabrėžimas: “kas yra gimęs iš Dievo, nedaro 
nuodėmės, nes jame laikosi Dievo sėkla. Jis negali nusi- 
dėti, nes yra gimęs iš Dievo“ (1 Jn 3,4-10). Taip pat bū- 
dingas yra “jūs žinote" (1 Jn 3,5) išsireiškimas, taikomas 
krikščionims. Nuodėmės sampratoje kaip tik išryškėja 
Jono mokyklos savitas pobūdis. Autorius teigia du daly- 
kus, kurie atrodo vienas kitam priešingi: krikščionis ne- 
gali nusidėti (1 Jn 3,4-10) ir klysta tie, kurie sako, “jog 
neturime nuodėmės" (1 Jn 1,8). Įtampa tarp gautos nau- 
jojo gyvenimo dovanos ir pareigos ją įgyvendinti kasdie- 
nybėje neleidžia krikščioniui susigyventi su nuodėmės pa- 


544 E. Kasemann, “Ketzer und Zeuge", Zeitschrift fūr Theologie und 
Kirche, 48 (Tūbingen: Mokr, 1951), p. 292-311. 


90) 


radoksu (1 Jn2,1-2). Kasdienėje maldoje prašydamas 
atleidimo, krikščionis supranta, ką reiškia būti laisvam 
nuo nuodėmės. 

Jono laiškų autorius nėra gnostikas. Jis — modernus, 
Dievo įkvėptas rašytojas, prašnekinąs savo meto Bendriją 
jai suprantama kalba. Jo naudojama išraiška tikėjimo 
kraitį perteikti mums parodo, kaip sunku buvo išvesti tie- 
sią liniją tarp krikščioniškos tiesos ir klaidatikystės. 
Bendrijai teko veržtis į vis aiškesnį bei pairauklesnį kbe- 
rygmos apipavidalinimą ir tuo pačiu kurti pastovių, pasi- 
šventusių jos skelbėjų bei saugotojų kadrus. Jono laiškų 
iššūkis atpažinti dvasias mus atveria naujai jėgai, — Šven- 
tajai Dvasiai, — kuri nesiduoda piktnaudojama, bet su- 
teikia Kristaus išmonę ir jo gyvenimą. 


“BUVO TAUTOJE IR NETIKRŲ PRANAŠŲ, KAIP IR JŪSŲ 
TARPE BUS NETIKRŲ MOKYTOJŲ“ (2 Pt 2,1). 


Judo 1 9 Boro likai 


Matome, kad ne vienas Naujojo Testamento raštų 
buvo parašyti tikintiesiems įspėti ir apsaugoti nuo atska- 
lūnų. Klaidingo mokymo pavojus Bendrijai buvo rimtas 
ir grasus, nes lietė ne tik jai patikėtą tikro tikėjimo turtą, 
bet ir jos pačios savimonę. Pasiduodama atskalūnų įtakai, 
Bendrija galėjo netekti savo tapatybės ir paskęsti įvairiau- 
sių religinių galvosenų sūkuryje. 


Judo ir 2 Petro laiškai liudija, kaip rimtai buvo žiū- 
rima į atskalūnų pavojų. Kuriuo metu Bendrijai gresė šis 
pavojus? Norint į šį klausimą atsakyti, reikia pirma nu- 
statyti, kada Judo laiškas ir 2 Petro laiškas buvo parašyti. 
Pasak Judo laiško, apaštalų gadynė jau yra praeityje (Jud 
17), tikėjimo kraitis jau nusistovėjęs ir rūpestingai saugo- 
mas (Jud 3). Laiškas kupinas įspėjimų prieš gnosticizmą. 

Visi šie reiškiniai rodo, kad Judo laiškas yva gana vėly- 
vas“? 2 Petro laiškas perduoda apaštalo Petro liudijimą 
ir, galima sakyti, jo testamentą (2 Pt 1,12-15). Nesunku 
suprasti, kad 2 Pt autorius rašo apaštalui Petrui jau mi- 
rus, pasinaudodamas jo slapyvardžiu““ Naujojo Testa- 
mento tyrinėtojų tarpe vis labiau ima vyrauti nuomonė, 
kad šis laiškas buvo paskutinė krikščionijos kanoniškų 
Raštų knyga. Tam yra tvirtas pagrindas. 2 Pt autorius pa- 
žįsta gana išsamų Naujojo Testamento knygų kanoną: jis 
cituoja sinoptines evangelijas (2 Pt 1,16-18; 3,10); gina 
Pauliaus laiškus (2 Pt 3,16); žino 1 Petro laišką (2 Pt 
3,1). 2Pt daug medžiagos skolinasi iš Judo laiško (plg. 
2 Pt 2,1-18 su Jud4-13; 2 Pt 3,1-3 su Jud 17-18). 2 Pt 
autoriui apaštalinė karta jau yra labai tolimoje praei- 
tyje, nes ir Judo laiško autoriui apaštalų amžius seniai 
praėjęs (Jud17). Be to, 2 Pt pažista gana įsibėgėjusį 
sankirtį su atskalūnais. Taigi abu laiškai priklauso jau 
gerokai pažengusiam poapaštaliniam laikotarpiui: pirmo 
amžiaus pabaigoje ir antro pradžioje. 

Atskala, prieš kurią abu laiškai išeina kovon, yra 
aiškiai gnostikų atskala. Susiduriame su nauju gnostikų 
galvosenos bruožu: jie “niekina Viešpatystę, piktžodžiau- 
ja šlovingiesiems" (Jud 8). Vadinasi, gnostikai nepripa- 
žista angelų, kurie, pasak Judo laiško autoriaus, turi svar- 
bu vaidmeni visatoje. Arkangelas Mykolas net paties vel- 
nio pasmerkti nedrįso, o štai gnostikai drįsta angelus nie- 
kinti! Tačiau daugumas įspėjimų yra nukreipti prieš 
klaidatikius apskritai: “[klaidatikiai] maišosi jūsų 
[ištikimųjų] meilės pokyliuose, nesidrovėdami savo pur- 


55 Dėl Judo laiško datos Naujojo Testamento tyrinėtojai nesutaria: 
spėjama, kad jis buvo parašytas tarp 90-150 m. po Kr. Žr. T. W. Leahy, 
“The Epistle of Jude“, JBC 60:4. 

56 2 Pt tikriausiai buvo parašytas maždaug tuo pačiu metu kaip Jud. 
Žr. T. W. Leahy, “The Second Epistle of Peter", JBC, 65:4. 

vo, ir tunka. Jie — lyg bevandeniai debesys, vaikomi vė- 
jų, tarytum bevaisiai medžiai rudenį, du kartus mirę ir 
išrauti. Jie lyg šėlstančios jūros bangos, kurios spiaudo 
savo begėdystę, lyg žvaigždės klajoklės, kurioms per am- 
žius skirta juodžiausia tamsybė" (Jud 11-13; žr. 2 Pet 2, 
12-17). Atskalūnai apkaltinami pasileidimu (Jud 7; 2 Pt 
2,14) ir gobšumu (Jud 11; 2 Pt 2,3.14). Atrodo, neper- 
dedama, nes tikrovė kėlė nerimą: klaidatikiai nebuvo iš 
Bendrijos išskiriami. Judo laiško autoriui širdį skauda, 
kad jie nesidrovi dalyvauti krikščionių šventoje puotoje 
(Jud 12; 2 P: 2,13). Jis tačiau neįsakinėja jų pašalinti. 
Priešingai, viliasi, kad gal pasitaisys: “vienus, kurie abe- 
joja, mėginkite įtikinti; kitus gelbėkite, traukdami iš ug- 
nies, vėl kitų pasigailėkite su baime, bodėdamiesi net jų 
kūnu suteršto drabužio“ (Jud 23). Ši keista autoriaus 
laikysena gali būti pateisinama tuo, kad klaidatikiai su- 
darė daugumą toje bendrijoje, kuriai jis rašo. Joje tebuvo 
likusi maža saujelė ištikimų krikščionių! 

Abu autoriai pasirodo kone bejėgiai padėtį atitaisyti. 
Tiesa, jie primena, kad tikrasis krikščioniškas kraitis nėra 
pasikeitęs. Dėl to jie ragina išsaugotus išrinktuosius kovo- 
ti už “tikėjimą, vieną kartą visiems laikams duotą šven- 
tiesiems“ (Jud 3). Jie visą reikalą vertina apokaliptinėje 
šviesoje, teigdami, kad atskalūnai, įėję į Bendriją vogčio- 
mis, seniai yra pasmerkti (Jud4). Jų tikro savo veido 
parodymas išpildo senąją pranašystę. Čia Judo laiško au- 
torius pamini apokrifinę Enocho knygą (Jud 14-16) ir 
“mūsų Viešpaties Jėzaus Kristaus apaštalų"? žodžius (Jud 
17). Krikščioniui reikia ištverti — išlaikyti tikėjimą, 
melstis, ir kantriai laukti, nes atskalūnai tuojau bus nu- 
bausti (Jud 20-21). Šis ir bus abiejų laiškų autorių es- 
minis patarimas, ką daryti pavojingos padėties atveju. 
Atskalūnai įvaizdinami Senojo Testamento pavyzdžiais, 
patvirtinančiais, kad nedorėliai bus sunaikinti: netikin- 

čioji karta dykumoje (Jud 5); puolusieji angelai Pra- 
džios knygoje (6-me skyr., Jud 6); ištvirkę Sodomos ir 
Gomoros miestai (Jud 7); nusidėjėliai — Kainas, Balaa- 
mas ir Korė (Jud 11). 2 Petro laiško autorius pakartoja 
tuos pačius pavyzdžius (2 Pt 2,4-9). Jam taip pat aišku, 
kad aiskalūnų galas čia pat, jie išlaikomi “teismo dienai 
ir bausmei“ (2 Pt 2,9), arba pagal pirminę krikščionių 
eschatologiją — iki “Viešpaties Jėzaus Kristaus atėjimo" 
(2 Pt 1,16). 


Šios apokaliptinės gijos abiejuose laiškuose nėra 
lengvai išaiškinamos. “Šaipūnai"', kupini pajuokos, klau- 
sia: “Kur jo pažadėtas atėjimas?“ (2 Pt 3,3-7). Jie pri- 
kaišioja, kad net apaštalų karta nesulaukė Kristaus Atė- 
jimo (Parousia). Kaip tuomet nieko neįvyko, neįvyks ir 
dabar. Visa pasiliks kaip buvę nuo pasaulio sutvėrimo (2 
Pt 3,4). Autoriui tas priekaištas atrodo labai rimtas, nes 
ir jam pačiam Kristaus Atėjimo nudelsimas yra didelė 
problema. Atsakydamas į šaipūnų priekaištus, jis neigia, 
kad visata liko nepakitusi nuo kūrimo dienos: tvano metu 
pasaulis buvo sunaikintas vandeniu, taip ir “dabartiniai 
dangus ir žemė“ bus sunaikinti, tik šį kartą ugnimi (2 Pt 
3,5-7). Kada sunaikinimas įvyks, niekas nežino. Dievo 
kalendorius yra skirtingas nuo žmogaus kalendoriaus — 
“viena diena pas Viešpatį yra kaip tūkstantis metų, ir 
tūkstantis metų —kaip viena diena“ (2 Pt 3,8). Taip, Vieš- 
pats, mums atrodo, delsia. Jo nevykdymas mums geidžia- 
mo pažado turi krikščionis versti garbinti jo kantrumą su 
nusidėjėliais, duodant jiems progos atsiversti (2 Pi 3,9- 
10). Šis ir kiti argumentai keliami Kristaus Atėjimo “nu- 
delsimui'? išaiškinti. Ne visi jie lygiai įtikiną. Tačiau visi 
veda prie tos pačios išvados: atskalūnų teismas artėja, 
nors tiksliai nežinoma, kada jis bus. 


2 Petro laišką galima būtų pavadinti “pirminės 

krikščionių eschatologijos gynimu???" Bet reikia pastebėti 
didelį skirtumą tarp apaštalų amžiaus Bendrijos eschato- 
logijos, kuri alsuote alsavo Viešpaties Atėjimo laukimu, 
kad jo valdžia sužėrėtų visatoje, ir 2 Petro laiško eschato- 
logijos, kuri alsuoja Teismo laukimu, kuriuo pagaliau be- 
dieviai bus nubausti ir ištikimieji išaukštinti. Laukdamas 
“naujo dangaus ir naujos žemės, kuriuose gyvena teisu- 
mas“ (2 Pt 3,13), autorius. išreiškia savo ilgesį to laiko, 
kada krikščionys galų gale bus laisvi nuo persekiotojų. 
Būdami kryžių krašto vaikai, galime suprasti ir užjausti 
2 Pt bendriją. Iš kitos pusės žiūrint, darosi aišku, kad, 
juo labiau Bendrija leidžia dabarties priespaudai ir var- 
gams užvaldyti jos tikėjimą ir viltį, juo jai sunkiau išlai- 
kyti savo tikrą savimonę ir tapatybę. Pats 2 P: autorius 
atsiranda ant savo krikščionybės sampratos briaunos. Ap- 
rašydamas ištikimo krikščionio gyvenimo tikslą, jis siūlo 
bėgti iš pasaulio, kad būti galima tapti dieviškosios pri- 
gimties dalininkais (2 Pt 1,4). 

Poapaštalinė Bendrija nešioja ne tik randus sankir- 
čių su išoriniais persekiotojais, bet ir žaizdas kovų su vi- 
diniais susiskaldymais. Ši įtampa gresė jai sunaikinimu 
arba pasinėrimu į helenistinio sinkretizmo srovę. Bet skau- 
di patirtis ir reikalas apsiprasti su istorijos tąsa Bendriją 
vedė į gilesnę savimonę ir platesnę sampratą, kaip Kristui 
tarnauti pasaulyje. Buvo jaučiamas būtinas reikalas nu- 
statyti tikėjimo kraičio nekintamą turinį ir jį išreikšti vi- 
siems suprantamu būdu, tuo apsiginant nuo aiskalų. Rei- 
kalas gintis sudarė naują pavojų Kristaus Evangeliją at- 
skirti tvora nuo kasdienio gyvenimo arba nustumti ją į šalį, 
sutelkiant visą dėmesį į klaidatikius. Iškilo ir kitas būti- 


57 E. Kūsemann, “An Apologia for Primitive Christian Eschatology' 
knygoje Essays on New Testament Themes Studies in Biblical Theology, 
nr. 41 (London: S.C.M. Press, 1964), p. 169-195. 

nas reikalas: kurti pastovią hierarchinę tarnybą, nes pas- 
kiro vyresniojo dvasinis įkvėpimas pasirodė nepakanka- 
mas vesti kovai su klaidatikiais. Bet ir hierarchinė tarnyba 
nevisuomet buvo geriausia priemonė gelbėtis nuo atskalū- 
nų įtakos Bendrijai, nes vadovai dar nebuvo priaugę tai 
kovai. Bendrija turėjo rizikuoti, nes Geroji Naujiena buvo 
nešama kiekvienai kartai. Jai reikėjo bręsti kovos lauke, 
sutvirtėti, palikti vaikystę ir suaugti. 


PIRMASIS JONO LAIŠKAS 


ĮŽANGA (1,1-4) 


I. GYVENIMAS ŠVIESOJE (1,5-2,29): 
Raginimas (1,5-2,17): 
Vaikščioti Šviesoje (1,5-7) 
Nutraukti ryšius su nuodėme (1,8-2,3) 
Vykdyti įsakymus (2,3-11) 
Nemylėti nuodėmingo pasaulio (2,12-17) 
Kristologija: Kristus ir Antikristai (2,18-29) 


II. DIEVO VAIKŲ GYVENIMAS (3,1-4,6): 
Raginimas (3,1-24): 
Gyventi Dievo vaikų gyvenimu (3,1-3) 
Neturėti nieko bendro su nuodėme (3,4-10a) 
Meilės įsakymo svarba (3,10b-24) 
Kristologija: Kristus ir Tiesos Dvasia (4,1-6) 


III. MEILĖ IR TIKĖJIMAS (4,7-5,12): 
Iš kur meilė? (4,7-21) 
Iš kur tikėjimas? (5,1-12) 


IV. PAPILDYMAS (5,13-21): 
Malda už nusidėjėlius (5,13-17) 
Laiško santrauka (5,18-21) 


ANTRASIS JONO LAIŠKAS 
ĮŽANGINĖ DALIS (1-3): 
Sveikinimas (1-3) 
I.  "MEILĖS ĮSAKYMAS (4-6) 
II. KLAIDINTOJAI (7-11) 


PABAIGA (12-13): 
Viltis greitai pasimatyti (12) 
Sveikinimas (13) 


TREČIASIS JONO LAIŠKAS 


ĮŽANGINĖ DALIS (1-2): 
Sveikinimas (1-2) 


I. PAGYRIMAS GAJUI (3-8) 
II. APIE DIOTREFĮ IR DEMETRIJŲ (9-12) 


PABAIGA (13-15): 
Viltis greitai pasimatyti (13-14) 
Sveikinimas (15) 


ANTRASIS PETRO LAIŠKAS 


ĮŽANGINĖ DALIS (1,1-2): 
Kreipimasis ir sveikinimas (1,1-2) 
I PARAGINIMAS Į ŠVENTUMĄ (1,3-21): 
Dievo dovanos praeityje (1,3-4) 
Pats paraginimas (1,5-11) 
Laiško priežastys (1,12-15) 
Akstinas tikėti (1,16-21): 
Apaštalas liudija Atsimainymą (1,16-18) 
Pranašų žodis Raštuose (1,19-21) 


II. KLAIDŲ SKELBĖJŲ PASMERKIMAS (2,1-22): 
Bus klaidintojų (2,1-3) 

Praeities pamokos: Dievas baudžia nedorėlius, o pasigaili 
maldingujų (2,4-9) 
Klaidintojai apibūdinami (2,10-22) 

III. ATĖJIMO (PAROUSIA) NUDELSIMAS (3,1-16): 
Prisimenama ankstesni pamokymai (3,1-2) 
Šaipūnų užmetimai ir pajuoka (3,3-4) 

Atsakymai i šaipūnų pajuoką (3,5-10): 
Palyginimas su Tvanu (3,5-7) 
Žmogaus kalendorius Dievo nesaisto (3,8-10) 
Išvados kasdienai (3,11-15a) 
Pauliaus laiškai (3,15b-16) 


PABAIGA (3,17-18): 


Baigminis įspėjimas (3,17) 
Paraginimas ir dokslogija (3,18) 


JUDO LAIŠKAS 


ĮŽANGINĖ DALIS (1-4); 


II. 


Kreipimasis (1) 

Sveikinimas (2) 

Laiško priežastys (3-4) 

KLAIDŲ SKLEIDĖJAI (5-16): 

Dievas nubaudė nedorėlius praeityje (5-7) 
Nedori klaidintojų darbai (8-16) 
PARAGINIMAI TIKINTIESIEMS (17-23): 
Apaštalai ispėjo apie šaipūnus (17-19) 
Meilės pareigos (20-23) 


PABAIGA (24-25): 

Doksologija (24-25) 


BENDRIJOS 
MALDA 
IR DORA 


Lyg naujagimiai trokškite dvasinio, 
neaimiešio pieno, kad nuo jo augtumėte 
išganymui. Jūs gi esate patyrę, koks 
meilus yra Viešpats (1 Pet 2,2-3). 


Poapašialinio laikotarpio išoriniai veiksniai ir vi- 
daus įtampos vertė Bendriją bręsti. Tačiau būtų labai 
klaidinga Bendrijos brendimo veiksnius riboti vien tik iš- 
oriniais sankirčiais ir vidine įtampa. Evangelijos — Ge- 
rosios Naujienos — širdis nuo pat Pirmųjų Sekminių bu- 
vo gajus iššūkis, kviečiąs žmogų atgimti ir gyventi nauju 
gyvenimu. Pirmosios krikščionių kartos eschatologinė 
nuotaika aitrino šio iššūkio isakmumą. Apaštalas Paulius 
nesiliovė savosioms bendrijoms priminti, kad Dievo gar- 
binimas ir doras elgesys yra svarbiausia žmogaus atlie- 
pimo Evangelijos iššūkiui išraiška: rinktis krūvon Dievo 
garbinti ir būti jo gerumo Kristuje atspindžiu. Pauliaus 
Laiškai buvo skirti viešam skaitymui. Jų padedamas, Pau- 
lius pritaikė Evangelijos iššūkį (kerygmą) kasdienos 
elgsenai. 

Bendrijai tampant organizacija, pradėjo dingti spon- 
taniškumas iš Dievo garbinimo apeigų ir doros mokymo. 
Atsirado taisyklės apeigoms tvarkyti. Be to, pastovi tarny- 
binė santvarka darė įsakmesnę įtaką pamaldų tvarkai. 
Daugėjo ir doros taisyklės, kurios ilgainiui tapo doros 
teisynu. Tačiau Bendrijos maldoje ir doroje dar buvo daug 
naujumo, nes su naujatikių įsijungimu, į krikščionių 
bendriją įsiliedavo vis šviežias kraujas. Trys Naujojo Tes- 
tamento laiškai — J Petro, Jokūbo ir Žydams — atspindi 
Bendrijos maldą ir doros poreikius. 


DIEVO GARBINIMAS: GYVENIMO ŠIRDIS 
1 Petro ir Jokūbo laiškai 

Religinis atsivertimas aplamai atsivertėlį vedė į nau- 
ją Dievo garbinimo išgyvenimą. Krikščionis naujatikis 
tapdavo nariu Bendrijos, kurios eschatologinė savimonė 
reiškėsi visai savitu Dievo garbinimu. Mai, krikščionys 
garbino Dievą, švęsdami Dievo užmojį ir veiklą Jėzuje 
Kristuje, kuris buvo prikelias iš numirusių. Ne tik šven- 
tės, bet ir švenčių pamaldos buvo įsišaknijusios šiame įvy- 
kyje. Tai liudija ir perdirbimas krikščionijos savaitės 
sąrangos. 

Jonas Apreiškimo knygoje sakosi turėjęs pirmąją 
dvasios pagavą “ Viešpaties dieną“ (Apr 1,10), — t. y. 
sekmadieni, švenčiant Prisikėlimo dieną. Jau Pauliaus 
laikais, krikščionys rinkdavosi pamaldoms “pirmąją sa- 
vaitės dieną" (1 Kor 16,2). Viešpaties diena minima ir 
Mokyme (Didache 14,1), Ignaco Antiochiečio (Magne- 
ziečiams 9,1) ir kituose pirminės Bendrijos raštuose. Pir- 
moji savaitės diena buvo diena po subatos. Justinas, kan- 
kinys, pirmajai savaitės dienai duoda ir pagoniškąjį var- 
dą: “saulės diena""*. Pagoniškasis vardas yra išlikęs ang- 


58 Justinas, Apologia I, 67. Jo krikščionių Dievo garbinimo apeigų 
aprašymas yra II a. pagrindinis šaltinis. Žr. taip pat F. A. Reagen, Dies 


102 


liškai kalbančiųjų pasaulyje — Sunday ir vokiečių kal- 
boje — Sonntag. Taigi Viešpaties diena arba pirmoji sa- 
vaitės diena — lietuviškai sekmadienis (septintoji) — bu- 
vo Kristaus Prisikėlimo diena. Nenuostabu, kad ji tapo 
svarbiausia diena krikščionių savaitės sąrangoje. Krikš- 
čionys, kur tik jie bebūtų buvę, rinkdavosi švęsti Dievo 
užmojo ir veiklos Jėzuje Kristuje. Sekmadienis, arba Vieš- 
paties diena, kaip Prisikėlimo savaitinis minėjimas, buvo 
švenčiamas Bendrijoje anksčiau, negu metinės Velykos. 

Turimi duomenys rodo, kad sekmadieninės Dievo 
garbinimo pamaldos buvo panašios, kaip ir Apaštalų lai- 
kais: skaitymai iš Raštų, skelbimas (kerygma), mokymas 
(didache, t.y. pamokslas) ir giesmių bei psalmių giedo- 
jimas“? Apaštalų laikais Dievo garbinimo apeigos vyk- 
davo pagal sinagogų pamaldų modelį.“? 

Senasis Testamentas buvo pastovi pamaldų dalis. Šis 
viešas Raštų skaitymas daugeliui buvo vieninielė proga 
susipažinti su Senuoju Testamentu. Skaitymas buvo ilgas. 
Justinas randa reikalo pabrėžti, kad Raštų skaitymas tru- 
ko “kiek tik leido laikas“. Nežinia, kaip Senasis Testa- 
mentas buvo dalinamas. Sinagogų pamaldose, jau nuo III 
a. po Kristaus, Mozės Įstatymo ir Pranašų skaitymas buvo 
taip išdėstomas, kad jie būtų perskaitomi per vienerius 
metus. Be to, čia raštų skaitymai buvo pritaikomi religi- 
nei švenčių nuotaikai. Turimi duomenys yra tik iš III a. 
po Kristaus. Tačiau daug Šventraščio tyrinėtojų teigia, 


Dominica and Dies Solis: The Beginnings of the Lord's Day in Christian 
Antiguity (Washington, D.Č.: Catholic University Press, 1961); W. Ror- 
dori, Sunday (Philadelphia: Westminster, 1968). 

59 R. Le Dėaut, Liturgie Juive et Nouveau Testament (Rome: Insti- 
tut Bibligue Pontifical, 1965); G. Delling, Worship in the New Testament 
(Philadelphia: Westminster, 1962). 

60 C. W. Dugmore, The Influence of the Synagogue Upon the Divine 
Office (Oxford: Oxford University Press, 1944); W.O.E. Oesterley, The 
Jewish Background of the Christian Liturgy (Oxford: Clarendon, 1925). 

kad šis paprotys turėjo šaknis gilioje žydų praeityje. At- 
rodo, kad krikščionys, sekdami sinagogos pamaldų pavyz- 
džiu, Raštus dalino ir pritaikė savo šventėms. 

Krikščionių sekmadienio pamaldose su Senuoju Tes- 
tamentu buvo skaitomi ir kiti raštai. Apreiškime Jonui 
(Apokalipsėje) parašyta, kad jis būtų skaitomas Mažo- 
sios Azijos bendrijose, ] Klemenso laiške — Korinte, Her- 
mo Ganytojuje — Romoje. Teigiama, kad ir evangelijų — 
Morkaus, Mato, Jono — stilius bei sąranga rodo, kad jos 
buvo parašytos liturginiam skaitymui. Tačiau yra tikra, 
kad evangelijos buvo skaitomos bendrijinių pamaldų me- 
tu. Be abejo, viena evangelija galėjo būti labiau mėgiama 
vienoje bendrijoje, o kita buvo kitai bendrijai arčiau prie 
širdies. Justino užuomina apie “Apaštalų prisiminimų“ 
skaitymą krikščionių pamaldose turbūt ir turi mintyje 
skaitymus iš evangelijų. 

Senojo Testamento ir Raštų skaitymą sekė skelbimas 
(kerygma), mokymas (didache) ir raginimas (parakle- 
sis). Ir čia daug kas iš žydijos paveldėta. Justinas pri- 
mena, kad po skaitymo, pamaldų vadovas pamokslu skai- 
tymą išaiškindavo ir pritaikydavo susirinkusios bendrijos 
poreikiams. Malda buvo svarbi pamaldų dalis. Pauliaus 
bendrijoms buvo įprasta spontaniška ir padrika malda. 
Tai buvo ypač ryšku tarp krikščionių pranašų. Tačiau 
sinagogos ir krikščionių žydų įtaka ėmė pirmauti paruoš- 
ta ir visiems bendra malda. 1 Tim ragina, kad per litur- 
gines pamaldas susirinkusieji ailikinėtų “maldavimus, 
maldas, pamaldas ir dėkojimus už visus žmones, už kara- 
lius ir visus valdovus, kad galėtume tyliai ramiai gyventi 
visokeriopai maldingą ir gerbtiną gyvenimą“ (2,1-2). Tai- 
gi galima justi, kad Bendrija turėjo liturginėms pamal- 
doms įprastą ir kartojamų maldų rinkinį — maldyną“'. 

61Pavyzdį galime rasti I] Klemenso laiške 59-61. Ši malda buvo nau- 
dojama Romos bendrijos liturginėse pamaldose. Svarbesnieji maldos bruo- 

Viešpaties malda (“Tėve mūsų") buvo itin svarbi. Evan- 
gelijose — Maio (6,9-13) ir Luko (11,2-4) — “Tėve 
mūsų“ perduodama kaip malda, kuria Jėzus mokė savo 
mokinius melstis. Be abejo, dėl to ji ir buvo plačiai nau- 
dojama pirminės Bendrijos pamaldose. Mokymas (Di- 
dache) ragina kalbėti Viešpaties maldą: “Šitaip melskis 
triskart dienoje“ (8,3). Taigi ne tik liturginėse pamal- 
dose, bet ir pavieniui. 

Pamaldų dalį sudarė giesmės ir psalmės. Paulius 
keletą kartų užsimena apie giesmes savo bendrijų litur- 
ginėse pamaldose (1 Kor 14,26; Kol 3,16). Psalmes krikš- 
čionys ėmė iš Senojo Testamento, o giesmes patys kūrė. 
Ir Naujojo Testamenio autoriai naudojosi psalmėmis ir 
krikščioniškomis giesmėmis. Dažnai jas lengva atpažinti, 
nės savo ritmine sąranga jos atkreipia į save dėmesį. Evan- 
gelijoje pagal Luką yra trys giesmės: Marijos Magnificat 
— “Mano siela šlovina Viešpatį..." (1,46-55), Zachari- 
jo Benedictus — “Šlovė Viešpačiui" (1,68-79) ir Sime- 
ono Nunc Dimittis — “Dabar gali leisti. .?* (2,29-32). 
Yra giesmių ir Apreiškime Jonui, arba Apokalipsėje (4, 
8b.11; 11,17-18; 12,10-12; 15,3-4; 19,1-8), bei giesmių 
skiaučių laiškuose (1 Tim 3,16; Ef 5,14 ir t.t.). Giesme 
alsuoja Evangelijos pagal Joną prologas (1,1-18) ir Pau- 
liaus kristologija (Fil 2,5-11). 

Pamaldose buvo ir irumpų pareiškimų Dievo šlovei, 
arba doksologijų. Pauliaus Laiškuose yra jų viena kita 
(Rom 9,5; 11,36; 16,25-27). Vėlesnieji Naujojo Testa- 
mento raštai yra turtingesni pareiškimų Dievo šlovei ir 
palaiminimų. Tačiau nėra lengva atpažinti jų tikslų litur- 
ginį vaidmenį. Daugumas, atrodo, turi bendravimo valgio 
metu (koinonia) foną. Poapaštalinėje Bendrijoje bendra- 
vimo pietūs darėsi krikščioniškųjų pamaldų širdimi. 
žai: užtarimas, malda už taiką ir visuomeninę darną bei gerovę, malda už 
valdžią, baigminė doksologija. 

Bendravimo pietums pavadinti naudotasi turtingu 
žodynu. Mokymas (Didache) juos vadina “duonos laužy- 
mu". Šis pavadinimas turi šaknis Jeruzalės krikščionių 
bendrijoje (Apd 2,42; 20,7). Ignacas Antiochietis savo 
laiškuose ir Judo laiškas juos vadina agapė — graikų žo- 
džiu, kuris reiškia meilę — meilės pokyliu (Jud 12). Po- 
apaštaliniame laikotarpyje bendravimo pietums prigijo 
naujas vardas: Eucharistija. Eucharistija graikų kalba 
reiškia Padėką, arba Dėkojimą. Naujasis vardas įsitvirti- 
no dėl dviejų priežasčių: 


1. bendravimo pietų pamaldose vyravo padėkos nuo- 
taika; 

2. bendravimo pietų pamaldos siekė pagarbinti Dievą 
ir švęsti išganymą per Jėzų Kristų Padėkos Auka. 


Bet pirminė bendravimo pietų prasmė, rišanti juos su 
“duonos laužymu“ Paskutinės Vakarienės metu, liko ir 
čia pagrindu. 

Turimi duomenys nėra pakankami įrodyti, kad Eu- 
charistija buvo švenčiama atskirai nuo bendravimo pietų. 
Mokymas (Didache) ir Ignaco Laiškai rodo, kad bendra- 
vimo pietūs dar nebuvo visiškai išnykę II a. pradžioje. 
Panašų įspūdį gauname ir iš Plinijaus Jaunesniojo laiš- 
kų Trajanui. Pirmą tikrą ženklą, kad Eucharistija jau 
buvo atskirta nuo bendravimo pietų, randame Justino raš- 
tuose.“ Jis rašo tik apie Eucharistiją. Apie bendravimo 
pietus jau nebeužsimena. 

Jau I a. pabaigoje buvo išsivysčiusios liturginės Eu- 
charistijos pamaldų apeigos. Mokymas (Didache) reika- 
lauja, kad krikščionys rinktųsi kartu Viešpaties dieną (t.y. 
sekmadienį) laužyti duonos ir švęsti Eucharistiją, “išpa- 
žinus savo nuodėmes" (14). Taigi susiduriame su išpa- 


82 Apologia I, 65 ir 67. Justinas, kankinys, gyveno tarp 1007-2165. 

žintimi jau šiame ankstyvame Bendrijos amžiuje. Auko- 
jant taurę, Mokymas (Didache) liepia kalbėti sekančią 
maldą: 
Dėkojame Tau, mūsų Tėve, už šventąjį Dovydo vyn- 
medį, Tavo Sūnų, kurį mums davei pažinti per Jėzų, 
Tavo Sūnų. Tau garbė per amžius (9,1-2) 


O aukojant duoną: 

Dėkojame Tau, mūsų Tėve, už šviesą ir pažinimą, 
duotą mums per Jėzų, Tavo Sūnų. Tau šlovė per am- 
žius. Kaip ši laužoma duona yra buvusi išbarstyta 
ant kalvų atšlaičių, bei buvo surinkta krūvon ir yra 
tapusi viena, taip tebūnie Tavo Bendrija surinkta iš 
pasaulio pakraščių į Tavo karalystę, nes Tau šlovė 
ir galybė Jėzuje Kristuje per amžius (9,3-4) 


Čia pat įsakmiai įspėjama, kad tik pakrikštytiems Bendri- 
jos nariams gali būti leidžiama valgyti Duoną ir gerti 
Vyną (Didache 9,5)“ 

Sunku pasakyti, kaip plačiai šios maldos buvo nau- 
dojamos. Mokymas (Didache) prideda: “Pakęsk prana- 
šus, leisdamas jiems dėkoti, kaip jiems patinka“ (10,7). 
Taigi dar tebepripažįstama pranašo teisė pamaldų metu 
išsireikšti savita ir spontaniška malda. Galbūt, Mokymo 
(Didache) autorius liepia kalbėti nustatytas maldas, nes 
nėra pranašo po ranka. 

Tikslus Eucharistijos pamaldų apipavidalinimas bu- 
vo paspartintas dėl Bendrijos kovos su klaidatikiais. Igna- 
cas dažnai reikalauja, kad Eucharistija būtų švenčiama, 
tik vyskupui, “vyresniesiems"" (presbiteriams) ir diako- 
nams susirinkus. Matyt, jis turi mintyje bendrijas, kurio- 


68 Panašiai ir Justinas, Apologia I. 66,1. H. Lietzmann, Mass and 
Lord's Supper: A Study in the History of Liturgy (Leiden: Brill, 1955), 
4-as sąsiuvinys, p. 193. 

se Eucharistija buvo švenčiama šalia Bendrijos. Galbūt 
buvo tokių, kurie atsisakinėjo liturginėse Eucharistijos 
pamaldose dalyvauti. Ignacas čia matė didelį pavojų. Ka- 
dangi liturginės Eucharistijos pamaldos nebebuvo visiems 
Dievo garbinimo širdis, Bendrijos vienybė buvo ardoma. 
Užtat jis ir teigė, kad tėra tik viena Eucharistija, būtent 
ta, kurioje dalyvauja visa Bendrija ir yra švenčiama kar- 
tu su jos pripažiniais vadovais. Ignacas kreipė krikščionių 
dėmesį ir į komuniją su Viešpaties Kūnu ir Krauju. Per 
komuniją su Eucharistija krikščionis suranda išganymą, 
nes Prisikėlusiojo gyvenimu nugalima mirtis. Eucharisti- 
nė Duona ir Vynas, būdami tapatūs su Kristaus Kūnu ir 
Krauju, turi nuostabią jėgą. Ignacas ją vadina “nemir- 
tingumo vaistu“ ir “mirties priešnuodžiu" (Efeziečiams 
20,2), kad išryškintų naujojo gyvenimo, patiriamo litur- 
ginėse Eucharistijos pamaldose, tikrovę. 

Ignaco Laiškuose vyskupas turi kunigo — pašventin- 
tojo — vaidmenį Eucharistijos pamaldose. Ir vyskupas 
tik savo kunigiškumu laiduoja veiksmingą eucharistinio 
valgio dalinimą. Ignacas šį kunigystės vaidmenį išreiškia 
lygtimi: “su vyskupu“ būti yra būti “altoriaus karalystė- 
je“ (Efeziečiams 7,2). Su vyskupu, atliekančiu kunigo 
vaidmenį prie altoriaus, Dievo užmojis ir veikla per Kris- 
tų gavo naujus bruožus Bendrijoje. 

Su Eucharistijos pamaldų išsivystymu poapaštali- 
niame laikotarpyje lenktyniavo krikšto apeigų išsivysty- 
mas. Krikštu buvo švenčiama Kristaus pergalė. Net pa- 
vienio asmens atėjimas krikštu į naująjį, Dievo duotą, 
gyvenimą turėjo nepaprastos svarbos krikščionims iš pa- 
gonijos. Tai liudija krikštui duoti vardai: “aigimimas" 
(1 Pt 1,3.23; Jn 3,3), “apšvietimas" (Žyd 6,4; Ef 5,14), 
“užantspaudavimas" (Ef 1,13-14).“* Krikštui duoti var- 


64 “Paženklinti" graikiškai yra tolygu “užantspauduoti" Žr. Ef 4,30. 

dai yra spalvingi ir išraiškūs. Krikštu ateinama į gyveni- 
mą, kuris paliečia visą žmogaus būtį: atleidžia praeities 
nuodėmes, įgalina dorai elgtis dabartyje ir suteikia Dva- 
sios dovaną, kuri “užantspaudoja" — paženklina — 
krikščionį amžinajam gyvenimui Naujajame Amžiuje. 
Krikšto apeigas galima tik iš dalies atpažinti“? Apaštalų 
darbai, kartu su Laišku efeziečiams, su krikštu riša Žo- 
džio (Evangelijos, arba Gerosios Naujienos) išgirdimą, 
įtikėjimą ir pačias krikšto apeigas (Apd 2,38.41; 8,12; 
9,17-18; 10,34-43.47-48; 16,31.33; Ef 1,13-14). Šeimos 
galvai krikštijantis, kiti suaugę šeimos nariai sekė jo pa- 
vyzdžiu. Vaikai nėra minimi.“* Pagal Luką, pirmosios 
krikšto apeigos buvo spontaniškos (Apd 2,41; 8,36-38). 
Tačiau ir Lukas pažįsta apeigines krikšto formules (Apd 
16,30-33; 8,37, žr. išnašą). 


Mokymas (Didache) pabrėžia, kad krikšto apeigos 
būtų tiksliai atliekamos: 


Kalbant apie krikštą, krikštyk šisaip: paruošus visa 
tai [pagal nurodymus, kurie duodami pirmuose še- 
šiuose skyriuose], panardink vardan Tėvo, ir Sūnaus, 
ir Šventosios Dvasios tekančiame vandenyje. Bet jei- 
gu tekančio vandens nėra, panardink stovinčiame 
vandenyje. Nesant šalio, panardink šiltame. Bet jei- 
gu nėra nei vieno, nei kito, pilk vandenį tris kartus 
ant galvos vardan Tėvo, ir Sūnaus, ir Šventosios Dva- 


85 Turime Justino aprašymą iš II a. vidurio. Jis labai įdomus ir ver- 
tingas. Žr. Apologia I, 61ss. Anglišką vertimą galima rasti Cyril C. Richard- 
son raštuose (red.), Early Christian Fathers (The Library of Christian 
Classics I; Philadelphia: Westminster, 1953), p. 282 ss. 

66 Ar vaikai buvo krikštijami kartu su suaugusiais? “Taip" teigia J. 
Jeremias, Infjant Baptism in the First Four Centuries (The Library of His- 
tory and Doctrine; Philadelphia: Westminster, 1960); “Ne", tvirtina K. 
Aland, Did the Early Church Baptize Infants? (Philadelphia: Westminster, 
1963). 

sios. Prieš krikštą krikštytojas ir krikštijamasis tegul 
pasninkauja. Taip pat ir kiti, kurie gali. Įsakyk, kad 
tas, kuris bus krikštijamas pasninkautų vieną ar po- 
rą dienų prieš tai (7). 
Kaip matome, prieš iškilmingas krikšto apeigas buvo 
ruošiamasi pasninku. Pasiruošime buvo vietos ir nustaty- 
tam pamokymui. Frazė “paruošus visa tai" turi mintyje 
pirmuosius šešis Mokymo (Didache) knygos skyrius. Čia 
elgsena “gyvenimo kely“' palyginama su elgsena “mirties 
kely“. Manoma, kad šis “Dviejų kelių katekizmas" buvo 
dalis pasiruošimo krikštui toje bendrijoje, kur Mokymo 
knyga (Didachė) buvo sukurta.“" Kada Bendrija pradėjo 
ruošti naujatikius krikštui, nėra aišku. Tačiau Naujojo 
Testamento tyrinėtojai pačiame Naujajame Testamente 
atpažįsta nemaža mokymo (didachė) medžiagos, kuri ri- 
šama su pasiruošimu krikštui. Ji vadinama katecheze. 
Krikštas poapašialiniame laikotarpyje buvo tapęs viena 
svarbiausių progų įsiminti Dievo užmojo ir veiklos Jėzuje 
Kristuje prasmę bei pasiruošti doram gyvenimui ateityje, 
kurios greita pabaiga nenumatoma. 


V 1 PETRO LAIŠKAS: BENDRIJOS MALDA 


Tarp Naujojo Testamenio knygų 1 Petro laiškas yra. 
svarbiausias poapaštalinio laikotarpio langas į liturgines . 
krikšto apeigas ir jų prasmę. Jame, be krikšto šventimo, 
yra ir katechezė bei Bendrijos mokymas apie dorą. Dievo 
garbinimas ir doras elgesys kasdienoje nebuvo du atskiri 
poreikiai poapaštalinei krikščionių kartai. Atsidėjimas 
vienam ar kitam maitino vienas kitą krikščionio gyvenime. 

1 Peiro laiškas perduoda krikščionio iš pagonijos 
patirtį. Tapti krikščioniu arba būti pakrikštytam reiškė 


87 Skirtingai apie ši katekizmą galvoja J. P. Audet knygoje La Di- 
dachė: Instructions des apėtres (Paris: Gabalda, 1958), p. 122 ss. 

būti blogai suprastam, tapti įtartinam kaimynams ir save 
siūlyti persekiojimui. Padėtis, kurioje yra ] Petro laiško 
prašnekinami krikščionys, mums jau pažįstama iš Plini- 
jaus Jaunesniojo ir Trajano korespondencijos. Autorius 
kalba apie “Babiloną"* (1 Pt 5,13). Šiuo slaptažodžiu 
krikščionys vadino Romą (Apr 14,8; 18,2). Be to, mini 
ir Morkų, kuris kartu su Petru buvo Romoje (1 Pi 5,13). 
Manoma, kad 1 Petro laiškas ir buvo parašytas Romoje. 
Laišku kreipiamasi į Mažosios Azijos krikščionis (1 Pt 
1,1). Penketos provincijų sąrašas, — Pontas, Galatija, 
Kapadokija, Azija ir Bitinija, — kaip tik apėmė Plinijaus 
Jaunesniojo valdomas sritis. Užuominos apie “ankstyves- 
nius laikus“? verčia skaitytojuose atpažinti krikščionis iš 
pagonijos (1 Pt 1,14.18.21; 2,9-12; 3,6; 4,2-6). Krikščio- 
nių kaimynai, sako autorius, purtosi dėl jų šalinimosi nuo 
kasdienos užsiėmimų ir pramogų. Pats autorius jas laiko 
ydomis (1 Pt 4,2-5). Naujasis tikėjimas ardo net šeimas. 
Krikščionės žmonos, ragina autorius, turi laimėti savo vy- 
rus tikėjimui ne žodžiu, šukuosena, aukso gražmenimis 
ar ištaigingais drabužiais, bet patraukliu ir doru elgesiu 
(1 Pt 3,1-6). Krikščionys yra šmeižiami kaip “piktada- 
riai" (1 Pt 2,12; 4,14-19). Krikščionio nekaltumui įro- 
dyti tėra vienas būdas: doras elgesys. Tačiau “Jei jus nie- 
kina dėl Jėzaus vardo, — jūs palaiminti, nes garbės ir 
Dievo Dvasia ilsisi ant jūsų" (1 Pi:4,14). Reikia turėti 
gryną sąžinę ir būti pasiruošusiam kentėti dėl teisumo. 

Žodis “kentėti yra dažnas 1 Petro laiške. Kentėti 


ne vien nuo kaimynų dėl jų priešiškumo,“ bet “nukentėti 
kaip krikščioniui'? dėl “vardo"? (1 Pt 4,16) persekiojimo, 


68 Taip teigia W.C. Unnik straipsnyje “Christianity According to 
First Peter", Expository Times 68 (London, 1956), p. 79-83; taip pat “Pe- 
ter, First Letter of" knygoje The Interpreter's Dictionary of the Bible 
(Nashville: Abingdon Press, 1962), III, p. 762. 

apie kurį kalba Plinijaus Jaunesniojo ir Trajano laiškai.“ 


Patariama nekristi valdžios įstaigoms į akis: “Verčiau 
šventai sergėkite savo širdyse Viešpatį Kristų“ (1 Pt 3, 
15). Tačiau pašauktas pasiaiškinti, arba įskųstas, krikš- 
čionis neturi išsigąsti nei sutrikti, bet gryna sąžine išpa- 
žinti jame gyvenančią viltį (1 Pt 3,13-17). Autoriui itin 
svarbus geras krikščionių elgesys. Mat, krikščionys tuo 
metu buvo kaltinami žmogžudyste, vagyste, piktadaryste, 
įskundinėjimu (1 Pt 4,15). Beje, vėlesni Bendrijos Tėvai 
turės ginti krikščionis prieš dar šlykštesnius jiems meta- 
mus kaltinimus.“? Neteisingų kaltinimų slegiamas, nauja- 
tikis galėjo lengvai netekti drąsos ir tapti atkritėliu. Už- 
tat laiško autorius ir rašo: “Būkite blaivūs, budėkite! 
Jūsų priešas velnias, kaip riaumojantis liūtas, slankioja 
aplinkui, tykodamas ką praryti. Pasipriešinkite jam tvir- 
tu tikėjimu, žinodami, kad tokius pačius kentėjimus tenka 
iškęsti jūsų broliams [ir seserims] plačiajame pasaulyje“ 
(1 Pr 5,8-9). 

Keletoje ! Petro laiško vietų, dabarties pavojai įrė- 
muojami į platesni akiratį. Kančia, nuolat lydinti Kris- 
taus mokinį, yra reikalinga, nes tikėjimas kaip auksas iš- 
tiriamas ugnimi (1 Pt 1,7); kančia yra ženklas Teismo, 
kuris prasideda “nuo Dievo namų“ ir palies krikščionis 
visame pasaulyje (1 Pt 4,17; 5,10). Autoriui apokalipti- 
nis akiratis nėra svetimas. Tačiau jis dar nedaro apoka- 
lipsei įprastos baigminės išvados. Apreiškimo Jonui (Apo- 
kalipsės) autorius, kaip matysime, teigs, kad jo karia yra 
baigminės kovos liudininkas. Anot jo, pragariškos jėgos, 
Romos imperijos priedanga, kovoja prieš Dievą ir jo 
Tautą. O 7 Petro laiško autorius įspėja persekiotojus, kad 
jie bus baudžiami Teisme (1 Pt4,17-18). Tačiau krikščio- 


69 F. W. BReare, The First Letter of Peter (Oxford: Blackwell, 21958). 
70 Origenas, Contra Celsum VI 27,60. 

nis jis ragina pripažinti imperatorių ir jo atstovus kaip 
tvarkos saugotojus (1 Pt 2,13-14.17).  Krikščionis, nors 
ir panardinias Atbaigos Amžiaus tyrime ir varge, su 
pasitikėjimu pasiveda Teisėjui, laukdamas džiaugsmo 
garbėje. Ši lojali ir nuosaiki laikysena apibūdina II a. 
Bendriją. Malda už imperatorių priklausė krikščionių 
pamaldoms.“ Buvo stengiamasi gyventi darnoje su im- 
perijos įstaigomis. 

1 Petro laiškas turi šaknis krikšto apeigose. Autorius 
kreipiasi į krikštą priėmusius naujatikius (1 Pt 1,12-25; 
2,2; 4,3-4). Laiške gausi krikštui artima galvosena ir 
tematika bei žodynas (pvz.: 1 Pt 1,23; 2,2; 3,21 ir tt.). 
Būdinga Perėjimo (arba Ekzodo) tipologija (1 Pt 1,1-2; 
2,9-10) ir užuomina apie Nojų su ivanu (1 Pt 3,20). Šie 
duomenys rodo, kad I Petro laiškas buvo Bendrijos apei- 
gynu krikšto reikalams.“ 


1 PETRO LAIŠKAS: BENDRIJOS DORA 


1 P: 1,3-4,11 turi daug ką bendro su krikšto apei- 
zomis. Naujatikiams iš pagonijos atgimimas krikšiu buvo 
dorinis perversmas. Anot autoriaus, “Gana, kad praėjusį 
laiką buvote pasidavę pagonių valiai, gyvendami begė- 
dystėmis, geiduliais, girtavimu, pokyliavimu, išgėrimais 
ir neleistinomis stabmeldystėmis“ (1 Pt 4,3). Išsilaisvi- 
nimui iš praeities letenos, reikėjo doros vadovėlio. Paruo- 
šimas doram elgesiui ateityje buvo svarbi Žodžio (arba 
Evangelijos) dalis, su kuria jau buvo susipažįstama dar 


711 Klemenso laiškas 61: Polikarpas, Laiškas filipiečiams 123; 
Justinas, Apologia J. 17,3; Tertulijonas, Apologia 30. 

72 H. Windisch, “Die katholischen Briefe“ veikale Handbuch zum 
Neuen Testament (Tibingen: Mohr 1951), XV, p. 156-160; F.L. Cross, I 
Peter: A Paschal Liturgy (London: Mowbray, 1954). Cross teigia, kad 1 
Pt buvo Velykų vigilijos metu teikiamo krikšto apeigynas. Į tai kritiškai 
žiūri C. F. D. Moule, New Testament Studies (Cambridge: Cambridge Uni- 
versity Press, 1956-1957), III, p. 1-11. 

prieš krikštą (1 Pt 1,12.22-25; 2,6-8; 3,1). Bendrija do- 
ros vadovėlio su elgsenos taisyklėmis neišlaužė iš piršto. 
Jame galima aipažinii bent penkių šaltinių sampyną. 
Bendrija įsisavino Šventraščio ir žmonijos turtą, norėda- 
ma padėti naujatikiui būti krikščioniu jo kasdienoje. Do- 
ros vadovėlio šaltiniais reikia pripažinti: 

1. Senąjį Testamentą, kurį ir krikščionys, sekdami 
Jėzaus pavyzdžiu, priėmė kaip savo Šveniraštį. 

2. Kai kurių apokaliptinių (arba eschatologinių) 
žydijos atskalų doros reikalavimus, su šaknimis Senajame 
Testamente — pavyzdžiui Kumrano bendrijos dorinį kraitį. 


3. Paties Jėzaus mokslą. Pradžioje jis buvo perduo- 
damas gyvu žodžiu (kaip kerygma, arba skelbimas, ir kaip 
didache, arba mokymas). Vėliau jis buvo įamžintas raštu 
keturiose evangelijose. Aišku, kad Jėzus nedavė doros 
vadovėlio. 

4. Naujatikių į žydų tikėjimą paruošimo helenistinė- 
se sinagogose poreikius. Helenistinė žydija turėjo šaknis 
ne tik žydijos tikėjimo kraityje, bet ir helenistinės filo- 
sofijos žmogaus sampratoje. 

5. Helenistinę dorą — etiką, kurią skelbė stoikai ir 
kitų filosofinių krypčių mąstytojai. 

Bendrijos kaiechezėje, doros vadovėlis turėjo savo 
inkarą Evangelijoje — Gerojoje Naujienoje. Užtat, nežiū- 
rint nei vietos skirtumų, nei šaltinių gausos, doros vado- 
vėlis buvo vieno ir bendro tikėjimo išraiška. Tuo Bendrija 
išlaikė vientisumą spalvingame Romos imperijos pasau- 
lyje. 1 Petro laiškas įgalina mus apčiuopiamai atpažinti 
šio doros vadovėlio turinį ir žodyną. Jame turime nauja- 
tikių paruošimo krikštui ir gyvenimo krikštu pavyzdį. 

1 Pt autorius doros vadovėlį pradeda, aptardamas 
tikėjimo turinį, šaltinį ir tikslą. Tikėjimas jam yra doro 
elgesio širdis (1 Pt 1,3-12). Krikštu atgimstama, nes per- 

einama į visiškai naują gyvenimą. To gyvenimo šaltinis 
yra pats Dievas, Jėzaus Kristaus Tėvas, — Tėvas Viešpa- 
ties, kuriam krikščionis atsiduoda krikštu. Gyvenimo tu- 
rinys yra gyvoji viltis. Viltis yra dovana, duota Jėzaus 
Kristaus Prisikėlimu iš mirties ir apreiškimu, kad kiek- 
vienas žmogus gali būti išganytas. Taigi tikėjimas duoda 
vilčiai ir kryptį, ir sparnus (1 Pt 1,6). Krikščionis ne- 
vengs nei nuosprendžio, kuris gali jį vesti į bandymą ir 
vargą. Gyvenimo tikslas nėra gerovės ieškojimas, bet buvi- 
mas ištikimu Dievui (1 Pt 1,6-7). Z P: autorius savo doros 
vadovėlį remia įsitikinimu, kad naujasis gyvenimas nėra 
seikėjamas vien tuo, ką krikščionis daro, bet labiau tuo, 
ką jis tiki ir kuo jis viliasi. 

Krikščionio tikėjimui ir vilčiai skiriamas dėmesys 
nepanaikina jo atsakingumo už elgesį. Reikia kasdien ap- 
sispręsti dorai elgtis (1 Pi 1,13). Nedera pasiduoti gyveni- 
mo prieš atsivertimą aistroms (1 Pt 1,14). Tai rodo pa- 
šventas“ (1 Pt 1,16; plg.: Kun 11,44; 19,2; 20,7). Kitaip 
sakant, krikščionis turi būti tuo kasdienoje, kuo jis tapo 
krikštu. Dievas visus nešališkai teisia pagal jų darbus (1 
Pr 1,17). Per Jėzų Kristų, jis ir aipirko juos iš protėvių 
paveldėtos stabmeldystės vergijos (1 Pt 1,18). Krikštu 
pradedama tikėjimo ir vilties kelionė, kurią apreiškė Die- 
vo šveniumas. Gyventi be tikėjimo ir vilties tėra kelionė 
į akligatvį, arba gyventi tik tikrovės lopeliu. 

Kas padaro šį Dievo šventumo apreikštą kelią veiks- 
mingą? Dievo meilė, apreikšta žmogui per Jėzų Kristų, 
kuris yra Dievas žmogaus varge. Krikščionis, atliepdamas 
Dievo meilę Jėzuje Kristuje, atgimsta naujoje meilės 
Bendrijoje. Gyvenimas tikėjimu ir viltimi Bendrijoje gi- 
mė ir yra palaikomas šio veiksmingo meilės žodžio jėga 
Evangelijoje — Gerojoje Naujienoje. Kiti gi tikėjimo ir 
vilties ramsčiai yra tik “tartum žolynas“, — “Žolynas su- 

džiūsta, ir žiedas nubyra; tik Viešpaties žodžiai išlieka 
per amžius“ (1 Pt 1,23-25). 

1 Pt autoriaus mintis rišli. Pagal jį naujasis gyveni- 
mas remiasi tikėjimu (1 Pi 1,3-12). Tikėjimas veda į 
šventumą (1 Pt 1,13-21). Jo išvada neišvengiama: tikė- 
Jimas ir per jį gaunamas gyvenimas yra Bendrijos pa- 
grindas (1 Pt 1,22-25). Bendrija yra “išrinktoji gimi- 
nė, karališkoji kunigystė, šventoji tauta, įsigytoji liau- 
dis" (1 Pt 2,9). Visi šie titulai yra garbės vardai, kuriais 
Senasis Testamentas aprašo Izraelio, Dievo įrankio, vaid- 
menį Dievo užmojyje ir veikloje — žmonijos išganyme. 
Pirmieji krikščionys buvo įsitikinę, kad Izraelio tauta, 
atmesdama Jėzaus buvimą Kristumi (arba Mesiju), pra- 
rado savo įrankio vaidmenį išganymo plane. O Dievas, 
Jėzaus mirtimi ir Prisikėlimu, susirinko sau Tautą vi- 
siškai nauju būdu. Šiai naujajai Tautai Dievas išpildė sa- 
vo pažadus, duotus senajam Izraeliui, Šventosios Dvasios 
atsiuntimu. Taigi tie, kurie kadaise buvo “ne Tauta“, — 
paniekintieji pagonys, — dabar yra “Dievo Tauta“ — 
Naujasis Izraelis (1 Pt 2,9-10). Bendrija, tapdama šven- 
tąja Dievo Tauta, perėmė ir Izraelio vaidmenį istorijoje. 
Dabar ji yra Bendrija pasaulyje — tremtyje: “ateiviai ir 
svečiai" (1 Pt 2,11). Kol krikščionys gyvena pasaulyje, 
Jų doros vadovėlis yra Dievo šventumo valia, apreikšta 
Jėzuje Kristuje. Bendrija, būdama pakeliui į išganymo 
pilnatvę, tegali tik apsipažinti su laikinu pasauliu. Politi- 
niai, socialiniai ir ekonominiai veiksniai, kartu su jų tar- 
naujamais poreikiais, priklauso laikinai ir praskubančiai 
tikrovei. Dievo šventumo valia yra pastovumas judėjime. 
Ji išgyvenama nuolat judančioje istorinio vyksmo kryž- 
kelėje. Atrodo, kad dėl šios savimonės Bendrija nesimetė 
kurti socialinės ar politinės santvarkos pasaulyje. Ji pri- 
ėmė socialinę ir politinę santvarką tokią, kokia ji kur 
buvo. Tačiau tai dar nereiškė, kad Bendrija pritarė esa- 

mai socialinei ar politinei santvarkai. Pati pirmutinė 
Bendrijos misija buvo liudyti Dievo teisumą ir gerumą 
pasaulyje. 

Kai kada Bendrijos misija Dievo šventumą liudyti 
vertė ją šalintis nuo pasaulio elgsenos. Dvi sritys buvo jai 
ypač opios: dievų — stabų — garbinimas ir lytinis pasi- 
leidimas. Daugelyje kitų poreikių Bendrija apsiprato, pa- 
klusdama imperijos įstaigoms ir net socialinei santvarkai 
su vergija. 

1 Pt 2,1-4,11 yra pamokymų rinkinys: būti nuošir- 
džiai paprastiems (1 Pt 2,1-3); garbinti Dievą, dalyvau- 
jant Jėzaus Kristaus kunigystėje (1 Pt 2,4-5); pavyzdin- 
gai elgtis pagonių tarpe (1 Pt 2,11); paklusti valdžios 
įstaigoms dėl Viešpaties (1 Pt 2,13); vergai raginami pa- 
klusti net įnoringiems šeimininkams (1 Pt 2,18); o žmo- 
nos savo doru ir patraukliu elgesiu laimėti savo vyrus ti- 
kėjimui (1 Pt 3,1-6), vyrai — supratingai gyventi su žmo- 
nomis (1 Pt 3,7) ir visi — būti pasiruošusiems Viešpaties 
Atėjimui (1 Pt 4,7). Pamokymai įmanomi, nes Tėvas “iš 
savo didžio gailestingumo Jėzaus Kristaus prisikėlimu iš 
numirusių yra atgimdęs mus gyvai vilčiai“? (1 Pt 1,3). 
Susiduriame su Bendrijos doros vadovėlio metmenimis. 
Naujasis gyvenimas, gaunamas krikštu, apsprendžia krikš- 
čionio elgseną pasaulyje.“ Matyt, kad tuometiniai kate- 
kistai naudojo tuos pačius doros vadovėlio metmenis, pa- 
mokymus pritaikydami vietos sąlygoms. 


73 Panašią turinio sąrangą randame ir kituose Naujojo Testamento 
laiškuose, ypač laiškuose Kolosiečiams, Romiečiams, 1 tesalonikiečiams, 
Efeziečiams ir Pastoraciniuose. Pvz.: Kol3,8-46 moko numarinti savyje 
ydas, garbinti Dievą Kristuje, paklusti; Ef 4,22-6,8 turi tą patį turinį ir 
seką. Ir čia primenama, kad krikščionis yra naujoje Kūrinijoje — žr. Kol 
3,10-11; Ef 4,24. D. Daube, The New Testament and Rabbinic Judaism 
(London: Athlone, 1956), p. 90-105. 

4 P. Carrington, The Primitive Christian Catechism (Cambridge: 
Cambridge University Press, 1940). 

Meilės įstatymas pagal ! Pt autorių yra krikščionių 
Bendrijos gyvenimo širdis. Ne miglota bei sentimentali, 
arba nieko nekainuojanti, bet meilė Kristui kaip Viešpa- 
čiui (1 Pt 1,8). Vadinasi, mylėti Kristų reiškia mylėti tai, 
ką jis mylėjo, — krikščionys turi mylėti vienas kitą. Ka- 
dangi meilė rūpinasi brolio ir sesers gerove, todėl nėra 
vietos kenksmingam žodžiui ar veiksmui (1 Pt 2,1). Gy- 
venant meilėje dėl kitų, augama išganymui. Kadangi 
Bendrijoje buvo patirta, “koks meilus yra Viešpats“ (1 
Pt 2,3), joje gali ir meilė augti. 


KRIKŠČIONIS NEKRIKŠČIONIŠKAME PASAULYJE 


1 Pi autoriui aigimimas per krikštą yra doro gyve- 
nimo pagrindas. Bendrija yra vieta, kurioje šis gyvenimas 
auklėjamas. Kokie yra krikščionių ryšiai su pagonimis, 
tarp kurių jie gyvena? Čia pamokymai tampa katekizmu 
apie valdžios įstaigas, vergiją, moterystę ir šeimą. Parei- 
gų apybrėža ir pamokymų turinys, kurį randame 1 Petro 
laiške ir kituose Naujojo Testamento laiškuose (pvz.: Kol 
3,18-22: 1 Tim 2,8-10; 6,1-2; Tit 2,1-10), turi šaknis he- 
lenistiniuose doros vadovėliuose.“ Helenistiniai doros va- 
dovėliai yra vadinami Haustafelh — pareigų artimui 5ą- 
rašai. Juose nusakomos pareigos namiškiams ir asmenims 
šalia namų slenksčio. Pareigų artimui sąrašai bus pasie- 
kę Bendriją helenistinės žydų sinagogos keliu. Helenisti- 
nė sinagoga buvo helenistinės filosofijos įtaigoje. 

1. Krikščionis ir imperijos įstaigos. “ Būkite paklus- 
nūs kiekvienai žmonių valdžiai dėl Viešpaties: tiek kara- 
liui, kaip vyriausiajam, tiek valdytojams, kaip jo pasiųs- 
tiems piktadarių bausti, gerųjų išaukštinti. Elkitės kaip 


75 E. G. Selwyn, The First Epistle of St. Peter (New York: St. Mar- 
tin's Press, 1958), p. 194 ss. 

laisvi, ne kaip tie, kurie laisve pridengia blogį, bet kaip 
Dievo tarnai“ (1 Pt 2,13-17). Jau keletą kartų susidūrė- 
me su ŽP; bendrijomis ir jų santykiais su Romos įstaigo- 
mis. Krikščionys, kuriems 7 P: autorius rašo, buvo nuo 
valdžios įstaigų daug nukentėję. Autorius, aptardamas 
krikščionių santykius su valdžia, primena jiems pareigą 
gerbti įstatymus ir pareigūnus. Ši pareiga nėra grindžia- 
ma politiniais įsitikinimais. Krikščionys raginami gerbti 
vietos ir laiko aplinkybes, nes “tokia yra Dievo valia, kad 
gerais darbais nutildytumėte neprotingų žmonių nesąmo- 
nes“ (1 Pt 2,15). Krikščionis yra tarnas. Dievo tarnas, o 
ne imperatoriaus. Užtai autorius ir gali raginti: “bijoki- 
te'“* Dievo, gerbkite karalių" (1 Pt 2,17). 

2. Krikščionis ir vergija. Tuo pačiu dėsniu 1 Pt 
krikščionių bendrijos vadovavosi, apspręsdamos ir santy- 
kius šeimininkų su vergais. Vergija buvo aštri problema, 
nes daug vergų tapo krikščionimis.“ 1 Petro laiškas ne- 
užsimena apie šeimininkų — savininkų — pareigas su 
savo vergais.'“ Atrodo, kad pamokymai skiriami vergams. 
Jau Paulius buvo aptaręs vergų santykius su šeimininkais 
Bendrijoje. Pagal jį nėra “nei vergo, nei laisvojo“ (Gal 
3,28) krikščionių bendrijose. Tačiau ši laisvė buvo Die- 
vo dovana žmonėms. Romos imperija turėjo savo įstaty- 
mus tiek laisviesiems piliečiams, tiek vergams. Krikščio- 
nys, būdami Romos imperijos piliečiai, pagal įstatymus 


76 “Bijoti"" religine prasme Šventraštyje reiškia pažinti ir pripažinti 
gyvenime Dievą Kūrėju ir Atpirkiėju — būties šaltiniu ir tikslu. Dievo bai- 
mė nėra pagaugai kūne, bet būtinis išgyvenimas. Žmogus save supranta 
kaip kūrinį ir pakeliui į nušvitimą. Puikų įvaizdį galima rasti ant A.A. 
Kan. Mykolo Vaitkaus antkapio Seserų kapinėse, Putnam, Connecticut, su 
įrašu: “Nušvitusi dulkė". 

"J.A. Fitzmyer, “The First Epistle of Peter", JBC 58:15: žr. taip 
pat 51:43; 54:6; 55:29; 57:30; 58:15; 79:11. 90-93.163. 

78 Žr. Ef 6,5-9: Kol3,22-4,1. Čia minimi ir “šeimininkai" — vergų 
savininkai. 

galėjo turėti vergų kaip savo nuosavybę. Vergai galėjo 
būti ne tik pagonių, bet ir krikščionių šeimininkų nuosa- 
vybė. Paulius net laišką rašė broliui krikščioniui, vardu 
Filemonui, užtardamas jo grįžtantį bėglį vergą Onezimą. 
Laiške įsakmiai pataria bėglio vergo nebausti, nes jis 
“brolis man, o juo labiau tau, ir kaip žmogus, ir kaip 
krikščionis** (Fm 16). I P; autorius rašo: “Šeimynykš- 
čiai [vergai], su visa baime būkite klusnūs šeimininkams, 
ne tik geriems bei švelniems, bet ir inoringiems“ (1 Pt 
2,18). Vergija jam buvo tik laikina padėtis, kaip ir pati 
Romos imperija. Imperijos galvosena apie vergus ir jų 
santykius su šeimininkais buvo perdėm skirtinga. Pagal 
įstatymus vergas buvo savininko turtas. Jis neturėjo jokių 
pilietinių teisių. Savininkas galėjo su juo elgtis pagal sa- 
vo norą ir užgaidas. ] Pt autorius vergui primena būti 
geru vergu.“ Jo elgesio pagrindas yra pats Kristus: 
“Šmeižiamas jis neatsikirtinėjo, kentėdamas negrasino, 
bet visa pavedė teisingajam Teisėjui“ (1 Pt 2,23). 

Krikščionija prisitaikė prie vietos ir laiko aplinky- 
bių. Tačiau ir prisitaikydama ji savitai suprato doros po- 
reikius. Net ir vergas, atlikdamas savo pareigas šeimi- 
ninkui, nesiremia pirmoje vietoje įstatymu, bet Kristaus 
dvasia. Nenuostabu, kad daug vergų savininkų buvo at- 
vesti į Bendriją per savo vergus, kurie buvo tapę krikščio- 
nimis. Čia išryškėja ir Evangelijos atnešta žmonijos is- 
torijon revoliucija. Ji prasidėjo ne iš visuomenės, bet iš 
pavienio. Asmens dorinis perversmas vedė į visuomenės 
dorinį perversmą. 

Ši pirmųjų krikščionių vergijos samprata vėlesniais 
laikais buvo imta naudoti vergijai pateisinti. Tai tiko ir 
Europai, ir Amerikai. Tačiau tai tėra tik Bendrijos savi- 


: 79 Žr. taip pat Kol3,22-25; Ef 6,58; 1 Tim 6,12; Tit 2,9-10: Dida- 
chė 4,11. 

monės karikatūra. Vergija Bendrijai niekuomet nebuvo iš 
Dievo. Vergija atėjo ir ateina iš žmonių. Krikščionija ne- 
bandė vergijos pateisinti nei filosofija, nei sociologija, 
nes visuomeninė santvarka jai buvo tik laikina.“ 


3. Krikščionis ir šeimos reikalai. Apie vyro ir žmo- 
nos santykius rašoma 1 Pt 3,1-7. Pamokymas, kad krikš- 
čionė žmona būtų “klusni savo vyrui? nebuvo savita 
krikščionims (žr. Ef 5,22-24; 1 Tim 2,9-15; 1 Klemenso 
1,3; Polikarpo 4,2). Žydų ir pagonių mokytojų vaizduo- 
jama gera žmona buvo ištikima ir klusni. Krikščionys 
geros žmonos idealą suprato savitai. Atrodo, kad 7 Pi pa- 
mokyme kreipiamasi į krikščiones žmonas, kurių vyrai 
tebėra pagonys. Pagal helenistą filosofą Plutarchą, gera 
žmona turi priimti savo vyro religiją. O krikščionei žmo- 
nai atsisakyti savo tikėjimo buvo Dievo paniėkinimas. 
Taigi jos padėtis mišrioje moterystėje buvo sunki. Ir žino- 
damas tai, autorius moko, kad ji savo pagonio vyro nepa- 
liktų. Švelnia ir taikinga dvasia, kuri yra brangi Dievo 
akyse, ji turi stengtis jam būti gera žmona. Krikščionė 
žmona, atgimusi naujam gyvenimui, buvo raginama duo- 
ti naują prasmę pačiai moterystei. Daryti gera ne dėl to, 
kad taip priimta, bet dėl to, kad tai brangu Dievui! 


Ir pamokymas vyrams pabrėžia, kaip jiems tinka 
elgtis su žmonomis (1 Pt 3,7). Vyras turi suprasti savo 
žmoną ir gyventi su ja pagal jos naujo tikėjimo reikala- 
vimus, nes žmona drauge su savo vyru paveldės gyvenimo 
malonę (1 Pt 3,7). Taigi nors vyras turi svarbų vaidmenį 
šeimoje, jis turi sąmoningai būti žmonos tikėjimo ir vil- 


80 Atbaigos Amžiaus eschatologinė įtampa turi du tarpsnius: Bendri- 
jos — Sąjūdžio metu Kristaus Atėjimas buvo laukiamas tuoj pat, o Bendri- 
jos — Organizacijos metu — Kristaus Atėjimas laukiamas jau ir dar ne 
įtampoje. Pirmu atveju dabartinė santvarka tik žrumpa, o antru — tik lai- 

ties bendras. Amžinajame gyvenime vyrai ir moterys bus 
lygūs, todėl ir šiame pasaulyje žmona nebelaikytina vien 
tik vaikų gimdytoja ir namų saugotoja. Vyrui ir žmonai 
kartu gyventi krikščioniškai reiškia dalintis ta pačia Die- 
vo kuriamos ateities viltimi. 


1 PETRO LAIŠKO DORA IR JĖZUS 


Pamokymai dorai gyventi pasaulyje baigiasi auto- 
riaus prašymu: “visi būkite vieningi, užjaučiantys ki- 
tus, mylintys brolius, gailestingi, nuolankūs" (1 Pt 3,8). 
Nuolankumas primena atsilyginti palaiminimu už keiks- 
mą ir pikta (1 Pt3,9). Ginti tikėjimą ne įžūlumu, bet 
švelnumu (1 Pt 3,13-15). Savo geru elgesiu krikščionys 
sugėdins tuos, kurie juos šmeižia. Nuolankumo kelias yra 
paties Jėzaus Kristaus, kuris pats buvo šmeižiamas prieš 
Poncijų Pilotą ir kentėjo ant kryžiaus (1 Pt 3,17-4,1). 

Mokydamas dorai elgtis, 7 Pt autorius remiasi tikė- 
jimo kraičiu apie Jėzų. Jis jau rašė krikščionims vergams: 
“Menka garbė, jei jus plaka už nusikaltimus. Bet kai esa- 
te kantrūs, darydami gera ir kentėdami, tuomet jums nuo- 
pelnas Dievo akyse. Juk jūs tam pašaukti; ir Kristus ken- 
tėjo už jus, palikdamas jums pavyzdį, kad eitumėte jo 
pėdomis“ (1 Pt 2,20-23). Dabar, antrukart, jis pabrėžia, 
kad “verčiau kentėti už gerus darbus, nes ir Kristus... 
numirė .. . teisusis už neteisiuosius" (1 Pt 3,17-18). 

Vienas nukrypimas nuo pamokymo dorai elgtis į ke- 
rygmatinį (priklausantį kerygmai, arba skelbimui) pa- 
reiškimą apie Kristaus Prisikėlimą ir nužengimą į pra- 
garus yra itin mįslingas. Kristus, sako autorius, “skelb[ė] 
kalėjime esančioms sieloms“ — neklusniems Nojaus am- 
žininkams, žuvusiems Tvano vandenyse (1 Pt 3,20). Šis 
kerygmatinis pareiškimas yra pamokymo dorai elgtis kon- 
tekste. Užtai galima jį suprasti kaip padrąsinimą nesi- 
drovėti išpažinti tikėjimą netikinčiųjų tarpe, lygiai kaip 

Kristus nevengė skelbti išganymo neklusniesiems.“* Ta- 
Čiau staigus perėjimas nuo minties apie Tvano “vandenį" 
prie minties apie krikšto “vandenį" (1 Pt 3,21) ir Kris- 
taus Prisikėlimą rodo, kad autorius turėjo galvoje dau- 
giau, negu paskatinti dorai elgtis. Pritaikydamas doros 
mokymui kerygmatinę (kerygmai, arba skelbimui, pri- 
klausančią) medžiagą, jis parodo, kad dora turi šaknis 
tikėjimo Jėzumi Kristumi išpažinime. Taigi šiame nukry- 
pime ir turime ne vien pavyzdį dorai elgsenai, bet ir tikė- 
jimo išpažinimą.“ 

Tikėjimo išpažinimas krikšto fone neturėtų stebinti. 
Matėme, kad ir pasiruošimas krikštui sudarė progą susi- 
pažinti su tikėjimo turiniu ir įsisavinti doros reikalavi- 
mus. Vėlesni duomenys rodo, kad krikšto šventimas buvo 
viena iš svarbiausių progų kalbėti tikėjimo išpažinimą. 
Ireniejus knygoje Prieš Atskalas (Adversus Haereses I. 
9,4) mini “tikėjimo nuostatus“, kurie gaunami krikšto 
proga. Dabartinė krikščionija naudoja du Apaštalų Tikė- 
Jimo išpažinimus: Apaštalų ir Nikėjos Susirinkimo (325 
m. po Kr.) tikėjimo išpažinimai. Abu pradžią ėmė iš 
krikšto apeigų. 

Pirmieji tikėjimo išpažinimai buvo trumpučiai. Juo- 
se dažnai minimas Dievas Tėvas. Krikšto šventime nau- 
dojami išpažinimai pabrėžia Evangelijos esmę — Jėzaus 
Kristaus asmenį ir išganymą. Šių trumpučių išpažinimų 
užuominas užtinkame daugelyje Naujojo Testamento vie- 
tų.“* Jų fonas — krikšto šventimas. Ankstyvesnieji Trejy- 


81 B. Reicke, The Disobedient Spirits and Christian Baptism (Acta 
Seminarii Neotestamentici Upsaliensis; Copenhagen: Munksgaard, 1946), 
XIII. 

82 Apie tikėjimo išpažinimą arba išpažinimus bei jų kilmę ir veiks- 
nių sampyną jų kūrime žr. O. Cullmann knygą The Earliesi Christian Con- 
Jessions (London: Lutterworth, 1949). 

83 Pvz.: Apd 8,37 išnašoje; Mt 28,19; 1 Pt 1,2. 

bės išpažinimo pėdsakai irgi yra užtinkami krikšto kon- 
tekste. 

Kerygmatinė (kerygmai, arba skelbimui, priklau- 
santi) medžiaga I Petro laiške yra gausi. Ji raiški ir at- 
spindi I a. Bendrijos pastangas galvoti tikėjimu apie Kris- 
tų. Joje yra panašumo į Pauliaus kristologiją. Kristus 
“buvo numatytas dar prieš pasaulio sutvėrimą ir apreikš- 
tas laikų pabaigoje“ (plg.: 1 Pt 1,20 su Fil 2,6; 1 Kor 
8,6; 1 Tim 3,16); jis “vieną karią numirė už nuodėmes“ 
(1 Pt 3,18; žr. 1,18-19; 2,24-25); jo “prisikėlimas iš nu- 
mirusių" (1 Pt 1,3) yra jėga “mirčiai nuodėmei ir gy- 
venimui teisume“' (1 Pi 2,24; plg.: Rom 6,1-11). Kristus 
“sėdi Dievo dešinėje“, visa jam pajungta: “angelai ir ga- 
lybės, ir valdžios“ (1 Pt 3,22; plg.: Fil 2,11; 1 Kor 15, 
24-28). Nesunku atpažinti šiame kristologiniame tikėjimo 
išpažinime plėtojimąsi. Atpirkimas buvo įprasta išreikšti 
Kristaus krauju, žaizdomis ir avinėlio be kliaudos ir dė- 
mės auka (1 Pt 1,19). Dabar gi atpirkimas ant kryžiaus 
pradedamas ženklinti ir “medžiu" (1 Pt 2,24).** Paulius 
kryžių “medžiu" vadino, tik cituodamas Pakartoto įsta- 
tymo knygą (21,23; žr. Gal 3,13). Kryžių “medžiu" va- 
dinti imta poapaštaliniame laikotarpyje (Apd 5,30; 10, 
39; Barnabo laiškas 5,13; Polikarpo laiškas 8,1). Sam- 
pratos plėtotė jaučiama ir Prisikėlimo išreiškime. Jė- 
zaus Prisikėlimas tebejungiamas su “" Dvasia", panašiai 
kaip Pauliaus Laiškuose (plg.: 1 Pt 3,18 su Rom 1,4), 
tačiau jis jau pradedamas skirti nuo Dangun žengimo (1 
Pt 3,22). Evangelistų tarpe tik Lukas težino panašią Jė- 
zaus Išaukštinimo sampratą (Lk 24,15-53; Apd 1,2.9-11). 
Be to, Kristaus Dangun žengimas seka jo nužengimą “že- 
myn"“ (1 Pr 3,19).“ Panaši seka ryški tik vėlesnėje Nau- 

84 Graikiškas ksylon, t.y. medis, lietuviškai verčiamas “kryžiumi". 

85 Čia turima mintyje ne pragaras, bet vieta, kur gyveno Senojo 


Testamento teisieji žmonės po mirties. Žydai tikėjo, kad mirtis yra gyveni- 

jojo Testamento raštijoje (pvz.: Ef 4,9; Apr 1,18). 
Būdinga ir dėmesio stoka Raštų išsipildymui. Tas 
bruožas buvo esminis pirminės kerygmos (arba skelbimo) 
apybrėžai (pvz.: 1 Kor 15,3-4). Ir ! Pt tikėjimo išpaži- 
nimo bruožai turi Senojo Testamento foną. Mesijiniai teks- 
tai — Iz53 arba Ps 109 (110) — lengvai atpažįstami 
(1 Pt 2,24-25; 3,22). Samprata, kad Kristus, žydų atmes- 
tas, tapo “brangiu kertiniu akmeniu“, remiasi Raštais 
(Ps 117/118/,22; plg. su 1 Pt 2,68). Tačiau krikščio- 
nims iš pagonijos įrodymai iš Raštų turėjo mažiau svar- 
bos, negu kerygmos (skelbimo) pritaikymas gyvenimui. 
Šis praktiškas poreikis nesunaikino Senojo Testamento 
svarbos. Anaiptol! Senasis Testamentas buvo taip įsisa- 
vintas, kad paprastam krikščioniui jis atrodė visuomet 
buvęs krikščioniška knyga. Pagal I Petro laišką “ [Jėzaus] 
išganymo ieškojo ir jį tyrinėjo pranašai" — jie jau žino- 
jo apie “jums [krikščionims| skirtąją malonę“ (1 Pi 1, 
10-12). Vėliau matysime, kaip Senojo Testamento sukrikš- 
čioninimą atspindės Jokūbo laiškas, teigdamas jo “doros 
esmę" ir šalia palikdamas apeiginius nuostatus. 
Evangelijos skelbimas (kerygma) ir doros mokymas 
1 Petro laiške yra augte suaugę. Autorius nesiremia vienu 
ar kitu Jėzaus darbu ar žodžiu. Visa Gerosios Naujienos 
sąranga — Jėzaus Kančia ir Išaukštinimas — yra auto- 
riaus priemonė. Čia jis randa esminį paradoksą: Dievas 
pasirenka nuolankiuosius, o ne išpuikėlius (1 Pt 5,5). 
Krikštu naujatikis buvo panardintas“ šiame paradokse. 
Su Kristumi krikščionis “numirė nuodėmėms, [kad] gy- 
ven[tų] teisumui"? (1 Pt 2,24). Primenama, kad šis pa- 


mas silpniausia forma. Mirusieji gyveno pragaruose arba Šeol. Žr. J. M. 
Robinson “Descent into Hades“, Interpreter's Dictionary of the Bible 
(Nashville: Abingdon, 1962), I, p. 826-828. 

86 Graikų kalba baptidzo reiškia “panardinti". Plg. Rom 6,1-11: “pa- 


1 — 


krikštyti Kristuje Jėzuje“ = panardinti į jo mirti ir Prisikėlimą. 

radoksas taptų kasdiene tikrove. Tapdamas “pakeleivių" 
Bendrijos nariu, krikščionis dar nepasiekė pilnatvės, bet 
turi būti panardintas kovos, pagundos ir kančios kelyje. 
Krikštas ! Pt autoriui nėra vien tik įvykis arba apeigos, 
kuriomis užantspaudojamas tikėjimas, bet ir visa tikėjimo 
ir vilties kelionė per gyvenimą. Laiške pakartojama taikli 
jos apybrėža: “nusižeminkite po galinga Dievo ranka, 
kad jis išaukštintų jus, metui atėjus" (1 Pt 5,6; žr. 4,13; 
5,1.10). Šis “metui atėjus“, skuba pridėti autorius, jau 
nebėra toli, nes “Visų dalykų galas arti" (1 Pt 4,7). Liū- 
dėti tereikės tik truputį (1 Pt 1,6), nes tik trumpas vieš- 
nagės metas (1 Pt 1,17) beskiria nuo baigminės garbės 
Kristuje (1 Pt 4,17; 5,10). Ši baigmė suprantama Teis- 
mu. Tai apokaliptinis tikėjimo kraičio bruožas. Tačiau 
Teismas krikščionio nebaugina, nes jis žino, kad kančia 
veda į džiaugsmą kartu su Kristumi. 

Baigminis Dievo teisumo per Teismą apreiškimas 
yra vienas ryškiausių 1 Petro laiško bruožų. Krikščionys, 
kurdami šį doros vadovėlį, žvelgė ne tik atgal į Jėzų Kris- 
tų, kurį jie pažino per tikėjimo kraitį. Jie žiūrėjo ir į atei- 
tį — į Jėzaus Kristaus Atėjimą Amžiaus Pabaigoje. To- 
dėl visa krikščionio dabartis yra apsprendžiama sub spe- 
cie aeternitatis — amžinos ateities šviesa. 

Kai kada pirmųjų krikščionių doros dėsniai buvo ir 
yra laikomi tik interim, arba laikina, dora. Ši samprata 
nėra teisinga. Tarsi, pirmieji krikščionys būtų paneigę 
savo buvojimą šiame pasaulyje ir metęsi tik į ateinantį 
pasaulį. Tiesa, kad jie giliai tikėjo, jog šio pasaulio pavi- 
dalas yra tik praeinąs. Ir save jie laikė tik pakeleiviais ir 
tremtiniais pasaulyje. Tačiau jie lygiai giliai tikėjo, kad 
šiame laikinume jie turėjo liudyti Evangeliją — Dievo 
užmojį ir veiklą Jėzuje Kristuje. Todėl jie gyveno spar- 
nuota viltimi savo geru elgesiu vesti žmones į Dievą. Jų 
doros vadovėlis turėjo gilias šaknis Evangelijoje. 

JOKŪBO LAIŠKAS: TIKĖJIMAS IR DARBAI 


Skaitant Jokūbo laišką, tuojau pat krinta dėmesin, 
kad ir pavieniai krikščionys, ir jų grupės pasigesdavo 
tikslesnių gairių, kaip kasdien gyventi Evangelija — Die- 
vo užmoju ir veikla Jėzuje Kristuje. Tas laiškas kaip tik 
ir stengiasi apčiuopiamiau pasisakyti apie krikščionybės 
esmę. Laiško dėmesys nukreipiamas į vienui vieną temą: 

1. krikščioniu vadintis bei krikščioniškai galvoti neuž- 
tenka; 

2. reikia krikščioniu būti ir krikščioniškai elgiis kas- 
dienos gyvenime. 

Atrodo, kad laiško autorius nori atkreipti dėmesį į labai 

opią krikščionijos vietą, būtent, į pagundą pasitenkinti 

Evangelijos — Dievo užmojo ir veiklos Jėzuje Kristuje — 

teorija. Ši pagunda ne tik iškeliama viešumon, bet ir 

pasmerkiama: 


Kas iš to, mano broliai, jei kas sakosi turįs tikėjimą, 
bet neiuri tikėjimo darbų? Ar gali jį išgelbėti tikė- 
jimas? Jei brolis ar sesuo neturi drabužių ir stokoja 
kasdienio maisto, ir kas nors jūsų jiems tartų: “ Ei- 
kite ramybėje, sušilkite, pasisotinkite“', o neduotų, 
kas reikalinga jų kūnui, — kas iš tų žodžių? Taip 
pat ir tikėjimas: jei neturi darbų, jis savyje miręs 

(Iok 2,14-17). 

Aiškėja, kad autoriui nėra tiek svarbu patikslinti teorinį 
doros lobyną, kiek pritaikyti naująjį gyvenimą Kristuje 
kasdieniams reikalavimams. 

Nuodėmė ir liga. Bendrija priėmė Jokūbo laišką į 
savo norminių Raštų kanoną, arba sąrašą. Laiško autoriu- 
je Bendrija turi pirminės krikščionijos atstovą, kuris vis 
primena nuolat būti krikščioniu ir elgtis, kaip krikščio- 

niui pridera. Kaip jau matėme, krikščionis susidorojo su 
nuodėme per krikštą. Krikštu jis gavo ne tik pracities 
nuodėmių atleidimą, bet ir naują gyvenimą. Naujasis gy- 
venimas žėrėie žėrėjo tikėjimu ir viltimi, kad Šventosios 
Dvasios jėga krikščionis eis Dievo teisumo keliu. Tiesa, 
kad jam teks turėti vargo su nuodėme, bet į sunkesnę nuo- 
dėmę jis jau nebepuls! Taip buvo galima galvoti. Bet kas- 
diena visai kitaip bylojo: krikščionis ne tik turėjo vargo 
su nuodėme, bet ir nusidėjo! Nuodėmė vargino kiekvieną 
krikščionį. Kaip ją suprasti? Ką su ja daryti? Kaip su- 
prasti nuodėmę, su ja neapsiprantant? 


Jokūbo laiško laikysena nuodėmės atžvilgiu nėra nei 
paini, nei įmantri. Anot jo, “Juk mes visi dažnai nusi- 
žengiame“ (Jok 3,2). Nuodėmės jis nenagrinėja ir ne- 
skaldo. Ji yra jam veiksmas — blogas darbas. Kartkar- 
čiais jis užsimena ir apie geismą, kuris gimdo nuodėmę, 
ir užbaigtą nuodėmę, kuri gimdo mirtį (Jok 1,13-15; 5, 
15-16). “ Nuodėmių" ryšys su “liga"" yra aidas iš tikėji- 
mo kraičio apie Jėzaus gydymo stebuklus: 


Kas nors jūsuose serga? Tepasikviečia Bendrijos ku- 
nigus, ir jie tesimeldžia už jį, patepdami aliejumi 
Viešpaties vardu. Tikėjimo malda išgelbės ligonį, ir 
Viešpats jį pakels, o jeigu jis būtų nusikaltęs, jam 
bus atleista. Tad išpažinkite vieni kitiems nuodėmes 
ir melskitės vieni už kitus, kad atgautumėte sveika- 


tą (Jok 5,14-16). 


Su nuodėme krikščionis neturi apsiprasti. Reikia ją gy- 
dyti atgaila, kasdieniu grįžimu į naująjį gyvenimą ir 
“darbais"", kurie uždengs daugybę nuodėmių “ Viešpaties 
Atėjime“ (Jok 5,7.19-20). Viešpaties Atėjimas — Teis- 
mo mintis — yra labai svarbus Jokūbo laiško doros sam- 
pratoje. 


128 


Laiškas ar rašinys. Svarbu turėti mintyje, kad Jokū- 
bo laiško doros samprata yra tik dalis Naujojo Testamen- 
to iššūkio būti krikščioniu ir elgtis, kaip krikščioniui pri- 
dera. Be to, sunku pasakyti, ar turime reikalo su laišku, 
ar su pamokslu. Pradžia, tiesa, yra laiško forma (Jok 1, 
1), bet pabaiga neturi laiškams įprasto atsisveikinimo 
(Jok 5,19-20). Laiškas baigiasi perdėm staiga. Dažnas 
kreipinys “broliai" ir tekėte tekąs iškalbos žaismas, at- 
rodo, daro jį pamokslų. Tačiau ir vėl bėda! Paprastai 
geras pamokslas teturi tik vieną vedamąją mintį. Jokūbo 
laiškas yra minčių pynė apie dorą. Kai kurie svarbesni 
doros poreikiai pasirodo keletą kartų: išmėginimas ir pa- 
gunda (Jok 1,2-4; 1,12-15), ištvermė (Jok 1,2-8; 5,10- 
11), turtuolis ir vargšas (Jok 1,9-11; 2,5-7; 5,1-6). Kiti 
doros poreikiai pasirodo užuominose: melskis su pasiti- 
kėjimu (Jok 1,5-8; 4,3; 5,16), būk greitas klausytis, bet 
lėtas kalbėti (Jok 1,19),“" būk žodžio vykdytojas, o ne 
vien klausytojas (Jok 1,22-25), tikėk ir vykdyk tikėjimą 
darbais (Jok 2,14-26). 

Padrika sąranga ir meistriškas iškalbos žaismas daro 
Jokūbo laišką rašiniu, skiriu viešam skaitymui daugelyje 
bendrijų. Panašūs rašiniai, arba traktatai, nebuvo krikš- 
čionims naujiena. Šiokiame fone laiško formos pėdsakai 
ir pastangos pamokslu prašnekinti klausytojus yra lengvai 
suprantami. 

Autorius. Kas galėjo parašyti tą iškilų rašinį? Jokū- 
bo laiško priskyrimas apaštalui Jokūbui yra vėlyvos kil- 
mės.“* Rašinyje minimas “Jokūbas" (Jok 1,1). Tačiau 
tas “Jokūbas" nėra tapatinamas su apaštalu Jokūbu. Be 
to, galvosena ir šaunus graikiškas rašinio stilius “ Jokū- 


87 Žr. taip pat sakinius apie liežuvį ir nepažaboto liežuvio blogybę: 
Jok 1,26; 3,2-12; 4,11-12. 

88 Žr. A. Wikenhauser, Ten Par, p. 474-475. Taip pat T. W. Leahy 
“The Epistle of James, JBC 59:2-3. 

bo" tapatinimą su apaštalu Jokūbu, aramajiškai kalbančiu 
žydu iš Galilėjos, daro neįtikimą. 

Jok 3,1a, airodo, duoda mums šiokį tokį raktelį į tą 
autoriaus mįslę. Čia skaitome: “nesistenkite daugelis būti 
mokytojais". Toliau jis tęsia: “Žinokite, kad mūsų [t.y. 
mokytojų | laukia griežtesnis teismas" (Jok 3,1b). Auto- 
rius, atrodo, buvo mokytojas ir laikė save vienu iš mo- 
kytojų. Paulius, rikiuodamas dvasios dovanas — chariz- 
mas — Bendrijoje, mini “mokytojus": “... Dievas kai 
kuriuos paskyrė Bendrijoje, pirmiausia apaštalais, antra 
— pranašais, trečia — mokytojais...“ (1 Kor 12,28). 
Mokytojo pareigos kilmė sietina su žydų “rabinu".*? 

Popaulinė Bendrija nesiliovė rikiavusi Dvasia apdo- 
vanotus mokytojus (žr. Ef 4,11). Lukas Apaštalų darbuo- 
se vadovaujančius Antiochijos bendrijos asmenis aprašo 
kaip “pranašus ir mokytojus"? (Apd 13,1). Net ir Moky- 
mo knyga (Didache 15,1) liudija, kad kaimuose “prana- 
šo ir mokytojo pareigos dar vis laikomos aukštoje pagar- 
boje"'. Matyt, kad abu veikliai reiškėsi Dievo garbinimo 
pamaldose, užimdami pagarbias vietas ir abu buvo vieti- 
nės bendrijos lėšomis išlaikomi. Jie bus buvę keliaują 
pranašai ir mokytojai, daug kuo panašūs į keliaujančius 
filosofus. ) 

Ši padėtis turėjo vieną opą. Mat, nebuvo lengva ai- 
skirti pelus nuo grūdų — atskirti tikrai Dvasios apdova- 
notą asmenį nuo apsimetėlio. Mokymo knyga (Didache) 
pataria, kaip šią opa gydyti. Pranašas ar mokytojas, ku- 
ris užsibūna ilgiau negu tris dienas, prašo atlyginimo už 
pranašavimą, ar mokytojavimą, yra apsimetėlis, o ne 
Dvasios dovana paženklinias asmuo. Mokymas dažnai bu- 


89 Rabinas — hebrajų kalboje “Rabbi" reiškia “mano mokytojas“. 
Rabinas tapo žodžiu mokymo pareigai paženklinti ir kreipiniu į mokytoją 
— “Mano mokytojau!“ 

vo paruošimas krikštui — tikėjimo turiniui ir doros reika- 
lavimams įsisavinti. Mokymo knygos (Didache) XI sky- 
rius kalba apie “Dviejų kelių katekizmą“ su taisyklėmis 
geram elgesiui. Kitas mokytojas, Barnabo laiško auto- 
rius," rodo panašų susirūpinimą doru elgesiu. Jis ir 
krikščionybę aptaria kaip “naująjį mūsų Viešpaties Jė- 
zaus Kristaus įstatymą, kuris nėra prievartos jungas“ 
(Barnabo laiškas 2,6). Barnabo laiškas buvo adresuotas 
bendrijai, kurioje jo autorius buvo kadaise buvęs mokyto- 
ju (1,3-5). Jokūbo laiško autorius savo galvosena yra ar- 
timas Barnabo laiškui. Todėl galima palyginti jį su Bar- 
nabo laiško autoriumi. 


Mokytojo “ Jokūbo" mokslas. Jokūbo laiškas yra na- 
mie ir žydiškoje, ir graikiškoje doros sampratoje. Jo būta 
atviro tiesai. Beveik kiekvienas jo pamokymų, paragini- 
mų ir įvaizdžių turi atitikmenį arba žydiškoje, arba hele- 
nistinėje raštijoje, arba net abejose.“ Helenistinė žydijos 
raštija ir kraitis galėjo būti Jokūbo laiško autoriui for- 
mos ir turinio pavyzdys“? Jo šaltiniai yra Šventraštis 
(ypač Psalmės), poetai, filosofai, retorikos mokytojai ir 
liaudies išmintis. Jis mėgsta naudotis palyginimu: turtuo- 
lis išnyksta, kaip lauko gėlė (Jok 1,10), liežuvis, lyg ma- 
ža ugnelė, padega didžiausią girią (Jok 3,5). Nesvetimi 
jam ir įprastiniai filosofų įvaizdžiai: veidrodis (Jok 1, 
23-25), būties ratas, arba “gyvenimo eiga“ (Jok 3,6), 
žmogaus jėga žvėrims prijaukinti (Jok 3,7). Nesidrovi jis 
pasisavinti net ir teologinių sąvokų: Dievas “šviesybių Tė- 
vas, kuriame nėra jokių atmainų ir nė šešėlio kitėjimo“ 
(Jok 1,17). Tačiau Jokūbo laiško autorius turi gilias šak- 


90 Žr. J. C. Turro £ R. E. Brown, “Canonicity" JBC 67:83. 

91 Pavyzdžių gausu M. Dibelijaus Der Jakobusbrief (Gėttingen, 1921) 
knygoje. Šis veikalas buvo naujai išleistas 1956 metais. 

92 Senojo Testamento apokrifai, Filonas Aleksandrietis iš Egipto. 

nis Senajame Testamente. Jau pačiu pasveikinimu “dvy- 
likai giminių, gyvenančių tarp kitatikių? (Jok 1,1) pa- 
brėžiamas autoriaus žydiškumas. Šis požiūris pakartotinai 
paskatino Naujojo Testamento tyrinėtojus Jokūbo laišką 
laikyti žydišku rašiniu, kurį krikščionis mokytojas pritai- 
kė savo bendrijos dorai. Vienas iš laiško kilmės aiškinimų 
kaip tik ir remiasi šiuo mįslingu pradžios sveikinimu: 
“Jokūbas, Dievo ir Viešpaties Jėzaus Kristaus tarnas, 
siunčia sveikinimus dvylikai giminių, gyvenančių tarp 
kitatikių"? (Jok 1,1).“* Teigiama, kad pradinis rašinys 
buvo sukurtas, panaudojant patriarcho Jokūbo Testamen- 
tą savo dvylikai sūnų (t.y. dvylikai giminių). Rašinys bu- 
vęs literatūrinė fikcija, arba pramanas, su išpūsta alego- 
rija, kurioje kiekvienas patriarcho Jokūbo sūnus tampa 
savita doros tema. Žydijos kraitis turtingas panašių raši- 
nių““ su dvylikos giminių alegorizacija. “Viešpaties tar- 
no“ titulas duodamas Jokūbui Senajame Testamente. Ta- 
čiau šis Jokūbo laiško kilmės aiškinimas veda į dar di- 
desnį mįslių rezginį. Viena yra tikra, kad išsireiškimas 
“dvylikai giminių, gyvenančių tarp kitatikių [t.y. išsi- 
blaškyme]" (Jok 1,1) paženklina visus krikščionis, gy- 
venančius pasaulyje kaip pakeleivius ir tremtinius. 
Sakėme, kad mokymas dažnai buvo paruošimas 
krikštui Naujojo Testamento raštijos amžiuje. Tačiau Jo- 
kūbo laiške yra tik vienas kitas krikšto aidas (Jok 1,18. 
21). Pats krikštas tiesiogiai nėra minimas. Taigi laiško 
turinys nepareina į krikšto katechezės rėmus. Nė paties 
autoriaus — mokytojo Jokūbo negalima įrėmuoti vien tik 
į katekisto pareigas. Būdamas Dvasios apdovanotas mo- 


93 A. Meyer, Das Rūtsel des Jakobusbrief (Beihefte zur Zeitschrift 
Tūr die neutestamentliche Wissenschaft, X; Berlin: Topelmann, 1930). 

91 Pavyzdžiui, apokrifinis rašinys: Dvylikos Patriarchų Testamentai. 
Žr. O. Eissfeldt, Einleitung in das alte Testament (Tūbingen: J. C.B. Mohr, 
1956), p. 780-781. 

kytojas Bendrijoje, jis prabildavo ir mokydavo, reikalui 
atsiradus. Pavyzdžiui, Barnabo laiško autorius sakosi ra- 
šąs, nes norįs “pasidalinti tuo, ką pats yra gavęs .. ., jog 
jūsų [krikščionių] pažinimas būtų praturtintas kariu su 
jūsų tikėjimu" (Barnabo laiškas 1,5). Mums nėra įmano- 
ma nustatyti, kada ir kur mokytojas Jokūbas savo laišką 
rašė. Tie, kurie laiško autoriumi laiko Jeruzalės vyskupą 
Jokūbą, parašymo datą nustato tarp 49 ir 60 m. po Kris- 
taus." Tie, kurie “Jokūbe" mato slapyvardžiu rašantį 
krikščionį mokytoją, parašymo datą nustato tarp 70 ir 
130 m. po Kristaus.“ 


Kodėl mokytojas “ Jokūbas" rašė? Nei reikalas, ku- 
ris paskatino rašyti, nei aplinkybės, kuriomis laiškas buvo 
rašomas, nėra aiškūs. Daugumas pamokymų ir įspėjimų 
— turtingiesiems, savimeiliams, aimanuokliams, mela- 
giams, liežuvautojams, puikuoliams — yra bendri. Ta- 
čiau yra ir vienas kitas pamokymas bei įspėjimas, kuris 
padeda įsijausti į to meto Bendrijos vidaus aliarmuojan- 
čią padėtį. 

Pavyzdžiu gali būti trumputė apybraižėlė apie lie- 
žuvį ir nepažaboto liežuvio blogybę (Jok 3,1-12). Skun- 
das, kad “liežuvio joks žmogus nepajėgia suvaldyti; jis 
lieka vis nerimstanti blogybė, pilna mirtingų nuodų“ (Jok 


95 Naujajame Testamente yra minimi bent trys Jokūbai: 1. Apašta- 
las, Jokūbas Vyresnysis, Zebediejaus sūnus ir apaštalo Jono brolis. Jis tapo 
kankiniu Erodo Agripos I valdymo metu (žr. Apd 12,2; 44 m. po Kr.). 2. 
Apaštalas, Jokūbas Jaunesnysis, Alfiejaus sūnus (žr. Mt 103; Apd 1,13). 
3. Jokūbas, Kleopo sūnus, Viešpaties Jėzaus pusbrolis (vadinamas “Viešpa- 
ties broliu" — žr. Mt 13,55; Gal 1,19; 2,9.12). Apaštalui Petrui iškeliavus į 
kitas šalis, jis tapo Jeruzalės bendrijos galva ir atliko svarbų vaidmeni 
Apaštalų Susirinkime 49 m. (žr. Apd 15,13-21). Kai kurie Naujojo Testa- 
mento tyrinėtojai šį Jokūbą laiko laiško autoriumi. Įžangoje jis savęs apaš- 
talu nevadina. Žr. išnašą 35. 

96 W. G. Kimmel, Introduction to the New Testament (Nashville: 
Abingdon Press, 141966), p. 289-291. 

3,8), atskleidžia užuolaidą į labai gyvenimišką reikalą ir 
aplinkybes. “Pavydas ir savanaudiškumas“', gyrius su iš- 
mintimi, kuri yra “žemiška, gyvuliška ir demoniška“ ir 
veda į nedarną bei nedorus darbus, mokytojui “ Jokūbui" 
kelia nerimą (Jok 3,13-18). Čia, atrodo, kreipiamasi tie- 
siogiai į skaitytojus: “Visa tai vyksta jūsų tarpe!" Su pa- 
našia bėda ir apaštalui Pauliui teko susidurti Korinte (1 
Kor 3,3; 4,18-21; 2 Kor 12,20-21). Nebuvo ši bėda sve- 
tima ir pora dešimtmečių vėliau. Klemensas, Romos vys- 
kupas, irgi stengėsi grąžinti darną Korinto bendrijai (1 
Klemenso laiškas 1,1; 3,2ss.). Nedarnos bėdą krikščionių 
bendrijose kėlė savanaudiškos klikos (žr. Jok 1,5-11; 1, 
21). “Liežuviu" nuodėmingai giriamasi, kivirčijamasi ir 
kenkiama kitiems (žr. Jok 4,1-2). Tikra išmintis yra “tai- 
kinga“ (Jok 3,17). Tačiau vietoj taikos ir nuoširdumo, 
krikščionių tarpe vyksta rietenos ir užgauliojimas (žr. 
4,1-2). 

Mokytojas “ Jokūbas" klausia, kodėl iaip yra? Iš 
kur ši nedarna? Atsakydamas šį klausimą, jis remiasi pir- 
moje vietoje tuomet plačiai žinoma stoicizmo įžvalga: 
žmogaus prigimties aistros veda į pavydą ir karą su kitais. 
Apatija (apatheia) buvo stoikų išminčių idealas. Stoikai 
moko kaip pasiekti laisvę nuo aistrų. Šiame fone ir mo- 
kytojo “ Jokūbo"? atsakymas darosi labiau suprantamas: 
rietenos ir kivirčai krikščionių tarpe “Ne iš kur kitur, 
tik iš jūsų užgaidų, kurios nerimsta jūsų sąnariuose. Gei- 
džiate ir neturite? Tuomet žudote. Pavydite ir negalite 
pasiekti? Tuomet kovojate ir kariaujate“ (Jok4,1-2). 
Stoikų apatija — laisvė nuo aistrų — mūsų mokytojui 
nėra pakankama. Jis yra kur kas gilesnis, nes jis yra 
krikščionis mokytojas. Jok 4,4, atsakydamas į klausimą, 
iš kur karai ir kivirčai krikščionių tarpe, rašo: “Jūs sve- 
timautojos!"' Graikiškas žodis šiame tekste duoda sunku- 

mų ne tik vertėjams, bet ir patiems graikams?" “ Svetimau- 
£'" pranašams reiškė atkristi nuo tikėjimo tikruoju Dievu. 
“Svetimautojai ir svetimautojos“ mokytojui “ Jokūbui"? 
yra krikščionys su “žemišku, gyvulišku ir demonišku 
gudrumu“ (Jok 3,15). Užtat jis ir gali rašyti: “Jūs sve- 
timautojai ir svetimautojos! Argi nežinote, kad draugys- 
tė su pasauliu priešinga draugystei su Dievu?" (Jok4, 
4). Tačiau ir čia krikščionis nėra akligatvyje, nes Dievo 
“Taip" yra stipresnis už žmogaus “ Ne". Dievas nesiliau- 
ja lydėjęs žmogų “ malone" ir po krikšto. Krikštas yra 
tik pradžia kelionės su Dievu. Nusidėjėliui, kuris paklūsta 
Dievui, priešinasi velniui, nusimazgoja rankas ir nudul- 
kina širdį, jis duoda dar “didesnę malonę“, nes jis “prie- 
šinasi išpuikėliams, o nuolankiesiems teikia“ pagalbą 
(Jok 4,6). Jokūbo laiško mokymas turi šaknis Senojo 
Testamento išminties raštijoje, Patarlių knygoje: “ Dievas 
priešinasi išpuikėliams, o nuolankiesiems teikia malonę“ 
(Pat 3,34). Išmintis yra žmogaus pastangos sukurti darną 
savyje ir būti darnoje su artimu, su aplinka, su Dievu. 
Ir I Petro laiško autorius, aprašydamas esminį išganymo 
per kančią paradoksą, pasinaudojo tuo pačiu Patarlių 
knygos mokymu. Ir I Petro laiško doros širdis beveik ta- 
pati su Jokūbo laiško doros širdimi: “ Nusižeminkite prieš 
Viešpatį, tai jis jus išaukštins" (Jok 4,10; plg. 1 Pr 5,6). 
Labai galima, kad mokytojas “ Jokūbas" turėjo po ranka 
1 Petro laišką. Be to, jie abu remiasi tuo pačiu tikėjimo 


97 “Moichalides", t.y. svetimautojos. Lietuviškasis vertimas išnašoje 
paaiškina: “ “Jūs svetimautojos'— neištikimos sielos; plg. Mt 12,39 paaišk.*! 
Vertimas darytas pagal teksto variantą pas E. Nestle, Novum Testamentum 
Greece (Stuttgart: Wūrttembergische Bibelanstalt, 251963). Nestle duoda ir 
kitą variantą: “moichoi kai moichalides“, t.y. svetimautojai ir svetimautojos 
(žr. Ten Pat, p. 579 — Jok 4,4 variantai). “Svetimauti" Senojo Testamento 
pranašams reiškia garbinti svetimus dievus bei tarnauti jiems. Izraelio tau- 
ta yra vadinama “svetimautoja" dėl stabų garbinimo — žr. Oz 1,2-3,5; Mt 
12,39, Mk 8,38; 2 Kor 11,2. 

palikimu ir lobynu, įšaknindami savo mokymą į pačią 
Evangeliją. 


Mokytojas “ Jokūbas" ir varguoliai. Mokymo šaknys 
Dievo užmojyje ir veikloje per Jėzų Kristų itin ryškios 
“Jokūbo" pagarboje vargšams. Jok 2,2-7 aprašo gyveni- 
mišką vaizdelį. Be abejo, jis buvo autoriui tikras įvykis. 
“Štai į jūsų susirinkimą [t.y. garbinimo pamaldas] atei- 
na žmogus, auksiniais žiedais apsimaustęs, puikiais dra- 
bužiais pasipuošęs, taip pat įžengia vargdienis apskurusiu 
apdaru'? (Jok 2,2). Matyt, kad abu svečiai nėra krikščio- 
nys, o tik krikščionims palankūs ir turi draugų krikščio- 
nių tarpe. Apie turtuolį šokinėjama, o vargdieniui liepia- 
ma nesimaišyti po kojomis. Mokytojas “ Jokūbas" nori 
įvaizdinti šališkumą ir kartu nenusidėti šališkumu. Ta- 
čiau jis nėra nešališkas. Savo antipatijos jausmo turtuo- 
liams jis nė nemano slėpti. Galbūt, jis nori atkreipti dė- 
mesį į turtuolių grupę, kuri kalta dėl krikščionių perse- 
kiojimo? Tai ryšku Jok 5,1-6. Turtuoliai išdrįso panie- 
kinti vargšą, jį vargindami, tampydami po teismus ir pa- 
niekindami gražųjį “vardą"" — Jėzų Kristų, iš kurio yra 
kilęs krikščionio vardas (žr. Jok 2,6-7). Kodėl “Jokūbas 
yra vargšų pusėje? Tai Dievo kelias ir išganymo para- 
doksas: “ar Dievas neišsirinko pasaulio akyse vargdienių, 
kad jie būtų turtingi tikėjimu ir paveldėtų karalystę, pa- 
žadėtą jį mylintiems" (Jok 2,5). 

Panašiai žiūrima į turtuolį bei vargšą ir Evangelijoje 
pagal Luką. Ir čia vargšo išaukštinimu ir turtuolio nuže- 
minimu norima išreikšti Dievo kelią išganymo istorijoje.“* 
Mokytojo “ Jokūbo" palankume vargšams slypi turtingas 
religinis kraitis. Žydija tapatino vargšus su ištikimaisiais 


98 Žr. Lk 1,51-53: Marijos giesmėje Magnificat; 6,20-29: palaimini- 
muose; 12,16-21: turtuolio kvailumas; 16,19-31: palyginime apie turtuolį ir 
Lozorių. 


136 


Dievui (žr. Ps 85/86/; 131/132/, 5-16). Išminties raštija 
Senajame Testamente“ dažnai mini vargšo viltį ir pastan- 
gas nenuskęsti varge. Turtuolio trumparegė savimonė yra 
vargšo priešprieša. Apokaliptinės ir eschatologinės atska- 
los — pavyzdžiui, Kumrano grupė — save vadino “varg- 
šais“" (hebrajiškai “anawim, arba “ebionim, +-y. Dievu pa- 
sitikinčiais, arba Dievo pamėgiais) ir laikė save šveniuoju 
Atbaigos Amžiaus likučiu. Nesvetima ši savimonė ir jau- 
nutei Jeruzalės krikščionių bendrijai. Paulius, užsimin- 
damas “šventuosius beturčius“ Jeruzalėje, atrodo, turi 
galvoje tikrą jų neturtą (Rom 15,26; Gal 2,10). Žydai 
krikščionys, net iš Jeruzalės pabėgdami 66-67 m., “varg- 
šų'' vardo neatsisakė — pasilaikė jį savo garbės vardu. 
Istorijoje jie žinomi ebijonitų vardu. 

Ir Jokūbo laiško “ vargšų" samprata čia turi savo 
šaknis. Tačiau jam svarbu ir gyvenimiška turtuolio ir 
vargšo savimonė bei saviprata. Kadangi Dievas myli kuk- 
liuosius ir atmeta išdidžius, laiško autoriui aišku, jog, 
imant gyvenimiškai, “ krikščionis"? yra kuklusis “vargdie- 
nis“", o turtuolis — “išpuikęs" bedievis. Turtuolio likimas 
skaudus: “...jis išnyks kaip lauko gėlė. Juk pakyla sau- 
lė su savo kaitra, išdžiovina žolyną, ir jo žiedas nubyra, 
jo išvaizdos grožybė pranyksta. Taip sunyks ir turtuolis 
savo keliuose“ (Jok 1,10-11; 5,1-6). Čia aiškėja stipri 
apokaliptinė galvosena. Turtuolio pervarta į vargą ir varg- 
šo pervarta į džiaugsmą dar nėra įžiūrima, bet “ Viešpa- 
ties atėjimas [jau] arti" (Jok 5,8). Autorius tiki Viešpatį 
(t.y. Jėzų Kristų) grįšiant tuojau pat. Raginimas būti pa- 
kantriais ir nemurmėti slepia jo paties nerimu sklidiną 
laukimą Dienos (t.y. Viešpaties Atėjimo), kurioje turtin- 
gieji bus nužeminti ir vargšai išaukštinti garbėje. Auto- 

99 Koheleto (Ekleziasto), Jobo, Patarlių knygos hebrajiškame Švent- 


raštyje ir Išminties, Siracido, (Ekleziastiko), Tobitos (Tobijaus), Barucho 
knygos graikiškajame Šventraštyje. 

rius tvardo savo nerimą sau primindamas ūkininką, kuris 
“laukia brangaus žemės vaisiaus kantriai" (Jok 5,7), nes 
žino, kad sėkla duoda piūtį. 


V Jokūbo laiškas ir Jėzus. Mokytojas “ Jokūbas" pažįs- 
ta Jėzaus žodžių kraitį (Jok 5,12; plg. Mt 5,37). Tačiau 
Jėzaus Kristaus vardą temini tik du sykius (Jok1,1; 2,1). 
Vardas “ Viešpats" tinka ir Jėzui Kristui ir pačiam Die- 
vui Tėvui (Jok 5). Būdingi laiškui ir kantrybės bei var- 
gų pakantrumo pavyzdžiai. Lauktume pavyzdžio iš Jėzaus 
gyvenimo, o randame pavyzdžius iš Senojo Testamento 
pranašų ir Jobo (Jok 5,10-11). “Atbaiga", kuri Pauliui 
buvo Kristaus pergalės galutinis apreiškimas (Rom 8, 
17-25), mokytojui “ Jokūbui" yra “ Teismas", kuriame 
nedorėliai bus nužeminti, o teisieji išaukštinti. 


“ Teismas" Jokūbo laiške. Teismo grėsmė “ Jokūbui"? 
yra krikščionybės sampratos pagrinde. Dievo Teismas ga- 
lutinai apreikš kiekvieno asmens maldingumo (t.y. reli- 
gijos) tyrumą (Jok 1,26-27). Čia autorius įrikiuoja ir 
savo teologines sąvokas. Viena jų yra įstatymas. Mokyto- 
jui “Jokūbui"" įstatymas nesibaigė Evangelijos — Gero- 
sios Naujienos — atėjimu. Jis tebeturi didžiulės reikšmės 
ir svarbos krikščioniui. Teisėjas, “kuris gali išgelbėti ir 
pražudyti" (Jok 4,12), yra ir įstatymo davėjas. Žinoma, 
mokytojo “ Jokūbo" įstatyme nebėra vietos žydijos apei- 
giniams nuostatams. Jo esminis turinys yra meilės įstaty- 
mas (Jok 2,8). “Mylėk savo artimą, kaip save patį". Kas- 
dienoje jis išreiškiamas doros dėsniais: “Nesvetimauk! 
Nežudyk!"* (Jok 2,11), “neapkalbinėkite vieni kitų!“ 
(Jok4,11). Meilės įstatymas yra lygiai įsakus, kaip ir 
senasis žydijos įsakymas. Meilė, kaip ir gyvenimas, yra 
grandinė. O grandinė taip stipri, kaip jos silpniausia 
grandis. Nusižengti įstatymo daliai yra nusikalsti prieš 
visą įstatymą (Jok2,10-11). Meilės įstatymas Jokūbo 

laiške yra ne tik “tobulas", “ karališkas", bet ir “laisvės 
įstatymas“ (Jok 1,25; 2,8; 2,12). Todėl savo turiniu jis 
yra tapatus su Evangelija — Žodžiu, “kuris gali išgelbė- 
t (Jok 1,21). Gi “Žodžio vykdytojas" ir “įstatymo vyk- 
dytojas"' laiške yra sinonimai. 

Jokūbo laiškas ir teisumas. Teisumas yra svarbi mo- 
kytojo “ Jokūbo" teologinė sąvoka. Jis nėra dovana, kurią 
Dievas suteikia žmogui. Ši samprata yra itin ryški Pau- 
liaus Laiške romiečiams ir galatams. Teisumas pagal Jo- 
kūbo laišką yra žmogaus žeškinys, kurį Dievas atpažįsta 
ir pripažįsta Teisme. Krikščionis turi įsižiūrėti į tobuląjį 
laisvės įstatymą ir į jį įsiminti, kad taptų ne užuomarša 
klausytoju, bet darbo vykdytoju. Tokiu būdu jis įsigis 
ieškinį už savo darbą (Jok 1,25). Teisme “darbo vykdy- 
tojas“ bus palaimintas dėl savo "ieškinio" (Jok 2,21.23- 
25). 

Tikėjimas ir darbai. Teisumo samprata įvaizdinama 
skyrelyje apie “tikėjimą ir darbus" (Jok 2,14-26).*“? Tai 
daro diatribe (gr. diairibė — plūdimasis, arba priekabus 
būdas vesti į tiesą per pokalbį), doros mokytojams gatvė- 
se įprastu pokalbio stiliumi dėmesiui patraukti. Pokalbio 
stilius panaudojamas meistriškai. Pradeda užklausimu: 
“Kas iš to, mano broliai, jei kas sakosi turįs tikėjimą, bet 
neturi tikėjimo darbų?" (Jok 2,14). Tęsia gyvenimiškais 
pavyzdžiais (Jok 2,15-17), kreipiasi asmeniškai į pokal- 
bio bendrus: “Tu turi tikėjimą, o aš turiu darbus. Paro- 
dyk man be darbų savo tikėjimą. . ** (Jok 2,18-20), pa- 
naudoja pokalbio bendrų šaltinius (Jok 2,21-26) ir bai- 
gia įsakmiai taiklia išvada: “Kaip kūnas be dvasios yra 


100 Martinas Liuteris dėl šio skyrelio pyko ant Bendrijos už Jokūbo 
laiško priėmimą į Raštų kanoną. Anot jo, laiško autorius atmeta žmogaus 
nuteisinimą per tikėjimą, nes moko, kad vien tikėjimu negalima patikti 
Dievui. Iš tikrųjų, autorius neprieštarauja Pauliui, bet tiems, kurie Pau- 
liaus mokymą buvo ėmę kraipyti. 

miręs, taip ir tikėjimas be darbų negyvas“ (Jok 2,26). 
Ši išvada aiški Teismo fone. Teismo grėsmė mokytojui 
“Jokūbui" yra, kaip sakėme, krikščionybės sampratos 
pagrindas. Svarstyklėmis Teisme yra “meilės įstatymas“, 
arba “ gailestingumo" įstatymas. “Teismas negailestingas 
tam, kuris nevykdė gailestingumo. O gailestingumas di- 
džiuojasi prieš teismą" (Jok 2,13). Čia padrika Jokūbo 
laiško tematika atranda jungtį. Neįmanoma būti nuteisin- 
tam — išganytam — vien tik sakant “ Aš turiu tikėjimą". 
Tikėjimas, išreikštas tik žodžiais, net ir pačiais tiksliau- 
siais žodžiais, neatstoja gailestingumo darbų. Tikėjimu 
reikia gyventi. Evangelija — Dievo užmojis ir veikla Jė- 
zuje Kristuje — Jokūbo laiško autoriui yra ne tiek teori- 
nis žinojimas, kiek gerumu našus buvojimas kasdienoje. 


Mokytojas “ Jokūbas" ir Paulius. Pirmu žvilgsniu, 
atrodo, kad Jokūbo laiškas prieštarauja Pauliaus moky- 
mui Laiške romiečiams ir galatams.““* Tačiau ir Pauliaus 
“tikėjimas reiškiasi darbais“, — “meilės darbai yra tikė- 
jimo vaisius“ (Rom 12-15; Gal 5,1-6,10). Prieštaravimas 
tėra žodinis, o ne dalykinis. Paulius Laiškuose kalba apie 
išorinius Mozės Įstatymo įsakytus darbus, kurių atlikimo 
tikrai nepakanka, kad žmogus būtų nuteisintas. Jokūbo 
laiškas kalba apie krikščionis, kurie kartoja tikėjimo iš- 
pažinimą, bet syvena taip, lyg jų tikėjimas nedarytų jo- 
kios įtakos jų kasdienos gyvenimui. Laiške aprašomas “iš- 
mintingas ir išmokslintas" krikščionis (Jok 3,13-18). Au- 
toriaus nuomone, šiam krikščioniui netrūksta tiesos, bet 
jam trūksta atsidėjimo dorai, kuri yra tiesos dalis. Doros 
poreikiai autoriui yra kur kas svarbiau, negu išmokslin- 
tas plepėjimas apie “tikėjimą"". Tegul jie plepa apie “lais- 
vės įstatymą“, tegul jie šaukiasi Pauliaus mokymo “vien 
tikėjimu. . .**, tegul jie kartoja iš Šventraščio, kad tik ti- 


101 Žr. Rom 3,20-31; Gal2,16; 3,6-14. 

kėjimu žmogus nuteisinamas (Jok 2,18-26)! Jericho pa- 
leistuvės Raabos pavyzdys daro ypatingą įspūdį autoriui! 
Tačiau plepėjimas apie tikėjimą yra visai ne vietoje, sako 
jis. Jeigu reiktų rinktis “tikėjimą ar darbus?“', pasirinki- 
mas jam aiškus. Dievas nuteisino Abraomą ir Raabą dėl 
to, kad jie pakluso ir buvo gailestingi, o ne dėl to, kad 
mokėjo sukalbėti tikėjimo išpažinimą. 

Mokytojas “ Jokūbas" savo laiške išryškina, kad nau- 
jasis gyvenimas, prasidėjęs krikštu, negali ribotis tik iš- 
mokslintu tikėjimu arba teologija, bet reikia juo gyventi. 


PIRMASIS PETRO LAIŠKAS 


ĮŽANGINĖ DALIS (1,1-2): 
Pasveikinimas (1,1-2) 


I.  PARAGINIMAS KRIKŠTO PROGA (1,3-4,11): 

A. Džiaugtis Dievo duodamu išganymu ir gyvenimu (1,3-12): 
Šlovė Dievui už dovanas (1,3-9) 

Pranašai gyveno šia viltimi (1,10-12) 

B. Raginimas šventai gyventi (1,13-2,10): 
Pašaukimas būti šventais (1,13-21) 
Brolių meilė (1,22-25) 

Gyventi kaip dera Dievo Tautai (2,1-10) 

C. Raginimas būti krikščionimis kasdienoje (2,11-3,12): 
Pavyzdys pagonims (2,11-12) 

Santykiai su valdžia (2,13-17) 
Pareigos namiškiams (Haustafel) (2,18-3,7): 
Įnoringi šeimininkai (2,18-25) 
Santuoka: žmona ir vyras (3,1-7) 
Gyventi darnoje (3,8-12) 

D. Patarimas kaip elgtis persekiojime (3,13-4,11): 
Krikščionių elgesys tesugėdina persekiotojus (3,13-17) 
Kristaus pavyzdys ir krikštas (3,18-22) 

Nors ir persekiojami, nebegyvenkite pagoniškai (4,1-6) 
Artėja Viešpaties Atėjimas (4,7-11) 


II: PATARIMAI LAIŠKU PERSEKIOJAMIEMS (4,12-5,11): 
Džiaugtis proga dalyvauti Kristaus kančioje (4,12-19) 
Tebūnie vyresnieji tikri Kaimenės ganytojai (5,1-5) 
Drąsos pasitikėti Dievu (5,6-11) 

PABAIGA (5,12-14): 
Silvanas — laiško raštininkas (5,12) 
Sveikinimai ir Sudiev! (5,13-14) 


LAIŠKAS JOKŪBUI 


ĮŽANGINĖ DALIS (1,1): 
Kreipimasis ir sveikinimas (1,1) 

I. IšMĖGINIMŲ NAUDA (1,2-18): 
Ištvermė (1,2-4) 

Išmintis (1,5-8) 
/argšas ir turtuolis (1,9-12) 
Dievas ir gundymai (1,13-18) 

II. TIKRASIS PAMALDUMAS (1,11-27): 
Neužtenka klausytis, reikia vykdyti (1,19-25) 
Liežuvis ir maldingumas (1,26-27) 

III. ATSIŽVELGIMAS Į ASMENIS (2,1-13): 
Pagarba varguoliams (2,1-7) 
Karališkasis meilės įstatymas (2,8-13) 

IV. TIKĖJIMAS IR DARBAI (2,14-26): 
Pagrindinis teiginys (2,14-17) 
Pavyzdžiai (2,18-26) 

V. LIEŽUVIO PAŽABOJIMAS (3,1-12): 
Mokytojai ir Teismas (3,1-2a) 
Nepažaboto liežuvio blogybė (3,2b-12) 

VI. IŠMINTIES SAVYBĖS (3,13-18): 

Tikra ir klaidinga išmintis (3,13-17) 
Teisumo vaisius (3,18) 

VII. KIVIRČŲ PRIEŽASTYS (4,1-12): 
Užgaidos (4,1-3) 

Svetimautojai ir svetimautojos (4,4-6) 
Vaistas nuo kivirčų (4,7-12) 

VIII. ATEITIS DIEVO RANKOJE (4,13-17): 
Perspėjimas galingiesiems (4,13-17) 

IX. VARGAS TURTUOLIAMS (5,1-6) 

X. LAUKTI KANTRIAI VIEŠPATIES ATĖJIMO (5,7-11) 

XI. PAMOKYMAI (5,12-18): 

Apie priesaiką (5,12) 
Nelaimėje ir džiaugsme (5,13) 
Ligoje (5,14-15) 
Nuodėmėje (5,16-18) 
XII. NUSIDĖJĖLIŲ ATVERTIMAS (5,19-20) 

TIKRASIS 
DIE/O 
GARBINIMAS 


Turime ne tokį vyriausiąjį kunigą, kuris 
negalėtų aijausti mūsų silpnybių, bet, kaip ir 
mes, visaip bandytą, tačiau nenusidėjusį. 
Todėl su pilnu pasitikėjimu artinkimės prie 
malonės sosto, kad pasiekiume gailestingumą ir 
rastume malonę patirti pagalbą deramu 

laiku (Žyd 4,15-16). 


Jokūbo laiško ir 1 Petro laiško autoriai, rašydami 
apie Bendrijos dorą ir maldą, rėmėsi krikštu. Naujajame 
Testamente yra autorių, kurie krikštą ir, apskritai, apei- 
ginį pamaldumą laikė savaime suprantamu dalyku. Vie- 
nu iš jų buvo ir anas mokytojas, kuris parašė “paragini- 
mo žodį“ (Žyd 13,22), kurį vadiname Laišku žydams. 

Šis “paraginimo žodis" buvo parašytas, I a. riedant 
galop. Jis buvo siųstas krikščionių bendrijai, kurios ad- 
reso nežinome. Tik vėliau jis buvo pavadintas Laišku žy- 
dams ir priimtas į Naujojo Testamento kanoną kaip vie- 
sas iš apaštalo Pauliaus laiškų.“"? Pats “paraginimo žo- 


102 Ą. Wikenhauser, Ten pat, p. 465-470; J. Cambier “L'Ėpitre aux 
Hebreux" veikale, kurį suredagavo A. Robert ir A. Feuillet, Introduction d 
la Bible (Tournai: Desclėe 8 Co., 1959), II, p. 531-535; M. M. Bourke, 
“The Epistle to the Hebrews" JBC 61: 2-5; W.G. Kūmmel, Ten pat, p. 
275-282. 

dis" Pauliaus savo autoriumi nelaiko. Be to, savo teolo- 
gine galvosena ir išraiška jis yra labai skirtingas nuo jo 
rašytų laiškų. Anot Origeno, yra jame Pauliaus minčių, 
bet jo stilius ir kalba Pauliui visai svetimi“? Nūdien dau- 
gumas Naujojo Testamento mokslininkų Laiško žydams 
prie Pauliaus laiškų nebepriskiria. Apie jo tikrąjį autorių 
tik spėliojama: Lukas, Barnabas, Silas, Apolas, Akvila 
ar Priskilė, Klemensas Romietis...? Kiek galvų, tiek 
nuomonių! O juo daugiau nuomonių, juo mažiau tikrumo! 
Taigi ir Laiško žydams autorius, kaip ir jo pirmieji skai- 
tytojai, yra viena iš dar neišrištų Naujojo Testamento 
mįslių. 

Laiško žydams autorius. Autoriaus vardas, tiesa, 
mums nėra žinomas, tačiau turime po ranka jo kūrinį. 
Laiško kalba, stilius ir išraiška rodo, kad jis buvo namie 
helenistiniame pasaulyje. Jis puikiai naudojosi graikų 
kalba. Savo žodingumu ir stiliumi nieku nenusileidžia 
savo meto helenistinei raštijai. Nesvetimas jam ir Platonas. 
Žemiškąją tikrovę ir jis sugretina su dangiškąja. 

Alegoriniu Šventraščio aiškinimu ir metodu Laiško 
žydams autorius yra panašus į Filoną, žydų filosofą iš 
Aleksandrijos (Egipte). Kai kurie Naujojo Testamento 
mokslininkai ir bando įrodinėti, kad čia autoriaus gyven- 
ta ir rašyta. Autorius yra namie Senojo Testamento iš- 
minties raštijoje ir rabiniškajame Šventraščio aiškinime. 
Šie duomenys verčia daryti išvadą, kad Laiško žydams 
autorius gyveno bendrijoje, kurios savimonę ir išraišką 
buvo stipriai įtaigavusi helenistinė žydija. 


Laiško žydams autorius sakosi priklausąs poapašta- 
linei krikščionijos kartai (Žyd 2,3). Be to, persekiojimo 
grėsmė ne tik nujaučiama, bet jau ir persekiojimo randais 
didžiuojamasi: “Prisiminkite ankstesnes dienas... Jūs 


103 Pas Euzebijų Cezarietį Historia Ecclesiastica VI, 25, 11-14. 

kentėjote drauge su kaliniais ir linksmai sutikote savo 
turto išplėšimą, žinodami, jog turite geresnį ir nenyks- 
tantį lobį“? (Žyd 10,32-34; 12,1-4). Todėl laiškas ir da- 
tuotinas tarp Nerono ir Domicijono persekiojimų, — 70-jų 
ir 90-jų metų. Vienintelė užuomina apie adresatus yra ši: 
“Jus sveikina broliai iš Italijos" (Žyd 13,24). Atrodo, 
kad laiškas buvo parašytas krikščionių grupei Romoje. 
“Broliai iš Italijos" yra romėnai krikščionys, kartu su 
laiško autoriumi, kažkur rytinėje Romos imperijos daly- 
je.““* Būdami tremtiniai, jie siunčia broliams krikščio- 
nims Romoje pasveikinimą. Laiško autorius prašo, kad 
adresatai melstųsi “už mus, nes mes esame įsitikinę turį 
ramią sąžinę ir norį visame dorai elgtis. Itin prašau mels- 
ti, kad būčiau greičiau jums sugrąžintas" (Žyd 13,18-19). 


Laiško žydams autorius yra vienas iš mokytojų su 
patirtimi, kuris sielojasi dėl krikščionių doros. Raginimai 
nepamiršti svetingumo, prisiminti kalinius ir skriaudžia- 
muosius, gerbti moterystę, gyventi be zodumo pinigams ir 
pagarbiai atsiminti vadovus (Žyd 13,1-17) primena jau 
anksčiau pastebėtus poapaštalinio laikotarpio mokytojų 
raginimus.!“? Netrūksta ir įspėjimų krikščionims, kad 
nesiduotų “suvedžiojami įvairių svetimų mokslų“? (Žyd 
13,9). Tačiau atskalos pavojus autoriui nerimo nekelia. 
Kas kita su persekiojimo pavojumi. Laiško žydams auto- 
rius primena ankstesnes dienas, kada buvo ištveria “di- 
džių kentėjimų kova“' (Žyd 10,32), ir atkreipia savo skai- 
tytojų dėmesį į naujo persekiojimo grėsmę, kuri kelia 
nerimą daugeliui. Užtat ir rašo, kad “reikia jums ištver- 
mės"' (Žyd 10,36). Be to, autorius ne tik skaitytojus, bet 
ir save patį užtikrina, kad “mes nesame bailūs pabėgėliai 


104 Taip teigia daugumas Naujojo Testamento mokslininkų. 
105 Ypač Pastoraciniuose, arba Ganytojiškuose laiškuose: 1 Tim, 2 
Tim, Tit. 

savo pražūčiai, bet laikomės tikėjimo, kad išgelbėtume 
save [savo sielas]? (Žyd 10,39). Atkritimo pavojus di- 
delis. Autorius įspėja visu rimtumu, kad atkritimas nie- 
ku nepateisinamas prieš Dievą, nes “pasiekę aiškų tiesos 
pažinimą, mes sąmoningai nusidedame“ (Žyd 10,26-31; 
6,4-8). Tačiau teismu už atkritimą negrasina. Tik skatina 
ištverti, neprarandant pasitikėjimo ateinančiame persekio- 
jime už tikėjimą (Žyd 10,32-39). 


Tikėjimo tiesos ir dora. Laiško žydams autoriaus ma- 
nymu, ryšys tarp tiesų, kurių pažinimu pasiruošiama 
krikštui, ir doros poreikių kasdienos gyvenime, turi būti 
savaime suprantamas. Iš tikrųjų gi, atrodo, kad taip nebu- 
vo. Todėl jis ir apgailestauja, kad jo skaitytojai, šio ryšio 
dėl savo nerangumo nesuprasdami, turi grįžti prie “pa- 
grindinių dalykų apie Dievo apreiškimą“, nes jie dar 
nėra subrendę stipriam maistui. Būdami tik kūdikiais, jie 
tik pienu tegali maitintis (Žyd 5,12-14). Su apgailestavi- 
mu primindamas šį skaitytojų nerangumą, autorius krei- 
pia jų dėmesį į “tobulą mokslą" — į “stiprų valgį" (Žyd 
6,1-3). Ši ir yra vedamoji Laiško žydams mintis. Tik bū- 
dinga, kad laiško autorius šiuo apgailestavimu ir pasi- 
tenkina. 


Dievo garbinimas ir dora. Autoriui būdingas ryškus 
noras atkreipti savo skaitytojų dėmesį į Dievo garbini- 
mo ir doros poreikių ryšį. Poapaštalinėje krikščionijoje 
krikščionys iš pagonijos domėjosi žydais ir žavėjosi jų 
Dievo garbinimo apeigomis. Jų įsakmus paprastumas, 
simbolika ir turinys piršte piršosi kaip patogus kelias į 
Dievą. Be to, žydijos Dievo garbinimas turėjo šaknis gi- 
lioje senovėje. Laiško autorius jautriai pasisako prieš šią 
žavesiu gyvą krypti poapaštalinėje krikščionijoje. Iš pa- 
gonių kilusių krikščionių žavesys Dievo garbinimu žydi- 
joje nesiekė atgaivinti Šventyklos aukų bei apeigų ir tuo 

sužydinti Dievo garbinimą krikščionijoje. Norėta tik pa- 
sisavinti apeigas ir simboliką. Laiško autorius moko, kad 
žydiškasis Dievo garbinimas yra atgyvena, nes Dievas jį 
pakeitė savo užmoju ir veikla Jėzuje Kristuje. Krikščio- 
niškoji liturgija ir krikščioniškasis gyvenimas yra Dievo 
garbinimas ir gyvenimas tikėjimu Dievo užmoju ir veikla 
Kristuje. 

Laiško žydams padalos. Patį Laišką žydams galima 
skirstyti į tris padalas: 


1. Dievo užmojo ir veiklos Kristuje pranašumas: 
1,5-4,13. 

2. Kristaus, Vyriausiojo Kunigo, artumas žmonėms: 
4,14-7,28. 
Šventykla danguje: 8,1-10,39 


3. Tikėjimo kelias: 11,1-13,21. 
" LAIŠKO ŽYDAMS IŽANGA: 1,1-4 


Laiškas prasideda nuostabia įžanga: “Daugel kartų 
ir įvairiais būdais praeityje Dievas yra kalbėjęs mūsų 
protėviams per pranašus, o galiausiai šiomis dienomis jis 
prabilo į mus per Sūnų [Jėzų Kristų]" (Žyd 1,1-2). Jė- 
zus Kristus laiško autoriui yra baigminis Dievo užmojo 
ir veiklos apreiškimas. Dievo apreiškimas per pranašus 
praeityje sugretinamas su apreiškimu “šiomis dienomis?" 
per savo Sūnų. Sūnus yra “visatos paveldėtojas“. Visi 
Dievo pažadai žmogui tampa tikrove Kristuje (Žyd 6,12. 
17). Kristus buvo prieš visatos kūrimą ir tarpininkavo vi- 
satos kūrime, nes jis yra “Dievo šlovės atšvaitas ir jo 
esybės paveikslas, nešantis savo galingu žodžiu visatą“ 
(Žyd 1,3). Šia samprata autorius yra giminingas Pauliui 
(1 Kor 1,24) ir Jonui (Jn 1,1-18). Panašų protavimą 
apie išmintį ir žodį randame ir helenistinės žydijos rašti- 
joje. Filonas iš Aleksandrijos žodį (logos) laikė “pavel- 

dėtoju“* — dieviška žiežirba visatoje. Žodis, dieviškoji 
žiežirba, vedė visatą į Dievą. Laiško žydams autorius, kar- 
tu su Pauliumi ir Jonu, buvo helenistinės raštijos įtakoje. 
Laiško žydams autorius nuo jos skiriasi, nes jam nerūpi 
įmantrus galvojimas apie visatos sąrangą bei žodis — žie- 
žirba visatoje, o istorinis Dievo užmojis ir veikla, apreikš- 
ti per Sūnų. Visatos baigminis tikslas jam yra atpirkimas. 
Autoriui svarbu du baigminio Dievo apreiškimo Kris- 
tuje bruožai: eschatologinis ir filosofinis. Sūnaus atėjimu 
“galiausiai šiomis dienomis“ prasidėjo lauktasis Atbai- 
gos Amžius. Sūnus tobulai apreiškė Dievą: prigimtį, už- 
mojį ir veiklą. Helenistine filosofijos galvosena, jau pats 
vardas “Dievo Sūnus“ įtaigiai kreipė dėmesį tik į Kristui 
savitą vienybę su Dievu. Kristus atšviečia Dievo šlovę ir 
žėri paties Dievo prigimtimi. Graikiškasis žodis, verčia- 
mas “atšvaitu", yra helenistinis.“““ Ir Filonas Aleksand- 
rietis, ir išminties raštija žydijoje'““ jį pasiskolino iš hele- 
nistinės raštijos. Abu, bandydami įvaizdinti antgamtę ir 
Dievą, apsireiškiantį visatoje, naudojosi saulės ir jos spin- 
dulių analogija. Kaip saulės spinduliai — atšvaitai — 
yra viena su saulės šviesa, nieku jos žėresio nesumažinda- 
mi, taip Dievas yra visatoje nieku nesumažėdamas. 
Laiško įžanga, aprašydama Dievo užmojį ir veiklą 
Kristuje “nuodėmių nuplovimu“' ir “atsisėdimu Dievo di- 
dybės dešinėje“ (Žyd 1,3), pasiekia savo kulminacinį 


106 Apaugasma, žr. F. Zorell, Lexicon Graecum (Parisiis: P. Lethiel- 
leux, 1931), p. 137/138. 

107 “Išmintis" paženklina žmogaus pastangas būti darnoje su savimi 
ir su aplinka. Jai yra būdingos dvi kryptys: 1. Gyvenimas turi logiką, t.y. 
metmenis. Atpažink ją ir būsi darnoje su savimi ir su kitais. 2. Gyvenimas 
yra daugiau negu logika, t.y. negu metmenys. Žmogaus nuojauta nerime ir 
prasmės ieškojime prieina liepto galą. Pirmajai krypčiai priklauso Patarlių 
knyga ir Siracidas (Ekleziastikas). Antrajai — Koheletas (Ekleziastas) ir 
Jobas. Maišyto žanro — Tobito, Barucho, Išminties knygos ir, daugelio tei- 
gimu, kelios psalmės: Ps1; 32; 34; 37; 49; 112; 128. 

tašką. Sūnaus mirtimi Dievas “nuplovė nuodėmes“, o iš- 
aukštinimu “aukštybių aukštybėse“ atbaigė išganymą. 
Istorinio Jėzaus mirtimi ir Prisikėlimu buvo apreikšta 
žmogaus išganymas ir Jėzaus-Sūnaus savitas ryšys su 
Tėvu. 
DIEVO UŽMOJO IR VEIKLOS KRISTUJE PRANAŠUMAS: 
ŽYD 1,5-4,13 


Senojo Testamento tekstais autorius rodo Sūnų esant 
nepalyginamai prakilnesnį už angelus (Žyd 1,5-2,9). Au- 
toriui Senasis Testamentas, kaip ir kitiems jo amžiaus 
krikščionims, buvo knyga su pranašystėmis apie Kristų. 
Sen. Testamentas niekur angelų nevadina “sūnumis"'. Tuo 
tarpu Kristus dažnai “sūnumi? vadinamas (Ps2,7; 2 Sam 
/2 Kar 7,14). Dievas, “įvesdamas [savo] Pirmgimį į 
pasaulį, liepė: “Tepagarbina jį visi Dievo angelai!" * (Žyd 
1,6). Sūnus yra nepalyginti prakilnesnis už angelus. Pa- 
gal Ps 44/45, Sūnus buvo Dievo pateptas būti Dievo ka- 
ralystės karaliumi (Žyd 1,8-9). Autorius pritaiko psalmę, 
sukurtą žydų karaliaus patepimo progai, Kristaus pasky- 
rimui būti Dievo Mesiju — Karaliumi. Ta pati mintis tę- 
siama ir sekančiose eilutėse (Žyd 1,13-14). Sūnui, o ne 
angelams, Dievas pažadėjo teisumo priešų pergalę. An- 
gelai tėra tik “tarnaujančios dvasios, išsiųstos patarnauti 
tiems, kurie paveldės išganymą" (Žyd 1,14; 1,7). 

Ką nori autorius pasakyti? Kaip nori būti savo skai- 
tytojų suprastas? Autoriaus tikslas išryškėja jo ragini- 
muose įsiminti į Dievo ženklus (Žyd 2,1-4). Kadangi skai- 
tytojų išganymas tapo tikrove tik per Sūnų, kuris yra ne- 
palyginti prakilnesnis už angelus, tai kaip jie galės pa- 
bėgti nuo teisėtos bausmės, “nepaisydami tokio didžio 1š- 
ganymo“ (Žyd 2,3)! Savo įrodymą įrėmuoja pagal rabi- 
nų Šventraščio aiškinimą, eidamas nuo mažesnio į dides- 
nį (a minore ad maius). Nepaklusimas Torai (Mozės Įs- 

tatymui), duotai per angelus," “susilaukdavo teisėtos 


bausmės" (Žyd 2,2). Nepaklusimas Dievo Sūnaus žo- 
džiui, — žodžiui duotam per Sūnų, — neš nepalyginti di- 
desnę bausmę (Žyd 2,3). 

Autorius cituoja dar ir kitą psalmę (Ps 8,5-7 pagal 
Septuagintos tekstą). Čia rašoma, kad ateities pasaulyje — 
Atbaigos Amžiuje — visa bus pajungta žmogui, o ne an- 
gelams (Žyd 2,5-8). Tačiau kiekvienam aišku, kad visa 
dar nėra pajungta žmogui. Autoriui labai svarbu atkreipti 
skaitytojo dėmesį į piktą mirties letenos grėsmę. Kartu 
jis liepte liepia įsižiūrėti į Jėzų, “apvainikuotą didybe 
ir garbe" už “mirties kentėjimus"' (Žyd 2,9-18). Jėzuje 
Kristuje atpažistama ir Naujasis Amžius, ir žmogaus mir- 
ties pergalė. Jėzus Kristus ragavo mirtį kiekvieno žmo- 
gaus vardu. Žmogui duotieji Dievo pažadai tapo pilnatve 
Žmoguje-Jėzuje, nes jis savo kančia tapo išganymo pirmū- 
nu daugeliui “sūnų [ir dukrų]"", kurie dalinasi su juo 
“sūnyste" ir pažadais. Ši pilnatvė buvo galima dėl to, 
kad Jėzus buvo “visu kuo panašus į brolius" (Žyd 2,17) 
ir savo mirtimi sunaikino velnią, kuris laikė žmogų po 
mirties letena. 

Iki šiol dar nepasakyta, kaip pergalė buvo laimėta. 
Vėliau paaiškės, kad Sūnus “savo kentėjimuose išmoko 
klusnumo" (Žyd 5,8-9). Jėzus savo klusnumų Dievo va- 
liai sunaikino blogį ir mirtį. Blogis ir mirtis, pagal Švent- 
raštį, yra nuodėmės arba neklusnumo pasekmė. Tačiau 
šis galvojimas apie Jėzaus mirties prasmę Laiške žydams 
nėra pabrėžiamas. Autoriui ne tiek rūpi velnio sunaikini- 
mas, kiek Kristus — gailestingas ir ištikimas Vyriausias 
Kunigas ir jo vaidmuo permaldavime už žmonių nuodė- 
mes. “ Vyriausiasis" Kunigas čia (Žyd 2,17) tik pamini- 

108 Pagal žydų tikėjimo kraitį (nešventraštinį) Dievas davė Mozei 


Torą (Įstatymą) per angelus. Rabiniškosios egzegezės dėsnis “nuo mažesnio 
į didesnį" yra dažnai panaudojamas laiške. 

mas. Plačiau apie jo vaidmenį permaldavime už nuodė- 
mes bus kalbama vėliau (Žyd 4,14-7,28). 


Laiško žydams autoriui Kristus yra viršesnis už Mo- 
zę (Žyd 3,1-4,13). Krikščionys yra “dangiškojo pašauki- 
mo dalininkai“ (Žyd 3,1). Jėzus yra ir “mūsų tikėjimo 
Apaštalas ir Vyriausiasis Kunigas".“? Ši yra vienintelė 
Naujojo Testamento vieta, kur Jėzus vadinamas apaštalu. 
Būdinga, kad apaštalo titulas duodamas Jėzui kartu su 
“Vyriausiojo Kunigo" titulu. Be abejo, čia slypi gilesnė 
prasmė. Pagal rabiniškąją galvoseną, Atsiteisimo dieną 
(Yom Kippūr) Vyriausiasis Kunigas įeidavo į Šventųjų 
šventąją,“* kaip visos tautos apaštalas ir atstovas prieš 
Dievą. Vėliau mūsų autorius vaizduoja Kristų pagal šią 
sampratą: “Kristus įžengė ne į rankų darbo šventyklą. .., 
bet į patį dangų, kad nuo dabar mus užtartų, stovėdamas 
prieš Dievą" (Žyd 9,24). 

Mozė, atstovaudamas Izraeliui, buvo tik tarnas. Ką 
jis darė ir sakė, buvo tik pranašystė to, ką Kristus darys 
ir sakys (Žyd 3,5). Kadangi tikrieji namai buvo Mozės 
tik pranašauti, o Kristaus pastatyti, autorius daro išvadą, 
kad Kristus yra nepalyginti viršesnis už Mozę. 

Autorius vėl ragina savo skaitytojus tvirtai pasitikė- 
ti Kristumi, kurio buvo pastatyti tikrieji namai — Dievo 
Bendrija (Žyd 3,6-4,13). Cituodamas Ps 94/95/,7-11, au- 
torius atkreipia dėmesį į Izraelio maištą prieš Mozę dy- 
kumoje (Sk 12,7-14,10). Izraelis nusidėjo netikėjimu, 
kad Dievas gali juos nuvesti į Pažado Žemę. Sekdamas ta 
pačia psalme, autorius atkreipia dėmesį ir į Mozės įspė- 
jimą, kad, tik neužkietinant širdžių šiandien, bus galima 


109 “ Apaštalas", t.y. “siųstasis su uždaviniu ir galia". Plačiau apie 
šį žodį I-je dalyje, p. 233, 261-262, 272. 

110 Jeruzalės Šventykla turėjo dvi dalis: priekinę — vadinamą Šven- 
toja ir antrąją — vadinamą Šventųjų šventąja — žr. Žyd 9. 


153 


jeiti į Dievo poilsio buveinę (Žyd 3,7-19). Tas šiandien 
tampa mūsų autoriui pranašyste dienos, kurią Kristus su- 
kūrė tikrus namus. Čia žodis šiandien gauna baigminę, 
t.y. eschatologinę, prasmę ir yra ano “galiausiai šiomis 
dienomis" (Žyd 1,2) pakaitalas. Šiandien Mesijas, Dievo 
Sūnus, atėjo vesti Dievo Tautos į poilsio buveinę. 


Poilsis, pažadėtas Izraeliui, buvo įėjimas į Pažado 
Žemę. Ir čia mūsų autoriui anas istorinis poilsis tėra tik 
šešėliu kur kas didesnio poilsio, kurį jis įvairiai aprašo: 
įžengimu į Šventyklą (Žyd 10,10), arba didžiu išganymu 
(Žyd 2,3). Dievo poilsio tema žydijoje turėjo šaknis Pra- 
džios knygos žodžiuose: “Ir Dievas septintą dieną... iL- 
sėjosi' (2,2-4a). Ir Laiško žydams autorius gerai pažįsta 
šį mintijimą apie Dievo poilsį. Tačiau žydams buvo ne- 
įmanoma suprasti, kaip Dievas gali ilsėtis, kitaip sakant, 
liautis kūręs. Pavyzdžiui, Filonas Aleksandrietis teigė, 
kad poilsis reiškia Dievo kūrimo tąsą, nes pati Dievo pri- 
gimtis yra kurti. Tad pagal Filoną Dievo poilsis buvo žais- 
mo Dievo kūrime simbolis. Buvo ir rabinų, kurie teigė, 
jog Dievo poilsis reiškia Dievo užmojo ir veiklos kūrini- 
joj atbaigimą teismu ir išganymu. Šios ir panašios poilsio 
sampratos užtinkamos žydijos mąstytojų bandyme lyginti 
jį su subatos poilsiu, kuriuo kaip tik buvo švenčiama Su- 
batos poilsis po šešių kūrimo dienų. Užtat mūsų autorius 
ir gali rašyti: “. .. Dievo tautos dar laukia subatos [šeš- 
tadienio] poilsis“ (Žyd 4,9). Šis ir buvo tikrasis poilsis, 
— poilsis dangaus Šventykloje, į kurią įėjo Jėzus Kristus, 
savo paklusnumu kančioje pasiekęs tobulumo (Žyd 4,11- 
14). Paklusnumu ir tikėjimo išpažinimu į tą poilsį įeis 


ir Dievo Tauta (Žyd 4,11-14). 

KRISTUS — VYRIAUSIASIS KUNIGAS ARTIMAS ŽMONĖMS 
ŽYD 4,14-7,28 


Šioje Laiško žydams padaloje yra autoriaus pagrin- 
dinė Kristaus samprata. Kristaus žemiškoji tarnyba Dievo 
vardu yra sugretinama ir palyginama su levitine““ kuni- 
gystės tarnyba. Joje itin išryškėja du bruožai: 


1. Kristus buvo žmogus ir 
2. Kristus pakluso Dievui. 


Kadangi Kristus buvo “visaip bandytas, tačiau nenusidė- 
jęs" (Žyd 4,14-16), jis gali atjausti žmonių silpnybes ir 
varge būti jų malone bei pagalba. Šis bruožas turėjo būti 
labai prasmingas pirmiesiems laiško skaitytojams, nes jie 
gyveno persekiojimo grėsmėje. Laiško autorius jiems pri- 
mena Kristaus išgyvenimą Getsemanės sode,“ jo istorinės 
tarnybos pabaigoje: “ [Jėzus] savo kūno dienomis siuniė 
savo prašymus bei maldavimus su balsiu šauksmu bei aša- 
romis į tą, kuris jį galėjo išgelbėti nuo mirties, ir buvo 
išklausytas dėl savo pagarbumo“ (Žyd 5,7). 


Kristus savo paklusnumu Dievui iki mirties atliko 
Sūnaus paskirtį, tapdamas “visiems, kurie jo klauso, ... 
amžinojo išganymo priežastimi“ (ZŽyd 5,8-9). 


Jėzus, kaip ir kunigai iš Levio giminės, yra žmogus. 
Todėl jis ir sugeba aijausti žmogų varge. Ši tiesa nuolat 
turėtina prieš akis, nors Jėzus ir yra Vyriausiasis Kuni- 
gas, “praėjęs pro dangus Dievo Sūnus" (Žyd 4,14). Vy- 
riausiasis Kunigas iš Levio giminės buvo “imamas iš žmo- 
nių tarpo ir skiriamas atstovauti žmonėms pas Dievą, kad 
atnašautų dovanas ir aukas už nuodėmes“ (Žyd 5,1). 


111 Paveldima Levio giminės kunigystė. 
112 Ši yra viena iš labai retų užuominų apie istorinį Jėzų ir jo tar- 
nybą Dievo užmojyje ir veikloje šalia evangelijų. 

Taip pat ir Kristus buvo Dievo paskirtas ir aukoja Auką 
(Žyd 5,1). Tačiau yra ir didelis skirtumas tarp Vyriau- 
siojo Kunigo iš Levio giminės ir Kristaus. Levio giminės 
Kunigas buvo “apgaubtas silpnumo ir dėl jo turi atna- 
šauti aukas, kaip už tautos nuodėmes, taip ir už savo“ 
(Žyd 5,2-3). O Kristus, nors ir buvo žmogus “visaip ban- 
dytas, tačiau nenusidėjo" (Žyd 4,15). Jam nereikia au- 
koti aukų už save patį. 

Laiško autorius atkreipia dėmesį į dar vieną Kristaus 
skirtumą nuo kunigų iš Levio giminės. Tas skirtumas — 
Vyriausiojo Kunigo pašaukime tarnybai. Tiesa, nei Aaro- 
nas su kitais įpėdiniais iš Levio giminės, nei Kristus ne 
patys sau suteikė garbę būti Vyriausiuoju Kunigu, bet 
buvo Dievo pašaukti (Žyd 5,4-6). Tačiau tik Kristus bu- 
vo pašauktas būti Vyriausiuoju Kunigu, “būdamas Sūnu- 
mi" (Žyd 5,5-6). Čia vėl pasinaudojama Ps 2,7. Autorius, 
kartu su kitais krikščionimis, šią psalmę laiko pranašyste 
apie Jėzaus paskyrimą Mesiju. Šis požiūris itin įsidėmė- 
tinas ir svarbus. Jėzus yra Vyriausiasis Kunigas, nes jis 
yra Mesijas — Karalius. Be to, panaudojama ir Ps 109 
/110/4 — “Tu kunigas amžiais, kaip Melchizedekas“. 
Ir čia atpažįstama pranašystė apie Kristų. Pirmajame 
šios psalmės sakinyje sakoma: 


Dievas sako mano Valdovui: 

“Sėskis mano dešinėje, 

aš patiesiu tavo priešus 

tarsi pakojį po tavo kojų“ (Ps 109/110/,1). 


Krikščionys jau buvo atpažinę šios psalmės žodžiuo- 
se pranašystę apie Jėzaus išaukštinimą danguje. Jėzus 
buvo išaukštintas Mesiju — Karaliumi (žr. Mt 22,44; Mk 
12,36; Apd 2,34-35; 1 Kor 15,25; Ef 1,20-22). Psalmės 
prasmę jau buvo atpažinę daugelis Naujojo Testamento 
autorių. Tačiau Laiško žydams autorius yra vienintelis, 

kuris atkreipia dėmesį į šios psalmės užuominą apie Mel- 
chizedeką: “Tu Kunigas amžiais, kaip Melchizedekas“' 
(Ps 109/110/,4). Pasinaudodamas Melchizedeko užuomi- 
na, autorius sugretina ir palygina Kristų-Kunigą su Senojo 
Testamento kunigais iš Levio giminės. Kristus-Kunigas 
yra pranašesnis už juos, nes yra “Kunigas amžiais, kaip 
Melchizedekas"'. Prieš išvystydamas šią temą, autorius 
nori savuosius paraginti gyventi krikščioniškai (Žyd 5,11- 
6,12). 

Nerangumas. Paraginimą gyventi krikščioniškai pra- 
deda papeikimu. “Apie tai mums reikėtų daug kalbėti, 
bet sunku jums išaiškinti, nes jūs pasidarėte nerangūs 
klausyti"? (Žyd 5,11). Taigi autorius pasigenda savo skai- 
tytojų uolumo — tikėjimo ir ištvermės paveldėti paža- 
dus, kuriais jie gyveno anksčiau (Žyd 6,11-12). Atrodo, 
kad jam rūpi papeikti ne vien tik už nerangumą suprasti 
tikėjimo tiesas. Jam kur kas svarbiau atkreipti dėmesį į 
nerangumą, kuris kyla iš nesubrendimo: “.. .jau turėtu- 
mėte būti mokytojai, [bet dar jums vis] reikia pieno“ 
(Žyd 5,12-13). Tik “subrendusiems" — tobuliems — 
dera stiprus maistas. Graikiškasis žodis, kurį verčiame 
“subrendęs, arba subrendusi“, reiškia ir “tobulas, arba 
tobula"'. Jis yra įprastas misterijų religijose. Šiuo žodžiu 
save vadindavo įvestieji į misteriją, arba paslaptį. O gnos- 
tikų tarpe juo buvo paženklinami asmenys, turį slaptąjį 
žinojimą, kuriuo gnostikas galėjo išsinarplioti iš medžia- 
ginio pasaulio. Tr Paulius rašo, kad “tobuliems skelbiame 
išmintį“', kuri yra Dievo Dvasios duodama Jėzuje Kris- 
tuje ir viršija pasaulio išmintį (1 Kor 2,6-10). 

Laiške žydams “ subrendimas", arba “tobulumas", 
turi savitą prasmę. Juo aprašoma padėtis žmogaus, kurio 
nuodėmės buvo atleistos Kristaus aukos per mirtį dėka 
(Žyd 9,26). “Vienintele atnaša jis amžiams padarė tobu- 
lus šventinamuosius** (Žyd 10,14). Autorius pabrėžia, kad 

šio nuodėmių atleidimo dėka tikinčiojo sąžinė yra nuva- 
lyta “nuo mirties darbų, kad galėtu[me] tarnauti gyva- 
jam Dievui" (Žyd 9,14), Tikintysis, patyręs nuodėmių at- 
leidimą, yra subrendęs, arba tobulas. Todėl jis gali būti 
ir raginamas “ateik[ime] su tyra širdimi ir giliu tikėji- 
mu" (Žyd 10,22). Iš kitos pusės, autorius skundžiasi, kad 
jam “sunku išaiškinti“ šios padėties iššūkį dėl savo skai- 
tytojų nerangumo. Subrendus, arba tapus tobulu per at- 
leidimą, reikia pratybomis lavinti savo pojūčius ir atskir- 
ti gyvenime gera nuo blogo (Žyd 5,14). Kartą patyrus 
gerąjį Dievo žodį bei Naujojo Amžiaus galybę ir vėl 
nupuolus, nebus įmanoma atsiversti (Žyd 6,1-8). Papei- 
kime jaučiama noras įspėti. Kiekvienas, kuris minta tik 
pienu — “dar neišmano teisumo mokslo“ (Žyd 5,13), — 
dar nėra subrendęs arba subrendusi. O stiprus maistas de- 
ra tiems, “kurie pratybomis atskiria gera nuo blogo“ 
(Žyd 5,13-14). 

Papeikimas baigiasi džiugia viltimi, kuri yra “tarsi 
saugus ir tvirtas sielos inkaras, prasiskverbiantis pro už- 
dangą vidun, kur už mus kaip pirmtakas įžengė Jėzus, 
tapęs amžiams vyriausiuoju kunigu Melchizedeko būdu" 


(Žyd 6,19-20). 


Kunigystė — Kristaus tarnyba. VII-jame Laiško žy- 
dams skyriuje vaizduojama kunigystės tarnyba. Svarbu tu- 
rėti mintyje, kad Laiškas žydams yra vienintelis rašinys 
Naujajame Testamente, kuris aiškiai atpažįsta Kristaus 
veikloje kunigo tarnybą. Ši Mesijo-Kunigo samprata auto- 
riui nėra savita: jau Kumrano bendrija laukė Mesijo - 
Kunigo iš kunigiškosios Aarono šeimos.*'* 


113 Žr. autoriaus straipsnį “Šviesa iš Kumrano“, Aidai (6:1975), 274 
-275. Taip pat Y. Yadin “The Dead Sea Scrolls and the Epistle to the 
Hebrews“ veikale Aspects of the Dead Sea Scrolls, Scripta Hierosolymi- 
tana, IV (Jerusalem: Hebrew University Press, 1957), p. 36-55; J. A. Fitz- 

Kristaus kunigystės tema Laiške žydams pristatoma 
kartu su paslaptingu Senojo Testamento asmeniu Melchi- 
zedeku (Žyd 7). Jis yra minimas du kartus Senajame Tes- 
tamenie: Pr 14,17-20 ir Ps 109/110/,4-7. Pagal pasakoji- 
mą Pradžios knygoje, Melchizedekas, Salemo""* karalius 
ir Aukščiausiojo Dievo kunigas, atėjo sutikti Abraomo, 
grįžtančio iš mūšio, išvadavus Lotą iš pagrobimo. Šis 
karalius-kunigas palaimino Abraomą ir priėmė iš jo de- 
šimtinę nuo visos atgautos mantos. Neįprasta Šventraščio 
tyla apie Melchizedeko kilmę bei palikuonis jį išskiria iš 
kitų iškilių asmenų tarpo. Ir jo kunigystė neturi nieko 
bendro su Levio giminės kunigyste. Ji yra lyg paslaptinga 
žmogaus-kunigo tarnyba kūrinijoje. Laiško žydams auto- 
rius Melchizedeko asmenį praturtina amžinybės prasme. 
“. „be tėvo, be motinos, be kilmės sąrašo, neturintis nei 
dienų pradžios, nei gyvenimo pabaigos, panašus į Dievo 
Sūnų. Jis lieka kunigas per amžius" (Žyd 7,3). Melchi- 
zedekas autoriui yra pranašesnis ne tik už Abraomą, bet 
ir už Senojo Testamento kunigus, kilusius iš Abraomo. 
Šis pranašumas, teigia autorius, aiškiai rodo, kad subren- 
dimas, arba tobulumas, nebuvo pasiekiamas Levio gimi- 
nės kunigystės dėka. “Jeigu tobulumas būtų buvęs pasie- 
kiamas levitų kunigystės dėka,... — tai kam dar būtų 
reikėję iškilti kitam kunigui Melchizedeko būdu ir nesi- 
vadinti kunigu Aarono būdu?"* (Žyd 7,11). Autoriui svar- 
bu atkreipti dėmesį, kad tik Melchizedeko kunigystėje 
pranašaujama apie Kristaus kunigystę. Nei Melchizede- 
kas, nei Kristus nebuvo iš Levio giminės (Žyd 7,13). 
Kristaus kunigystė nėra įteisinama kilme iš levitų kuni- 
gijos, bet jo “nesuardomo gyvenimo galybe“ (Žyd 7,16). 


myer, “Now This Melchizedek" (Heb7,1) Catholic Biblical Ouarterly 25 
(1963), 305-321. 

114 Jeruzalės karalius-kunigas Abraomo laikais (apie 1700 m. prieš 
Kristų). 

Jeruzalės Šventyklos likučiai, vadinamoji Raudų siena 
iš Erodo Didžiojo laikų. 


Šventyklos aikštės dalis. 

“Kristus savuoju krauju viena kartą visiems laikams 

įžengė i šventykla ir ivykdė amžinąjį atpirkimą" (Zyd 9,11-12). 
———77—> 


| Šventyklos šelmuo — 
L paskutinio 
Kristaus gundymo 
7 įvaizdis 
(Mt 4,8-10 Lk 4,9-12). 


Jeruzalės gatvelė. 


Alyvmedžiai Getsemanės sode. 

“Būdamas Sūnus, jis savo kentėjimuose išmoko klusnumo 
ir, pasiekęs tobulumą, visiems kurie klauso tapo amžinojo 
gyvenimo priežastimi" (Žyd 5,8-9). 


Uola, ant kurios Kristus meldėsi Getsemanės sode. 


Dievas, kaip liudija Šveniraštis, padarė Kristų Vyriau- 
siuoju Kunigu amžiams Melchizedeko būdu (Ps 109/110/, 
4) LB 

Autorius nepasitenkina atkreipimu dėmesio, kad 
Kristaus kunigystė yra pranašesnė už Senojo Testamento 
kunigystę. Jis eina kur kas toliau. Kadangi Kristus, Mel- 
chizedeko būdu, yra pranašesnis negu levitų kunigai, tad 
ir įstatymas, kuriuo rėmėsi levitų kunigystė, buvo “dėl 
savo silpnumo ir bergždumo"' atšauktas: “. . .— įstatymas 
gi nieko nedaro tobulo“. Įstatymą atšaukus, buvo duota 
“tvirtesnė viltis, kuria priartėjame prie Dievo" (Žyd 7, 
18-19). 

Laiško žydams autorius, lygiai kaip ir Paulius, gy- 
vena įsitikinimu, kad Mozės Įstatymas savaime nustojo 
galios Krisiaus atėjimu. Tačiau jiedu yra ir skirtingi. 
Paulius galvoja apie Įstatymą, kaip apie neįvykdomus 
doros reikalavimus, — Įstatymas jam tik parodė, kas yra 
nuodėmė, kuri nusidėjėlį laikė po mirties letena. Su Kris- 
taus atėjimu, moko Paulius, Įstatymo vergija buvo su- 
triuškinta: žmogus nuteisinamas tikėjimu Kristumi. Laiš- 
ko žydams autorius rašo apie Mozės Įstatymą apeiginio 
Dievo garbinimo rėmuose: įstatyminė kunigystė, įstatymi- 
nės atnašos ir Šventykla. Anot jo, nei įstatyminė kunigys- 
tė, nei įstatyminės atnašos, nei Šventykla — skyrium ar 
kartu — neturi nuodėmių atleidimo galios. Kristaus atėji- 
mu Dievas apreiškė ir davė tikrąją Kunigystę, Atnašą ir 
Šventyklą. Todėl Kristuje žmonijai duota nauja Sandora, 
kuri yra pranašesnė už senąją, paremią apeiginių Dievo 
garbinimu. “Jėzus yra tapęs geresnės Sandoros laiduoto- 
ju" (Žyd 7,22). Čia turi savo šaknis ir “tvirtesnė viltis“, 
nes Jėzus-Kunigas “išlieka per amžius" ir “gali išgelbėti 
tuos, kurie per jį eina prie Dievo" (Žyd 7,24-25; 7,18). 


115 Myles M. Bourke, “The Epistle to the Hebrews“, JBC 61:38-43, 


163 


ŠVENTYKLA DANGUJE: Žyd 8,1-10,39 


Parodęs Kristų esant Kunigu per amžius Melchize- 
deko būdu (Žyd 7), autorius apie Melchizedeką daugiau 
nebeužsimena. Kunigystė, kuria pakeičiama levitų kuni- 
systė, Kristuje pasiekia pilnatvę. Čia Laiško žydams au- 
torius pasiekia savo temos širdį: Kristaus Kunigystė pra- 
našesnė už levitų Dievo garbinimo, šventumo ir tarpinin- 
kavimo kunigystę tarp Dievo ir žmogaus. Kristaus Kuni- 
gystė yra nauja; naujas yra ir krikščionio šventumas! 

Kodėl Krisiaus Kunigystė yra nauja ir pranašesnė 
už levitų kunigystę? Laiškas žydams Kristaus Kunigystės 
pranašumą aprašo dvejopos vyriausiojo Kunigo tarnybos 
sugretinimu ir palyginimu (Žyd 8,1-5): 1. Vyriausiasis 
Kunigas Šventykloje, kurią pastatė Dievas, o ne žmogus 
ir 2. Vyriausiasis Kunigas Šventykloje, kurią pastatė žmo- 
gus pagal Dievo apreiškimą. Du vyriausieji Kunigai, ku- 
rie sugretinami ir palyginami yra: 1. Kristus ir 2. Kuni- 
gas iš Levio giminės pagal Įstatymą, apreikštą Mozei ant 
Sinajaus kalno. Autorius primena savo skaitytojams Pa- 
dangtę — Šventyklą — liečiančius nurodymus, kurie skai- 
tomi Išėjimo knygoje (Iš 24-27). Dievas įsakė Mozei “vi- 
sa padaryti pagal pavaizdą apreikštą [Sinajaus] kalne“ 
(Iš 25,40). 

Žydijoje buvo daug pastangų ir bandymų suprasti šį 
Mozei duotą įsakymą. Žodis pavaizdas rodo, kad Šventyk- 
la ant žemės buvo pavaizdas anos neregimos Dangaus 
Šventyklos, kurioje angelai nepaliaujamai atsiprašinėja 
už žmonių nuodėmes. Ši mintis nėra svetima mūsų auto- 
riui. Tačiau jam nėra svetimas nė helenistinis dualizmas, 
pagal kurį žemės reiškiniai buvo laikomi dangiškosios 
tikrovės šešėliais arba atspindžiais. Tai ryšku ir iš jo žo- 
dyno: “paveikslas? (Žyd 8,5; 9,23: lietuviškasis vertimas 
naudoja “atvaizdas"*),, “atspindys" (Žyd 8,5; 10,1), “tik: 
roji padangtė" (Žyd 8,2; 9,24), “aukštesnė ir tobulesnė 

padangtė" (Žyd9,11) ir “pats dalykų vaizdas“ (Žyd 
10,1). Jau Filonas iš Aleksandrijos, helenistinės žydijos 
mąstytojų pažiba, Jeruzalės Šventyklą buvo vadinęs tik- 
rosios Sventyklos Danguje simboliu. Anot jo, Dangaus 
Šventyklos Vyriausiuoju Kunigu yra žodis (logos), pade- 
dąs žmogui atpažinti, kad medžiaginis pasaulis atspindi 
nemedžiaginį pasaulį.“"? 

Kaip matome, Laiško žydams autoriui nėra svetima 
helenistinė galvosena apie Anapus, visatą ir Anapus at- 
spindžius joje. Tačiau jam Anapus tikrovė ir Šventyklos 
atvaizdas tėra tik sugretinimai. Jam kur kas arčiau širdies 
yra tikrojo Kunigo Jėzaus Kristaus ir Dangaus Šventyklos, 
kurią Dievas per jį pastatė, apreiškimas. Kristui duota ne 
tik pranašesnė Kunigystė, Kristus yra ir aukštesnės San- 
doros Tarpininkas (Žyd 8,6). Autorius atpažįsta Naujo- 
sios Sandoros pažadą Jeremijo pranašystėje (Jer 31,31- 
34; Žyd 8,8-12). Pirmieji krikščionys tikėjo, kad Naujo- 
sios Sandoros pažadas per pranašą Jeremiją buvo tapęs 
tikrove Kristuje (Žr. Mt 26,28; Mk 14,24; Lk 22,20; 1 
Kor 11,25; 2 Kor 3,6.14: Apr 21,5). 

Pirmoji Sandora, rašo autorius, turėjo apeiginius 
nuostatus ir žemišką Šventyklą (Žyd 9,1-14). “Joje atna- 
šaujamos dovanos ir aukos, kurios aukotojo negali padary- 
ti tobulo sąžinėje, bet apima tik valgius, gėrimus ir įvai- 
rius apsiplovimus — pagal išorinius potvarkius, tegalio- 
jančius iki atsinaujinimo“ (Žyd 9,9-10). Pats Šventyklos 
aprašymas seka Išėjimo ir Skaičių knygų aprašymą (Iš 
25,23-40; 26,31.33; Sk 17,16-26). Dvi jos sąrangos da- 
lys itin svarbios autoriui: priešakinė, vadinama “ Švento- 
ji", ir dalis “už antrosios uždangos“, vadinama “Šventų- 
jų Šventoji" (t.y. švenčiausioji Dievo artumo vieta Šven- 


116 E. R. Goodenough, By Light, Light (New Haven: Yale University 
Press, 1935), p. 108ss., 116ss. 

SVENTYKLA 

Kristų. 


„prieš 


Pradėta statyti 950m. prieš Kristų, 
Babiloniečių sugriauta 587m 


ŠVENTOJI (DEBIR) 


I. ŠVENTUJŲ 


'2.SVENTOJI (HEKAL) 


Braižė J. Andrius 


3.PRIEBUTIS (*ULAM) 


ERODO DIDŽIOJO - JĖZAUS LAIKŲ- 
ŠVENTYKLA 


Pradėta siatyti ZOm. prieš Kristų. 


I. GRAŽIEJI VARTAI 3. VYRU KIEMAS 
2. MOTERŲ, KIEMAS 4.KUNIGŲ KIEMAS 


Pagonims buvo draudžiama eiti prie 


Šventyklos arčiau negu akmsninė 
sienelė. Nepaisantiems draudimo grėsė 
„mirties bausmė. 


AKMENINĖ SIENELĖ 


JE LE) 


Ž 


AKMENINE SIENELEĖ 


PAGONIŲ KIEMAS 


Braižė J. Andrius 


tykloje). “Šventoji" buvo atvira visiems kunigams. Pa- 
prasti žmonės į ją nebuvo įleidžiami. Kasdienės ainašos 
čia buvo aukojamos. ' “Šventųjų Šventojon'' buvo leidžia- 
ma įeiti tik vienam Vyriausiajam Kunigui ir tai tik kartą 
metuose, Atsiteisimo dieną (Žyd 9,7).“" Šia proga Vy- 
riausiasis Kunigas įeidavo apšlakstyti aukos krauju San- 
doros skrynios dangčio “už save ir už tautos nuodėmes“ 
(Žyd 9,7). Laiško autoriui rūpi parodyti, kad “ joje aina- 
šaujamos dovanos ir aukos" vedė tik į apeiginį švarumą 
(Žyd 9,10), o ne į sąžinės tyrumą (Žyd 9,9). 

Autoriui “ Šventoji", arba “priekinė padangtė“ „yra 
Dabarties Amžiaus simbolis. Kol ji tebestovi, tol nėra ga- 
lima įeiti į “Šventųjų Šventąją" arba į “padangtės dalį 
už antrosios uždangos" — į Dangaus Šventyklą (Žyd 9, 
8-9). Pagal Laiško žydams autorių, prieš Atbaigos Am- 
žių (prieš Kristų) joks Vyriausiasis Kunigas neprasiskver- 
bė į Dievo artumą, nes “kelias į [Dangaus] šventovę [ne- 
buvo] atviras, kol [tebestovėjo ] priekinė padangtė“ (Žyd 
9.8). Su Kristaus išaukštinimu Dievo dešinėje (Žyd 8,1), 
atėjo Atbaigos Amžius (Žyd 9,26). Tikrasis Vyriausiasis 
Kunigas įžengė į Dangaus Šventyklą ir stovi “ "prieš Dievo 
veidą" (Žyd 9,24). Įžengdamas į šią “Šventųjų Šventą- 
ją“", jis savu krauju, o ne ožių ir veršių, įvykdė amžinąjį 
atpirkimą (Žyd 9,11-12). 

Kristaus saviauka yra pranašesnė auka, nes ji, atneš- 
dama nuodėmių atleidimą, nuvalo sąžinę nuo mirties dar- 
bų (Žyd 9,14). Kristus saviauka per Dvasią nuvalė visą 
žmoniją nuo visų mirties darbų ir “amžiams padarė tobu- 
lus šventinamuosius“ (Žyd 10,14; 2,9-18). Kristaus au- 
kos pranašumas įsakmus ir jos vienkartiškume: “jis vieną 


117 Kunigų knyga — Kun 16 — aprašo Atsiteizžmo dienos potvarkius. 
Mūsų autoriui šis skyrius yra visų Senojo Testamento aukų ir atnašų pa- 
vyzdys. 

kartą visiems laikams pasirodė amžių pabaigoje [Atbai- 
gos Amžiuje], kad savo auka sunaikintų nuodėmę" ( Žyd 
(Žyd 9,26; 7,27; 10,10.12.14). Kai tuo tarpu Šventyklos 
aukos būso Pakartotinai atnašaujamos, nes jos nepajėgė 
nuvalyti mirties darbų ir atnešti nuodėmių atleidimo. O 
Kristaus saviauka yra pakankama visiems amžiams, nes 
su ja priėjo liepto galą nuodėmingasis Dabarties Amžius ir 
prasidėjo Atbaigos Amžius, kuriame nuodėmė ir mirtis jau 
nugalėti (Žyd 10,12-13; 2,9-15). Dėdamas Ps 39/40/,7-9 
žodžius į Kristaus lūpas, autorius gali sakyti, kad Kristus 
atėjo į pasaulį visų aukų ir ainašų panaikinti (Žyd 10,5- 
7). Vykdydamas Dievo valią, Kristus saviauka pašventino 
“vieną kartą visiems laikams“ visus, kurie tiki. 

Kristaus auka yra pranašesnė už Senojo Testamento 
aukas ir dar kita prasme. Saviauka Kristus tapo Naujosios 
Sandoros Tarpininku. Jau anksčiau mūsų autorius rašė, 
kad tikintieji per Kristų pasiekia Dievo “poilsio buveinę" 
(Žyd 3,7-4,11). Dabar jis nori ją smulkiau aprašyti. 

Naujosios Sandoros pažadai yra pranašesni negu 
Senosios Sandoros, nes su nuodėmių atleidimu gaunamas 
ir žadėtasis amžinasis poilsis arba palikimas (Žyd 9,15). 
Su Jėzumi Kristumi įeinama į Dangaus Šventyklą. Kaip 
pirmoji Sandora buvo patvirtinta kraujyje (Žyd 9,15-22), 
taip ir Naujoji Sandora buvo priimta Kristaus mirtimi. 
Kristaus mirties prasmė yra Kristaus atpirkimo aukoje. 
Sandoros samprata jungiama su testamento sąvoka, nes 
Naujoji Sandora buvo sudaryta Krisiaus mirtimi (Žyd9, 
16-17). Tikintieji yra pašventinti tobula Kristaus savi- 
auka klusnumu Dievo valiai. 

Laiško žydams padala apie Kristaus, Vyriausiojo Ku- 
nigo artumą Žmonėms (Žyd 4,14-7,28) ir Dangaus Šven- 
tyklą (Žyd 8,1-10,18) baigiama skatinimu būti ištiki- 
miems tikėjimui (Žyd 10,19-39). Skatinime pabrėžiama 
Kristaus Kunigystės svarba skaitytojui. Žydijos Dievo 

garbinime tik Vyriausiasis Kunigas teturėjo teisę įeiti kar- 
tą per metus į Šventųjų Šventąją. Kristaus “broliai" turi 

“naują ir gyvą kelią pro uždangą" į paties Dievo artumą 
(Žyd 10,20). Čia yra pati skatinimo širdis. “Mes turime 
didį kunigą Dievo namams" (Žyd 9,21). Kadangi žmogus 
yra nuodėmingas, jo ryšys su Dievu gali būti suardytas. 
Savo jėgomis joks žmogus negali aikurti ryšio su Dievu. 
Tik Jėzus Kristus, savo mirties auka, padarė tai, ko joks 
žmogus savo jėgomis negali padaryti. Kristuje yra galimas 
nuodėmių atleidimas; per Kristų atsiveria durys į atnau- 
jintą ryšį su Dievu. 

Autorius skatina pasitikėti, nes, tikintysis, priimda- 
mas Kristaus mirties aukos veiksmingumą, tikėjimu aisi- 
naujina ir ištveria: “Taip, reikia jums ištvermės, kad, 
įvykdę Dievo valią, gautumėte, kas pažadėta“ (Žyd 10, 
36). 


“TIKĖJIMO KELIAS: Žyd11,1-13-21 


XI Laiško žydams skyrius yra patraukliausia ir aiš- 
kiausia rašinio dalis. Tai Senojo Testamento tikėjimo did- 
vyrių sąrašas. Juo norima skaitytojams parodyti, kad ne 
tik jiems reikia kentėti už tikėjimą. Be to, norima skaity- 
tojus ir paskatinti, kad ištvertų, sekdami tikėjimo pirmū- 
nų pavyzdžiu. 

Pirmosiose šio skyriaus eilutėse yra vienintelis ir 
tikslus Naujojo Testamento tikėjimo aptarimas (Žyd 11, 
1-4). “Tikėjimas įrodo tikrovę, kurios nematome!"' Ap- 
tartyje ryški helenistinė mąstysena. Pagal autorių ir Abra- 
omas tikėjimu suvokė ir laukė “miesto su tvirtais pama- 
tais, kurio statytojas ir kūrėjas būtų Dievas“ (Žyd 11,10). 
Ir Senojo Testamento tikėjimo pirmūnus galima vaizduoti 
“ateiviais ir keleiviais" žemėje, kurie ieško “tėvynės" 
arba dangiškojo miesto (Žyd 11,13-16). Į šią “geresnę 
tėvynę", dangiškąją, “praėjęs pro dangus“ (Žyd 4,14), 

jau yra įžengęs Kristus. Autorius sako, kad “tikėjimu su- 
vokiame“ apie šios tėvynės būtį. Platonas būtų sakęs, kad 
mintimi (nous), arba protu (logos), žmogus suvokia apie 
Anapus būtį. Laiško žydams autorius tikėjimui duoda pir- 
menybę, žmogui stengiantis prasiskverbti į Anapus tikro- 
vę. Tačiau jis yra ir paslaugiai jautrus proto pastangoms 
helenizme suprasti šiapusinę tikrovę žmogų masinančios 
ir bauginančios Anapus tikrovės šviesoje. 

Autorius, sudarydamas Senojo Testamento tikėjimo 
didvyrių sąrašą, — sąrašą vyrų ir moterų, tikėjimu pati- 
kusių Dievui, — pasinaudoja ir šventraštine tikėjimo sam- 
prata. Tikėjimas Šventraštyje yra pasitikėjimu alsuojąs 
klusnumas Dievo žodžiui. Paklusdamas tikėjimu, žmogus 
tampa Dievo pažadų ir Dievo ateities dalininku. Abelis, 
Enochas, Nojus, Sara ir ypač Abraomas yra šitokio tikė- 
jimo pirmūnai ir pavyzdžiai. Abraomas, paklusdamas lie- 
pimui keliauti į svetimą šalį, pasitikėjo Dievo žodžiu ir 
tapo Dievo pažado ir Dievo ateities dalininku. Pagal au- 
torių visi šie tikėjimo pirmūnai, paklusdami Dievo liepi- 
mui, ieškojo daugiau, negu dalinio pažado išsipildymo. 
Abraomas ieškojo daugiau, negu apsigyventi Kanaane, 
arba Palestinoje — Pažado Žemėje. Visi jie keliavo į Die- 
vo Miestą, nors dar ir nežinodami kelio į jį. Jie keliavo 
“tvirtai [pasil]tikėdami, dar negavę pažadėtųjų dalykų, 
tik iš tolo juos regėdami, sveikindami ir išpažindami, kad 
jie žemėje ateiviai ir keleiviai... , jie duoda suprasti, jog 
ieško tėvynės“ (Žyd 11,13-14). Šventraščio supratimu, 
tikėjimas tampa veiksmingų pasitikėjimu i ir viltimi. 

Tikėjimo didvyrių — pirmūnų — sąraše tikėjimas 
yra suprantamas ir kaip kantri ištvermė (Žyd 11,23-28). 
Šia prasme tikėjimas suprantamas ir kitose laiško vieto- 
se.""* Autorius savo skaitytojams primena ištvermingus 


118 Pavyzdžiui, Žyd 2,1-18; 3,1-19; 10,19-31. 

vyrus ir moteris, pavojun stačiusius savo gyvybę, ken- 
tėjusius ir mirusius kankinio mirtimi iš klusnumo Dievo 
žodžiui. Tačiau “jie visi, nors dėl tikėjimo buvo gerai 
įvertinti, nesulaukė to, kas buvo pažadėta“ (Žyd 11,39- 
40). Dievas jiems davė pažadą, kuris buvo visiškai ap- 
reikštas ir galutinai išpildytas tik per Jėzų Kristų. 


Laiško žydams autorius surikiuoja šią liudytojų gau- 
sybę, kad padrąsintų savo skaitytojus nusimesti visas 
kliūtis bei nuodėmės pinkles ir ištvermingai bėgii jiems 
skirtose lenktynėse (Žyd 12,1). Iki šiol jis davė tik tikė- 
jimo pagrindus. Šioje padaloje j jis parodo ir tikėjimo pa- 
vyzdžius. Tikėjimo pagrindų ir pavyzdžių centre jis stato 
Jėzų, patį tikėjimo Pagrindą ir Atbaigėją (Žyd 12,2). 
Savo kančia ir išaukštinimu Dievo sosto dešinėje, Jėzus 
apreiškė galutiną tikėjimo turinį ir prasmę. 

Senosios Sandoros ištikimieji tikėjimo pirmūnai bei 
jų kantri ištvermė bėdoje ir paties Kristaus pavyzdys 
įsakmiai skatina autorių kviesti nepailsti ir dvasiškai ne- 
suglebti varge ir persekiojimuose. Be to, ima ryškėti ir 
“drausmė? Dievo auklėjime (Žyd 12,5). Graikiškasis žo- 
dis, kurį verčiame “drausme", raidiškai reiškia “auklė- 
jimą“ (paideia). Tema “drausmė Dievo auklėjime" žydi- 
jos išminties raštijoje yra dažna. Dievas auklėja savo Tau- 
tą teisume, drausmindamas ją kančia. Tr stoikų mąstytojai 
pabrėždavo, kad kantrios ištvermės dėka, kančia pasiekia- 
mas subrendimas. Tuo tarpu klasikinė graikiškojo auklė- 
jimo (paideia) samprata kreipė dėmesį į galimai vispu- 
siškesnį proto, sielos, ir fizinį kūno lavinimą pagal tiesos, 
gėrio ir grožio idealą. Laiško žydams autoriui krikščio- 
nys kantria ištverme dabarties “drausmėje" tampa Dievo 
sūnumis ir dukromis. Pats Kristus, nors “būdamas Sūnus, 

„savo kentėjimais išmoko klusnumo ir pasiek[ė] tobu- 


lumą“ (Žyd 5,8). 

Krikščionys pagal Laiško žydams autorių nebegyve- 
na pagal Sandorą, kuri buvo Dievo duota per Mozę ant 
Sinajaus kalno, nors ji ir kėlė nuostabą bei pagarbią bai- 
me (Žyd 12,18-21). Anot jo, krikščionys gyvena pagal 
Sandorą, uola per Jėzų Kristų (Žyd 12,22-24), kuris 

“vietoj sau priderančių džiaugsmų, nepaisydamas gėdos, 
iškentėjo kryžių ir atsisėdo Dievo sosto dešinėje“ (Žyd 
12,2). Jeigu anie neišsisuko, aimesdami Mozę, kuris buvo 
tik žmogus, kaip galėsime išsisukti mes, nusigręžę nuo 
Dievo, kuris kalba per Jėzų Kristų? Krikščionys, prime- 
na Laiško žydams autorius, nestovi prieš Sinajaus žaibus 
S audrą, o prieš Dievą, kuris Kristuje Teismu supurtys 

“ne tik žemę, bet ir dangų!"* (Žyd 12,26). Tik nepajudi- 
namosios Dievo Karalystės dalininkai nebus sunaikinti. 
i es raginama tarnauti Dievui su pagarbia baime, 

“Dievas yra naikinanti ugnis“ (Žyd 12,28-29). Tar- 
nauti Dievui ne tik apeiginiu garbinimu, bet garbinti Die- 
vą gerais darbais: “Nepamirškite daryti gera ir dalytis 
su visais geru, nes tokiomis aukomis patiksite Dievui“ 
(Žyd 13,15-16). Tarsi būtų sakoma: “Mūsų Mišios — 
Dievo garbinimo apeigos baigėsi! Mūsų krikščioniška tar- 
nyba tik prasideda!“ 

Grįžtame į Laiško žydams autoriaus norą atkreipti 
savo skaitytojų dėmesį į Dievo garbinimo ir doros porei- 
kių ryšį. Spraga tarp Dievo garbinimo ir doros poreikių 
vertė rūpintis tilto statymu. Sąjūdžio Bendrijoje ši spraga 
dar nebuvo pajusta. Krikščionių Dievo garbinimas ir do- 
ros poreikiai turėjo šaknis džiugiame Jėzaus Kristaus 
mirties ir Prisikėlimo šventime. Tuo buvo išgyvenama 
baigminis žmogaus sutaikymas su Dievu (Rom 5,10). Są- 
jūdžiui tapus Organizacija, Bendrija pradėjo justi spragą 
tarp pamaldų ir gyvenimo. Džiugusis žmogaus su Dievu 
sutaikymo šventimas, ar tai sekmadienio Dievo garbinimu, 
ar tai krikšto apeigose, ar tai dalinantis bendru valgiu sa- 

vųjų tarpe, nebeišsiliejo į kasdienos poreikius. Ši spraga, 
Bendrijos istorinei kelionei ilgėjant, vis darėsi platesnė. 
Viešpats Jėzus nudelsia grįžti! Be to, Bendrijos kelionę 
per istoriją sunkino persekiojimai. 

Nėra abejonės, kad buvo daug mokytojų, kurie rū- 
pinosi gyvastingu pamaldų su gyvenimu junginiu. Mo- 
kytojas, kuris parašė Laišką žydams, mums paliko savo 
nuostaba alsuojančią Kristaus įvykio sampratą. Kristus 
čia yra Dievo garbinimo ir doros poreikių širdis. Laiškas 
žydams lieka poapaštalinės krikščionijos kūrybingumo 
amžinu liudininku. 


LAIŠKAS ŽYDAMS 


ĮŽANGINĖ DALIS (1,1-4): 
Isikūnijusio Dievo Sūnaus didybė (1,1-4) 


I. SŪNUS NEPALYGINTI PRAKILNESNIS UŽ ANGELUS 
(1,5-2,18): 
Mesijinis išaukštinimas (1,5-14) 
Reikia įsigilinti į Dievo ženklus (2,1-4) 
Jėzus išaukštintas per nusižeminimą (2,5-18) 


II. JĖZUS — IŠTIKIMASIS IR ATJAUČIANTIS KUNIGAS 
(3,1-5,10): 
Jėzus, ištikimasis Sūnus, viršesnis už Mozę (3,1-6) 
Įspėjimas “Neužkietinkite savo širdžių“ (3,7-4,13) 
Jėzus — jautrus Vyriausiasis Kunigas (4,14-5,10) 


III. JĖZAUS AMŽINA KUNIGYSTĖ IR AUKA (5,11-10,39): 
Raginimas atsinaujinti dvasioje (5,11-6,20) 
Jėzus — Kunigas, panašus į Melchizedeką (7,1-28): 
Melchizedekas ir Levio sūnūs (7,1-10) 
Levitų kunigystė — atgyvena (7,11-28) 
Amžinoji Jėzaus Auka (8,1-9,28): 
Senoji Sandora, Padangtė, Dievo garbinimas (8,1-9,10): 
Jėzaus Kunigystė — nauja (8,1-6) 
Senoji Sandora palyginama su Naująja (8,7-13) 
Senosios Sandoros Padangtė (9,1-5) 
Senosios Sandoros Dievo garbinimas (9,6-10) 

IV. 


Jėzaus Auka (9,11-28): 
Auka dangaus Šventykloje (9,11-14) 
Naujosios Sandoros Auka (9,15-22) 
Kristaus Aukos vienkartiškumas (9,23-28) 
Jėzaus Auka skatina ištverti (10,1-39): 
Daug aukų ir viena Auka (10,1-18) 
Ištverti ištikimai tikėjime (10,19-39) 


PAVYZDŽIAI, DIEVO AUKLĖJIMAS, ATKRITIMAS 
(11,1-12,29): 

Protėvių tikėjimo pavyzdžiai (11,1-40) 

Dievas auklėja savo vaikus per kančią (12,1-13): 
Savo Sūnų (12,1-4) 
Krikščionis (12,5-13) 

Bausmės už atkritimą (12,14-29) 


PAPILDYMAI IR PARAGINIMAS (13,1-29): 
Brolių meilė (13,1-6) 

Ištikimybė Jėzaus Sandorai (13,7-16) 
Klusnumas Bendrijos vadovams (13,17-19) 


PABAIGA (13,20-24): 


Malda (13,20-21) 
Prašymas priimti paraginimo žodį (13,22-23) 
Sveikinimai (13,24) 

TIKROJI 
DIEVO TAUTA: 
EVANGELIJA 
PAGAL MATĄ 


Dievo karalystė bus iš jūsų atimta 
ir atiduota. tautai, 
kuri duos vaisių (Mt 21,43). 


Nuo pat II a. pradžios iki šiandien Evangelija pagal 
Matą pirmauja ir Naujojo Testamento kanone, ir savo 
svarba kirkščionijai. Ji yra viena iš labiausiai skaitomų 
Naujojo Testamento knygų. Dėl to jos turinys yra dauge- 
liui gerai pažįstamas. Jis yra turtingesnis už Evangeliją 
pagal Morkų. Tik Matas aprašo išminčius iš Rytų (Mt 2, 
1-12), pamokslą nuo kalno (Mt 5,1-7,28),"* Šventyklos 
mokestį žuvies žiaunose (Mt 17,24-27), Paskutinį teismą 
su avių atskyrimu nuo ožių (Mt 25,31-46) ir visiems į- 
prastus Viešpaties maldos, “Tėve mūsų“, žodžius (Mt 6, 
9-13). Tik Evangelijoj pagal Matą Jėzus kreipiasi į Si- 
moną, Jonos sūnų, žodžiais: “Tu esi Petras — Uola; ant 
tos uolos aš pastatysiu savo Bendriją, ir pragaro vartai 
jos nenugalės'* (Mt 16,17-18). Nėra abejonės, kad ši 
evangelija yra užėmusi ir išlaikiusi pirmąją vietą tarp 
keturių Bendrijos evangelijų. 


119 Evangelija pagal Luką teturi pamoksliuką “lygioje vietoje“, žr. 
Lk 6,17-49, 

Papijas, Hierapolio (Mažojoje Azijoje) vyskupas, II 
a. pradžioje rašo, kad Matas buvęs Viešpaties žodžių (o- 
gia) rinkėjas.“? Euzebijus, IV a. Bendrijos istorikas, ci- 
tuodamas Papijo Viešpaties žodžių aiškinimą, patikslina: 


Apie Matą [Evangeliją pagal Matą?) sakoma: “ Tai- 

gi tada Matas surinko Viešpaties žodžius [gr. logia 

— žodžiai, arba posakiai| hebrajų kalba, ir kiekvie- 

nas juos aiškino [vertė] kaip išmanydamas“' J** 

Šis Papijo liudijimas yra svarus savo senumu. Jo 
veikalas buvo parašytas maždaug 140 m. Kai kurie Nau- 
jojo Testamento tyrinėtojai mano, kad Papijas tvirtina, 
jog Evangelijos pagal Maią autorius yra apaštalas Matas 
ir kad ji parašyta hebrajų kalba. Čia susiduriame su kai 
kuriais sunkumais. Nėra aišku, ar Papijas kalba apie tą 
Evangeliją pagal Matą, kurią mes dabar skaitome Nauja- 
jame Testamente.“? Jo minimi Jėzaus žodžiai (Iogia) yra 
posakiai, arba pasakymai, o Mato evangelijos turinys yra 
kur kas platesnis. Tai rūpestingai paruoštas ir įžvalgiai 
suderintas Jėzaus darbų bei žodžių pasakojimas. Papijas, 
sakydamas, kad Matas surinko Viešpaties žodžius, nega- 
lėjo turėti galvoje dabartinę Evangeliją pagal Matą. 

Kas tuomet buvo anas Viešpaties žodžių rinkinys (lo- 
gia)? Pirminėje Bendrijoje “žodžių rinkiniais“ buvo va- 
dinamos Senojo Testamento citatų puokštės. Mat, pirmie- 
ji krikščionys jautė reikalą parodyti ir įsiminti, kad Jė- 
zus, paties Šventraščio, t.y. Senojo Testamento liudijimu, 
yra Izraelio tautai Dievo duotų pranašysčių išsipildymas. 
Panašiai buvo daroma ir Kumrano bendrijoje. Negyvosios 
jūros ritinių tarpe rasti rinkiniai Senojo Testamento vie- 


120 Euzebijus, Historia Ecclesiastica III, 39,15-16. 

121 Ten pat. 

122 Žr. skyrių “Krikščionybė: Naujosios Sandoros Bendrija" I-je 
dalyje, p. 105-145. 


180 


tų, kurios pagal esenų savimonę, įteisino ne tik jų mesijinę 
bendriją, bet ir jų laikyseną žydijoje.““* Kumrano prana- 
šysčių rinkiniai yra lapai su Senojo Testamento citatomis. 
Tačiau Mato evangelija nėra vien tik mesijinių pranašys- 
čių sąrašas. Nors Raštų išsipildymui čia skiriama daug 
dėmesio ir vietos, tačiau autorius turi platesnį akiratį ir 
jo pasakojimas nesiriboja Šventraščio ištraukomis. 

Papijas teigia, kad Matas surinko ir surašė Viešpa- 
ties žodžius hebrajų kalba. Kai kurie tyrinėtojai manė, 
kad čia Papijas suklydo, nes Matas tegalėjo rašyti ara- 
majiškai. Mat, I a. Palestinoje buvo naudojama aramajų 
kalba. Tai semitinė kalba, gimininga hebrajų kalbai.“ 
Vėliau paaiškėjo, kad šiuo aiveju Papijas žinojo, apie ką 
kalba. Atradus Negyvosios jūros ritinius 1947 m., buvo 
matyti, kad I a. Palestinos žydija buvo dvikalbė. Daugu- 
mas ritinių yra parašyti hebrajų, ne aramajų kalba.“? 
Bet vis viena Papijo liudijimas apie Mato raštus veda į 
kitą akligatvį. Pirminė Evangelija pagal Matą buvo para- 
šyta graikų kalba, ir jos autorius naudojosi graikų kalbos 
šaltiniais. Todėl visai nesvarbu, ar Papijas sutapatino 
hebrajų su aramajų kalba, ar ne. 

Kaip matome, nors Papijo liudijimas svarus senumu, 
bet j jis kelia gausybę sunkumų ir "keblių klausimų. Įdomu, 
kad ir Jeronimas, garsusis Šventraščio tyrinėtojas ir ver- 
tėjas į lotynų kalbą IV-V a., tarėsi atradęs pirmosios 
evangelijos hebrajiškąjį tekstą. Iš tikrųjų jis turėjo po 


123 Žr, autoriaus straipsnį “Šviesa iš Kumrano", Aidai (4:1975), p. 
150-152 (ypač puslapiai apie Kumraną IV); H.C. Kee, F. W. Young, K. 
Frochlich. Ten pat, p. 314. 

124 Keletas Naujojo Testamento tyrinėtojų Papiją teisino, teigdami, 
kad jis tapatino hebrajų ir aramajų kalbas. 

125 Žr. autoriaus straipsnį “Šviesa iš Kumrano" ten pat. Kyla klausi- 
mas: kokia kalba Jėzus kalbėjo? Aramajų? Taip, tikrų tikriausiai. Ar jis 
mokėjo hebrajų kalbą? Irgi taip, nes savo miestelyje, Nazarete, pamaldų 
metu skaitė pranašo Izaijo knygą, parašytą hebrajų kalba, žr. Lk 4,14-21. 

ranka aramajišką atpasakojimą arba laisvą vertimą grai- 
kiškosios Evangelijos pagal Matą.!““ Šis raštas mums ži- 
nomas Nazariečių evangelijos vardu. Nazariečiai buvo žy- 
dų krikščionių grupė, gyvenusi prie Eufrato upės Sirijoje 
ir turėjusi savo evangeliją. 

Naujojo Testamento evangelijų tyrinėjimai rodo, kad 
Mato evangelijos pagrindinis rašytinis šaltinis buvo Evan- 
gelija pagal Morkų. Ši parašyta graikų kalba. Tačiau svar- 
bu neišleisti iš akių to fakto, kad žodinis tikėjimo kraitis, 
kuriuo naudojosi Morkus, ir kurį evangelistas Matas taip 
pat įjungė į savo pasakojimą drauge su Morkaus medžia- 
ga, savo šaknis turi semitinėje kalboje, kuria kalbėjo Jė- 
zus ir jo amžininkai Palestinoje!“ 

Apie Morkaus ir Mato naudotus šaltinius rašėme pir- 
moje knygos dalyje. Pravartu turėti prieš akis tai, kas 
buvo pasakyta apie Jėzaus darbus ir žodžius šiuose I da- 
lies skyriuose: “Krikščionybė: Naujosios Sandoros Bend- 
rija" ir “Jėzus: Naujojo Amžiaus Pranašas“. 

Skaitant Evangeliją pagal Matą, labai svarbu atkreip- 
ti dėmesį į evangelisto meistriškumą. Autorius perimią 
tikėjimo kraitį savaip perdirba ir suredaguoja.““* Kiekvie- 
name šios evangelijos puslapyje ir kiekvienoje Jėzaus žo- 
džių ir darbų iškarpoje (perikopėje) galima atpažinti sa- 

126 Jeronimo užtiktoji Mato evangelija plačiau aprašoma E; Hen- 
necke - W. Schneemelcher, New Testament Apocrypha (Philadelphia: West- 
minster, 1963), I. B.W. Bacon rašo apie Jeronimo teigimus savo veikale 
Studies in Matthew (New York: Holt, 1930), p. 478-481. 

127 Išsamiai semitinę galvoseną bei išraišką Naujojo Testamento 
evangelijose aptaria M. Black, An Aramaic Approach to the Gospels and 
Acts (Oxford: Clarendon Press, 1954). 

128 Trumpa šio perdirbimo ir suredagavimo apybraiža yra H. C. Kee 
veikale, Jesus in History (New York: Harcourt, Brace, Jovanovich, 1970), 
p. 148-154. P.F. Ellis plačiau tai aiškina, Matthew— His Mind and His 
Message (Collegeville, Min.: Liturgical Press, 1975); žr. ir D.P. Senior, The 
Passion Narrative According to Matthew (Collegeville, Minn.: Liturgical 
Press, 1975). 

vitą evangelisto teologiją — jo tikėjimo šviesoje pažintą 
ir išreikštą įžvalgą apie Dievo užmojį ir veiklą. Taigi vi- 
sos evangelijos sąranga ir jos paskiros dalys išryškina 
evangelisto teologinį tikslą. 


KADA IR KUR BUVO PARAŠYTA 
EVANGELIJA PAGAL MATA 


Ignaco Antiochiečio (apie 115 m. Sirijoje) užuo- 
minos apie Mato evangeliją mums duoda vėliausią jos 
rašymui galimą datą. Ignacas Evangelija pagal Matą 
naudojasi kaip kanonišku raštu, turinčiu norminę svarbą 
krikščionių tikėjimui ir gyvenimui. Todėl galima daryti 
prielaidą, kad ji jau buvo gerai žinoma ir plačiai skaito- 
ma tuo metu. Antra vertus, šioje evangelijoje panaudota 
medžiaga iš Evangelijos pagal Morkų, todėl ji negalėjo 
būti parašyta anksčiau negu 70-siais m. po Kr. Beje, prie- 
laida apie ankstyviausią galimą datą patvirtinama ir pa- 
čios evangelijos žodžiais apie Jeruzalės užėmimą bei su- 
deginimą (Mt 22,7), kuris įvyko 70-siais metais. Evan- 
gelija tikriausiai buvo parašyta tarp 80 ir 85-jų m. po Kr. 


Ši vėlyva Evangelijos pagal Matą parašymo data ją 
atkabina nuo apaštalo Mato ir suriša su poapaštaline 
Bendrija. Taigi ji negalėjo būti apaštalo Mato rašyta, bet 
asmens, kuris naudojosi apaštalo Mato tikėjimo kraičiu 
apie Jėzų ir dviem rašytiniais šaltiniais — Evangelija pa- 
gal Morkų ir (0. Parankumo dėlei, ji tebevadinama “ Mato 
evangelija"'. Tačiau “ Matas" gauna kur kas platesnę pras- 
mę: “Matu" vadinamas pirmosios kanoniškosios evange- 
lijos autorius,“? ir taip pat Jėzaus sekėjas — apaštalas. 


129 Žodis "autorius" Šventraštyje nėra vienprasmiškas, bet turi įvai- 
rių prasmių. Žr. R. E. Brown, “The Canon of the New Testament“, JBC 
67:89. Taip pat išnašą 35. 

Pačioje evangelijoje nėra teigiama, kad apaštalas Matas 
ją parašė. Tiesa, joje yra minimas muitininkas vardu 
Matas. Matas, buvęs viešas nusidėjėlis žydų akyse, tapo 
Jėzaus sekėju-apaštalu (Mt 9,9; 10,3; plg. Mk 2,13-14). 
Tačiau niekur neužsimenama, kad šis Jėzaus „sekėjas - 
apaštalas yra evangelijos autorius. Reikia pripažinti, kad 
nežinome, kas yra Evangelijos pagal Matą autorius. To- 
dėl šį iškilų evangelistą ir toliau vadiname “ Matu". 


Kaip jau ne sykį minėta, evangelistas Matas pasinau- 
dojo rašytais šaltiniais: Evangelija pagal Morkų ir O (Šal- 
tiniu). Abu jie buvo parašyti graikų kalba. Todėl aišku, 
"kad ir pirminė Mato evangelija buvo rašoma graikiškai. 
Ši išvada patvirtinama dar kitu svariu faktu. Matas evan- 
gelistas cituoja Senąjį Testamentą pagal graikiškąją 
Septuagintą, o ne pagal hebrajiškąjį žydijos Šventraštį. 
Septuaginta gi buvo išversta III ir II a. prieš Kristų. Ja 
naudojosi helenistinė žydija, kuri jau buvo užmiršusi heb- 
rajų kalbą. Šiame fakte ir į klausimą, kur Mato. evange- 
lija buvo parašyta, galime rasti bent dalinį atsakymą. 
Evangelistas Matas rašė mieste, arba krašte, kuriame buvo 
graikiškai kalbanti krikščioniu bendrija. Tokiame mieste, 
arba krašte, buvo Evangelijos pagal Matą lopšys. Tikro 
atsakymo nėra. Turime spėjimus: 1. Cezarėjoje (Palesti- 
noje). Cezarėja dažnai minima dėl apaštalo Petro, kuris 
Mato evangelijoje užima svarbią vietą (Mt 16,16-19). Ten 
buvo įsteigta krikščionių bendrija (Apd 10). Tačiau Apaš- 
talų darbų autoriui pasakojimas apie Petrą Cezarėjoje 
nėra istorinis pranešimas, o vaizdingas paaiškinimas, 
kaip Dievo užmojis ir veikla prasiveržė iš lopšio žydijoje 
į pagoniją. 2. Antiochijoje, mieste ant Oronto (Sirijoje) 
upės. Antiochija išsaugojo pirmuosius Mato evangelijos 
aidus. Tai Ignaco laiškai ir Evangelijos pagal Matą 
citatos juose. Dauguma nūdienos Naujojo Testamento ty- 

rinėtojų Antiochiją ir laiko miestu, kuriame buvo parašy- 
ta Mato evangelija.“ 

Skaitant Mato evangeliją, susidaro įspūdis, kad 
bendrija, kuriai ir kurioje ji buvo parašyta, turėjo būti ne 
tik graikiškai kalbanti, bet ir stiprioje žydijai opių lūkes- 
čių ir akiračių įtakoje. Nagrinėdami pačią Mato evange- 
liją, pajuntame dvilypę jos autoriaus laikyseną žydijos 
atžvilgiu. Iš vienos pusės, jis visa širdimi gina Mozės Įsta- 
tymą (Torą) ir jo siatomus doros reikalavimus (Mt 5,17- 
19). O iš kitos, jis su giliu kartėliu kelia trūkumus žydi- 
jos, ypač jos vadovų, vadindamas juos veidmainiais (Mt 
23,1-36). Susidaro įspūdis, kad evangelistas Matas yra 
žydas, apaštalo Mato mokinys, mylįs savo tautą ir giliai 
kenčiąs dėl jos nepajėgumo atpažinti Dievo užmojį ir 
veiklą Jėzuje Kristuje. Pagal evangelisią Matą Dievo už- 
mojis ir veikla Kristuje niekuo neprieštarauja žydijos tie- 
sai. Jam šis Dievo užmojis ir veikla nėra vien tik žydijos 
tiesos praturtinimas. Krikščionybė evangelistui yra paties 
Dievo apreikšta Įstatymo ir žydijos vilties pilnatvė (Mt 
5,17-20). Užtat jam ir širdį skauda, ir sunku suprasti, 
kaip gali tie, kurie didžiavosi Įstatymu, neatpažinti jo 
pilnatvės Jėzuje Kristuje. 

Evangelistas Matas nori prašnekinti savo skaitytojus 
ginčo įtampa. Pasinaudodamas Šventraščiu ir žydams 
įprastu ginčo metodu, jis skelbia Dievo užmojo ir veiklos 
viršūnę Jėzuje Kristuje. Mato evangelija yra turtinga po- 
lemika, tačiau ji nesitenkina vien polemika. Evangelistui 
kur kas svarbiau paruošti vadovėlį tiems krikščionims, 
kuriems tenka gyventi įtampoje su žydais. Raštų pažadai 
žydijai nėra paneigiami. Priešingai, jie yra pasisavinami: 
Bendrija yra tikrasis Izraelis!*" Tuo tarpu ana tauta, save 


130 J. L. McKenzie, “The Gospel According to Matthew", JBC 43:15; 
B. H. Streeter, The Four Gospels (London: Macmillan, 1924). 
131 Ši Bendrijos samprata Mato evangelijoje puikiai aprašoma pas 

tebevadinanti Izraeliu, yra praradusi savo vietą Dievo už- 
mojyje ir veikloje, nes neaipažino Jėzuje Dievo Mesijo 
(t.y. Kristaus). 

Bendrija, kuriai ir kurioje Mato evangelija buvo ra- 
šoma, prašnekinama kaip tikrasis Izraelis. Šios evangeli- 
jos tyrinėtojai nesutaria, koks buvo tiesioginis autoriaus 
tikslas. Vieni labiau pabrėžia evangelisto pastangas duoti 
Bendrijai Gerosios Naujienos liturginę bei homiletinę me- 
džiagą.““* Liturginiai poreikiai ir išraiška itin ryškūs pa- 
moksle nuo kalno (Mt 5-7).?* Bet, apskritai paėmus, 
Evangelija pagal Matą nepasižymi didesniu, negu kitos 
evangelijos, dėmesiu Dievo garbinimui. Kiti tyrinėtojai 
Mato evangeliją laiko Bendrijos įstatų vadovėliu, panašiu 
į Kumrano Bendrijos įstatus“* Anot jų, evangelistui svar- 
bu, kad krikščionių Bendrija turėtų savo vadovėlį, kuris 
ne tik jai padėtų suprasti Dievo užmojį ir veiklą Jėzuje 
Kristuje, bet drauge kurti ir palaikyti tarpusavio darną. 


+ MATO EVANGELIJOS SARANGA 


Skaitydami Mato evangeliją, pastebime autoriaus 
pomėgį naudoti žaismingą sąrangą. Jėzaus kilmės knygo- 
je, arba genealogijoje, kuria evangelija pradedama, ran- 


W. Trilling, Das wakre Israel (Leipzig: St. Benno-Verlag, 1959). Žr. taip 
pat J. Rohde, Rediscovering the Teaching of the Evangelists (Philadelphia: 
Wesiminster, 1968), p. 74-90. 

132 Pavyzdžiui, G. D. Kilpatrick, The Origins of the Gospel Accord- 
ing to St. Matthew (Oxford: Clarendon Press, 1946), p. 99. 

133 Palaiminimai (Mt 5,3-12) ir Viešpaties malda (Mt 6,9-13) Luko 
skirtingai panaudojami (Lk 6,20-23; 11,2-4). Luko evangelijoje Jėzus krei- 
piasi paprastu “Tėve...", o Mato — Jėzus naudoja -liturginį kreipinį: 
“Tėve mūsų, kuris esi danguje. ..". Luko užrašyti palaiminimai yra labiau 
asmeniški: “Palaiminti jūs. ..", tuo tarpu Matas juos subendrina: “Palai- 
minti, kurie laiko save beturčiais prieš Dievą. . 

134 K. Stendahl savo knygoje išreiškia šią nuomonę: The School of 
St. Matthew (Philadelphia: Fortress Press, 1968). 

dame keturiolikinį grupavimą.“? Praeities kartos rikiuo- 
jamos į tris būrius po keturiolika (Mt 1,2-17). Šią są- 
rangą, kuri turi simbolinę reikšmę, išlaikyti, jam tenka 
peršokti kelias kartas. Žaidimas skaičių sąranga dar 
labiau išryškėja pagrindinėje evangelijos dalyje. La- 
biausiai krinta akysna penkiadalė evangelijos sąranga. 
Kiekviena dalis užbaigiama panašiu pareiškimu: “Kai 
Jėzus baigė tas kalbas (arba palyginimus). . *? (Mt 7,28; 
11,1; 13,53; 19,1; 26,1). Ir kiekviena penkiadalės sąran- 
gos dalis turi savo sudėtį: prasideda su keleta pasakojimų 
apie Jėzaus darbus ir baigiasi ilgesniu Jėzaus pamokslu 
(pvz. Mt 3,1-4,25: pasakojimai apie Jėzaus krikštą, gun- 
dymą ir mokinių pašaukimą; Mt 5-7: Jėzaus pamokslas 
nuo kalno). Įžanga į penkiadalę evangelijos sąrangą yra 
Jėzaus gimimo ir vaikystės pasakojimas (Mt 1-2). Penkia- 
dalę evangelijos sąrangą seka atomazga — pasakojimas 
apie Jėzaus kančią ir Prisikėlimą (Mt 26-28). Įžanga ir 
atomazga rėmuote įrėmuoja penkiadalę Evangelijos pagal 
Maią sąrangą. 
Mato evangelijos sąrangą galima išreikšti šia schema: 
I. Ateina Jėzus, Dievo Mesijas, arba Kristus: Mt 1-2 
II. Jėzaus, Dievo Mesijo, arba Kristaus, tar- 
nyba: Mt 3-25 
1. Dangaus Karalystės skelbimo pradžia: Mi 3-7 
Pasakojamoji dalis: Jono Krikštytojo 
veikla, Jėzaus krikštas ir gundymas, 
pirmųjų mokinių pašaukimas (Mt 3,1- 
4,25). 
Pamokslas: Pamokslas nuo kalno (Mt 
5-7). 
135 Skaičius 14 reiškia DVD. Hebrajų kalba skaitmenis išreiškia 
raidėmis. DVD yra Dovydas: D=44+V=64+D=4=14. Šventraštyje ir Mato 


evangelijoje Dovydas yra idealusis Dievo Tautos Paieptasis — Mesijas. Du- 
syk po 7 išreiškia tobulybę. 

III. 

2. Dangaus Karalystės skelbimas: 
Pasakojamoji dalis: Pasakojimai apie 
išgydymus ir nuodėmių atleidimą (Mt 
8,1-9,38). 

Pamokslas: Pamokymas Dvylikai (Mt 
10,1-42). 

3. Dangaus Karalystės slėpinys: 
Pasakojamoji dalis: Pasakojimai apie 
žmones, kurie atsisako atpažinti Dievo 
Karalystės įsiveržimą į gyvenimą (Mt 
11,1-12,50). 

Pamokslas:  Palyginimai apie Dievo 
Karalystę žemėje (Mt 13,1-58). 

4. Bendrija — Dangaus Karalystės užuo- 
mazga: 

Pasakojamoji dalis: Pasakojimai su 
nuojauta apie priešiškumą Dievo Ka- 
ralystei it gyvenimą joje (Mt 14,1-17, 
22)4 

Pamokslas:  Pamokymai mokiniams 
apie gyvenimą Dievo Karalystėje (Mt 
18,1-35). 

5. Dangaus Karalystė ir Atbaigos Amžius: 
Pasakojamoji dalis: Pasakojimai apie 
augantį sankirtį tarp Jėzaus ir žydijos 
vadovų (Mt 19,1-24,2). 

Pamokslas: Kalba apie Atbaigos Amžių 
(sinoptinė Apokalipsė) (Mt 24,3-25, 
46). 

Jėzaus, Dievo Mesijo, arba Kristaus, nu- 

žeminimas ir išaukštinimas: 

Kančios ir Prisikėlimo pasakojimas. 

Mokinių siuntimas į pasaulį Dievo Kara- 

lystės skelbti. 


Mt 8-10 


Mt 11-13 


Mt 14-18 


Mt 19-25 


Mt 26-28 


Kruopštus Mato evangelijos skaitytojas pajus, kad 
evangelistas kai kur nukrypsta nuo savo pomėgio žaisti 
sąranga. Pavyzdžiui, rašydamas apie Jėzaus — Dievo Me- 
sijo, arba Kristaus, — tarnybą ketvirtoje dalyje, jis neski- 
ria pasakojamosios dalies nuo pamokslinės (Mt 17,27 ir 
18,1). Arba vėl. Kai kurios tarnybos dalys įrėmuojamos 
itin ryškiai ta pačia Jėzaus veiklos santraukėle. Pavyz- 
džiui, pirmoji ir antroji: 

Jėzus vaikščiojo po visą Galilėją, mokydamas sina- 

gogose, skelbdamas karalystės Evangeliją [Gerąją 

Naujieną] ir gydydamas visokias žmonių ligas bei 

negalias (Mi 4,23). 

Jėzus ėjo per visus miestus ir kaimus, mokydamas 

sinagogose, skelbdamas karalystės Evangeliją [Gerą- 

ją Naujieną] ir gydydamas įvairias ligas bei negalias 

(Mt 9,35). 

Kitos gi Jėzaus, Dievo Mesijo, arba Kristaus, tarnybos 
dalys nėra taip ryškiai viena nuo kitos atskirtos. 

Iš kur evangelistas Matas gavo penkiadalę sarangą? 
Šventraščio tyrinėtojai mano, kad tai bus sąmoningas 
penkiadalės Toros (Pentateucho), arba Mozės Įstatymo, 
sekimas. Matas vaizduoja Jėzų duodantį Naująjį Įstatymą 
ant kalno Galilėjoje (Mt 5-7), kaip kadaise Mozė buvo 
davęs Senąjį Įstatymą nuo Sinajaus kalno (Iš 19,1-20, 
21). Tai patraukli simbolika, bet turinti silpnų vietų. Vi- 
sų pirma, Mato evangelijoje nėra taip ryšku, kad Jėzus 
būtų laikomas antruoju Moze,““* nors Mozė ir pasirodo 
drauge su Jėzumi ant Atsimainymo kalno (Mt 17,3-8). 
Ir kiti du sinoptikai turi panašų aprašymą (Mk 9,2-8; 
Lk 8,28-36). Be to, Mato evangelijos pagrindinė tema yra 
Mozės Įstatymo ir Pranašų pilnatvė Jėzuje Kristuje (Mt 


136 Šią tema vykusiai rašo W. D. Davies, Tke Setting of the Sermon 
on the Mount (Cambridge: Cambridge University Press, 1964), p. 92-93. 


189 


5,17). Todėl Jėzus čia nėra vien antrasis Mozė, — Jėzus 
yra nepalyginti daugiau, negu Mozė. Matui evangelistui 
svarbu skelbti, kad Jėzus Kristus yra Dievo užmojo ir 
veiklos viršūnė, o Jėzaus tarnyba — Raštuose duotų Die- 
vo pažadų išsipildymas. 


NUOSTABIEJI DIEVO DARBAI 


Visi keturi evangelistai nutapė Jėzaus paveikslą, žė- 
riniį dieviška galia. O jų aprašyta Jėzaus tarnyba — Jė- 
zaus darbai ir žodžiai — žėri nuostaba. Matas evangelistas 
daugiau negu kiti pabrėžia Dievo užmojį ir veiklą Jėzuje. 
Jau pats gimimo atpasakojimas sklinda Dievo apreiškimu 
per sapnus ir nuostabą keliančius įvykius. Nuostabiausias 
jų — antgamtinis Jėzaus pradėjimas mergelės Marijos 
įsčiose (Mt 1,18-25). Neatsilieka ir žvaigždė, kuri atvedė 
išminčius iš Rytų šalies prie gimimo vietos Betliejuje 
(Mt 2,1-12). Nuostabieji Dievo darbai yra būdingi Matui 
evangelistui. 

Evangelistas Matas perėmė bemaž visus stebuklų pa- 
sakojimus, kuriuos tik rado rašytiniuose šaltiniuose — 
Evangelijoje pagal Morkų ir O (Šaltinyje). Vieni jo su- 
trumpinti, o kiti net prailginti. Evangelisto Mato perimti 
stebuklų pasakojimai ne sykį sužėri naujais, šaltiniuose 
neturėtais, nuostabą keliančiais bruožais. Pavyzdžiu gali- 
me imti Jajiro dukrelę. Morkaus evangelijoje ji tik dar 
prie mirties (Mk 5, 23), o Mato — ji jau mirusi, kai Jė- 
zus prašomas ateiti ir ją pagydyti (Mt 9,18). Arba vėl. 
Morkus kalba tik apie vieną neregį prie Jericho. Tą ne- 
regį Jėzus pagydo (Mk 10,46-52), o Mato evangelijoj 
skaitome apie du neregius (Mt 20,30). Panašūs perkeiti- 
mai, medžiagą perimant, lengvai krinta į akis. Tačiau, 
apskritai, evangelistas Matas, perimdamas medžiagą, ją 
visą pajungia savo teologiniam tikslui. Perimtuose stebuk- 
lų pasakojimuose jis atkreipia ypatingą dėmesį arba į ti- 

kėjimą, kuris alsuoja išgydytajame ligonyje, arba į Jėzaus 
dievišką galią, arba į keliamus Jėzaus sekėjui reikalavi- 
mus.*“" 

Evangelistas Matas mėgsta atkreipti dėmesį į nuosta- 
bius Dievo darbus. Šis pomėgis pasiekia savo viršūnę Jė- 
zaus tuščio kapo aprašyme (Mt 28,1-8). Morkus tik pra- 
bėgomis užsimena, kad akmuo nuo kapo angos jau buvo 
nuristas ir kad jaunuolis baltais drabužiais pranešė, jog 
Jėzus Nazarietis prisikėlė iš mirties (Mk 16,1-8). O evan- 
gelistas Matas mini smarkų žemės drebėjimą, angelo nu- 
žengimą iš dangaus ir sargybinių sustyrimą iš baimės 
(Mt 28,24). Vien jis terašo, kad Jėzaus mirties valandą 
“žemė sudrebėjo, ir uolos ėmė skeldėti. Atsidarė kapų 
rūsiai, ir daug užmigusių šventųjų kūnų prisikėlė iš nu- 
mirusių" (Mt 27,52). Šiuo aprašymu evangelistas Matas 
neturi tikslo nustebinti savo skaitytojus šių įvykių nuosta- 
ba, bet nori parodyti, kad Dievo užmojis ir veikla buvo 
apreikšta Jėzaus tarnyboje ir pasiekė viršūnę didžiausia- 
me stebukle — Jėzaus Prisikėlime iš numirusių. 


RAŠTAI IŠSIPILDĖ 


Dievo užmojis ir veikla Jėzuje nebuvo atsitiktinis 
įvykis ar Dievo užgaida. Jėzaus, Dievo Mesijo, arba Kris- 
taus, įvykyje buvo apreikštas Dievo planas, kurį galima 
atpažinti tikėjimo akimis ir Raštų pagalba. Kristaus įvy- 
kis — Jėzaus gyvenimas, mirtis ir Prisikėlimas. 


Išsipildė pranašų žodžiai. Evangelisto Mato suprati- 
mu, pranašystė apie Jėzaus tarnybą Dievo plane nesiri- 
boja vien tik Senojo Testamento pranašų knygomis. Jo 
evangelijoje užtinkame cituojamų tekstų, kurie Senajame 

137 Apie Mato evangelisto metodą žr. H. J. Held straipsnį knygoje 
Tradition and Interpretation, kurią suredagavo G. Bornkamm, G. Barth, 


H. J. Held (Philadelphia: Westminster, 1963), p. 164-299, 

Pietinė Galilėjos ežero dalis. 
“Jėzus ėmė skelbti: 'Atsiverskite, nes dangaus karalystė 
čia pat!'" (Mt 4,17). 


Kafarnaumo sinagoga. 


“Jėzus paliko Nazareta ir apsistojo Kafarnaume prie ežero" 
(Mt 4,13). 


Šventovė Palaiminimų kalne. 
“Matydamas minias, Jėzus užkopė į kalną ir atsisėdo. 
Prie jo prisiartino mokiniai. Jėzus prabilęs mokė... .* (Mt 5,1-2). 


Atsimainymo šventovė Taboro kalne. 
“Jis atsimainė jų akivaizdoje. Jo veidas sužibo kaip saulė, 
o drabužiai tapo balti kaip šviesa" (Mt 17,2). 

Testamente nebuvo laikomi pranašystėmis apie Dievo Me- 
siją. Viena Raštų vieta, kurią evangelistas Matas cituoja, 
iš viso nerandama mūsų turimame Senajame Testamente, 
būtent: “Taip išsipildė pranašo žodžiai: “Jį vadins Naza- 
riečiu'" (Mt 2,23). Iš kur ji? Tiesa, kad šios citatos, 
kaip Matas ją perduoda, nėra pranašų knygose. Atrodo, 
kad ji yra sudaryta iš Senojo Testamento užuominų. Dvi 
užuominos galimos: Teisėjų knygos 13,5, arba Izaijo kny- 
gos 11,1. Gali būti, kad evangelisto Mato citata yra su- 
dėtinė: sudaryta iš Ts 13,5 ir Iz 11,1. Verta iš arčiau pa- 
sižiūrėti į kiekvieną iš jų. Ts 13,5 kalba apie Dievo tar- 
nybai ypatingu būdu pašventintą asmenį, kuris vadinamas 
nazaritu.'“* Antrasis tekstas — Iz 11,1 — rašo apie Mesi- 
ją iš Dovydo namų, kuris hebrajiškai vadinamas nezer. 
Lietuviškai nezer reiškia atžalą iš (nukirsto medžio) kel- 
mo. Pagal Izaijo pranašystę Dovydo namai, arba dinasti- 
ja, nors ir tebuvo likę lyg nukirsto medžio kelmas, tačiau 
išaugins nezer — atžalą, t.y. idealų palikuonį, kuris bus 
Dievo Mesijas. 

Pastabus skaitytojas pajus, kad tarp nezer ir Naza- 
rietis yra skirtumo. Juk balsės kitokios! Hebrajiškasis Se- 
nasis Testamentas buvo parašytas vien tik priebalsėmis. 
Balsės buvo pridedamos skaitant.““? Priebalsės buvo Die- 
vo įkvėpto autoriaus parašytos, todėl laikomos šventomis 
ir nekaitaliojamomis. O balsės, pridedamos skaitant, kai- 
taliojimo neišvengė. Pavyzdžiu imkime žodžio šaknį dbr. 
Šio žodžio šaknis galėjo būti skaitoma kaip daiktavardis 
dabar, kuris reiškia žodį arba daiktą, arba deber, kuris 
reiškia marą (1). Ta pati triraidė šaknis galėjo būti ima- 
ma kaip veiksmažodis diber — jis kalbėjo. Grįžkime prie 


138 Ark. J. Skvireckas verčia “Dievo nazarajis“. 
139 Tik vėliau hebrajiškasis Senojo Testamento tekstas buvo aprūpin- 
tas rašytomis hbalsėmis. Tai įvyko tik krikščionijos amžiais. 

Evangelijos pagal Matą. Evangelistas Matas priebalsėmis 
rašytam žodžiui nzr davė balses, kurių dėka jis atpažino 
šventraštinį liudijimą apie Jėzaus, Dievo Mesijo, arba 
Kristaus, ryšį su Nazaretu: “Jį vadins Nazariečiu" (Mt 
2,23). Todėl evangelisto Mato samprata, “Jį vadins Na- 
zariečiu“' reiškia daugiau negu raidišką pranašystės išsi- 
pildymą. 

Evangelistas Matas, cituodamas Šventraštį, naudoja 
jam būdingą formulę: “Visa tai įvyko, kad išsipildytų 
Viešpaties žodžiai, pasakyti pranašo lūpomis..." (Mt 1, 
22). Jo evangelijoje ši formulė su nežymiais pakeitimais 
užtinkama vienuolika kartų.““? Mato evangelijoje cituoja- 
mos pranašystės gauna turtingesnę prasmę. Imkime pa- 
vyzdžiu Ozėjo knygos žodžius: “Iš Egipto pašaukiau savo 
sūnų"? (0z11,1), kuriuos randame Mi 2,15b. Pranašas 
Ozėjas turi mintyje Izraelio tautą, kurią Dievas išvedė iš 
Egipto priespaudos. Tuo tarpu evangelistas Matas šiuos 
žodžius supranta kaip pranašystę apie Jėzų, kurį po Ero- 
do mirties Dievas pašaukė grįžti iš Egipto. Aprašydamas 
išdaviko Judo gyvenimo pabaigą (Mt 27,3-10), evange- 
listas Matas pasinaudoja pora, o gal net ir trejeta, užuo- 
minų iš pranašų (Žch 11,12-13; Jer 32,6-15; 18,2-3). 
Nė viena iš jų savo pirminiame kontekste nekalba apie 
Mesijo išdavimą ar apie išdavikui duotą kyšį. Tačiau 
evangelistas jas panaudoja parodyti, jog Dievo užmojis 
ir veikla Jėzuje apreikšti Raštuose, išsipildė vienam iš 
apaštalų išdavus savo Viešpatį. 

Morkus, aprašydamas Jėzaus įžengimą į Jeruzalę 
ant asilaičio, taip pat turi mintyje Raštų išsipildymą (Mk 
11,1-10), bet evangelistas Matas nujaučiamą užuominą 
padaro tiesiogine: “Taip turėjo išsipildyti pranašo žodžiai 
(Mt 21,4; žr. Mt 21,1-10). Jis cituoja ir Jėzui pritaiko 


140 M: 1,22; 2,5; 2,17; 2,23; 4,14: 8,17; 12,17; 13,35; 21,4; 27,9-10. 

pranašystę iš Zacharijo knygos (Zch 9,9). Čia evangelis- 
tas išsiduoda nepažįsiąs hebrajų poezijos formos. Hebra- 
jų poezijai yra būdingas paralelizmas — dvieilis arba tri- 
eilis, kurio pirmosios eilutės prasmę ataidi ar praplečia 
antroji ir trečioji eilutė. Paimkime pavyzdį iš Ps 23 
(24),1: 

Viešpaties žemė — ir kas tik ant žemės, 

visas pasaulis ir kas jame gyva. 


Antroji eilutė ataidi pirmosios prasmę. Panašią poetinę 
formą randame ir pranašo Zacharijo knygoje. Jis taip 
aprašo Izraelio karalių, kuris: 


Yra beiurtis ir joja ant asilo, 
ant asiliuko, asilės jauniklio. 


Čia kalbama tik apie vieną asilą. Taip tekstą supra- 
to kiti evangelistai (Mk 11,1-11; Lk 19,28-38; Jn 12,12- 
16), o Matas, nesuprasdamas hebrajiško poetinio parale- 
lizmo, sako, jog Jėzus liepė atvesti “asilę su asilaičiu“ 
(Mt 21,2)2*! 

Tačiau evangelisto Maio Raštų aiškinimas nėra rai- 
diškas. Ir Raštų išsipildymo samprata nėra matematinis 
dėsnis. Raštai išsipildo kaip sėkla tampa medžiu, vaikas 
— suaugusiu! Panašiu Raštų aiškinimu naudojosi ir Kum- 
rano esenų bendrija.“* Ir Kumrano bendrija, ir bendrija, 
kuriai Matas rašė, save laikė baigminėmis, arba eschato- 
loginėmis, bendrijomis, kurios paskutinėmis dienomis iš- 
samiai išaiškino Raštuose aprašytą Dievo užmojį bei veik- 
lą. Abi tikėjo Dievo duota ypatinga įžvalga Raštams su- 
prasti. Abiejų įsitikinimu, Raštai skaitytini iš naujo baig- 

141 Ark. J. Skvireckas Zch 9,9 verčia: “Jis neturtingas ir joja ant 
asilės ir jauno asilaičio“. Naujasis lietuviškas vertimas Zacharijo tekstą 


verčia: “...jis joja ant asilės, lydimas asilaičio...“ (Zch9,9; Mt 21,5). 
142 K. Stendahl, Op. cit., p. 20-35. 

minių įvykių šviesoje. Evangelisto Mato laikų krikščio- 
nims, ir taip pat krikščionims mūsų laikais, tas eschato- 
loginis įvykis yra Jėzaus tarnyba, mirtis ir Prisikėlimas. 
Šio įvykio šviesoje krikščionių Bendrija naujai supranta 
ir aiškina Dievo išganingąją veiklą Senajame Testamente. 
Pasiekus Dievo plano viršūnę, visi nueito kelio vingiai ir 
zigzagai pasidaro aiškūs, kaip ant delno. Bendrija prisi- 
mena praeitį ir su viltimi, įžiebtą Jėzaus mirties ir Prisi- 
kėlimo galia, keliauja į ateitį. Nenuostabu, kad evangelis- 
tas Matas, savitose istorinėse aplinkybėse, atsimena Raš- 
tus ir aiškina jų išsipildymą Jėzuje Kristuje. 

Mozės Įstatymo išsipildymas. Raštai, pagal evangelis- 
tą Matą, išsipildė ne vien pranašų laukta viltimi. Mozės 
Įstatymo reikalavimai, apie kuriuos taip įsakmiai kalbėjo 
pranašai, taip pat buvo įgyvendinti ir išpildyti. Evangelija 
pagal Matą tai parodo Jėzaus pamoksle nuo kalno (Mt 
5-7). O Luko evangelijoje yra “pamokslas lygioje vieto- 
je" (Lk 6,17-49), kuris yra daug kuo panašus į mums 
a pažįstamą Mato evangelijos pamokslą nuo kalno. 
Abu evangelistai turėjo po ranka ią patį (0 (Šaltinį) raš- 
tą.“** Evangelisias Matas O (Šaltinio) medžiagą savitai 
perima, ją perdirbdamas ir į ją įjungdamas medžiagą 
apie Jėzaus žodžius iš kitų šaltinių. Mato pamokslas nuo 
kalno prasideda su Palaiminimais (Mt 5,1-11). Juose ima 
ryškėti evangelisto savitumas. Pagal jį krikščioniškoji 
doros norma nėra tik klusnumas Įstatymo reikalavimams. 
Vien Įstatymo keliu neįmanoma tapti krikščioniu, Dievo 
Tautos arba tikrojo Izraelio nariu. Tikri krikščionys yra 
tie, kurie visa, ką turi, priima kaip Dievo malonės dova- 
ną. Pasaulio akim žiūrint, krikščionys yra tik nuliūdę, 
paniekinti, persekiojami, beturčiai. Tačiau Amžiaus Pa- 


143 Žr. “Jėzus — Naujojo Amžiaus Pranašas“ pirmoje dalyje, p. 
147-172. 

baigoje bus apreikšta, kad jiems priklauso ypatinga Die- 
vo malonė: “jų yra Dangaus karalystė", “jie paveldės 
žemę", “jie regės Dievą“. Jau dabar jie yra žemės drus- 
ka ir pasaulio šviesa. Užtat ir raginama: būkite tuo, kas 
esate “žmonių akivaizdoje“, kad pasaulis, matydamas jū- 
sų gerus darbus, “šlovinių jūsų Tėvą danguje“ (Mt 5, 
13-16). 

Pati evangelisto Mato laikysenos širdis įstatymo at- 
žvilgiu galima atpažinti dviejose pamokslo nuo kalno vie- 
tose: pareiškime apie Senojo Įstatymo išsipildymą (Mt 
5,17-20) ir antitezių, arba priešpriešų, serijoje (Mt 5,21- 
48). “Nemanykite, jog aš atėjęs panaikinti Įstatymo ar 
Pranašų. Ne panaikinti jų atėjau, bet įvykdyti" (Mt 5, 
17). Šešetas antitezių, arba priešpriešų, su “Jūs esate 
girdėję (t.y. Senajame Testamente), “kad jūsų protėviams 
buvo pasakyta" (pvz. Mt 5,21), “o aš jums sakau“ (pvz. 
Mt 5,22) randamos tik Evangelijoje pagal Matą. Jėzaus 
žodžiai yra evangelisto Mato savitai perdirbti ir palenkti 
jo teologiniam tikslui. Trys Jėzaus teigimai nurodo kaip 
evangelistas Matas vertina Įstatymą: 


1. Nemanykite, jog aš atėjęs panaikinti Įstatymo ar Pra- 
našų. Ne panaikinti jų atėjau, bet įvykdyti (Mt 5,17). 


Pirmoji šio pareiškimo dalis yra užuomina. Jėzui 
arba jo mokinių Bendrijai buvo prikišama, kad jie nori 
panaikinti Senojo Testamento Įstatymą ir Pranašus. Už- 
metimas buvo tapęs kaliinimu. Kaltinimas atmetamas ant- 
rosios pareiškimo dalies tvirtinimu, kad Jėzus siekia įvyk- 
dyti Įstatymą ir Pranašus. Kitaip sakant, Jėzus ir jo mo- 
kinių Bendrija nesistengia panaikinti, bet užbaigti tai, ką 
Įstatymas buvo žadėjęs: įgyvendinti Dievo valią žmogaus 
gyvenime. Įstatymas galėjo tik įsakyti žmogui paklusti 
Dievo valiai, Jėzus gi, būdamas klusnus Dievo valiai, 
įgyvendino Įstatymą. Įstatymas nėra įgyvendinamas teisu- 

mo reikalavimų pažinimu, bet teisiu gyvenimu, kuris yra 
“tikresnis už Rašto aiškintojų ir fariziejų teisumą“ (Mt 
5,20). 

2. Iš tiesų sakau jums: kol dangus ir žemė nepraeis, nė 
viena raidė ir nė vienas brūkšnelis neišnyks iš Įsta- 
tymo, viskas išsipildys (Mt 5,18). 

Panašų pareiškimą randame ir Evangelijoje pagal 
Luką (Lk 16,17). Taigi ir Matas, ir Lukas pasinaudoja (0 
(Šaltinio) medžiaga: 

Lukas rašo: “Greičiau dangus ir žemė pražus, negu 
iš Įstatymo iškris bent vienas brūkšnelis“ (Lk 16,17). 
Čia Jėzus traukia per dantį fariziejus, kurie mieliau dan- 
gų ir žemę sutiktų pražudyti, negu išbraukti bent vieną 
brūkšnelį iš Įsiatymo. Mato evangelijoj tos ironijos nėra. 
Jo teigimu, pats Įstatymas yra pastovus, ir “nė vienas 
brūkšnelis neišnyks iš Įstatymo, viskas išsipildys“ (Mt 
5,18). Šia samprata evangelistas pralenkia ne vieną savo 
amžiaus rabiniškosios žydijos Įstatymo aiškintoją. Kartu 
jis yra tikras, kad tauta, save vadinusi Izraeliu, neturėjo 
jėgų Įstatymo reikalavimams įvykdyti. Kas kita su nau- 
juoju Izraeliu, kurio vardu jis kalba. Naujoji Bendrija 
gyvena tikėjimu ir viltimi siekti visa, ką pažada Įstaty- 
mas, ir įgyvendinti visa, ką įsako Įstatymas per Jėzų Kris- 
tų. Ši savimonė išryškėja antitezių, arba priešpriešų, se- 
rijoje (Mt 5,21-48). Įstatymas nėra atšaukiamas, bet iš 
esmės ir visiškai įgyvendinamas. Įstatymas nėra suprasti- 
namas, sutraukiant jį į vieną dėsnį, pavyzdžiui, meilę; 
Įstatymo reikalavimai nėra minimi nepasitikėjimui savo- 
mis jėgomis sukelti. Jėzus, Dievo Mesijas (Kristus), įvyk- 
dė Įstatymo teisumą. Krikščionis tikėjimu ir viltimi gali 
įvykdyti Įstatymo teisumą per Jėzų Kristų. 

3. Todėl, kas pažeistų bent vieną iš mažiausių paliepi- 


mų ir taip elgtis mokytų žmones, tas bus vadinamas 

mažiausiu dangaus karalystėje. O kas juos vykdys 
ir jų mokys, bus vadinamas didžiu dangaus karalys- 
tėje. Todėl sakau jums: Jeigu jūsų teisumas nebus 
tikresnis už Rašto aiškintojų ir fariziejų teisumą, jūs 
neįeisite į dangaus karalystę (Mt 5,19-20). 


Šis pareiškimas turi keletą svarbių bruožų. Jie yra nuos- 
tabūs ir verti dėmesio. Visų pirma, pagal evangelistą 
Matą Bendrijos nario uždavinys gyvenime yra dvejopas: 
vykdyti ir mokyti. Fariziejams buvo įprasta mokyti Įsta- 
tymo, bet ne gyventi pagal Įstatymą: “jie kalba, bet ne- 
daro“ (Mt 23,3). Tikrasis Karalystės sūnus ar dukra ir 
vykdo, ir moko. Asmuo, norįs vadovauti, užimdamas mo- 
kytojo pareigas Bendrijoje, turi rimtą ir iškilią atsakomy- 
bę. Užuot fariziejus pasmerkus, evangelistas Matas ragi- 
na tikrojo Izraelio narį nepasitenkinti Įstatymo žinojimu, 
bet įgyvendinti jį. Mums įprastas fariziejaus tipas ir ka- 
rikatūra: smulkmeniškas, kitiems nepakantus ir savimi 
patenkintas asmuo. Dažnai fariziejus yra tolygus veid- 
mainiui.“* Evangelistas Maias smerkia fariziejų veidmai- 
niškumą (Mt 23,1-39), o ne jų Įstatymo pažinimą. Fari- 
ziejai negyvena taip, kaip moko! Naujoji Dievo Tauta — 
krikščionių Bendrija turi ne tik žinoti, bet ir gyventi pa- 
gal tai, ką žino. 

Evangelijoje pagal Matą, Jėzus įvykdė Įstatymą, nes 
savo gyvenimu, mirtimi ir Prisikėlimu įgyvendino Dievo 
užmojį. 

Jėzus ir Mozės Įstatymas. Sinoptikai, apskritai pa- 
ėmus, rodo Jėzų ne tik atšaukiantį tai, ką Įstatymas liepė 
bei draudė, bet ir reikalaujantį daugiau, negu Įstatymas 

144 Fariziejai stengėsi tobulai pažinti ir tobulai paklusti Torai arba 
Mozės Įstatymui. Jame gi buvo atpažinę net 613 įsakymų: 248 reikalavimai 


“daryk!"" ir 365 reikalavimai “išvenk!". Taigi kolosalus idealas ir kolo- 


sali pliurė! 

reikalavo. Pavyzdžiui, Jėzus atšaukia skyrybų raštą, kurį 
leido Įstatymas (Mt 5,31; Įst 24,1). I a. rabinai nesuta- 
rė dėl pakankamai svarbių skyrybų priežasčių. Įstatymas 
buvo leidęs skyrybas: “Jei žmogus vestų žmoną ir su ja 
gyventų, o ji nepatiktų jam dėl kokio nors akibrokšto“ 
(Įst 24,1), tegul išduoda jai skyrybų raštą. Akibrokštas 
buvo įvairiai suprantamas. Vieni rabinai jame įžiūrėjo 
“svetimavimą"", o kitiems užteko “nepatraukliai paruošto 
valgio"'. Pagal Jėzaus mokymą, net klausimo apie skyry- 
bas ir naujas vedybas negali būti (Mk 10,11-12). Evan- 
gelistas Matas žino Jėzaus mokyme tik vieną skyrybų iš- 
imtį. Išimtis tik “ištvirkavimo atveju“, t.y. neteisėtos mo- 
terystės atveju (Mt 5,31-32; 19,9). 

Jėzus reikalauja daugiau negu Įstatymas reikalavo, 
mokydamas apie žmogžudystę (Mt 5,21-26), apie sveti- 
mavimą (Mt 5,27-30), apie atmoką be keršto (Mt 5,38- 
42), ypač apie artimo meilę (Mt 5,43-48). Kiekvienu 
atveju, Jėzaus mokymas iš esmės skiriasi nuo Įstatymo 
reikalavimo. Ne tik žmogžudystė, bet ir pyktis ant artimo 
draudžiamas; ne tik svetimavimas, bet ir geidimas šir- 
dimi ne savo moters pasmerkiamas. Nepakanka būti pa- 
kantus sunkiai pakenčiamam artimui, reikia dalintis su 
juo visu nuoširdumu tuo, kas turima; nepakanka mylėti 
tuos, kurie mieli ir arti širdies, bet reikia mylėti ir prie- 
šus.'** 

Jėzaus reikalavimai nedaro jokių išimčių. Jais turi 
žėrėti žmonių kasdieniai santykiai. Paliečiamos pačios 


145 J. L. McKenzie, “The Gospel According to Matthew“, JBC 43: 
38: Joseph Bonsirven, Theologie du Nouveau Testament (Paris: Aubier, 
1951), p. 143-144 ir Le Divorce dans le Nouveau Testament (Tournai: 
Desclėe, 1948). 

146 G. Barth, “Matthew's understanding of the Law“, knygoje Tra- 
dition and Interpretation, kurią suredagavo G. Bornkamm, G. Barth, H. J. 
Held (Philadelphia: Westminster, 1963), p. 85-105. 

žmogaus su žmogumi santykiavimo šaknys ir širdis. Evan- 
gelijoje pagal Matą Jėzus pabrėžia ne tik Įstatymo dvasią, 
bet ir raidę. Tai galima pajusti iš Jėzaus klausimo fari- 
ziejams: “ Argi neskaitėte, jog Kūrėjas iš pradžių "sutvėrė 
žmones kaip vyrą ir moterį" ir pasakė: "Todėl... du tapo 
vienu... J?“ (Mt 19,4-6; plg. Mk 10,6-9; Pr 1,27; 2,24). 
Evangelistas Matas Jėzaus doros reikalavimus pagrindžia 
paties Dievo prigimtimi ir užmoju: 
Aš jums sakau: mylėkite savo priešus ir melskitės 
už savo persekiotojus, kad būtumėte savo dangiškojo 
Tėvo vaikai; jis juk leidžia savo saulei tekėti blogie- 
siems, siunčia lietų ant teisiujų ir neteisiųjų ... Tai- 
gi būkite tokie tobuli, kaip jūsų dangiškasis Tėvas 
yra tobulas (Mt 5,44-45.48). 


Žodžiu “tobulas"* evangelistas Matas išreiškia Dievo už- 
mojo tyraširdiškumą. Tyraširdis Dievas siekia teisumo 
pasaulyje.“* Dievo užmojo tyraširdiškumas yra masias ir 
žmogui: “Palaiminti tyraširdžiai: jie regės Dievą“ (Mt 
5,8). Lukas savo evangelijoje šį Jėzaus reikalavimą lyg 
suprastina: “Būkite tobul?? pakeičia į “būkite gažlestin- 
gi' (Lk 6,36). O Matas evangelistas lieka artimesnis pir- 
minei Jėzaus minčiai. 

Pagal Mato evangeliją klusnumas Įstatymui nesiri- 
boja vien doros poreikiais. Įstatymas reikalavo ir daly- 
vauti maldoje (Mt 6,5-8), ir duoti išmaldą (Mt 6,14), 
ir pasninkauti (Mt 6,16-18), ir duoti atnašas pagal Šven- 
tyklos nuostatus (Mt 5,23-24) /** 


147 Ten pat, p. 97-103. | 

148 K. W. Clark, “Worship in the Jerusalem Temple“, New Testa- 
ment Studies 6 (1960), p. 269ss., teigia, kad net po Šventyklos sugriovimo, 
70-siais metais po Kristaus, atnašos buvo aukojamos jos griuvėsiuose. Suti- 
kus su Clark, lengviau suprasti Mato evangelisto užuominą “.. „palik savo 
atnašą tenai prie altoriaus..." ir užuominos apie Dievo garbinimą Šven- 
tykloje Laiške žydams 8,4-5. 

TEISUMO KELIAS 


Evangelijai pagal Matą yra būdingas žodis “teisu- 
mas'' arba “teisybė? (Mi 3,15; 5,6.10.20; 6,1: teisumas 
—geri darbai—išmalda; 6,33; 21,32) *** Evangelisto Ma- 
to pomėgis naudoti šį žodį yra itin ryškus, kai palyginame 
jį su Luku: Mt 6,33 ir Lk 12,31. Abu evangelistai čia turi 
bendrą rašytinį šaltinį:0. Lukas pasitenkina tik (O citata: 
“Verčiau ieškokite jo karalystės, o visa tai bus jums pri- 
dėta"; evangelistas Matas gi: “Jūs pirmiausia ieškokite 
Dievo karalystės ir jo teisybės, o visa tai bus jums pridė- 
ta". Matas (0 (Šaltinį) praplečia, įterpdamas į perimtą 
medžiagą jam būdingą žodį. 

Teisumo, arba teisybės, tema Evangelijoje pagal Ma- 
tą užsimezga pačioje Jėzaus tarnybos pradžioje (Mt 3,15). 
Pasakojime apie Jėzaus krikštą Jonas Krikštytojas pareiš- 
kia, kad ne jis Jėzų, bet Jėzus jį turėtų pakrikštyti (Mt 3, 
14). Tačiau Jėzus jį prispiria, atsakydamas: “Taip mu- 
dviem dera atlikti visa, kas reikalinga teisumui" (Mt 3, 
15). Iš Jėzaus žodžių aišku, kad Dievo valios užmojis turi 
būti visiškai įgyvendintas. Net pats Jėzus turi pilnai įgy- 
vendinti Dievo valią. Jėzus labiausiai už visus! Teisumas 
turi būti visuotinai įvykdytas. Dalinio klusnumo ne- 
pakanka. Kas yra tas teisumas, kuriam įgyvendinti Jėzus 
ir Jonas Krikštytojas atlieka visa, kas reikalinga? Šiame 
tekste nėra tiksliau nusakoma. Tačiau evangelisto Mato 
pomėgis jį naudoti atkreipia dėmesį į jo svarbą: Jėzus, 
Dievo Mesijas, arba Kristus, įkūnija Dievo teisumą. 

Evangelisto Mato supratimu, teisumas turi baigminį, 
arba eschatologinį, bruožą. Jį galime apčiuopti jo iššūky- 
je: “Jūs pirmiausia ieškokite Dievo karalystės ir jo tei- 
sybės, o visa tai bus jums pridėta" (Mt 6,33). Čia “ka- 


149 Morkus “teisumo? žodžio iš viso nenaudoja. Luko evangelijoje jį 
randame tik vienui vieną kartą (1,75), o Jono — du kartus (Jn 16,8.10). 

ralystė" ir “teisumas" yra liete suliejami. Dievo valia 
nėra įgyvendinama vien pavienių asmenų klusnumu. Visa 
žmonijos istorijos raida dalyvauja Dievo užmojo vyksme. 
Tik Dievo tikslui tapus tikrove istorijoje — Dievo Kara- 
lystei pasiekus pilnaivę, — teisumo kelias atves į Dievo 
užmojo viršūnę. Vienas šios viršūnės bruožas yra vaiz- 
džiai aprašomas Paskutinio Teismo palyginimu (Mt 25, 
31-46). Tikslumo dėlei reikia pastebėti, kad šis Teismo 
aprašymas nėra tikras palyginimas. Jį reikia vadinti sti- 
lizuotu istorijos pabaigos paveikslu. Visa žmonija — žy- 
dai ir pagonys — šaukiami prieš Dievą teisumo vardu. 
Istorijos pabaigos paveiksle evangelistas Matas sulieja 
eschatologinį teisumą ir doros reikalavimus: žmogaus el- 
gesys su artimu varge yra svarbiausias teisumo saikas 
Teisme. “. . „kiek kartų tai padarėte [arba “taip nepada- 
rėte''| vienam iš mažiausiųjų mano brolių — man pada- 
rėte [arba “nė man nepadarėte“]'** (Mt 25,40.45). Tei- 
sumo saikų seikėjama žmogaus vieta Dievo užmojyje ir 
veikloje, kuri veda istoriją į jos baigmę. 

Teisumo poreikių yra ir Pamokslo nuo kalno visu- 
moje. Ypač priešpriešų, arba antitezių, serija apie teisu- 
mo poreikius daug pasako (Mt 5,21-48). Galima atpažin- 
ti Jėzaus Įstatymo sampratą ir ją palyginti su jo amžinin- 
kų Įstatymo samprata. Teisumas Pamoksle nuo kalno reiš- 
kia ir gerus darbus — išmaldą (Mt 6,1). Evangelistas 
Matas savo mėgstamą žeisumo žodį įterpia ir į Jėzaus žo- 
džius — pamokymus, rastus naudotuose šaltiniuose. Pa- 
lygindami evangelistą Matą su Luku, kai jiedu naudoja 
0 (Šaltinį), tai lengvai atpažįstame. Luko evangelijoj 
skaitome: “Palaiminti, kurie dabar alkstate“ (Lk 6,21), 
o Mato tekste: “Palaiminti, kurie alksta ir trokšta teisy- 
bės"? (Mt 5,6). Arba vėl: “Palaiminti esate, kai žmonės 
jūsų nekenčia, jus atstumia, niekina ir atmeta, kaip blogą 
jūsų vardą dėl Žmogaus Sūnaus“, rašo Lukas (Lk 6,22). 

Tuo tarpu evangelistas Matas turi sau būdingą Jėzaus pa- 
laiminimą tiems, “kurie yra persekiojami dėl teisybės“ 
(Mt 5,10). Pagal jį palaiminti tie, kurie yra ne tik nie- 
kinami dėl Kristaus vardo (“dėl manęs" Mt 5,11), bet ir 
už ėjimą “teisumo keliu“, kuriuo ėjo pats Jėzus, Dievo 
Mesijas, įgyvendindamas Dievo valią. Matas evangelistas 
nepasitenkina bendru paraginimu daryti “gerus darbus“ 
(Mt 5,16). Paskutinio Teismo aprašyme jis duoda ir ap- 
čiuopiamus pavyzdžius: pavalgydinti alkaną, aprengti 
nuogą, lankyti kalinį, priglausti keleivį (Mt 25,31-46). 
Nejautrumas artimui nelaimėje veda į pasmerkimą Teis- 
mo dieną. Svarbu turėti mintyje, kad Paskutinio Teismo 
aprašymas niekur nesako, jog teisumo darbai darytini, 
kad susikrautume sau nuopelnų. Aprašomi tie, kurie ge- 
rais darbais padėjo artimui, darė gera, nes sutiko artimą 
varge. Todėl ir Teismo sprendimas jiems yra staigmena: 
“Viešpatie, kada gi mes tave matėme alkaną ...?" (Mt 
25,37). 

Teisumo, arba teisybės, kelias nėra kelias aptvertas 
taisyklių tvoromis iš abiejų pusių, bet gyvenimo būdas, 
kuriame žmogus yra jautrus mylėti Dievą visa širdimi, 
o artimą, kaip save patį (Mt 22,37; Mk 12,30; Lk 10,27). 
Ne tas, kuris šaukia “Viešpatie, Viešpatie!“", įeis į Dan- 
gaus Karalystę, bet tas, kuris vykdo Tėvo valią (Mt 7, 
21). Ne tas, kuris klauso Jėzaus žodžių, bet tas, kuris juos 
vykdo — stato namus ant uolos (Mt 7,26). Tokiems, rašo 
evangelistas Matas, Karalius pareikš Teisme: “Ateikite, 
mano Tėvo palaimintieji, paveldėkite nuo pasaulio sukū- 
rimo jums paruoštą karalystę!" (Mt 25,34). Jie yra tikri 
“teisieji? (Mt 25,37). 


Teisumas — Bendrijos pareiga. Teisumo kelias nėra 
vien pavienio žmogaus uždavinys. Pagal evangelistą Matą 
pavienio žmogaus teisus gyvenimas tėra Bendrijos teisaus 

gyvenimo tik dalis. 18-ame evangelijos skyriuje, jis per- 
dirba sinoptikams bendrą medžiagą, norėdamas išryškinti 
bendruomeninę teisumo pareigą Bendrijoje. Morkaus pa- 
sakojimas apie mokinių ginčą, “Kuris iš jų didžiausias?" 
(Mk 9,33-37), po evangelisto Mato plunksna tampa sąly- 
giniu pamokymu virsti vaiku, kad įeiium į Dievo Kara- 
lystės garbę (Mt 18,1-5). Be to, pabrėžia Matas, kiekvie- 
nas nuoširdus Jėzaus, Dievo Mesijo, mokinys turi sielotis 
silpnesniųjų Bendrijos narių gerove. Reikia būti apžval- 
giam ir nepaniekinti nė vieno iš “mažutėlių" (Mt 18,6-9). 
Paklydusios avies palyginimas Luko evangelijoje reiškia 
Dievo džiaugsmą, kai jis suranda vieną iš savo paklydu- 
sių kūrinių (Lk 15,3-7). O Mato evangelijoj tas pats pa- 
lyginimas (imtas iš bendrojo 0) tampa įspėjimu Bendri- 
jai, kad ji rūpintųsi pačiais mažutėliais ir juos saugotų 
nuo pavojų. Bendrija turės atsakyti prieš Dievą, jei “pra- 
žūtų bent vienas iš šitų mažutėlių" (Mt 18,14). 

Evangelistas Matas iškelia krikščionio pareigą rūpin- 
tis klystančiu broliu bei seseria ir atleisti nuoskaudą (Mt 
18,15-35) ne tik iki septynių karių, bet iki sepiyniasde- 
šimt septynių kartų! Atleisti neskaičiuojant, tiek kartų, 
kiek pasitaiko kęsti nuoskaudą. Palyginimas apie beširdį 
skolininką (Mt 18,23-35) įvaizdina krikščionio atlaidu- 
mą. Šiurpus Dievo įvaizdis šiame palyginime — karalius 
su kalėjimu ir net budeliais (Mt 18,34). Tačiau šie įvaiz- 
džio bruožai nieko nesako apie Dievo prigimtį. Savo pa- 
lyginimu evangelistas nori skaitytojui parodyti, kad Jė- 
zaus įsakymas aileisti vienas kitam yra labai svarbus ir 
rimtas. 


VBENDRIJA: ŠVENTIEJI IR NUSIDĖJĖLIAI 


Evangelistas Matas skelbia Bendrijai teisumo kelią 
ir reikalauja būti tokiems tobuliems, “kaip dangiškasis 
Tėvas" (plg. Mt 5,48). Tačiau, antra vertus, jis puikiai 

žino, kad Bendrija, kaip ir kiekviena žmonių bendruome- 
nė, turi paklusnių ir nepaklusnių narių — šventųjų ir nu- 
sidėjėlių. Kol Dievo Karalystė yra šioje žemėje, tol joje 
maišosi gerieji ir blogieji. Šis Karalystės bruožas yra iš- 
ryškinamas palyginimuose apie Dievo Karalystę (Mt 13, 
1-52). Evangelistas Matas Dievo užmojį istorijoje vadina 
ne tik “Karalyste? bei “Dangaus Karalyste?,"? bet ir 
“Žmogaus Sūnaus Karalyste“ bei paties “Tėvo Karalyste". 
Apskritai paėmus, Žmogaus Sūnaus Karalystė Evangeli- 
joje pagal Matą yra Bendrija Atbaigos Amžiuje, kurioje 
kartu maišosi šventieji ir nusidėjėliai. O Tėvo Karalystė 
yra baigminė, arba eschatologinė, Bendrija, kurioje tėra 
tik teisieji (Mt 25,34.37). 

Palyginimas apie rauges yra tik Mato evangelijoje 
(Mt 13,24-30) ir jo duotame paaiškinime (Mt 13,36-40) 
pabrėžiami du gana skirtingi dalykai. Turime ir du skir- 
tingus palyginimus: pirminį, kuris buvo evangelisto Mato 
šaltinis, ir antrinį — evangelisto aiškinimą. Pirminis pa- 
lyginimas buvo Mato perimtame tikėjimo kraityje. Jame 
mokoma, kad Evangelijos — “gerosios sėklos" — pasiun- 
tinys neturi gaišti, galvodamas apie piūųį (Mt 13,24-30). 
Palyginimo centras yra baigminis, arba eschatologinis, 
Teismas, kuris įvaizdinamas piūtimi. Dievas tą dieną į- 
vertins derlių! Žmogaus uždavinys yra sėklą sėti, o Dievas 
tą dieną įvertins piūties derlių. Evangelistas Matas, savo 
į Jėzaus lūpas įdėtame palyginimo aiškinime (Mt 13,36- 
40), perdirba palyginimą į alegoriją ir įspėja Bendrijos 
narius, kad kai kurie jų — “gera sėkla — karalystės vai- 
kai" — o kai kurie — “raugės — piktojo vaikai" (Mt 
13,38) .Raugės bus surinktos ir sudegintos žioruojančioje 


150 Žydai iš pagarbos Dievo vardo netardavo, o pakeisdavo kitu žo- 
džiu, pavyzdžiui, “Dangumi". Taigi “Dangus" Mato evangelijoje reiškia 
Dievą. 

krosnyje, kur bus verksmas ir dantų griežimas (Mt 13, 
42). Žmogaus Sūnus Teismo dieną savo angelų pagalba 
“išrankios iš savo karalystės“ bloguosius. “ Teisieji spin- 
dės kaip saulė savo Tėvo karalystėje" (Mt 13,41-43). 


Ir palyginimu apie tinklą (Mt 13,47-50) Jėzus buvo 
prašnekinęs Evangelijos, Gerosios Naujienos, pasiuntinius. 
Ir čia drąsinama Dievui palikti žūklės įvertinimą. Evan- 
gelistas Matas ir šį palyginimą sualegorina, įspėdamas 
Bendrijos narius nebūti “blogomis žuvimis“', nes jų lau- 
kia žioruojanti ugnis. 

Nėra abejonės, kad blogio ir gėrio maišatis Bendri- 
joje vertė evangelistą Matą susirūpinti. Susirūpinimas šia 
maišatimi paskatino jį Jėzaus palyginimus perdirbti į 
Bendrijos nariams prasmingas alegorijas. Tokiu būdu 
evangelistas privertė savo skaitytojus kritiškai pasižiūrėti 
į save pačius ir apsispręsti už savo vietą Teismo dieną.““' 
Gėrio ir blogio grumtynės turi šaknis pačioje žmogaus 
širdyje. Sienelė, kuri atskiria gėrį nuo blogio žmogaus 
širdyje, yra ne tik plonutė, bet ir nepastovi. Kaip sunku 
atsispirti širdies traukai! Nenuostabu, kad “blogųjų ir 
gerųjų", — gėrio ir blogio, — problema istorijoje amži- 
nai gyva ir mįslinga. Evangelistas Matas tiki, kad, Dievo 
teisumui tapus tikrove žmoguje, žmogus yra atnaujinamas. 


Ir palyginime apie karalaičio vestuves (Mt 22,1-14) 
randame evangelistiui Matui savitą priedą. Savo pirmine 
forma palyginimas buvo (0 (Šaltinio) rinkinyje. Evange- 
listai Matas ir Lukas, iš ten jį perima. Matas įterpia lyg 
paraštę: “Tuomet karalius užsirūstino ir, nusiuntęs ka- 
riuomenę, sunaikino anuos žmogžudžius ir padegė jų 


151 Daugiau apie anksčiau minėtus palyginimus galima rasti pas J. 
Jeremias, The Parables of Jesus (Papildyta laida; New York: Seribner's, 
1963), p. 81-84; 224-227. 

miestą“ (Mt 22,7). Evangelisto Mato intarpas, kaip jau 
anksčiau sakėme, yra užuomina apie neseniai įvykusį (70- 
siais m. po Kr.) Jeruzalės sunaikinimą. Šiuo intarpu Ma- 
tas dar sykį paryškina, kad Dievo Tauta susideda iš ge- 
rųjų ir blogųjų (Mt 22,10). Pakviestiesiems nebuvus ver- 
tiems ateiti į karalaičio vestuves, karalius įsako kviesti iš 
kryžkelių visus — blogus ir gerus. Mato evangelisto įsiti- 
kinimu, į vestuvių pokylį atėjo ir geri, ir blogi. Vienam 
iš jų trūksta net vestuvių drabužio (Mt 22,11-12). Pagal 
Matą vestuvių drabužis yra teisumas. Tuo tarpu Lukas 
šiuo palyginimu įvaizdina įvairų žmonių atliepimą Dievo 
kvietimui dalyvauti Karalystės pokylyje. Pakviestieji atsi- 
prašinėja (Lk 14,18-20), o religiniai benamiai ir valka- 
tos iš miesto aikščių ir skersgatvių, kelių ir patvorių su- 
kviesti, gūžėte sugūži į Karalystės pokylį. Savo atliepimu 
Dievo kvietimui jie užsitikrina sau vietą baigminėje, arba 
eschatologinėje, Bendrijoje (Lk 14,21-24). Taigi, Luko 
įsitikinimu, šie atmestieji yra jautresni Dievo kvietimui, 
negu pakviestieji svečiai. 

Bendrijai nebuvo įmanoma vien tik laukti, kad baig- 
minis, arba eschatologinis, Teismas amžinai išspręstų blo- 
gio ir gėrio problemą. Reikėjo kad teisumo darna būtų 
kuriama jau dabar, tebesant pakeliui į eschatologinį Teis- 
mą. Iš keturių evangelistų tik Matas teduoda veiksnį tei- 
sumo darnai Bendrijoje kurti: Apaštalo Petro primatą. 
Pasakojimas apie apaštalo Petro Jėzaus mesijiškumo iš- 
pažinimą Mato evangelijoje sujungiamas su Jėzaus paža- 
du Petrui (Mt 16,13-19). Petras yra Uola, ant kurios sta- 
toma Bendrija. “Surišti"? ir “atrišti" ano meto Palestinos 
kalba reiškė įsakmią galią “uždrausti" ar “leisti"". Šiais 
žodžiais, kaip ir “raktų davimu“, evangelistas Matas ap- 
rašo įsakmųjį veiksnį Bendrijoje — aukščiausiąją teisu- 
mui apspręsti valdžią Žmogaus Sūnaus Karalystėje. “Su- 
rišimas" ir “atrišimas"" pakartojami Mt 18,18 nuaidi net 

Evangelijoje pagal Joną (Jn 20,22-23 Evangelistas 
Matas duoda daug vietos ir rodo pagarbą Rašto aiškinto- 
jų įgūdžiui “surišti ir atrišti", aiškinant Mozės Įstatymo 
reikalavimus. Pats Jėzus Mato evangelijoje Rašto aiškin- 
toją, tapusį Dangaus Karalystės mokiniu, lygina su šei- 
mininku, “kuris iškelia iš savo lobyno naujų ir senų daik- 
tų"? (Mt 13,52). Šio įsakmaus Bendrijos veiksnio pareiga 
buvo siejama su Senojo ir Naujojo Įstatymo aiškinimu ir 
pritaikymu kasdienos gyvenimui. 

Mato evangelija turi ir vieną labai mįslingą bei su- 
krečiantį palyginimą apie vynuogyno darbininkus (Mt 20, 
1-16). Jėzus šiuo palyginimu buvo pateisinęs savo Evan- 
geliją — Gerąją Naujieną:““* Dievas yra gailestingas vi- 
siems. Dievo malonės saikas yra jo gerumas, o ne žmo- 
gaus atliktas darbas (Mt 20,13-16). Dievo gerumą neįma- 
noma paseikėti žmogaus gerumu! “Aš noriu ir šiam pas- 
kutiniam duoti tiek, kick tau. Nejaugi man nevalia daryti 
su savais pinigais, kaip noriu? Ar todėl tu šnairuoji, kad 
aš geras?!? (Mt 20,14-15). Dievo malonės logika žmogų 
stebina ir verčia susimąstyti. Evangelistas Matas, pridė- 
damas iš kito konteksto Jėzaus žodžius: “Taip paskutinie- 
ji bus pirmi, o pirmieji — paskutiniai? (Mt 20,16), duo- 
da palyginimui naują prasmę. Jo kontekste, palyginimas 
apie mįslingą ir sukrečianųų Dievo gerumą tampa Dievo 
Tautos, naujai pašauktos iš pagonijos, gynimu prieš žy- 
dus. Evangelistas Matas, panašiai kaip ir apaštalas Pau- 
lius (Laiškuose romiečiams ir galaiams), duoda suprasti, 


152 Apie Mt 16,17-19 autentiškumą plačiau rašo K. L. Schmidt, “Ek- 
klesia", veika'e Theologisches Worterbuch zum Neuen Testament, kurį su- 
redagavo G. Kittel (Stuttgart: W. Kohlhammer, 1938), III, p. 522-530; 
anglų kalba Theological Dictionary of the New Testament (Grand Rapids: 
Eerdmans, 1965), III, p. 518-526. Žr. iaip pat J. L. McKenzie, “The Gospel 
According to Matthew“, JBC 43:113-116. 

158 J. Jeremias, Ten pat, p. 33-40. 

kad žydija prarado savo rinktinę vietą Dievo užmojyje. 
Ta pati mintis labiau išryškėja vynininkų žmogžudžių pa- 


lyginime (Mt 21,33-46): 


Todėl sakau jums: Dievo karalystė bus iš jūsų at- 
imta ir atiduota tautai, kuri duos vaisių (Mt 21,43). 


Evangelistas Matas nenori, kad liktų vietos bet kokiai 
abejonei. Toliau skaitome: 


Išgirdę palyginimus, vyresnieji kunigai ir fariziejai 
suprato, kad Jėzus kalba apie juos (Mt 21,45). 


Įdomiausias evangelisto Mato bruožas yra žodžio “tauta"? 
panaudojimas: 

Dievo Karalystė bus atiduota kitai tautai, t.y. krikš- 
čionių Bendrijai. Tikroji Dievo Tauta, tikrasis Izraelis, 
jau nebėra žydai. Evangelistas Matas pareiškia: tikroji 
Dievo Tauta yra krikščionija. 

Ką galvoja evangelistas Matas apie senojo Izraelio 
likimą? Jėzus, civilinės valdžios akimis žiūrint, buvo ne- 
kaltas, bet per daug žmogiškas. “Pilotas tarė: “. . . Sakyk, 
ką esi padaręs?? “. . „Vadinasi, tu esi karalius?" Pilotas dar 
kartą išėjo laukan ir kalbėjo miniai: “Štai žmogus! * (Jn 
18,35.37; 19,4-5). O aukštiesiems kunigams ir seniū- 
nams Jėzus buvo per daug dieviškas: “Prisaikdinu tave 
gyvuoju Dievu, kad man pasakytum, ar tu esi Mesijas, 
Dievo Sūnus?!* (Mt 26,63; žr. Mt 27,11-14). Evange- 
lisiui Matui svarbu parodyti, kad Jėzus buvo nekaltas 
pagal civilinės ir religinės valdžios įstatymus. Jis aprašo 
žydijos vadovus, imančius sau pilną atsakomybę už Jė- 
zaus pasmerkimą mirčiai: “Jo kraujas tekrinia ant mūsų 
ir mūsų vaikų“? (Mt 27,25). Evangelistas Matas buvo žy- 
dijai pagarbus, joje jautėsi namie ir ja sielojosi. Tačiau 
jis buvo ir kritiškas. Žydija, atmesdama Dievo užmojį ir 
veiklą Jėzuje, prarado savo teisę būti Dievo Tauta. 

AMŽIAUS PABAIGOS LAUKIMAS 


Dievo, arba Dangaus Karalystės, artumą, pagal Mato 
evangeliją, paskelbia Jonas Krikštytojas (Mt 3,1-12). Pa- 
gal kitus sinoptikus Jonas Krikštytojas skelbia tik “atsi- 
1 krikštą nuodėmėms atleisti" (Mk 1,14; Lk 3,3- 

14). Evangelistas Matas savo pasakojime naudojasi dviem 
šaltiniais: Evangelija pagal Morkų ir O (Šaltiniu). Jų 
pagalba, jis sukuria gyvą Jono Krikštytojo paveikslą, ku- 
riame ryškūs du bruožai: 


1. Jonas — ateinančios Karalystės skelbėjas ir 


2. Jonas — įrankis, kurio pagalba Jėzus iškilmingai 
atidaro teisumo kelią (Mt 3,2.14). 


Vien tik Matas, kalbant apie sinoptikus, teigia, kad 
Jonas Krikštytojas žino, jog Jėzus yra Dievo Sūnus savo 
krikšto metu (Mt 3,16-17). Krikšiu Jėzus, pradėdamas 
savo viešąją veiklą, perima Jono misiją (Mt 4,17). Baig- 
minė, arba eschatologinė, Karalystės prigimtis čia labai 
ryški. Šia pažiūra yra nudažytas Mato pasakojimas apie 
Jėzų ir Joną Krikštytoją. 

Du santraukiniai evangelisto Mato pareiškimai apie 
Jėzaus viešąją tarnybą turi jam būdingą žodžių junginį: 

Jėzus vaikščiojo po visą Galilėją, mokydamas sina- 

gogose, skelbdamas Karalystės Evangeliją ir gydy- 

damas visokias ligas bei negalias" (Mt 4,23 ir 9,35). 


“Karalystės Evangelija“ arba “Karalystės Geroji Naujie- 
na" yra evangelistui Matui būdinga išraiška. Ženklai, 
kurie parodo Karalystės artumą, yra Jėzaus pagydymai 
ir demonų išvarymai (Mt 4,24). 

Pamokyme Dvylikai yra ryškus Jėzaus nurodymas 
skelbti Karalystės artumą (Mt 10,7) ir apreikšti jos atė- 
jimo ženklus (Mt 10,1). Baigminis, arba eschatologinis, 
jų misijos pobūdis Evangelijoje pagal Matą itin pabrėžia- 

mas. Evangelistas Matas čia perkelia medžiagą iš Mor- 
kaus apokalipsės (Mk 13,9-13—Mt 10,17-25). 


Pamoksle apie Jeruzalės sugriovimą ir pasaulio pa- 
baigą (Mt 24,1-51), evangelistas Matas panaudoja keletą 
Jėzaus posakių, parinktų iš Evangelijos pagal Morkų ir 
0 rinkinio, kuriais pabrėžia savo svarbesnes teologines 
temas. Viena jų yra Žmogaus Sūnaus Atėjimas (arba Grį- 
žimas: Parousia). Morkaus evangelijoje klausiama apie 
ženklus, kurie įspės apie Jeruzalės sugriovimą (Mk 13, 
4). Evangelistas Matas mokinių klausimą apie ženklus iš- 
plečia, pridėdamas jam rūpimą teologinę temą: “Pasa- 
kyk mums, kada tai [Jeruzalės sugriovimas| įvyks? Ir 
koks tavo atėjimo [Grįžimo, arba Parousia] ir pasaulio 
pabaigos ženklas?" (Mt 24,3). Jėzaus žodžiai iš O (Šal- 
tinio) mini Žmogaus Sūnaus “dieną" (plg. Mt 24,26-28 
su Lk 17,23-24). Evangelistas Matas Jėzaus žodžius pa- 
daro aiškia staigaus Atėjimo (Grįžimo: Parousia) prana- 
šyste: “Kaip žaibas tvykstelėja iš rytų ir nušvinta iki va- 
karų, taip bus ir su Žmogaus Sūnaus atėjimu"? (Mt 24,27). 
Evangelistas Matas Morkaus pranašystę apie Žmogaus 
Sūnaus Atėjimą pastiprina (plg. Mt 24,29-31 su Mk 13, 
24-26). Be to, jis O (Šaltinio) išraišką “Žmogaus Sūnaus 
diena“ tiesiogiai pritaiko Atėjimui pasaulio pabaigoje 


(plg. Mt 24,37.39 su Lk 17,26). 


Evangelistas Matas į savo apokaliptinį Jėzaus pa- 
mokslą įterpia tris palyginimus (plg. Mt 24,45-25,30 su 
Mk 13,1-37 ir Lk 21,8-36): 1. palyginimą apie tarnus 
(Mt 24,45-51), 2. palyginimą apie dešimtį mergaičių (Mit 
25,1-13) ir 3. palyginimą apie talentus (Mt 25,14-30). 
Visi trys palyginimai kelia reikalą budėti ir laukti nu- 
delsto Atėjimo (Parousia). 

Palyginimas apie tarnus (Mt 24,45-51), ištikimą ir 
blogą, turi du tikslus. Padrąsinti tuos, kurie yra ištikimi 

ir pasiruošę sutikti lūkuriuojanųį šeimininką. Įspėjama, 
kad nebudrieji nukentės Teisme Atėjimo dieną: 


Kas yra ištikimas bei protingas tarnas, kurį šeimi- 
ninkas paskyrė savo metu šeimynai maitinti? Lai- 
mingas toksai tarnas, kurį sugrįžęs šeimininkas ras 
gerai besidarbuojantį. Iš tiesų sakau jums: jį paskirs 
valdyti visus savo turtus. O jei anas tarnas bus blo- 
gas ir tars pats sau: “Mano šeimininkas neskuba 
grįžti“, ir pradės mušti savo draugus, valgyti, ūžti 
su girtuokliais, — to tarno šeimininkas sugrįš vieną 
gražią dieną, kai jis nelaukia, ir tokią valandą, kurią 
jis nesitiki. Jis žiauriai nubaus jį ir paskirs jam dalį 
su veidmainiais. Ten bus verksmas ir dantų grieži- 
mas (Mt 24,45-51). 


Šis palyginimas sustiprina jau anksčiau gautą įspūdį, kad, 
evangelisto Mato požiūriu, Bendrija susideda iš gerų ir 
blogų, budrių ir snaudalių. 

Dešimties mergaičių palyginimas (Mt 25,1-13) vaiz- 
džiai ir įsakmiai primena, kad Atėjimo dieną ne visi bus 
pasiruošę sutikti Viešpatį. “Taigi budėkite, nes nežinote 
nei dienos, nei valandos"? (Mt 25,13). 

Palyginimas apie talenius (Mt 25,14-30) įvaizdina 
rūpestingą ir ištikimą gautų dovanų panaudojimą, lau- 
kiant Šeimininko (Grįžimo: Parousia). Evangelistas Ma- 
tas žino iš patirties, kad Bendrijai jau reikia grumtis dėl 
Atėjimo nudelsimo: “praslinkus nemaža laiko [1]... šei- 
mininkas grįžo ir pradėjo daryti... apyskaitą“" (Mt 25, 
19). Net dusyk Matas pabrėžia katastrofiškas pasekmes 
niūriu įspėjimų: “Ten bus verksmas ir dantų griežimas 
(Mt 24,51; 25,30) .*** 

154 Visi trys palyginimai — apie tarnus, apie mergaites ir apie ta- 


lentus — yra ir pas Luką. Tai rodo, kad Matas evangelistas ir Lukas pasi- 
naudojo tuo pačiu O (Šaltinio) raštu. Tačiau yra didelis skirtumas tarp 

Evangelisiui Matui laikotarpis tarp Prisikėlimo ir 
garbingo Kristaus Atėjimo nėra vien tik neveikliam lau- 
kimui skirtas. Tai didžios veiklos laikotarpis. Jėzaus, Die- 
vo Mesijo, Prisikėlimas sukūrė ne vien naują tikrovę, bet 
uždėjo ir atsakomybę. Naujoji atsakomybė yra Jėzaus, 
Dievo Mesijo, mokinių pareiga skelbti Evangeliją — Ge- 
rąją Naujieną, apšviesti visą žmoniją. Taip skamba Prisi- 
kėlusiojo įsakymas vienuolikai mokinių ant kalno Gali- 
lėjoje: “Eikite ir padarykite mano mokiniais visų tautų 
žmones“ (Mt 28,19-20). Pamokymas Dvylikai prieš Pri- 
sikėlimą buvo ribotesnis: “. . .lankykite pražuvusias Izra- 
elio namų avis. Eikite ir skelbkite, kad prisiartino Dan- 
gaus Karalystė" (Mt 10,6-7). Benamiai Izraelyje turi būti 
prašnekinami Gerąja Naujiena. Ši tema, matysime vėliau, 
yra labai arti širdies Lukui. Dvylika turėjo misiją pačia- 
me Izraelyje. Tačiau ir misija pagonims Evangelijoje pa- 
gal Matą jau yra nujaučiama prieš Prisikėlimą. Aprašy- 
damas Jėzaus viešąją tarnybą, evangelistas Matas užsime- 
na Galilėją — “pagonių Galilėją“ (Mt 4,12-17). Jo es- 
chatologiniame pamoksle Bendrijos misija visam pasau- 
liui tampa aiškia tema: 


Ši geroji naujiena apie karalystę bus paskelbta vi- 
same pasaulyje [gr. oikoumene] paliudyti visoms 
tautoms. Ir tada ateis galas (Mt 24,14). 


Evangelija pagal Matą baigiama programiniu pamo- 
kymu, kuris alsuote alsuoja visuotinumu: 

Man duota visa valdžia danguje ir žemėje. Tad eiki- 

te ir padarykite mano mokiniais visų tautų žmones, 

krikštydami juos vardan Tėvo, ir Sūnaus, ir Svento- 


Mato ir Luko. Matas juos įterpia į savo eschatologinį Jėzaus pamokymą. 
Tuo tarpu Lukas kiekvienam jų duoda savitą prasmės kontekstą. Žr. Lk 
12,42-46; 12,35-38; 19,12-27. 

sios Dvasios, mokydami laikytis visko, ką tik esu 
jums įsakęs. Ir štai aš esu su jumis per visas dienas 
iki pasaulio pabaigos (Mt 28,18-20). 


Naujoji tikrovė yra pati Bendrija, sudaryta ne tik iš 
gerųjų ir blogųjų, bet ir iš žydų ir pagonių. Evangelistui 
Matui Bendrija yra naujoji Dievo Tauta, kuri duos teisu- 
mo vaisių (Mt 21,43). Senąjį savo kartos Izraelį jis ap- 
rašo kaltindamas: 


Pripildykite gi savo tėvų saiką! Gyvatės! Angių iš- 
peros! Kaip jūs ištrūksite nuo pasmerkimo į praga- 
rą?! Todėl štai siunčiu pas jus pranašų, išminčių ir 
Rašto aiškintojų. Vienus iš jų jūs užmušite ir nukry- 
žiuosite, kitus plaksite sinagogose ir persekiosite nuo 
miesto iki miesto, kad ant jūsų kristų visas nekaltas 
kraujas, išlietas žemėje, pradedant teisiojo Abelio 
krauju ir baigiant Barachijo sūnaus Zacharijo, kurį 
jūs nužudėte tarp šventyklos ir altoriaus. Iš tiesų sa- 
kau jums: visa tai ištiks šitą kartą (Mt 23,32-36). 


Šis baisiai tulžingas apkaltinimas, be abejonės, kilo 
iš istorinės padėties, kurioje auganti Bendrija suėjo į tie- 
sioginį sankirtį su žydija. Žydija I a. pabaigoje jau buvo 
sankirtyje ir su Roma. Todėl ir kiekvieną sankirčio ap- 
raišką reikia suprasti visumos šviesoje. Mato pranašiškas 
pasmerkimas yra nukreiptas tiesiogiai į fariziejus (Mt 
23,13-36). 

Šis tekstas Evangelijoje pagal Matą mums daugiau 
pasako apie evangelistą Matą, negu apie istorinį Jėzų. Su- 
gretinus su evangelisto Mato apkaltinimu, lengva pajusti 
Jėzaus įsakymą mylėti priešus: “Mylėkite savo priešus ir 
melskitės už savo persekiotojus“ (Mt 5,44). 


Evangelijoje pagal Matą susidūrėme su nauju klau- 
simu Bendrijoje: kodėl Žmogaus Sūnus delsia grįžti gar- 

bėje? Dievo užmojis ir veikla išsipildė Jėzaus mirtimi ir 
Prisikėlimų. Tačiau istorija nesiliauja riedėjusi pirmyn. 
Palengva imta apčiuopti vis didėjantis tarpas — ilgėjan- 
tis intervalas — tarp Prisikėlimo ir Žmogaus Sūnaus At- 
ėjimo (Parousia). Šiame laikotarpyje naujoji Dievo Tau- 
ta privalo nesiliauti išpažinti ji žmonių akivaizdoje. Kas 
išsigins jo žmonių akivaizdoje, to Žmogaus Sūnus išsigins 
savo Atėjimo metu (Mt 10,33). Šis iš Morkaus evangeli- 
jos perimtas Jėzaus žodis yra evangelisto Mato įrėmuoja- 
mas į pamokymus Gerosios Naujienos skelbėjams. Būda- 
mi liudytojai, jie veikia Prisikėlusiojo galia: “Visa val- 
džia man duota danguje ir žemėje. ..* (Mt 28,18). Šia 
galia jie ir atlieka savo tarnybą, kuri tęsia paties Jėzaus, 
Dievo Mesijo, tarnybą — gydymą, demonų išvarymą, 
Evangelijos skelbimą (Mt 10,7-8). Be to, jie turi ir krikš- 
tyti triasmenio Dievo vardu (Mt 28,19).““* Nors ir nema- 
tomas, bet Viešpats yra jų tarpe: “Ir štai aš esu su jumis 
per visas dienas iki pasaulio pabaigos“ (Mt 28,20). 

Evangelistas Matas anuomet padėjo ir dabar padeda 
krikščionių Bendrijai suprasti Kristaus Atėjimo (Parou- 
sia) nudelsimą ir moko, kaip reikia šiame laikotarpyje 
elgtis. Iš vienos pusės, nuolat didėjąs tarpas tarp Prisikė- 
limo ir Atėjimo teneatšaldo Bendrijos tikėjimo, nes Žmo- 
gaus Sūnus tikrai ateis. Antra vertus, neįžiūrėti Viešpaties 
artumo dabartinėje Bendrijoje yra tikėjimo nesubrendi- 
mas, nes jis yra “su jumis“ per visas dienas iki Dievo už- 
užmojis galutinai išsipildys ir visas pasaulis taps Tėvo 
Karalyste. 


155 Šį vieta Naujajame Testamente yra reta. Čia aiškiai išreiškiamas 
triasmenis Dievas. Paprastai, triasmenis Dievas tėra tik nujaučiamas, pvz. 
2 Kor 13,13: “Viešpaties Jėzaus Kristaus malonė, Dievo meilė ir Šventosios 
Dvasios bendrystė tebūna su jumis visais!“". 

METMENYS EVANGELIJOS PAGAL MATĄ 


PROLOGAS: JEZAUS GIMIMAS IR KŪDIKYSTĖ (1,1-2,23): 
Jėzaus kilmės knyga (1,1-17) 
Jėzaus gimimas (1,18-25) 
Jėzų pagarbina Rytų išminčiai (2,1-12) 
Bėgimas į Egiptą ir kūdikių žudynės (2,13-23) 


I. JĖZAUS, DIEVO MESIJO (KRISTAUS), TARNYBA 
(3,1-25,46): 


1. DANGAUS KARALYSTES SKELBIMAS (3,1-7,29): 
Pasakojamoji dalis (3,1-4,25): 
Jono Krikštytojo veikla (3,1-12) 
Jėzaus krikštas (3,13-17) 

Jėzaus gundymas (4,1-11) 

Sugrižimas į Galilėją (4,12-17) 
Pirmujų mokinių pašaukimas (4,18-25) 
Pamokslas nuo kalno (5,1-7,29): 
Palaiminimai (5,1-12) 

Šviesa pasauliui (5,13-16) 

Senojo Įstatymo išsipildymas (5,17-20) 
Penki kontrastai (5,21-48): 

Pyktis (5,21-26) 

Svetimavimas (5,27-30) 

Skyrybos (5,31-32) 

Priesaikos (5,33-37) 

Priešų meilė (5,38-48) 
Išmalda slapčiomis (6,1-4) 
Tikroji malda (6,5-15) 
Pasninkas slapčia (6,16-18) 
Tikrasis lobis (6,19-21) 

Akis — kūno žiburys (6,22-23) 
Dievas ir pinigas (6,24) 
Pasitikėjimas Apvaizda (6,25-34) 
Neteiskite kitų (7,1-5) 
Pagarba šventenybėms (7,6) 
Kas prašo, tas gauna (7,7-11) 
Aukso. taisyklė (7,12) 

Du keliai (7,13-14) 

Netikri pranašai (7,15-20) 
Tikrieji sekėjai (7,21-27) 
Atliepimas Kristui (7,28-29) 

2. TARNYBA GALILĖJOJE (8,1-11,1): 
Pasakojamoji dalis (8,1-9,38): 
Raupsuotojo išzydymas (8,1-4) 
Šimtininko tarno pagydymas (8,5-13) 
Kafarnaumo stebuklai (8,14-17) 
Pašaukimo sunkumai (8,18-22) 
Audros nutildymas (8,23-27) 
Apsėstųjų išgydymas (8,28-34) 
Paralitiko pagydymas (9,1-8) 
Muitininko Mato pašaukimas (9,9-13) 
Ginčas dėl pasninko (9,14-17) Ž 
Dar keli pagydymai (9,18-32) 
Suvargusios minios (9,33-38) 
Pamokymai Apaštalams (10,1-42): 
Apaštalų siuntimas (10,1-15) 

Būsimi persekiojimai (10,16-25) 
Tiesumas ir drąsa (10,26-33) 
Ryžtingumas (10,34-39) 
Pamokymų pabaiga (10,40-42) 


3. DANGAUS KARALYSTĖS SLĖPINYS (11,1-13,52): 
Pasakojamoji dalis (11,1-12,50): 
Jėzus apie Joną Krikštytoją (11,1-15) 
Jėzus apie savo kartą (11,16-19) 
Vargas Chorazinui, Betsaidai, Kafarnaumui (11,20-24) 
Palaima mažutėliams (11,25-30) 
Jėzus ir fariziejai (12,1-14) 
Jėzus — Jahvės Tarnas (12,15-21) 
Belzebulas (12,22-30) 
Nuodėmės Šventajai Dvasiai (12,31-37) 
Jono ženklas (12,38-42) 
Nelabojo sugrižimas (12,43-45) 
Jėzaus giminaičiai (12,46-50) 
Palyginimai apie Dievo Karalyste žemėje (13,1-52): 
Įžanga (13,1-3a) 
Apie sėjėją (13,3b-9) 
Kodėl palyginimai? (13,10-17) 
Palyginimas apie sėjėją aiškinamas (13,18-23) 
Apie rauges (13,24-30) 
Apie garstyčios grūdelį ir raugą maišyme (13,31-35) 
Palyginimo apie rauges aiškinimas (13,36-43) 
Paslėptas lobis ir brangus perlas (13,44-46) 
Apie tink'ą (13,47-52) 

4. DANGAUS KARALYSTĖS UŽUOMAZGA — BENDRIJA 


(13,53-18,35): 
Pasakojamoji dalis (13,53-17,27): 
Apsilankymas Nazarete (13,53-58) 
Erodas apie Jėzų (14,1-2) 
Jono Krikštytojo mirtis (14,3-12) 
Pirmasis duonos padauginimas (14,13-21) 
Jėzus eina vandeniu (14,22-34) 
Pagydymai Genezarete (14,35-36) 
Ginčas dėl papročių (15,1-9) 
Tikrasis švarumas (15,10-20) 
Kananietės dukters išgydymas (15,21-28) 
Antrasis duonos padauginimas (15,29-39) 
Vėl apie ženklą iš dangaus (16,1-4) 
Fariziejų ir sadukiejų raugas (16,5-12) 
Jėzaus dievystės išpažinimas ir Petro primatas (16,13-20) 
Pirmasis įspėjimas apie kančią ir Prisikėlimą (16,21-23) 
Sekimas Jėzumi (16,24-28) 
Jėzaus atsimainymas (17,1-8) 
Jonas Krikštytojas — antrasis Elijas (17,9-13) 
Berniuko lunatiko išgydymas (17,14-21) 
Antrasis įspėjimas apie kančią ir Prisikėlimą (17,22-23) 
Šventyklos mokestis (17,24-27) 
Pamokymai Apaštalams apie Bendrija (18,1-35): 
Kas didžiausias (18,1-4) 
Papiktinimai (18,5-10) 
Paklydusi avis (18,11-14) 
Bendrijos drausmė (18,15-17) 
Bendra ma'da (18,18-20) 
Atlaidumas (18,21-35) 


„DANGAUS KARALYSTĖ IR ATBAIGOS AMŽIUS 


(19,1-25,46): 
Pasakojamoji dalis (19,1-24,2): 
Santuokos neišardomumas (19,1-9) 
Atsisakę tuoktis (19,10-12) 
Jėzus ir vaikai (19,13-15) 
Turtingas jaunuolis (19,16-22) 
Turto pavojai (19,23-26) 
Atpildas Jėzaus sekėjams (19,27-30) 
Palyginimas apie vynuogyno darbininkus (20,1-16) 
Trečiasis įspėjimas apie kančią ir Prisikėlimą (20,17-19) 
Jokūbo ir Jono motinos prašymas (20,20-24) 
Vadovai — tarnai (20,25-28) 


Jericho neregiai (20,29-34) 

Mesijinis įžengimas į Jeruzalę (21,1-11) 
Prekiautojų išvaikymas (21,12-17) 
Pasmerktas figmedis. Tikėjimo galybė (21,18-22) 
Kieno igaliotas? (21,23-27) 

Palyginimas apie du sūnus (21,28-32) 
Vynininkai žmogžudžiai (21,33-46) 
Palyginimas apie karalaičio vestuves (22,1-14) 
Dievas ir cezaris (22,15-22) 

Mirusiųjų prisikėlimas (22,23-33) 

Didžiausias isakymas (22,34-40) 

Mesijas ir Dovydas (22,41-45) 

Veidmainystė (23,1-12) 

Vargas veidmainiams! (23,13-32) 
Neišvengiama bausmė (23,33-36) 

Įspėjimas Jeruzalei (23,37-24,2) 

Kalba apie Atbaigos Amžiaus pabaigą (24,3-25,46): 
Būsimųju nelaimių pradžia (24,3-14) 

Baisus Jeruzalės likimas (24,15-25) 

Žmogaus Sūnaus Atėjimas (24,26-31) 

Atėjimo laikas (24,32-36) 

Raginimas budėti (24,37-44) 

Palyginimas apie tarnus (24,45-51) 
Palyginimas apie dešimti mergaičių (25,1-13) 
Palyginimas apie talentus (25,14-30) 
Paskutinis Teismas (25,31-46) 


II. JĖZAUS, DIEVO MESIJO (KRISTAUS) KANČIA 
IR PRISIKĖLIMAS (26,1-28,20): 
Kančios pasakojimas (26,1-27,66): 

Sankalba prieš Jėzų (26,1-5) 
Patepimas laidotuvėms (26,6-13) 
Išdavystės kaina (26,14-16) 
Paskutinė Vakarienė (26,17-25) 
Eucharistijos įsteigimas (26,26-29) 
Ispėjimas Petrui (26,30-35) 

Alyvų kalno papėdėje (26,36-46) 
Jėzaus suėmimas (26,47-56) 

Jėzus Sinedrijoje (26,57-68) 
Petras išsigina Jėzaus (26,69-75) 
Jėzų veda pas Pilotą (27,1-2) 
Išdaviko galas (27,3-10) 

Jėzus Piloto teisme (27,11-26) 
Vainikavimas erškėčiais (27,27-31) 

Nukryžiavimas (27,32-38) 
Patyčios (27,39-44) 
Jėzaus mirtis (27,45-56) 
Laidojimas (27,57-61) 
Sargyba prie kapo (27,62-66) 
Prisikėlimo pasakojimas (28,1-20): 
Tuščias kapas (28,1-8) 
Jczus pasirodo moterims (28,9-15) 
Jėzus apsireiškia savo mokiniams (28,16-20) 

Ža VIII SKYRIUS 


NAUJASIS 
G IENIMAS 
EVANGELIJA 
PAGAL JONĄ 


Dievas taip pamilo pasaulį, jog atidavė savo 
vienatinį Sūnų, kad kiekvienas, kuris jį tiki, 
nepražūtų, bet turėtų amžinąjį gyvenimą (Jn 
3,16). 


Evangelija pagal Joną skiriasi nuo kitų trijų. Ji pra- 
deda pasakoti apie Jėzų ne nuo Jordano (kaip Morkus), 
ne nuo Betliejaus (kaip Matas ir Lukas), bet nuo amži- 
nybės: 

Pradžioje buvo Žodis. 

Tas Žodis buvo pas Dievą, 

ir Žodis buvo Dievas (Jn 1,1). 


Visa per jį atsirado, 

ir be jo neatsirado nieko... 

Jame buvo gyvybė, 

ir ta gyvybė buvo žmonių šviesa (Jn 1,3-4). 


Tas Žodis tapo Kūnu [Žmogumi)] 
ir gyveno tarpe mūsų... (Jn 1,14). 


Jono evangelija skiriasi nuo kitų ne vien savo pradžia. 
Ji yra vadinama viena iš didžiųjų Naujojo Testamento 

mįslių. Ją įspėjus, galima geriau suprasti pirminę krikš- 
čionių Bendriją. Jono evangelija turi net dvi pabaigas: 


Savo mokinių akivaizdoje Jėzus padarė dar daugel 
kitų stebuklų, kurie nesurašyti šitoje knygoje. O ši- 
tie yra surašyti, kad tikėtumėte, jog Jėzus yra Mesi- 
jas, Dievo Sūnus, ir tikėdami vardan jo turėtumėte 
gyvenimą (Jn 20,30431). 


Po šios aiškios pabaigos seka dar kita pabaiga: visai nau- 
jas skyrius — Jn 21! Aprašoma Prisikėlusiojo pasirody- 
mas prie Genezareto ežero. Jame ypač iškeliama apaštalo 
Petro svarba ir kalbama apie jo mirtį (Jn 21,15-19). Taip 
pat pataisomas ir klaidingas įsitikinimas, kad “mokinys, 
kurį Jėzus mylėjo"? — mįslingas asmuo, kurį Jono evan- 
gelija keletą kartų mini, bet vardu nevadina — nemirsiąs 
iki Kristaus Atėjimo (Grįžimo: Parousia) (Jn 21,20-23). 
Ar Evangelija pagal Joną šiame “mokinyje, kurį Jėzus 
mylėjo“ atpažįsta savo autorių?“““ Ar Jn 21 yra vėlesnis 
priedas prie jau parašytos evangelijos? Kas jį parašė? 
Pats evangelistas? Asmuo, kuris buvo Evangelijos pagal 
Joną baigminis redaktorius? 

Ir skyrelių sąranga evangelijoje krinta į akis. Mat, 
kai kurie jų yra ne savo vietoje. Pavyzdžiui, V-sis skyre- 
lis baigiasi aprašymu apie Jėzų Jeruzalėje, o VI-sis pra- 
sideda Jėzaus kelionės per Galilėjos jūrą aprašymu. Šis 
ir panašūs nerišlumai davė pradžią teorijoms apie redak 
toriaus, be evangelisto, plunksną evangelijoje. Teorijos toli 
gražu neprieina prie bendrų arba bent panašių išvadų. 
Juo daugiau teorijų, juo daugiau nuomonių, juo mažiau 
tikrumo! 

Norint suprasti Evangeliją pagal Joną, reikia susi- 

156 R. E. Brown, The Gospel According to John — I-XHI (Anchor 


Bible, 29A; Garden City, N.Y.: Doubleday, 1966), p. LXXXVI-CII; XXIV- 
XXXIX. 

pažinti su Jono problema. Trys jos bruožai daug padeda 
pačią evangeliją suprasti: 
1. Šaltinių klausimas; 
2. Religinės nuojautos ir galvosenos fonas; 
3. Prielaidos apie autorių ir jo Gerąją Naujieną — 
Evangeliją. 


Jono evangelijos šaltinių klausimas. Jono evangeliją 
skaitant ir ją su sinoptikais lyginant, pajuntami ryškūs 
panašumai ir stebiną skirtumai. Evangelistas Jonas, kaip 
ir sinoptikai, Jėzaus viešąją veiklą pradeda pasakojimu 
apie Joną Krikštytoją (Jn 1,19-36). Panašus į sinoptikų, 
turiniu ir užuominomis, yra ir Jėzaus viešosios veiklos 
pasakojimas. 

Tačiau skirtumai tarp Jono ir sinoptikų krinta į akis 
labiau, negu panašumai. Net ir tose vietose, kur pasako- 
jama apie ią patį įvykį, susiduriame su pasakojimo būdo 
skirtumais. Jonas skiriasi nuo sinoptikų ir savo chrono- 
logija. Šventyklos išvalymas pagal Joną įvyko Jėzaus vie- 
šosios veiklos pradžioje (Jn 2,13-17). Tuo tarpu sinopti- 
kų evangelijose Jėzus išvalė Šventyklą nuo prekiaujančių 
savo viešosios veiklos pabaigoje (Mt 21,12-13; Mk 11,11. 
15-17; Lk 19,45-46). Paskutinė Vakarienė ir Jėzaus mir- 
tis ant kryžiaus įvyko dieną anksčiau, negu sinoptikų 
evangelijose (Jn 19,14). Jonas skiria kur kas daugiau vie- 
tos Jėzaus viešajai veiklai Judėjoje ir pačioje Jeruzalėje, 
negu sinoptikai. Sinoptikai teaprašo patį atpirkimo įvykį. 

Jėzaus žodžiai Evangelijoje pagal Joną skiriasi ne 
tik išraiška, bet ir turiniu. Vietoje palyginimų, sugretini- 
mų ir vaizdžių posakių, įprastų sinoptikams, čia randame 
ilgas kalbas ir pokalbius. Sinoptikų vyraujančios temos: 
apie teisumą, atleidimą, Karalystės atėjimą su paragini- 
mais būti budriems. O Jono evangelijoj vyrauja įvaizdi- 
nė, arba simbolių, kalba apie amžinąjį gyvenimą, šviesą, 


229 


tamsą, aklumą, regėjimą, šlovę ir tiesą. Ypač būdingos 
Jono evangelijai yra dvi išraiškos: “Aš Esu“ ir “Iš tiesų, 
iš tiesų .. /? Jomis Jono evangelijoje Jėzus apreiškia save 
ir savo misiją. Iš Jono evangelijos aišku kaip dieną, kad 
Jėzus yra Dievo Sūnus. 

Nūdieniai Naujojo Testamento tyrinėtojai, bandyda- 
mi išaiškinti šiuos Jono ir sinoptinių evangelijų panašu- 
mus bei skirtumus, ne visada sutaria. Kai kurie išaiškina 
panašumus, teigdami, kad Jono evangelijos autorius turė- 
jo ir rėmėsi Morkaus bei Luko evangelijomis. Kiti tyri- 
nėtojai teigia, kad Jonas nepažino rašytų sinoptinių evan- 
gelijų, tik naudojosi tuo pačiu tikėjimo kraičiu, kuris vė- 
liau atsidūrė sinoptinėse evangelijose. Dar kiti daug dė- 
mesio kreipia į Jono evangelijos skirtumus nuo kitų trijų 
ir daro išvadą, kad evangelistas Jonas naudojosi šaltiniais, 
nepriklausomais nuo sinoptikų panaudoto tikėjimo krai- 
čio. Šie saviti šaltiniai yra vadinami “ Jono tikėjimo krai- 
čiu"*.*7 Šis Jono tikėjimo kraičio tyrinėjimas yra mūsų 
amžiaus Naujojo Testamento tyrinėtojų dėmesio centre. 

Rudolf Bulimann komentaras, Jono evangelija,““* yra 
buvęs vienas įtakingiausių šios srities veikalų. Pasak jo, 
Jono evangelijos autorius pasinaudojo trim šaltiniais: 


1. Apreiškimo kalbų šaltiniu su prologu ir pamoksline 
medžiaga; 


157 Šios sampratos pirmūnu yra P. Gardner Smith, Saint John and 
the Synoptic Gospels (Cambridge: Cambridge University Press, 1938); žr. 
taip pat C. H. Dodd, Historical Tradition in the Fourth Gospel (Cambridge: 
Cambridge University Press, 1963) ir R.E. Brown, Ten pat, p. xxxiv- 
XXxix. 

158 Pirmoji Das Jokannesevangėlium laida pasirodė II-jo pasaulinio 
karo metais — 1941. Nuo tada išleista net 16 laidų. Kartais Bultmann ko- 
mentarą pravardžiuojama Jono Evangelija pagal Bulimann. Vertimas į ang- 
lų kalbą R. Bultmann, Tke Gospel of John (Philadelphia: Westminster, 
1971). 

2. Ženklų šaltiniu su pasakojimais apie Jėzų * ir jo sie- 


buklus (Jn 1,19-12,50) ; 
3. Kančios pasakojimo šaltiniu. 


Dabar mažai kas priima visas Bultmann išvadas apie Jo- 
no evangelijos šaltinius. Tačiau jo hipotezės apie “ Apreiš- 
kimo kalbų“ ir “Ženklų šaltinius Naujojo Testamento 
tyrinėtojams padėjo suvokti Jono tikėjimo kraitį, kuris 
yra nepriklausomas nuo sinoptikų.'?? 

Dvi keblios problemos sulėtina Naujojo Testamento 
tyrinėtojų pokalbį apie Jono evangelijos šaltinius. Pirmo- 
ji jų sukasi apie Jono evangelijos savitumą: kalbą, stilių 
ir teologiją. Savitumas yra visų tyrinėtojų pripažįstamas. 
Jono evangelijos puslapiai yra persunkti evangelisto sti- 
liumi bei galvosena. Antroji problema rišasi su pirmąja. 
Ją galima išreikšti klausimu: kaip atskirti evangelisto 
savitą įnašą nuo jo panaudoto tikėjimo kraičio? 


Religinė nuojauta ir galvosenos fonas: Kaip jau mi- 
nėjome, Evangelija pagal Joną tikėjimo kraitį apie istori- 
nį Jėzų apvelka savita išraiška ir teologija. Koks buvo 
šios išraiškos ir galvosenos lopšys? Į šį klausimą įvairiai 
atsakoma. XIX a. pabaigoje ir mūsų amžiaus pirmaisiais 
dešimtmečiais buvo mada pabrėžti stiprią misterijų reli- 
gijų įtaką Jono evangelijai. Jonui būdingos temos — vie- 
nybė su Kristumi, amžinojo gyvenimo bei atgimimo svar- 
ba, sakramentai — būdavo siejamos su helenistinėmis mis- 
terijų religijomis. Kiek vėliau persisverta į kitą nuomonę 
— helenistinio fono svarba pakeista gnosticizmo stipria 


159 Smulkus šio klausimo nagrinėjimas ir įvertinimas yra Dwight 
Moody Smith veikale: The Composition and Order of the Fourth Gospel: 
Bulimann's Literary Theory (New Haven: Yale University Press, 1965); 
R. E. Brown, Ten pat, p. xxviii-xxxii; Stephen Neill, The S 
of the New Testament (New York: Oxford University Press, 1966), 
309-313. 

įtaka. Įtakingiausias šios nuomonės šalininkas buvo Ru- 
dolf Bultmann, kuris ją rėmė ir aiškino savo veikale, Jono 
evangelija. Pagal jį “ Apreiškimo kalbų“ šaltinio dalys 
bus buvusios gnostikų kūryba. Evangelijos redaktorius, 
naudodamas tą šaltinį, jį sukrikščionino ir padarė pri- 
imtiną Bendrijai. Bulimann davė pradžią ir nuomonei, 
kad gnostikų dieviškojo atpirkėjo mitas turėjo didelės įta- 
kos Jono evangelijai. Mandiejų raštija yra Bultmanno 
sampratos pagrindas.““" Turimi mandiejų raštai yra tik iš 
VII ar VIII a. po Kristaus, tačiau jų šaknis galima atpa- 
žinti jau I a. po Kristaus. Kadangi, teigia Bultimann, Jono 
evangelijos redaktorius sukrikščionino savo naudotus 
gnostiškus šaltinius apie Jėzų, galima iš jos atkurti aną 
snostišką atpirkėjo mitą. Šiame mite, aiškina Bultmann, 
kalbama apie pirminį žmogų (Urmensch), sklidiną švie- 
sos ir gerumo. Pirminis žmogus subiro i mažučius šviesos 
taškelius. Šie šviesos taškeliai — žmonių sielos — buvo 
pasėti žemėje —- tamsos pasaulyje. Demonų užliūliuoti, 
jie užmiršo savo dievišką kilmę. Todėl Dievas siuntė savo 
Sūnų žmogaus pavidale, kad išlaisvintų sielas iš tamsos 
pasaulio ir parvestų jas į dausų tėvynę. Sūnus savo užda- 
vinį atliko, paskelbdamas tiesą ir duodamas žinojimą 
(gnosis), kuris padeda surasti kelią atgal. Bultmann tei- 
gimu, šio mito pėdsakai randami Jono evangelijos kalbo- 
se. Todėl, pagal Bulimann, suistorintas Jono evangelijos 
Jėzus yra ne kas kitas, kaip gnostikų atpirkėjas ir apreiš- 
kėjas iš dangaus. 

Bultmann pastangos įrodyti, kad Jono evangelija tu- 
rėjo savo lopšį gnosticizme yra patrauklus ausims, bet ne- 
turi istorinio pagrindo. Jo hipotezė remiasi tik prielaido- 


160 Apie mandiejus žr. I-ją dalį. Plačiau pas C. H. Dodd, The Inter- 
pretation of the Fourth Gospel (Cambridge: Cambridge University Press, 
1953), p. 115-130. 

mis. Prileidęs, kad gnosticizmas yra Jono Evangelijos re- 
liginės nuojautos ir galvosenos lopšys, jis šios prielaidos 
vardu naudoja pačią Jono evangeliją gnosticizmo religinei 
nuojautai ir galvosenai atkurti. O turimoji mandiejų raš- 
tija yra kur kas vėlesnė už Jono evangeliją. 

Gnosticizmas, pažįstamas iš gnostikų raštijos, yra 
viena iš krikščioniškųjų II ir III krikščionijos amžiaus 
atskalų.““* Ne Jono evangelija pasiskolino atpirkėjo mitą 
iš gnostikų, bet gnostikai iš Jono evangelijos! 

Daugumas dabartinių Naujojo Testamento tyrinėtojų 
Jono evangelijos religinėje savimonėje pabrėžia Senojo 
Testamento kraitį. Evangelija pagal Joną yra augte suau- 
gusi su Senuoju Testamentu. Jos autorius puikiai pažįsta 
žydų apokaliptinę raštiją ir rabiniškąjį Šventraščio aiški- 
nimą. Negyvosios jūros ritinių atradimas davė naujos 
šviesos Jono evangelijos žydiškajam fonui pažinti. Vienas 
žydų mokslininkas nustebino Naujojo Testamento tyrinė- 
tojus savo nelauktu pareiškimu: “Mums žydams ketvirtoji 
evangelija yra žydiškiausia iš visų keturių“.'*? Šis pareiš- 
kimas pasirodė keliolika metų prieš Negyvosios jūros ri- 
tinių atradimą.!“* Su ritinių atradimu, atrasta ir daug duo- 
menų apie religinę nuojautą, galvoseną, išraišką vienoje 
žydijos atskaloje, kuri yra daug kuo panaši į Jono evan- 
gelijos religinę nuojautą, galvoseną, išraišką. Jų net kal- 
binė išraiška artima: “tiesos dvasia“, “šviesos vaikai“, 
“daryti tiesą“. Ir ritiniuose, ir Jono evangelijoje ryškus 


161 R.E. Brown, Ten pat, p. LIV-LV. 

162 Dr. Israel Abrahams, Cambridge u-to profesorius. Žr. S. Neill, 
Ten pat, p. 315. 

163 Ten pat, p. 315-316: “In the year 1923 or 1924, Dr. Israel Abra- 
hams, Reader in Rabbinics in the University of Cambridge and an orthodox 
Jew, startled the learned world by remarking in a paper read to the Theo- 
logical Society that "to us Jews the Fourth Gospel is the most Jewish of 
the four“ ". 

kontrastas tarp šviesos ir tamsos, arba tiesos ir melo. Jono 
evangelijos dualistinė galvosena ir nuojauta artimesnė 
Kumranui, negu helenizmui arba gnosticizmui. Negyvo- 
sios jūros ritiniai padėjo atpažinti žydiškąjį Evangelijos 
pagal Joną lopšį Palestinoje.“* 

“Prielaidos apie Jono evangeliją ir autorių. Jau nuo 
ankstyvos II a. pradžios, ketvirtosios evangelijos autoriumi 
buvo laikomas apaštalas Jonas, Zebediejaus sūnus. Efezo 
miestas (Mažojoje Azijoje) buvo laikomas Jono evange- 
lijos kilmės vieta. Sakoma, kad čia Jonas gyveno ir dar- 
bavosi iki savo žilos senatvės. 

Išvados apie Jono Evangelijos religinę nuojautą, gal- 
voseną ir išraišką įtaigoja Naujojo Testamento tyrinėtojus. 
Mokslininkai, kurie teigia, kad Jono evangelija turėjo 
savo lopšį helenistinėje aplinkoje, ją atkabina nuo apaš- 
talo Jono. Anot jų, Jono evangelija yra išdava I a. pabai- 
gos misijinių pastangų supažindinti pagonis su krikščio- 
nybe. Tam tikslui ir buvo panaudota helenistinio pasaulio 
mąstysena ir išraiška. Kiti mokslininkai įžiūri Jono evan- 
gelijoje tikrojo tikėjimo gynimą prieš gnostikų darkymus. 
Ir jie Evangeliją pagal Joną laiko vėlyva Naujojo Testa- 
mento knyga. Tie gi mokslininkai, kurie atpažįsta pana- 
šumus tarp Jono evangelijos ir Negyvosios jūros ritinių, 
kalba apie kur kas ankstyvesnę jos kilmę pačioje Pales- 
tinoje. 

Pietinė Palestina, Judėja, užima svarbią vietą Jono 
evangelijoje. Didžiuma savitojo Jono tikėjimo kraičio turi 
ryšį su Judėja. Ankstyvesnės Evangelijos pagal Joną kil- 
mės Palestinoje atpažinimas patvirtina ketvirtosios evan- 


164 R. E. Brown, “The Oumran Srrolls and the Johannine Gospel 
and Epist'es“, knygoje The Scrolls and the New Testament, kurią sureda- 
gavo K. Stendahl (New York: Harper £ Row, 1957), p. 183-207. Taip pat 
R. E. Brown, The Gospel..., p. LXII-LXIX. 

gelijos ryšį su apaštalu Jonu ir su savitu “Jono tikėjimo 
kraičiu“. 

Evangelija pagal Joną Naujojo Testamento tyrinėto- 
jams kelia daug klausimų. Nesutariama nei dėl jos šalti- 
nių, nei dėl paties autoriaus religinės nuojautos ir išraiš- 
kos lopšio, nei dėl jos parašymo laiko ir vietos. Tą nuo- 
monių skirtumą reikia pripažinti ir su juo skaitytis. 

Tokia padėtis atrodo lyg raizgynas. Kaip šį raizgyną 
suprasti? Rišlu galvoti, kad ketvirtosios evangelijos auto- 
rius pažino sinoptinį tikėjimo kraitį. Be to, aišku, kad jis 
turėjo ir savitą tikėjimo kraitį. Pati evangelijos forma, 
arba literatūrinis žanras, kurį vadiname evangelija, yra 
paimta iš šio žanro pirmūno — Morkaus. 

Kaip suprasti ketvirtosios evangelijos autoriaus sa- 
vitumą? Tiesa, kad jis turi gilias šaknis žydiškoje ir krikš- 
Čioniškoje savimonėje. Tačiau ir helenistinė įtaka negali 
būti paneigta. Atrodo, kad gyvieji ir žmogaus nerimą ke- 
liantieji klausimai, kurie taip ryškūs helenizme ir gnos- 
ticizme, rado kelią į ketvirtosios evangelijos autoriaus 
mąstyseną ir išraišką per helenistinę žydiją. Krikščionija 
(Bendrija) nebuvo tvora aptvertas miestas. Jono evange- 
lijos autorius negyveno kažkur saloje, bet veržliame žmo- 
nių pasaulyje, kuris alsavo ir gyveno ieškojimu. 


Evangelijos pagal Joną redaktoriumi yra krikščionis 
iš žydijos, išaugęs emigracijos dvasioje. Kokie jo ryšiai 
su apaštalu Jonu? Prieš atsakant į šį klausimą, reikia 
aptarti Jono evangelijos autoriaus sampratą. Ši evangelija 
nebuvo parašyta per vieną dieną ar per vieną mėnesį, bet 
per penkių pakopų plėtotę: 

1. Jėzaus žodžių ir darbų kraitis perduodamas se- 
kančiai kartai nepriklausomai nuo sinoptikų. Kas buvo 
šios medžiagos šaltinis? Šaltinis turėjo būti Jėzui artimas 
asmuo ir Jėzaus tarnybos liudininkas. Tam geriausiai tin- 

ka “mokinys, kurį Jėzus mylėjo? (Jn 13,23; 19,26; 21, 
7). Mokinys, kurį Jėzus mylėjo yra tapatinamas su apaš- 
talu Jonu, Zebediejaus sūnumi. 

2. Jėzaus žodžiai ir darbai buvo naudojami skelbi- 
mui (kerygma) ir mokymui (didache). Skelbime ir mo- 
kyme jie buvo užantspauduoti Jono evangelijai būdingu 
savitumu. Pasakojimai apie Jėzaus stebuklus tapo Dievo 
šlovės ženklais, kurie buvo sudraminti (pvz. Jn 9: neregio 
išgydymas). Jėzaus žodžiai ir darbai buvo naudojami ir 
liturgijoje. Taip atsirado Jėzaus žodžių ir darbų pasako- 
jimų junginiai. Skelbimo, mokymo ir liturgijos plėtotei 
davė kibirkštį ir vadovavo tas pats skelbėjas ir mokytojas. 
Jį reikia tapatinti su “mokiniu, kurį Jėzus mylėjo", arba 
apaštalu Jonu, Zebediejaus sūnumi. 

3. Jėzaus žodžių ir darbų kraitis sujungiamas į išti- 
sinį pasakojimą. Tai pirmoji ketvirtosios evangelijos lai- 
da. Šį darbą atliko jau antroje pakopoje minėtasis skel- 
bėjas bei mokytojas, kurį reikia vadinti evangelisiu. Nėra 
įmanoma nustatyti, ar jis tai pats savo ranka padarė, ar 
pasinaudojo raštininku. Ši pirmoji laida buvo parašyta 
graikų kalba. Ją rašydamas, evangelistas darė atranką iš 
turimo Jėzaus žodžių ir darbų kraičio. Jis pais sako, kad 
buvo neįmanoma visą medžiagą panaudoti (Jn 20,31). 
Be to, evangelistu tapęs skelbėjas bei mokytojas, ir toliau 
skelbė Gerąją Naujieną žodžiu. Tokiu būdu jis nesiliovė 
pritaikyti tikėjimo kraitį savo klausytojų poreikiams ir 
vis naujai jį išreikšti. 

4. Antroji evangelijos laida (gal net keletas papildy- 
tų laidų) paruošta paties evangelisto rūpesčiu. Joje ryški 
polemika su Jono Krikštytojo mokiniais, su krikščionimis 
iš žydijos vis dar nepalikusiais Sinagogos““? ir su pačioje 


165 Sinagoga — žydija po Jeruzalės sugriovimo 70-siais metais po 
Kristaus. 

krikščionijoje gimstančiomis atskalomis.““* Ši daugeriopa 
įtampa ir jos poreikiai buvo iššūkis naujai Jono evange- 
lijos laidai. 

5. Galutinė, arba baigminė, Jono evangelijos laida 
buvo redaktoriaus darbas. Šioje pakopoje reikia skirti re- 
daktorių nuo evangelisto. Redaktorius buvo labai artimas 
evangelistui. Jo pagrindinis tikslas buvo išsaugoti galimai 
daugiau “Jono tikėjimo kraičio". Redaktoriui turime būti 
dėkingi už medžiagą, kuri nepriklausė “Jono tikėjimo 
kraičiui", pvz. prologas (Jn 1,1-18) ir antroji pabaiga, 
arba epilogas (Jn 21). Be to, pasinaudota medžiaga tie- 
siogiai iš sinoptikų, ypač iš Evangelijos pagal M orkų. 

Penkių pakopų plėtotės rėmuose galima aprašyti 
Jono evangelijos autorių ir evangelijos kilmę. “Mokinio, 
kurį mylėjo Jėzus“ tapatinimas su apaštalu Jonu, Zebe- 
diejaus sūnumi, ir apaštalo Jono ryšys su ketvirtąja evan- 
gelija pasidaro suprantami!“ 

Kas buvo pirmieji Jono evangelijos skaitytojai? Šis 
klausimas ir atsakymas į jį papildo mūsų žinias apie evan- 
gelijos kilmę ir tikslą. Jono evangelijoje stipriai pabrėžia- 
ma Kristus ir amžinasis gyvenimas. Kristaus Atėjimas 
(Parousia) ir Karalystės atbaiga joje yra antriniai daly- 
kai. Jonas, kaip ir evangelistas Matas su Luku, prašneki- 
na Bendriją, kuri stengiasi įsiminti į savo būtį istorijoje. 
Apokaliptinis Karalystės įsiveržimas jau nebėra Bendrijos 
dėmesio širdis. Jonas evangelistas, išreikšdamas savo tiks- 
lą rašant evangeliją, sako: 


186 Pavyzdžiui, docetizmu. Docetizmas buvo viena iš pirmųjų krikš- 
čionybės atskalų. Pats jos vardas kilęs iš graikiško veiksmažodžio “dokeo" 
-— atrodyti. Dėcetizmas — atskala, kuri teigė, jog Dievas netapo Žmogumi 
6 tik atrodė tapęs Žmogumi. Todėl ir Įsikūnijimas ir Atpirkimas tebuvo ik 
tariamas. 

167 Plačiau apie Jono evangelijos autorių žr. R. E. Brown, Ten pat 
p. XXXIV-XXXIX; XCVIEL. 2 

Savo mokinių akivaizdoje Jėzus padarė dar daugel 

kitų stebuklų, kurie nesurašyti šitoje knygoje. O ši- 

tie yar surašyti, kad tikėtumėte, jog Jėzus yra Mesi- 
jas, Dievo Sūnus, ir tikėdami jo vardan turėtumėte 

gyvenimą (In 2031). 

Įprasta šį autoriaus teigimą naudoti, norint parodyti, kad 
Jono evangelija buvo parašyta tiems, kurie dar netikėjo. 
Iš tikrųjų gi visos keturios evangelijos buvo parašytos 
Bendrijai, stengiantis sustiprinti jos narių tikėjimą ir pra- 
turtinti Jėzaus, Dievo Mesijo ir Dievo Sūnaus, supratimą. 
Visos evangelijos ir visas Naujasis Testamentas yra tikėji- 
mo knyga: tikintieji rašė tikintiesiems. Žodžiams “tikė- 
dami vardan jo turėtumėte gyvenimą“ reikia skirti dau- 
giau dėmesio. Jonas rašo savo bendrijai, kad tikėtų Jėzų, 
Mesiją ir Dievo Sūnų, reiškia turėtų gyvenimą dabar. Jis, 
kaip ir evangelistas Matas su Luku, jautė pareigą paro- 
dyti krikščionims kelią į ryšį su Kristumi pasaulyje tuo 
metu, kada lauktasis apokaliptinis Kristaus Atėjimas (Pa- 
rousia) buvo išgyvenamas kaip didelė tikėjimo problema. 
Viešpats Jėzus delsė! Jo grįžimo nudelsimas vertė krikš- 
čionis ne tik nekanirauti, bet ir įsiminti ryšį su Kristumi 
pasaulyje prieš Amžiaus Pabaigą. Šia nuotaika Bendrija 
gyveno poapaštaliniame laikotarpy po Jeruzalės sugriovi- 
mo (tarp 70-100 m. po Kr.). 

Jono evangelijos neigiama pažiūra į žydus atspindi 
krikščionijos ir žydijos abipusį priešiškumą I a. pabai- 
goje. Jono evangelijoje šis priešiškumas nekyla dėl Mozės 
Įstatymo (kaip Mato evangelijoj), bet dėl paties Jėzaus. 
Tikėjimas Jėzaus dieviškumu yra priešiškumo šaltinis. 
Jonas evangelistas išpažįsta, kad Jėzus ir Bendrija turi 
savo šaknis žydijoje: “išganymas ateina iš žydų“ (Jn4, 
22). Tačiau jis, labiau negu Matas ir Lukas, iškelia žydų 
Jėzaus atmetimą ir kontrastą tarp to, kas sena, ir to, kas 
nauja. Jonas žinojo iš savo patirties, kad pagonys priėmė 

tą tiesą, kurią žydai buvo atmetę — Jėzų “pasaulio Išga- 
nytoją"* (Jn 4,42). Jam Jėzus savo atėjimu buvo tapęs 
slenksčiu tarp to, kas sena, ir to, kas nauja. 

Be abejo, evangelistas Jonas turėjo daugiau negu vie- 
ną tikslą. Jam rūpėjo praturtinti savo Bendriją teologine 
Jėzaus gyvenimo, mirties ir Prisikėlimo samprata. Sekda- 
mas Morkaus pavyzdžiu, jis naujai peraiškina Jėzaus vie- 
šąją tarnybą jo kilmės sampratos šviesoje. Todėl jo evan- 
gelijoje Jėzus elgiasi ir kalba, kaip tikras Dievo Sūnus. 
Tiesa, ir kiti evangelistai nebuvo tam akli. Net Morkaus 
evangelija, atpasakodama Jėzaus krikštą ir atsimainymą, 
atspindi šį ryšį tarp dangaus ir žemės. Tačiau tai buvo 
tik prošvaistės. Evangelistui Jonui visas Jėzaus gyvenimas 
atspindi dangų, kuris veržte veržiasi į žemę. Ši teologinė 
samprata nėra tik užmesta antklodė, bet yra persunkta ti- 
kėjimo nuostabos: “Žodis tapo Žmogumi ir gyveno tarp 
mūsų?? (Jn 1,14). 


KRISTUS IR AMŽINASIS GYVENIMAS 


Dievo Žodis evangelistui Jonui yra istorinis Jėzus iš 
Nazareto. Savo evangelijoje jis nori parodyti, kad Dievas 
apreiškė savo užmojį ir davė žmogui patį save Jėzuje iš 
Nazareto. Jėzuje ir per Jėzų Dievas davė žmogui amžinąjį 
gyvenimą. 

Evangelija pagal Joną turi savitą sąrangą. Turinio 
sąranga yra perdėm ryški: 


1. Pradžia — Prologas Jn 1,1-18 

2. Ženklų knyga Jn 1,19-12,50 
3. Šlovės knyga Jn 13,1-20,31 
4. Priedas — Epilogas Jn21 


Pradžia — Prologas (Jn 1,1-18). Evangelija pagal 
Joną yra vadinama Naujojo Testamento perlu. Prologą 
galėtume pavadinti Evangelijos pagal Joną perliuku. Jono 

evangelisto ivaizdis, arba simbolis, yra erelis. Įvaizdinimas 
turi šaknis prologo eilutėse. Jose skriejama į dangaus ir 
amžinybės paslaptis. Prologas yra iškili uvertiūra, kuri 
supažindina su evangelijos tema: Dievo Žodžiu, kuris tapo 
Žmogumi (Jn 1,1-5.14). Žodis, kuris buvo adžiojo pas 
Dievą, per kurį visa buvo sukuria, per kurį gyvenimas 
duotas žmogui. Tas gyvenimas yra šviesa, šviečianti pa- 
saulio tamsoje. Jonas Krikštytojas atėjo, kad paliudytų 
apie šviesą (Jn 1,6-8). Dievo šviesai atėjus “pas savuo- 
sius“" (Izraelį), ji daugelio nebuvo priimta (Jn 1,11). Tie 
gi, kurie priėmė, gavo galią tapti Dievo vaikais (Jn 1,12). 
Šie du sakiniai yra uvertiūros dalelės, kuriomis supažin- 
dinama su dviem pagrindinėm evangelijos dalim: 


1. Ženklų knyga (Jn 1,19-12,50) : šviesa spindi 
tamsoje savųjų tarpe; 

2. Šlovės knyga (Jn 13,1-20,31): priėmusieji šviesą 
gauna galią tapti Dievo vaikais. 


Dievo užmojis ir veikla tapo tikrove, kada Žodis tapo 
Žmogumi ir gyveno kaip žmogus žmonių tarpe (Jn 1,14). 
Tapdamas Žmogumi, Žodis apreiškė vienatinį Sūnų. Kiek- 
vienas, kuris Jėzų išpažįsta esant Dievo Sūnumi, kartu su 
tais, kurie tiki, tampa Dievo vaiku. Kadaise Mozė davė 
Įstatymą. Tačiau tik per Sūnų, Jėzų Kristų, buvo duota 
tiesa ir malonė arba amžinoji meilė. Kadangi tik jis ma- 
tęs Tėvą, tik jis gali jį apreikšti. Tik jis gali išsakyti Tėvo 
amžiną meilę, kurios dėka žmonės tampa Dievo vaikais. 

Taigi savo prologu Jonas supažindina skaitytoją su 
pagrindinėm evangelijos temom: 


1. Dievas per savo Sūnų, Jėzų Kristų, sukūrė naują 
Bendriją, apreikšdamas per ją savo išganantį Žodį. 


2 Jėzus Kristus — šviesa tamsoje — buvo žydų at- 
mestas, 0 pagonių priimias. 

Prologo žodynas atspindi Jono religinės nuojautos 
ir galvosenos artimus ryšius su helenistiniu pasauliu, ku- 
riame jis gyveno. Pasaulis jam yra tamsi vieta, į kurį žmo- 
gus gimdamas patenka. Išsigelbėti galima tik a/gimimu 
tame, kuris aineša šviesą ir tiesą iš dieviškojo Anapus (Jn 
3). Čia lengva atpažinti helenistinį įprotį dalinti tikrovę 
į du būties pasaulius: dieviškąjį Anapus su šviesa, tiesa, 
gyvenimu ir žemiškąjį šiapus su tamsa, melu, mirtimi. 
Kartu nesunku atpažinti ir Kumrano ritinių dviejų pasau- 
lių sampratą: Tiesos vaikų pasaulis ir Tamsos vaikų pa- 
saulis. 

Nežiūrint panašumų, Jonas skiriasi nuo helenistinės 
religinės nuojautos ir galvosenos. Skirtumas tarp dieviš- 
kojo, šviesa žėrinčio Anapus, ir tamsoje skendinčio šiapus, 
nėra metafizinis. Dievas per savo Žodį, yra šiapus pasau- 
lio Kūrėjas. Dar daugiau — Dievo Žodis “tapo Žmogumi" 
ir gyveno, kaip žmogus tarp žmonių. Pats Dievo Sūnus 
priėmė žmogiškosios prigimties trapumą. Todėl absoliu- 
čios spragos tarp dvasios ir kūno pasaulio nėra ir negali 
būti. Jonui ši samprata yra labai opi: Jėzus Kristus yra 
tikras žmogus (Jn 2,13-17; 4,6-7; 11,35; 19,26-27). Jis 
kalba apie Jėzaus kūną ir kraują (Jn 6,53-55) ir vaizdžiai 
aprašo jo mirtį (Jn 19,34). Pabrėždamas Jėzaus žmogiš- 
ką prigimtį, Jonas kovojo su pažiūra apie Jėzų, kuri, iš- 
keldama jo dieviškąją prigimtį, nepakankamai vertino, 
arba net visai paneigė, jo žmogiškumą. Ši samprata, va- 
dinama docetizmu, buvo paplitusi gnostikams gimininguo- 
se Bendrijos rateliuose. Docetizmas teigė, kad Žodis tapo 
ne tikru, bet tariamu žmogumi. Dievas tik atrodė arba 
dėjosi tapęs žmogumi.““* Jono evangelija išpažįsta Jėzų 
Kristų ne tik tikru Dievu, bet ir tikru žmogumi, kuris ki- 
lęs iš Nazareto. 


168 Panašiai docetistų sampratai priešinamasi ir Jono Laiškuose. 

Žodis (gr. Logos) yra itin būdingas ir turiningas Jo- 
no evangelijos prologo išsireiškimas. Jis užtinkamas hele- 
nistinėje kultūroje, žydijoje ir Senajame Testamente. Stoi- 
kams žodis (logos mažąja raide) buvo protu apčiuopia- 
mas visatos dėsnis. Stoikai aiškino, kad visatos tikslingos 
darnos pagrindas yra žodis. Svarbu suprasti, kad šis žodis 
nėra asmeninė būtybė, bet protu pažįstamas visatos darnos 
principas. Helenistinė žydija, kuri naudojosi graikišku 
Šventraščiu (Septuaginta), žodžiui davė ypatingą religi- 
nę prasmę. Pradžios knygoje rašoma, kad kūrinija atsira- 
do, Dievui ištarus savo žodį: “ Tebūnie!" (Pr 1,1-2,4a). 
Ryšys tarp Kūrėjo ir kūrinijos bei paskiro kūrinio yra 
Dievo tariamas žodis, kuris jį pašaukia iš nebūties: “ Būk 
— Tapk!" 

V „Senajame Testamente žodis reiškia ne tik garsų jun- 
ginį, bet ir patį daiktą. Dievo žodis alsuoja galia: kuriant 
visatą, duodant Įstatymą, pranašams raginant įsiminti 
nuostabiuosius Dievo darbus istorijoje. Žodis (hebrajiškai 
dabar) gavo dar gilesnę prasmę išminties sąjūdyje.“ Iš- 
minties raštija rodo vis didėjanti dėmesį išminties vaid- 
meniui visatos kūrime. Išmintis buvo suasmeninta: Dama- 
Išmintis (Pat 8). Jai buvo priskirtos moters savybės. Ta- 
čiau žydų monoteizmas neleido duoti išminčiai atskirą 
nuo Dievo būtį. Tik vėliau, jau graikų minties įtakoje, 
išmintis imta sutapatinti su žodžiu (logos). Išmintis buvo 
suprasta kaip Dievo veiksnys kūrime. Kadangi Tora (Įsta- 
tymas) buvo išminties įsikūnijimas ir Dievo žodis, jai 
buvo duoti išminties ir žodžio bruožai (Sir 24). 

Senajame Testamente Dievo žodis buvo ne tik galin- 
gas kūrimo veiksnys, bet ir įrankis, kuriuo Dievas ap- 


169 Išmintis Senajame Testamente yra raštija, kuri aprašo žmogaus 
pastangas būti darnoje su savimi ir su kūrinija. Svarbesnieji išminties są- 
jūdžio liudininkai yra Patarlių knyga, Jobas, Ekleziastas (arba Kokeletas), 
Ekleziastikas (arba Siracidas), Išminties knyga. 

reiškė savo istorinį užmojį bei veiklą Izraeliui ir visam 
pasauliui. Pranašai pradėdavo savo pranašystę “ Viešpa- 
ties žodis... Dievas apreiškė savo išganingąją veiklą 
istorijoje ne vien žodžiu, bet ir įvykiais, apie kuriuos 
kalbėjo ir kuriuos liudijo pranašai. 

K3 visa tai turi bendra su Jono evangelijos prologu ? 
Skaitant prologą, svarbu įsijausti, kad Jono naudojami 
išsireiškimai turi daugeriopą helenistinės galvosenos bei 
kultūros foną, kuris buvo gerai žinomas ne tik to laiko 
krikščionims, bet drauge ir žydams, ir pagonims. 

Jono prologo Žodis (Logos didžiąja raide) yra savi- 
tas savo negirdėtu naujumu, kurį randame sakinyje Ža 
dis tapo žmogumi"? (Jn 1,14). Čia Žodis (amžinasis Dievo 
Sūnus) sutapatinamas su Jėzumi Kristumi, istoriniu as- 
meniu, kilusiu iš Nazareto. Jonui Žodis nėra beasmenis 
principas — mitologinė tiesa, arba kosmologinis dėsnis. 
Jis yra Asmuo, kurio veidas matytas ir pažįstamas: 


Kas buvo nuo pradžios, 

ką girdėjome ir savo akimis regėjome, 

ką patyrėme ir mūsų rankos lietė, — 

tai rašome apie gyvenimo Žodį. 

Cyvenimas pasirodė, 

ir mes regėjome ir liudijame, 

ir sbelbiame jums amžinąjį gyvenimą, 

kuris buvo pas Tėvą ir pasirodė mums. 

Ką matėme ir girdėjome, skelbiame ir jums, 
kad ir jūs turėtumėte bendravimą su mumis. 
0 mūsų bendravimas yra su Tėvu 

ir su jo Sūnumi Jėzumi Kristumi. 

Ir iai mes rašome, 


kad mūsų džiaugsmas būtų tobulas (1 Jn 1,1-4). 


Jonui Žodis yra Asmuo su veidu, sutiktas istorinio Jėzaus 
gyvenime ir veikloje. Tiesa, kad jis pradeda savo evan- 

seliją, rodydamas Žodį, per kurį “visa atsirado" (Jn 1, 
3). Ši tiesa buvo arti širdies ir žydams, ir pagonims. 
Tačiau jis tuojau pat perkelia visą dėmesį į Žodį, kuris 
yra asmeniškas Dievo Apreiškėjas (Jn 1,18), — į Tą, 
per kurį išganymas buvo apreikštas ir duotas žmonėms. 


ŽENKLŲ KNYGA: Jn 1,19-12,59 


Po prologo Jono evangelijos turinys bemaž savaime 
skyla į dvi dalis. Pirmieji dvylika evangelijos skyrių su- 
daro dalį, kurią galima vadinti Ženklų knyga.“ Jėzus 
ženklais (stebuklingais veiksmais) ir žodžiais — pačiu 
savimi — apreiškia Tėvą. Tačiau yra atmetamas: “Pas 
savuosius atėjo, o savieji jo nepriėmė“ (Jn 1,11). 

Panašiai kaip sinoptikai, Jonas aprašo Jėzaus viešo- 
sios tarnybos pradžią Jono Krikštytojo liudijimu (Jn 1,19 
-36). Jono Krikštytojo vaidmuo jam yra tik antraeilis. 
Keletoje vietų jo veikla net nuvertinama (Jn 1,6-8; 1,35- 
37; 3,25-30; 10,40-42). Jėzus yra “šviesa", o Jonas 
Krikštytojas — tik “žiburys" (lempa!) (Jn 5,35). Ir pats 
Jonas Krikštytojas žino esąs tik žiburys: “Tas, kuris pas- 
kui mane ateis, anksčiau už mane yra buvęs, nes jis yra 
už mane pirmesnis“ (Jn 1,15). Jono evangelija praeina 
tylomis pro Jono Krikštytojo skelbimo turinį (žr. Lk 3, 
1-18), pasitenkindama tik jo liudijimu apie Jėzų: “Štai 
Dievo Avinėlis, kuris naikina pasaulio nuodėmę“ (Jn 1, 
29-34.36). Pas sinoptikus, išskyrus evangelistą Matą (Mt 
3,13-17), Jonas Krikštytojas Jėzaus neatpažįsta. Jono 
evangelijoje, jam Dievas apreiškia per Dvasią, kas ir kuo 
yra Jėzus (Jn 1,29-34). Jonas Krikštytojas atpažįsta Jėzų 


170 Lietuviškasis vertimas nedaro skirtumo tarp dynameis — stebuk- 
lai ir semeia — ženklai. Sinoptikai vartoja stebuklus, o Jonas — ženklus. 
Pvz. Jn 2,11 turėtų būti verčiama: Tokią ženklų pradžią...“ 

kaip tą, kuris krikštys Dvasia, nes matęs “Dvasią, ... nu- 
sileidžiančią iš dangaus, [kuri] pleveno virš jo" (Jn 1, 
32). Aprašydamas Jėzaus susitikimą su Jonu Krikštyto- 
ju, evangelistas Jonas naudoja tą patį teologinį dėsnį, ku- 
ris taikomas visoje evangelijoje: atpažinti, kas ir kuo yra 
Jėzus, gali tie, kuriems Dievas apreiškia. Dievas apreiš- 
kia Jėzaus paslaptį tiems, kurie tiki. Jonui evangelistui 
svarbu pabrėžti Jėzaus tarnybos istoriškumą: “Žodis tapo 
Žmogumi" — tikru žmogumi. Šis evangelijos bruožas yra 
nukreiptas prieš docetistus. Tačiau jam dar labiau rūpi 
peraiškinti Jėzaus istorinę tarnybą pagal naujus teologi- 
nius poreikius. 

Naujojo Testamento tyrinėtojai, remdamiesi Juozapo 
Flavijaus Žydų senove“! ir vėlesniais duomenimis apie 
“Krikštytojo"" atskalas Sirijoje, daro išvadą, kad I a. būta 
atskalų, kurios laikė Joną Krikštytoją savo vadu. Galimas 
dalykas, kad Jono evangelija, nuvertindama Jono Krikš- 
tytojo vaidmenį, norėjo sąmoningai pastatyti šias atskalas 
į savo vietą. Tačiau Jono Krikštytojo pastatymas į savo 
vietą yra ir Evangelijos pagal Joną autoriaus nuoseklumo 
atspindys. Jėzus Kristus jam yra pagrindinis pasaulio iš- 
ganymo dramos veikėjas. Visi kiti veikėjai, pasirodę evan- 
selijos puslapiuose, tėra tik šalutiniai. Šį nuoseklumą at- 
spindi evangelisto išreikšta Jono Krikštytojo savimonė: 
“Jam [Jėzui] skirta augti, o man — mažėti" (Jn 3,30). 

Su Jono Krikštytojo liudijimu apie Jėzų, “Dievo 
Avinėlį", Jono evangelija įveda į savo Jėzaus mirties teo- 
loginę sampratą: Jėzaus mirtis yra auka. Apie jo auką 
kalbama pačioje evangelijos pradžioje. Tokiu būdu paro- 
doma, kad Jėzaus mirtis yra esminis apreiškimo ir tarny- 
bos bruožas to, kuris krikštija Dvasia. Prologe Jėzaus die- 
vasūniškumas buvo grindžiamas jo buvimu pas Dievą pra- 


171 Antiguitates Iudaicae 18, 116-117. 

džioje ir Dievo matymu (Jn 1,1.18). Jo veiklos pradžioje 
Jėzaus dievasūniškumas pagrindžiamas tuo, kad jis 
“krikštys Šventąja Dvasia“ (Jn 1,33). Sekančiuose evan- 
gelijos puslapiuose evangelistas Jonas parodys Jėzaus die- 
vasūniškumo apreiškimą istorijoje ir Dvasios davimu. 


Pirmųjų mokinių pašaukimo aprašyme Jonas evan- 
gelistas ryškiai skiriasi nuo sinoptikų (Jn 1,35-51; Mt 4, 
18-22; Mk 1,16-20; Lk 5,1-11). Jono evangelijoje moki- 
niai atpažįsta Jėzų esant Mesiju, arba Kristumi, dar jo 
viešosios veiklos pradžioje (Jn 1,41). Ir Petras pavadina- 
mas Kefu (Uola) jo pašaukimo pradžioje (Jn 1,41-42; 
plg. Mt 16,18). 


Pirmųjų mokinių pašaukimo pasakojimo atomazga 
pasiekiama Natanaelio pašaukime (Jn 1,43-51)./“. Nata- 
naelis, tikras izraelitas, žydijos kraityje neranda pagrindo 
tikėti, kad Jėzus galėtų būti Mesijas: “Ar iš Nazareto gali 
būti kas gero?“ (Jn 1,46). Tačiau nors ir abejoja, bet 
ryžtasi “eiti ir pamatyti". Jonui evangelistui Natanaelio 
laikysena yra tikėjimo širdis ir esmė: proto atvirumas, 
kuris leidžia žmogui, nežiūrint abejonių, artintis prie Die- 
vo per Jėzų Kristų. Natanaelis, atėjęs pas Kristų, apstul- 
bintas jo žinojimu, įtiki (Jn 1,47-49). Jėzus jam pažada: 
“Tu pamatysi didesnių dalykų" (Jn 1,50). “Iš tiesų, iš 
tiesų sakau jums: jūs matysite atsivėrusį dangų ir Dievo 
angelus kylančius ir nusileidžiančius ant Žmogaus Sū- 
naus'' (Jn 1,51). Natanaelis išgyvens dar pilnesnį apreiš- 
kimą, kada jis atpažins, kad Jėzus yra tas Asmuo, per 
kurį Dievas ateina pas žmogų žemėje ir per kurį žmogus 
prisiartina prie Dievo danguje. Jonas evangelistas turi 
mintyje Jėzaus mirtį anti kryžiaus ir jo Prisikėlimą — tą 


172 Sinoptikai Natanaelį vadina Baltramiejumi. Žr. Mk 3,18; Mt 10, 
3; Lk 6,14. 

Valandą,“* kurią bus duotas šis pilnesnis apreiškimas. 
Jono evangelijoje Natanaelis yra priešprieša netikinčiųjų 
žydų, kurie aprašomi kaip nenorį praregėti ir atpažinti 
Dievo ir jo užmojo Jėzaus žodžiuose bei darbuose (Jn 
7-9). 

Kristaus duotas naujasis gyvenimas. Ženklų knygoje 
(Jn 1,19-12,50) Jonas evangelistas atpasakoja Jėzaus vie- 
šąją tarnybą, panaudodamas septynis stebuklų pasakoji- 
mus, keletą kalbų ir pokalbių bei keletą kelionių į Jeru- 
zalę švenčių proga. Sinoptikai kalba apie stebuklus (pvz. 
Mk 2,5-12), o Jonas — apie ženklus, kurie apreiškia Jėzų 
kaip Dievą ir jo užmojį įsikūnijimo paslaptyje: “Ženklų 
pradžią Jėzus padarė Galilėjos Kanoje“ (Jn 2,11; 2,1- 
12).“* Išsibaigus vynui, Jėzus, savo motinos prašomas, 
gausiai juo aprūpina. “Ten buvo šeši akmeniniai indai..., 
kiekvienas dviejų trijų saikų talpos [apie 38-40 litrų! 
6x40==240 litrų!]? (Jn 2,6). Jėzaus liepimu, jie pripil- 
domi vandens, kurį jis stebuklingai paverčia vynu. Šis 
stebuklo pasakojimas yra tik Evangelijoje pagal Joną. Jo- 
nui evangelistui jis yra pradžia ženklų, kuriais Jėzus pa- 
rodė savo šlovę (Jn 2,11). 

Evangelistas Jonas apie stebuklus pasakoja kitaip 
negu sinoptikai. Jam ne tiek rūpi fiziniai stebuklai kaip 
tokie, kiek stebuklingi ženklai. Pagal evangelistą Joną Jė- 
zaus Ženklai yra apraiškos Dievo galios, kuria jis duoda 
išganymą tiems, kurie jį tiki. Šia prasme, stebuklas tikė- 
jimo akims apreiškia Dievo šlovę (Jn 2,11). Žodis “šlo- 
vė" reiškia ne tik Dievo anapusiškumą, arba transcenden- 
ciją, žmogaus tikrovėje, bet ir neišsakomą galią, parodytą 


173 “Valanda" yra Jonui evangelistui būdingas žodis. Žr. Jn 2,4; 
7,30; 8,20; 12,23.27; 13,1; 17,1. 

174 Lietuviškas vertimas neperduoda Jono evangelijos savitumo, nes 
verčia “stebuklų pradžią“ vietoj “ženklų". Tuo evangelistas Jonas neskiria- 
mas nuo sinoptikų. 

Samarijos gamtovaizdis. 


rd 


Ė is Aa K T S T 
k-- „AR i A 
; . 


Jokūbo šulinys. 

“Tenai buvo Jokūbo šulinys. Nuvargęs iš kelionės, Jėzus prisėdo 
palei šulinį... Viena samarietė moteris atėjo semtis vandens. 
Jėzus ją paprašė: "Duok man gerti'" (Jn 4,6-7). 


Jėzus atsakė: 

“Kiekvienas, kas geria šitą vandeni ir vėl trokš. 
O kas gers vandeni, kurį aš duosiu, 

tas nebetrokš per amžius..." (Jn 4,13-14). 


“ 


Paskutinės vakarienės vieta. 

“Tai buvo prieš Velykų šventę. Jėzus, žinodamas, jog 
atėjo metas jam iš pasaulio keliauti pas Tėvą, ir 
mylėdamas savuosius pasaulyje, parodė jiems 

savo meilę iki galo" (Jn 13,1). 


Kelias per Kedrono upelį i Getsemanės sodą. 


Suimtasis Jėzus 
tikriausiai 

šiais laiptais 
lipo į Kajato 
rūmus. 


Ant Kajafo rūmu 
vietos pastatyta 
Gaidgystės 
šventovė. 


Erodo rūmų 
Jeruzalėje modelis 
ir Antonijaus 
tvirtovė, kur 
Pilotas Jėzu teisė. 


Grindinys, kur 
stovėjo teisiamas 
Jėzus (Jn 19,13). 


Kalvarija — 
Jėzaus nukryžiavimo 
vieta. 


Jėzaus kapas 
uoloje. 


Jėzuje Kristuje: “mes regėjome jo šlovę — šlovę Tėvo 
viengimio Sūnaus“ (Jn 1,14). Taigi šlovė pagal Joną yra 
Dievo galia išganyti. Jėzus apreiškia šią Dievo galią sep- 
tyniais ženklais, darydamas Dievo darbus (Jn 5,36; 9,3). 
Visiškas Dievo šlovės apreiškimas yra Jėzaus mirtis ir 
Prisikėlimas. Evangelistui Jonui šis ir yra pats didžiau- 
sias ženklas, nes tik juo apreiškiama visų kitų ženklų iš- 
sami prasmė. Tai istorinio Dievo užmojo Valanda (Jn 
2,4). 

. Ženklas turi dar ir kitą prasmę Jono evangelijoje. 
Ženklai atskleidžia tiesą, kuri nėra matoma akimis ar 
girdima ausimis, bet suvokiama tikėjimu. Ženklų dėka 
akys mato Dievo galybę, o tikėjimas suvokia akims ne- 
prieinamą tiesą. Ženklai yra tiesos įvaizdžiai. Imkime, 
pavyzdžiui, Kanos vestuvių ženklą. Vyno gausa, kurią Jė- 
zus duoda Dievo galia, yra Jėzaus atnešto naujojo gyve- 
nimo simbolis. Naujasis gyvenimas yra gyvenimas krikš- 
čionių Bendrijoje. Bendrijos gyvenimas, vaizduojamas vy- 
no gausa, yra sugretinimas su senuoju žydijos gyvenimu, 
kuriam būdingi apsiplovimai vandeniu, laikomu akmeni- 
niuose induose. Kanos vestuvių ženklas apreiškia, kad Jė- 
zus jau atlieka Dievo darbą, kuriuo žmogus ne tik apvalo- 
mas, bet ir džiaugiasi Dievo suteiktu išganymu. Šiuo ženk- 
lu, kaip ir kitais šešiais Jono evangelijoje,'“* regimas Jė- 
zaus darbas žėri simboline prasme. 

Sinoptikai, apskritai paėmus, ženklais vadina apoka- 
liptinius Atbaigos Amžiaus įvykius. Jais prasidės Kara- 
lystės galutinis įgyvendinimas. Pagal Joną Jėzuje jau ap- 
reikšta ir duota tikrojo Karalystės gyvenimo pilnatvė (Jn 
1,16-18; 3,16-17). Todėl evangelistas noriai kalba apie 


išsgydymas Betsatoje (Jn 5,1-15), duonos padauginimas (Jn 6,1-15), ėjimas 
vandeniu (Jn 6,16-21), neregio išgydymas (Jn 9) ir Lozoriaus prikėlimas iš 


numirusių (Jn 11). 

Jėzaus darbus, kurie yra šios gyvenimo pilnatvės apraiš- 
kos istorijoje. Tai padeda suprasti ir Jono simbolinį žodį 
“ Valanda" (Jn 2,4). Kanoje Jėzus sako savo motinai: 
“Dar neatėjo mano valanda!" (Jn 2,4). Valanda, kaip jau 
buvo minėta, yra Jėzaus mirties it Prisikėlimo valanda, 
kada Dievo apreiškimas bus galutinai “aitliktas" (Jn 19, 
30). Tuo metu Jėzus išpildys visa, ką jo ženklai prana- 
šauja. Tačiau nereikia užmiršti, kad evangelistas Jonas 
viską vertina Jėzaus mirties ir Prisikėlimo šviesoje. Be 
abejo, jam Valanda yra ir tas žmonijos istorijos momen- 
tas, kuriame amžinasis Žodis įsikūnijo, tačiau tik Jėzaus 
mirtimi ir Prisikėlimu jo darbų ir žodžių prasmė buvo ga- 
lutinai apreikšia. Todėl jis šį paskutinį įvykį vadina Va- 
landa (Jn 13,1 — “metas" tolygus Valandai). Kadangi 
Dievo Sūnaus atėjimas į pasaulį buvo tos valandos pra- 
džia, evangelistas sako: “Bet ateis valanda, — jau dabar 
ji yra. . V? (Jn 4,23). 

Kanos vestuvių ženklą seka iškarpa apie Šventyklos 
orumą (Jn 2,13-22). Jėzus išveja iš Sventyklos prekiau- 
tojus bei pinigų keitėjus ir išvaiko jų avis ir jaučius. Ir 
čia evangelistas Jonas skiriasi nuo sinoptikų. Sinoptikai 
šį įvykį deda į paskutines Jėzaus viešosios tarnybos die- 
nas (Mt 21,12-13; Mk 11,11.15-17; Lk 19,45-46). Jonas, 
savo teologinio tikslo skatinamas, šį pasakojimą apie Šven- 
tyklos išvalymą mini viešosios tarnybos pradžioje. Jam 
svarbu parodyti, kad Dvasia, kurianti naująją Dievo gar- 
bintojų Bendriją, buvo Jėzuje Kristuje nuo pat pradžios. 
Jam ne mažiau svarbu pabrėžti, kad Bendrija subrendo 
tik po Prisikėlimo ir Dvasios aisiuntimo. Jėzaus žodžius 
Šventyklos išvalymo proga: “Sugriaukite šitą šventyklą, 
o aš per tris dienas ją atstatysiu" (In 2,19) evangelistas 
paaiškina: “Bet jis kalbėjo apie savo kūno šventyklą" (Jn 
2,21). Jonui rūpi atkreipti dėmesį, kad Prisikėlusysis, jo 
paties žodžiais, taps Šventykla, kurioje žmogus garbins 

Dievą. Tikri Dievo garbintojai “šlovins Dievą dvasia ir 
tiesa... Dievas yra dvasia, ir jo garbintojai turi šlovinti 
jį dvasia ir tiesa" (Jn 4,21-24). Jono evangelijoj Dvasios 
atsiuntimas Bendrijai yra be galo reikšmingas įvykis (Jn 
14,16-17.26; 16,7-15). 


Kaip vandens pakeitimas vynu vaizduoja Kristaus 
duodamą naująjį gyvenimą, taip Šventyklos išvalymas 
vaizduoja naujosios Kristaus Bendrijos Dievo garbinimą 
Dvasioje. Naujoji Bendrija kuriama tikėjimu prisikėlusiu 
Viešpačiu. 

Šventyklos išvalymas pranašauja dieną, kada Dievo 
garbinimas Šventykloje liks atgyvena. Todėl šis reikšmin- 
gas įvykis daug sako ir apie Jono evangelijos visumą. 
Šioje evangelijoje Jėzaus viešosios tarnybos chronologija 
turi gilias šaknis žydų šventėse, pradedant Šventyklos iš- 
valymu Perėjimo (Velykų) šventės metu (Jn 2,13) ir 
baigiant Jėzaus nukryžiavimu Perėjimo šventės išvakarė- 
se (Jn 19,14). Tarp Šventyklos išvalymo ir nukryžiavimo, 
įrėmuotų Perėjimo šveniėmis, Jonas surikiuoja svarbius 
Jėzaus pareiškimus Jeruzalėje, dažnai juos sujungdamas 
su įvairiomis žydų šventėmis. Taip evangelistas Jonas pa- 
brėžia, kad Jėzus panaikino senąsias žydų šventes, pa- 
skelbdamas naują Dievo garbinimo būdą, kuris prieina- 
mas visai žmonijai. 

“Vėl užgimti" (Jn 3,5). Jn3 aprašomas pokalbis 
Jėzaus su Nikodemu, žydų didžiūnu (Jn 3,1-15). Pokalbis 
virsta pareiškimu, kuris jį paaiškina (Jn 3,16-21). Žydų 
raštijoje teigiama, kad Dievas stebuklais, lyg antspaudu, 
patvirtina kurio nors iškilaus rabino mokymą. Ir Niko- 
demui Jėzaus daromi stebuklai yra Dievo antspaudas 
(ženklas), kuriuo patvirtinamas Jėzaus mokymas. Todėl 
jis ateina pas Jėzų "nakčia" ir sveikina jį “Rabi" 

(Mokytojau) kreipiniu (Jn 3,2). "ė Pokalbis su Nikode- 
mu sukasi apie sąlygas įeiti į Karalystę. Ši tema labai 
primena sinoptikus. Tačiau Jono evangelijoj Jėzus, aiš- 
kindamas, kaip įeinama į Karalystę, išsireiškia visai ki- 
taip negu sinoptinėse evangelijose. Kiekvienas, kuris nori 
įeiti į Dievo Karalystę, turi “vėl užgimti“ (Jn 3,3.5.6). 
“Vėl užgimti" graikų kalba gali būti suprantama dvejopa 
prasme: “vėl užgimti" ir “gimti iš aukštybės" (Jn 3,3). 
Jonui jos abi išreiškia jo teologinį tikslą mokyti apie gi- 
mimą iš Dvasios (Jn 3,6). Visi gimsta iš savo tėvų žmo- 
gaus prigimtimi, tačiau tik tie, kurie vėl užgimsta iš Dva- 
gali įeiti į Karalystę. Kadangi Dievo Dvasia ateina 
“aukštybės", vėl užgimusieji yra “atgimę iš aukštybės“. 
Ale amas galimas Žmogaus Sūnaus dėka — Žmogaus 
Sūnaus, kuris nužengė iš dangaus ir vėl užžengė į dangų 
(Jn 3,13). Kiekvienas, kuris tiki jį, “turi amžinąjį gyve- 
nimą"' (Jn 3,15). Jn 3,3-15 yra prologo žodžių paaiškini- 
mas: “Visiems, kurie jį priėmė, jis davė galią tapti Dievo 
vaikais. .., kurie ne iš kraujo ir ne iš kūno norų, ir ne 
iš vyro norų, bet iš Dievo užgimę" (Jn 1,12-13). 
Pokalbis su Nikodemu turi povelykinę Jėzaus, Dievo 
Sūnaus ir Mesijo, sampratą. Jo pagrindas yra Bendrijos 
tikėjimas išganančia Jėzaus mirtimi ir Prisikėlimu, o ne 
vien Jėzaus veikla viešosios tarnybos metu. Įsidėmėtinas 
įvardžio pakeitimas (Jn 3,11). Pirmasis vienaskaitos as- 
muo paliekamas ir imama kalbėti pirmuoju daugiskai- 
tos asmeniu: “mes kalbame, ką žinome, ir liudijame, ką 
matome; tik jūs nepriimate mūsų liudijimo“ (Jn 3,11). 
Čia kalba Jėzaus lūpomis povelykinė krikščionių Bendri- 


176 “Nakčia" nurodo, kad keliaujama iš tamsos į šviesą. Jono evan- 
gelijoje tamsa yra blogio ir nežinios įvaizdis. Žr. Jn 13,30, kur kalbama 
apie Judą, išeinantį iš Paskutinės Vakarienės Jėzų išduoti: “Buvo naktis“. 
Šiuo atveju Judas ėjo priešinga kryptimi negu Nikodemas: iš šviesos į 
tamsą — į blogį ir nežinią. 

ja. Ir gimimas “iš vandens ir Dvasios" (Jn 3,5) yra krikš- 
čioniškasis krikštas, kurį Jonas laiko atgimimo sakramen- 
tu. Jėzus savo mirtimi ir Prisikėlimų — Žmogaus Sūnus 
savo nužengimu iš dangaus ir vėl užžengimu į dangų (Jn 
3,13) — atgimimo sakramentą padarė veiksminga sąlyga 
įėjimui į Karalystę. 

Jonas palygina Senojo Testamento Mozę, iškėlusį 
varinį žaltį,“"" kad visi gyvačių įkąstieji galėtų išsigelbė- 
ti, su Žmogaus Sūnaus iškėlimu ant kryžiaus, “kad kiek- 
vienas, kuris jį tiki, turėtų amžinąjį gyvenimą“ (Jn 3,15). 
Žodis “iškeltas"? Jonui yra įvaizdinis, arba simbolinis. Tai 
tikėjimo išraiška, kuria įsimenama Jėzaus iškėlimas ant 
kryžiaus ir išaukštinimas Prisikėlimu. 

Likusioji Jėzaus su Nikodemu pokalbio dalis tampa 
monologu. Jo tikslas yra parodyti pasauliui Jėzaus, Dievo 
Sūnaus ir Mesijo, tarnybos uždavinį. Dievas “atidavė“, 
t.y. leido kentėti ir mirti savo vienatiniam Sūnui, kad 
duotų naują gyvenimą žmonėms, nes “mylėjo pasaulį“ 
(Jn 3,16). Kristaus tarnyba pasaulyje yra meilės tarnyba, 
kuria krikščionis turi sekti: būti Tėvo rankomis, kojomis, 
širdimi žmonėms. Meilės tarnybos tikslas nėra pasmerki- 
mas,""* bet išganymas (teismas, kuris išgelbsti). Jėzaus, 
Dievo Sūnaus ir Mesijo, pats buvimas žmonių tarpe yra 
krisis — teismas, kuriuo Dievas žmogų prašnekina, ragin- 
damas apsispręsti. Išganymas yra priklausomas nuo žmo- 
gaus būtinio nuosprendžio:'"? “Atėjo šviesa į pasaulį, bet 
žmonės labiau mylėjo tamsą, nei šviesą, nes jų darbai 


177 Sk 21,4-9: Mozės žalvario žaltys Jono evangelisto panaudojamas 
išganymo pavyzdžiu. 

178 Graikų kalba tas pats žodis reiškia “pasmerkti? ir “teisti". Daik- 
tavardis krisis reiškia pasmerkimą ir teismą. 

179 Pats Jėzaus artumas yra teismas — tikrove tapusi eschatologija. 
Žr. autoriaus straipsnį: “Vilties teologija: eschatologinė Dievo Karalystė“, 
Aidai (1:1976), p. 297-300. 


261 


buvo pikti“ (Jn 3,19). Jėzus Kristus — šviesa, o Blogis 
— tamsa. Jėzus, Dievo Sūnus ir Mesijas, atnešė šviesą, 
bet tamsa nenorėjo jos priimti. Nepriėmimas ir yra pa- 
smerkimas, arba teismas. Teologija teigia, kad Dievas teis- 
damas žmogų amžinai nuotolai ir pražūčiai, skaitosi su 
žmogaus nuosprendžiu mirties valandą. Ir pagal Jono 
evangeliją ne Dievas žmogų apleidžia, bet žmogus Dievą. 
Žmogus pats save nuteisia.'** 

Šioje Jėzaus kalbos dalyje, visatos samprata yra 
įrėmuota į dualistinius rėmus: šviesa ir tamsa. Susiduria- 
me su vienu iš įdomesnių panašumų tarp Jono evangeli- 
jos ir Negyvosios jūros ritinių. Įsidėmėtina ir tai, kad 
Jėzus, pabrėždamas reikalą “vėl užgimti", paneigia rei- 
kalą biologiniai priklausyti Senojo Testamento tautai. 

Jonas evangelistas didžiausia nuodėme laiko netikėti 
Dievo tiesa Jėzuje, Dievo Sūnuje ir Mesijyje, kuris yra 
“kelias, tiesa ir gyvenimas" (Jn 14,6). Pagal jį, kiekvie- 
nas, kuris tikėjimu nepažįsta Kristaus apreikšto kelio į 
Dievą, neišvengiamai pasimeta tamsoje arba paklysta 
nuodėmėje. Tikėjimas Jono evangelijoje nėra proto nuo- 
sprendis. Pažinti Jėzuje Dievo Sūnų ir Mesiją vien protu 
neįmanoma. Tam reikia Dvasios apreiškimo, kuris yra 
suprantamas tik tada, kada žmogus yra atviro proto ir 
širdies (kaip Natanaelis — žr. Jn 1,43-51). Šiame žmo- 
gaus atvirume yra pasitikėjimas ir nuojauta, kad Dievas 
gali apreikšti save ir savo teismą per Jėzų, savo Sūnų ir 
Mesiją. Kitaip sakant, tikėjimu pažįsiama ne vien tiesų 
ryšulys apie Dievą ir jo teismą, bet asmeniškai jungia- 
masi su Dievu per Jėzų, jo Sūnų ir Mesiją. Taip pasiti- 


180 Žr. apaštalo Pauliaus mokymą: “Mums dar tebesant silpniems, 
Kristus savo metu numirė už bedievius. Vargu, ar kas sutiktų mirti už tei- 
sųjį; nebent kas ryžtųsi numirti už geradarį. O Dievas mums parodė savo 
meilę tuo, kad Kristus numirė už mus, kai mes tebebuvome nusidėjėliai“ 
(Rom 5,6-8). 

kima ir atsiduodama Dievui visu gyvenimu — mąstysena 
ir elgsena. 

Jėzaus pokalbis su Nikodemu yra ir savitos eschato- 
loginės sampratos pavyzdys. Jonas evangelistas perdirbo 
savo meto poreikių kryžkelėje Jėzaus ir Bendrijos escha- 
tologinį mokymą. Eschatologija, kaip žinome, yra tikėji- 
mo pastangos suprasti ir įsiminti Dievo artumą istorijoje. 
Dievo Karalystė Naujajame Testamente — Bendrija — 
yra Dievo artumas. Jonui evangelistui gyvenimas Karalys- 
tėje yra daugiau dabarties tikrovė, negu ateities viltis, nes 
amžinasis gyvenimas yra laike — istorijoje — nuo Jėzaus, 
Dievo Sūnaus ir Mesijo, atėjimo. Ir krikštas Jonui nėra 
atgailos krikštas, Karalystės atėjimo belaukiant (kaip si- 
noptikams), bet yra atgimimas Dvasios kūdikiu. Naujojo 
Testamento tyrinėtojai Jono evangelijos eschatologinę sa- 
vimonę vadina tikrove tapusia eschatologija.l“" 

Žmogaus Sūnus Evangelijoje pagal Joną nebėra apo- 
kaliptinis asmuo, kuris ateina debesyse įvykdyti Paskuti- 
nio Teismo. Jam Paskutinis Teismas jau yra prasidėjęs 
Žodžio įsikūnijimu. Paskutinis Teismas yra jau dabar is- 
torijoje, nes atėjo Jėzus, Dievo Sūnus ir Mesijas. Apoka- 
liptinė Žmogaus Sūnaus samprata (žydiškoji ir krikščio- 
niškoji) dangiškajame Dievo Sūnuje ir amžinajame Žo- 
dyje sužėri naujumu. 


Pasaulio išganytojas (Jn 4,1-54). Samarija yra vi- 
durinė Palestinos dalis; šiaurinė — Galilėja, o pietinė — 
Judėja. Samariečiai, nuo VIII a. pr. Kr. — asiriečių lai- 
kais, buvo žydų ir kolonistų, asiriečių tremtinių, mišinys. 
Tikrieji žydai juos laikė pusiau pagonimis, nes jie buvo 
maišyto kraujo. Jie turėjo savo šventyklą Garizimo kalne, 
kurią Jonas Hirkanas (129 m. pr. Kr.) sugriovė. Sinop- 


181 C. H. Dodd, The Parables of the Kingdom (New York: Serib- 
ner's Sons, 1961); R. E. Brown, ten pat, p. CXV- CXXI. 

tikai visiškai neužsimena apie Jėzaus veiklą samariečių 
tarpe. Jono evangelija tam skiria svarbią vietą. 

Iš pokalbio su samariete moterimi evangelistas Jonas 
išvysto naujojo, Kristaus duoto, gyvenimo temą. Pokalbis 
turi kontekstą istorinio Jėzaus tarnyboje. “Jam reikėjo 
eiti per Samariją" (Jn 4,4). Nuvargęs kelionėje, Jėzus 
prisėdo palei Jokūbo šulinį, prie Sicharo miestelio. Buvo 
pats vidudienis. Jėzui paprašius gerti, samarietė nustem- 
ba, kaip žydas gali prašyti samarietę, ir dar moterį, van- 
dens (Jn 4,9). O Jėzaus pareiškimas, kad jis duoda “ gy- 
vojo vandens“, kuris “taps versme vandens, trykštančio į 
amžinąjį gyvenimą“ (Jn 4,10.14), samarietę visai sumai- 
šo. “ Gyvasis", arba tekąs, šaltinio vanduo Palestinoje yra 
labai vertinamas. Šventraštyje gyvasis vanduo yra įvaiz- 
dis Dievo, gyvybės davėjo. Taip pat malonė, išmintis ir 
mokymas įvaizdinami vandeniu. Pranašo Zacharijo escha- 
tologiniame tekste pranašaujama, kad, “ Viešpaties die- 
nai“? atėjus, “gyvasis vanduo" tekės iš Jeruzalės ir Jahvė 
taps visos žemės karaliumi (Zch 14,8-9). Rabiniškoje žy- 
dijos raštijoje vanduo yra Mozės Įstatymo simbolis. Jonas 
evangelistas naudoja vandens simbolį Dvasiai įvaizdinti 
(Jn 7,38-39). Su Jėzaus, Dievo Sūnaus ir Mesijo, atėjimu, 
viltis, surišta su “ Viešpaties diena“, tapo tikrove. Dvasios 
atėjimas ir jos teikiama dieviškoji gyvybė priklausė “ Vieš- 
paties dienos? pažadui (Jn 7,38-39). 

Jėzus apreiškia samarietei tik jai žinomus jos pra- 
eities vingius ir šunkelius. Iš to ji atpažįsta Jėzuje pra- 
našą. Nukreipdama dėmesį nuo savęs, užklausia jį apie 
žydus nuo samariečių skyrusiu klausimu: kur reikia Die- 
vą garbinti — Šventykloje, kuri yra Jeruzalėje, ar šven- 
tykloje, kuri yra Garizimo kalne? (Jn 4,20). Jėzus atsa- 
ko, kad “ateis valanda, — jau dabar ji yra", — kada “ne 
ant šio [Garizimo] kalno ir ne Jeruzalėje. . . tikrieji gar- 
bintojai šlovins Tėvą dvasia ir tiesa" (Jn 4,21-24). Sa- 

marietė šiame atsakyme girdi daugiau negu pranašystę ir 
atsako, kad tik Mesijas (Kristus) — Dievo Pateptasis — 
“mums viską paskelbs*' (Jn 4,25). Tada Jėzus, atsakyda- 
mas į samarietės bundantį tikėjimą, apreiškia savo mesi- 
jinę paslaptį: “Tai aš, kuris su tavimi kalbu!" (Jn 4,26). 

Evangelistas Jonas apibūdina Jėzų esant visų dalykų 
Apreiškėju. Panašus Mesijo (Kristaus) apibūdinimas 
randamas ne tik žydijoje belaukiančioje Mesijo, bet ir 
gnostikų dieviškojo apreiškėjo aprašyme. Pagal gnostikus, 
apreiškėjas veda žmones į tiesos žinojimą (gnosis). Tarp 
Jono evangelisto ir gnostikų yra didelis skirtumas. Jis nie- 
kuomet nenaudoja daiktavardį žinojimas (gnosis), nors 
veiksmažodį žinoti jis vartoja dažnai. Peršasi išvada, kad 
tai daryta sąmoningai, nenorint būti blogai suprastam. 

Jėzaus pokalbyje su samariete Jono evangelija tiesio- 
giai sugretina naująjį gyvenimą su naujuoju Dievo garbi- 
nimu, kurie buvo tik užsiminti Kanos vestuvėse (Jn 2,1- 
12) ir Šventyklos išvalyme (Jn 2,13-22). Neatsitiktinai 
pokalbio vieta yra Samarija. Samariečių įtikėjimas ap- 
reiškia amžinojo gyvenimo ir tikrojo Dievo garbinimo vi- 
suotinį požiūrį (Jn 4,39-42). Mokiniai, atrodo, bemaž 
norėtų nukelti tikrąjį ir visuotinąjį Dievo garbinimą iki 
Karalystės atėjimo (Jn 4,35). Tačiau Jėzus primygtinai 
pabrėžia, kad valanda jau atėjo, nes tikrasis Dievas yra 
visuotinai garbinamas (Jn 4,35). Išganymas, tiesa, yra iš 
žydų Mesijo (Jn 4,22), tačiau Jėzus, lauktasis žydų Me- 
sijas, apsireiškia esąs visų žmonių Išganytoju. Tai išpa- 
žįsta samariečiai: “Jis iš tiesų yra pasaulio Išganytojas“ 
(Jn 4,42). Vadindamas Jėzų Išganytoju (gr. Soter), evan- 
gelistas Jonas panaudoja pagonims didelės svarbos žodį. 
Jiems žydiškasis Mesijas (Kristus) turėjo politinį veidą 
ir nebuvo taip arti širdies. Kas kita su Išganytoju. Jėzus 
atėjo vykdyti Dievo valios (Jn 4,34) — viso pasaulio iš- 
ganymo. 

Jėzaus pokalbio su samariete įkandin seka antrasis 
Jėzaus ženklas: valdininko sūnaus pagydymas (Jn 4,46- 
54). Valdininkas buvo romėnas. Pagydydamas valdinin- 
ko jau marinamą sūnų, Jėzus, Dievo Sūnus ir Mesijas, 
taučių atliepimas Jėzui našus: “Ir įtikėjo jis pats bei visi 
jo namai" (Jn 4,53). Čia evangelistas Jonas vėl pabrėžia 
Jėzaus išganymo visuotinumą. Pats ženklas kreipia dėme- 
sį į svarbiausią Jėzaus, Dievo Sūnaus ir Mesijo, uždavinį: 
gydyti merdinčios dvasios žmones savo gyvybę teikiančiu 
žodžiu ir tikėjimu jo galia. Tą pačią valandą, kada Jėzus 
sako valdininkui, — “Tavo sūnus gyvas“, merdintis sūnus 
atgyja. 

Jėzaus galingas žodis grąžina ne tik sveikatą, bet 
duoda ir amžinąjį gyvenimą kiekvienam, kuris tiki: žydui, 
samarietei, pagoniui. Nikodemui Jėzus kalbėjo apie atgi- 
mimą naujam gyvenimui, samarietei — apie gyvąjį van- 
denį, kuris tampa versme ir trykšta į amžinąjį gyvenimą, 
o romėnų valdininko sūnui grąžino blėstančią gyvybę. 
Jn 2-4 yra palaipsnė tikėjimo akiračio apžvalga: Nikode- 
mas tiki šiek tiek, samarietė stebisi ir tiki, o romėnų 
valdininkas “įtikėjo jis pats bei visi jo namai" (Jn 4,53). 


“Mano Tėvas darbuojasi lig šiolei, todėl ir aš dar- 
buojuosV' (Jn 5,17). Trečiasis Jėzaus ženklas yra ligonio 
išgydymas Betsatoje (Jn 5,1-15). Jis žėri Jono evangeli- 
jos vedamąja mintimi: Jėzus yra lygus su Dievu Tėvu. 
Pasakojimas apie ligonio išgydymą prie Avių vartų mau- 
dyklės (Jn 5,2) primena išgydymo stebuklus sinoptinėse 
evangelijose (Mk 2,11; Mt 9,6; Lk 5,24). Pagal sinopti- 
kus Jėzus atleidžia paralitikui nuodėmes ir dėl to susikerta 
su Rašto aiškintojais (Mk 2,6-12). Jono evangelijoje Jė- 
zus lygina save su Dievu ir Dievą vadina “savuoju Tėvu“. 
Tuo suerzina Jeruzalės religinę valdžią (Jn 5,14-19). Net 

ginčas dėl subatos šventimo Jono suprantamas Jėzaus ly- 
gybės su Dievu šviesoje. Tai žydams yra pats didžiausias 
akibrokštas. 

Pasakojimą apie paralitiko pagydymą seka ilga Jė- 
zaus kalba, kurios dėka išryškėja tikroji šio ženklo pras- 
mė (Jn 5,16-47). Jėzus gydo, darydamas ne savo, bet 
Tėvo valią. Išgydymo ženklas rodo į baigminį Tėvo dar- 
ba: prikelti mirusiuosius ir duoti amžinąjį gyvenimą (Jn 
5,20-21). Tėvas myli Sūnų ir siuntė jį savo darbo užbaig- 
ti. Kiekvienas, kuris klauso Sūnaus žodžių ir tiki jį At- 
siuntusiu, nepateks į Teismą, nes jau turi amžinąjį gyve- 
nimą (Jn 5,24). 

Šiame skyrelyje Jonas evangelistas užmezga keletą 
temų, kurias išplėtoja sekančiuose evangelijos skyriuose. 
Jau ir anksčiau buvo kalbėjęs apie Jėzaus valdžią ir ga- 
lią, parodydamas jį vienatiniu Dievo Sūnumi, kuris atėjo 
iš dangaus (Jn 1,11; 3,13.17.31; 5,24). Ši tema yra ir 
toliau tęsiama. Taip pat evangelistas daugiau ir daugiau 
kalba apie Jėzaus dievasūniškumą, apibūdindamas jį Tė- 
vo darbo Atlikėju. Tėvas siuntė Sūnų duoti pasauliui am- 
žinąjį gyvenimą (Jn 3,16; 5,21.26). Sūnaus atėjimas tam- 
pa pasaulio Teismu (Jn 3,17-21; 5,22-23). Tie, kurie tiki 
Sūnų, turi amžinąjį gyvenimą; tie, kurie netiki — patenka 
į Teismą. Evangelistas Jonas, kaip matėme, pabrėžia Teis- 
mo ir Gyvenimo dabartinumą. Tačiau jis laukia ir būsimo 
prisikėlimo bei teismo (Jn 5,28-29; 6,39.40.54; 11,24; 
12,48). Kai kurie Jono evangelijos aiškintojai čia įžiūri 
prieštaravimą. Jų manymu, ateities viltis priklauso ne 
Jonui, bet Jono evangelijos vėlyvesniam redaktoriui. Kur 
tiesa? Prieštaravimo iš tikrųjų nėra. Evangelija pagal 
Joną išsaugojo Bendrijos tikėjimo kraitį, kuriame dides- 
nis dėmesys skiriamas Jėzaus, Dievo Sūnaus ir Mesijo, da- 
bartinumui — nes jau dabar Kristus yra Teisėjas ir amži- 
nojo gyvenimo Šaltinis. Jau dabar atgimsta mirusios dva- 

sios žmonės, tikėjimu prašnekinti, o mirusiųjų kūnai pri- 
sikels Paskutinio Teismo dieną (Jn 5,25.28). 

Evangelistas Jonas Jėzų vadina “Siųstuoju" (Jn 5, 
30). Šis Jono naudojamas žodis turi gilias šaknis Sena- 
jame Testamente. Taip būdavo vadinami pranašai, arba 
asmenys su Dievo įgaliojimu kalbėti ir veikti jo vardu. 
Toks Dievo siųsiasis buvo ne tik Dievo atstovas, bet 
turėjo galią kalbėti ir veikti jo vardu. Šis žodis yra 
naudojamas ta prasme ne tik Jono evangelijoj, bet ir ki- 
tuose Naujojo Testamento raštuose. Jis kilęs iš graikų 
kalbos veiksmažodžio “apostello"" — siųsti. Ir daiktavar- 
dis “apašialas"? kilęs iš to paties žodžio šaknies. Nauja- 
jame Testamente apaštalas yra Dievo įgaliotas asmuo kal- 
bėti bei veikti Jėzaus vardu (Mt 9,38; 10,1.7-11.14; Mk 
6,6b-13; Lk9,1-6). Evangelistas Jonas naudoja žodį “siųs- 
tasis" ir savita prasme. Pagal jį, Jėzus, būdamas Dievo 
Sūnumi, ne tik atstovauja Tėvui, kreipdamasis į žmogų jo 
vardu, bet pats savo asmeniu išreiškia Dievo valdžią bei 
galią. Žodžiai, kuriais jis žmogų prašnekina, yra paties 
Dievo žodžiai, ir darbai, kuriuos jis daro, yra paties Die- 
vo darbai. Jėzus yra Dievo Žodis ir Dievo Sūnus ypatinga 
ir išskirtina prasme. 

Jėzus, sutapatindamas savo darbą, valdžią ir galią 
su Dievo darbu, valdžia ir galia, eina į vis aštresnį san- 
kirtį su žydais. Žydai tebeieško amžinojo gyvenimo Raš- 
tuose (Toroj, Mozės Įstatyme). O gyvasis Žodis lieka ne- 
pastebėtas jų tarpe. Evangelistas Jonas teigia, kad žydai 
nesupranta savo Raštų (Jn 5,39-40). Jeigu žydai supras- 
tų Raštus, jie atpažintų Jėzų kaip tą, apie kurį pranašavo 
Mozė (Jn 5,45-47). “Kadangi jūs netikite [Mozės] Raš- 
tais, kaipgi patikėsite mano žodžiais“ (Jn 5,47). 

Duonos padauginimas Jono evangelijoje yra ketvir- 
tasis Jėzaus ženklas (Jn 6,1-15). Jo įkandin seka penk- 
tasis: Jėzaus ėjimas vandeniu (Jn 6,16-21). Abu ženklai 

yra sinoptikų aprašomų stebuklų peraiškinimas (Mk 6, 
34-44.45-52), išryškinant dievišką galią Jėzaus veikloje. 
Apie duonos padauginimą rašo visi keturi evangelistai 
(Mk 6,32-44 ir 8,1-10; Mt 14,13-21 ir 15,29-39; Lk9, 
10-17)"** su nežymiais vietos ir aplinkybių skirtumais. 
Jono pasakojime, — “Jėzus užkopė į kalną ir ten atsisėdo 
[užuomina apie Sinajaus kalną?]", — laukdamas žmonių 
(Jn 6,3-4). Pats Jėzus užklausia: “Kur pirksime duonos 
jiems pavalgydinti?“ (Jn 6,5). 

Keletas smulkmenų Jono pasakojime krikščioniui 
skaitytojui primena Eucharistiją: 

1. Žodžiai “sukalbėjo padėkos maldą“ verčia grai- 
kiškąjį žodį “ dėkoti", — eucharisteo, iš kurio kilo žodis 
Eucharistija, arba Padėkojimas. Eucharistija vadiname šv. 
Mišias ir Švenčiausiąjį Sakramentą. 

2. Jėzus išdalino“? duoną panašiai kaip Paskutinės 
Vakarienės metu. 

3. Jėzus įsakė mokiniams surinkti likučius, kad ne- 
pražūtų. Graikų kalba “surinkti" yra synago. Iš čia kilo 
žodis “synaxis" — su(si)rinkimas, naudojamas šv. Mi- 
šioms arba Eucharistijai susirinkusius apibūdinti. 

A. Graikiškasis žodis 4lasmata — likučiai, krikščio- 
nių raštijoje buvo naudojamas ostijai ir jos likučiams 
pavadinti.*** 


182 Pravartu palyginti Morkaus pasakojimą apie duonos padaugi- 
nimą su Jono pasakojimu. Lk ir Jn teturi po vieną pasakojimą: Lk 9,10-17 
ir Jn 6,1-15. O Mt ir Mk po du pasakojimus: Mt 1413-21 ir 15,29-39; Mk 
6232-44 ir 8,1-10. Jono pasakojimo raida labai panaši į pirmąjį Morkaus 
pasakojimą. 

183 Lietuviškasis vertimas verčia “davė išdalyti. ..*, Joną suvienodin- 
damas su sinoptikais: Jn 6,11 — “diedoken tois anakeimenois“, t.y. “davė 
(arba išdalino) ten sėdintiems"; Mk 6,41; Mt 14,19; Lk 9,16 arba “edoken", 
ty. davė (sykį) arba “edidou (dalino daug sykių) tois matetais“, — “davė/ 
dalino mokiniams dalyti“. 

184 Didache, arba Mokymas, IX,3,4. 

„Visa tai rodo, kad Jono duonos padauginimo stebuk- 
lo pasakojimo lopšys yra eucharistinė liturgija. Taip pat 
ir sinoptinių evangelijų. Išraiškos skirtumai tarp evange- 
listų liudija, kad jų bendrijose būta eucharistinės liturgi- 
jos įvairovės.'“* 

Jėzui pamaitinus minią, žmonės kalbasi: “Jis tikrai 
yra tas pranašas, kuris turi ateiti į pasaulį“? (Jn 6,14). 
Minia nerimsta ir stengiasi “pasigriebti jį ir paskelbti ka- 
raliumi" (Jn 6,15). Žmonės nesupranta tikrosios duonos 
padauginimo ženklo prasmės, nes nepažįsta nei Jėzaus, 
nei jo Karalystės (Jn 18,36). 

Jėzaus ėjimas pas mokinius vandeniu yra penktasis 
Jono minimas ženklas (Jn 6,16-21). Aprašoma, kad mo- 
kiniai buvo nusiyrę daugiau kaip 5 km nuo Galilėjos eže- 
ro kranto. Pūtė smarkus vėjas ir buvo sunku irtis. Grėsė 
pavojus paskęsti. Padėtis panašiai sinoptikų aprašoma 
(Mk 6,45-52; Mt 14,22-33). Tačiau Jonas kitaip aiškina 
ženklo prasmę negu Morkus ar Matas. Sinoptikams jūros 
nuraminimas yra pasakojimo kulminacinis taškas, o Jonui 
— Jėzaus žodžiai: “Tai Aš! Nebijokite?“ (Jn 6,20). Grai- 
kų kalba Ego Eimi — “Aš Esu“ išreiškia hebrajiškąjį 
Dievo vardą Senajame Tesiamente (Iš3,13-14). Dievo 
vardas Aš Esu buvo apreikštas Mozei netoli Sinajaus kal- 
no prieš istorinį žydų Perėjimą iš Egipto į Kanaaną (Pa- 
lestiną).*** Tai pagrindinis Dievo savęs apreiškimas Švent- 
raštyje. Tik Dievas yra Aš Esu — Jahvė. Jono evangelijoje 
Aš Esu vardas apreiškia Dievą Jėzuje. Minios įžiūrėjo 
duonos padauginime pranašo ir karaliaus galią (Jn 6,14- 
15). Ėjimas vandeniu ir Aš Esu žodžiai išreiškia Jėzaus 

185 R. E. Brown, The Gospel. .., I, p. 246-249. 

186 Gerhard von Rad, Old Testament Theology (New York: Harper 
8 Row, 1962), I, p. 179-187. Aš Esu hebrajų kalboje yra "Ahveh. Iš 3,13-14 


Dievas save apreiškia Aš Esu (įvykiuose dėl jūsų), o žmogus kreipiasi į 
Dievą Jakveh — Jis Yra (įvykiuose dėl manęs). Jėzus turi dievišką savimonę. 

savimonę: Jis Yra — pats Dievas yra su jais. Tačiau nė 
mokiniai jo vispusiškai nesupranta. 

Ženklus seka Jėzaus kalba apie gyvybės duoną (Jn 
6,25-65). Duonos padauginime minia įžiūrėjo tik ženklą, 
kad Jėzus turi galią sukurti karalystę ant žemės (Jn 6,26- 
27). Bet Jėzus sako, kad Žmogaus Sūnus atėjo ne tam, 
kad ductų “žūvančio maisto“, arba “duonos iki soties“, 
bet “išliekančio [maisto] amžinajam gyvenimui“ (Jn 6, 
27). Savo žodžiais Jėzus pasirodo Mozės priešprieša (Jn 
5,46; žr. Jn 1,17). Mozė kadaise davė protėviams dyku- 
moje manos valgyti. Jie valgė ir mirė (Jn 6,49). Dabar 
gi Jėzus duoda tai, ko Mozė nepajėgė duoti: duonos, kuri 
nužengia iš dangaus ir duoda pasauliui amžinąjį gyveni- 
mą (Jn 6,50). 

Prašomas duoti “tos duonos“, Jėzus atsako nuosta- 
bia kalba apie gyvybės duoną. Kalba lengvai skyla į dvi 
dalis arba temas: 

1. Maistingoji gyvybės duona yra Jėzaus mokslas (Jn 

6,35-50). Šioje dalyje pirmauja išminties motyvas. 

2. Maistingoji gyvybės duona yra Jėzaus Kūnasir Krau- 
jas (Jn 6,51-59). Čia pirmauja Eucharistijos moty- 


vas. 
Abu motyvai Dievo Apreiškimą ir savęs Davimą iš- 
reiškia žmogui reikalingiausiu maistu —— duona. Išmin- 


ties motyvas turi šaknis istorinėje Jėzaus tarnyboje. Jėzus 
mokė būti darnoje su savimi ir su kūrinija. “Aš Esu gy- 
venimo duona!“ (Jn 6,35) yra Dievo Apreiškimas. Eu- 
charistijos motyvas praturtinamas į čia perkeltu tikėjimo 
kraičiu iš Paskutinės Vakarienės įvykio. Todėl evangelis- 
tas Jonas neberašo nieko apie Eucharistijos įsteigimą Pas- 
kutinės Vakarienės metu. Abi temos viena kitą papildo: 
Kristaus mokslas apreiškia Dievo savęs Davimą Eucha- 
ristijoje, o Eucharistija stiprina žmogaus imlumą Kristaus 
mokslui: 

Aš Esu gyvenimo duona! 

Kas ateina pas mane, 
niekuomet nebealks, 

tr kas tiki mane 

niekuomet nebetrokš (Jn 6,35). 


Aš Esu gyvoji duona, 

nužengusi iš dangaus. 

Kas valgys tą duoną — 

gyvens per amžius. 

Duona, kurią aš duosiu, 

yra mano kūnas už pasaulio gyvybę (Jn 6,51). 


Aš Esu pradeda abi dalis kalbos apie gyvybės duoną. 
Evangelistui Jonui yra būdinga jungti išsireiškimą Aš Esu 
su įvaizdine prasme: Aš esu “gyvenimo duona“ (Jn6,35), 
arba “gyvoji duona" (Jn6,51), “šviesa" (Jn 8,12), “var- 
tai" (Jn 10,7), “gerasis Ganytojas" (Jn 10,11), “prisi- 
kėlimas ir gyvenimas“ (Jn 11,25), “tikrasis vynmedis" 
(Jn 15,1), “kelias, tiesa ir gyvenimas" (Jn 14,5). Sinop- 
tinėse evangelijose Jėzus niekur taip neišsireiškia. Tačiau 
Senajame Testamente ir, aplamai, žydų raštijoje šitaip 
išsireiškia tik Dievas. Mesijo belaukiant, Senojo Testa- 
mento laikais, liepsnojo viltis, kad, jam atėjus, mana vėl 
kris iš dangaus, kaip ji krito Mozės dienomis. Žydijoje 
mana buvo ir duoto per Mozę Įstatymo įvaizdis. O Jonui 
evangelistui duona iš dangaus patenkina šią viltį. Jėzus, 
Dievo Sūnus ir Mesijas, yra “gyvoji duona“ (Jn 6,35.51). 
Jėzus, Dievo Sūnus ir Mesijas, duoda ir “gyvąjį vandenį", 
kuris trykšta į amžinąjį gyvenimą (Jn 4), ir maistą, kuris 
yra “pasaulio gyvybė“ (Jn6). Jonas, sutapatindamas 
“gyvenimo duoną“ su Jėzaus “kūnu ir krauju", rodo, kad 
per istorinį Jėzaus žodį ir darbą Dievas duoda žmogui am- 
žinąjį gyvenimą. 

Jėzaus pažadas duoti save “už pasaulio gyvybę“ (Jn 
6,51) sukelia kivirčą tarp žydų: “Kaip jis gali mums 
duoti valgyti save [savo kūną]?!* (Jn 6,52). Jėzus atsa- 
ko: “Kas valgo mano kūną ir geria mano kraują, tas turi 
amžinąjį gyvenimą ir aš jį prikelsiu paskutiniąją dieną“ 
(Jn 6,54). Atsakymas žydų kivirčo neužgesina, o tik dar 
labiau pakursto. Mokiniams Jėzus paaiškina, kad “Dva- 
sia teikia gyvybę, o kūnas nieko neduoda“ (Jn 6,63). 
Evangelistas Jonas, kalbėdamas apie Žmogaus Sūnaus 
“užžengimą ten, kur buvo pirmiau“ vėl užsimena apie 
Jėzaus Prisikėlimą. Tik po Prisikėlimo buvo duota Dva- 
sia! Dvasia gi atskleidžia Jėzaus, Dievo Sūnaus ir Mesijo, 
žodžių ir darbų prasmę, tapdama amžinojo gyvenimo šal- 
tiniu tiems, kurie tiki (Jn 6,62-65). 

Duonos padauginimo stebuklo pasakojimas ir kalba 
apie gyvybės duoną aispindi pirminės Bendrijos Eucha- 
ristijos teologiją. Bendrija, dalindamasi eucharistine Duo- 
na ir eucharistiniu Vynu, sudabartindavo Jėzų, Dievo Sū- 
nų ir Mesiją, tapusį žmogumi, ir dalyvaudavo jo gyveni- 
me per Dvasią. Jėzus apsireiškė esąs Dievo Sūnus ir Me- 
sijas savo istorinės tarnybos metu. Tačiau Apreiškimas bu- 
vo atbaigtas tik Dvasios atsiuntimu po Prisikėlimo (Jn 14, 
16.26; 15,26). Evangelijoje pagal Joną galutinė duonos. 
padauginimo ženklo prasmė yra Jėzaus mirtis ir Prisikėli- 
mas. Šio įvykio dėka pasauliui duotas amžinasis gyveni- 
mas. Todėl duonos padauginimas yra ženklas jau istorinės 
Jėzaus tarnybos metu, kuris rodo į Eucharistiją — pirmi- 
nės Bendrijos maistą. Prie bendro stalo susirinkę tikintieji 
jau dabar dalinasi Jėzaus, Dievo Sūnaus ir Mesijo, duotu 
gyvenimu. 

Jn 6 išraiška daug kuo panaši į helenistinių misterijų 
religijų išsireiškimo būdą.“ Misterijų religijų dalyviai 

187 Žr. pirmosios dalies II skyrių, p. 57-59, kur duodami misterijų 
religijų apeigų pavyzdžiai. 

irgi tikėjo, kad šventu valgiu ir gėrimu įeinama į dievybės 
gyvenimą. Jono evangelijoje Jėzus sako: “Kas valgo mano 
kūną ir geria mano kraują, tas pasilieka manyje, ir aš 
jame“ (Jn 6,56). Žodis “pasilikti [jame] yra dažnokas 
Jono evangelijos puslapiuose. Juo pabrėžiama intymi ir 
mistinė vienybė Kristaus su tikinčiaisiais. Jono vienybės 
su Kristumi samprata yra artima apaštalo Pauliaus sam- 
pratai “būti/tapti Kristuje“. Ir Jono Eucharistijos teolo- 
gija artima Pauliui. Taigi ar galima sakyti, kad Jono re- 
liginės sąvokos panašios į misterijų religijų? Pdnašumas 
ribojasi tik išraiška. Turiniu jos skiriasi kaip dangus nuo 
žemės. “Pasilikdamas jame“, pagal Jono sampratą, žmo- 
gus nenuskęsta Dievuje, bet lieka žmogumi ir skirtumas 
tarp Dievo ir žmogaus neišnyksta. Kas kita su misterijų 
religijomis. Jn 14-17 skyriai išsamiau aprašo Jono sam- 
praią tikinčiojo mistinės vienybės su Kristumi. Kristaus 
mokinys “pasilieka jame“ tikėjimu, o Kristus savo moki- 
nyje — veiklia, našia ir kitiems tarnaujančia meile. 


Dievo vaikai ir velnio vaikai. Jn 7-8 aprašo Jėzaus 
ginčus su žydais, ypač su fariziejais. Iš tikrųjų šie ginčai 
atspindi ne tiek viešosios Jėzaus veiklos sankirtį, kiek vė- 
lesnį (I a. pabaigoje) priešiškumą tarp krikščionijos — 
Bendrijos ir žydijos — Sinagogos. Tariamai ginče buvo 
kalbama apie Mozės Įstatymą ir subatos šventimą (Jn 7, 
19-24). Nesunku čia atpažinti sinoptikus ir jų aprašomus 
Jėzaus ginčus su fariziejais jo viešosios veiklos metu (pvz. 
Mk 2,1-3,35; Mt 9,1-17; 12,1-8; Lk 5,17-39; 6,1-5). Tik- 
rosios ginčo šaknys Jono evangelijoj yra kur kas gilesnės: 
ginče kalbama apie Jėzaus mesijinę kilmę ir jo dievišku- 
mą (Jn 8). Jėzus savuoju Aš Esu save apreiškia: “Aš Esų 
pasaulio šviesa.““* Kas seka manimi, nebevaikščios tam- 


188 R. E. Brown, “The Ego Eimi (“I Am') Passages in the Fourth 
Gospel" knygoje, kurią suredagavo Michael J. Taylor, A Companion to 


274 


sybėse, bet turės gyvenimo šviesą“ (Jn 8,12). Fariziejai 
jam prikiša: “Tu pats apie save liudiji, — tavo liudijimas 
netikras" (Jn 8,13). Pagal Senąjį Testamentą, arba Mozės 
Įstatymą, reikėjo bent dviejų liudininkų, kad liudijimas 
būtų tikras (Sk 35,30; Įst 17,6). Jėzus ir atšauna: “liu- 
diju aš pats apie save, ir apie mane liudija mane atsiuntęs 
Tėvas"? (Jn 8,18). Fariziejams užklausus, “O kurgi tavo 
Tėvas?“', Jėzus atsako, kad žydai, atsisakydami pripažinti 
jį Mesiju ir Dievo Sūnumi, atsisako pripažinti Tėvą, nes 
Jėzus yra Tėvo siųstas (Jn 8,18). Jėzus Tėvo siųstas skelb- 
ti pasauliui, ką iš Tėvo girdėjo (Jn 8,26). Anot Jėzaus, 
nors žydai save ir laiko Abraomo palikuoniais ir Dievo 
vaikais, netikėjimu ir neapykanta jie save padaro velnio 
vaikais (Jn 8,42-44). Dievo žodžių, kuriais Tėvas juos 
prašnekina, jie neklauso, nes nėra, “iš Dievo" (Jn 8,47) 
ir vergauja nuodėmei (Jn 8,34-37). Savo nuodėmėje jie 
ir numirs (Jn 8,24). 

Jono evangelija žėri tvirta tikėjimo ir Apreiškimo 
samprata. “Niekas neateis pas mane [Jėzų], jeigu jam 
nebus duota Tėvo“ (Jn 6,64-65). Jonui evangelistui “ti- 
kėti" reiškia atliepti Dievui su pasitikėjimu — atliepti 
Dievo meilei, kuria žėri Jėzaus tarnyba. Atliepimas su pa- 
sitikėjimu yra vienintelis kelias į Dievo pažinimą ir bend- 
ravimą su juo. Tikėjimas turi savo šaknis ir Dievo pra- 
šnekinime — veiksme — ir žmogaus atliepime — atovei- 
kyje. Evangelijoje pagal Joną Dievo veiksmo svarba žmo- 
gaus tikėjimui yra labiau pabrėžiama. Savo užmoju ir 
veikla Jėzuje, Dievas prašnekina žmogų. Tik Dievui pra- 
šnekinus, žmogus tegali atsiliepti. Ši tvirta tikėjimo ir 
Apreiškimo samprata padeda įsijausti ir įsiminti evangęe- 
lijos žodžius: “Niekas neateis pas mane, jeigu jam nebus 


John (New York: Alba House, 1977), p. 117-126. Mūsų Naujojo Testamen- 
to vertimas nėra jautrus Jono teologinei savimonei ir kalbai. 

duota Tėvo“ (Jn 6,64-65). Niekas “neatgimsta"" ir ne- 
tampa Dievo vaiku be Dievo (Jn 3). Kadangi Dievo už- 
mojis ir veikla buvo vispusiškai apreikšti Jėzuje, todėl 
tikrieji Dievo vaikai yra tie, kurie tiki Jėzų, Mesiją ir Die- 
vo Sūnų. 

Tikėjimo priešprieša yra netikėjimas. Jono evange- 
lija teigia, kad tie, kurie neklauso Jėzaus, Mesijo ir Dievo 
Sūnaus, yra ne Dievo, bet velnio vaikai. Jų elgesys nežėri 
Dievo tiesa, bet visa skleidžiama melu, nes velnias yra 
“melagis ir melo tėvas" (Jn 8,44). Pagal Joną, žydai ne- 
tiki Jėzumi ir tenkina velnio užgaidas dėl dviejų priežas- 
čių. Pirma, jie teisia “pagal išorę“ (Jn 7,24), o ne pagal 
teisumą. Jiems jų pačių Mozės Įstatymo samprata yra 
kur kas svarbesnė, negu Dievo Apreiškimas Jėzuje. Antra, 
jie tik “ieško sau garbės“ (Jn 5,44; 7,17; 12,43), — pu- 
čiasi savo kilme iš Abraomo, o ne Jėzaus garbe, kuria 
Abraomo viltis tapo tikrove. Abraomas juk gyveno viltimi, 
kad visa žmonija tikėjimu taps Dievo vaikais. Žmogus 
tampa velnio vaiku, pasišaudamas tenkinti jo užgaidas 
(Jn 8,44-56), ieškodamas sau garbės ir užsimerkdamas 
Dievo tiesai. 


Jono evangelijos mokymu visi žmonės be išimties 
gali tapti Dievo vaikais. Kadangi visi gimsta nuodėmėje 
(Jn 9), visi turi atgimti (Jn 3). Dievas siuntė savo Sūnų 
būti viso pasaulio Išganytoju (Jn 4,42). 


Neregio išsydymas (Jn 9). Šeštasis Jono evangelijos 
ženklas yra neregio išgydymas. Išsgydymą seka ilgokas 
ginčas su fariziejais. Ginče pirmauja dvi temos. Viena jų 
yra fariziejų aklumas — užsikirtimas ir nenoras atpažinti 
Dievą Jėzuje. Fariziejams Jėzus yra tik nusidėjėlis, kuris, 
pagydydamas neregį, nusikalto prieš subaios įstatymą. 
Kita tema žėri žmogaus, aklo nuo gimimo, pasitikėjimas 
Jėzumi. Išgydytajam aišku kaip dieną, kad Jėzus yra pra- 

našas, nes jis galėjo atverti jam akis! Juk jis buvo aklas 
nuo pat gimimo! 

Abi temos įvaizdina pagrindinę ženklo prasmę: tikė- 
jimą ir netikėjimą Žmogaus Sūnumi (Jn 9,35-40). Jonui 
tikrasis stebuklas nėra vien fizinis praregėjimas, bet at- 
pažinimas tikėjimu Jėzaus, Žmogaus Sūnaus. “ Matymą 
akimis'* Jonas naudoja įvaizdžiu “matymo tikėjimu“ Die- 
vo Jėzuje (Jn 14,8-11). Ir šis ženklas, kaip ir kiti, pa- 
ankstina Jėzaus mirtį ir Prisikėlimą. Tik Prisikėlusysis 
vispusiškai teatvėrė žmonių akis ir buvo pripažintas Vieš- 
pačiu. 

Neregio tikėjimas ir matymas Dievo Jėzuje yra prieš- 
prieša fariziejų aklumui — užsikirtimui ir nenorui tikėti 
ir matyti. Jiems Jėzus ir sako: “Aš atėjau į šį pasaulį 
daryti teismo, — kad neregiai praregėtų, o regintieji ap- 
aktų" (Jn 9,39). Kas norima pasakyti šiuo mįslingu sa- 
kiniu? Pagal Joną visi žmonės gimsta akli. Akli ne fizine, 
bet dvasine prasme. Todėl aklasis nuo gimimo yra kiek- 
vieno žmogaus įvaizdis. Joks žmogus neturi savyje švie- 
sos, kad išeitų iš tamsos, kurioje jam tenka apgraibomis 
spręsti būties klausimus. Vaikščioja tamsybėje, nes neturi 
gyvenimo šviesos (Jn 8,12). Tik Dievo šviesa tegali iš- 
sklaidyti žmogaus tamsą ir apreikšti gyvenimo šviesą, nes 
tik Dieve žmogus gali atrasti gyvenimą. Save neregiu pri- 
pažinti žmogui nėra lengva. Tačiau tik tas, kuris pripa- 
žįsta save dvasios neregiu (evangelisias Matas sakytų “be- 
turčiu" — Mt 5,3) gali praregėti ir matyti. Pripažinimas 
savęs esant neregiu yra tikėjimo ir matymo pradžia. Iš 
kitos pusės, tas, kuris save laiko reginčiu, nežino, kad 
dvasiniai jis yra neregis. Ši ir yra fariziejų nuodėmė 
Evangelijoje pagal Joną. Jėzus negali atverti jų akių, kad 
jie pamatytų, kas jis yra iš tikrųjų, nes jie jau mato jame 
“velnio apsėstą" žmogų (Jn 8,48). Fariziejų matymas tu- 
ri savo šaknis jų savimonėje. Jie žino, kaip Mesijas turi 

elgtis ir kalbėti. Kitaip sakant, jie save laiko matančiais, 
nes žino, kaip Dievas apsireikš. Ši fariziejų laikysena ir 
yra Jėzaus teisiama: “ Aš atėjau į pasaulį daryti teismo, 
— kad neregiai praregėtų, o regintieji apaktų" (Jn 9,39). 
Tokiu būdu Jono evangelijoje fariziejai tampa velnio vai- 
kų įvaizdžiu. Jie gyvena tamsybėse. Aklasis nuo gimimo 
įvaizdina Dievo vaikus, kurie myli šviesą. Jėzus, Mesijas 
ir Dievo Sūnus, yra “pasaulio šviesa" (Jn 8,12). Kiekvie- 
nas, kuris seka juo, turi zyvenimo šviesą. 

Fariziejai Jono evangelijoje yra neregiai aklųjų ved- 
liai. Jn 10 nupiešia paveikslą Jėzaus, Gerojo Ganytojo, 
kuris už avis guldo gyvybę (Jn 10,11). Todėl jis yra ak- 
lųyjų vedlių priešprieša. Ganytojo ir avių įvaizdis yra daž- 
nas Senajame Testamente: pats Dievas yra vadinamas sa- 
savo Tautos ganytoju (Ps22/23/; Iz 40,11); Dovydas, 
idealusis karalius, yra aprašomas kaip ganytojas (Ps 77 
/78/,10; Ez 37,24). Pranašas Ezechielis perduoda Dievo 
pažadą apie ganytoją iš Dovydo namų (dinastijos), kuris 
išgelbės iš savanaudžių vedlių (Ez 34). Ezechielio “ ga- 
nytojas“ yra mesijinis asmuo (Ez 34,23-24). Jonas evan- 
gelistas, be abejo, yra Senojo Tesiamento įtakoje, kai Jėzų 
aprašo ganytojo ir avių įvaizdžiu. 

Ganytojo ir avių įvaizdis nebuvo svetimas ir pagoni- 
jai. “Ganytojas" buvo dieviškas Egipto, Babilonijos ir 
Persijos religijų titulas. Ir graikų raštijoje yra knyga, 
vardu Poimandres — Žmonių ganytojai. Ganytojas Nous, 
arba suasmenintas Protas, veda žmoniją į tiesą, kaip pie- 
muo saugumui veda avis į avidę. Ganytojo ir avių įvaiž- 
dis buvo prasmingas krikščionims iš žydijos ir pagonijos. 

Jono evangelijoje Jėzus yra Gerasis Ganytojas, kuris 
už avis guldo gyvybę. Visi, kurie pirm jo atėjo, buvo va- 
gys. Todėl avys jų ir neklausė (Jn 10,8). Tik Jėzus duo- 
da avims gyvenimą, guldydamas už jas savo gyvybę (mir- 

timi ant kryžiaus) ir vėl ją atsiimdamas (Prisikėlimu). 
Jo avys nėra vien tik mokiniai iš žydų tarpo, bet ir iš pa- 
ss kurie nebuvo išrinktosios Tautos avidėje (Jn 10, 

16). Jonas kalba apie pagonis, kurie priėmė Jėzų kaip 
Mesiją ir Dievo Sūnų. Evangelijos rašymo metu krikščio- 
nys iš pagonijos jau sudarė bendrijose daugumą. Šios avys 
pažįsta ir Tėvą, ir Ganytoją, nes jiedu yra viena (Jn 10, 
29.30). Dievas šaukia žmones į amžinąjį gyvenimą per 
Jėzų, kuris yra gyvybės šaltinis (Jn 10,25-28). 


Prisikėlimas ir Gyvenimas: 7-sis ženklas (Jn 11). 
Jono evangelijos Ženklų knyga apie Jėzaus viešąją tarny- 
bą užbaigiama septintuoju ženklu: Lozoriaus prikėlimu iš 
numirusių (Jn 11). Lozoriaus prikėlimo ženklas yra pats 
svarbiausias. 

Pirmieji šeši ženklai skaitytoją paruošia šiam sep- 
tintajam. Prikeldamas mirusį Lozorių iš kapo, Jėzus ne 
vien pažada, bet iš tikrųjų duoda gyvenimą. Kaip ir pir- 
mieji šeši ženklai, taip ir septintasis apreiškia “ Dievo gar- 
bę", — “kad būtų pašlovintas Dievo Sūnus? (Jn 11,4). 

Apie Lozoriaus prikėlimą iš numirusiųjų pasakoja 
tik Jonas. Luko evangelijoj yra palyginimas apie Lozorių 
ir turtuolį (Lk 16,19-31). Paskutinės šio palyginimo ei- 
lutės skamba lyg paraštė Jono evangelijos pasakojimui 
apie Lozorių Betanijoje: “ [jie] nepatikės, jei kas ir iš 
numirusių prisikeltų“ (Lk 16,31). Sinoptikai aprašo tik 
du prikėlimus iš numirusių (Mk 5,21-43; Lk 7,11-17). 
Lozoriaus prikėlimo iš mirties pasakojimas yra savitas 
Jono evangelijai ir savo kalba, ir teologiniu požiūriu. Be 
to, Jono evangelijos sąrangoje jis tampa lyg tiltu tarp 
Ženklų knygos (Jn 1,11; 1,19-12,50) ir Šlovės knygos 
(Jn 1,12; 13-20). Dėl šio stebuklo žydų te' 

M usprendžia sunaikinti Jėzų (Jn 11,45-54). T 
mi Jėzus bus pašlovintas. 

pažadą apie ganytoją iš Dovydo namų (dinastijos), kuris 
išgelbės iš savanaudžių vedlių (Ez 34). Ezechielio “ ga- 
nytojas“' yra mesijinis asmuo (Ez34,23-24). Jonas evan- 
gelistas, be abejo, yra Senojo Testamento įtakoje, kai Jėzų 

muo saugumui veda avis į avidę. Ganytojo ir avių įvaiz- 

gys. Todėl avys jų ir neklausė (Jn 10,8). Tik Jėzus duo- 

timi ant kryžiaus) ir vėl ją atsiimdamas (Prisikėlimu). 
Jo avys nėra vien tik mokiniai iš žydų tarpo, bet ir iš pa- 
gonijos, kurie nebuvo išrinktosios Tautos avidėje (Jn 10, 
16). Jonas kalba apie pagonis, kurie priėmė Jėzų kaip 
Mesiją ir Dievo Sūnų. Evangelijos rašymo metu krikščio- 
nys iš pagonijos jau sudarė bendrijose daugumą. Šios avys 
pažįsta ir Tėvą, ir Ganytoją, nes jiedu yra viena (Jn 10, 
29-30). Dievas šaukia žmones į amžinąjį gyvenimą per 
Jėzų, kuris yra gyvybės šaltinis (Jn 10,25-28). 


Prisikėlimas ir Gyvenimas: 7-sis ženklas (Jn 11). 
Jono evangelijos Ženklų knyga apie Jėzaus viešąją tamny- 
bą užbaigiama septintuoju ženklu: Lozoriaus prikėlimu iš 
numirusių (Jn 11). Lozoriaus prikėlimo ženklas yra pats 
svarbiausias. 

Pirmieji šeši ženklai skaitytoją paruošia šiam sep- 
tintajam. Prikeldamas mirusį Lozorių iš kapo, Jėzus ne 
vien pažada, bet iš tikrųjų duoda gyvenimą. Kaip ir pir- 
mieji šeši ženklai, taip ir septintasis apreiškia “ Dievo gar- 
bę", — “kad būtų pašlovintas Dievo Sūnus“ (Jn 11,4). 

Apie Lozoriaus prikėlimą iš numirusiųjų pasakoja 
tik Jonas. Luko evangelijoj yra palyginimas apie Lozorių 
ir turtuolį (Lk 16,19-31). Paskutinės šio palyginimo ei- 
lutės skamba lyg paraštė Jono evangelijos pasakojimui 
apie Lozorių Betanijoje: “ [jie] nepatikės, jei kas ir iš 
numirusių prisikeltų?" (Lk 16,31). Sinoptikai aprašo tik 
du prikėlimus iš numirusių (Mk 5,21-43; Lk 7,11-17). 
Lozoriaus prikėlimo iš mirties pasakojimas yra savitas 
Jono evangelijai ir savo kalba, ir teologiniu požiūriu. Be 
to, Jono evangelijos sąrangoje jis tampa lyg tiltu tarp 
Ženklų knygos (Jn 1,11; 1,19-12,50) ir Šlovės knygos 
(Jn 1,12; 13-20). Dėl šio stebuklo žydų teismo taryba 
nusprendžia sunaikinti Jėzų (Jn 11,45-54). Tačiau mirti- 
mi Jėzus bus pašlovintas. 

Iš kur evangelistas Jonas ėmė medžiagą šiam pasa- 
kojimui? Sinoptikai šio nuostabaus stebuklo nemini. Anks- 
čiau matėme, kad Jono evangelija perduoda “ Jono tikėji- 
mo kraitį,'*? nepriklausomą nuo sinoptikų. Lozoriaus pri- 
kėlimo ženklu Jonas parodo Jėzų, Mesiją ir Dievo Sūnų, 
amžinojo gyvenimo davėju.““" Ivaizdinė stebuklo prasmė 
ir teologinis požiūris Jonui yra arti širdies. 

Lozorius ir dvi jo seserys, Marija ir Morta, gyveno 
Betanijoje, apie trejetą km į rytus nuo Jeruzalės, pakeliui 
į Jerichą. Iš pasakojimo aišku, kad jie buvo artimi Jėzaus 
draugai (Jn 11,3.5). “Tas, kurį tu myli, serga!" Jėzus, 
gavęs žinią apie Lozoriaus ligą, išsitaria, kad “šita liga 
ne mirčiai" (Jn 11,4). Dar dvi dienas užtrunka ten, kur 
buvojo. Tik Lozoriui numirus, Jėzus kariu su mokiniais 
pakyla eiti į Betaniją (Jn 11,14-15). Prisiartinus prie 
miestelio, Morta pasitinka jį skausmo pilnais žodžiais: 
“, jei būtum čia buvęs, mano brolis nebūtų miręs“ (Jn 
11,21). Jėzus ją užtikrina, kad brolis prisikels. Morta su- 
pranta Jėzaus žodžius gerai žydų žinomos būsimojo prisi- 
kėlimo sampratos fone: “Aš žinau, kad jis prisikels pas- 
kutinę dieną, mirusiems keliantis? (Jn 11,24). Jėzus sa- 
vo atsakymu jos viltį nukreipia į save: 


Aš Esu prisikėlimas ir gyvenimas. 

Kas tiki mane, — 

nors ir numirtų, bus gyvas. 

Ir kiekvienas, kuris gyvena ir tiki mane, 

neragaus mirties per amžius (Jn 11,26). 
Jonas šiais Jėzaus žodžiais išreiškia savo evangelijos am- 
žinojo gyvenimo sampratą. Jėzus tikintiems duoda amži- 
nąjį gyvenimą jau dabar. Nors jie ir numirtų fizine mir- 

189 Žr. p. 230-231. 


190 R. E. Brown, The Gospel..., I, p. 427-430; A. Richardson, The 
Miracle Stories of the Gospels (london: SCM Press, 1941), p. 120-138. 

timi, bus gyvi amžinuoju gyvenimu, gautu per Jėzų, Me- 
siją ir Dievo Sūnų. Jėzui užklausus Mortą “Ar tai tiki?" 
(Jn 11,26), ji atsako: 


Taip, Viešpatie! 
Aš tikiu, jog tu Mesijas, Dievo Sūnus, 
kuris turi ateiti į šį pasaulį! (Jn 11,27). 


Tikėti, kad Jėzus yra Prisikėlimas ir Gyvenimas yra tikė- 
ti, kad jis yra Mesijas, arba Kristus, ir Dievo Sūnus. 

Jėzaus Aš Esu ir Mortos Aš tikiu — Dievo prašneki- 
nimas ir žmogaus atliepimas — yra pasakojimo apie Lo- 
zorių atomazga, ji apreiškia Lozoriaus ženklo teologinę 
prasmę. Dievo šlovė, apreikšta Lozoriaus grąžinimu į fi- 
zinį gyvenimą, tėra tik dalinis sužėrėjimas. Amžinasis gy- 
venimas vispusiškai sužėrės Jėzaus, o ne Lozoriaus, mir- 
tyje ir Prisikėlime. 

Lozorius yra kiekvieno žmogaus įvaizdis. Be Jėzaus, 
Mesijo ir Dievo Sūnaus, žmogus, nors ir gyvas fiziškai, 
yra miręs dvasiškai. Per Jėzų, Mesiją ir Dievo Sūnų, žmo- 
gus tikėjimu jau dabar gyvena amžinuoju gyvenimu. Lo- 
zoriaus prikėlimas iš numirusių lieka ženklu, nes tik rodo 
į amžinąjį gyvenimą, kurį Dievas duos per Jėzaus mirtį ir 
Prisikėlimą. Tačiau jis yra ženklas su šaknimis tikrovėje: 
gamtinio gyvenimo grąžinimas yra įsakmus pažadas am- 
žinojo gyvenimo, kurį duos pašlovintasis Mesijas, Dievo 
Sūnus. 


ŠLOVĖS KNYGA: Jn 13-20 


Lozoriaus prikėlimas iš numirusių sukėlė Jėzui dar 
didesnį priešingumą Sinedrijoje — Teismo taryboje. Ste- 
buklas, grąžinęs gyvybę Lozoriui, tapo Jėzui mirties spren- 
dimo priežastimi (Jn 11,45-53). Sinedrija — Teismo ta- 
ryba — nusprendė nužudyti Jėzų. Jono evangelijoje ima 
rodytis vis ilgėjąs ir tamsėjąs kančios ir mirties šešėlis. 

Viešosios tarnybos pasakojimas baigiamas su keleta epizo- 
dų. Vienas jų — Jėzaus patepimas vaišių metu Betanijoje 
(Jn 12,1-8)"*! Vaišės buvo iškeltos Lozoriaus namuose. 
Marija patepė Jėzui kojas ir nušluostė savo plaukais. 
Morkus šį meilės darbą supranta kūno patepimu lai- 
dotuvėms (Mk 14,8-9). Patepimo tikslas Jono evangelijo- 
je, tiesa, turi ryšio su laidotuvėmis (Jn 12,7), bet kartu 
yra ir Jėzaus patepimas karaliumi. Po patepimo, rytojaus 
dieną, gausi minia ir mokiniai garsins jį karaliumi (Jn 12, 
13-15). Tačiau Jėzaus karališkoji prigimtis mokinių buvo 
suprasta tik po Prisikėlimo, “kai Jėzus buvo pašlovintas“ 
(Jn 12,16). Prieš tai jie nesuprato Dievo užmojo ir veiklos 
Jėzuje. Jėzus mirė kaip žydų karalius (Jn 19,12). Tačiau 
ir šis titulas yra tik įvaizdinis, nes jo “karalystė ne iš šio 
pasaulio" (Jn 18,36). 

Fariziejai, lyg galvos netekę, vieni kitus gązdina: 
“Žiūrėkite, jūs nieko negalite padaryti. Štai visas pasau- 
lis eina paskui jį! (Jn 12,19). Fariziejai, pagal Joną, 
tampa nesąmoningais pranašais. Pats Jono evangelijos au- 
torius jau buvo matęs žmones iš viso pasaulio, daugiausia 
pagonis, Bendrijos eilėse. Graikų atėjimas “pamatyti Jė- 
zaus' (Jn 12,21) duoda Jonui dramatišką foną paskelbti, 
kad Jėzaus mirtis yra arti. Su jų atėjimu “atėjo ir valan- 
da'', kurioje Žmogaus Sūnus bus visiškai pašlovintas (Jn 
12,23). Jėzaus mirties valanda yra šio pasaulio teismas 
— šio pasaulio kunigaikštis bus išmestas laukan (Jn 12, 
31). Jėzaus mirtis yra ir durys į Prisikėlimą — vispusišką 

191 Lozoriaus prikėlimas iš numirusių sukėlė ne tik fariziejų neapy- 
kantą, bet ir Marijos, Lozoriaus sesers meilę. Jono laiko aplinkybė skiriasi 
nuo evangelisto Morkaus ir Mato. Jono evangelijoje patepimas įvyksta še- 
šias dienas prieš Perėjimo (Velykų) šventę (Jn 12,1), o Mato (Mt 26,1.6-13) 
ir Morkaus (Mk 14,1.3-9) „evangelijose tik dvi dienas prieš šventę. Lukas 
visai nieko nesako apie Jėzaus patepimą Didžiosios Savaitės metu. Jis pa- 


sakoja apie atgailojančios moters ankstesnį Jėzaus patepimą fariziejaus 
namuose (Lk 7,36-50). Atrodo, kad čia bus du skirtingi įvykiai. 

mirties ir tamsybių pergalę. Pasaulis yra teisiamas už 
netikėjimą. Žydai, atmesdami Jėzų — Mesiją ir Dievo Sū- 
nų, — pasirodė esą šio pasaulio kunigaikščio vaikai (žr. 
Jn 8,44). Jėzaus pašlovinimo valandą “visi"? bus patrauk- 
ti prie jo (Jn 12,32), — visas pasaulis atpažins jį esant 
Žodžiu, atėjusiu pas “savuosius"', bet savųjų aimestu (Žr. 
Jn 1,11). Jėzus yra Dievo pašlovintas, nes per jį visas 
pasaulis gali dalyvauti Tėvo gyvenime. 

Ką reiškia būti Jėzaus mokiniu? Jėzus, priimtas Je- 
ruzalėje su mesijine iškilme, tą vakarą praleidžia tik savo 
mokinių ratelyje. “Tai buvo prieš Velykų [Perėjimo] 
šventę" (Jn 13,1). Dievo tapimas Žmogumi — nužengi- 
mas nuo Tėvo — pasiekia pačią bedugnę. Sūnus tampa 
Tarnu (Jn 13,16; žr. Iz 52,13-53,12). Šioje bedugnėje 
prasideda užžengimas pas Tėvą — Šlovės Valanda (Jn 
13,1). Jėzaus vakarienė su mokiniais, kurią aprašo Jonas, 
yra ta pati Paskutinė Vakarienė, kurią aprašo sinoptikai 
(Mt 26,17-29; Mk 14,12-21; Lk 22,7-14.21-23). Tačiau 
Jono evangelijos vakarienė yra dieną anksčiau negu si- 
noptikų — Perėjimo (Velykų) šventės išvakarėse (Jn 19, 
14).*?* Atrodo, kad sinoptikai seka oficialų žydijos kalen- 
dorių, o Jonas — neoficialų,“* kurio laikėsi ir esenai 
Kumrane. Viena labai ryšku. Jonui ne tiek rūpi tikslus 
Palestinos kalendorius, kiek surišti Jėzaus mirtį su Per- 
ėjimo (Velykų) šventės Avinėliu. Jau Jonas Krikštytojas 
buvo skelbęs, kad Jėzus yra “Dievo Avinėlis, kuris nai- 


192 Pagal žydus diena prasideda vakare (o ne vidurnaktį). Žydiš- 
kasis kalendorius buvo mėnulio kalendorius. Savaime suprantama, kad vaka- 
ras — mėnulio karalystė pirmavo laiko matavime. Jonui ši Perėjimo (Velykų) 
šventė — Nisan mėnesio 15-oji diena — prasidėjo saulėlydžiu penktadienį. 
Todėl ketvirtadienio vakaro vakarienė ir Didžiojo Penktadienio įvykiai bu- 
vo Nisan 144. Pagal sinoptikus ketvirtadienio vakarienė buvo Perėjimo 
(Velykų) šventės valgis — ketvirtadienio vakaras jau buvo Nisan 15-oji. 
Žr. R. E. Brown, The Gospel..., II, p. 549-550; 555-556. 

193 R. E. Brown, Ten pat, p. 555-556. 

kina pasaulio nuodėmę" (Jn 1,29.36). Jėzus, Dievo Avi- 
nėlis, miršta ant kryžiaus tuo metu, kada Jeruzalėje yra 
piaunami Perėjimo (Velykų) šventės avinėliai, ruošiantis 
šventės pietums. Keletas Jono minimų mažučių smulkme- 
nų atkreipia dėmesį į šį prasmės sumezgimą. Raštai reika- 
lavo, kad “Nė vienas [Perėjimo/Velykų avinėlio] kaulas 
nebū[tų| sulaužytas" (Iš 12,46; Sk 9,12). Jėzaus blauz- 
dos, primena Jonas, nebuvo sutriuškintos (Jn 19,33) J** 
Perėjimo (Velykų) šventė minėjo Dievo Tautos išvedimą 
iš vergijos Egipte. Jėzaus mirtis ir Prisikėlimas buvo įvy- 
kis, kurio dėka Dievas išvedė žmoniją iš tamsos ir mirties 
vergijos į amžinąją šviesą ir gyvenimą. 

Jonas evangelistas, kartu su sinoptikais, Paskutinės 
Vakarienės aprašyme užsimena apie Jėzaus įspėjimą dėl 
Judo išdavystės (Jn 13,21-32; Mt 26,20-25; Mk 14,18-21; 
Lk 22,14.21-23) ir apie įspėjimą Petrui dėl išsigynimo 
(Jn 13,36-38; Mt 26,30-35; Mk 14,26-31; Lk 22,31-34). 
Jonas, priešingai sinoptikams, neturi jokio pasakojimo 
apie Eucharistijos įsteigimą (Mt 26,26-29; Mk 14,22-25; 
Lk 22,19-20; 1 Kor 11,23-25).*“* Užuot pasakojęs apie 
Eucharistijos įsteigimą, Jonas pasakoja apie mokinių ko- 
jų plovimą (Jn 13,1-20). Jėzus, žinodamas, kad “jau at- 
ėjo valanda "“* jam keliauti iš šio pasaulio pas Tėvą ir, 
mylėdamas savuosius pasaulyje, parodė jiems savo meilę 
iki galo" (Jn 13,1). Išsireiškimas “iki galo" — reiškia ir 


194 Kareiviai, kad pagreitintų mirtį, kartais sutriuškindavo nukry- 
žiuotųjų blauzdas. Mirtis būdavo pagreitinta dėl kraujo nutekėjimo. Jėzus 
buvo netekęs daug kraujo plakimo metu ir mirė anksčiau už šalia nu- 
kryžiuotus plėšikus. 

195 Žr. p. 27ls. Pasakojimas apie Eucharistiją ir jos įsteigimą Jono 
evangelijoje vra perkeltas iš istorinio konteksto į Jėzaus kalbą apie gyvy- 
bės duoną: Jn 6,51-59. Žr. taip pat R. E. Brown, The Gospel..., I, p. 287 
- 291. 

196 Graikiškai He Hora. Mūsų vertimas nėra jautrus šiam savitam 
Jono žodžiui — Jn 13,1 ji verčia “metas". 


284. 


“vispusiškai", ir “iki pat mirties“. Jonui abi prasmės 
svarbios, nes mokinių kojos plaunamos išvakarėse Jėzaus 
mirties, kuria jis vispusiškai apreiškia savo meilę. Jėzus, 
plaudamas mokinių kojas, atliko vergo pareigą žydų šei- 
moje. Petrui šis nuolankumo veiksmas netilpo galvoje: 
“Viešpatie, nejau tu mazgosi man kojas! ... Tu nemazgo- 
si man kojų per amžius!“* (Jn 13,6-8). Apaštalui Petrui 
būdinga ūmiu būdu pareikšti savo nuomonę. Ir Morkaus 
evangelijoje jis priekaištauja Jėzui, kam jis kalba apie 
savo būsimą kančią (Mk 8,31-33). Atsakymas Petrui mįs- 
lingas: “Tu dabar nesupranti, ką aš darau, bet vėliau 
suprasi“ (Jn 13,7). Kojų plovime reikia atpažinti ir 
įvaizdinę užuominą apie būsimos Jėzaus mirties padari- 
nius: “Jei tavęs nenuplausiu, neturėsi dalies su manimi“ 
(Jn 13,8). Jėzaus mirtimi, Prisikėlimu ir Dvasios davimu 
krikščionis yra apiplaunamas ir turi dalį su Jėzumi, Me- 
sijų ir Dievo Sūnumi. 

Jonas savo pasakojimu apie plovimą mokiniams ko- 
jų mums primena sinoptikams įprastą Jėzų — Kenčiantį 
Dievo Tarną. Evangelijos pagal Joną tikslas yra parodyti 
Jėzų Mesiją, arba Kristų, Dievo Sūnumi dangaus šlovėje. 
Nedaug tesakoma apie Jėzaus žmogiškus jausmus bei nuo- 
širdumą žmogui varge. Tačiau šiame trumpame pasako- 
jime, turime Jono evangelijos Jėzaus, Kenčiančio Tarno, 
teologiją. Dramatišku pasakojimu prisimenama Jėzaus, 
Dievo Tarno, kelias, kuris, aplamai imant, Jono evangeli- 
joje yra Dievo šlovės nustelbiamas. 

Jonas nepasitenkina tik priminti, kad Jėzus, Dievo 
Mesijas ir Sūnus, yra ir Kenčiantis Tarnas. Jo dėmesys 
skiriamas ir Jėzaus mokiniui: mokiniu esama tarnaujant. 
“Pasiuntinys [mokinys] ne didesnis už savo siuntėją [Jė- 
zų“ (Jn 13,16). Vadinti Jėzų “ Mokytoju" ir “ Viešpačiu", 
reiškia elgtis pagal Jėzaus pavyzdį. Tikrasis mokinys at- 
pažįstamas ne tik iš jo tikėjimo Dievu, bet ir iš jo meilės 

bei tarnavimo artimui. Istorinis Jėzus ėjo meilės ir tar- 
navimo keliu. Mokiniai turi mylėti vieni kitus (Jn 13,35). 
“Nėra didesnės meilės, kaip gyvybę už draugus atiduoti“ 
(Jn 15,13). Šiuo keliu ėjo Jėzus, Mesijas ir Dievo Sūnus! 
Jono evangelijos dieviškasis Atpirkėjas nėra vaizduotės 
sukurta būtybė. Jėzus čia yra Vyras iš Nazareto — isto- 
rinis asmuo — kuris atperka žmoniją, istorijos staklėse 
tapdamas žmogumi. Ir amžinasis gyvenimas čia nėra ke- 
lionė per užburtas dausas, bet kelionė dulkinų žemės ke- 
liu, kuriuo ėjo pats Jėzus, Kenčiantis Tarnas. 

Ryškių kontrastu tikrasis Jėzaus mokinys yra sugre- 
tinamas su Judu — neištikimu Jėzaus mokiniu (Jn 13, 
21-30). Pats Judas klausosi Jėzaus įspėjimo apie savo iš- 
davystę. Jis prisidės prie Jėzaus mirties, kuria visi bus 
apiplauti, išskyrus jį patį (Jn 13,11). Todėl Jonas ir pri- 
duria “Buvo naktis“, kai Judas išėjo (Jn 13,30). Niko- 
demas atėjo pas Jėzų “nakčia" (Jn3,2) — iš tamsos į 
šviesą, o Judas išėjo į naktį — iš šviesos į tamsą. Nakties 
tamsa tampa netikėjimo įvaizdžiu žmoguje, kuris nežino, 
kad Jėzuje randama šviesa ir gyvenimas. 

Judo išėjimu prasideda baigminė įvykių seka, kuri 
baigiasi Jėzaus mirtimi — Žmogaus Sūnaus ir Dievo pa- 
šlovinimu (Jn 13,31-32). Žmogaus Sūnus savo mirtimi 
apreiškia Dievo meilę žmogui. Atsisveikinimo kalboje Jė- 
zus duoda savo mokiniams naują įsakymą: “kad jūs vie- 
nas kitą mylėtumėte“ (Jn 13,34). Įsakymas yra naujas, 
nes meilė, kuria mylima, pirmusyk apreiškiama Kristuje. 
Mokiniai turi mylėti vienas kitą, “kaip aš [Jėzus] jus 
mylėjau“? (Jn 13,34). Meilė, kuria Jėzus mylėjo, yra tar- 
naujanti meilė. Ji buvo dramatiškai įvaizdinta mokiniams 
kojų plovimu. 

Pirminė Bendrija jau buvo įsiminusi ir įsijautusi, 
kad Jėzus yra naujasis Įstatymdavys. Tai Evangelijos pa- 
gal Matą vedamoji mintis. Jono evangelijoje Jėzus yra 

naujojo gyvenimo Davėjas. Jonas (ir apaštalas Paulius) 
moko, kad naujasis gyvenimas yra Dvasios sukurtas vai- 
sius, o ne įstatymo vykdymo išdava. 


Atsisveikinimo pokalbis. Paskutinės Vakarienės fone 
Evangelija pagal Joną duoda keletą kalbų (Jn 14-16) ir 
vieną ilgą maldą (Jn 17). Tikroji šių skyrių seka Jono 
evangelijos tyrinėtojams kelia daug klausimų. Jn 14,31 
skaitome: “Kelkitės, eikime iš čia!" Atrodo, kad Jėzus 
ragina savuosius vakaronę baigti. Tačiau pokalbis tęsia- 
mas toliau Jėzaus kalba apie vynmedį ir šakeles (Jn 15, 
1-6), pasaulio priešiškumą (Jn 15,18ss.), Šventosios Dva- 
sios pažadą (Jn 15,26-16,15) ir pažadą sugrįžti (Jn 16, 
16ss.). Nors ir kviečiama baigti pašnekesį, bet Jn 14-17 
sudaro darnų atsisveikinimo pokalbį, kuris imtinas kaip 
nedalomas vienetas. Tam duoda pagrindo pokalbio turi- 
nys: Jėzaus išėjimas ir sugrįžimas (Jn 14,1-4). Sinoptinės 
evangelijos Jėzaus atsisveikinimo pokalbio neturi. Tačiau 
svarbesnieji Jono atsisveikinimo pokalbio bruožai yra ir 
sinoptinėse evangelijose. Vienas jų yra Morkaus evangeli- 
jos apokaliptinė Jėzaus kalba (Mk 13). Čia kalbama apie 
Žmogaus Sūnaus atėjimą debesyse su didžia galia ir šlo- 
ve (Mk 13,26). Jono evangelijos atsisveikinimo pokalbis 
yra vėlesnis Jėzaus apokaliptinės kalbos aiškinimas. 


Atsisveikinimo pokalbis Jono evangelijoje vyksta 
Paskutinės Vakarienės metu prieš pat Jėzaus kančią. Po- 
kalbio dalyviai — Jėzus ir mokiniai, tačiau jame kalba 
Prisikėlusysis Viešpats, kreipdamasis į evangelijos auto- 
riaus meto krikščionis. Visas pokalbio turinys atspindi Jė- 
zaus mirties- Prisikėlimo išgyvenimą, Dvasios atėjimą ir 
keliakartę krikščionių Bendrijos patirtį. Tiesa, Jėzaus 
kalboje būsimasis laikas yra dažnai naudojamas. Tačiau 
jis priklauso evangelijos autoriui, o ne Jėzui. Jonas atpa- 
sakoja išganymo dramą istorinės Jėzaus tarnybos rėmuose. 

Atsisveikinimo pokalbis yra temų pynė. Svarbiausia 
jų — Jėzaus ryšys su Dievu Tėvu. Jėzus džiaugiasi Tėvo 
artumu, nes jis yra “ Tėve" ir Tėvas yra jame (Jn 14,11). 
Tėvas yra Jėzuje ir lieka su juo mirties valandą (Jn 16, 
32). Vienybė su Tėvu nėra mistinis paskendimas, kuria- 
me ištyžta bet kokia asmeninė tapatybė. Pakartotinai pa- 
brėžiama, kad Sūnus yra skirtingas: Tėvas yra “aukštes- 
nis" už Jėzų (Jn 14,28). Jėzaus vienybė su Tėvu išreiš- 
kiama meile, kuria Tėvas myli Jėzų, ir Jėzus Tėvą. Tėvo 
meilė apreiškiama ištikimybe jam iki mirties (Jn 16,32). 
O Sūnaus meilė Tėvui — paklusnumu Tėvo valiai. Paklus- 
numas Tėvo valiai užanispaudojamas mirtimi (Jn 14,31; 
15,10). Todėl ir žodžiai, kuriais Jėzus prašnekina, ir dar- 
bai, kuriuos jis atlieka, nėra vien Jėzaus. Jame “esantis 
Tėvas daro savuosius darbus" (Jn 14,10-11). Jonas savo 
evangelijoje nesiliauja pabrėžti, kad Jėzus žodžiais ir dar- 
bais apreiškia Tėvo valios užmojį ir veiklą. Atsisveikini- 
mo pokalbyje kalba eina apie paskutinį ir didžiausią 
Tėvo veiksmą — Jėzaus mirtį ir Prisikėlimą. Ženklų kny- 
gos (Jn 1,19-12,50) septyni ženklai yra sklidini galingo 
Dievo užmojo ir veiklos apreiškimo. Šlovės knygos (Jn 
13-20) ženklas yra Jėzaus mirtis ir Prisikėlimas. Mirtis, 
sprendžiant pagal išorę, yra silpnumo ženklas. O vis dėl- 
to, teigia Jonas evangelistas, tik tie, kurie Jėzaus, Mesijo 
ir Dievo Sūnaus, mirtyje įžiūri tobulą Dievo meilės žmo- 
gui apreiškimą, tegali suprasti tikrąją Jėzaus žodžių ir 
darbų prasmę. 

Šis Jėzaus mirties supratimas yra įmanomas, tik jam 
sugrįžus pas Tėvą. Todėl Jėzus, kalbėdamas apie savo 
mirtį ir Prisikėlimą, vis primena mokiniams, kad jam 
reikia grįžti pas Tėvą (Jn 14,28; 16,7.17.28). Jėzaus, 
Mesijo ir Dievo Sūnaus, grįžimas pas Tėvą Jono evangeli- 
joje turi didelės svarbos, nes, tik pas Tėvą grįžęs, jis gali 
siųsti Dvasią. Jėzui mirus, bus liūdesio valanda. Tačiau 

liūdesį seks džiaugsmas, nes atsiųstoji Dvasia parodys vi- 
sišką tiesą apie gyvenimą, mirtį ir Prisikėlimą (Jn 16, 
16-24). 

Jėzus žada grįžti. Pats Jėzus kalba apie savo Grįži- 
mą. Naujajame Testamente Jėzaus Grįžimas (Parousia) 
yra laukiamas. Baigminis Jėzaus, Mesijo ir Dievo Sūnaus, 
Grįžimas pasaulio pabaigoje galima atpažinti ir Jono 
evangelijoje: “Einu jums vietos paruošti... Kai nuėjęs 
paruošiu, vėl sugrįšiu ir jus pas save pasiimsiu, kad jūs 
būtumėte ten, kur ir aš? (Jn 14,2-3). Ši užuomina apie 
baigminį Grįžimą nublanksta prieš Jono evangelijai savitą 
Jėzaus, Mesijo ir Dievo Sūnaus, Grįžimo sampratą: Grį- 
žimas į Bėndriją Dvasioje. Pakartotinai Jėzus žada atsiųs- 
ti Dvasią. Kada pasaulis nebegalės matyti Jėzaus, nes jis 
fiziškai jau nebebus pasaulyje, krikščionių Bendrija ma- 
tys jį Dvasios atėjime (Jn 14,18). Dvasia, būdama Tie- 
sos Dvasia, liudys apie Jėzų, Mesiją ir Dievo Sūnų (Jn 
15,26). Ji “ves į tiesos pilnatvę“, kurios mokiniai nebūtų 
galėję “pakelti [suprasti] Jėzaus viešosios tarnybos me- 
tu (Jn 16,12). Jėzus, Mesijas ir Dievo Sūnus, kalbės 
Bendrijai per Dvasią, nes Dvasia “skelbs, ką bus išgirdu- 
si, ir praneš, kas dar turi įvykti" (Jn 16,13). “Tiesos pil- 
natvė“ Dvasioje yra taip pat Tėvo žodžiai, taigi jie tikri 
(Jn 16,14-15). Tiesos visuma galima tik Dvasios atėjimu. 
Tik Dvasia gali apreikšti, kad Jėzus yra “kelias, tiesa ir 
gyvenimas“ ir kad “niekas nenueina pas Tėvą“ kitaip 
kaip per Jėzų, Mesiją ir Dievo Sūnų (Jn 14,6). Tik tie, 
kurie turi Dvasią, supras, kad pažinti ir matyti Jėzų yra 
pažinti ir matyti patį Dievą. | 

Jono evangelijoje Jėzaus, Mesijo ir Dievo Sūnaus, 
Grįžimas Dvasioje yra labai svarbus. Ir pati teologinė 
Dvasios samprata čia neįprastai gili. Jonas evangelistas, 
kartu su apaštalu Pauliumi, Dvasią supranta kaip visur 
esančią asmenišką Dievo galią. Dvasia Dievas įgyvendina 

savo užmojį pasaulyje. Kitaip sakant, Dievas yra pasau- 
lyje kaip Dvasia. Dievas save tobulai apreiškė Jėzuje — 
taigi jame buvo apreikšta ir Dvasia. Jono evangelija Dva- 
sią vadina Parakletos. Graikiškai kalbantiems šis žodis 
reiškia “ Advokatą"" — asmenį, kuris gina bylą teisme. 
Iš Naujojo Tesiamento autorių tik vienas evangelistas Jo- 
nas tevadina Dvasią Parakleto, arba Advokato, vardu. Bet 
jis duoda šiam žodžiui prasmę, kuri skiriasi nuo kasdienės 
graikų kalbos prasmės. Dvasia — Parakletos, arba Advo- 
katas, parodo “pasaulio klaidą" (Jn 16,8-11). Dvasia vei- 
kia kaip Patarėjas arba Globėjas, nes veda į “tiesos pll- 
natvę“ (Jn 16,12-13: 14,26), liudija apie Jėzų, Mesiją 
ir Dievo Sūnų (Jn 15,26) ir net guodžia (Jn 14,15-18). 

Be Dvasios nebūtų Bendrijos, nes tik Dvasios dėka 
Bendrija žino, kad Jėzus, Mesijas ir Dievo Sūnus, yra gy- 
vas ir kad ji pati gyvena jo dieviškuoju gyvenimu (Jn 14, 
19). Dvasios dėka Bendrija žino, kad ji yra vienybėje su 
Tėvu per Jėzų, Mesiją ir Dievo Sūnų. Kaip Jėzaus vieny- 
bė su Tėvu maitinasi abipuse meile, taip ir Bendrijos vie- 
nybė turi maitintis Tėvo meile per Jėzų, Mesiją ir Dievo 
Sūnų. Mylėdama Jėzų, Mesiją ir Dievo Sūnų, ir laikyda- 
masi jo įsakymo mylėti brolius ir seseris, Bendrija patiria 
Tėvo meilę. Ten, kur yra ši meilė, Tėvas ir Jėzus “ateis 
ir apsigyvens" (Jn 14,21-24). Šis ir yra amžinasis gyve- 
nimas — gyvenimas, kuris alsuoja ir maitinasi pasitikė- 
jimu Dievo meile per Kristų. 


Vynmedis ir šakelės (Jn 15,1-6). Vynmedžio kalbo- 
je alegorijų pagalba aprašoma Kristaus ir Bendrijos vie- 
nybė — malonės gyvenimo slėpiniai. Kristus yra vynme- 
dis, o Bendrijos nariai — krikščionys — šakelės. Žmo- 
gaus malonės gyvenimas visiškai priklauso nuo Dievo. 
“Aš esu vynmedis, o jūs šakelės. Kas pasilieka manyje ir 
aš jame, tas duoda daug vaisių; nuo manęs atsiskyrę, jūs 

negalite nieko nuveikti"? (Jn 15,5). Vynmedžio ir šakelių 
alegorija Jonas įvaizdina Bendrijos vienybę su Jėzumi, 
Mesiju ir Dievo Sūnumi. Kiekviena šakelė, kuri neduoda 
vaisiaus, yra išpiaunama. “Duoti vaisiaus" (Jn 15,2) turi 
dvigubą prasmę: 


1. Tėvui pašlovinti Bendrija turi paklusti Kristaus 
meilės įsakymui. Krikščionys “duoda vaisiaus“, būdami 
Kristaus mokiniai (Jn 15,8). 


2. Bendrija turi liudyti, kad Dievas myli pasaulį. 
Krikščionys “duoda vaisiaus“, gyvendami meilės įsaky- 
mu, nes savo elgesiu patraukia kitus prie Dievo. Savo mal- 
doje (Jn 17) Kristus apreiškia, kad Bendrija turi tik vie- 
ną uždavinį pasaulyje: liudyti, kad Dievas “taip pamilo 
pasaulį, jog atidavė savo vienatinį Sūnų, kad kiekvienas, 
kuris jį tiki, nepražūtų, bet turėtų amžinąjį gyvenimą. 
Dievas gi nesiuntė savo Sūnaus į pasaulį, kad jis pasaulį 
pasmerktų, bet kad pasaulis būtų išgelbėtas“ (Jn 3,16- 
17). Bendrija, liudydama šią Dievo meilę per Dvasią, 
duotą jai per Jėzų, Mesiją ir Dievo Sūnų, tampa viena su 
Tėvu. 


Pasaulio priešiškumas (Jn 15,18-16,4). Bendrija ne- 
turi pamiršti, kad pasaulis bus jai priešiškas (Jn 15,18- 
22), nes jis aisisako pažinti Dvasią (Jn 14,17). O Dvasia 
parodo “pasaulio klaidą" — pasmerkia nuodėmę ir ap- 
reiškia Dievo teisumą. Pasaulis atsisako priimti nuodėmių 
atleidimą, nes gręžiasi nuo Dievo (Jn 16,7-11; 3,19-21). 
Pasaulio nuodėmė pasireiškia Jėzaus, Mesijo ir Dievo Sū- 
naus, žodžių ir meilės atmetimu ir persekiojimu. Dievo 
teisumas jau pasmerkė pasaulio nuodėmę. Tačiau kaip 
Kristus rodo savo meilę iki galo (Jn 13,1), taip Bendrija, 
nors ir persekiojama, turi liudyti, kad visas pasaulis įti- 

Kristaus didžioji malda (Jn 17). Atsisveikinimo po- 
kalbis baigiasi ilga Jėzaus malda. Jos turinys ir išraiška 
pasižymi Jonui įprastu stiliumi. Jėzus net į save kreipiasi 
trečiuoju asmeniu (Jn 17,3). Didžiosios maldos turinys 
yra Dvasios dovana, kuri buvo Bendrijai duota per Jėzaus 
mirtį ir Prisikėlimą. Jėzaus dovana išreiškiama visa ap- 
imančia malda į Dievą už žmogų. Ji turi savo šaknis dar- 
be, kurį Jėzus atliko, paklusdamas Tėvo valiai. Ką Jonas 
laiko Kristaus atliktu darbu? 

Kristus savo mirties valandą pašlovino Tėvą, apreikš- 
damas jo meilę žmogui (Jn 17,1). Paklusdamas Tėvo va- 
liai iki mirties, Kristus atliko savo užduotį (Jn 17,4). 
Tėvo pašlovintas, jis apreiškė per Dvasią, kad amžinasis 
gyvenimas yra pažinti vienintelį tikrąjį Dievą ir jo siųstąjį 
Jėzų — Mesiją (Jn 17,2-5). Apreikšdamas Dievą žmo- 
nėms, Kristus išsakė Dievo valią, užmojį ir meilę Bend- 
rijai, kuri brangino tai ir laikėsi šio apreiškimo (Jn 17,8). 
Krikščionys suprato, kad visa, ką Kristus buvo padaręs 
ir pasakęs, yra Apreiškimas iš Dievo, nes jie tikėjo, kad 
Kristus yra iš Dievo (Jn 17,7-8). Dvasios dėka krikščio- 
nys pajuto ir išgyveno tėvišką Dievo globą. Todėl jie ir 
turėjo savyje Kristaus “džiaugsmo pilnatvę“ (Jn 17,11- 
13). Dėl savo ištikimumo Dievo Žodžiui, apreikštam Kris- 
tuje, krikščionys ėmė skirtis nuo pasaulio ir turėjo patirti 
jo priešiškumą ir neapykantą (Jn 17,14). Tačiau Bend- 
rija, būdama įsitikinusi Dievo pergale, liko apsaugota 
nuo piktojo (Jn 17,15). Krikščionys nebuvo “paimti iš 
pasaulio“, bet buvo Kristaus “pasiųsti į pasaulį“, kad 
liudytų jo tiesą (Jn 17,16-19). Kristaus mokinių Bendri- 
ja, skelbdama Žodį, patraukė daug naujų mokinių prie 
Kristaus, kuriame jie atpažino Dievo gerumą ir meilę 
žmogui (Jn 17,20-24). Mokinių įsitikinimu, Kristus gar- 
sins šią meilę ir ateityje (Jn 17,26). 

Didžioji Jėzaus malda yra vadinama ir “Kristaus, 

Aukščiausiojo Kunigo, malda“. Šiuo pavadinimu nori- 


ma pabrėžti paties Jono evangelisto mintį, kad Jėzus savo 
malda pašventino Bendriją jos paskirčiai pasaulyje. Svar- 
bu nepamiršti, kad istorinis Jėzus pašventino Bendriją jos 
misijai ne vien malda, bet visu savo gyvenimu. Pašventi- 
nimas nesiliovė nė su Jėzaus mirtimi ir Prisikėlimu. Jė- 
zus, Mesijas ir Dievo Sūnus, nesiliauja Bendrijos šventinęs 
Dvasios veikimu jos istoriniame kelyje. 


Dvasios atėjimas. Didžioji Jėzaus malda yra Evan- 
gelijos pagal Joną viršūnė. Meldžiasi Jėzus, Dievo Žodis 
— Mesijas ir Dievo Sūnus — svarbus istorijai ir tikėji- 
mui. Istorinio Jėzaus žodžiai ir darbai yra atpasakojami, 
nes branginami. Tikėjimo Kristus — gyvasis Kristus — 
visada yra Bendrijoje, įgalindamas ją visa įsiminti ir gy- 
venti tiesoje. Dvasios apreiškimo dėka, istorinis Jėzus ir 
tikėjimo Kristus sutampa šioje iškilmingoje maldoje už 
savuosius ir už pasaulį. Tiesa apie Kristų yra prieinama 
istorine atmintimi ir tikėjimu per Dvasią. Vien istorinė at- 
mintis nėra pakankama. Vispusiška tiesa apie Kristų ir jo 
istorinės tarnybos prasmė bei svarba pasauliui nėra ap- 
čiuopiami raidiško jo žodžių ir darbų atpasakojimu. Tik 
tikėjimu per Dvasią galima įsiminti ir gyventi pagal gy- 
vojo Kristaus tiesą. Gyvasis Kristus tęsė apreiškimą po 
Prisikėlimo iki Jono evangelijos parašymo. 

Ši įžvalga padeda suvokti, kodėl Jono Kristus taip 
skiriasi nuo kitų evangelistų Kristaus. Jono evangelijoj 
turime teologinį Jėzaus, Mesijo ir Dievo Sūnaus, paveiks- 
14, nutapytą I a. pabaigoje. Net ir sinoptikai atspindi teo- 
loginę savo bendrijų Kristaus sampratą. Kiekvienas evan- 
gelistas yra savitas, tik Jono teologinė Kristaus samprata 
yra vėlesnė. Atrodo, lyg Jonas būtų norėjęs pasakyti: “ At- 
pasakokime Jėzaus žodžius ir darbus dabartinio apreiš- 


197 Žr. lietuviškąjį Naujojo Testamento vertimą, p. 266. 

kimo šviesoje. Tegu Jėzus prasmingai prašnekina mūsų 
kartą. Bandykime visa įsiminti ir gyventi Kristaus tiesoje, 
naujai pasisavindami jo žemiškojo gyvenimo prasmę ir 
svarbą, atskleistią dabartinės Bendrijos gyvenimo įvykių 
šviesoje“. 

Teigiama, kad evangelisias Jonas parašė evangeliją, 
kuri prieinama visai žmonijai visais amžiais. Mat, jis Jė- 
zaus gyvenimą ir istorinę tarnybą atkabino nuo žydijos 
rėmų ir parodė visiems suprantama kalba, kad jis yra 
viso pasaulio Išganytojas. Šiame teigime yra daug tiesos. 
Tačiau Jono evangelija ne vien tik nužydino Jėzų. Evan- 
gelisto mokymu, istorinis Jėzus tampa žmogui prasmingas 
tik tada, kai jis atpažįstamas kaip gyvasis Kristus, kuris 
pašventina kiekvieną žmonijos kartą, Dvasia Bendrijai ap- 
reikšdamas save ir Tėvą. 

Šis Jono evangelijos teologinis tikslas nieku būdu 
nepaneigia, kad Jėzaus istorinė tarnyba yra svarbi. Tikė- 
jimo kraitis, paremtas istorine atmintimi, Jono evangeli- 
joje yra itin reikšmingas. Užtenka palyginti Jono evange- 
lijos Kančios pasakojimą (Jn 18-20) su sinoptinių evan- 
gelijų Kančios pasakojimu, kad atpažintume tą patį tikė- 
jimo kraitį. Iš tikrųjų evangelistas Jonas duoda net dau- 
giau istorinių duomenų apie Jėzaus kančią, negu sinopti- 
nės evangelijos. Jėzaus teismas pas Pilotą duoda jam pro- 
gos pareikšti: “Mano karalystė ne iš šio pasaulio" (Jn 
18,36). Ir ant kryžiaus paskutinis Jėzaus žodis yra “ At- 
likta!? (Jn 19,30). Evangelistui Jonui šis žodis yra savi- 
tas dviguba prasme: juo išreiškiama, ne vien, kad Jėzaus 
žemiškasis gyvenimas pasibaigė, bet, kur kas svarbiau — 
kad įsikūnijusio Žodžio darbas jau atliktas. Šio darbo at- 
likimas nesiriboja mirtimi, nors mirtimi baigiasi Jėzaus 
istorinė tarnyba. Darbo atlikimas išreiškiamas Dvasios 
dovana: “Ir... atidavė dvasią" (Jn 19,30). Jonas turi 
mintyje ne tik, kad Jėzus miršta, atiduodamas dvasią, bet 

kad jo mirtimi įvyksta atpirkimas ir Dvasios davimas pa- 
sauliui (Jn 7,38-39). Jono Sekminių dovanos samprata 
artimai siejama su Prisikėlusiojo pasirodymais moki- 
niams Velykų vakarą. Tuomet mokiniai gauna Dvasią ir 
yra siunčiami į pasaulį (Jn 20,19-23). 


Evangelijos pagal Joną savimonę tiksliai išreiškia 
žodžiai: “Palaiminti, kurie tiki nematę"? (Jn 20,29). Jie 
skiriami Jono amžiaus skaitytojams. Ne Jėzaus mokiniai 
iš žydijos, kurie jį matė savo akimis jo istorinės tarnybos 
metu, yra palaiminti. Ne anie mokiniai, kurie turėjo lai- 
mės išgyventi Jėzaus, Mesijo ir Dievo Sūnaus, apreiški- 
mus po Prisikėlimo, yra palaiminti. Palaiminti yra tie, 
kurie bet kur ir bet kada tikėjimu atpažįsta, kad gyvasis 
Kristus yra Bendrijoje — naujojo, Dvasios suteikto, gy- 
venimo Bendrijoje. 


METMENYS EVANGELIJOS PAGAL JONĄ 


PROLOGAS (UVERTIŪRA) (1,1-18): 
Gijos: Žodis, Šviesa, Gyvybė (1,1-18) 


I.  ŽENKLŲ KNYGA: “Pas savuosius atėjo, o savieji 
jo nepriėmė" (1,11) 
Tikėjimas ir netikėjimas (1,19-12,50): 
A. Nauja Kūrinija (1,19-2,11): 
Jono Krikštytojo liudijimas (1,19-34) 
Jono Krikštytojo mokiniai tampa Jėzaus mokiniais 
(1,34-51) 
Pirmasis ženklas Kanoje: mokinių liudijimas (2,1-11) 
B. Naujasis gyvenimas ženkluose (2,12-4:54): 
Naujoji Šventykla: Prisikėlusis Kristus (2,13-25) 
Atgimimas: Krikštas (3,1-36): 
Nikodemas (3,1-21) 
Jono krikštas ir Jėzaus krikštas (3,22-36) 
Gyvasis vanduo (4,1-42) 
Antrasis ženklas: valdininko sūnaus pagydymas (4,43-54) 

C. Šviesa ir Tamsa (5,1-10,42): 

Jėzus ir subata (5,1-47): 
Trečiasis ženklas: išgydymas Betsatoje (5,1-15) 
Jėzus daro Tėvo darbus (5,16-47) 

Gyvybės duona (6,1-71): 
Ketvirtasis ženklas: duonos padauginimas (6,1-15) 
Penktasis ženklas: ėjimas vandeniu (6,16-21) 
Eucharistinė kalba (6,22-71) 

Palapinių šventės iškilmės: Gyvybė ir Šviesa (7,1-8,59) 

Jėzus — Pasaulio Šviesa (9,1-10,42): 
Šeštasis ženklas: neregio išgydymas (9,1-34) 
Matyti — tikėti; netikėti — būti aklu (9,35-10,21) 
Jėzaus darbai (10,22-39) 
Paraštė apie Jėzaus viešąją veiklą (10,40-42) 

D. Paskutinė kelionė į Jeruzalę (11,1-12,50): 
Septintasis ženklas: Mirtis ir Prikėlimas (11,1-44) 
Lozoriaus prikėlimas veda Jėzų į mirtį (11,45-57) 
Jėzaus patepimas mirčiai (12,1-11) 

Mesijo įžengimas į Jeruzalę (12,12-19) 
Graikai nori pamatyti Jėzų (12,20-36) 
Teismas už Gyvybės ir Šviesos atmetimą (12,37-50) 


II. ŠLOVĖS, ARBA VALANDOS, KNYGA: “Visiems, kurie ji 


priėmė, jis davė galią tapti Dievo vaikais“ (1,12) 
Jėzaus mirtis ir Prisikėlimas (13,1-20,31): 


A. Jėzus moko savo mokinius (13,1-17,26): 

Plauna mokiniams kojas (13,1-20) 
Išdavystė: Tamsos valanda (13,21-30) 
Atsisveikinimo kalba ir pažadas grįžti Dvasioje 
(13,31-14,31) 
Tikras Vynmedis ir šakelės (15,1-17) 
Pasaulio priešiškumas Šviesai (15,18-16,4a) 
Atsisveikinimo kalbos tąsa: išvykimas ir grižimas 
(16,4b-33) 
Aukščiausiojo Kunigo malda (17,1-26) 
B. Kristaus pašlovinimas: Kančios pasakojimas (18,1-20,31): 
Kančia (18,1-19,16): 
Suėmimas Getsemanės sode (18,1-11) 
Pas Aną ir Kajafą (18,12-27) 
Pas Pilotą: Jėzus yra Mesijas (18,28-40) 
Nuplakimas: “Štai Žmogus!“ (19,1-5) 
Vėl pas Pilotą: Jėzus yra Dievo Sūnus (19,6-16) 
Jėzaus nukryžiavimas ir mirtis (19,17-37): 


Jėzus viešpatauja nuo kryžiaus (19,17-22) 
Raštai išsipildė (19,23-37) 

Jėzaus laidotuvės (19,38-42) 

Prisikėlimas ir Dvasios davimas (20,1-31): 
Pasirodymas Marijai Magdalietei (20,1-18) 
Pasirodymas mokiniams Jeruzalėje (20,19-23) 
Pasirodymas mokiniams ir Tomui (20,24-29) 
Pabaiga: ženklų prasmė (20,30-31) 


EPILOGAS (PRIEDAS) (21,1-25): 
Jėzus pasirodo mokiniams prie Galilėjos ežero (21,1-14) 
Petro primatas (21,15-19) 
Mokinys, kurį Jėzus mylėjo (21,20-23) 
Baigminis liudijimas (21,24-25) 


297 


£| k 


BENDRIJA 
PASAULINĖJE 
ISTORIJO JE: 
LUKO RASTAI 


Kai ant jūsų nužengs Šventoji Dvasia, 
jūs gausite jos galybės ir tapsite mano 
liudytojai Jeruzalėje ir visoje Judėjoje 
bei Samarijoje ir ligi pat žemės pakraščių 


(Apd 1,8). 


Mato evangelija praplėtė Evangelijos pagal Morkų 
istorinį akiratį. Morkaus evangelija istorinės krikščionių 
Bendrijos dar nenumatė. Anot jos, Amžiaus Pabaiga ateis 
netrukus, kai “visoms tautoms [bus] paskelbta Evangeli- 
ja" (Mk 13,10). Mato evangelijoje yra istorinės krikščio- 
nių Bendrijos samprata, — ji laikoma svarbiu veiksniu ir 
aprašoma jos reikšmė tikėjimui. Pagal Mato evangeliją 
Bendrija yra tikrasis Izraelis, istorinio Izraelio, netekusio 
teisės vadintis šiuo vardu, tęsinys. Evangelijoje pagal Ma- 
tą Bendrijos autoriteto pagrindas yra apaštališkasis Petro 
primatas (Mt 16,18-19). Juo remiasi ir bendrijinė draus- 
mė, ir krikščionių tarpusavio darna. Mato evangelija ne- 
sidomi pasauline istorija. Joje dar nėra pasaulinės istori- 
jos fono, kuriame Bendrija galėtų suprasti save ir savo 
visuotinę misiją, nudelstos Amžiaus Pabaigos ir Kristaus 
Atėjimo (Parousia) belaukiant. 

Evangelistas Lukas ėmėsi uždavinio aptarti Bendri- 
jos misiją, įgyvendinant Dievo užmojį ir veiklą, pasauli- 
nės istorijos rėmuose. Šį uždavinį jis įvykdė, parašydamas 
dviejų dalių veikalą: Evangeliją pagal Luką (Naujojo 
Testamento trečiąją evangeliją) ir Apaštalų darbus.“““ 

Istorikas Euzebijus iš Cezarėjos (Palestinoje) savo 
Bendrijos istorijoje (Historia ecclesiastica), remdamasis 
senais šaltiniais, rašo, kad trečioji evangelija buvusi pa- 
rašyta Luko, iš pagonių kilusio krikščionio, gydytojo bei 
apaštalo Pauliaus kelionių bendrininko (Kol4,14; 2 Tim 
4,11). Paviršutiniškai imant, šis aprašymas atrodo gana 
teisingas. Trečiosios evangelijos ir Apaštalų darbų auto- 
rius iš tikro yra gerai susipažinęs su anuometine medicina 
ir jo galvosena atspindi apaštalui Pauliui taip artimą vi- 
suotinę Evangelijos sampratą bei savimonę. Tačiau pasi- 
žiūrėjus iš arčiau, susiduriame su klaustukais. Tariamas 
tuometinės medicinos pažinimas Luko raštuose neprašoks- 
ta kiekvieno išauklėto graiko žinių ir todėl nebūtinai pri- 
skirtinas gydytojui. O teologinė autoriaus savimonė, nors 
pasižymi visuotinumu, bet drauge yra savita ir skirtinga 
nuo apaštalo Pauliaus. 


Evangelijos pagal Luką įžangoje autorius sakosi ėmęs 
žinias apie Jėzų iš tų, kurie buvo “savo akimis mačiusieji 
ir buvusieji žodžio [t.y. Evangelijos] tarnai“ (Lk 1,2). 
Jis naudojosi panašiais šaltiniais, aprašydamas ir apašta- 
14 Paulių Apaštalų darbuose. Pasakodamas apie Pauliaus 
misijines keliones, autorius kai kur kalba pirmuoju dau- 
giskaitos asmeniu — “ mes" (pvz. Apd 16,10ss.). Rišlu 
daryti išvadą, kad autorius keliavęs drauge su Pauliumi. 


197 Dabartiniame Naujojo Testamento tekste šios dvi Luko veikalo 
dalys yra atskirtos. Evangelija pagal Joną yra įterpta tarp Evangelijos pa- 
gal Luką ir Apaštalų darbų. Sudarant Naujojo Testamento kanoną, norėta 
drauge sudėti visas keturias evangelijas. 

Tačiau asmens kaitaliojimas, nuo trečiojo į pirmąjį ir at- 
virkščiai, yra būdingas anuometinių istorikų raštijai. Vie- 
na yra tikra: Apaštalų darbų autorius naudojosi Pauliaus 
misijinių kelionių aprašymu. Šis šaltinis buvo gana tikslus 
geografiniais duomenimis, bet istoriniu tikslumu nepasi- 
žymėjo. Todėl Pauliaus Laiškai yra pirminis šaltinis žinių 
apie apaštalo misijines keliones.*?* 


KODĖL BUVO REIKALINGA KRIKŠČIONIŠKA 
ISTORIJOS SAMPRATA? 

Nuo istorinio krikščionybės lopšio mus skiria kone 
2000 metų. Užtat mums nelengva įsijausti į I a. krikščio- 
nių būklę ir suprasti, kodėl jiems kilo toks klausimas: 
“Kam reikalinga Bendrija?" O jis iš tikrųjų buvęs labai 
opus. Kadangi manyta, jog Amžiaus Pabaiga ir Kristaus 
Atėjimas (Parousia) šlovėje, kuriuo bus atbaigta žmoni- 
jos išganymo drama, jau čia pat, tad kam reikalinga isto- 
rinė krikščionių organizacija? 

Viešpats Jėzus nudelsė grįžti (Kristaus Atėjimas Am- 
žiaus Pabaigoje buvo laikomas grįžimu), o istorija skubė- 
jo pirmyn. Tuolaikinių krikščionių įsitikinimu, Atbaigos 
Amžius buvo prasidėjęs Kristaus mirtimi bei Prisikėlimu 
ir netrukus turėsiąs baigtis kulminaciniu tašku — Kristaus 
garbingu apsireiškimu ir pasaulio teismu. Bet šis Atbai- 
gos Amžius vis ilgėjo ir darėsi painesnis. Norint įprasminti 
ir pašventinti dabartį, jau nebeužteko vien laukti Kristaus 
Atėjimo Pabaigoje. Pats gyvenimas vertė atpažinti svarbą 


198 Apie Luką — Apaštalų darbų autorių ir šaltinius — daugiau ži- 
nių galima rasti: L. Cerfaux, “Les Acts des Apėtres“, Introduction d la 
Bible veikale, red. A. Robert ir A. Feuillet (Tournai : Desclėe 8 Cie., 
1959), p. 345-347; A. Wikenhauser, New Testament Introduction (New 
York; Herder 8 Herder, 1963), p. 320-345; W.G. Kūmmel, Introduction 
to the New Testament (New York/Nashville: Abingdon, 1966), p. 123-132; 
ir C. Stuhlmueller, “The Gospel According to Luke", JBC 44; 1-180 bei R. 
J. Dillon £ J. A. Fitzmyer, “Acts of the Apostles“, JBC 45:1-214. 

gyvenamojo laikotarpio prieš Kristaus Atėjimą bei įpras- 
minti istorijos raidą. 

Kiekviename Bendrijos istorijos amžiuje būta krikš- 
čionių, kurie buvo linkę nuvertinti gyvenimą šiapus Am- 
žinybės — buvimą istorijoje — nes jis esąs tik laikinas. 
Šios galvosenos šalininkai visas savo viltis buvo sudėję į 
Kristaus Atėjimą Amžiaus Pabaigoje. Lukui ši pažiūra 
nebuvo pakankama krikščionybės esmei išreikšti. Naujai 
išreikšdamas Dievo užmojį ir veiklą žmonijos išganymo 
dramoje, jis išryškino Bendrijos reikšmę ir svarbą pasau- 
linei istorijai. Anot Luko, Bendrijos įkūrimas ir jos gyva- 
vimas yra lygiai reikšmingas ir svarbus Dievo darbas, 
vykdomas per Kristų, kaip ir pats istorijos bei kūrinijos 
atbaigimas Kristaus grįžimu Amžiaus Pabaigoje. Istorinis 
išganymo dramos vyksmas su Bendrija centre yra esminė 
ir būtina Dievo užmojo ir veiklos dalis. Luko istorijos teo- 
logijoje, kuri atsispindi ir jo evangelijoje, ir Apaštalų 
darbuose, laikotarpis prieš galutinį Kristaus Atėjimą yra 
Bendrijos Amžius.*** 


Luko istorinis metodas. Teologinė samprata išgany- 
mo dramos, vykstančios istorijoje su Bendrija centre, yra 
atpažįstama paties Luko pareiškimuose ir jo perdirbtame 
tikėjimo kraityje. Šį Luko savitumą galima lengvai įsidė- 
mėti, sugretinant Evangeliją pagal Luką su Morkaus ir 
Mato evangelijomis. Kaip jau anksčiau matėme,““" Lukas, 
kartu su Matu, naudojosi Evangelija pagal Morkų kaip 
vienu iš savo šaltinių. Sugretinimu išryškinus skirtumus 
tarp Luko ir Morkaus, ir tarp Luko ir Mato, jiems per- 
duodant tą pačią medžiagą, susiduriame su Luko savitu 


199 Vienas iš svarbesnių ir vertingesnių veikalų apie Luko išganymo 
dramos teologinę sampratą istorijoje yra Hans Conzelmann knyga Die 
Mitte der Zeit (Tiūbingen: J.C.B. Mohr, 1953). Anglų kalba: The Theology 
of St. Luke (New York: Harper R Row, 1960). 

200 Žr. 1-ją dalį, 4-jį skyrių, p. 105-145. 

įnašu į tikėjimo kraitį. Čia jau galima matyti jo savitą 
teologinę sampratą Dievo užmojo ir veiklos Jėzuje Kris- 
tuje. 

Nėra abejonės, kad Lukas jautėsi savas tuolaikinėje 
kultūroje ir laisvai naudojosi tuometiniu literatūriniu bei 
istoriniu metodų. Beto, jam buvo gerai pažįstamas graikiš- 
kasis Senasis Testamentas — Septuaginta. Šių dviejų stip- 
rių įtakų sampyna Luko asmenyje tapo nuostabiu tiltu, ku- 
riuo Evangelija, gimusi žydiškoje aplinkoje, galėjo grakš- 
čiai pereiti į helenistinę pagoniją. Iš tikrųjų, Lukas sugeba 
derinti semitiškus Senojo Testamento atgarsius su filoso- 
finiais helenistinės kultūros apibendrinimais. Marijos 
Magnificat (Mano siela šlovina... — Lk 1,46-55), Za- 
charijo Benedictus (Šlovė K eaiass — Lk 1,67-79) 
ir Simeono Nunc Dimittis (Dabar Sali aa leisti... — Lk 
2,29-32) yra sklidini Senojo Testamento atgarsių. O apaš- 
talui Pauliui Lukas paskolina graikų poeto žodžius: 
...jame [Dieve] gyvename, judame ir esame" (Apd 17, 
28) 20! 

Lukas puikiai pažino ir savo amžiaus politinę san- 
tvarką bei domėjosi politiniais įvykiais. Pavyzdžiui, Apd 
17,6 miesto valdovai Tesalonikoje yra vadinami politar- 
chais. Šis žodis Naujajame Testamente tepasirodo vieną 
vienintelį kartą ir tai be jokio jo prasmės paaiškinimo. 
Archeologiniai duomenys patvirtina šio titulo naudojimą 
Tesalonikoje, bet nerasta žymės, kad jis būtų pasitaikęs 
kur nors kiiur. Taigi čia turime vieną apčiuopiamą pa- 
vyzdį Luko istoriškumui įvertinti. 

Apaštalų darbuose randame ir vieno, Naujojo Testa- 
mento chronologijai labai svarbaus, įvykio aprašymą. Tai 
Apaštalo Pauliaus Korinto krikščionių bendrijos įsteigi- 
mas (Apd 18,1-18). Lukas rašo, kad tuo metu Romos pro- 


201 Kilikijos provincijos poeto Arato (III a. pr. Kr.) žodžiai. 

konsulu Korinte buvo Galijonas (Apd 18,12-17). Iš įrašo 
Delfų šventovėje (šiaurinėje Korinto įlankos pakrantėje) 
tiksliai nustatyta, kad Galijonas pradėjo eiti prokonsulo 
pareigas Korinte pirmoje 51 metų pusėje. Tokiu būdu čia 
randame tikslų chronologinį inkarą ne tik Pauliaus gyve- 
nimui, bet ir krikščionybės pradžiai pažinti. Be to, Apd 
18,1-4 užsimena apie krikščionių porą, Akvilą su Priskile, 
neseniai atsikėlusią į Korintą iš Italijos. Mat, imperato- 
rius Klaudijus (41-54 m. po Kr.) buvo išleidęs įsakymą 
visiems žydams išsikraustyti iš Romos. Paulius Korinte 
apsigyveno prie jų ir, būdamas to paties palapinių audėjo 
amato, ėmė su jais darbuotis. Klaudijaus įsakymo data 
pagal Svetonijaus Klaudijaus gyvenimą buvo maždaug 49 
metais po Kristaus. Ši data visai sutinka su Luko pasako- 
jimu Apaštalų darbuose. Galima daryti išvadą, kad Lukas 
turėjo pakankamai tikslius istorinius duomenis apie krikš- 
čionybės pradžią ir jais naudojosi, aprašydamas Evange- 
lijos kelionę nuo Galilėjos į Jeruzalę (Evangelijoj pagal 
Luką) ir nuo Jeruzalės į Romą (Apaštalų darbuose). 

Ar galima Luką vadinti istoriku? Lukas pažįsta savo 
amžiaus istorinį metodą ir turi po ranka patikimus duo- 
menis apie krikščionybės pradžią. Kyla naujas klausimas: 
ar Lukas yra istorikas? Luką kaip istoriką vertinti pagal 
mūsų amžiaus istorinio metodo dėsnius yra neišmintinga. 
Norint jo istorinį metodą deramai įvertinti, reikia paly- 
ginti Luką su ano meto istorikais.??* Šiuo keliu einant, at- 
randama Luko asmenyje sąmoningas ir kruopštus istori- 
kas. Abi savo yeikalo dalis — Evangeliją ir Apaštalų dar- 
bus — jis pradeda savo amžiaus istorikams įprasta įžanga: 

Daugelis jau buvo mėginę išdėstyti raštu pasakojimą 

apie mūsuose buvusius įvykius, kaip mums perdavė 


202 H. J. Cadbury, Tke Making of Luke-Acts (London: S. P. C. K., 
1961), p. 113-212. 

nuo pradžios savo akimis mačiusieji ir buvusieji žo- 
džio tarnai. Taip pat ir aš, rūpestingai viską nuo 
pradžios ištyręs, nusprendžiau surašyti tau, garbin- 
gasai Teofiliau, sutvarkytą pasakojimą, kad įsitikin- 
tum tikrumu. mokslo, kurio esi išmokytas (Lk 1,1-4). 


Apaštalų darbų įžanga primena pirmąją: 


Pirmoje dalyje, Teofiliau, aš pasakojau apie viską, 
ką Jėzus nuo pat pradžių veikė ir mokė iki tos die- 
nos, kurią buvo paimtas į dangų, pirmiau per Šven- 
tąją Dvasią davęs savo išrinktiesiems apaštalams 
įsakymų (Apd 1,1-2). 


Abi Luko veikalo įžangos seka tuometinės istorinės rašti- 
jos pavyzdžius. Matyt, Lukas nori, kad jo veikalas būtų 
patrauklus jo amžiaus inteligentams. 

Nesunku pripažinti Luką norėjus būti istoriku savo 
amžininkų tarpe. Kur kas sunkiau mums jį pripažinti is- 
toriku. Lukas naudojosi šaltiniais taip, kaip jo laikais 
buvo įprasta, nors jo teologinė istorijos samprata buvo 
kažkas naujo, ko nerandame to amžiaus istorikų raštuose. 
Modernus žmogus istorijos veikale ieško tikslių ir teisin- 
gų žinių: ar tai, kas aprašoma tikrai įvyko, ar buvo pasa- 
kyta. Senovės istorikams buvo natūralu į veikėjų lūpas 
įdėti savo žodžius ir savaip nudažyti įvykių atpasakojimus, 
net jei jie patys buvo tai matę ir girdėję.“* Jiems rūpėjo 
perduoti įvykių prasmę bei svarbą. Panašiai darė ir Lu- 
kas.“"* Laikydamasis savo amžiaus istorinio metodo, Lu- 
kas aprašė lemiamus įvykius, skelbdamas Kristų, kuris, 
jo šventu įsitikinimu, istorijos vagą pakreipė nauju keliu. 

208 Thucydides, The Peloponnesian Wars, Benjamin Jowett vertimas 
(The Great Histories serija; New York: Washington Sguare Press, 1963), 
Book I, 21-22. 

204 M. Dibelius, “The First Christian Historian“, Studies in the 
Acts of the Apostles knygoje (London: SCM Press, 1936), p. 136-137. 


307 


Moderniam istorikui labai svarbu tiksliai žinoti, 
kada. ir kur nutiko aprašomas įvykis. Be chronologinių ir 
geografinių rėmų jis jaučiasi esąs aklas. Aprašydamas 
Pauliaus apaštalines keliones, Lukas sekė ankstyvesnį jų 
atpasakojimą. Tačiau jis nevengė to atpasakojimo pratur- 
tinti bei įterpti į jį aplinkybes atitinkančias kalbas, nes 
jam rūpėjo išryškinti Pauliaus veiklos prasmę bei svarbą, 
Evangelijai keliaujant “lig pat žemės pakraščių“. Geras 
tokios įterptinės kalbos pavyzdys yra Pauliaus pamokslas 
Atėnų Areopage (Apd 17,16-34). Rašydamas evangeliją, 
Lukas nežinojo tikslios Jėzaus gyvenimo įvykių eigos. Jis 
tegalėjo sekti Morkaus evangelija, kurioje buvo duoti tik 
labai bendri Jėzaus veiklos rėmai, išplečiant ankstyvojo 
skelbimo (kerygma) suglausią apibūdinimą (Apd 10,34- 
43). Nors Lukas naudojosi Morkaus išdirbta chronologi- 
ja, bet jis jos aklai nesekė, ją kūrybingai palenkdamas 
išryškinti savo teologinę įžvalgą. Jis pakeičia Morkaus 
pasakojimo pradžią, pridėdamas savo pasakojimus apie 
Jono Krikštytojo ir Jėzaus gimimą bei jų jaunystę (Lk 1,5- 
3,2) ir praturtina pabaigą savitu aprašymu Prisikėlusiojo 
pasirodymo mokiniams (Lk 24). Be to, per vidurį įdeda 
du intarpus (Lk 6,20-8,3 ir 9,51-18,14). Visa tai rodo, 
kad Lukas, pasistatydamas sau uždavinį surašyti “sutvar- 
kytą pasakojimą“ (Lk 1,3), nesiribojo chronologinės įvy- 
kių eigos pertvarkymu ar patikslinimu. Lukui rūpėjo pa- 
rodyti, kaip Dievas įvykdė išganymo planą pasaulinės is- 
torijos fone. Todėl, pavyzdžiui, jis kalba apie Jėzaus at- 
metimą Nazarete pačioje jo veiklos pradžioje (Lk 4,16- 
30), nors Morkus apie tai pasakoja daug vėliau, Jėzui 
jau kurį laiką sėkmingai veikus Galilėjoje (Mk 6,1-5). 

Norint suprasti Luko padarytus pakeitimus, svarbu 
atpažinti bendrą planą, pagal kurį jis suorganizavo me- 
džiagą apie Jėzaus gyvenimą bei veiklą ir pirminės krikš- 
čionių Bendrijos augimą. 

KRIKŠČIONIŠKOJI PASAULINĖS ISTORIJOS SAMPRATA 


Lukas sau pasistatė didžiulį uždavinį: atpasakoti Jė- 
zaus veiklą ir jo sekėjų Bendrijos plėtotę visuotinio Dievo 
išganymo plano, apimančio visos žmonijos istoriją, rė- 
muose. 

Evangelijoje pagal Luką išryškinama Jėzaus gyveni- 
mo bei veiklos (jo tarnybos) prasmė ir svarba visuotinia- 
me Dievo plane, o Apaštalų darbuose parodomas to plano 
tolimesnis įvykdymas per Bendrijos misijas pagonių kraš- 
tuose. Įvykių eiga pradedama Jono Krikštytojo gimimu ir 
baigiama apaštalo Pauliaus įkalinimu Romoje. Abi Luko 
veikalo dalys įvairiais būdais skaitytoją grąžina į pra- 
eitį, į Senojo Izraelio laikus, ir taip pat kreipia jo dė- 
mesį į ateiti — į pasaulinės istorijos visumą. 


Pirmoji epocha: nuo Senojo Izraelio iki Jono Krikš- 
tytojo. Lukas pasaulinę istoriją padalina į tris epochas: 
Raktas į šį jo planą yra Lk 16,16. Ir Mato evangelijoje 
randame tuos pačius Jėzaus žodžius (Mt 11,12-14), nors 
Morkaus evangelijoje jų nėra. Taigi čia panaudota O me- 
džiaga, bendra Lukui ir Matui. Iš teksto skirtumų galima 
atpažinti, kaip kiekvienas evangelistas jį perdirbo ir pri- 
taikė prie savitos Jėzaus asmens ir veiklos sampratos. 
Mato evangelijos tekstas yra toks: 


Nuo Jono Krikštytojo dienų iki dabar dangaus ka- 
ralystė jėga puolama, ir smarkieji ją sau grobia. Visi 
pranašai ir Įstatymas pranašavo iki Jono, ir, jeigu 
norite priimti, tai jis yra tas Elijas, kuris turėjo 
ateiti (Mt 11,12-14). 
Lukas šį Jėzaus pamokymą užrašo kiek kitaip: 

Iki Jono buvo Įstatymas ir pranašai; nuo jo skelbia- 
ma. geroji naujiena, apie Dievo karalystę, ir kiekvie- 
nas į ją veržiasi (Lk 16,16). 


309 


Čia neminima, kad Jonas Krikštytojas buvęs Elijas. 
Bet dar svarbiau, čia pasikeitusi pažiūra į Krikštytojo 
reikšmę. Pagal Matą, su Jonu prasideda naujas, audringas 
laikotarpis, kuris liudija apie ateisiančią Dievo karalystę. 
O pagal Luką, s4 Jonu pasibaigia Įstatymo ir Pranašų 
epocha. Luko teologinėje istorijos sampratoje Jonas Krikš- 
tytojas užbaigia Senojo Izraelio laikotarpį, kada atpirki- 
mo pažadas buvo duotas, bet pažadėtasis išganymas dar 
neįvykęs. Šis pirmasis tarpsnis Dievo išganymo plane bai- 
giasi dramatiškai: atpirkimo reikalingumas keliamas visu 
aštrumu, bet įžiebta viltis dar nepatenkinama. Jėzaus at- 
ėjimu ir jo veikla (tarnyba) išpildomas Dievo duotas pa- 
žadas. Lukas apie atpirkimo pažado išpildymą rašo savi- 
tu būdu: Lk 4,16-30. Šiuo tekstu jis pradeda Jėzaus vie- 
šosios veiklos pasakojimą. Jėzus, perskaitęs pranašo Iza- 


ijo žodžius .apie žadamą atpirkimą — “gerą naujieną 
vargdieniams, išvadavimą belaisviams, regėjimą aklie- 
sieins, laisvę prislėgtiesiems“ (Iz 61,1-2) — pareiškia: 


Šiandien. išsipildė ką tik jūsų girdėti Rašto žodžiai 

(Lk 4,21). 

Antroji epocha: istorinė Jėzaus tarnyba. Jėzaus vie- 
šoji veikla yra antroji epocha Luko teologinėje pasaulinės 
istorijos sampratoje. Jėzaus veikloje Lukas įžiūri tris 
tarpsnius. Pirmasis prasideda programiniu Jėzaus pareiš- 
kimu Nazareto sinagogoje (Lk 4,16-30). Jo tikslas — pa- 
šaukti liudininkus Galilėjoje.*“? Tai ryšku iš dėmesio, ski- 


205 Lietuviškasis NT vertimas Lk 4,42-44 duoda antraštę “Kelionė į 
Judėją". Matyt, kad raidiškai suprantama Luko pastaba: “Ir jis [Jėzus] 
skelbė žodį Judėjos sinagogose" (Lk 4,44). Keletas evangelijos rankraščių 
turi “Galilėjoje". Ir Lukas tai gerai žino (žr. 4,14.31). Tai kaip suprasti tą 
“kelionę į Judėją“? Pazal Luką išganymas įvyksta Jeruzalėje, Judėjoje. 
Ši jam yra tikroji Šventoji žemė. Nors didelė dalis Jėkaus istorinės tarny- 
bos atliekama Gialilėjoje, tačiau teologine prasme Jeruzalė ir Judėja lieka 
išganymo dramos centru. 

riamo nuosiabioms pirmųjų mokinių pašaukimo aplinky- 
bėms (Lk 5,1-11). Liudininkai labai svarbūs evangelistui 
Lukui. Jau evangelijos pradžioje (Lk 1,2), jis mini, kad 
“savo akimis mačiusieji"“ patikimai liudijo apie Jėzų. 
Savo pašnekesyje su mokiniais prieš Kančią, Jėzus krei- 
piasi į juos kaip liudininkus, nes “jūs ištvėrėte su mani- 
mi mano išbandymuose“ (Lk 22,28). Apaštalams ieškant 
Judui pakaitalo, pabrėžiama, kad jis turi būti vienas iš 

“kurie drauge su mumis vaikščiojo visą laiką, kol 
Viešpats Jėzus buvojo tarp mūsų, pradedant Jonu krikštu 
ir baigiant Jėzaus iš mūsų paėmimu“, nes jam “reikia 
kariu su mumis [su vienuolika apaštalų ] tapti jo prisikė- 
limo liudininku“ (Apd 1,21-22). 

Iš atsako Jėzaus programiniam pareiškimui Nazarete 
paaiškėja, kad savieji tautiečiai jo nepriims. Dėl to Jėzui 
teks kreiptis į kitus, ieškant tikėjimo jo skelbiama Gerąja 
Naujiena. Lukas šį pirmąjį Jėzaus tarnybos tarpsnį baigia 
reikšmingu pasakojimu apie nepažįsiamą žmogų, kuris 
Jėzaus vardu išvarinėja demonus (Lk 9,49-50). Mokiniai 
nepatenkinti bandę jį sudrausti, nes “jis nevaikščioja kar- 
tu su mumis“ (Lk 9,49). O Jėzus mokinius pabara už jų 
siaurumą, visus padrąsindamas skelbti Evangeliją: “ Ne- 
drauskite! Kas ne prieš jus, tas už jus!" (Lk 9,50). 

Antrasis Jėzaus tarnybos tarpsnis, Jėzus pakeliui į 
Jeruzalę, turi ypatingą reikšmę Luko teologijoje. “ Atėjus 
metui, kai turėjo būti paimtas iš pasaulio, Jėzus ryžtingai 
nukreipė žingsnius į Jeruzalę" (Lk 9,51). Jėzus ryžtingai 
palieka Galilėją ir, nesiblaškydamas, sąmoningai ke- 
liauja į Jeruzalę, kur bus aimetamas ir nukankinamas. 
Šis tarpsnis pradedamas pasiuntinių išsiuntimu (Lk9,52). 
Septyniasdešimt du mokiniai siunčiami kviesti žmones iš 
“miestų bei vietovių" (Lk 10,1) atgailoti ir skelbti, kad 
“Dievo karalystė jau čia pat" (Lk 10,11; žr. 10,1-6). 

Žydams skaičius “septyniasdešimt? buvo simboliškas, nes 
juo įvaizdinama visa žmonija, susidedanti iš septyniasde- 
šimt tautų. Čia Lukas jau ruošia dirvą Evangelijos skel- 
bimui pagonių tarpe, kurį vėliau aprašys Apaštalų dar- 
buose (žr. Pirmųjų Sekminių aprašymą Apd 2,1-11). 


Jėzus keliauja į Jeruzalę ne dėl to, kad jis nepriima- 
mas Galilėjoje. Ir ten daugelis įtikėjo, nors kiti jį ir.atmetė. 
Lukas aprašo mokinius su džiaugsmu grįžtančius iš apaš- 
talinės kelionės (Lk 9,10; 6,17-19). Jėzus apsisprendžia 
keliauti į Jeruzalę, žinodamas, kad ten jam reikės “daug 
kentėti" (Lk 9,18-22). Jėzaus aisimainymo aprašyme Lu- 
kas įpina būsimos Kančios motyvus: pokalbis su Moze ir 
Eliju (atstovaujančius Įstatymui ir Pranašams) sukasi 
apie “Jėzaus gyvenimo pabaigą [exodos — išėjimą], bū- 
siančią Jeruzalėje“ (Lk 9,30-31). Jėzus vėl užsimena apie 
savo mirtį Jeruzalėje, atsakydamas į fariziejų jam praneš- 
tus Erodo kėslus: 


Keliaukite ir pasakykite tam lapei: “Štai aš išvari- 
nėju demonus ir gydau šiandien, tai darysiu ir rytoj, 
o trečią dieną būsiu visa ailikęs. Bet šiandien, ir ry- 
toj, ir poryt aš turiu keliauti — nedera gi pranašui 
žūti ne Jeruzalėje" (Lk 13,31-33). 


Jėzus ryžtingai kreipia savo žingsnius į Jeruzalę (Lk 
9,51). Mokiniai siunčiami skelbti gerosios naujienos po 
pirmosios pranašystės apie Kančią (Lk 9,22). Darosi aiš- 
ku, kad Jėzui reikės kentėti, tik Kančios prasmė moki- 
niams dar nesuprantama (Lk 9,23-27). Ta pati vis didė- 
janti įtampa jaučiama Jėzaus atsakyme Erodui Antipui. 
Įtampa didėja, nes Kančia jau čia pat. Į šį foną Lukas 
įterpia (iš 0) Jėzaus ašaras dėl Jeruzalės (Lk 13,34-35), 
priešingai Matui, kuris apie jas kalba tik pačioje Jėzaus 
gyvenimo pabaigoje: 

Jeruzale, Jeruzale! Tu, žudai pranašus ir užmuši ak- 
menimis tuos, kurie pas tave siųsti. Kiek kartų no- 
rėjau surinkti tavo vaikus, tarsi višta savo viščiukus 
po sparnais, o tu nenorėjai! (Lk 13,34). 


Lukui šie žodžiai yra itin prasmingi, nes primena Jėzaus 
atmetimą Jeruzalėje ir Dievo bausmę miestui. Abu įvykiai 
buvo reikalingi atpirkimo plane. Užtai Evangelija pagal 
Luką visai aiškiai kalba apie Jeruzalės sunaikinimą (Lk 
21,20). Tuo tarpu Morkus (Mk 13,14) ir net Matas (Mt 
24,15) apie Šventyklos išniekinimą ir Jeruzalės sugriovi- 
mą rašo labai nedaug ir gana miglotai. Lukui Jeruzalė 
svarbi ir tuo, kad čia prisikėlęs Kristus ateis vykdyti Teis- 
mo Amžiaus Pabaigoje. Taigi Evangelijoje pagal Luką 
Jeruzalė yra išganymo plano centras. Todėl Jėzus turi 
eiti į Jeruzalę. 

Trečiasis Jėzaus tarnybos tarpsnis vyksta Jeruzalėje. 
Jėzus čia atkeliauja per Jerichą (Lk 19,1.11.28), įeina į 
miestą ir baigia savo žemiškąją kelionę mirtimi ant kry- 
žiaus. Ir Paskutinės Vakarienės aipasakojimą Lukas pa- 
kreipia savaip, išryškindamas naujosios eschatologinės 
Bendrijos dalyvavimą joje. Tai Lukui būdinga“““ Prisi- 
kėlusiojo Kristaus pasirodymai pagal Luko pasakojimus 
taip pat vyksta Jeruzalėje ir jos apylinkėse (Lk 24 ir Apd 
1). Mato evangelija kalba apie pasirodymus Galilėjoje 
(Mt28,1-20). Ir Morkaus evangelija taip pat (Mk16,7) 2 


206 Visi keturi evangelistai aprašo Paskutinę Vakarienę. Tačiau es- 
chatologinė Vakarienės samprata (Lk 22,16) ir Jėzaus kreipimasis į moki- 
nius kaip naujosios Dievo karalystės branduolį (Lk 22,28-30) būdingi tik 
Luko evangelijai. 

207 Evangelijos pagal Morkų kanoniškosios pabaigos (Mk 16,9-20) 
stilius skiriasi nuo Morkaus evangelijos aplamai. Daugumas seniausių rank- 
raščių jos neturi. Galimas dalykas, kad ši pabaiga buvo vėliau prirašyta 
paties Morkaus ar kito autoriaus. Ši pabaiga visuomet buvo laikoma kano- 
niška — t.y. Šventraščio dalimi. 

Lukas numato, kad iš Jeruzalės Kristaus mokinių Bendri- 
ja pradės savo visuotinę misiją pasaulyje (Lk 24,47; Apd 
1,8), nes čia ji gaus Dvasios dovaną, suteikiančią galią 
būti “liudytojais Jeruzalėje ir visoje Judėjoje bei Sama- 
rijoje ir lig pat žemės pakraščių" (Apd 1,8). 


Trečioji epocha: nuo Dangun žengimo iki Grįžimo. 
Jėzaus Kristaus Dangun žengimą aprašo tik Lukas. Jo vei- 
kalo visuotiniame plane Dangun žengimas įveda į trečiąją 
teologiškai suprastos pasaulinės istorijos epochą: Bendri- 
jos pasaulinę misiją. Jėzus Kristus yra išaukštintas Dievo 
dešinėje (Apd 2,33; 3,20-21),** ir, išliejęs Dvasią Bend- 
rijai, jis vėl ateis visų žmonių teisti Amžiaus Pabaigoje 
(Apd 10,42; 17,31). Dievo užmojis ir veikla šioje epo- 
choje atliekami Dvasios, veikiančios Bendrijoje, galia. 
Jos misija prasidėjo su tais, kurie buvo liudytojai, Jėzui 
buvojant tarp žmonių (Apd 1,21-22), ir yra tęsiama jų 
pasekėjų. Lukui nesvarbu, kaip ilgai dar reikės laukti 
Kristaus Atėjimo, nes Atpirkimas jau yra istorinė tikrovė. 
Jėzus jau įgyvendino tai, kas buvo žadėta Įstatymu ir 
Pranašais (Apd 10,34-43). Dvasios galybė, veikusi Jėzuje 
jo žemiškos tarnybos metu, dabar veikia jo sekėjų Bend: 
rijoje. Dabartyje kryžiuojasi jau ir dar ne įtampa. Visa 
žmonija dabar yra pakeliui į Atėjimo dieną (Parousia), 
nes Dievo žadėtas ir atsiųstas Mesijas (Kristus) jau nu- 
galėjo mirtį ir Dvasia jau dabar veikia Bendrijoje, skel- 
biančioje ir liudijančioje Kristų pasaulio istorijos tėk- 
mėje. 

VISA, KAS PARAŠYTA ISTATYME, IŠSIPILDĖ 


Abi Luko veikalo dalys — Evangelija pagal Luką it 
Apaštalų darbai — alsuote alsuoja įsitikinimu, kad Jėzuje 


208 Raidiškai: “sėdi Dievo dešinėje“. Dešinėje sėdintysis yra lygus 
tam, kurio dešinėje sėdi. Tai reiškia išaukštinimą. 

Kristuje išsipildė Įstatymas ir Pranašai. Jau minėjome 
Jėzaus programinę kalbą Nazareto sinagogoje, kurioje jis 
pareiškia: “Šiandien išsipildė ką tik jūsų girdėti Rašto 
žodžiai" (Lk4,21). Ta pačia mintimi užbaigiama ir evan- 
gelija. Abejojantiems mokiniams Jėzus sako: 


Ar ne tokie buvo mano žodžiai, kuriuos jums kal- 
bėjau, dar būdamas su jumis: turi išsipildyti visa, 
kas parašyta apie mane Mozės Įstatyme, Pranašų 
knygose ir Psalmėse (Lk 24,44). 


Apaštalų darbų knygoje yra daug Senojo Testamento 
užuominų. Ji alsuoja įsitikinimu, kad protėviams duoti 
pažadai per Jėzų Kristų yra tapę tikrove (Apd 2,16.30; 
3,18; 4,11.25; 7,52; 8,34-35; 10,43; 13,32). Šis pažadų 
išsipildymas yra kur kas daugiau negu raidiškas 2Ą-2—4. 
Senasis Testamentas Lukui yra sėkla, o Kristus iš jos iš- 
augęs medis, t.y. tikrovė, kurioje Dievas apreiškė istorijos 
ir kūrinijos prasmę. Tai ryšku iš to, kaip Lukas suriša 
Joną Krikštytoją su Senuoju Testamentu, primena Jėzaus 
šaknis Izraelio istorijoje ir iš jo stebėjimosi, kad žydai 
nesuprato nei savo protėvių, nei Rašto žodžių. 

Jonas Krikštytojas ir Senasis Testamentas. Jono ryšio 
su Senuoju Testamentu tema įvedama tuoj pat po litera- 
tūrinės evangelijos įžangos (Lk 1,14). Jo gimimas apra- 
šomas Senojo Testamento kunigijos spalvomis ir pagar- 
biu paklusnumu Mozės Įstatymui (Lk 1,5-22.57-80). Za- 
charijas ir Elzbieta buvo iš Aarono vaikaičių. Zacharijas 
ėjo pagal savo skyriaus eilę Dievo tarnybos pareigas ir 
pagal kunigų paprotį aukojo smilkalus Šventykloje (Lk 
1,5.8-10). Pasakojimas apie nelauktą ir stebuklingą Jono 
pradėjimą daug kuo primena pranašo ir teisėjo Samuelio 
gimimą (1 Sam 1-2 arba 1 Kar 1-2 pagal Ark. J. Skvirec- 
ko vertimą). Jonas Krikštytojas atėjo su pranašo Elijo 

dvasia ir galybe, o jo tarnyba turėjo atversti “daugybę 
Izraelio sūnų į Viešpatį, jų Dievą" (Lk 1,16-17). 


Jėzaus šaknys Senajame Testamente. Giesmės, kurio- 
mis Dievą garbina ir jam dėkoja angelai (Lk 2,14), Ma- 
rija (Lk 1,46-55), Zacharijas (Lk 1,67-79) ir senukas 
Simeonas Šventykloje (Lk 2,28-32), savo poetine forma 
ir žodynu turi šaknis Senojo Testamento poezijoje, Gausūs 
semitizmai ir šventraštiniai atgarsiai, Naujojo Testamento 
tyrinėtojų manymu, rodo jas esant vertimu iš hebrajų arba 
aramajų kalbos. Tas pat, anot kai kurių aiškintojų, gali- 
ma manyti ir apie patį pasakojimą, kuriame šios giesmės 
įrėmuotos. Tačiau reikia neišleisti iš minties Luko litera- 
tūrinio sugebėjimo. Būdamas gerai susipažinęs su semitiz- 
mų kupina Septuaginta, jis pats galėjo pasakojimui duoti 
semitišką toną. Kas kita su giesmėmis. Jos galėjo būti su- 
kurtos kur kas anksčiau. Lukas tik perdirbo jas savo tiks- 
lams. Tęsinys tarp Izraelio — Sandoros Tautos — ir nau- 
josios Dievo veiklos Jėzuje yra labai aiškus pirmuosiuose 
Luko evangelijos skyriuose. Teisusis senukas Simeonas ir 
senutė pranašė Ona abu laukė Izraelio paguodos (Lk 2, 
25.38). Jiedu atpažino savo laukimo išsipildymą kūdi- 
kyje Jėzuje (Lk 2,25-35.36-38). 


Savo kilme Jėzus yra giliai įsišaknijęs Senajame Tes- 
tamente. Ryšių tęsinys tarp Jėzaus ir senojo Izraelio labai 
ryškus genealogijoje — kilmės knygoje (Lk 3,23-38). Lu- 
ko Jėzaus kilmės knyga yra skirtinga nuo Mato Jėzaus 
kilmės knygos (Mt 1,1-17). Evangelija pagal Matą pabrė- 
žia, kad Jėzus — Mesijas (Kristus) yra Abraomo ir Do- 
vydo palikuonis, kaip buvo Dievo žadėta. Evangelija pa- 
gal Luką stengiasi iškelti išganymo visuotinumą, todėl ir 
Jėzaus kilmę veda iki pat Adomo, visų žmonių tėvo. Lukui 
ir Matui, Jėzaus kilmės knyga yra Dievo staklės istorijo- 

je.?? Luko dėmesys pasaulinei istorijai išryškėja ne tik 
iš Jėzaus ryšio su Adomu, visų žmonių tėvu, bet ir iš pra- 
našo Izaijo žodžių: “Ir visi žmonės išvys Dievo išgelbėji- 
mą“ (Lk 3,6; Iz 40,3-5). Lukas nori, kad jo skaitytojai 
pripažintų, jog Jėzus Kristus yra visos žmonijos, ne vien 
tik Izraelio, Išganytojas. Jėzaus kilmės knyga Luko evan- 
gelijoje yra dirbtinė. Be to, sunku ją suderinti su Mato 
Jėzaus kilmės knyga.“" Bet isiorinis Luko tikslas yra per- 
dėm aiškus: Dievo užmojo ir veiklos staklės pasaulinėje 
istorijoje pasiekia pilnatvę Jėzaus asmenyje ir tarnyboje. 


Žydai Raštų nesuprato. Lukas yra įsitikinęs, kad 
Dievas veikė savo išrinktosios Tautos, Izraelio, istorijoje. 
Tačiau Izraelis pateko į Dievo teismą, nes nesistengė su- 
prasti per pranašus apreikštos Dievo valios. Tai įsakmiai 
liudija Stepono kalba: 

Jūs, kietasprandžiai, pagonių širdimis ir ausimis! 

Jūs, kaip ir jūsų protėviai, visuomet priešinatės Šven- 

tajai Dvasiai. Argi buvo pranašas, kurio nebūtų per- 

sekioję jūsų tėvai? Deja, jie žudydavo pranašaujan- 
čius Teisiojo atėjimą. Ir jūs dabar esate jo išdavėjai 
ir žudikai! Jūs, kurie gavote Įstatymą, tarpininkau- 

jant angelams, bet jo nesilaikėte (Apd 7,51-53). 


Steponas nekaltina nei Mozės Įstatymo, nei jo pažadų, bet 
žmones, kurie nesistengė į Dievo pažadus įsiklausyti. Pa- 
gal Luko teologiją, Dievas panaudojo savo užmojui ir 
veiklai net savųjų kietasprandį aklumą. Pats nukryžiavi- 
mas, įvykdytas “nedorėlių rankomis“, buvo “Dievo valios 
sprendimas ir numatymas“ (Apd 2,23). Prisikėlusiojo 
Kristaus žodžiais: “Argi Mesijas [Kristus] neturėjo viso 

209 Raymond E. Brown, Tke Birth of the Messiah (Garden City, 
N.Y.; Doubleday, 1977), p. 57-95. 

210 Ten pat, p. 90-94, 

Nazaretas. 


“Angelas Gabrielius 
buvo Dievo pasiųstas 
į Galilėjos miestą, 
kuris vadinasi 
Nazaretas..." 

(Lk 2,26). 


Ain-Kerem miestelis, Jono Krikštytojo gimtinė. 


Magnificat tekstai įvairiomis kalbomis — 
pirmasis iš dešinės — lietuvių kalba. 
(Žr. Lk 2,47-55). 


Judėjos dykuma į rytus nuo Betliejaus. 


Betliejus — Dovydo miestas, kur Jėzus gimė. 
“Taip pat ir Juozapas ėjo iš Galilėjos miesto Nazareto 


į Judėją, į Dovydo miestą, vadinamą Betliejumi" (Lk 2,4). 


Betliejus 
iš Piemenėlių 
lauko. 


Šventovė 
Piemenėlių 
lauke. 


Betanija — Jėzaus draugų Lozoriaus, Mortos ir Marijos gyvenvietė. 


Betfagė — iš čia Jėzus iškilmingai ižengė į Jeruzalę kančiai. 

to iškentėti ir įžengti į savo garbę?!" (Lk 24,26). Lukas 
tęsia: 
Ir, pradėdamas nuo Mozės, primindamas visus pra- 
našus, jis aiškino jiems, kas visuose Raštuose apie 
jį pasakyta (Lk 24,27). 


DVASIA IŠLIETA VISAI ŽMONIJAI 


Šventoji Dvasia Evangelijoje pagal Luką ir Apaštalų 
darbuose yra įsakmi jėga visose Dievo užmojo ir veiklos 
epochose: paruošime per pranašus, Jėzaus tarnyboje ir 
Bendrijos apaštalinėje veikloje. Dovydo pranašystė apie 
Mesiją (Kristų) ir įniršų tautų sąmokslą prieš jį buvo 
tarta “per Šventąją Dvasią" (Apd 4,25). Izraelio priešiš- 
kumas per pranašus apreikštam Dievo žodžiui pagal Ste- 
poną buvo pasipriešinimas “Šventajai Dvasiai“ (Apd 7, 
51). 

Dvasia pašventino Jėzų. Šventosios Dvasios jėga veik- 
liai reiškiasi Jėzaus gimimo pasakojime (Lk 1-2). Jonas 
Krikštytojas bus “kupinas Šventosios Dvasios" (Lk 1,15). 
“Šventoji Dvasia nužengs"" ant Marijos, kad ji pradėtų ir 
pagimdytų kūdikį (Lk 1,35). Elzbieta “pasidarė kupina 
Šventosios Dvasios“', išgirdusi Marijos pasveikinimą (Lk 
1,41). Zacharijas pranašauja, tapęs “kupinas Šventosios 
Dvasios" (Lk 1,67). Nei Simeonas neatsilieka, “ Švento- 
sios Dvasios paragintas“, šlovinti Dievą, nes išvydo Jėzuje 
“išgelbėjimą, kurį Dievas parengė visų tautų akivaizdoje“ 
(Lk 2,26.30-31). Vien Lukas aprašo Dvasios, tarsi balan- 
džio, nusileidimą “kūnišku pavidalu“ (Lk 3,22) Jėzaus 
krikšto metu. Jėzaus tarnyba prasideda Dvasios patepimu. 
Ji palydi Jėzų pasitraukiantį į dykumą (Lk 4,1) ir “Dva- 
sios galybe" jis grįžta iš dykumos ir pradeda veikti Gali- 
lėjoje (Lk 4,14). Savo įžanginę kalbą Nazareto sinago- 
goje Jėzus pradeda pareiškimu “ Viešpaties Dvasia su ma- 


nimi"? (Lk 4,18; žr. Iz 61,1-2). 

Dvasia įgalino Bendriją. Šventosios Dvasios atėjimas 
Pirmųjų Sekminių rytą (Apd 2) Lukui yra aiškus ženk- 
las, kad Dievo pažadas per pranašą Joelį išsipildė (JI 2, 
28-32). Dievo Dvasia buvo išlieta visai žmonijai (kiekvie- 
nam kūnui), ir “kiekvienas, kuris šauksis Viešpaties var- 
do, bus išgelbėtas" (Apd 2,17.21). Kiekvienas — nežiū- 
rint kas jis bebūtų, žydas ar pagonis! Visuotinio išganymo 
diena arba visuotinė proga būti išganytam štai jau atėjo! 
Kalbų stebuklą, kurį Lukas aprašo (Apd 2,5-11), reikia 
sugretinti su žydijos pasakojimu apie nuostabųjį Dievo 
galybės apreiškimą ant Sinajaus kalno Mozės Įstatymo 
davimo metu. Tuomet ant kalno švytravo septyniasdešimt 
ugnies liežuvių, kurie vaizdavo skirtingas tautų kalbas. 
Mozės Įstatymas liko tik Izraelyje, nes jo šviesa retai kada 
prasiverždavo į pagonių tarpą. O dabar, Naujajame Am- 
žiuje, Lukas savo skaitytojams skelbia, kad Dievo užmojis 
ir veikla pasiekė savo visuotinį tikslą. Visi — ir žydai, ir 
pagonys — yra Dievo paženklinti Dvasios galybe. Be to, 
teismo sprendimas, kuriuo Dievas kadaise nubaudė Babe- 
lio bokšto statytojus (Pr 11,1-9), yra atšauktas. Tuomet 
žmonija skirtingomis kalbomis pasidalino į priešiškas tau- 
tas, o dabar, Dvasios galia, jai vėl suteikiama bendra kal- 
ba. Ši bendros kalbos dovana paruošia žmoniją išgirsti 
išganingąją Evangeliją.“ 

Šventosios Dvasios jėga įgalino pirminę krikščionių 
bendriją Jeruzalėje imtis savo apaštalinės misijos. Žydiš- 
kų įstaigų persekiojami ir draudžiami, mokiniai vis vien 
skelbė Dievo žodį, nes Šventoji Dvasia davė jiems drąsos 
(Apd 4,31; 5,9). Jeruzalės Jėzaus mokinių bendrija išsi- 
rinko diakonais vyrus, kurie turėjo gerą vardą ir buvo 
“pilni Dvasios“ ir išminties (Apd 6,3). Diakonas Stepo- 


211 E. Hžnchen, Acts of the Apostles (Philadelphia: Westminster, 
1971), p. 166-175. 

nas mirtimi paliudijo Dievo užmojį ir veiklą Jėzuje, nes 
buvo “kupinas Šventosios. Dvasios" (Apd 7,55). Evange- 
lijos skelbimas tarp samariečių — pusiau žydų (Apd 8, 
17) ir Kornelijaus šeimai — pagonims (Apd 10,44) buvo 
pavirtintas Dvasios nužengimu. Simonas, Samarijos bur- 
tininkas, norėjo Dvasios galybę sau nusipirkti (Apd 8, 
18) 2 Šventosios Dvasios dovana užantspaudavo Apašta- 
lo Pauliaus atsivertimą Darnaske (Apd 9,17). Šventosios 
„a nurodymu, Antiochijos krikščionių bendrija sky- 

“Barnabą ir Saulių [Paulių]"" pagonių misijoms ir iš- 
siuntė juos, “uždėję ant jų rankas" (Apd 13,3). Šventoji 
Dvasia nurodė ir apaštalų keliarašįį (Apd 13,4; 16,7; 19, 
21), ir asmenis, kurie rūpintųsi naujomis bendromis 
(Apd 20,28). Pagal Luką ir angelai kada-ne-kada pa- 
gelbsti (Apd 8,26; 10,3; 12,7; 27,23). Bet Šventoji Dva- 
sia yra pagrindinis deikėjia Dievo užmojui Bendrijos Am- 
žiuje įgyvendinti. 


BENDRIJOS MISIJA VISAM PASAULIUI 


Evangelijoje pagal Luką ir Apaštalų darbų knygoje 
Jėzus yra visos žmonijos Išganytojas“? Senukas Simeo- 
nas, laukęs Izraelio paguodos, paimdamas į rankas Šven- 
tyklon atneštą kūdikį Jėzų, šlovino Dievą ir meldėsi: 


Dabar gali, Valdove, kaip buvai žadėjęs, leisti savo 
tarnui ramiai iškeliauti, nes mano akys išvydo Tavo 
išgelbėjimą, kurį Tu parengei visų tautų akivaizdoje: 
šviesą pagonims apšviesti ir tavosios Izraelio tautos 


garbę (Lk 2,25-32). 


Pats Jėzus, klausiamas “ Viešpatie, gal tu šiuo metu at- 
? 
kursi Izraelio karalystę?“, atsakė: 
212 Iš čia kilo žodis simonija — dvasinės galios pirkimas už pinigus. 


213 Lukas išverčia hebrajiškąjį Jėzaus vardą Yešua į graiklų kalbą 
— Soter, arba Išganytojas. 

Ne jūsų reikalas žinoti laiką ir metą, kuriuos Tėvas 
nustatė savo nuožiūra. Kai ant jūsų nužengs Šventoji 
Dvasia, jūs gausite jos galybės ir tapsite mano liu- 
dytojai Jeruzalėje ir visoje Judėjoje bei Samarijoje 
tr lig pat žemės pakraščių (Apd 1,7-8). 


Šviesa pagonims. Jau Senasis Testamentas kalba apie 
Izraelio misiją būti šviesa pagonims (Iz 42,6;49,6). Evan- 
gelijoje pagal Luką, Simeonas, laikydamas rankose kūdi- 
kį Jėzų, skelbė, kad per jį Izraelio misija taps tikrove. 
Ir pranašo Izaijo žodžiai siejami su Jono Krikštytojo tar- 
nyba (Lk 3, 4-6). Jonas paruošė kelią tam, kuriame visi 
žmonės “išvys Dievo išgelbėjimą“ (Lk 3,6). Dar prieš 
Jėzui pradedant savo viešąją veiklą, Lukas skaitytojus už- 
tikrina, kad Dievo užmoju Jėzaus atnešama palaima yra 
skirta visai žmonijai. Dievo malonė nesiriboja vien tik žy- 
dija, bet pradeda reikštis visose tautose. Ir angelai garbi- 
no Dievą, giedodami: “Garbė Dievui aukštybėse, o žemė- 
je gerumas žmonėms" (Lk 2,14). Dievo gerumas teikia- 
mas visiems, kurie tik atliepia tikėjimu. Ne žydiška kilmė 
atveria žmogui duris į Dievo gerumą, o tikėjimas. 

Lukas aprašo minias žmonių, kurie veržėsi pas Joną 
krikštytis (Lk 3,7-10). Jų tarpe dvi grupės krinta jam į 
akis: muitininkai ir kariai (Lk 3,12-14). Žydai juos laikė 
visuomenės aimatomis. Muitininkai — tai žydų tautos iš- 
davikai, nes tarnavo Romos valdžiai ir engė savo tautą. 
O kareiviai, eidami pareigas net subatos dieną, laužė Mo- 
zės Įstatymą. Roma buvo atleidusi žydus nuo karinės tar- 
nybos. Todėl kas ją savanoriškai pasirinkdavo, paniekinęs 
savo religines pareigas, netekdavo teisės būti Sandoros 
Tautos nariu. Aprašydamas prie Jono besiveržiančias mi- 
nias, Lukas pabrėžia, kad kitų paniekintieji ir nusikaltė- 
liais laikomi žmonės ėjo pas Joną krikštytis ir klausinėjo: 
“Ką mums daryti?" (Lk 3,12.14). Dar Jėzui nė nepradė- 

jus savo veiklos, Lukas jau atkreipia dėmesį į nuostabųjį 
Dievo gailestingumą. Luko evangelijoje Dievas per Kristų 
ieško net ir tų, kuriuos žmonės atstumia. Jis priima visus, 
ypač tuos, kurie žino savo menkumą, jaučiasi esą bėdoje 
ir dvasiniam skurde. 


Evangelija — Geroji Naujiena atsiumtiesiems. Dievo 
rūpestis tais, kuriuos žmonės atstumia, išryškinamas grės- 
me išdidžios širdies žmonėms ir galiūnams. Ši tema itin 
ryški Jėzaus gimimo pasakojime: 

Jis parodo savo rankos galybę 

ir išsklaido išdidžios širdies žmones. 

Jis numeta galiūnus nuo sostų 

ir išaukština mažuosius. 

Alkstančius gėrybėmis apdovanoja, 

turtuolius tuščiomis paleidžia (Lk 1,51-53). 

Programinio Jėzaus pamokslo Nazareto sinagogoje 
pagrindinė tema yra įsakmus teigimas, kad “ Viešpaties 
Dvasia su manimi [Jėzumi], nes jis patepė mane, kad 
neščiau gerąją naujieną vargdieniams“ (Lk 4,18). Varg- 
dieniai yra nuolatinis Luko evangelijos aidas. Evangeli- 
joje pagal Matą “vargdieniai" vadinami palaimintais tre- 
čiuoju asmeniu, žydijai įprasta religine formule (Mt 5,3). 
O Luko evangelijoj: “Palaiminti jūs, vargdieniai" (Lk 6, 
20). Dievo Karalystės pokylio palyginime tik Lukas te- 
rašo: “vargšai, paliegėliai, akli ir luoši" (Lk 14,21) bu- 
vo jon atvesti, pakviestiesiems ėmus atsikalbinėti (Lk 14, 
17-21). Lukui Evangelija — Geroji Naujiena — yra Die- 
vo kvietimas žmogui. Ja Dievas kviečia dalyvauti Atbai- 
gos Amžiaus džiaugsme. Žydai, kuriems šis pakvietimas 
buvo apreikštas Senajame Testamente, atsisakė ateiti į ka- 
ralystės pokylį. Tad dabar kvietimas — Evangelija — 
skelbiamas atmestiesiems, nes išrinktieji jį paniekino. Lu- 
ko evangelija kalba apie kvailą turtuolį, visą amžių kro- 

vusį turtus (Lk 12,13-21) ir galop nusipelnusį kančią ir 
elgetą Lozorių, nieko neturėjusį ir susilaukusį didžiausios 


paguodos (Lk 16,19-31). 


Lukas (ir Matas) aprašo Joną Krikštytoją, siunčian- 
tį du iš savo mokinių pas Jėzų paklausti: “Ar tu esi tas, 
kuris turi ateiti, ar mums laukti kito?" (Lk 7,19; Mt 11, 
2-3). Jėzus atsako, rodydamas į pagydytuosius ir į varg- 
dienius, kuriems skelbiama Geroji Naujiena (Lk 7,22; Mt 
11,4-5). Tačiau tik Lukas šią temą plačiau išvysto. Jis 
mėgsta šią temą išryškinti, savitai nudažydamas visiems 
evangelisiams bendrą medžiagą. Pavyzdžiu galime imti 
Mato ir Morkaus pasakojimą apie moterį, patepusią Jėzų 
laidotuvėms jo viešosios veiklos pabaigoje (Mt 26,6-13; 
Mk 14,3-9). Čia rašoma, kad mokiniai erzinosi dėl eik- 
vojamo aliejaus, kurį pardavus, būtų galima vargšus su- 
šelpti (Mt 26,8-9; Mk 14,4-5). Mato ir Morkaus evange- 
lijose Jėzus atsako: “ Vargšų jūs visuomet turite savo tar- 
pe, o mane — ne visuomet"? (Mt 26,11; Mk 14,7). Lukas, 
tačiau, visą dėmesį sutelkia į atgailojančią nusidėjėlę (Lk 
7,36-50). Žmonių pasmerkta nusidėjėlė ateina pas Jėzų, 
kuris priima atstumtuosius. Jis jos nesmerkia, o atleidžia 
jai nuodėmes ir dar užtikrina: “Tavo tikėjimas išgelbėjo 
tave. Eik sau rami!" (Lk 7,48-50). Lukas visiškai neuž- 
simena apie Jėzaus patepimą laidotuvėms. Pasakojimo 
centre yra nuodėmių atleidimas, teikiamas, žydų nuomo- 
ne, aimestinam asmeniui. Pasakojimo aplinkybės tai dar 
labiau išryškina, nes ir pats Jėzus laikomas atmestinu! 
Prieš pat šios atgailojančios nusidėjėlės istoriją, Jėzus 
save lygina su Jonu Krikštytoju. Jonas “nevalgė duonos, 
negėrė vyno“, ir žmonės sakė, kad “jis demono apsėstas“ 
(Lk 7,33). Jėzus “valgo ir geria" — tad žmonės jį “rijū- 
nu ir vyno gėrėju, muitininkų ir nusidėjėlių bičiuliu" va- 

Ta pati tema ryški ir Lukui savitame pasakojime 
apie muitininką Zachiejų (Lk 19,1-10). Ir čia Jėzus ne- 
ima į galvą žydų apeiginės švaros nuostatų, pats pasisiū- 
lydamas ateiti pietų į muitininko Zachiejaus namus (Lk 
19,5). Ir jam Jėzus užtikrina: “Į šiuos namus šiandien 
atėjo išganymas" (Lk 19,9). Lukas baigia pasakojimą Jė- 
zaus žodžiais, išreiškiančiais jo veiklos tikslą: “Žmogaus 
Sūnus atėjo ieškoti ir gelbėti, kas buvo pražuvę" (Lk 19, 
10). 


Dievo rūpestis atstumtaisiais. Evangelijoje pagal Lu- 
ką Dievas ne tik priima pas jį grįžtančius ir jiems atleidžia, 
bet ir eina ieškoti to, “kas buvo pražuvę“. Dievui nesvar- 
bu, ar tai būtų žydai, atsiskyrę nuo Sandoros Tautos, ar 
pagonys, kurie niekuomet jai nepriklausė. Lukas išreiškia 
šį visuotinį Dievo gailestingumą Jėzaus žodžiais ir darbais. 
Pavyzdžiui, evangelistas surikiuoja tris Jėzaus palygini- 
mus, kurie nupiešia Dievo rūpestį į bėdą patekusiu žmo- 
gumi. Dievo gerumas sužėri palyginime apie paklydusią 
avį (Lk 15,1-7), apie pamestą drachmą (Lk 15,8-10) ir, 
galop, apie sūnų palaidūną (Lk 15,11-32). Du iš šių pa- 
lyginimų — apie drachmą ir sūnų — yra Lukui saviti. 
Kiti evangelistai jų nemini. Paklydusios avies palyginimas 
yra ir Mato evangelijoj (Mt 18,12-14). Tikriausiai Lukas 
ir Matas abu pasinaudojo (0 medžiaga, bet Lukas ją pra- 
turtino, dar labiau išryškindamas Dievo gailestingumo 
temą. 

Luko evangelijoje visi trys palyginimai žėri vienu 
savitu bruožu: radėjo džiaugsmu. Piemuo su džiaugsmu 
parsineša atrastą avį; moteris džiaugsmingai pasakojasi 
kaimynėm, kad rado pinigą; Oo tėvas, sulaukęs sūnaus, 
kelia džiaugsmo puotą. Šiuo dėmesio perkėlimu nuo ra- 
dinio į radėją, Lukas palyginimams duoda naują centrą. 


< 


Dievas negali neieškoti to, kas jam priklauso, nė nesi- 

džiaugti radęs. Palyginimas apie džiūgaujantį tėvą?“ yra 
sudėtingesnis tuo, kad antroje dalyje irzlus vyresnysis pa- 
laidūno brolis iš pavydo “supyko ir nenorėjo eiti namo" 
(Lk 15,28). Jis paklydėlio net broliu nenori vadinti! Apie 
jį kalba taip: “šitas tavo sūnus, prarijęs tavo turtą su 
kekšėmis. .* (Lk 15,30). Šiuo nepatenkintu vyresniuoju 
sūnumi Aaiaiuam Dievo gerumo bei atlaidumo kritikai. 
Jie nejautrūs, neatlaidūs, sukiautėję ir tik savimi susirū- 
pinę. Ta pati mintis jau buvo išreikšta pasakojime apie 
atgailojančią nusidėjėlę (Lk 7,36-50). Čia fariziejai pik- 
tinosi, kad Jėzus net prisileidžia tokią moterį prie savęs! 
Luko Evangelijoje Jėzus apreiškia Dievo gerumą, kuris 
ieško benamių ir atstumtųjų. Dievo gerumas prieinamas 
kiekvienam, kuris žino esąs bėdoje ir atliepia Dievo ge- 
rumui tikėjimu. 

Atstumtieji imlūs Dievo malonei. Pagonių imlumas 
Dievo gerumui išryškinamas dviem pavyzdžiais. Abu jie 
užbaigia programinę Jėzaus kalbą Nazareto sinagogoje 
(Lk 4,25-27). Izraelyje pranašo Elijo dienomis, kai dan- 
gus trejus metus ir šešis mėnesius buvo uždarytas ir baisus 
badas ištiko visą kraštą, tik pagonė sidonietė buvo stebuk- 
lingai pamaitinta. Panašiai pranašo Eliziejaus laikais iš 
daugelio raupsuotųjų tik siras Naamanas tebuvo pagydy- 
tas. Lukui svarbu pabrėžti, kad tik pagonė sidonietė ir pa- 
gonis siras tebuvo imlūs Dievo malonei ir gerumui. 0 tuo 
tarpu Izraelyje Dievo malonė ir gerumas nepažadino ti- 
kėjimo atsako. Todėl Dievas ir kreipėsi į atstumtuosius 
pagonis. 

Lukas, aprašydamas septyniasdešimt dviejų mokinių 
pasiuntinybę, numato ir Bendrijos misiją pagonims (Lk 


214 Žr. autoriaus straipsnį “The Parable of the Forgiving Father" 
C. Luke Salm knygoje: Readings in Biblical Morality (Englewood Clifis, 
N.J.: Prentice-Hall, 1967), p. 104-108. 

10,1-15). Šios misijos aprašymas yra Lukui savitas. Mor- 
kus, vienas iš Luko šaltinių, tekalba tik apie Dvylikos 
siuntimą į Izraelio (apylinkės) kaimus (Mk 6,7-13). Ma- 
tas, irgi naudodamasis Morkumi, tik Dvylikos misiją Izra- 
eliui plačiau teaprašo (Mt 9,35-10,16). Lukas gi Dvyli- 
kos siuntimu įvaizdina įžanginę Evangelijos — Gerosios 
Naujienos pasiuntinybę Izraeliui, o septyniasdešimt dvie- 
jų mokinių siuntimu — Evangelijos pasiuntinybę visoms 
tautoms. Ši skelbimo eiga ryškiau aprašoma Apaštalų 
darbų knygoje. Paulius ir Barnabas Pizidijos Antiochijoje 
susidūrė su žydų bendrijos priešiškumu Evangelijai — 
Gerajai Naujienai. Priešiškumas neužilgo virto persekio- 
jimu. Apaštalų atoveikis į persekiojimą padeda Lukui pa- 
rodyti Evangelijos skelbimo eigą: 

Tuomet Paulius ir Barnabas ryžtingai pasakė: “ Pir- 

miausia jums [žydams] turėjo būti skelbiamas Dievo 

žodis [Evangelija], bet kadangi jūs jį aimetate ir 
patys laikote save nevertais amžinojo gyvenimo, tai 
mes kreipiamės į pagonis. Taip mums liepė Viešpats: 

“Paskyriau tave, kad būtum šviesa pagonims, kad 

gelbėtum juos iki pat žemės pakraščių "* (Apd 13, 

46-47 ). 

Supratimas, kad Geroji Naujiena pirmoje eilėje turėjo 
prašnekinti žydus ir tik po to pagonis, nėra savita Lukui. 
Sia įžvalga vadovavosi Tautų apaštalas Paulius: “ Aš nesi- 
gėdiju Evangelijos, nes ji yra Dievo galybė išgelbėti kiek- 
vienam tikinčiajam, pirma žydui, paskui graikui [t-y. pa- 
goniui]" (Rom 1,16). Tačiau Lukui būdinga šio dėsnio 
aiškus išreiškimas. 

Eikite į visas tautas (Apd 1,8). Kaip jau buvo minė- 
ta, Lukas pradeda Jėzaus tarnybos aprašymą jo programi- 
ne kalba Nazarete (Lk 4,16-30). Ir Apaštalų darbų kny- 
goje randame kalbą, kuria prisikėlęs Kristus savo moki- 

niams apreiškia veiklos programą, vykdytiną Šventosios 
Dvasios pagalba (Apd 1,4-8). Gavę Šventąją Dvasią, moki- 
niai, vadinami apaštalais, tampa siųstaisiais liudyti Jėzaus 
Kristaus Evangeliją pirma Jeruzalėje, paskui Judėjoje bei 
visoje Samarijoje ir pagaliau lig pat žemės pakraščių 
(Apd 1,8). Ir Apaštalų darbuose Jeruzalė Lukui yra es- 
minės svarbos vieta Apreiškimo ir Išganymo istorijoje. Iš 
čia Evangelijos liudijimas pradeda spinduliuoti. Sekant 
Jėzaus nurodymu, apaštalai pirmiausia prašnekina Judė- 
jos žydus. Paskui jie kreipiasi į samariečius,““ kurie, nors 
atskilę nuo Dievo Tautos, bet dalinosi su ja tuo pačiu ti- 
kėjimo kraičiu. Galop, Evangelijos skelbimas išsiveržė iš 
Palestinos ribų ir nubangavo “lig pat žemės pakraščių“ 
(Apd 1,8). 

Lukas nesitenkina vien nurodyti apaštalų veiklos 
programines gaires. Jis nori parodyti Evangelijos kelią į 
platųjį pasaulį. Pirmieji Apaštalų darbų skyriai vaizdžiai 
atpasakoja, kaip apaštalai skelbia Gerąją Naujieną Jeru- 
zalėje. Pradžioje jų skelbimas labai sėkmingas: “.. .ir 
tą [Sekminių] dieną prisidėjo prie jų apie trys tūkstan- 
čiai" (Apd 2,41). Bet netrukus pasirodo stiprus pasiprie- 
šinimas. Apaštalai kalinami, tardomi, grasinami nemokyti 
Jėzaus vardu (Apd 4,17-22); jie nuplakdinami ir drau- 
džiami kalbėti Jėzaus vardu. (Apd 5,40). Tačiau jie ne- 
siliauja skelbę Evangelijos Jeruzalėje. Po Stepono mirties 
(Apd 7,1-53) žydijos vadai jau nebepakenčia žydų krikš- 


215 Samariečiai buvo semitų grupė, kuri drauge su žydais gerbė Mo- 
zės Įstatymą (Torą) kaip Dievo žodį. Būdami mišrios kilmės, jie buvo ne- 
priimtini žydams. Jų Pentateuchas yra šiek tiek skirtingas nuo žydiškojo. 
Jėzaus laikais svarbiausias skirtumas tarp samariečių ir žydų buvo Šven- 
tyklos vieta. Samariečiai garbino Garizimo kalne, ne Jeruzalėje. Garizimo 
kalne jie buvo pasistatę šventyklą ir turėjo savo kunigiją. Samarija buvo 
lyg sala žydų krašte. Nūdien samariečiai yra išlikę dviejose vietose: Nab- 
lus miesto pakraštyje Garizimo kalno pašlaitėje ir Holon mieste. Abu tel- 
kiniai turi apie 400 asmenų. 

čionių bendrijos savo pašonėje. Savo kalboje Steponas 
kaltino savo tautiečius niekuomet nenorėjus priimti Dievo 
pasiuntinių: 


“Argi buvo pranašas, kurio nebūtų persekioję jūsų 
tėvai? Deja, jie žudydavo pranašaujančius Teisiojo 
atėjimą. Ir jūs dabar esate jo [Jėzaus Kristaus| iš- 
davėjai ir žudikai“ (Apd 7,51-52). 


Pagal Luko Apaštalų darbus žydų vadai į Stepono kalti- 
nimą atsakė persekiojimų. Todėl “visi [Stepono bendra- 
darbiai], išskyrus apaštalus, išsisklaidė Judėjos ir Sama- 
rijos apylinkėse" (Apd 8,1). 

Luko teologinėje istorijos perspektyvoje mokinių išsi- 
sklaidymas kaip tik buvo Evangelijos plitimo naudai: iš 
Jeruzalės, Apreiškimo ir Išganymo centro, ji paplito po 
pasaulį. Bet nors mokiniai ir buvo išsklaidyti, Lukas pasa- 
koja apie apaštalų veiklą Jeruzalėje iki pat Pauliaus su- 
ėmimo (Apd 21,17-27). Atrodo, kad Jeruzalė ir toliau 
liko krikščionių centru, net ir išsklaidytiems mokiniams 
(Apd 8,14.25). Persekiojimo ir išsklaidymo tiesiogiai pa- 
liesti buvo ne Dvylika, o mokiniai, kuriuos Lukas vadina 
helenistais.“"* Jie visi turi graikiškus vardus: Steponas, 
Pilypas, Prochoras, Nikanoras, Timonas, Parmenas ir 
Nikalojus.*“" Pirminėje Bendrijoje jie turėjo diakono — 

216 Helenistai, bendra prasme, buvo graikiškai kalbantieji žydai. Lu- 
kas šiuo vardu vadina graikų kalbą vartojančius žydus krikščionis. Žr. Apd 
6,1: “Tomis dienomis, mokinių skaičiui augant, graikiškai kalbančiųjų tarpe 
kilo nepasitenkinimas vietiniais žydais, esą, kasdieniame aptarnavime bū- 
davo aplenkiamos jų našlės“. 

217 Lietuviškajame NT jis vadinamas “Mikalojumi". Šiuo vardu Se- 
nasis Testamenias vadina vieną iš arkangelų: “Mi-ha-El" — “Kas (yra) 
kaip Dievas?" Nikalojus yra graikiškas vardas ir reiškia “Tautos pergalė“. 
Šiuo vardu Lukas vadina vieną iš pirmųjų diakonų Jeruzalės krikščionių 
bendrijoje. Žr. Naujasis Testamentas (London: The British 4 Foreign 


Bible Society, 1961), Apd6,5. Liet. Mikalojus kilęs iš gr. Nieolaos (lot. 
Nicolaus, rus. Nicolaj, Mikolaj). 

tarno arba padėjėjo vaidmenį (Apd 6,2-3). Pagal Luką, 
diakonų uždavinys buvo “tarnauti prie stalų" (Apd 6,2), 
t.y. rūpintis buitiniais Bendrijos poreikiais. Tas pats Lu- 
kas rašo ir apie diakonų dalyvavimą Dievo žodžio skelbi- 
me. Tai itin ryšku Stepono (Apd 6,8-7,54) ir Pilypo 
veikloje (Apd 8). 

Lukas, pasinaudodamas medžiaga apie Bendrijos 
pradžią iš tikėjimo kraičio, įamžino keletą gilių pirminės 
Bendrijos išgyvenimų: 

1. Bendrijos pasidalinimas į žydų krikščionių ir pa- 
gonių krikščionių grupes nekilo iš kivirčo, bet buvo Dievo 
užmojo ir pačių krikščionių susitarimo padarinys. 


2. Evangelijos — Gerosios Naujienos skelbimas sa- 
mariečiams ir pagonims vyko su visišku Jeruzalės žydiš- 
kosios krikščionių bendrijos pritarimu. 


3. Stepono nukankinimas Dievo Apvaizdos plane su- 
vedė Saulių (Paulių)“'* su Evangelija ir paruošė jį Tau- 
tų apaštalo uždaviniui (Apd 7,58; 8,1). 

Apaštalas Paulius pats save apibūdino buvęs Dievo 
Bendrijos persekiotojas (Gal1,13). Apaštalų darbuose 
Paulius yra Dievo gerumo ir malonės jėgos simbolis. Per- 
sekiotojas Saulius, Bendrijos naikintojas, tampa uolus 
Evangelijos skelbėjas ir net Tautų apaštalas! “Saulius 
stengėsi išnaikinti Bendriją, naršydamas po namus, suimi- 
nėdamas vyrus ir moteris ir siųsdamas juos į kalėjimą. 
Tuo tarpu išblaškytieji keliaudami skelbė džiaugsmingąją 
naujieną" (Apd 8,3-4). Pasakojimas žėri nuostaba: net 
istorinis žmonių priešiškumas pasitarnauja Dievo užmo- 
jui ir veiklai per Kristų! (Apd 8,4). 


218 “Paulius? buvo antrasis — romėniškas — vardas, kuris reiškia 
*“Mažasis", o “Saulius" — hebrajiškasis vardas, kuris reiškia “Išprašytasis" 
(?). Taigi Apaštalas buvo dvivardis: Saulius Paulius. 

Evangelijos plitimas. Aprašydamas Pirmąsias Sek- 
mines, Lukas jau žvelgia į ateitį, kada Evangelijos skelbi- 
mas banguote nubanguos lig pat žemės pakraščių. Tai 
ryšku iš jo naudojamų įvaizdžių: ugnies liežuviai ir minia 
įvairių tautų žmonių (Apd 2,3.9-11). Dievo Dvasia vaiz- 
duojama ugnimi, kuri uždega istoriją Dievo užmoju ir 
veikla. Šis Dievo užmojis apima visą žmoniją. Lukas vi- 
suotinumą įvaizdina sąrašu kraštų, iš kurių buvo atvykę 
maldininkai Sekminių šventės švęsti. Graikiškasis Apd 2, 
5 tekstas yra turtingesnis už lietuviškąjį vertimą. Jame 
skaitome: “Jeruzalėje gi buvojo žydai [bei] maldingi 
žmonės iš kiekvienos tautos po dangumi/""* Pasak Luko, 
šie įvairių tautų žmonės priklauso trim paskirom grupėm: 


1. Žydai, kurie buvo išsiblaškę svetur ir dabar grįžę 
Sekminių švęsti. 
2. Pagonys, kurie priimdami apipiaustymą, buvo tapę 


prozelitais“*" — Sandoros Tautos nariais. 


3. Maldingi pagonys, kurie, būdami palankūs žydų 
religijai, buvo atvykę dalyvauti žydų šventėje. 


Šių trijų grupių dėka, Lukas išryškina Evangelijos — Ge- 
rosios Naujienos visuotinumą. Netrukus ir visa žmonija 
turės progos ją išgirsti, nes visos žmonijos atstovai jau pa- 
tyrė jos jėgą. Kalbų stebuklas ne tik pripildė juos nuosta- 
ba, bet ir apreiškė jiems Evangelijos galią prašnekinti vi- 
sas tautas: 

“Mes [žydai, prozelitai, maldingi pagonys] visi gir- 

dime juos [apaštalus ir Jėzaus mokinius| skelbiant 


219 Tuo tarpu lietuviškasis vertimas tesako: “Jeruzalėje gyveno mal- 
dingų žmonių iš įvairių tautų“. 

220 “Prozelitai" — ne žydų kilmės tikintieji, priėmę žydų religiją. 
Jų tarpe buvo ir tikri prozelitai — “teisumo prozelitai" — ir “žydų bičiu- 
liai". Tikrieji prozelitai įsiliedavo į žydų tautą, priimdami apipiaustymą. 
Tuo tarpu žydų bičiuliai likdavo neįsilieję į žydų tautą. 

įstabius Dievo darbus mūsų kalbomis!* Visi be galo 

stebėjosi ir, nieko nesuprasdami, klausinėjo: “ Ką tai 

reiškia?" (Apd 2,11-12). 

Luko teologinėje istorijos sampratoje dviem dalykam 
skiriama daug dėmesio: visuotinei Bendrijos misijai ir 
nuostabiai šios misijos pažangai. Evangelija — Geroji Nau- 
jiena apie Dievo gerumą (Lk 2,14) istorijoje — pirmiausia 
paskelbiama minioms (Apd 2,4-41 ) Jeruzalėje, ypač Šven- 
tykloje, pačiame žydų religijos centre (Apd 3,11-26), ir 
prieš Sinedriją, aukščiausiąjį žydų teismą (Apd 5,27-32). 
Pirmasis Bendrijos persekiojimas ir krikščionių helenistų 
išsklaidymas duoda progos diakonui Pilypui skelbti Evan- 
geliją Samarijoje. “Minios vieningai klausėsi Pilypo žo- 
džių. .., didelis džiaugsmas pasklido po tą miestą“ (Apd 
8,4-8). Pirminė Bendrija Jeruzalėje buvo vien žydiška. 
Savo elgesiu samariečių atžvilgiu ji iš esmės skyrėsi nuo 
kitų žydų. Užuot stačiusi aplink save sienas bei tvėrusi 
tvoras, ji ėmė statyti tilius tarp savęs ir samariečių bei 
kitataučių. Šis pirminei Bendrijai (ir aplamai krikščio- 
nybei) būdingas bruožas dar labiau išryškėja Luko pasa- 
kojime apie etiopiečio eunucho atsivertimą (Apd 8,26- 
40). Evangelija pradeda veržtis ateitin, prašnekindama 
Dievo gerumu pagonijos pasaulį. 


Apaštalų darbai eunuchą vadina Etiopijos karalienės, 
arba Kandakės,??" dvariškiu, viso jos iždo valdytoju (Apd 
8,27). Eunucho titulu tais laikais buvo paženklinami ne 
tik eunuchai fizine prasme, bet ir karalių dvaro didžiūnai 
bei tarnautojai. Etiopietis eunuchas ir bus buvęs vienas iš 
Kandakės dvaro didžiūnų. Pagal Mozės Įstatymą joks fi- 
zinis eunuchas neturėjo teisės dalyvauti Izraelio Dievo 
garbinimo apeigose (Įst 23,1). Matyt, šis Etiopijos di- 


221 “Kandakė" buvo Etiopijos valdovių titulas, kaip “faraonas" — 
Egipto valdovų, “kaizeris? — Vokietijos, o “caras" — Rusijos. 

džiūnas jau buvo susipažinęs su Raštais, nes “buvo atvy- 
kęs į Jeruzalę pasimelsti, o dabar keliavo namo ir, sėdė- 
damas savo vežime, skaitė pranašą Izaiją“ (Apd 8,27-28). 
Knygos skyrius buvo apie Kenčiantį Tarną (Iz 52,13-53, 
12). Pilypas, paprašytas lipti į vežimą, pradėjo nuo to sky- 
riaus ir paskelbė jam Jėzų, kuriame išsipildė Izaijo pra- 
našystė apie Kenčiantį Tarną (Apd 8,33-35). Luko pasa- 
kojimas apie Etiopijos didžiūną sklidinas nuostabą kelian- 
čiais sutapimais. Nėra abejonės, kad jis gimė helenistų 
(graikiškai kalbančių žydų) krikščionių tarpe. Pasakoji- 
mas ne tik meistriškai atliekamas, bet drauge reikšmingas 
Luko teologijai. Juo skaitytojas paruošiamas Evangelijos 
žygiui į pagonių tarpą. Misija pagonims prasideda šimti- 
ninko Kornelijaus krikštu (Apd 10,1-48). 

Pasakojimas apie romėnų karininką Kornelijų ir jo 
gimines bei artimuosius bičiulius Lukui itin svarbus. Jis 
užima Apaštalų darbų knygos du skyrius (Apd 10-11). 
Jo reikšmė didelė ne vien dėl to, kad Evangelija prašne- 
kina gryną pagonį ir randa jame tikėjimo atsaką, bet ir 
dėl to, kad ypatingu Dievo nurodymu pagonys yra pri- 
imami į Jėzaus sekėjų Bendriją be perėjimo į žydų tikė- 
jimą. Kornelijui ir jo artimiesiems besiklausant apaštalo 
Petro kalbos, Dievo Dvasia nužengia ant visų (Apd 10, 
44). Šios Pagonių Sekminės nustebino žydų kilmės krikš- 
čionis, nes “ir pagonims buvo išlietos Šventosios Dvasios 
dovanos? (Apd 10,45). 

Kornelijaus krikštas buvo persilaužimo momentas 
pirminėje krikščionybėje. Iki tol Bendrijoje vyravo žydų 
kilmės tikintieji, kurie reikalavo laikytis Mozės Įstatymo. 
Atrodo, kad buvo labai ginčijamasi apie Evangelijos skel- 
bimą pagonims. Lukas (per Apaštalą Petrą) atsako klau- 
simu: “Argi kas galėtų neduoti šitiems krikšto vandens, 
jeigu jie, kaip ir mes, gavo Šventąją Dvasią!?"7 (Apd 10, 
47). Jis dar ir prideda, kad “apaštalai ir broliai, kurie 

buvo Judėjoje, sužinojo, kad ir pagonys priėmė Dievo žo- 
dį. Todėl, kai Petras atvyko į Jeruzalę, žydų kilmės ti- 
kintieji ėmė jam prikaišioti“ (Apd 11,1-2). Tokiu būdu 
pagonių į Bendriją priėmimo klausimas iškilo ir pačioje 
Jeruzalėje. Žydų kilmės krikščionys buvo įsitikinę, kad 
pagonys pirma turi priimti Mozės Įsiatymą ir tik po to 
gali priimti krikštą. Jiems buvo sunku suprasti, kad iš- 
ganymas per Jėzų Kristų yra skirtas visoms tautoms, ne- 
priklausomai nuo apipiaustymo (priklausomybės žydų 
bendrijai ženklo) ir Mozės Įstatymo. Ir čia Lukas (per 
Petrą) pakartoja anksčiau duotąjį atsakymą klausimu: 
“Jeigu tad Dievas suteikė jiems [pagonims] tokią pačią 
dovaną, kaip ir mums [žydams krikštą Šventąja Dvasia], 

„„tai kas gi aš būčiau, jeigu mėginčiau trukdyti Die- 
vui?!? (Apd 11,7). Tik tada “apaštalai ir broliai, kurie 
buvo Judėjoje“, nusiramino ir ėmė šlovinti Dievo gerumą: 
“Vadinasi, Dievas ir pagonims davė atgailos malonę, kad 
jie gyventų" (Apd 11,18). 


Evangelijos skelbimas pagonims. Apaštalų darbuose 
Petras yra pagonių misijos pradininkas“? O Pauliaus 
Laiškuose apaštalas Paulius sakosi esąs pagonių evangeli- 
zacijos pirmūnas. Apaštalų darbuose Lukas aprašo Petro 
susitikimą su romėnų karininku Kornelijumi, kuris pri- 
imamas į krikščionių Bendriją be apipiaustymo ir be pa- 
reigos laikytis Mozės Įstatymo. Tai įvyksta Petro nuo- 
sprendžiu. O Laiške galatams Paulius nusiskundžia Petro 
elgesiu, kad šis pasitraukęs iš pagonimis buvusių krikščio- 
nių tarpo, bijodamas žydžiuojančiųjų papeikimo (Gal 2, 
11-14). Bet tai nebūtinai prieštaravimas, nes ir Lukas ki- 


222 Šventosios Dvasios atėjimas pagonims (Apd 11,18) buvo labai pa- 
našus į Pirmųjų Sekminių stebuklą. Lukui tai tikros Pagonių Sekminės, 
ypatingas Dievo duotas ženklas ir parama jaunutei Bendrijai, kuri drąsi- 
nama atsiplėšti nuo savo žydiškojo lopšio ir išeiti į pasaulį. 

tose Apaštalų darbų vietose pakartotinai pabrėžia Petro 
nenorą apsiprasii su pagonių priėmimu į Bendriją nepri- 
klausomai nuo Mozės Įstatymo ir apipiaustymo. Aprašo- 
mas daugeriopas Dievo įsikišimas Petrą įtikinti, kad jis 
be baimės keliautų pas pagonį Kornelijų Cezarėjoje. To- 
kiu būdu Lukas dramatiškai parodo savo skaitytojams, 
kad nuosprendis skelbti Evangeliją pagonims, reikalaujant 
vien tikėjimo Kristumi, nebuvo nei Petro, nei Pauliaus 
darbas, o paties Dievo valia.“?? 

Apd 12 skyriuje Lukas kalba apie naują krikščionių 
persekiojimą. Šį sykį Jeruzalės krikščionių bendriją ka- 
mavo civilinė valdžia — Erodas Agripa I (41-44 m. po 
Kr.).2?* Šis persekiojimas palietė ir pačius apaštalus: Jo- 
kūbas, Jono brolis, buvo nukirsdintas, o Petras suimtas. 
Po trumpo įkalinimo, Petras buvo stebuklingai išlaisvintas 
(Apd 12,17). Petras dar kartą pasirodo Luko pasakojime 
apie Apaštalų Susirinkimą Jeruzalėje (Apd 15). Po to jo 
daugiau nebesutinkame nei Jeruzalėje, nei Apaštalų darbų 
puslapiuose. Pasak Luko plano bei teologinės įžvalgos, 
Petras jau atliko savo uždavinį, atidarydamas pagonims 
duris į Bendriją ir į Dievo teikiamą išganymą visoms tau- 
toms. Toliau Paulius tampa dėmesio centru. 

Jeruzalės krikščionių bendrija siuntė Barnabą į An- 
tiochiją Sirijoje pasirūpinti tenykščia neseniai įkurta 
bendrija (Apd 11,19-26). Antiochija buvo Sirijos provin- 
cijos sostinė ir rytinės Viduržemio jūros srities helenisti- 
nės kultūros centras. Miestas turėjo apie pusę milijono 
gyventojų ir buvo trečiasis didumu visoje Romos imperi- 


228 Žr. M. Dibelius, Studies in the Acts of the Aposiles (London: 
SCM Press, 1956), p. 122. 

224 Erodas Agripa I buvo Erodo Didžiojo vaikaitis, Erodo Antipo 
seserėnas ir Erodiados brolis. 37 m. po Kr. imperatorius Kaligula suteikė 
jam karaliaus titulą ir paskyrė valdyti pietinę Sirijos dalį (Pilypo ir Liza- 
nijaus tetrarchijas). 41 m. Kaligula jam pavedė ir Palestinos Judėją. 

joje, po Romos ir Egipio Aleksandrijos. Po persekiojimo 
kilusio dėl Stepono Evangelijos skelbimo (Apd 8,1), he- 
lenistai (graikiškai kalbantys žydai) krikščionys, atvykę 
į Antiochiją kreipėsi ne vien tik į žydus, bet ir į graikus, 
skelbdami Kristų (Apd 11,19-21). Apašialų darbuose ra- 
šoma, kad jiems sekėsi: “Viešpaties ranka buvo su jais: 
gausus žmonių būrys įtikėjo ir atsivertė į Viešpatį"? (Apd 
11,21). Sužinojus apie tai, Jeruzalės bendrija pasiuntė 
Barnabą į Antiochiją, o šis pasirinko Saulių (Paulių) 
savo bendradarbiu. Sauliaus iš Tarso miesto Kilikijoje 
staigus atsivertimas Jeruzalės bendrijai atrodė įtartinas. 
Mat, neseniai smarkiai persekiojo Dievo Bendriją. O Bar- 
nabas buvo patikimas ir labai vertinamas Evangelijos 
skelbėjas. Apaštalų darbuose jis laikomas vienas iš pa- 
žangiausių darbuotojų pagonių tarpe, ir jo nuopelnų Sau- 
lius išvedamas į viešumą. Barnabas su Sauliumi ištisus 
metus sėkmingai darbavosi mišrioje Antiochijos bendrijo- 
je (Apd 11,26). Čia Lukas prideda labai įdomią ir ver- 
tingą pastabą: “Antiochijoje pirmą kartą imta vadinti mo- 
kinius “krikščionimis? * (Apd 11,26). Graikų kalba chris- 
tianos reiškia Kristaus sekėją, arba “krikščionį". Žydai 
Kristaus sekėjus dažniausiai vadindavo “nazariečiais", o 
patys krikščionys save vadindavo “ mokiniais", “ broliais", 
“šventaisiais". 

Antiochijos krikščionių bendrija Luko Apaštalų dar- 
buose turi didelę svarbą, nes ji tapo Bendrijos misijų pa- 
gonims centru. Ypatingų Šventosios Dvasios pašaukimu, 
Barnabas ir Saulius (Paulius) skiriami pagonių misijoms 
(Apd 13-14). Pirmosios misijų kelionės metu jiedu pa- 
siekė Kiprą ir pietinę bei centrinę Mažosios Azijos dalį. 
Kiekviename mieste jie pirma kreipdavosi į žydus ir tik 
po to, patyrę iš jų daug pikto priešiškumo, į pagonis 
(Apd 13,5.14-15.44-51). 


Net ir Antiochijos bendrijoje atsirado balsų, kurie 

reiškė nepasitenkinimą Pauliaus veikla??? Lukas sako: 
“Iš Judėjos atvyko žmonių [Jeruzalės bendrijos siųsti ar 
savo ryžtu?], kurie įtikinėjo brolius [krikščionis iš pago- 
nijos Antiochijoje]: “Jei nesiduosite apipiaustomi pagal 
Mozės paprotį, negalėsite būti išgelbėti'" (Apd 15,1). 
Tokiu būdu iškilo klausimas, ar krikščionis tebesaisto 
Mozės Įstatymas ir žydų papročiai. Mozės šalininkai no- 
rėjo, kad pagonys, tapdami krikščionimis, būtų su-žydinti 
ir krikščionybė liktų tik žydijos aiskala. Todėl kilo “ne- 
sutarimų ir didelių ginčų tarp jų ir Pauliaus bei Barna- 
bo". Buvo nutarta, kad “Paulius, Barnabas ir kai kurie 
antiochiečiai nuvyks dėl šio ginčo į Jeruzalę pas apaštalus 
ir vyresniuosius" (Apd 15,2). 

Padėtis, kuri aprašoma Apd 15, paviršutiniškai skai- 
tant, atrodo labai panaši į Pauliaus Laiške galaiams (Gal 
1-2) aprašomas aplinkybes. Pagal Apd 15 ir Gal 1-2 buvo 
nutarta siųsti Paulių ir Barnabą į Jeruzalę išspręsti ginčų 
apie pagonių priėmimą į Bendriją. Tačiau atidžiau skai- 
tant, susidaro įspūdis, kad Luko ir Pauliaus aprašomas 
pasitarimas vargu ar galėjo būti tas pats. Apaštalų dar- 
buose minimas Susirinkimas Jeruzalėje buvo viešas ir at- 
viras visiems Bendrijos nariams (Apd 15,12.22). Paulius 
Laiške galatams sakosi išdėstęs savo skelbiamą Evangeliją 
Jeruzalėje ir “atskirai išsiaiškinęs su įžymesniais asme- 
nimis'* (Gal2,2). Titas, pagonis tapęs krikščioniu ir da- 
lyvavęs šiame pasitarime drauge su Pauliumi (Gal2,1.3), 
visai neminimas Apaštalų darbuose sąryšy su Jeruzalės 
Susirinkimu. Bet labiausiai dėmesin krinta skirtumas tarp 
nuosprendžio, kurį aprašo Lukas (Apd 15,22-29) ir to, 
kurį aprašo Paulius (Gal 2,7-10). Pagal Paulių apaštalai 
“Jokūbas, Kefas [Petras] ir Jonas, kurie laikomi šulais“, 


225 Nuo šios vietos (Apd 13,9) Lukas pastoviai naudoja romėniškąji 
apaštalo vardą — Paulius, vietoje hebrajiškojo — Saulius. 

įsitikino, kad jam tikrai paties Dievo patikėta skelbti Evan- 
seliją pagonims ir “padavė man ir Barnabui dešines drau- 
gystės ženklan, kad eitume pas pagonis, o jie — pas žy- 
dus“* (Gal2,9). Paulius mini vienų vieną reikalavimą, 
kurį jam uždėjo “įžymesnieji asmenys“, būtent: kad jo 
įkurtose bendrijose būtų prisimenami Jeruzalės vargšai 
(Gal 2,10). Šį reikalavimą Paulius kruopščiai išpildė (2 
Kor 8-9; Rom 15,25-27). 


Apaštalų nuosprendžio raštas. Lukas rašo, kad Jeru- 
zalės Susirinkime Paulius įsipareigojo perduoti iš pagonių 
kilusioms krikščionių bendrijoms raštą su ketverta potvar- 
kių, kurių jos turi laikytis: 

1. Susilaikyti nuo aukų stabams. 


2. Susilaikyti nuo kraujo, t.y. nevalgyti maisto su 
krauju. 


3. Susilaikyti nuo pasmaugto gyvulio mėsos, 

t.y. nevalgyti mėsos tokio gyvulio, iš kurio 
skerdžiant nebuvo išleistas kraujas. 

4. Susilaikyti nuo ištvirkavimo (Apd 15,29). 
Potvarkiai apie susilaikymą nuo kraujo ir nuo netinkamai 
paskersto gyvulio mėsos rėmėsi Mozės Įstatymo reikalavi- 
mais ir buvo labai svarbūs žydams. Jų supratimu kraujas 
reiškia gyvybę. Gyvybė gi priklauso Dievui. Valgyti krau- 
ją yra Dievo teisių pažeidimas. Pagal Luko pasakojimą 
Apaštalų darbuose Pauliaus priėmimas šių potvarkių buvo 
praktiškas kompromisas, būtinas mišrioms krikščionių 
bendrijoms. 

Taigi Luko ir Pauliaus aprašomų pasitarimų išdavos 
labai skirtingos. Apaštalų darbuose nieko neminima apie 
vargšų šelpimą. Kaip, tad, suderinti abu pasakojimus? 


Apaštalų darbų tyrinėtojai yra pastebėję, kad Susi- 
rinkimo potvarkiai turi daug panašumo su Dievo sandoros 

su Nojum potvarkiais (Pr 9,1ss.). Pirmojo amžiaus žydi- 
ja tikėjo, kad Dievo duoti reikalavimai Nojui saisto ne tik 
žydus, bet ir visus žmones. Luko minimi potvarkiai at- 
spindi šią žydijos sampratą. Panašių “ raštų"? likučiai ty- 
rinėtojų atrandami ir Apreiškime Jonui (Apr 2,20-23). 
Daroma išvada, kad Lukas šį potvarkių sąrašą įterpė į 
savo pasakojimą, o Paulius perdavė tik patį sprendimą.“*“ 


Apaštalų darbų knygos centras. Kornelijaus atsiverti- 
mas arba Pagonių Sekminės yra Apaštalų darbų knygos 
centras. Šis Luko pasakojimas, užimąs net du ištisus sky- 
rius, susumuoja visos knygos tikslą. Po šio įvykio Lukas 
parodo, kaip Evangelija plinta vis tolyn į naujus kraštus 
— pirma Mažojoje Azijoje, paskui Europos žemyne (Apd 
16). Geroji Naujiena keliauja iš Jeruzalės į Romą, nuo 
Jordano iki Tiberio upės pakrančių. Šventoji Dvasia ne- 
leidžia “skelbti žodį Azijoje" (Apd 16,6-7), bet regėjimu 
Troadoje Paulius padrąsinamas skubėti pas makedonie- 
čius. “Ateik į Makedoniją ir padėk mums!" (Apd 16,9), 
sako žmogus regėjime. Lukas, būdamas graikų kultūros 
žmogus, gerai žinojo, kad prieš ketvertą šimtų metų jau- 
nasis Makedonijos princas Aleksandras (356-323 m. pr. 
Kr.) Rytams buvo atnešęs Vakarų dvasios turtus. Heleniz- 
mas — su-graikinimas prašnekino rytiečius ir juose 
pažadino asmeninės savimonės jausmą. Tačiau drąsos ir 
jėgų gyventi ateities viltimi helenizmas žmogui nedavė. 
Dabar Paulius iš Tarso nešė Vakarų žmogui dovaną iš Ry- 
tų — Kristaus Evangeliją, kuri, prašnekindama jį Dievo 
vardu, suteiks drąsos ir vilties įžengti į Dievo kuriamą 
ateitį. 

Evangelija išlaisvina žmogų nuo kitų išnaudojimo 
dėl pelno, kaip aprašoma Apd 16,19-21. Tačiau išnaudo- 


226 Daugiau šiuo klausimu pasigilinti galima E. Hanchen knygoje 
The Acis of the Apostles (Philadelphia: Westminster, 1971), p. 440-472. 

tojai lengvai nepasiduoda. Paulius ir jo bendradarbiai 
tempiami į civilinės valdžios įstaigas. Jie baudžiami, nors 
nenusikalto jokiems įstatymams (Apd 16,22-24). Lukas 
tuo nori pabrėžti, kad Gerosios Naujienos skelbimas yra 
Dievo darbas, kuris nieku neprieštarauja tiesingiems žmo- 
nių įstatymams. Evangelijai priešinasi tik nedori ir sava- 
naudžiai žmonės. Ar Filipų kalėjime (Apd 16,24-37), ar 
Areopage (Apd 17,22-31);*" ar prieš Romos prokonsulą 
Korinte (Apd 18,12-16), Dievas suteikia Pauliui tinkamą 
žodį. Geroji Naujiena kiekvienam byloja apie nuostabų 
Dievo gerumą. Nei rasė, nei tauta, nei socialinė padėtis, 
nei lytiniai skirtumai nėra kliūtis tikėjimui. Gerajai Nau- 
jienai atliepti gali kiekvienas: kalėjimo viršininkas Fili- 
puose (Apd 16,25-34), Areopago narys Atėnuose (Apd 
17,34), sinagogos vyresnysis Krispas su šeima Korinte 
(Apd 18,8). 

Pauliaus Evangelijos skelbimas gerokai įvairuoja 
pagal aplinkybes. Jis nevengė pasinaudoti kalėjimo virši- 
ninko išgąsčiu (Apd 16,29-32), nė pacituoti graikų poetų 
žodžius Areopage (Apd 17,28). Būdamas visiškai pasi- 
šventęs savo uždaviniui, Paulius skelbė Gerąją Naujieną 
visur: ir Graikijos miestų valdytojams, ir žydų valdžios 
atstovams Palestinoje, ir, pagaliau, pačioje imperijos sos- 
tinėje — Romoje. Duodamas Pauliaus ir jo bendradarbių 
kelionių santrauką, Lukas nurodo Bendrijos misiją pasau- 
lyje. Pauliaus buvojimas Romoje Lukui yra šios misijos 
kulminacinis taškas. Geroji Naujiena, prasidėjusi Jeruza- 
lėje, Apreiškimo ir Išganymo centre, atbangavo į Romą, 
pasaulinės imperijos centrą. Nuostaba ir džiaugsmu skli- 
dinu pareiškimu Lukas užbaigia savo pasakojimą: “ [Pau- 


227 Areopagas reiškia “dievo Ares kalva". Ant šios kalvos šalia Ak- 
ropolio ir agoros, retkarčiais posėdžiaudavo aukštoji Atėnų miesto taryba. 
Todėl ir pačią tarybą imta Areopagu vadinti. 

lius] skelbė Dievo karalystę ir visiškai laisvai, netrukdo- 
mas, mokė apie Jėzų Kristų" (Apd 28,31). 


PIRMINIS EVANGELIJOS TURINYS APAŠTALŲ DARBUOSE 


Apaštalų darbuose yra keletas pamokslų. Pirmųjų 
Sekminių dieną apaštalas Petras skelbė Kristų susirinku- 
siai maldininkų miniai Jeruzalėje (Apd 2,14-36), paskui 
Saliamono stoginėje po luošo elgetos išgydymo (Apd 3, 
11-36), Sinedrijoje (Apd 4,1-12; 5,27-32) ir šimtininko 
Kornelijaus namuose (Apd 10,34-43). Pauliaus pamoks- 
lai yra trys: žydams Pizidijos Antiochijoje (Apd 13,16- 
41), pagonims Lystroje (Apd 14,15-18) ir Atėnuose (Apd 
17,22-31). Diakonas Steponas sako ilgą kalbą žydų tary- 
bai, kurioje apžvelgiama visa žydų tautos istorija Kristaus 
įvykio (kančios-mirties-Prisikėlimo) šviesoje (Apd 7,1- 
56). Šiuose pamoksluose susiduriame su pirminio krikš- 
čionių skelbimo (kerygmos) pavyzdžiais. Atidžiau į juos 
pasižiūrėjus, du bruožai tuojau krinta į akis. Pirmiausia 
pastebime jų turinio ir išraiškos tarpusavio panašumą. 
Antra, jų teologinė savimonė skiriasi nuo Pauliaus skel- 
bimo, atpasakojamo jo Laiškuose. Nagrinėdami Evange- 
liją pagal Morkų, pastebėjome ryšį tarp Morkaus ir Pau- 
liaus teologinės sampratos. Abu, skelbdami Evangeliją, 
pabrėžė Jėzaus mirties svarbą. Pauliui Jėzaus mirtis ant 
kryžiaus buvo centrinė skelbimo tema. Tačiau jis skyrėsi 
nuo Morkaus tuo, kad Jėzaus mirtį visuomet rišo su Prisi- 
kėlimu. Tai akivaizdžiai liudija jo Evangelijos skelbimo 
santraukos (1 Kor 15,3-8 ir Fil 2,6-11). Petro ir Pauliaus 
skelbimo turinio bei išraiškos panašumas Apaštalų dar- 
buose ir skirtumas nuo Pauliaus Laiškų kelia du klausi- 
mus: 

1. Kodėl šie pamokslai yra panašūs? 

2. Kur ieškoti šio panašumo šaltinio? 

Apaštalų darbuose perduodamo skelbimo (kerygmos ) 
turinyje vyrauja keletas temų: 


1. Jėzus yra Dovydo palikuonis. 


2. Jėzaus viešoji tarnyba buvo Dievo užmojo ir veik- 
los išraiška. Dievas patepė Jėzų Šventąja Dvasia ir ga- 
lybe. Dievas buvo su Jėzumi, jam darant nuostabą ke- 
liančius darbus. 

3. Žydai, nežinodami ką daro, nužudė Jėzų ir tuo 
būdu įvykdė tai, ką iš anksto skelbė Raštai, būtent, kad 
Mesijas (Kristus) turėjo kentėti. 

4. Pagonys turi atpažinti Dievo rūpesti jais, nes gy- 
vasis Dievas akivaizdžiai parodė, kad jų kasdieniai rei- 
kalai jam nėra svetimi. 


5. Dievas patvirtino Jėzų esant Mesiju (Kristumi), 
trečiąją dieną prikeldamas jį iš numirusių, išaukštinda- 
mas jį ir išliedamas per jį Šventąją Dvasią. 

6. Visi žmonės yra kviečiami atsiversti ir priimti 
išganymą Jėzaus Kristaus vardu. Jėzus Mesijas (Kristus) 
yra paskirtas būti pasaulio Teisėju. 

Ne visos šios temos panaudojamos kartu kiekviena- 
me apaštalų pamoksle. Be to, temų sąrašas nėra nei pil- 
nas, nei galutinis. Taigi susiduriame tik su dažnai pa- 
sikartojančiais pirminio krikščionų Evangelijos skelbimo 
(kerygmos) bruožais, kuriuos Lukas laikė svarbiais savo 
pasakojime apie Bendrijos pradžią. 

Vienos, itin svarbios, temos pasigendame Luko Apaš- 
talų darbuose: tai ryšio tarp Jėzaus mirties ir nuodėmių 
atleidimo. Nei Petras, nei pats Paulius (kuriam ši tema 
buvo esminė!) Apašialų darbuose perduodamuose pa- 
moksluose jos nemini. Betgi tai, kad Jėzus Kristus mirė 
už mūsų nuodėmes, yra Pauliaus teologijos širdis! Nau- 
jojo Testamento tyrinėtojai bando atpažinti Apaštalų dar- 

bų kerygmatinių pamokslų ir Pauliaus Evangelijos skel- 
bimo bendrą turinį ir išraišką.“““ Abiem atvejais pabrėžia- 
ma Pri(si)kėlimo svarba. Ir Apaštalų darbuose, ir Pau- 
liaus Laiškuose, Dievas, prikeldamas nukryžiuotą ir pa- 
niekintą Jėzų, patvirtino jį esant Mesiju (Kristumi). Ta- 
čiau tolimesnio tapatumo tarp kerygmatinių pamokslų ir 
Pauliaus skelbimo nėra. Net ir Pri(si)kėlimo samprata 
yra skirtinga. Pauliui Jėzaus Pri(si)kėlimas yra žmogaus 
nuteisinimo pagrindas ir Atbaigos Amžiaus dalininko vil- 
ties inkaras (Rom 4,25; 1 Kor 15,20-22). Tuo tarpu Lu- 
kui Apaštalų darbuose Jėzaus Pri(si)kėlimas yra atmes- 
tojo Mesijo išaukštinimas, kurio dėka jis dabar sėdi Dievo 
dešinėje, kol ateis laikas būti visos žmonijos Teisėju. 


Reikia daryti išvadą, kad kerygmatiniai pamokslai 
Apaštalų darbuose nėra suprastini, kaip tiksliai perduo- 
tas pirminis Bendrijos skelbimas. Be abejo, juose galima 
atpažinti pirminių skelbimo, arba kerygmos, duomenų, 
nes jie atspindi bendrą turinį ir poreikius. Tačiau keryg- 
matiniai pamokslai, dabar mūsų skaitomi Apaštalų dar- 
buose, yra laikytini Luko kūriniais. Jis, sekdamas savo 
amžiaus istorikų pavyzdžiu, juos ir suredagavo iš turimo 
pirminio Bendrijos skelbimo (kerygmos) ir įdėjo į savo 
teologinės istorijos veikėjų lūpas. Taip Luko laikais buvo 
rašoma istorija.““? Luko amžiaus istorikai, rašydami tiek 
apie savo amžininkus, tiek apie žilos senovės įvykius, savo 
uždavinį jautėsi atlikę sukurtų kalbų pagalba. Dėdami 
savo sukurtas kalbas į istorinių veikėjų lūpas, istorikai 
davė aprašomiems įvykiams prasmę ir tikslą. Jie jautė 
reikalą leisii patiems įvykio dalyviams prašnekti aplin- 


228 Svarbiausias yra C. H. Dodd, The Apostolic Preaching and its 
Development in the New Testament (New York: Harper 8 Row, 1951). 

229 Kaip jau anksčiau minėta, geras Šio istorinio metodo pavyzdys 
yra žymus graikų istorikas Tucididas, gyvenęs maždaug 471-400 m. pr. Kr. 

kybėms tinkamu žodžiu.“*? Nūdienos istorikui labiau rūpi 
patys faktai, o senovės istorikams labiau rūpėjo jų pras- 
mė. Įžvalgus Naujojo Testamento skaitytojas gali nerimti 
ir, purtydamas galvą, klausti: negi Lukas nebuvo Pauliaus 
kelionių palydovas ir Evangelijos skelbimo bendradarbis? 
Negi Lukui nebuvo žinomi Pauliaus Laiškai? Kodėl Pau- 
liaus pamokslai Apaštalų darbuose nesuderinti su Lukui 
gerai žinoma Pauliaus galvosena? Lukas tikrai buvo Pau- 
liaus bendrakeleivis ir bendradarbis (Kol 4,14). Nesveti- 
mi jam buvo nė Pauliaus Laiškai. Tačiau jis nematė rei- 
kalo juos cituoti Apaštalo darbuose, manydamas, kad pa- 
traukliau išryškinsiąs Dievo išganymo planą, į Pauliaus 
lūpas įdėdamas savo sukurius pamokslus. Jam nerūpėjo 
smulkmeniškai išdėstyti Pauliaus skelbiamos Evangelijos 
turinio, bet duoti bendrą Evangelijos plitimo vaizdą, nuro- 
dant, kaip Dievas paruošė jai kelius. Todėl Apaštalų dar- 
bų kerygmatiniai pamokslai, nors priskiriami įvairiems 
asmenims, yra panašūs savo turiniu ir išraiška. Jie atspin- 
di Luko teologinę istorijos sampratą. Be to, abejotina, ar 
pirminis Evangelijos skelbimas (kerygma) buvo visais 
atvejais, tiek turiniu, tiek išraiška, tapatus. Lukas mums 
perduoda tai, ką jis, Dvasios įkvėptas ir vedamas, supra- 
to apaštalus norėjus skelbti. 


APAŠTALŲ DARBAI IR PAULIAUS GYVENIMAS 


Kaip matome, Lukas, rašydamas savo istorijos teolo- 
giją, buvo labai kūrybingas ir sumanus autorius. Nepasi- 
tenkindamas esama medžiaga apie pirmųjų apaštalų veik- 
14 ir Evangelijos skelbimą, jis pats tą medžiagą perdirbo 
ir praplėtė, vienur išryškindamas, kitur kai ką įterpda- 
mas. Ar galima Luko perduodamomis žiniomis pasitikėti ? 

230 Apie šį metodą, naudojamą graikų ir romėnų istorikų, žr. H. J. 


Cadbury, The Making of Luke-Acts (London: S.P.C.K., 1961), p. 184ss. 
Taip pat M. Dibelius, ten par, p. 138-185. 

Kokią istorinę vertę turi Apaštalų darbų knyga? Lukas 
neatsako daugelio klausimų, kurie mus domina. Jam tai 
nerūpėjo. Tačiau, būdamas ištikimas savo amžiaus istori- 
ko uždaviniui, jis savo evangelijoje ir Apaštalų darbuose 
krikščionybės pradžios įvykius surišo su pasaulinės isto- 
rijos raida bei asmenimis. Luko istorinių užuominų dėka, 
galime matyti Jėzų ir Paulių konkrečiuose istoriniuose 
rėmuose. Tai ryšku ypač Lk 3,1-2. Čia Lukas nurodo ap- 
rašomųjų išganymo istorijos įvykių datą, sugretindamas 
savo teologinę istoriją su pasauline istorija. Jono Krikšty- 
tojo veiklos data sugretinama su keletos rytinės Romos 
imperijos istorinių asmenų valdymo metais, Pagal šią 
chronologiją Jėzus pradėjo savo viešąją veiklą 27 m. po 
Kr.?*! Lukas rašo, kad “Jėzui buvo apie trisdešimt metų, 
kai jis pradėjo veikti“ (Lk 3,23). Panašiai ir Apaštalų 
darbų knygoje duodama pakankamai duomenų atkurti 
Pauliaus misijinės veiklos chronologiją. Viena Luko užuo- 
mina ypatingai svarbi. Tai Pauliaus susitikimas su Gali- 
jonu, Achajos prokonsulu, Korinto teisme (Apd 18,12- 
16). Galijonas, Senekos brolis, pradėjo eiti prokonsulo 
pareigas 51 metų pirmoje pusėje. 


Pauliaus kelionių aprašymas. Aprašydamas Pauliaus 
misijines keliones, Lukas naudojosi kokiu nors ankstyves- 
niu keliaraščiu ar kelionės dienoraščiu. Ši išvada peršasi 
dėl to, kad Luko pasakojime staigiai ir neišaiškinamai 
keičiasi asmenys. Pavyzdžiui, Apd 16,10 autorius rašo be 
jokio paaiškinimo: “Mes nedelsdami nutarėme keliauti į 
Makedoniją". Prieš tai, kalbėdamas apie Paulių ir jo 
bendradarbius, jis sakė: “...jie nuėjo į Troadą" (Apd 
16,8). Šis asmenų kaitaliojimas visai suprantamas, jei 


281 C, Stuhlmueller, “The Gospel According to Luke“, JBC 44:46; 
H. J. Cadbury, ten pat, p. 204-209; žr. taip pat: A. Rubšys, “Istorinis Jėzus 
ir Tikėjimo Kristus“, Aidai (6-7:1977), 241-248; 304-311. 

Lukas sekė savo paties kelionės užrašus (Apd 16,10-28, 
31), jais papildydamas savo pasakojimą. Kai kurie Nau- 
jojo Testamento tyrinėtojai mano, kad Lukas prie Pauliaus 
palydos prisijungė tik Troados uoste. Aplamai paėmus, 
nėra nei stiliaus, nei žodyno skirtumo tarp tų Apaštalų dar- 
bų dalių, kur naudojama “ mes“, ir likusiųjų (Apd 1,1-16, 
9). Todėl pirmoji išvada priimtinesnė. Greičiausiai Lu- 
kas bus visą savo medžiagą taip apipavidalinęs, kad ji 
atitiktų jo bendrą teologinį planą. “Mes" dalys yra ypa- 
tingai vaizdingos ir sudaro įspūdį, kad autorius pats bu- 
vęs pasakojamųjų įvykių dalyvis.??? 

Lukas baigia Apaštalų darbus, nurodydamas, kad 
Evangelija pagaliau pasiekė Romą, pagonių sostinę ir ten 
laisvai ir netrukdomai skelbiama. Nuostabiais Dievo ke- 
liais, žinia apie Jėzų Kristų, pasaulio Išganytoją, pasiekia 
visas tautas. Toks ir buvo autoriaus rašymo tikslas. 

Lukas nepalieka savo skaitytojų nežinioje apie Pau- 
liaus, Tautų apaštalo, likimą. Aprašydamas jautrų atsi- 
sveikinimą su Efezo bendrijos vadovais, Lukas nurodo, 
kad Paulius turės mirti kaip liudytojas tikėjimo Kristumi 
(Apd 20,17-38). Tačiau Pauliaus atsisveikinimo kalboje 
naudojami išsireiškimai bei užuominos atspindi vėlesnę 
Bendrijos padėtį. Šios aplinkybės mums žinomos iš Ga- 
nytojiškųjų (Pastoracinių) laiškų (1 Tim, 2 Tim, Tit). 
Tai ypač ryšku iš įspėjimo rūpintis sveiku mokslų ir svei- 
ka dora: 

Būkite rūpestingi sau ir visai kaimenei, kuriai Šven- 

toji Dvasia jus paskyrė vyskupais, kad ganytumėte 

Dievo Bažnyčią, kurią jis yra įsigijęs savo krauju. 

Aš žinau, kad, man pasitraukus, įsibraus pas jus 

žiaurių vilkų, kurie nepagailės kaimenės. Netgi iš 


232 M. Dibelius, ten pat, p. 104. 

jūsų tarpo atsiras tokių, kurie klastingomis kalbomis 

stengsis patraukii paskui save mokinius (Apd 20,28- 

30). 

Reikia daryti išvadą, kad Lukas rašė savo teologinę istori- 
ją pirmajam amžiui baigiantis (85-100 m. po Kr.). Pa- 
kitusi šio laikotarpio krikščionių Bendrijos padėtis ne tik 
atsispindi jo raštuose, bet ir duoda jam progos vertinti 
praeities įvykius įžvalgiu supratimu. Būdinga ir tai, kad, 
rašydamas poapaštaliniame laikotarpyje, Lukas nebeke- 
lia ano veržlaus eschatologinio laukimo, kuris taip stiprus 
Pauliaus Laiškuose. 

Lukas neiškraipė istorinių duomenų nei apie Paulių, 
nei apie krikščionių Bendrijos pradžią. Abiem davė vietą 
visą žmoniją išganančiame Dievo gerumo plane, kuris at- 
siskleidė pasaulinės istorijos rėmuose. 


LUKO VEIKALO SVARBA KRIKŠČIONYBEI 


Lukas mums perdavė beveik visa, ką žinome apie is- 
torinę Bendrijos pradžią. Tiesa, jis nerašė kaip mūsų lai- 
kų istorikas. Mūsų amžiaus istoriko akimis žiūrint, Luko 
veikale trūksta atidos geografijai ir chronologijai. Nežiū- 
rint to, Luko duomenys yra labai naudingi. Apaštalų dar- 
buose Lukas papildo mūsų žinias apie Tautų apaštalą 
Paulių: jis kilęs iš Tarso, Kilikijoje (Apd 21,39), moks- 
lus ėjęs prie Gamalielio kojų (Apd 22,3), persekiojęs 
krikščionis (Apd 7,58-8,1), ir t.t. Bet Luko veikalo svarba 
Naujajame Testamente nėra vien ta, kad jis įamžino isto- 
rinę krikščionybės pradžią. Pagrindinis ir visais amžiais 
reikšmingas Luko nuopelnas yra teologinis. Luko įžvalgos 
dėka, krikščionija gali suprasti save ir savo istorinę misiją 
žūtbūtinėje laiko kryžkelėje. Pirmieji krikščionys, kaip 
matėme, gyveno eschatologinio laukimo viltimi: Viešpats 
Jėzus tuojau ateis, ir Dievas atbaigs savo išganymo planą 
visatoje. Tačiau laikas buvo negailestingas krikščionių 

lūkesčiams. Tikėjimu buvo žinoma, kad Išganymas jau 
buvo įvykęs Jėzaus Kristaus mirtimi ir Prisikėlimu, tačiau 
gyvenimiška patirtis rodė, kad Dievo planas dar neatbaig- 
tas, nes Viešpats Jėzus dar neatėjo. Kristaus Atėjimo (Pa- 
rousia) viltis atsidūrė krizėje. Evangelija pagal Luką ir 
Apaštalų darbų knyga perduoda eschatologinės jau ir dar 
ne įtampos teologiją. Atėjimo (Parousia) nudelsimas yra 
prasmingas, nes krikščionių Bendrija turi liudyti Dievo 
užmojį ir veiklą per Kristų “lig pat žemės pakraščių“ 
(Apd 1,8). 

Ir Paulius turėjo vargo, aiškindamas, kodėl Atėjimas 
nudelsiamas (Fil1,23-26; 2 Tes 2,3-12). Evangelija pa- 
gal Matą jau buvo davusi nurodymų, kaip gyventi, Vieš- 
paties Atėjimo belaukiant (Mt 5-7; 18). Tačiau krikščio- 
nys dar neturėjo įžvalgumo suprasti savo vaidmens istori- 
nėse Dievo veiklos gijose. Luko dvitomis veikalas kaip tik 
praturtina krikščionišką mąstyseną bei savimonę. Lukas 
Bendrijai parodė jos vaidmenį jau ir dar ne įtampos laiko- 
tarpyje. Tiesa, kad Viešpaties Atėjimas tebėra ateities vil- 
tis ir visuotinis Teismas dar neįvykęs. Tačiau Atpirkimas 
jau įvykdytas per Kristų, kuris sėdi Tėvo dešinėje ir At- 
pirkimo, Gerosios Naujienos, skelbimas jau dabar patikė- 
tas Bendrijai. Jau dabar, sako Lukas, Dievo Dvasia veikia 
Bendrijoje, įgalindama nešti Atpirkimo žinią visam pa- 
sauliui. 


Apaštalų darbų knygai nėra svetimos ir kitos to laiko 
Bendrijos problemos. Būta įtampos tarp jaunutės krikš- 
čionių Bendrijos ir Romos imperijos, nors apie tai tiesio- 
giai nekalbama. Lukas vieną dalyką labai stengiasi pa- 
brėžti: kad imperijos valdžia negalėjo apkaltinti Jėzaus 
ar jo mokinių jokiais prasižengimais civiliniams įstaty- 
mams. Nors vėliau tokie kaltinimai ir kilo, Lukas lyg nori 
rūpestingai užbėgti už akių ir įrodyti, kad jiems niekuo- 

met nebuvę jokio pagrindo. Būta įtampos ir tarp krikščio- 
nybės ir žydijos. Ji ryški ypač vėlesnėje Bendrijos ir žydų 
raštijoje. Lukas tik netiesiogiai apie tai užsimena, nes jam 
svarbiausia parodyti, kad Evangelija, žydams ją atmetus, 
turėjo pereiti iš žydijos į pagonių pasaulį. Didžiausia Lu- 
ko amžiaus Bendrijos problema buvo išgyvenama vidinė 
įtampa, pereinant iš sąjūdžio į organizaciją. Luko teolo- 
ginė istorijos samprata ir čia gelbėjo padėtį, duodama 
Bendrijai visuotinumo (katalikiškumo) savimonę. Pagal 
jį Bendrijai patikėta skelbti ir įgyvendinti Dievo užmojį 
pasaulyje. Jos vienybė remiasi viena ir visiems bendra 
Evangelija. 


METMENYS EVANGELIJOS PAGAL LUKĄ 


PROLOGAS (1,1-4) 
1.  JONO KRIKŠTYTOJO IR JĖZAUS GIMIMAS, 
JŲ JAUNYSTĖ (1,5-2,52): 
Apreiškimas Zacharijui (1,5-25) 
Apreiškimas Marijai (1,26-38) 
Marijos apsilankymas pas Elzbietą (1,39-56) 
Jono Krikštytojo gimimas (1,57-80) 
Jėzaus gimimas (2,1-40) 
Berniukas Jėzus Šventykloje (2,41-52) 
II. PASIRENGIMAS VIEŠAJAI VEIKLAI (3,1-4,13): 
Jono Krikštytojo veikla (3,1-20) 
Jėzaus krikštas (3,21-22) 
Jėzaus kilmės knyga (3,23-38) 
Gundymas dykumoje (4,1-13) 
III. TARNYBA GALILĖJOJE (4,14-9,50): 
Jėzus pradeda mokyti Nazarete (4,14-30) 
Jėzaus veikla Kafarnaume (4,31-44) 
Nuo Petro pašaukimo iki Dvylikos paskyrimo (5,1-6,16) 
Tarnybos darbymetis (6,17-9,9): 
Minios ieško Jėzaus (6,17-19) 
Pamokslas “lygioje vietoje" (6,20-49): 

Palaiminimai (6,20-23) 
Grėsmingi įspėjimai (6,24-26) 
Priešų meilė (6,27-35) 
Gailestingumas (6,36-38) 
Jėzaus žodžių puokštė (6,39-45) 
Išmintingi mokiniai (6,46-49) 
Šimtininko tarno pagydymas (7,1-10) 
Najino našlės sūnaus prikėlimas iš numirusių (7,11-17) 
Jonas Krikštytojas ir Jėzus (7,18-30) 
Jėzus apie savo kartą (7,31-35) 
Atgailaujanti nusidėjėlė (7,36-50) 
Jėzaus talkininkės (8,1-3) 
Palyginimai (8,4-18): 
Sėjėjo (8,4-8) 
Kodėl palyginimai? (8,9-10) 
Sėjėjo palyginimo išaiškinimas (8,11-15) 
Žiburio palyginimas (8,16-18) 
Tikroji giminystė (8,19-21) 
Audros nutildymas (8,22-25) 
Gerazos apsėstasis (8,26-39) 
Jajiro dukrelės prikėlimas iš numirusių (8,40-56) 
Dvylikos išsiuntimas (9,1-9) 


Tarnybos viršūnė (9,10-50) 


IV. PAKELIUI Į JERUZALE (9,51-19,28): 
Intarpas (9,51-18,14): 

Nesvetingas kaimas Samarijoje (9,51-56) 
Jėzus reikalauja ryžtingumo (9,57-62) 
Septyniasdešimt du mokiniai (10,1-20) 
Palaima mažutėliams (10,21-24) 

Didysis įsakymas (10,25-28) 

Gailestingojo samariečio palyginimas (10,29-37) 
Morta ir Marija (10,38-42) 

“Tėve mūsų“ (11,1-4) 

Ištverminga malda (11,5-8) 

Malda ir Dievo gerumas (11,9-13) 

Jėzus ir Belzebubas (11,14-26) 

Palaima Dievo žodžio klausytojams (11,27-28) 
Jonos ženklas (11,29-32) 

Žiburio palyginimas (11,33-36) 

Prieš fariziejus ir Rašto mokytojus (11,37-53) 
Drąsa ir tiesumas kalboje (12,1-12) 

Turto menkystė (12,13-21) 

Pasitikėjimas Apvaizda (12,22-32) 


Išmalda ir lobis (12,33-34) 

Laukiant Viešpaties Atėjimo (12,35-48) 

Kančios troškimas (12,49-53) 

Laiko ženklų skaitymas (12,54-59) 

Raginimas atsiversti (13,1-5) 

Nevaisingo figmedžio palyginimas (13,6-9) 

Jėzus gydo subatoje (13,10-17) 

Garstyčios ir raugo palyginimas 13,18-21 

Siauras išganymo takas (13,22-24) 

Pagonių pašaukimas (13,25-30) 

Atsakymas Erodui (13,31-33) 

Vargas Jeruzalei! (13,34-35) 

Jėzus vėl gydo subatoje (14,1-6) 

Pirmosios vietos (14,7-11) 

Svečių kvietimas (14,12-14) 

Nedėkingi svečiai (14,15-24) 

Visko išsižadėjimas (14,25-33) 

Ištvermė (14,34-35) 

Paklydusios avies palyginimas (15,1-7) 

Pamestos drachmos palyginimas (15,8-10) 

Atlaidaus Tėvo palyginimas (15,11-32) 

Apsukriojo prievaizdo palyginimas (16,1-8) 

Turtas — tik priemonė (16,9-12) 

Dievas ir pinigas (16,13-15) 

Trumpi pamokymai (16,16-17) 

Turtuolio ir Lozoriaus palyginimas (16,19-31) 

Papiktinimai (17,1-3a) 

Broliškas atlaidumas (17,3b-4) 

Tikėjimo veiksmingumas (17,5-6) 

Kuklus pareigingumas (17,7-10) 

Dešimt raupsuotųjų (17,11-19) 

Neregimas Dievo Karalystės atėjimas (17,20-21) 

Žmogaus Sūnaus diena (17,22-37) 

Įkyrios prašytojos palyginimas (18,1-8) 

Fariziejaus ir muitininko maldos (18,9-14) 
Bendra medžiaga su Morkumi (18,15-19,28): 

Vaikai — pavyzdys (18,15-17) 

Kilmingasis jaunuolis (18,18-23) 

Turto pavojai (18,24-27) 

Daugeriopas atlyginimas (18,28-30) 

Trečioji pranašystė apie kančią ir Prisikėlimą (18,31-34) 

Jericho neregys (18,35-43) 

Muitininkas Zachiejus (19,1-10) 

Minų palyginimas (19,11-28) 

V. JĖZAUS VEIKLA JERUZALĖJE (19,29-21,38): 
Mesijinis įžengimas (19,29-40) 


Jėzus verkia dėl Jeruzalės (19,41-44) 
Jėzus Šventykloje (19,45-48) 

Mesijo įgaliojimai (20,1-8) 
Vynininkai žmogžudžiai (20,9-19) 


Apie mokesčius (20,20-26) 
Apie prisikėlimą iš numirusių (20,27-40) 
Dovydo sūnus ir Viešpats (20,41-47) 


Našlės skatikas (21,1-4) 


Kalba apie Jeruzalės sunaikinimą (21,5-28) 
Atėjimo laikas: raginimas budėti (21,29-36) 
Artėja kančia (21,37-38) 


VI. JĖZAUS KANČIA IR PRISIKĖLIMAS (22,1-23,56): 
Jėzaus kančia ir mirtis (22,1-23,56): 


Judas ir Jėzaus priešai (22,1-6) 
Pasiruošimas Išėjimo (Velykų) šventei (22,7-13) 
Išėjimo (Velykų) šventės vakarienė (22,14-18) 
Eucharistijos įsteigimas (22,19-20) 
Įspėjimas išdavikui (22,21-23) 
Apaštalų tarnyba (22,24-30) 
Įspėjimas Petrui (22,31-34) 
Lemiamos valandos (22,35-38) 
Alyvų kalne (22,39-46) 

Jėzaus suėmimas (22,47-53) 

Petras išsigina (22,54-62) 

Jėzų išjuokia (22,63-65) 

Prieš Sinedriją (22,66-71) 

Jėzus pas Pilotą (23,1-7) 

Pas Erodą (23,8-12) 

Vėl pas Pilotą (23,13-25) 

Kryžiaus kelias (23,26-31) 
Nukryžiavimas ir patyčios (23,32-38) 
Gerasis latras (23,39-43) 

Jėzaus mirtis (23,44-49) 

Jėzaus laidotuvės (23,50-56) 


Jėzaus Prisikėlimas (24,1-53): 

Tuščias kapas (.-4,1-12) 

Mokiniai iš Emauso (24,13-35) 

Jėzus pasirodo Apaštalams (24,36-43) 
Nurodymai Apaštalams (24,44-49) 
Įžengimas į dangų (24,50-53) 


II. 


METMENYS APAŠTALŲ DARBŲ 


BENDRIJOS MISIJA PALESTINOJE (1,1-9,43): 
Įžanga (1,1-8) 
Žengimas i dangų (1,9-12) 
Motiejus išrenkamas apaštalu (1,13-26) 
Pirmosios Sekminės (2,1-13) 
Misija Jeruzalėje (2,14-8,3): 
Kerygma — Skelbimas (2,14-41) 
Pirmoji krikščionių bendrija (2,42-47) 
Pirmasis persekiojimas (3,1-4,31) 
Ideali bendrija (4,32-5,16) 
Antrasis persekiojimas (5,17-42) 
Steponas ir graikiškai kalbantieji žydai krikščionys 
(6,1-8,1a) 
Trečiasis persekiojimas ir išblaškymas (8,1b-3) 
Misija Judėjoje ir Samarijoje (8,4-9,43): 
Diakono Pilypo veikla (8,4-40) 
Sauliaus pašaukimas (9,1-19a) 
Saulius Damaske (9,19b-22) 
Sauliaus kelionė į Jeruzalę (9,23-30) 
Ramybės laikotarpis (9,31) 
Petro misija Palestinoje (9,32-43) 


BENDRIJOS MISIJA LIG PAT ŽEMĖS PAKRAŠČIŲ 
(10,1-28,31): 
Pagonių misijos pradžia (10,1-15,35): 
Šimtininko Kornelijaus atsivertimas (10,1-11,18) 
Misija Antiochijoje (11,19-30) 
Erodo persekiojimas ir mirtis (12,1-23) 
Santrauka (12,24-25) 
Pirmoji Pauliaus misijinė kelionė (13,1-14,28) 
Apaštalų Susirinkimas Jeruzalėje (15,1-35) 
Visuotinė Pauliaus misija (15,36-21,14): 
Paulius ir Barnabas atsiskiria (15,36-39) 
Antroji Pauliaus misijinė kelionė (15,40-18,22) 
Trečioji Pauliaus misijinė kelionė (18,23-21,14) 
Paulius Jeruzalėje (21,15-23,11) 
Paulius Cezarėjoje (23,12-26,32) 
Paulius gabenamas į Romą (27,1-28,16) 


Paulius namų arešte ir skelbia Dievo Karalystę nekliudomai 


(28,17-31) 

BENDRIJA IR 
AMŽIAUS 
PABAIGA 


Aš regėjau naują dangų ir naują žemę, 

nes pirmasis dangus ir pirmoji žemė išnyko 

tr jūros taip pat nebeliko. ... 

Ir išgirdau galingą balsą... : “Štai Dievo 
padangtė tarp žmonių. Jis apsigyvens pas juos, 
ir jie bus jo tauta, o pais Dievas bus su jais. 
Jis nušluostys kiekvieną ašarą nuo jų akių; 

ir nebebus mirties, nebebus liūdesio, nei 
aimanos, nei sielvarto, nes kas buvo anksčiau, 
tas praėjo“ (Apr 21,1.3-4). 


Nuo pat pradžios krikščionybė su veržliu ilgesiu lau- 
kė, kad Dievas, galutinai nugalėdamas blogį, atbaigtų iš- 
ganymo darbą žmonijos istorijoje. Senojo Testamento pra- 
našai jau pasižymėjo viltimi ir ilgesiu alsuojančia nuo- 
taika. Krikščionybė iš jų labai daug paveldėjo. 

Jėzus pradėjo savo viešąją veiklą su gerąja Dievo 
naujiena: “Prisiartino Dievo karalystė“ (Mk 1,14-15). 
Žodžiu ir darbu jis skelbė, kad Dievo karalystė veržte 
veržiasi į žmogaus gyvenimą. 

Apaštalai kartu su aramajiškai kalbančia pirmąja 
krikščionių karta maldavo: “Maranatha!"*? (Apr 22,20; 
1 Kor 16,22).7** Pirminė krikščionybė alsavo viltimi ir 
laukimu, kad Dievas atkurtų darną, nugalėdamas nedar- 
nos šaltinį — nuodėmę. 

238 “Maranatha" senovės aramajų kalba reiškia: “Mūsų. Viešpatie, 
ateik!“ arba “Mūsų Viešpats ateina“. 

Visi Naujojo Testamento autoriai sutaria, kad Dievas 
atbaigs Naująjį Amžių istorijoje. Tačiau jie gana skirtin- 
gai galvoja, rašydami apie kada, kur ir kaip Dievas at- 
baigs Naująjį Amžių. Kai kurie jų savo galvojimą apie 
Amžiaus Pabaigą keitė, kintant jų istorinėms aplinkybėms. 
Apaštalas Paulius gali būti geru pavyzdžiu. 1 laiške tesa- 
lonikiečiams Paulius rašė, kad Kristaus Atėjimas (Parou- 
sia) ir Amžiaus Pabaiga jau čia pat, dar jų gyvenime 
įvyksią: 

„pirmiausia prisikels tie, kurie mirė susivieniję su 

Kristumi, paskui mes, gyvieji, išlikusieji, kariu su 

jais būsime pagauti oran, debesysna, pasitikti Viešpa- 

ties ir taip visuomet pasiliksime su Viešpačiu (4,13- 

18). : 

O 2 laiške tesalonikiečiams, Paulius kalbėjo apie būsimo 
Viešpaties Atėjimo ženklus (2,1-12). Laiške filipiečiams 
jis sakosi, kad Kristaus Atėjimo prieš savo mirtį jau nebe- 
sulauks (1,19-25). Pauliaus Amžiaus Pabaigos viltis ir 
laukimas nesiribojo vien jo asmenine ateitimi, bet apėmė 
ir visą kūriniją, kuri su “ilgesiu laukia" atpirkimo (Rom 
8,18-25) .** 

Evangelistai Jėzaus Dievo karalystės sampratą pri- 
taikė savo meto aplinkybėms. Nors Jėzaus karalystės skel- 
bimas savo esme ir buvo apokaliptinis, jis nesileido į spal- 
vingą pasakojimą arba įmantrias pranašystes apie Am- 
žiaus Pabaigą. Jėzui buvo svetimi gąsdinantys Danieliaus 
arba Enocho knygų apokaliptiniai pasakojimai. Jo kalbo- 
se nėra nepažaboto vaizduotės žaismo, pasakiškų siužetų, 


234 Apaštalo Pauliaus Laiškuose galima apčiuopti jo augimą Dievo 
užmojo ir veiklos Jėzuje Kristuje supratime. Pirmieji jo laiškai — 1 ir 2 
Tes — pabrėžia Pauliaus dėmesi eschatologiniam Išganytojui; didieji laiš- 
kai — Gal, L ir 2 Kor, Rom — Jėzų Kristų, dabarties dovaną; kalėjimo 
laiškai — Fil, Kol, Fm, [Ef] — Jėzų Kristų — paslapti. Žr. L. Cerfaux, 
Christ in the Theology of St. Paul (New York: Herder £ Herder, 1959). 

būdingų spalvingai žydijos apokaliptinei raštijai. Tačiau 
Sinoptikų apokalipsė (apreiškimas), tiek Morkaus senes- 
ne forma (13,1-37), tiek Mato vėlesne ir išplėsta forma 
(24,1-25,46), praturtina spalvingumu Amžiaus Pabaigos 
ženklus, padažydama juos galutinio sunaikinimo laukimu. 
Jau anksčiau matėme, kad Evangelija pagal Matą Jėzaus 
eschatologinį mokymą apie Dievo karalystę pritaikė savo 
laikams, darydama skirtumą tarp Žmogaus Sūnaus kara- 
lystės (dabartinės Bendrijos, kurioje yra gerų ir blogų 
žmonių) ir Tėvo karalystės (baigminės Bendrijos, kurioje 
blogųjų jau nebėra). “* Evangelija pagal Luką Kristaus 
Atėjimo (Parousia) veržlų laukimą sušvelnino, parody- 
dama, kad Kristus jau viešpatauja Dievo dešinėje, o Bend- 
rija jau tęsia jo atliktą Atpirkimo darbą.“““ 


Evangelijoje pagal Joną dėmesio centras perkeliamas 
nuo galutinio Atpirkimo ateityje, Kristui vėl atėjus, į gy- 
venimą Pabaigos palaima dabar. Šis perkėlimas vedė 
krikščionis nuo Atpirkimo visumos laukimo ateityje, į At- 
pirkimą, išgyvenamą dabar. Jono evangelija, kaip matė- 
me, Atpirkimo vaisių — amžinąjį gyvenimą — su-dabar- 
tina. “Dievas taip pamilo pasaulį, jog atidavė savo viena- 
tinį Sūnų, kad kiekvienas, kuris jį tiki, nepražūtų, bet 
turėtų [jau dabar| amžinąjį gyvenimą" (Jn 3,16). 


Kai kuriose vėlesnėse Naujojo Testamento knygose, 
Atpirkimo viltis ir laukimas buvo perdirbti dar ir kitais 
būdais. Imkime, pavyzdžiui, Ganytojiškuosius (Pastora- 
cinius) laiškus (1 Tim - 2 Tim - Tit). Atpirkimo viltis ir 
laukimas ryškiausiai atpažįstami įsisenėjusiuose tikėjimo 
kraičio išsireiškimuose, kaip antai, “aną Dieną“ (2 Tim 
4,8), kuri ir čia tebereiškia baigminį Teismą. 2 Petro laiš- 

285 Žr. skyrių apie Evangeliją pagal Matą, p. 179-224. 

286 Žr. skyrių apie “Bendriją pasaulinėje istorijoje: Evangelija pa- 


gal Luką ir Apaštalų darbai“, p. 299-359. 

kas bando palengvinti Viešpaties nudelsimo ateiti proble- 
mą mintimi, kad “viena diena pas Viešpatį yra kaip tūks- 
tantis metų, ir tūkstantis metų — kaip viena diena. Vieš- 
pats negaišta ištęsėti pažado, kaip kai kurie mano, bet 
kantriai elgiasi su jumis, nenorėdamas, kad kuris pražū- 
tų, bet kad visi atsiverstų. O Viešpaties diena ateis kaip 
vagis" (3,8-10). Pagal 2 Petro laiško autorių, Dievui ne- 
reikia laikytis žmonių kalendoriaus. 


APREIŠKIAMA NAUJOJI JERUZALĖ 


Pirmojo krikščionybės amžiaus antroje pusėje Bend- 
rijoje buvo grupė Jėzaus sekėjų, kurie labai sielojosi, nes 
numatė augančios įtampos tarp Žmogaus miesto (Romos 
imperijos) ir Dievo miesto (krikščionių Bendrijos) skau- 
džius padarinius. Ši krikščionių grupė gyveno Mažojoje 
Azijoje. Joje reiškėsi pranašas, vardu Jonas, Apreiškimo 
Jonui (Apokalipsės) knygos autorius. Įprasta šį pranašą 
Joną sutapatinti su Apaštalu Jonu, Zebediejaus sūnumi, ir 
jam priskirti penkias Naujojo Testamento knygas: 


1. Evangeliją pagal Joną, 

2. 1 Jono laišką, 

3. 2 Jono laišką, 

4. 3 Jono laišką, ir 

5. Apreiškimą Jonui, arba Apokalipsės knygą. 


Turime reikalo su gana plačia pirminės Bendrijos raštija, 
kuri mus pasiekė vieno iš artimiausių Jėzaus apaštalų 
dėka. 

Mūsų laikų Naujojo Testamento tyrinėtojai pripažįs- 
ta keletą keblių sunkumų dėl pranašo Jono tapatinimo su 
apaštalu Jonu. Anot jų, apaštalas Jonas, žvejys iš Galilė- 
jos, buvęs bemokslis ir beraštis žmogus (Apd 4,13). Sun- 
ku net prileisti, kad jis būtų galėjęs parašyti — ir tai 
graikų kalba! — reto teologinio gilumo Evangeliją pagal 

Joną. Buvo bandyta įrodyti, kad ši evangelija buvo pirma 
parašyta aramajiškai, o po to išversta į graikų kalbą. Ta- 
čiau daugumas Naujojo Testamento tyrinėtojų neranda 
tam pagrindo““" Apologetinis Jono evangelijos įmantru- 
mas rodyte rodo į autorių, kuris buvo ne tik apsipratęs, 
bet ir jautėsi visiškai savas graikų kultūroje. Evangelijos 
pagal Joną autoriaus klausimas, jos turinio apie Jėzaus 
viešąją veiklą svarba bei savita išraiška yra išnagrinėta 
VIII skyriuje: “Naujojo gyvenimo Bendrija: Evangelija 
pagal Joną“. 

Apreiškimo Jonui, arba Apokalipsės, knyga yra vie- 
nintelė, kuri vadina Joną savo autoriumi (Apr 1,1-2.9) ?** 
Stiliumi ir temomis ji skiriasi nuo Jono evangelijos ir 
Laiškų. Evangelijoje visas dėmesys sutelkiamas į krikščio- 
nių Bendriją, kuri gyvena Dievo malonės gyvenimu dabar- 
tyje. O Apreiškimo Jonui (Apokalipsės) knygoje autorius 
sielojasi dėl jau tarpduryje stovinčios grasios pervartos 
arba krizės. Nėra čia jokio laiko tarpsnio tarp dabarties 
ir pervartos. Ji čia pat — tarpduryje. Apreiškimo Jonui 
(Apokalipsės) knyga alsuoja įsitikinimu, kad sankirtis 
tarp blogio jėgų ir Dievo bei jo Bendrijos tuojau pat pa- 
sieks Pabaigą. Ši savimonė rodytų, kad Apreiškimo Jonui 
(Apokalipsės) knyga buvo parašyta tiesiogio Jėzaus mo- 
kinio, nes ši Dievo užmojo ir veiklos samprata kaip tik 
vyravo Jėzaus mokinių tarpe (Mk 13). Iš kitos pusės, 
pranašas Jonas jau gali žvelgti į praeitį su nuostaba ir 
pagarba bei rašyti apie “dvylikos Avinėlio apaštalų var- 
dus" ant mesijinės Jeruzalės pamatų (Apr 21,14). Tokia 


237 R. E. Brown, The Gospel... J, p. LXXXVII-CIV. 

238 Iš senovės yra įprasta teigti, kad apaštalas ir evangelistas Jonas 
parašė Apreiškimo Jonui (Apokalipsės) knygą, būdamas ištrėmime ant Pat- 
mo salos Viduržemio jūroje imperatoriaus Domicijono (81-96 m. po Kr.) 
valdymo pabaigoje. 

galvosena labiau tinka asmeniui, kuris žino apie apaštalus 
iš kitų, negu asmeniui, kuris yra vienas iš Dvylikos. 

Apreiškimo Jonui (Apokalipsės) knygos parašymo 
nuopelnus galima priskirti dviem autoriam: Jėzaus moki- 
niui apaštalui Jonui ir bevardžiui Jono mokiniui. Apaš- 
talas Jonas buvo Efezo bendrijos Mažojoje Azijoje galva 
ir čia paliko daug savo veiklos pėdsakų. Galimas dalykas, 
kad savo mokymu jis įkvėpė mums nepažįstamą mokinį 
rašyti. Tokiu būdu Apreiškimas Jonui liudija ir Jėzui ar- 
timo apaštalo savimonę, ir drauge pirmojo krikščionybės 
amžiaus pabaigos Bendrijos rūpesčius.“ 


APREIŠKIMO JONUI KNYGOS TIKSLAS 


Apreiškimas Jonui, arba Apokalipsė, gimė Bendrijai 
išgyvenant sukrečiančią krizę dėl Romos imperijoje tuo 
metu privalomo imperatoriaus garbinimo. Matyt, kad 
krikščionys nebuvo tam pasiruošę. Bandydami išvengti 
tiesioginio susirėmimo su valdžia, jie atšalo tikėjime. To- 
dėl Jonas, perduodamas Kristaus žodžius Laodikėjos bend- 
rijai, ją kaltina drungnumu ir rašo: 


Žinau tavo darbus, jog nesi nei šaltas, nei karštas! 
O kad būtum arba šaltas, arba karštas! Kadangi esi 
drungnas ir nei karštas, nei šaltas, aš išspiaūusiu tave 
iš savo burnos (Apr 3,15-16). 


Jonas vadovavosi ne vien tik toli pramatančia sveika 
nuovoka, bet ir giliu šios krizės supratimu. Krizėje atpa- 
žino aiškaus apsisprendimo reikalą ir jo pasekmes. Jonas 
numatė, kad krikščionys, likdami ištikimi savo tikėjimui, 
neišvengs susirėmimo su valdžia, jai reikalaujant impera- 
toriui teikti Dievui skiriamą garbinimą. Tačiau jo tikslas, 
rašant Apreiškimo knygą, nebuvo vien tik duoti gaires 


239 J.-L. d'Aragon, “The Apocalypse“, JBC 64:10-14. 

kaip elgtis šiuo kritiškų metu, bet aprašyti baigminį Dievo 
ir blogio sankirtį istorijos arenoje. Įžūlus valdžios reika- 
lavimas jam buvo tik viena pakopa iš daugelio istorinių 
Dievo ir blogio karalysčių susikirtimų. Jo įsitikinimu, 
tokiais atvejais visuomet svarbu nesvyruoti ir būti ištiki- 
mam. Nesvyruojanti ištikimybė yra vienintelis kelias į 
pergalę, kuria Dievas atbaigs savo istorinį užmojį bei iš- 
ganingą veiklą. Norint suprasti tuometinę padėtį bei Jono 
salvoseną, reikia bendru žvilgsniu perbėgii Apreiškimo 
knygą. 
PAŽADAI IR PRANAŠYSTĖS 


Po trumpos ir įspūdingos įžangos (Apr 1,1-8), Jonas 
laiškais kreipiasi į septynias Mažosios Azijos bendrijas 
(Apr 1,4-3,22). Kiekvienas laiškas parodo blogąsias ir 
gerąsias bendrijos puses bei ateities galimybes. Kai ku- 
rios bendrijos yra apsnūdusios — reikia jas pažadinti; 
kai kurios drįsta flirtuoti su pagonių stabais — reikia jas 
įsakmiai įspėti dėl tokio elgesio tragiškų pasekmių. Pats 
Jonas už drąsą liudyti tikėjimą Jėzumi Kristumi yra iš- 
tremtas į Patmo salą.“*? Kiti ištikimi Mažosios Azijos 
bendrijų krikščionys neišvengsią panašaus ar net žiaurės- 
nio likimo. 

Laiškai bendrijoms (Apr 2-3). Jonas parodo gilų 
Mažosios Azijos vietovių ir jose esančių krikščionių bend- 
rijų pažinimą. Pergamo bendrija barama dėl “šėtono sos- 
to" (Apr 2,13). Pergame imperatorius buvo garbinamas 
kaip Dievas kur kas anksčiau negu pačioje Romoje. Užtat 
Pergamas, rytinės imperijos dalies imperatoriaus garbi- 
nimo centras, yra “šėtono sostas“. Sardų bendriją Jonas 
įspėja, kad Viešpats “ateis kaip vagis“ (Apr 3,3). Šia 

240 Patmas yra nedidelė saliukė Egėjo jūroje, netoli Efezo ir Mi- 


leto, Mažojoje Azijoje. Mūsų laikų Patmas turi apie 3200 gyventojų, kurie 
verčiasi žvejyba ir žemės ūkiu. 

Sardai ir Laodikėja 
minimos 
Apreiškime Jonui. 


“Štai aš stoviu 
prie durų 

ir beldžiu: 

jei kas išgirs 
mano balsą 

ir atvers duris, 
aš pas ji 
ateisiu. ..* 
(Apr 3,20). 


krikščionių Bendrija. ) 

“Nebijok kentėjimų! ... Būk ištikimas iki mirties 

ir aš tau duosiu gyvenimo vainiką“ (Apr 2,10). 

Pergamas, dar kita iš Apreiškime minimų krikščionių gyvenviečių. 
NT laikais tai buvo didelis ir žymus miestas. 


"54 = d 1 
> + 3 „4 gasnų L Norass 
Nr t A jas 


Šėtono sostas Pergame. 
Pergamas buvo Romos imperatoriaus garbinimo centras Rytuose. 


Asklepijaus šventovė-gydykla Pergame. 


J 645 


į ių "+ 
" 


Patmo salos vaizdas. 

Apreiškimo autoriaus Jono tremties vieta. 

“Aš Jonas, jūsų brolis ir sielvarto, karalystės ir kantrybės 
bendrininkas Jėzuje, buvau saloje, vardu Patmas“ (Apr 1,9). 


Graikų ortodoksų šventovė ant 
tremtinys Jonas. 


-— 


uolos, kurioje gyveno 


Uolos vidus, kur Jonas sakosi turėjęs regėjimus. 

“Aš turėjau dvasios pagavą Viešpaties dieną ir išgirdau 
sau už nugaros galingą galsą...: “Ką matai, surašyki 

į knygą'" (Apr 1,10-11). 


NT ISTORIJOS IR TEOLOGIJOS SAMPYNA 


Aprašytas Apd. Pati Apd knyga yra vėlesnė. 
BENDRIJA — 
SĄJŪDIS “ 
(30-65 m. po Atsispindi Apaštalo Šeši jų tikrų 1 ir 2 Tes 
Kristaus) . k tikriausiai Gal 
Pauliaus Laiškuose Šuti . 
buvo parašyti zir > Kor 
tarp 51-60 m. Rom 
Kiek laiškų jis 
arašė Trys į H 
Nėra aišku P „ys Ja yra Eil 
. S įvairiai Em 
Kai kada priežastis datuojami 
dėl kurios jis rašė J Kol 
Įgalina pažinti jo 
Evangelijos sampratą Apaštalo vardu *Ef 
Įgalina pažinti vėliau *1 Ti 
a "r *1 Tim 
Tačiau jie ( Bendrijos-Sąjūdžio poapaštalinėje | sri 
. : 2 Bendrijoje Magas 
savimonę ir poreikius I *2 Tim 
parašyti 
Įgalina pažinti . 
Bendrijos misijinį Žr. Bendrija — 
veržlumą Organizacija 
Apaštalų karta Mk 
baigiasi 
II. 
BENDRIJA — tampa ir “Bf | 
ORGANIZACIJA Harapa E *I Tim-*Tit-*2 Tim 
(65-150 m. po 2 Pt- Jud 
Kristaus) I, 2, 3 Jn 
Jok - 1 Pr 
Zyd 
Nuotaika Mt 
Ja 
Lk - Apd 
Apr 
Reikia 


rikiuotis 


užuomina bendrijai primenamas skaudus praeities įvykis. 
Senovėje Sardų miestas save laikė nepaimamu. Tačiau 
persų karo metu, karaliui Krezui linksminantis savo 
nuostabiuose rūmuose ir aklai pasitikint savo saugumu, 
persai vogčiomis įlindo į miestą per mažutį plyšį sie- 
noje. Laodikėjos bendrijai primenamas jos dvasinis aklu- 
mas (Apr 3,18). Čia irgi būta daug ironijos. Mat, Laodi- 
kėja didžiavosi didžiule ligonine, pavesta Asklepijui, svei- 
katos dievui, ir garsia mostimi akims, kuri tariamai gydė 
nuo aklumo. Be to, Jonas primena Laodikėjai jos didžia- 
vimąsi savo turtais. Sakoma, kad po žemės drebėjimo, ka- 
da visi nukentėję miestai prašė pagalbos iš imperijos iždo, 
Laodikėja išdidžiai pareiškusi, kad ji neisianti elgetauti““ 
Visos Mažosios Azijos krikščionių bendrijos įspėjamos 
apie ateinančią krizę. Visos raginamos pasitikėti Dievo 
meile ir pervartoje laukti Dievo užmojo atbaigimo. “Kas 
turi ausis, teklauso, ką Dvasia skelbia bendrijoms!“* (Apr 
2,7.11.17.29; 3,6.13.22). Amžiaus Pabaigos krizę reikia 
lyginti su gimdymo skausmu, o Dievo Bendrija, tai žino- 
dama, turi gyventi su pasitikėjimu. 


+ Regėjimai. Regėjimai užima visą likusią knygos dalį 
(Apr 4,1-22,19). Savo apokaliptiniais regėjimais Apreiš- 
kimo knygos autorius sukelia daugiau dėmesio ir žingei- 
dumo. Juose kalbama apie Bendrijos ir pasaulio ateitį, 
apie Amžiaus pabaigą ir naująją žemę bei naująjį dangų. 
Eschatologinė, t.y. baigminė istorijos ir kūrinijos drama 
vyksta tai dangaus aukštybėse, tai žemėje. Čia skaičius 
“septyni" yra labai prasmingas ir simboliškas: septyni 
antspaudai (Apr 6,1-8,1), septyni trimitai (Apr 8,2-11, 
15), septyni slibino karalystės regėjimai (Apr 11,16-13, 
18), septynios negandos (Apr 15,1-6), septyni aukso du- 


241 Tacitas, Metraščiai 14,27. 

benys (Apr 15,7-16,14), septyni Babelės“* sunaikinimo 
regėjimai (Apr 17,1-19,10) ir septyni Amžiaus Pabaigos 
regėjimai (Apr 19,11-21,4). Atrodo, kad pranašas Jonas 
sąmoningai sugretino visatos kūrimo per septynias dienas, 
aprašytą Pradžios knygoje (1,1-2,4a), su visatos atbaigi- 
mu Amžiaus Pabaigoje. Šventraštyje skaičius “septyni" 
yra tobulumo įvaizdis. Tai, kas nėra visai tobula, tėra “še- 
ši". Apokaliptiniai Jono regėjimai įvaizdina Bendrijos ir 
visatos ateitį įvykiais, kurie grupuojami po septynis. Vie- 
nas iš mįslingiausių regėjimų supratimo ir aiškinimo bruo- 
žų yra jų chronologinė seka. Bandoma juos suprasti ir 
aiškinti dviem būdais: 


1. kad regėjimai kalba apie ateities įvykius, 
t.y. įvyksiančius Amžiaus Pabaigoje; 

2. kad regėjimai kalba apie įvykius istorijos sampynoje 
ir veikėjai yra istoriniai Bendrijos asmenys. 


Šiuos du būdus galima pavadinti futūristiniu ir isto- 
riniu Apreiškimo knygos aiškinimu. Futūristinis aiškini- 
mas atsisako spėlioti apie istorines užuominas ir visą aiš- 
kinimo svorį sutelkia Amžiaus Pabaigos įvykiuose. O tuo 
tarpu istorinis aiškinimas nori atpažinti simboliškus as- 
menis bei įvykius istorijos raidoje. Istorinėms krizėms vie- 
na kitą besivejant, istoriniam aiškinimui reikia nuolatinių 


patikslinimų. Visi istoriniai “žvėrys? — nuo Nerono iki 

Stalino — yra buvę tapatinami su Apreiškimo minimu 
ę tap 

“žvėrimi"?: 


Ir aš regėjau dar kitą žvėrį aislenkant. .. Jis verčia 
visus, mažus ir didelius, turtuolius ir vargdienius, 
laisvuosius ir vergus, pasidaryti ženklą ant dešinės 
rankos arba ant kaktos, kad niekas negalėtų nei pirk- 


242 “Babele", arba “Babilonu" Apreiškimo knygoje paprastai vadina- 
ma Roma, o platesne prasme — visi Dievo priešai. 

ti, nei parduoti, jei neturės to ženklo — žvėries vardo 
ar jo vardo skaičiaus. Čia slypi išmintis! Kas sugeba, 
teapskaičiuoja žvėries skaičių, nes tai žmogaus skai- 
čius, ir jis yra šeši šimtai šešiasdešimi šeši“? (Apr 
13,11.16-18). 
Atrodo, kad, bandant suprasti Apreiškimo Jonui (Apoka- 
lipsės) regėjimus, negalima išleisti iš akių dviejų dalykų: 
1. Istorinė pervarta, arba krizė, davusi autoriui akstiną 
rašyti, jau yra pergyvenama ir dar numatoma atei- 
tyje. 
2. Pakartojimai yra esminis knygos sąrangos bruožas. 
Istorinė padėtis, davusi Apreiškimo Jonui (Apoka- 
lipsės) knygai pradžią, buvo Romos imperijos priešišku- 
mas krikščionybei. Mažosios Azijos krikščionys, atsisaky- 
dami garbinti imperatorių, pasirodė įtartini. Mat, palei 
rytinę imperijos sieną gyveno karingi partai. Jie ne tik 
nuolat grasino imperijos sukurtai Pax Romana (Romos 
Taikai), bet ir padarė rytinę imperijos sieną nesaugiau- 
sia iš visų jos sienų. Nenuostabu, kad krikščionių atsisa- 
kymas dalyvauti imperatoriaus garbinimo apeigose buvo 
sutinkamas šnairomis. Krikščionių atokumas imperijos 
įstaigoms Mažosios Azijos provincijose atrodė esąs suo- 
kalbis su nemėgstamais ir baimę keliančiais partais. 
Apreiškimo Jonui (Apokalipsės) autorius sudėtin- 
ga ir įvaizdi kalba turėjo du tikslus: padrąsinti savuosius 


248 Žydai ir graikai skaičius žymėjo raidėmis. Pvz. raidė “a"=1, 
raidė “b"=2 ir t.t. Išvertus skaičių 666, arba 6004-60-4-6, raidėmis, galima 
gauti vardą — “Cezarį Neroną“. Kitų nuomone, skaičius 7 yra tobulumo 
ženklas, o 6 — tai, kas nevisai tobula. Žydai būdvardžių nelaipsniuodavo, 
bet juos reikšdavo arba dviem daiktavardžiais, naudojant kilmininko links- 
ni (kaip pvz. “Šventųjų Šventoji" arba “Giesmių giesmė“), arba kartodavo 
tuos pačius būdvardžius (kaip pvz. “šventas, švenias, šventas" vietoj “šven- 
čiausias"). Taip skaičius 666 išreikštų aukščiausią netobulybės laipsnį, — 
tai niekam tikęs! 

ir išvengti bėdos su valdžios įstaigomis. Savieji jį pajėgė 
suprasti, nes gyveno tuo pačiu tikėjimu ir ta pačia viltimi. 
Be to, dalinosi tomis pačiomis sąvokomis ir savimone, 
perimta iš Senojo Testamento, dažniausiai iš Pranašų. 
Tuo tarpu valdžios įstaigos nepajėgė autoriaus suprasti ir 
neturėjo kuo jį apkaltinti. Panaši raštija buvo plačiai nau- 
dojama ir tuometinėje žydijoje. Krikščionims nereikėjo 
sukurti nei apokaliptinės raštijos formos, nei savitų apo- 
kaliptinių įvaizdžių. Užteko tik juos perdirbti savo išgyve- 
namos pervartos šviesoje. 

Amžiaus Pabaigos regėjimai nėra surikiuoti pagal 
chronologinę eigą. Regėjimai ir pranašystės yra aprašomi 
apokalipsei būdingu pakartojimo stiliumi. Pabaigos po- 
reikiai ir padariniai aiškiau apčiuopiami, juos pakartoti- 
nai įvaizdinant vis naujais ir naujais simboliais. Jonas lyg 
nori priminti savo skaitytojui: “Žiūrėk! Aprašiau Pabai- 
gą trimitų pagalba. Kad dar aiškiau įsidėmėtum ir dėtum 
į širdį, tuos pačius Amžiaus Pabaigos įvykius aprašysiu ir 
slibino karalystės simboliu. . ." 

Apokaliptinė Apreiškimo Jonui knygos dalis prasi- 
deda su nuostabą iššaukiančiu Dievo sosto regėjimu (Apr 
4). Aprašomas tik sostas, o ne Sėdintysis (Dievas). Tai 
būdinga žydijai: Dievo negalima vaizduoti! (Apr 4,2). 
Sosto aprašymas žėri akinančia Dievo šlove ir visuotine 
galybe. Aiškėja, kad Dievo galybė nesiriboja tik dangu- 
mi, nes Jonas, po septynių laiškų Mažosios Azijos bendri- 
joms, kviečiamas pamatyti tai, “kas toliau turi įvykti“ 
(Apr4,1). Autorius yra tikras apokaliptikas, nes jam, 
kaip ir kitiems apokaliptikams, būdingas būtinumo bruo- 
žas: šie dalykai turi įvykti. Tačiau Jonas nėra fatalistas. 
Jo supratimu, pasaulio istorija yra Dievo valioje. Istorija 
— Dievo išminties ir malonės staklės, o ne aklo atsitikti- 
numo krosnis. Baigminis šios Dievo valios, besireiškian- 
čios istorijoje, padarinys bus visos kūrinijos atpirkimas. 

Tačiau Jono Apreiškimas skiriasi nuo Pauliaus Laiškų. 
Jonas nelaukia visos tikrovės arba kūrinijos atpirkimo. Jo 
įsitikinimu, blogosios dvasios ir slibinas, jų vadas, bus 
amžinai nubausti. 

Dievo sosto aprašymui Jonas panaudoja daug Seno- 
jo Testamento šaltinių. Keturios būtybės yra panašios į 
cherubinus, Dievo sosto sargus, senojo Izraelio Šventyklo- 
je (Iš 25,18ss.; 1 Kar/3 Kar 6,23) ir pranašų regėjimuose 
(Ez 1,5ss.). Dvidešimt keturi vyresnieji atstovauja visų 
kartų Dievo Tautai, kuri garbina Dievą. Proza ir poezija 
lenktyniauja Dievui duodamos garbės aprašyme: 


Vertas esi, mūsų Viešpatie ir Dieve, priimti šlovę, 
pagarbą ir valdžią, nes tu visa sutvėrei — tavo valia 
visa yra ir buvo sutveria (Apr 4,11). 


Nugalėtojas. Apr 5 aprašo asmeni, žėrintųų šlove ir 
nuolankumu, pergale ir nusižeminimu. Šis asmuo pirmau- 
ja Apreiškime Jonui ir, autoriaus įsitikinimu, Dievo už- 
mojo įgyvendinimui. Nors jis ir lieka be vardo, bet pir- 
mieji skyriaus sakiniai jį sutapatina su Jėzumi Kristumi, 
kuris yra ir Liūtas (Apr 5,5), ir Avinėlis (Apr 5,6). Žė- 
rįs nuolankumu ir nusižeminimu, jis yra Tas, per Kurį 
bus laimėta pergalė. Tik jis yra vertas atverti knygos ri- 
tinį, užantspauduotą septyniais antspaudais (Apr 5,2) — 
Dievo istorinio užmojo simbolį. 

Sekanti Apreiškimo knygos dalis įvairiais būdais į- 
vaizdina, kaip Dievas galutinai įveiks jo karalystei prie- 
šiškas jėgas. Žemėje susidarys baisi padėtis: karas (Apr 
6,2; baltasis žirgas““*), pilietinė nedarna (Apr 6,3-4; ug- 
niaspalvis žirgas), badas (Apr 6,5-6; juodasis žirgas) ir 
maras (Apr 6,8; palšasis žirgas). Net ir danguje bus per- 


244 Šis baltasis žirgas su raiteliu yra skirtinas nuo baltojo žirgo ir 
raitelio, kurio vardas yra “Ištikimasis ir Teisusis“ (Apr 19,11-16). 

vartų (Apr 6,12-17). Žmogaus likimo atbaigime dalyvau- 
ja visa kūrinija: saulė, mėnulis, žvaigždės. 

Šios baisios krizės ir bėdos metu Dievas surenka sa- 
vo ištikimuosius liudininkus. Ištikimieji veržlia viltimį 
laukia baigminio kūrinijos išvadavimo iš blogio vergijos 
(Apr6,9-11). Žodis “liudininkas? graikų kalba yra 
“martyr"" (kankinys). Krikščionis, ištikimai liudijąs 
Evangelijos tiesą, anot pranašo Jono, neišvengs kankinio 
mirties. Liudininkai — kankiniai — yra apgaubti ypatin- 
gu Dievo rūpesčiu. Jie yra amžinai arti prie Dievo “po 
aukuru" (Apr 6,9). Jų džiaugsmui aprašyti prozos žo- 
džių Jonui nebepakanka — reikia poezijos: 

Todėl jie stovi prieš Dievo sostą 

ir tarnauja jam dieną naktį jo šventovėje, 

o Sėdintysis soste išskleis ant jų padangtę. 

Jie nebealks, nebetrokš, 

nebekepins jų saulė nei jokia kaitra. 

Nes Avinėlis, kuris stovi prieš sostą, 

juos ganys ir vedžios 

prie gyvybės vandens šaltinių, 

ir Dievas nušluostys kiekvieną ašarą nuo jų akių 

(Apr 7,15-17 ). 

Kai kurie Jono regėjimai, tiesa, kelia baimę. Tačiau 
Apreiškimo knygos tikslas nebuvo išgąsdinti, bet padrą- 
sinti krikščionis, kuriems grėsė nuolatinis persekiojimas. 
Jie buvo skatinami pasitikėti Dievu ateisiančioje žūtbūti- 
nėje pervartoje, likti ištikimi persekiojime ir, taip pasiekę 
ramybės, dalyvauti galutinėje Dievo pergalėje. 

Nugalėtieji. Dievo grumtynių su blogio jėgomis ap- 
rašymai yra įvaizdinami septynių angelų su trimitais sim- 
boliu (Apr 8,1-2). Angelai paskelbia, kad baisios nelai- 
mės tuojau pat nuniokos žemę, ir paleidžia pabaisas ant 
pasaulio stabų garbintojų. Būdamos gausingesnės už skė- 

rius ir baisesnės už slibinus, jos gelia kaip skorpionai ir 
žudo siera, besiveržiančia iš jų nasrų (Apr 8-9). Trečda- 
lis žmonių žūva nuo šių piktenybių, tačiau likusieji nesi- 
liauja garbinę stabus ir toliau buria, ištvirkauja ir vagia 
(Apr 9,18-21). Net pats šventasis Miestas, Jeruzalė, ne- 
išvengs teismo, ir Dievo pranašai ištiks jo apylinkes ne- 
ganda (Apr 11). Nedorėliai veltui bandys skriausti liu- 
dytojus (Apr 11,3-8). Slibinas (šėtonas) tykos praryti 
kūdikį, kuriam skirta ganyti visas tautas (Apr 12). Slibi- 
nas (šėtonas) atiduoda savo anigamtinę galybę, sostą ir 
valdžią “žvėriui? (Apr 13), kuris yra Romos imperato- 
riaus simbolis. Kaip jau anksčiau matėme, imperatorius 
reikalavo sau Dievui skirto pagarbinimo. Antgamtinės ga- 
lios turi jam padėti suvedžioti žmoniją. 


Pranašas Jonas apreiškia ir Žvėries tapatybę paslap- 
tingu skaičiumi: 666. Galime būti tikri, kad šis skaičius 
turėjo prasmę pirmiesiems Apreiškimo knygos skaityto- 
jams. Mums jo prasmė nežinoma, galime tik spėlioti. Gal 
būt skaičius “666 buvo sukurtas iš imperatoriaus vardo 
raidžių. Mat, kaip jau minėjome, graikams ir žydams al- 
fabeto raidės buvo ir skaičiai (alfa, arba “alet — 1; beta, 
arba bet — 2 ir t.t.). Tokiu būdu 666 — Žvėries skaičius 
— būtų kriptograma. Vienas iš galimumų yra Neronas: 
“Caesar Nero“ raidės hebrajų kalba sudaro 600--60--6. 
Anksčiau užsiminėme, kad, pranašui Jonui rašant, Romos 
imperiją valdė Domicijonas (81-96 m. po Kr.), Neronas 
gi buvo jau prieš pora dešimtmečių miręs paslaptinga 
mirtimi (54-68 m. po Kr.). Apokaliptinei raštijai buvo 
įprasta pasinaudoti ankstyvesne medžiaga net jos neper- 
dirbant. Asmuo, vaizduojamas “666“, lieka be tikslaus 
veido, tačiau “Žvėries" simbolio prasmė yra aiški. Turi- 
me reikalą su pridengta užuomina apie imperatorių, kuris 
sau reikalavo dieviško garbinimo. Istorinis Apreiškimo 

knygos žvėris turbūt buvo imperatorius Domicijonas (81- 
96 m. po Kr.). 

Demoniškų galybių priešprieša yra Jėzus Kristus. 
Per jį pergalės pažadas tampa tikrove. Jėzus Kristus pri- 
statomas vaizdų pagalba: “Ir aš išvydau: štai Avinėlis, 
bestovįs ant Siono [Jeruzalės] kalno“ (Apr 14,1-5); 
Evangelijos — Gerosios Naujienos — skelbėjas žemėje 
(Apr 14,6-7); teismo skelbėjas imperatoriaus garbinto- 
jams (Apr 14,8-12); palaima mirtyje (Apr 14,13); Žmo- 
gaus Sūnus, skelbiąs baigminę (eschatologinę) piūtį — 
Teismą (Apr 14,14); Žmogaus Sūnus, piaunęs baigminį 
(eschatologinį) derlių — Piautuvas (Apr 14,15- 16). Jė- 
zus Krisius — Žmogaus Sūnus Teismą ir paskelbia, ir į- 
vykdo. Vaizdais, pasiskolintais iš Iz 63, autorius vaizduoja 
Žmogaus Sūnų, minantį vynuoges Dievo rūstybės spaustu- 
ve. Senovėje vynas buvo spaudžiamas kojomis minant ir 
traiškant vynuoges spaustuve. Darbininkas, mindamas ir 
traiškindamas vynuoges, apsitaškydavo vynuogių sunka. 
Žmogaus Sūnaus kojos ir rūbai apsitaško nugalėtųjų krau- 
ju (Apr 14,17-20; Iz 63,3-4). 

Pranašas Jonas baigminės pergalės mintį pakartoja 
dviem septynių negandų serijom, kuriomis “išsibaigia 
Dievo rūstybė" (Apr 15,1). Negandas seka iškili giesmė, 
kuria pagarbinama Dievo galybė ir šlovė: 

Didingi ir stebėtini tavo darbai, 

Viešpatie, visagali Dieve! 

Teisingi ir tikri tavieji keliai, tautų Valdove! 

Kas gi nebijotų, Viešpatie, ir negerbtų tavojo vardo?! 

Juk tu vienas šventas! 

Visos tautos ateis ir šlovindamos puls veidu prieš 


[tave, 
nes paaiškėjo tavo teisūs sprendimai (Apr 15,3-4). 
Viena negandų serija — “Dievo rūstybės dubenys“ išpi- 


lami ant žemės, nesant vilties ją atversti atgaila (Apr 16), 

ant Babelės,?“? t.y. Romos, kankinusios Dievo Bendriją 


pranašo Jono laikais. Išdidi Romos garbė ir jos dorinis 
supuvimas Apreiškime aprašomas ištvirkėlės moters, arba 
kekšės, simboliu. Ši ištvirkėlė “sėdi? ant septynių kalvų. 
Krikščionybės gimimo amžiuje Roma viešpatavo visam 
tuomet žinomam pasauliui ir buvo savyje sutelkusi visų 
tautų stabus. Todėl Apreiškime Roma yra “Didžioji Ba- 
belė, ištvirkėlių ir žemės šlykštynių motina“ (Apr 17,5). 
Jonui, kaip ir Senojo Testamento pranašams, stabų garbi- 
nimas buvo svetimavimas, neištikimybė tikrajam Dievui. 
Be to, Roma suvedžiojo pasaulį imperatoriaus sudievini- 
mu (apoteoze) ir garbinimu. 

Septynios žvėrių galvos yra septyni Romos impera- 
toriai (Apr 17,9-10). Tačiau nelengva juos vardais aipa- 
žinti. Mat, per vienerius metus Romą valdė net trys impe- 
ratoriai: Galba, Otonas ir Vitelijus (68-69 m. po Kr.). 
Ar jie visi trys yra septynių skaičiuje? Be to, “žvėris [im- 
peratorius], kuris buvo ir kurio nebėra" (Apr 17,11), irgi 
paslaptingas. Kai kurių Naujojo Testamento tyrinėtojų jis 
yra sutapatinamas su tuo žvėriu — imperatoriumi, kuris 
buvo “mirtinai sužeistas, tačiau [j0] žaizda užgijo" (Apr 
13,3). Atrodo, kad abi užuominos turi mintyje I a. prie- 
tarais pagrįstą įsitikinimą, jog Neronas vėl grįš ir partų, 
rytinių imperijos priešų, padedamas, užpuls Romą. Nero- 
nas buvo miręs paslaptingomis aplinkybėmis. Netrūko 
įmantriausių gandų apie jį ir jo likimą. Sutapatinant Ne- 
Toną su anuo žvėriu — imperatoriumi, “kuris buvo ir ku- 
rio nebėra" (Apr 17,11), aiškėja, kad pranašui Jonui 
Romos krikščionių persekiojimas Nerono valdymo metu 
buvo tik pradžia didžiulio sankirčio, kuris turėjo vėliau 


245 Graikų kalba “Babilon“* (Babilonas) yra moteriškos giminės. 
Lietuviškasis vertimas, sekdamas senovės babiloniečių kalbos formą “Babi- 
lu", verčia “Babilon" — “Babele" ir išlaiko moterišką giminę. 

įsiliepsnoti tarp Bendrijos ir Romos imperijos. Romos 
žlugimas pranašaujamas ir apverkiamas angelo rauda: 
Krito, krito didžioji Babelė! 
Ji pavirto demonų buveine, 
visų netyrųjų dvasių pastogė, 
visokių nešvarių ir nekenčiamų paukščių landyne. 
Nuo jos ištvirkimo vyno buvo girtos visos tautos; 
žemės karaliai su ja išivirkavo, 
o žemės pirkliai pralobo iš nežabotos jos prabangos 
(Apr 18,23). 
Vargas, vargas, didysis mieste! 
Babele, galingasis mieste, 
per valandą įvyko tavo teismas! (Apr 18,10). 


„= 


Vargas, vargas didžiajam miestui, 
vilkėjusiam ploniausia drobe, purpuru, škarlatu, 
išsipuošusiam auksu, brangakmeniais ir perlais. 
Per vieną valandą niekais virto šitokie lobiai 

(Apr 18,16-17). 


Amžiaus Pabaigos pergalė. Paskutiniai Apreiškimo 
Jonui knygos skyriai iškiliu stiliumi nupiešia Amžiaus 
Pabaigą ir Dievo istorinio užmojo kūrinijoje atbaigimą. 
Didysis susirėmimas ir Teismas jau prie galo. Priešinin- 
kas ir jo demoniški sėbrai amžinai išvaryti ir surakinti. 
Priešiškos tautos sunaikintos baigminiame (eschatologi- 
niame) Armagedono mūšyje (Apr 19). Po šio mūšio pra- 
sideda tūkstančio metų viešpatija (Apr 20), kuri nėra su- 
prastina raidiškai, bet kaip Dievo plano įgyvendinimas 
kūrinijoje. Paskutinis Teismas užbaigia tūkstančio metų 
viešpatiją mirties sunaikinimu ir visatos atnaujinimu (Apr 
21). Apreiškimo knyga baigiama aprašymu pergalės ir 

visuotinės gerovės, kuri įmanoma tik tada, kai visa kūri- 
nija gyvena pagal Dievo valią: 

Aš regėjau naują dangų ir naują žemę, 

nes pirmasis dangus ir pirmoji žemė išnyko. .. 
Aš išgirdau galingą balsą, skambantį nuo sosto: 
Štai Dievo padangtė tarp žmonių. 

Jis apsigyvens pas juos, 

ir jie bus jo tauta (Apr 21,1-3). 


-— 


Angelas parodė man gyvybės vandens upę, 
tvaskančią tarsi krištolas, ištekančią 

nuo Dievo ir Avinėlio sosto. 

Aikštės viduryje iš abipus upės augo gyvybės 
vedantys dvylika vaisių, [medžiai, 
kiekvieną mėnesį duodantys savo vaisių, 

o tų medžių lapai tiko tautoms gydyti. 


"2.2 


Nakties nebebus; 

jiems nereikės nei žiburio, nei saulės šviesos, 
nes Viešpats Dievas jiems švies 

ir jie viešpataus per amžius (Apr 22,1-2.5). 


METMENYS APREIŠKIMO (Apokalipsės) JONUI 


ĮŽANGA (1,1-20): 


I. 


II. 


Kreipimasis (1,1-3) 
Sveikinimai (1,4-8) 
Įžanginis regėjimas (1,9-20) 


LAIŠKAI SEPTYNIOMS MAŽOSIOS AZIJOS 
BENDRIJOMS (2,1-3,22): 

Efezo bendrijai (2,1-7) 

Smirnos bendrijai (2,8-11) 

Pergamo bendrijai (2,12-17) 

Tiatyrų bendrijai (2,18-19) 

Sardų bendrijai (3,1-6) 

Filadelfijos bendrijai (3,7-13) 

Laodikėjos bendrijai (3,14-22) 


ESCHATOLOGINĖ ATEITIS: PRANAŠINGIEJI 
REGĖJIMAI (4,1-22,5): 

Septyni antspaudai (4,1-8,1) 

Septyni trimitai (8,2-11,19) 

Slibinas ir Avinėlis (12,1-14,20) 

Septyni dubeniai (15,1-16,21) 

Babelės teismas ir žlugimas (17,1-19,10) 

Kristaus Atėjimas ir istorijos Pilnatvė (19,11-22,5) 


PABAIGA (22,6-21) 


Angelo liudijimas (22,6-9) 

Laikas trumpas prieš atlygio metą (22,10-15) 
Jėzaus liudijimas (22,16-20) 

Sveikinimas (22,21) 

ŽEMĖLAPIŲ IR BRAIŽINIŲ SARAŠAS 
abiejuose RAKTO tomuose 


ŽEMĖLAPIAI 

Palestina 30-tais m: po Kr. «L... L 9 I, p. 71; II, p.258 
Galilėja Jėzaus veiklos metu LL La I, p. 186 
Palestina Jėzaus laikais ||... 0 9 9 k ks I, p. 187 
Pauliaus veikla Palestinoje ir Sirijoje <... I, p. 237 
Pauliaus veikla Mažojoje Azijoje LL. I, p. 238 
Graikija, Mažoji Azija ir Egėjo jūra ............. I, p. 289 
Luko istorijos teologija .........L. 9999 kak II, p. 324 
BRAIŽINIAI 

Sinoptinių evangelijų giminingumas L... I, p. 118 
Medžiagos išdėstymas sinoptinėse evangelijose . ..... I, p. 119 
Sinoptinių evangelijų šaltiniai L... 90 I, p. 128 
Tikėjimo kraičio formos raida ...........999k ak I, p. 143 
Kūrinija ir istorija atpirkimo paslaptyje ............ II, p. 45 
Saliamono Šventykla || Lk akiai II, p. 166 
Jėzaus laikų Šventykla L... LL LLP aka aka II, p. 167 
Jeruzalė NT laikais |. k aka kaka ks IL, p. 195 
NT istorijos ir teologijos sampyna LL. 9a 9 II, p. 375 

15,2.4.22-29 
15,12.22 
15,13-21 
15,22-29 
15,29 

16 

16,4 
16,6-7 
16,7 

16,8 

16,9 
16,10 
16,10 ss. 
16,10-28,31 
16,19-21 
16,22-24 
16,24-37 
16,25-34 
16,29-32 
16,30-33 
16,31.33 
17,6 
17,16-34 
17,22-31 
17,28 
17,31 
17,34 
18,1-4 
18,1-18 
18,8 
18,12-16 
18,12-17 
18,23-20,4 
19,5-6 
19,21 
20,7 
20,17 
20,17.28 
20,17-38 
20,28 
20,28-30 
21,17-27 
21,18 

76 
343 
22,133 
343 
344 


345 
77 
345 
327 
351 
345 
351 
302 
352 
345 
346 
346 
346 
346 
109 
109 
305 
308 
346,347 
305,346 
314 
346 


306 
305 
346 

346,351 
306 

54 
73 
327 
106 
76 
17 
352 
327 
353 
335 
76,77 


21,18-25 22 


21,20-24 22 
21,39 353 
22,3 353 
27,23 327 
28,8 74 
28,31 347 
Laiškas romiečiams: Rom 
1,3-4 25 
1,4 124 
17 45 
1,16 333 
3,20-21 140 
4,25 349 
5,6-8 262 
5,10 173 
6,1-11 124,125 
8,17-25 138 
8,18-25 364 
9,5 105 
11,36 105 
12-15 140 
12,6-8 75 
13,1 30 
13,13 61 
15,25-27 344 
15,26 27,137 
16,22 47 
16,25-27 105 
1 laiškas korintiečiams: 
1 Kor 

1,2 45 
1,24 149 
2,6-10 157 
3,3 134 
4,18-21 134 
5,1-13 45 
8,6 124 
9,6-18 62 


11,23-25 284 Laiškas efeziečiams: Ef 


11,25 165 11 45,48,54 
12,4-30 715 1,3-23 54 
12,28 130 1,9-10 36 
j6 105 1,10 15,55 
pa 1,13 55 
15,3-4 Žo 1,13-14 108,109 
15,8-8 B 1,15 54 
15,20-22 2 1,20-22 55,156 
15,24-28 1,22 55,56 
15,25 156 
265 21-5 55 
162 a 2,4-6 55 
16,22 24-7 55 
2 laiškas korintiečiams: 2,13-19 56 
E 2,14-16 55 
11 | 2,20 48,57 
3,6.14 165 3,1-13 57 
6,14-18 86 pb £ Ž 
8-9 344 210 = 
11,2 135 A a 
12,20-21 134 19 12 
13,13 219 411 57,130 
Laiškas galatams: Gal Si 36 
1-2 343 a 28 
“ 4,17-6,20 57 
1,13 336 
421 54 
1,19 22,133 
| 4,22-6,8 117 
1,20 2 4,27 117 
2 5 4,30 108 
27-10 343 ži ai 
> 5,14 55,105,108 
2,9 22,343-344 
1 aš 5,22-23 56,57 
210 137,344 Ž = 
2,11-14 340 E 3 
2,16 140 6,1-4 57 
3,6-14 140 ss i A 
313 *54 6,5-9 57,119 
328 12 6,10-20 57 
5,1-6,10 140 Laiškas filipiečiams: Fil 
5,19-21 61 11 45,75 
6,11 47 1,19-25 364 

1,23-26 354 
2,5-11 105 
2,6 124 
2,6-11 347 
2,11 124 
3,8 10 
Laiškas kolosiečiams: Kol 
1,2 45 
1,7 76 
3,8-4,6 117 
3,10-11 117 
3,16 105 
3,18-22 118 
3,22-25 120 
3,22-4,1 119 
41 76 
4,14 302,350 
1 laiškas tesalonikiečžiams: 
1 Tes 
2,5 62 
4,13-18 364 
2 laiškas tesalonikiečiams: 
2 Tes 

2,1-12 364 
2,3-4 86 
2,3-12 364 
1 laiškas Timotiejui: 1 Tim 
1,3-4 72 
1,3.19 60 
1,5.19 62 
1,9-11 61 
1,10 58 
111 63 
1,11-16 63 
1,12 70 
1,13 71 
1,15 70 
1,15.17 64 
1,18 74 
1,18-19 63 
1,20 58 


410 


104 
64 
70,71 
118 
121 
65 


79 

78 

62 

179 

79 

79 

62 

69 
64,105,124 


60,64 
62 
65 
72 
71 
73 
74 


72 
72 
64 
72 
71 
60 
62,79 
73 
73 
74 


118,120 
58,63 
61 

61 

61 

60 

63 

64 
58,60,63 
39 

64 


2laiškas Timotiejui: 2 Tim 


13 62 
1,6 74 
1,8.10 63 
1,9-10 64 
1,10 65 
1,11 71 
1,11-12 71 
1,12-14 63 
1,13 58,63 
1,15 58 
2,2 63 
2,8 63 
2,10 71 
2,11-13 64 
2,15 64 
2,16 60 
2,17 58,60 
2,20 72 
2,22 71,12 
3,2-9 61 
3,5 60 
3,10-12 71 
3,12-13 60 
3,14 63 
4,1-2 72 
4,3-4 58,63 
45 72 
4.6-8 57 
47 64,71 
48 71,365 
411 302 
417 71 
Laiškas Titui: Tit 

13 63 
14 65 
15 57,73 
1,5-9 59 
1,5-15 72 
1,9 58,63,79 
111 60,61 
1,13 64 
1,15 62 


2,1-10 118 
2,6-8 71 
2,7-8 72 
2,8 63 
2,9-10 120 
2,11 65 
2,11-14 64 
2,13 65 
34 65 
3,6 65 
3,10-11 73 
Laiškas Filemonui: Fm 

10 54 
16 120 
Laiškas žydams: Žyd 

1,1-2 149 
11-4 149 
1,2 154 
1,3 149,150 
1,5-2,9 151 
1,5-4,13 149,151 
1,6 151 
1,7 151 
1,8-9 151 
1,13-14 151 
1,14 151 
2,1-4 151 
2,1-18 171 
2,2 152 
2,3 146,151,152,154 
2,5-8 152 
2,9-15 169 
2,9-18 152,168 
2,17 152 
3,1 153 
3,1-19 171 
3,1-413 153 
3,5 153 
3,6-4,13 153 
3,7-19 154 
3,7-4,11 169 

49 
4111-14 
414 
4,14-16 
4,14-7,28 
415 
4,15-16 


5,1 
5,2-3 
5,4-6 
5,5-6 

5,7 

5,8 

5,8-9 
5,11 
5,11-6,12 
5,12-13 
5,12-14 
5,13 
5,13-14 


8,1-5 
8,1-10,18 
8,1-10,39 


4]2 


154 

154 

155,170 

155 
149,153,155,169 
156 

145 


155,156 
156 
156 
156 
155 
172 
152,155 
157 
157 
157 
148 
158 
158 
158 


148 
158 
108 
148 
157 
149 
158 


159,164 
159 
159 
159 
159 
159 
163 
163 
163 
163 
169 


168 
164 
169 

149,164 


8,2 
8,4-5 

8,5 
8,5-7(LXX) 
8,6 

8,8-12 
9,1-14 


10,10 
10,10.12.14 
10,12-13 
10,14 
10,19-31 
10,19-39 
10,20 

10,22 
10,26-31 
10,32 
10,32-34 
10,32-39 
10,36 
10,39 
11,1-4 
11,1-13,21 
11,10 
11,13-14 
11,13-16 


164 
204 
164 

152 

165 

165 

165 

168 

168 
168 

168 

165 

168 

165 

168 
158,168 
169 

169 

169 

170 
164 
153,164,168 
157,168,169 
164,165 
169 
154 
169 
169 
157,168 
171 
169 
170 
158 
148 

147 

147 

148 
147,170 
148 
170 
149,170 
170 

171 

170 


11,23-28 171 
11,39-40 172 
12,1 172 
12,2 172,173 
12,4 147 
12,5 172 
12,18-21 173 

13,9 147 

13,22 145 

1,2-8 128 

1,55-11 134 

1,10 131 
1,10-11 137 
1,12-15 129 
1,13-15 128 
1,17 131 
1,18.21 132 
1,19 129 
1,21 134,139 
1,22-25 129 
1,23-25 131 
1,25 139 
1,26 129 
1,26-27 138 
2,1 138 
2,2 136 
2,2-7 136 
2,5 136 
2,5-7 129 
2,6-7 136 
28 138,139 


2,10-11 138 


2,11 138 
2,12 139 
2,13 140 
2,14 139 
2,14-17 127 
2,14-26 129,139 
2,15-17 139 
2,18-20 139 
2,18-26 140-141 
2,21.23-25 139 
2,21-26 139 
2,26 140 
3,1a 130 
3,1b 130 
3,1-12 133 
3,2 128 
3,2-12 129 
3,5 131 
3,6 131 
3,7 131 
3,8 133-134 
3,13-18 134,140 
3,15 135 
3,17 134 
4,1-2 134 
43 129 
44 134,135 
46 135 
410 135 
4,11 138 
4,11-12 129 
4,12 138 
5 138 
5,1-6 129,136,137 
5,7 138 
5,7.19-20 128 
5,8 137 
5,10-11 129,138 
5,12 138 
5,14 VA 
5,14-16 128 
5,15-16 128 
5,16 129 

1 Petro laiškas: 1 Pt 
11 

1,1-2 

1,2 

1,3 
1,3-12 
1,3.23 
1,3-4,11 
1,6 

1,6-7 

17 

1,8 
1,10-12 
1,12.22-25 
1,12-25 
1,13 
1,13-21 
1,14 
1,14.18.21 
1,16 

1,17 

1,18 
1,18-19 
1,19 

1,20 
1,22-25 
1,23 
1,23-25 


2,1 
2.1-3 
2,1-4,11 
2,2 

2,2-3 

2,3 

2,4-5 
2,6-8 

2,9 

2,9-10 
2,9-12 
211 

2,12 

2,13 
2,13-14.17 
2,13-17 


414 


111 
113 
123 
117,124 
114,116 
108 
113 
115,126 
114 
112 
118 
125 
114 
113 
115 
116 
115 
111 
115 
115,126 
115 
124 
124 
124 
115 
113 
116 


118 
117 
117 
113 
101 
118 
117 
114,125 
116 
113,116 
111 
116,117 
111 
117 
113 
119 


3,17-4,1 
3,18 
3,19 
3,20 
3,20-23 
3,21 
3,22 
4,2-5 
4,2-6 
43 
4,3-4 
47 
413 
414 
414-19 
415 
416 
417 
417-18 
5,15 
5,1.10 
5,2 

5,5 

5,6 
5,8-9 
5,10 
5,13 


119 
119 
117,120 
120 
124,125 
124,125 
114 
111,117 
121 
111 
117,121 
122 
122 
122 
112 
112 
122 
122 
124 
124 
113,122 
122 
113,123 
124,125 
111 
111 
113 
113 
117,126 
126 
111 
111 
112 
111 
112 
112 


77 
126 

62 

125 
126,135 
112 
112,126 
111 


2 Petro laiškas: 2 Pt 
14 
1,12-15 
1,16 
1,16-18 
1,19 
1,20-21 
21 
21-18 
2,3.14 
2,4-9 
29 
2,12-17 
2.13 
2,14 
31 
3,1-3 
3,3-7 
3,4 
3,5-7 
3,8 
3,8-10 
3,9-10 
3,10 
3,13 
3,15-16 
3,16 


1 Jono laiškas: 1 Jn 


95 
92 
94 
92 
44 
17-18 
91 
92 
93 
94 
44,94 
93 
93 
93 


92 
92 
94 
94 
94 
94 
366 
94 
92 
95 
17 
92 


89 
89,243 
85,89 
90 

88 

87 


90 
88 
88 
90 
85,86 
86 
89 
87 
87 


3,4-10 90 
3,5 90 
41 86 
4,2 87 
4,2-6 87 
43 86 
415 87 
4,20 88 
5,19 90 
2 Jono laiškas: 2 Jn 

1 89 
7 87 
3 Jono laiškas: 3 Jn 

1 89 
5-8 89 
6 89 
VĖ 89 
9 89,90 
10.13 90 
Judo laiškas: Jud 

1 27 
3 91,93 
4 93 
4-13 92 
5 94 
6 94 
7 93,94 
8 92 
11 93,94 
11-13 93 
12 93,106 
14-16 93 
17 91,92,93 
17-18 92 
20-21 93 
23 93 


Apreiškimas Jonui 
(Apokalipsė): Apr 


1,1-8 369 
1,1-2.9 367 
1,4-3,22 369 

1,10 
1,18 

2-3 

26 
2,7.11.17.29 
2,9-16 

2,13 
2,20-23 

3,3 
3,6.13.22 
3,8-9 
3,15-16 
3,18 

4 

41 
4,1-22,19 


8,1-2 
8,2-11,15 
9,18-21 

11 

11,3-8 
11,16-13,18 
11,17-18 

102 
125 


369 
42 
376 
20 
369 
345 


369 
376 

20 
368 
376 


379 
379 
376 
379 
105 
380 


380 
380 
380 
380 


376 
380 
380 
380 
380 
381 
381 
381 
381 
382 
382 
376 
382 
382 
382 
376 
105 


12 
12,10-12 


13 
13,3 
13,11.16-18 
13,11-18 
14.1-5 
14,6-7 
14,8 
14,8-12 
1413 
1414 
14,15-16 
14,17-20 
15,1 
15,1-6 
15,3-4 
15,7-16,14 
16 
17,1-19,10 
17,5 
17,9-10 
17,11 

18,2 
18,2-3 
18,10 
18,16-17 
19 

19,1-8 
19,11-16 
19,11-21,4 


20 


21 
21,1-3 
21,1.3-4 
215 
21,14 
22,1-2.5 
22,20 


382 
105 


382 
384 
378 

86 


383 
383 
111 
383 
383 
383 
383 
383 


383 
376 
105,383 
377 


383 


377 
384 
384 
384 


111 
385 
385 
385 


385 
105 
380 
377 


385 


385 
386 
363 
165 
367 
386 
363 

